
EN LANDSBYDEGNS DAGBOG 

(i8a4) 



-^ F u I u m, den iste Januar 1708. 

VJTud skjænke os Alle et glædeligt Nytaarl og bevare 
vor gode Hr. Søren! han slukkede Lyset iaftes, og Moder 
siger, han lever ikke til næste Nytaar; men det har vel Intet 
at betyde. 

Det var ellers en fornøjelig Aften; da Hr. Søren tog sin 
Hue af efter Maaltidet og sagde, som han plejer: nagamus 
gratiasfd pegte han paa mig istedetfor Jens. Det var første 
Gang, jeg læste vor latinske Bordbøn; idag et Aar læste 
Jens; men jeg gjorde store Øjne, for da forstod jeg ikke et 
Ord, og nu kan jeg det Halve af Cornelius. 

Det bæres mig for, at jeg skal blive Præst i Føulum; 
ak, hvor vilde mine kjære Forældre glæde sig, om de leve 
den Dag! og saa Præstens Jens kunde blive Biskop i Vi- 
borg — som hans Fader siger — nu, hvem kan vide det? 
Gud raader for Alting; hans Villie ske! amen in nomine 
Jesu I 

Føulum, den 3die September 1708. 

Igaar har jeg ved Guds Naade fyldt min femtende Aar. 
Nu kan Jens ikke gjøre mig stort i Latinen. Hjemme er jeg 

St. St. Blicher: Noveller. 1 

2 ST. ST. BLICHER: NOVELLER 

flittigere end han, jeg læser, mens han løber i Marken med 
Peer Skytte. Paa den Maade bliver han vel ikke Bisp. Den 
stakkels Hr. Søren ! han seer det nok, Tsarerne staa ham i 
Øjnene, naar han sommetider siger til ham: itmi filil mi 
filif otium est fulvinar diabolilfk*) — 

Til Nytaar begynde vi paa Græsk, Hr. Søren har givet 
mig et græsk Testamente. »Er det ikke nogle underlige 
Kragetæer? det er som en Slibesten endnu for dine Øjne,€ 
sagde han venlig til mig og kneb mig i Øret, som han altid 
gjør, naar han er fornøjet. Men Hillemænd! hvor vil han 
se, naar han hører, at jeg allerede kan læse rask indenad. 



Fottlum die St. Martini 1708. 

Det bliver fejl med Jens. — Hr. Søren var saa vred 
paa ham, at han talte Dansk til ham hele Dagen. Til mig 
talte han Latin; jeg hørte engang, at han sagde som for sig 
selv: ^vellem hunc esse filium meumf^**) Det var mig, han 
mente. Hvor Jens ogsaa hakkede jammerlig i sin Cicero. 
Jeg veed godt, hvoraf det kom, for iJPorgaars, da hans Fader 
var til Bryllup i Vinge, var han med Peer Skytte ovre i Lin- 
dum Skov, og — Gud bevare os ! — en Vildbasse rev hans 
Buxer istykker. Han løj for sin Moder og sagde, at den 
Thiele Tyr havde gjort det; men hun gav ham en dygtig 
Kindhest — habeat!***) 






*) Lediggang er Djævlens Hovedpude. 
) Jeg ønskede Denne var min Søn. 
) Lad ham ha'e den! 

Foulum, CaUndis JantMr. 1709. 

Pr oh dolorl Hr. Søren er død! væ tne miserum/ Da 
vi havde sat os tilbords Juleaften, lagde han Skeen fra sig 
og saae ret længe vemodig paa Jens — ^f registi cor meum /« *) 
sagde han sukkende og gik ind i Sovekammeret. Ak ! han 
rejste sig aldrig mere. Jeg har besøgt ham hver Dag siden, 
og han har givet mig mange gode Formaninger og Lær- 
domme; men nu seer jeg ham aldrig mere. 

I Torsdags saae jeg ham sidste Gang; aldrig skal jeg 
glemme, hvad han sagde, da han havde holdt ret en bevæge- 
lig Tale til mig : »Gud ! giv min Søn et retskaffent Hjerte !« 
Han foldede sine magre Hænder og lagde sig tilbage 
paa Puden : r^pater I in manus tuas committo spiritum 
meum /« **) 

Det var hans sidste Ord. Da jeg saae, at Madamen tog 
Forklædet op til Øjnene, løb jeg ud ret ilde tilmode. Uden- 
for Døren stod Jens og græd ; ^bseras dat poenas tur pi 
poenitentian ***) tænkte jeg ; men han faldt om min Hals 
og hulkede. Gud forlade ham hans Vildskab 1 Den har be- 
drøvet mig mest. 



FoHlnm, Pridie Iduum Januarii MDCCIX, 

Igaar gik min kjære Fader til Viborg, at han kunde faae 
Middagsmad til mig, naar jeg skal i Skolen. Hvor længes jeg 
efter den Tid ! Jeg læser vel hele Dagen, men den er saa 
stakket nu, og Moder siger, at det ej slaaer til at læse ved 
Lys. — Jeg kan ikke komme tilrette med det Brev til Tuti- 
canus — nej, da var det anderledes, mens den gode Hr. Søren 
levede! eheul mortuus est! 



1 



*) Du har knust mit Hjerte. 
••) Fader! i dine Hænder befaler jeg min Aand. 
***) Hans Anger kommer forsilde. 



1 ; 

Det er en forskrækkelig Vinter! Himmel og Jord staa 
i Eet; der ligger en Snedrive lige ud med Mønningen af vor 
Lade. Sidste Nat skød Jens to Harer i vor Kaalhave — 
han har snart glemt sin stakkels Fader. Men faaer Peer 
Skytte det at vide, saa seer det gaJt ud. 



Foulum, Idibus Januarii MDCCIX. 

Fader er ikke kommen hjem endnu, og Vejret er lige 
slemt — bare han ikke gaaer vild. Der gaaer Jens oppe ved 
Laden med sin Bøsse og nogle Fugle i Haanden — han kom- 
mer herind. — 

— Det var Agerhøns, han havde skudt paa Mads Madsens 
Mødding. Han vilde havt Moder til at stege dem, men hun 
turde ikke, for det kunde komme for Herskabet. 



Foulum, XVIII Calend. Fehr. 1709. 

Ak I ak I ak ! min kjære Fader er frossen ihjel ! Manden 
i Kokholm har funden ham i en Snedrive og kom kjørende 
med ham — jeg er saa forgrædt, at jeg ikke kan se ud af 
mine Øjne — Moder med — Gud hjælpe os Begge! 



F tt I tt m, den i8de Februar 1709. 

Det var nær jeg ikke havde kjéndt Jens igjen. En grøn 
Kjole havde han faaet paa, og en grøn Fjer i Hatten. 

»Kan Du se,« sagde han, »nu er jeg en Jæger! hvad 
er Du? en Skolepebling, en Latineric — 

»Ja, Gud hjælpe os!« svarte jeg, »mecj Lratinen er det 
forbil Jeg kan blive Præst der, hvor Du er Bisp! Min- Mo- 
der skal ikke sulte ihjel, mens jeg synger for Døre i Viborg. 
Jeg maa blive hjemme og tjene Brødet til hende. — Ak, 
Jens 1 havde din Fader levet.« 

— • »Lad os ikke tale derom !« — sagde han. »Jeg 
havde saa aldrig i mine Dage lært Latin — Fanden med det 
dumme Tøj ! Nej, se. Du kunde komme paa Gaarden 1 der 
er gode Dage og en herlig Levemaade!« — 

»Hvorledes skulde jeg det?« svarte jeg. — 

»Da vil vi prøve det !« raabte han og løb sin Vej. 

Han har dog et godt Gemyt, den Jens; men vild og gal 
er han. For sex Uger siden begravede de hans salig Fader, 
og for tre Uger siden fulgte hans Moder efter; men nu er 
det, som det aldrig var ham. Han kan græde den ene Time 
og le den anden. 



Thiele, den xste Maj 1709. 

Saa er jeg da nu Tjener hos det naadige Herskab ; Far- 
vel, Præstekald ! Farvel, Latin ! O, mine kjære Bøger ! Valete 
plurimutnl vendidi libertatem*) for tolv Sletdaler. De otte 
skal min stakkels Moder have, og naadig Herren har des- 
foruden lovet hende Udvisning, saa him skal hverken sulte 
eller fryse. Jens har rigtig skaffet mig denne Tjeneste. Han 
har meget at sige her paa Gaarden; det er en Pokkers Jens, 
eller snarere en Pigernes Jens! Husholdersken stak et stort 
Stykke Kage til ham; Mejersken smidskede saa venlig ad 
ham ; Fruerpigen ligesaa — ja selv en af de naadige Frøkener 
nikkede mildt, da hun gik ham forbi. Det lader til, at han 



*) Farvel, jeg har solgt min Frihed. 

Thiele, den X3de September 1709. 

Igaar var her ret en urolig Dag. De vare her fra Vis- 
kum, og her var stor Jagt. Jeg var ogsaa med og havde faaet 
en af naadig Herrens Bøsser. I Førstningen gik det godt nok, 
men saa kom der en Ulv forbi mig. Jeg havde nær tabt 
Bøssen af Forskrækkelse og glemte rent at skyde. Jens stod 
ved Siden af mig og skød Ulven. 

»Du er et Høved !« sagde han, »men jeg skal ikke røbe 
Dig!« 

Strax efter kom naadig Herren forbi mig. »Du est 
et Fjog, Martæng!« raabte han, »Du har taget Stikke- 
penge.« — 

»Jeg beder allerunderdanigst om Forladelse,« svarte jeg, 
»jeg er ganske uskyldig, men jeg har vist havt onde Fortalere 
hos naadig Herren. Jeg skaJ med Guds Hjælp tjene Dem 
ærlig og tro !« 

Da lo han allernaadigst og sagde: »Du est et stort 
Fjog !« 

Men dermed var det ikke forbi. Da Herskabet kom til- 
bords, begyndte de igjen om Ulven og spurgte mig: hvor- 
meget han gav mig? og saadant mere. Jeg veed ikke ret, 
hvad de mente; men det kimde jeg begribe, at de gjorde 
Nar ad mig baade paa Fransk og Dansk. Om det saa var 
Frøken Sophie, saa lo him mig lige op i Øjnene — det gjorde 
mig mest ondt. Mon jeg ikke skulde kunne lære dette Snøvle- 
maal? Det kan vel ikke være tungere end Latin. 



I 



i 



Thiele, den aden Oktober 1709. 

Det er ikke umuligt — det seer jeg nok. Fransk er slet 
ikke Andet end galt Latin. Imellem en Kasse med gamle Bø- 
ger, som jeg kjøbte, var ogsaa en Metamorphosis paa Fransk 

— det traf sig ypperligt ! Det Latinske forstod jeg iforvejen. 
Men eeii Ting er forunderlig; naar jeg hører dem deroppe 
snakke, tykkes mig ikke, der er et fransk Ord imellem — det 
er ikke om Ovidius, de diskurere. 

Jeg kommer ogsaa til at lægge mig efter at skyde. Naa- 
dig Herren vil endelig have mig med paa Jagten, men der 
kan jeg aldrig gjøre ham det tilpas ; enten skjænder han eller 
ogsaa leer han — sommetider begge Dele paa eengang : »jeg 
bærer Bøssen galt, jeg lader den galt, jeg sigter galt og jeg 
skyder galt.« Jeg maa have Jens til at undervise mig. »Se 
til Jens !« siger naadig Herern : »Det er en Jæger ! Du gaaer 
med Bøssen, som om det var en Høle, Du havde paa Nakken, 
og naar Du sigter, seer det ud, som Du skulde falde bagover.« 

Frøken Sophie leer ogsaa ad mig — det klæder hende 
alligevel smukt — hun har nogle dejlige Tænder. 



T h i e I e> den 7de November 1709. 

Igaar skød jeg en Ræv! naadig Herren kaldte mig en 
brav Garsong og forærede mig et indlagt Krudthom. Jenses 
Undervisning har frugtet godt. Det er morsomt nok med det 
Skytteri. — Med Fransken gaaer det nu bedre; jeg begynder 
at komme efter Udtalen. Forleden lyttede jeg ved Døren, 
da Mamesellen læste med Frøkenerne. 

Da de vare færdige og gik op, listede jeg mig til at se, 
hvad for en Bog de vel brugte. Hillemænd I Hvor jeg blev 
forundret! Det var just en, som jeg ogsaa har, og som 
kaldes : Vécole du Monde, Nu staaer jeg hver Dag med min 
Bog i Haanden udenfor og hører til — det gaaer meget godt 
an. Det franske Sprog er dog smukkere end jeg tænkte; 
det lader Frøken Sophie nu saa nydeligt, naar hun taler det. 

T h i e 1 »k den zsde December 1709. 

Igaar frelste Gud min naadige Herre ved min ringe 
Haand. Vi havde Klapjagt i Lindum Skov. Da vi fik Graa- 
kjær for, kommer der en Vildbasse frem og lige ind mod 
naadig Herren. Han skød og traf ham rigtig nok, men det 
forslog ikke, og Vildbassen søger ham. Naadig Herren var 
ikke bange, han trækker sin Hirschfænger og vil jage den 
i Bringen paa Svinet, men den gaaer midt over. Nu var gode 
Raad dyre — det skete ogsaa Altsammen i en Haandevending, 
saa Ingen kunde komme til Hjælp. Just i det Øjeblik, som 
jeg vil derhen, seer jeg naadig Herren paa Ryggen af Vild- 
bassen, og den afsted med ham. 

»Skyd!« raaber han til Ridefogden — som var hans 
Sidemand paa Venstre — men han turde ikke. i>Skyd i 
Djævlens Skind og Ben!« raaber han til Jens, idet han farer 
ham forbi; Jenses Bøsse klikkede. 

Nu vendte Bassen sig lige hen forbi mig. 

»Skyd, Morten! ellers rider Bassen med mig til Hel- 
vede!« skreg han. 

I Guds Navn! tænkte jeg, holdt ham paa Bagparten og 
traf saa heldigt, at jeg knuste begge Baglaarene paa Dyret. 
Glad blev jeg, og glade bleve vi Allesammen, men mest dog 
naadig Herren. 

»Det var et Mesterskud,« sagde han, »og behold Du nu 
Bøssen, som Du brugte saa vel ! Og hør !« sagde han til 
Ridefogden: »I Ærtekjælling ! stempl mig den største Bøg 
i Skoven til hans gamle Moder ! Jens kan gaa hjem og sætte 
en bedre Sten for hans Bøsse !« 

Da vi saa kom hjem om Aftenen, blev der en Spørgen 
og en Fortællen. Naadig Herren klappede mig paa Skul- 
deren, og Frøken Sophie smilte saa venlig til mig, at mit 
Hjerte sad mig i min Hals. 

Thiele, den iite Januar 1710. 

Et plaisant Vejr ! Solen staaer op saa rød som en bræn- 
dende Glød ! Det seer ret kuriøst ud, naar den saadan skin- 
ner igjennem de hvide Træer; og alle Træerne se ud, som 
vare de pudrede, og Grenene hænge rundt omkring ned til 
Jorden. Det gamle Grand Richard faaer Skam, et Par Grene 
ere allerede knækkede; Akkurat saadant et Vejr var det 
idag otte Dage, da vi kjørte i Kane til Fussingø og jeg stod 
bag paa Frøken Sophies. Hun vilde selv kjøre; men da et 
Kvarteerstid var gaaen, begyndte hun at fryse om de smaa 
Fingre. 

"bpai froid*)yfi sagde hun for sig selv. 

»Skal jeg da kjøre, naadige Frøken?« sagde jeg. 

-»Commentld sagde hun, »forstaaer Du Fransk?« 

uUn peu, mademoisdle h svarte jeg. 

Da vendte hun sig om og saae mig stivt i Øjnene. Jeg 
tog en Tømmestreng i hver Haand og havde begge mine 
Arme omkring hende. Jeg holdt dem vidt ud, for ej at 
komme hende for nær; men hvergang Kanen gav et Slæng 
og jeg rørte ved hende, var det, ligesom jeg havde rørt ved 
en varm Kakkelovn. Det kom mig for, at jeg fløj i Luf- 
ten med hende, og inden jeg vidste det, vare vi ved Fus- 
singø. 

Dersom hun ikke havde raabt : iencz Martin ! arretez 
vous! havde jeg kjørt forbi lige til Randers eller til Verdens 
Ende. Mon hun ikke vil ud at kjøre idag igjen? Men der 
kommer Jens med naadig Herrens Bøsse, som han har gjort 
ren — saa skal vi paa Jagt. 



*) Jeg fryser. 

Jeg ei ikke rigtig frisk. Det er, ligesom der iaa en 
tung Sten paa mit Bryst. Maden gaaer fia mig, og om 
Natten kan jeg ikke sove. Sidste Nat havde jeg en forunder- 
lig Drøm: det bares mig for, at jeg stod bag paa Frøken 
Sophies Kane, men med Eet sad jeg indeni Kanen og hun 
paa mit Skjød. Jeg havde min højre Arm om hendes Liv 
c^ hun sin venstre om min Hals. Hun bukkede sig og 
kyste mig ; men i det Samme vaagnede jeg. Ak ! jeg vilde 
saa gjeme have blevet ved at drømme! — Det var en rar 
B<^, den hun !aante mig; jeg diverterer mig med den hver 
Aften — hvem der engang kunde blive saa lykkelig som den 
tartariske Prinds ! — Jo mere Fransk jeg læser, jo bedre 
synes jeg om det; jeg er nærved at glemme min Latin der- 



Thiele, den ijde Maiti ijio. 

Igaar, da vi kom hjem fra Sneppejagt, sagde naadig 
Herren til mig: "Og j^ hører, at Du forstaaer Fransk ?# 

»Lidt, naadig Herre!« svarte jeg. 

iSaa kan Du ikke heller varte op ved Bordet; vi kan 
jo ikke lukke Munden op for Dig.« 

»Ak !« raabte jeg, maadig Herren vil dog ikke forskyde 
mig?« 

»Poinl du lout,i svarte han, »Du skal fra nu af være 
min valU de chambret*) Og naar Junker Kresten rejser til 
Paris, saa følger Du med — hvad synes Du derom ?i 

Jeg blev saa bevæget, at jeg ikke kunde sige et Ord, 
men kyste hans Haand. Alligevel jfg nu glæder mig 

*) Kanunertjener. 

saare meget, saa tykkes mig dog, at jeg nødig vilde herfra, 
og jeg troer virkelig, at mit Helbred er blevet slettere siden. 



Thiele, den iste Maj 1710. 

Ak, jeg elendige Menneske ! nu veed jeg, hvad det er, 
jeg fejler; Ovidius har sagt mig det, han har ganske akkurat 
beskrevet mig min Sygdom. Dersom jeg ikke tager fejl, saa 
hedder den Amor, paa Dansk: Kjærlighed eller Elskov, og 
den, jeg er charmeret udi, maa uden al Tvivl være Frøken 
Sophie. Ak, jeg i arme Daare ! Hvad skal Dette blive til ? 
Jeg maa prøve hans remedia amorisl 

— Nu nyssens saae jeg hende staa i Gangen og tale meget 
venlig med Jens ; — det skar mig i mit Hjerte. Det kom mig 
for, som jeg skulde skyde ham for Panden, men saa hoppede 
hun mig forbi med et Smil; — jeg var tilmode, som naar 
jeg er paa Klapjagt og et Stykke Vildt kommer mig paa 
Skud; mit Hjerte klapper mod mine Ribben, jeg kan knap 
faae min Aande, og mine Øjne ere ligesom groede fast til 
Dyret — ah malheureux gue je suis!*) 



Thiele, den X7de Juni 1710. 

Hvor dog Gaarden nu tykkes mig øde og kedsommelig. 
Det naadige Herskab er borte og kommer først hjem om otte 
Dage. Hvordan skal jeg faae Ende paa dem? Jeg har ikke 
Lyst til nogen Ting. Min Bøsse hænger fuld af Støv og Rust, 
og jeg gider ikke gjort den ren. Jeg kan ikke begribe, hvor- 
dan Jens og de André kan være. saa glade og lystige; de 



*) Jeg Ulykkelige. 

prate og skogre, saa det giver Ekko i Ladegaarden — jeg 
sukker som en Rørdrum. Ak, Frøken Sophie 1 Gid Du var 
en Bondepige eller jeg en Prinds. 



Thiele, den 28de Juni 1710. 

Nu er Gaarden for mine Øjne, ligesom den nylig var 
kalket og pyntet. Træerne i Haven har faaet en dejlig lys- 
grøn Koulør, og alle Folk se saa milde ud. — Frøken Sophie 
er kommen hjem igjen, hun kom ind ad Porten som Solen 
gjennem en Sky ; men alligevel skjælvede jeg som et Espeløv. 
Det er baade Godt og Ondt at være forlibt. 



Thiele, den 4de Oktober 17x0. 

En magnefiqve Jagt, vi havde idagl Hvidding Krat 
var indstillet med over tre Hundrede Klappere; for de vare 
her baade fra Viskum og Fussingø med alle deres Støvere. 
I Dagbrækningen vare vi fra Thiele der allerede. Det var 
ganske stille i Luften, og en tyk Taage bedækkede hele 
Egnen : kun Toppene af Bavnhøjene kunde man se ovenover 
den. Langt bo^rté kunde vi høre de buldrende Fodtrin af 
Klapperne og enkelte Hundeglam. 

»Nu kommer de fra Viskum,« sagde naadig Herren, »jeg 
kan høre Chasseurs Hals.a 

»Da kommer de ogsaa fra Fussingø,« sagde Jens, »det 
er Perdrix, som gjøer.« 

Endnu kunde vi ingen Ting se for Taage, men aJt som 
de kom nærmere, hørte vi Vognenes Rumlen, Hestenes Pusten, 
Skytternes Snak og Latter. Nu kom Solen frem, og Taagen 
lettede. Da blev det levende paa alle Kanter. Skovfogderne 

begyndte allerede at stille Klapperne i Orden, man hørte 
dem hviske og tysse paa dem, der vilde snakke højt, og Kja&p- 
pene kom sommetider i Bevægelse. Fra Vester og Sønder 
kom Skytterne kjørende og bagefter Vognene med Hundene, 
deres Haler viklede over Vognfjælene, og imellem stak der et 
Hoved op, som ogsaa strax fik et Ørefigen af Jægerdrengene. 
Nu satte naadig Herren selv af langs ned i den lange Dal 
midt imellem Krattet. Da han var færdig, stødte han i sin 
Pibe, og med det Samme begyndte Hornblæserne et lystigt 
Stykke. Hundene bleve koblede af, og det varede ikke længe, 
før de slog an, saa een, saa to, saa det hele Kobbel. Harer, 
Ræve og Dyr smuttede frem og tilbage paa de skovbegroede 
Bakker. Saa gik af og til et Skud, og Knaldene gav Ekko 
langs ned gjennem Dalen. Klapperne kunde vi ikke se, men 
vel høre deres Hujen og Skrigen, naar et Dyr eller en Hare 
vilde bryde igjennem. Jeg forsvarte min Plads og skød to 
Ræve og en Buk inden Frokosten. 

Medens den varede, bleve Hundene kaldte sammen og 
koblede op, og Hornblæserne spilte, og da det var forbi, gik 
det atter løs. Se! da holdt to Vogne oppe for Enden af 
Dalen med alle de naadige Fruer og Frøkener og imellem 
dem Frøken Sophie. Dette frelste en Ræv; mens jeg saae 
derop, smuttede han mig forbi. Et Par Timer før Aften var 
Krattet renset for Vildt, og Jagten havde Ende. Vi fik hen- 
ved tredive Stykker, og Junker Kresten, som havde skudt de 
fleste Ræve, blev beæret med et Stykke paa Valhorn. 



Thiele, den 17de December 1710. 

Igaar fulgte jeg m'n kjære Moder til hendes Hvilested. 
Den nye Præst — Gud lønne ham for det ! — hædrede hende 
med en Ligprædiken, som varede i syv Kvarteer. Hun var 

mig en god og kjærlig Moder 
Opstandelse! t t t 



Herren give hende en salig 



Thiele, den 93de Januar 1711. 

En jammerlig Vinter ! endnu intet Kanef øre I Derefter 
har jeg ventet lige siden Mortensdag, men forgjæves. Regn 
og Blæst, sydlige Vinde og trist Vejr, If jor ved denne Tid 
var det, vi kjørte til Fussingø ; naar jeg tænker paa den Aften ! 
Maanen skinnede saa blank som en Sølvtallerken paa den 
blaa Himmel og kastede vore Skygger ved Siden af Vejen 
paa den hvide Sne. Jeg hældede mig imellem saaledes, at 
min Skygge trak ind i Frøken Sophies ; da kom det mig for, 
som vi To vare Et. En kold Vind havde vi lige imod, den 
blæste hendes søde Aande tilbage — jeg slugte den som Vin 
— ak, jeg Daare! jeg forlibte Daarel hvortil nytte mig alle 
disse Konsiderationer? Paa Søndag rejser jeg til Kjøbenhavn 
med Junker Kresten, og der skal vi blive hele Sommeren. 
Jeg tænker, jeg er død inden Majdag. — Ah, mademoiselle 
Sophie ! adieu \ un éternel adieu ! 



Paa Havet imellem Samsø og Sælland« 
den 3die Februar 171X. 

Solen gaaer ned bag det kjære Jylland; dens Gjenskin 
lægger sig langs hen over det rolige Hav som en uendelig 
Ildvej. Jeg tykkes, den hilser mig fra mit Hjem — ak, det 
er langt borte, og jeg kommer længere og længere derfra. 

Hvad monstro de nu bestille paa Thiele? Det ringer 

for mit højre Øre, mon det er Frøken Sophie, der nu 

taler om mig ? ak nej ! jeg er jo kuns en fattig Tjener, hvi 
skulde hun tænke paa mig? lige saalidt som Skipperen, der 






! 






\ 

traver frem og tilbage paa Dækket med sammenlagte Arme 
— han kigger saa tidt hen imod Norden — hvad mon der 
er at se ? En Svensker ! siger han ; Gud hjælpe os naadelig 
og vel! 



Kallundborg, den 4de Februar 1711. 

Nu veed jeg, hvad Krig er — jeg har været i Bataille, 
og — den Herre Zebaoth været priset ! — vi finge Sejer. 
Det var rigtig, som Skipperen sagde, en svensk Kaper. Imor- 
ges, saasnart det dagedes, saae vi ham en halv Mils Vej 
borte; de sagde, han gjorde Jagt paa os. 

»Er der Nogen af Jer Passenerer,« sagde Skipperen, 
»der har Mod og Mands Hjerte og Lyst til at baxes med den 
svenske Gast?« 

»Jeg har en god Riffel,« svarte Junker Kresten, »og 
min Tjener har ogsaa en; skal vi prøve den Jagt engang, 
Morten ?« 

»Som Junkeren befaler !« sagde jeg, løb ned i Kahytten, 
ladte vore Rifler, bragte dem samt Krudt og Kugler op paa 
Dækket. 

Der var to jydske Soldater kommen op fra Rummet; de 
havde hver sin Bøsse og Skipperen et spansk Gevær, saa 
langt som han selv; Styrmanden og Matroserne bragte Øxer 
og Haandspager. 

»Kan vi ikke sejle fra ham, min kjære Skipper?« 
spurgte jeg. 

»Fanden kan vi,« svarte han, »Du seer jo, han haler 
ind paa os, alt hvad han kan ; Du skal snart faae hans 
Stykker at høre; men er Du bange, saa gaa hjem og læg 
Dig i din Moders Dragkiste.« 

I det Samme væltede Røgen ud fra det svenske Skib, 
og strax derpaa hørte vi et forfærdeligt Rabalder og en Susen 

Nu ere vi i Havn og paa tørt Land; hvor Hvilen er 
sød efter saadant et Pust! 



Kjøbenhavn, den aden Juni 171X. 

Mit Hoved er ganske fuldt af de rare Ting, jeg her har 
seet og hørt. Jeg kan ikke samle det i mine Tanker, thi det 
Ene forjager det Andet, som Skyerne hverandre i Blæst. Men 
det Kuriøseste af Alt er dog dette, at j^ er nær ved at blive 
min Forlibelse kvit. Jo længere jeg bliver her, jo mindre 
synes mig, at jeg længes efter Frøken Sophie, og jeg kunde 
næsten tro, at der er ligesaa smukke Piger i Kjøbenhavn. 
Skulde jeg skrive Noter til Ovidii remedium amoris, da vilde 
jeg rekommendere en Tur til Hovedstaden som et af de bedste 
Midler mod hin farlige Maladie. 



Til Ankers under Kronborg, den late September 1711. 

Ak, Du naadige Himmel ! Hvad har jeg oplevet ! Hvil- 
ken Jammer og Elendighed har jeg seet med disse mine Øjne 1 
Gud har hjemsøgt os for vore Synder og slaget Folket med 
Bylder. De falde som Fluer omkring mig, men jeg Uværdige 
blev udfriet fra Dødens Strube. Ak, min kjære Junker! 
Hvad skal jeg sige, naar jeg kommer tilbage foruden ham? 
Men jeg forlod ham ikke, før han udgav sit sidste Suk; jeg 
vovede mit Liv for ham, dog Gud sparede det — hans Navn 
være lovet 1 Naar jeg tænker paa disse Rædselsdage, er mit 
Hjerte færdigt at briste. 

Bange og tause sad vi fra Morgen til Aften i vor en- 
somme Bolig, saae paa hverandre og sukkede. Kun sjeldent 
kikkede vi ned i de tomme Gader, hvor det før vrimlede af 

Mennesker; kun en og anden triste figure skred hen over 
Brostenene ligesom en Gjenganger; men indenfor Vinduerne 
saae man Folk sidde som Arrestanter, de fleste ubevægelige, 
som om de kun havde været malede Portraiter, Hørtes saa 
den hule Rumlen af Pestdragemes Vogne, hvor foer de da 
Alle fra Vinduerne, for ikke at se det rædselfulde Syn. Jeg 
saae det kun eengang; jeg forlangte det aldrig mere. Der 
kjørte disse sorte Dødsengle med de lange Vogne fulde af 
Lig ; de laa slængte paa hverandre som Fæ. Bag ud af Vog- 
nen hang Hovedet og Armene af et ungt Kvindemenneske; 
Øjnene stirrede fælt ud af det sortgule Ansigt, og de lange 
Hovedhaar fejede Gaden. 

Da rystede det Junkeren første Gang ; han vaklede ind 
i sit Sovekammer og lagde sig paa Dødens Leje; men j^ 
sukkede i mit Hjerter »De skal lægges i Graven som Faar, 
Døden skal fortære dem; men Gud skal forløse min Sjæl af 
Gravens Vold, thi han haver antaget mig, SelaU 



Saa er jeg da nu her igjen. Da jeg gik ind ad Porten, 
bankede mit Hjerte i mig ongefær som den Dag, vi sloges 
med Svensken, Og da jeg traadte ind til det naadige Her- 
skab og saae dem Alle i Sort, da græd jeg som et Barn, og 
de græd med. Jeg kunde fast ikke tale for Graad, og før 
jeg havde endt den affreuse Historie, vendte naadig Herren 
sig bort og gik ind i sit Kammer — Gud trøste dem efter sin 
Barmhjertighed, Amen ! 



Idag vare vi for første Gang paa Jagt efter min Hjem- 
komst. Ak I det var ikke som i forrige Dage, den gav kun 

liden Satisfaktion. »Morten,« sagde naadig Herren mange 
Gange til mig, »vi savne Junker Kresten,« og saa sukkede 
han, saa det skar mig i mit Hjerte. Vi kom hjem længe før 
Aften med en fattig Hare. 



Thiele, den aden Novbr. 1711. 

Det begynder atter at blive levende paa Gaarden ; vi 
vente højfomemme Fremmede : Hans Excellence Hr. Gylden- 
løve med Suite. Han vil blive her nogle Uger og divertere 
sig med Jagten. Igaar talte det naadige Herskab herom ved 
Bordet : 

»Han er af højkongeligt Blod og en fuldkommen Kava- 
ler,« sagde naadig Fruen og saae med det Samme til Frøken 
Sophie. 

Hun blev rød, saae paa sin Tallerken og smilte, men 
jeg blev kold som en Is over mit hele Legeme — ak I ak! 
jeg tænkte, at jeg var kureret for min daarlige Inklination, 
men jeg føler, at Sygdommen er vendt tilbage med større 
Force. Jeg sprætter som en Agerhøne i Gamet, men' det 
hjælper Intet — gid jeg var tusinde Mile herfra I 



Thiele, den 14de Novbr. 1711. 

Endelig er Hans Excellence arriveret hertil, og det med 
allerstørste Pragt og Herlighed; tvende Løbere, med høje, 
sølvbeslagne Huer, kom trippende ind i Gaarden en halv Fjer- 
dingvej foran ham. De stillede sig med deres lange spraglede 
Stokke paa begge Sider af den store Dør. Naadig Fruen 
vrikkede ind ad een Dør og ud ad en anden ; jeg har aldrig 
før seet hende i saadan Agilité. Frøken Sophie stod i Stor- 



EN LANDSBYDEGNS DAGBOG 21 

Stuen t^ kikkede snart i Spejlet, snait ud af Vinduet. llun 
saae mig slet ikke, naar jeg gik igjennem Værelset. 

Endelig kom han selv kjørende mel sex gule Heste for 
sin Vogn, en smuk og manifiqve Herre I Han saae baade 
fornem og naadig ud, alligevel, syntes mig, at der var noget 
Modbydeligt hos ham. Han smilede mig saa vammelsødc og 
plirede med sine Øjne, som om han saae imod Solen. Han 
bukkede for Hver især af Herskabet, men det syntes, som han 
kun bukkede for at rejse sig højere i Vejret. Da han kom 
til Frøken Sophie, steg lidt Blod op i hans blege Ansigt, og 
han hviskede eller læspede en lang fransk Kompliment. Ved 
Bordet vendte han næsten ikke sine Øjne fra hende, ikke 
engang naar han talte med Andre. Hun skottede imellem 
over til ham ; men jeg brændte min Haand paa Tallerkenerne, 
saa den idag er fuld af Vabler; gid det var det eneste Sted, 
jeg havde ondt I 



Thiele, den lodc Movbr. t;ii. 

Jol det er sikkert nok; der bliver en Mariage af. Man 
behøver blot at attendere den naadige Frue. Naar hun seer 
paa Frøken Sophie, lægger hun Hovedet tilbage som en And, 
naar den har faaet Kroen fuld, vender Øjnene og lukker dem 
imellem, som om hun vilde ret straxen falde i Søvn, og saa 
snadrer hun: »an cavalier accompli, ma flid n'est et pas 
vrait et il vous aime, c'esi trop clair!**) Ja desværre, det 
er klart nok; og hun elsker ham igjen, det er ogsaa klart. 
Gid hun maatte blive lykkelig. 



1 Datter! og han elsker Dig, det er 

Thiele, den 4de December 17x1. 

Endnu har Hans Excellence ikke profiteret for meget 
af Jagten ; to Gange have vi været ude ; men hvergang er 
han bleven ked af det paa Halvvejen. Der er et Stykke 
Vildt hjemme paa Gaarden, der drager ham til sig som en 
Magnet. Ak ! Gid jeg var bleven i Kjøbenhavn ! 



Thiele, den 8de December 1711. 

Idag blev Mariagen deklareret, og idag otte Dage skal 
Brylluppet staa. Hvor skal jeg skjule mig saalænge? jeg holder 
det aldrig ud; naar han lægger sin Arm om hendes Liv, er 
det, som om En stak mig i Hjertet med en Kniv 

Du milde Himmel ! jeg troer, Jens er ligesaadan faren 
som jeg; da jeg sagde ham det om Mariagen, stødte han sin 
Bøsse saadan imod Jorden, at Kolben sprang istykker, og 
derpaa rendte han med Stumpen ud i Heden. Saa er jeg da 
ikke den eneste Nar i Verden. 



Thiele, den i6de December 1711. 

Frøken Sophie har faaet Børnekopperne. Ak ! hvor jeg 
skjælver for hendes Liv ! Gid jeg maatte dø istedetfor hende ; 
men jeg kan jo ikke faae denne Sygdom mere end eengang. 
Hendes dejlige Ansigt er ganske fuldt af Vabler. 



Thiele, den 19de December 17x1. 

Her er stor Sorg og Bedrøvelse. Frøken Marie er død, 
og Herren vil ikke lade sig trøste ; men den naadige Frue 

taler kun om hendes Begravelse, hvorledes med samme skal 
tilgaa. Frøken Sophie følger vel efter hendes Søster; thi 
hun er meget slet. Hans Excellence, hendes Trolovede, laver 
sig til at drage bort. — Lykke paa Rejsen 1 — 



Thiele, den 13de Marts 1712. 

Saa har jeg atter rejst mig fra mit lange Sygeleje. Jeg 
troede, det skulde blevet det sidste, og sukkede af Hjertet 
til min Gud om Forløsning. Men jeg skal vandre endnu en 
Stund i denne Jammerdal — det er hans Villie — den ske! 
— Det er for mig, som om jeg var opstanden fra de Døde, 
og jeg tykkes, at denne tre Maaneders Sygdom har varet i 
tre Aar. Igaar saae jeg hende første Gang, siden jeg blev 
lagt ned, og det med en god Kontenance; næsten skulde jeg 
tro, at Sygdommen havde taget min daarlige Forlibelse 
med sig. 

Hun var lidt bleg, og jeg syntes ikke, at hun saae ret 
fornøjet ud. Desværre! hun har nok ikke synderlig Grund 
dertil. Hans Excellence kom her igjen forgangen Uge, som 
jeg hører. Han er vist en stor Libertiner; jeg saae nu nylig 
igjennem Sprækken paa min Dør, at han tog fat paa Fruens 
I*ig^> og det paa en meget indecent Maneer. O, den stakkels 
Frøken ! - Var jeg Hs. Excellence, jeg skulde tilbede hende 
som en Engel udaf Himmelen. 






i 



! ■ 



Thiele, den iste Maj 1713. 

Hans Excellence er rejst bort og har ladet sin Kjæreste 
blive her tilbage. Han var nok allerede ked af hende, og — 
Gud forlade mig det! — troer jeg ikke ogsaa hun af ham. 






>• 

Hun længes da ikke efter ham; thi hun er lige saa munter 
og vive som før, ja næsten mere ; men alligevel af og til lige- 
som lidt hoffærdig. Sommetider taler hun til mig som til 
en Stodder og sommetider, som om jeg var hendes Ligemand. 
Jeg troer hartad, hun vil have mig til Bedste — jeg fattige 
Stakkel ! Jeg er ikke bleven klog endnu, for hun kan gjøre 
mig glad og bedrøvet, ligesom hun vil. 



Thiele, den 3die Juni 1713. 

Mit Helbred faaer jeg aldrig mere ; min Ungdoms Mun- 
terhed er ganske^ borte. Jeg er tung og mat i mit hele Væsen, 
og ingen ret Lyst har jeg til nogen Ting. Jeg gider ikke jage, 
og jeg gider ej heller læse; min Bøsse og min Ovidius ere 
begge lige støvede. Fransken, som tilforn var blevet mig 
saa plaisant, kan jeg hverken lide at læse eller høre — det 
er et falsk Tungemaal I 



T h i e 1 e» den a4de Juni 17x3. 

Jeg har byttet Kammer med Jens. Han vilde endelig 
have mit, for han turde ikke ligge ud til Kirkegaarden, den 
Tosse I Der skal han jo dog engang ligge for bestandig. 
Jeg er vel fornøjet med Byttet, her kan jeg fra mit Vindue 
se mine kjære Forældres Grave — de ere vel forvarede — 
Gud glæde deres Sjæle i Himmerige! Hist henne er Hr. 
Sørens Grav; der groer allerede Tidsler paa den — dem 
maa jeg dog rydde bort I 

Thiele, den 13de December 1712. 

Fruens Pige har bekommet sig en ung Søn. Hun har 
udlagt en Kniplingskræmmer — men hele Gaarden veed nok, 
hvem den Skyldige er. Den unge Frøken har selv railleret 
dermed. Jeg veed ikke, hvordan hun kunde; men hun tager 
sig Verden let — jeg er ikke af den Natur. 



Thiele, den ayde Februar 1713. 

Drømmer jeg, eUer er jeg vaagen? Har mine Sandser 
duperet mig, eller var hun virkelig min? jo! hun var min — 
jeg har favnet hende med disse mine Arme, hun har hvilet 
ved mit Bryst og bedækket mit Ansigt med Kys — med hede 
Kys — nu vilde jeg gjerne dø, saa lykkelig kan jeg aldrig 
blive mer. Men nej ! Hvorlunde er det fat med mig ? hvad 
har jeg gjort? ah, jeg veed ikke, hvad jeg skriver — jeg 
frygter, jeg er vanvittig. 



Thiele, den 5te Marts 1713. 

Lad mig kalde tilbage i min Hukommelse disse douce 
Øjeblikke ! Lad mig ret overtænke, hvor lyksalig jeg var ; 
det er først nu, jeg begynder at opvaagne som af en Rus. — 
Herren kom hjem fra Jagten, og Jens var bleven i Skoven 
for at kaste Tax ud, som sad fast i en Grav. Jeg vidste vel, 
at han ikke kom hjem før Dag, og saa fik jeg isinde at ligge 
i mit forrige Kammer. Jeg var netop indslumret, da jeg blev 
vækket ved et Kys. Forskrækket rejste jeg mig og vilde 
raabe ; da følte jeg en blød Haand paa min Mund og en Arm 
om min Hals, og en sød hviskende Stemme — Himmel ! det 
var hendes — hendes, jeg tør ikke nævne. Da — da — o, 

jeg Synder! jeg forstokkede Synder I jeg har forraadt min 
Herre I og jeg kan ikke engang ret af Hjertet fortryde det. 
Hvergang jeg vil gjøre Poenitense, forhindres jeg af en lønlig 
Fryd, som spotter min Anger. Jeg føler det : jeg længes efter 
at repetere den Misgjeming, jeg burde forbande. 

»Evindelig minlt vare de første Ord, jeg kunde frem- 
føre; men da rev hun sig med et let Skrig af mine Arme, 
^S — j^ var alene. Døren knirkede, og jeg rejste mig over- 
ende i Sengen; jeg var i Tvivl, om det ikke Altsammen var 
Spøgeri. 

Ak! hvorfor flygtede hun? hvorfor kom hun da selv 
ukaldet, ufristet? Har hun elsket mig som jeg hende, taus, 
inderlig, brændende? 



Thiele, den 6te Marts 1713. 

O Verden! Verden! hvad er Du falsk! Ærlighed er 
plat forsvunden, Dyd og Ære traadt under Fødder! Dog 
hvorfor vil jeg beklage mig? er jeg bedre end han? Er mm 
Synd mindre, fordi jeg troer, at min Kjærlighed er større? 
Ah, jeg faaer min fortjente Løn, vi ere lige gode, den Ene 
forraader den Anden. Ha! Du falske Kvinde! Du Potiphars 
Hustru ! derfor var det, Du skreg og flygtede, da Du hørte 
min Røst. Det var altsaa gammel Vane — kjendt Vej, da 
Du søgte min Seng — nej. Jenses Seng! Gammel Kjærlig- 
hed, gammel Synd ! mens jeg tilbad Dig, mens jeg beskuede 
Dig med Ærefrygt som en hellig Engel, har Du bolet med 
min Medtjener ! 

— — Det var Midnat. Drukken af søde Erindringer 
vankede jeg om i Haven. I en mørk Gang saae jeg Noget 
røre sig — det bares mig for, at det maatte være hende. Med 
hastige Skridt ilede jeg derhen — det var hendel ja, det 

var hende, men hvorledes fandt jeg hende ? paa Jenses Skjød, 
med Armene om hans Hals — hurtigen foer de fra hinanden, 
og jeg stod, som om jeg skulde synke i Afgrunden. Solen 
fandt mig paa samme Sted; jeg frøs — jeg bævede som et 
Espeløv. O, Du usle, Du falske, Du fordærvede Verden I 



Thiele, den 9de Marts 1713. 

Jeg har seet hende første Gang siden hin syndefulde 
Nat. En hastig Rødme foer over hendes Ansigt, hun kastede 
sine Øjne rundt omkring i Stuen, for ej at se paa mig. Jeg 
følte, at jeg blev baade kold og varm. I det Øjeblik vi vare 
alene, gik hun mig hastig forbi og sagde med halvt tillukkede 
Øjne : -bSilence /« Hun var ude af Døren, inden jeg ret følte 
Trykket i min Haand. 



i 



Thiele, den 13de April 1713. 

Alt er opdaget ! Herren, Fruen, hele Gaarden veed det, 
og det er Mamsel Lapouce, som har opdaget og røbet dem. 
Den unge Frøken vilde gjeme raillere med hende, men det 
skrev hun bag Øret. Ingen har kunnet mærke paa denne 
listige Kvinde, at hun forstod et Ord Dansk, og derfor har 
de engang uforsigtigen i hendes Nærværelse sagt Noget, hvoraf 
hun fik Vinden. Hun har nu gaaet saa længe paa Sporet, 
indtil hun rigtig har faæt det redet ud og keget dem i Lejet. 

Himmel ! hvilket Oprør her blev ! Naadig Herren løb 
med sin Bøsre omkring som en Rasende for at skyde Jens; 
men Jens var allerede paa sin Hest og langt borte. Den unge 
Frøken blev lukket ind i Hjørnestuen, at Herren ikke skulde 
forgribe sig paa hende. Ak Himmel ! Hvad Ende skal dette 

faae? Jeg skjælver, hvergang jeg hører hans Stemme. Min 
Samvittighed fordømmer mig og gjør mig til Kujon. Anger 
og Frygt har saaledes betaget mig, at Kjærlighed og Jalousi 
er rent forjaget af mit Bryst. Ak, gid jeg var femten Mile 
under Jorden ! 



Thiele, den 14de April 1713. 

Jens har været her. Han kom i Nat ind i mit Kammer, 
for at høre, hvorledes her stod til. Han var som et drukkent 
Menneske, græd og bandte imellem hinanden. 

»Røb ikke, at jeg har været her,« sagde han, idet han 
gik, »ellers er Du et dødsens Menneske!« 

Han skulde vist holde Ord; jeg skal nok vogte mig. 
Men hvad mon han egenlig vil? han veed det ikke selv. 



Thiele, den 17de April 17x3. 

Den unge Frøken er borte I inat er hun echapperet ud 
ad et Vindue. Jens har sikkert været her og hentet hende, 
for En har ved Midnatstid mødt to Personer paa een Hest, 
men formedelst Mørket kunde han ikke se, om de Begge vare 
Mandspersoner. Det var paa Viborgvejen, og vi har været 
ude hver Mand hele Dagen for at lede. Vi ere komne til- 
bage uden at finde dem. Jeg fik Nys om, at de vare komne 
over Skiem Bro, men jeg skal vel tage mig vare for at komme 
dem nær. 

Ak I Ak ! den Verden, vi leve i ! min arme Herre ! Han 
tager vist sin Død derover. Han ligger, og intet Menneske 
maa komme til ham. 

Thiele, den 20de April 1713. 

Idag blev jeg kaldet til naadig Herren. Ak ! du milde 
Frelser ! Hvor bleg og henfaldea han var ! Han lever ikke, 
det kunde jeg grandgivelig se. 

»Morten,« sagde han, da jeg traadte ind, »er det Dig? 
Kom hid til miglc 

Saasnart jeg hørte hans Stemme, brast jeg i Graad. Før 
var det, som om han taJte ud af en Tønde, og naar han raabte 
ud af den store Dør: »Morten! Kom med Hundene!« saa 
var det, som Gaarden skulde falde, og Høns og Ænder fløj 
forskrækkede omkring. Men nu talte han saa sagte, saa mat, 
at mit Hjerte var færdigt at briste. 

»Morten !« sagde han, »har Du ingen Snepper seet ?« 

»Nej, naadig Herre!« svarte jeg hulkende. »Jeg har 
slet ikke været ude.« 

»Naa, har Du ikke?« sagde han. »Jeg skyder ingen 
flere !« 

»Ak jo!« svarte jeg. »Gud kan endnu hjælpe!« 

»Nej, Morten!« sagde han, »med mig er det snart ude. 
Ja havde jeg endnu havt Kresten !« Her trykkede han to 
Taarer ind igjen i de hule Øjne. »Hvor er Vaillant?« 
spurgte han. 

»Han ligger ved Kaminen,« svarte jeg. 

»Kald paa ham,« sagde han. 

Hunden kom og lagde sit Hoved paa Sengestokken. Her- 
ren klappede ham længe og saae vemodig paa ham. 

»Du har været mig en tro Svend,« sagde han, »Du har 
ikke forladt mig. Naar jeg er død, skal Du skyde ham 
og begrave ham under den store Ask udenfor Kirkegaarden, 
men skyd ham godt, og lad ham ikke mærke, hvad Du har 
isinde — lov mig det « 

»Ja, naadige Herre!« svarte jeg. 

»Han skal ikke i fremmed Værge,« sagde han, idet han 

sank tilbage paa Puden. »Min Skydehest og Donner (det er 
hans Livbøsse) og mit Gehæng skal Du have; min Blis maa 
Du aldrig skille Dig ved; naar han bliver saa gammel, at 
han ikke kan æde længer, saa skal Du skyde ham.t 

»Ja, kjære Herre U svarte jeg ; jeg kunde neppe for 
Graad. 

»Og der,a sagde han, »ligger en Tut paa Bordet, den 
skal Du have for din tro Tjeneste. — Gåa nu, Morten ! og 
bed til Gud for min syndige Sjæl!« 

Jeg kyste hans Haand, som han rakte mig, c^ tumlede 
ned i mit Kammer — o! Gud skjænke ham en salig Ende! 
Han var mig en god og naadig Herre! 



Thiele, den 3die Maj 17x3. 

Saa er han da ogsaa hjemfaren 1 Nu har jeg ingen Ven 
mere paa Jorden. — Her vil jeg ikke blive; jeg maa ud 
i Verden, at skille mig ved mine melankolske Tanker. — 
Stakkels Vaillant ! da jeg tog Bøssen, sprang han saa gladelig 
omkring, han vidste ikke, at jeg førte ham til Døden. — 
Nej ! saadant et Skud gjør jeg aldrig mer i mine Dage ; da 
jeg spændte Bøssen og han hørte Knækket, begyndte han at 
logre og se sig om, han ventede et Stykke Vildt og tænkte 
mindst paa, at det gjaldt ham selv. Da Krudtet tændte og 
han krummede sig i Dødens Krampe, var det, som om mit 
Hjerte skulde vælte ud af mit Bryst. O ! min kjære, salige 
Herre! Det var den sidste, den tungeste Tjeneste, jeg 
viste Dig. 



Til Sejls under T h u n ø, den 17de Maj 1713. 

Anden Gang — kanske sidste Gang — siger jeg Dig 
Farvel, mit kjære Fødeland I Farvel, Du grønne Skov! Du 

brune Hede ! Farvel, alle mine Ungdomsglæder ! Lettere 
om Hjertet var jeg, da jeg for tvende Aar siden pløjede disse 
vilde Bølger; da havde jeg min gode Herre; nu er han i 
Graven, min Junker ligesaa, og hun — som jeg gjerne vilde 
glemme — drager om i den vide Verden, Gud veed hvor og 
hvorledes. Ogsaa jeg skal prøve Lykkens Spil og æde mit 
Brød blandt Vildfremmede. Ja! Krigen vil jeg prøve! den 
gi'er Brød eller Død ! Blis og jeg skal følges ad, han er min 
sidste Ven paa Jorden. 



s V e r i g, den 13de Juni 1716. 

Her sidder jeg en fangen Mand i fremmed Land. Saa- 
langt har min Kaarde hjulpen. Min Oberst og jeg gjorde 
lyst mellem Fjenderne; men vi vare kun To mod Ti. Ak! 
min gamle Blis ! Du maatte dø — gid vi havde fulgtes ad ! 



Stockholm, den 14de August 1717. 

Saaledes skal det ikke blive ret længe ! De har slæbt 
mig omkring fra een Fæstning til en anden; fristet og truet 
mig, at jeg skulde tage Tjeneste, men hellere vilde jeg svælte 
tildøde i et underjordisk Fængsel end fægte mod min rette 
Konge og Herre. Endnu hellere vilde jeg have min Frihed. 
Jeg vil forsøge det og enten finde den eller Døden ! 



Norkøping, den 3die Februar 1718. 



Saa blev jeg alligevel svensk Soldat ! hvor længe jeg end 
hyttede mig og skjulte mig som et jaget Vildt i Skove og 

Klipper, saa fandt de mig dog. Hvad skulde jeg gjøre? 
Bedre under Guds frie Himmel mellem Kaarder og Kanoner 
end mellem et Fængsels fire Vægge ! De har lovet mig, at 
jeg aldrig skulde stride mod mine Landsmænd, men alene 
mod Moskoviten — han har maaske den rette Kugle med 
Morten Vinges Navn. 



Siberien, den xsde Maj lyai. 

Herre min Gud ! Hvor underlige ere dine Veje I Mange 
tusinde Mile fra Danmark færdes jeg her i et raat og sørgeligt 
Land; jeg gaaer over tilfrosne Floder og vader i Sne til 
Knæerne ; mens derhjemme er Skov og Mark iført sin grønne 
Sommerdragt. Udenfor mit gamle Kammervindue staaer 
Abilden nu i Blomster, Irisken kvidrer i Stikkelsbærhækken, 
Stæren sidder paa Kirken og fløjter sit lystige Stykke, og 
Lærken synger højt i Sky. Her tuder Ulve og Bjørne, Høge 
og Ravne skrige i de sorte Skove. Hvor mon Enden er paa 
denne Udørk? Ak I hvor er Enden paa mit elendige Liv? 



Riga, den aden September 1743. 

Skal jeg endnu opleve den Dag, da jeg seer mit Føde- 
land igjen? I fire og tyve lange, sorrigfulde Aar, i fire og 
tyve Vintre har jeg jaget Zobel og Maar i Siberiens Skove! 
hvor mæt af Livet har jeg alt længe — længe været ! men jeg 
vil taalmodig bie, til min Herre og -Frelser kalder mig. Han 
vil maaske lægge mine trætte Lemmer til Hvile i min Fædrene- 
jord — ak, hisset seer jeg det danske Flag, Korsets og Frel- 
sens dyrebare Tegn ! Min Sjæl, lov Herren I Alt hvad i mig 
er, hans hellige Navn. 

Falster, den 33de Oktober 1743. 

Atter nær ved Døden, og atter langt fra den ! I Storm 
og Uvejr nærmede jeg mig mit elskede Fodeland. Bølgerne 
knuste vort Skib og truede at opsluge os ! men Herren frelste 
mig, hans Haand opholdt mig — han vil ej heller drage den 
fra mig nu, sk j ondt fattig og halvnøgen jeg vandrer blandt 
Fremmede. 



Corselidse, den aden November 1743. 

Et Fristed har jeg fundet, et Skjul for Verdens Storme; 
en from og ædel Herre, som har taget mig i sit Brød og 
lovet at sørge for mig til min Dødedag. Saa skal jeg nu 
ikke mere skifte Bolig, førend de bære mig hen til den sidste. 



Corselidse, den iste Maj 1744. 

Hvilket yndigt Land er dog dette ! Alt i sin fulde Flor ! 
Skoven grøn og Marken grøn! Blomster allevegne I I 
Siberien er det endnu Vinter. Gud ske Lov for saadant et 
Bytte ! 

Min Herre holder meget af mig; jeg maa tidt sidde hele 
Timer og fortælle ham om Krigen og om alle de Lande, jeg 
har gjennemvandret. Og vil han gjeme høre, vil jeg gjeme 
snakke; det glæder mig at mindes mine mangfoldige ud- 
standne Fataliteter. 



Corselidse, den aden Juli 1744. 

O, Du Barmhjertighedens Fader! var denne bittre Skaal 
endnu tilbage ! Skulde de gamle Saar oprives paany ! ja, 
thi det var Dig saaledes behageligt! — Jeg har seet hende 

St. St. Blicher: Noveller. 3 

— hende ? ak nej ! ikke hende ! en falden Engel har jeg seet, 
en Mørkhedens Gestalt — tidt har jeg ønsket mig Døden, 
men nu — nu ækles jeg ved Livet — jeg kan ikke skrive 
mer. 



Corselidse, den 8de August 1744. 

Det er ikke for min Plaiseer, at jeg atter tager Pennen; 
men dersom Nogen efter min Død skulde faae Øje paa denne 
Journal, skal han dog se, hvorlunde Synden lønner sine Børn. 

Jeg gik hin bedrøvelige Dag og forlystede mig med en 
Promenade i vor smukke Have. Som jeg gaaer forbi den 
aabne Stakitport, staaer der en Mand, hvis Ansigt forekom 
mig bekjendt, uagtet et sortgraat tykt Skjæg og et skummelt 
Øjekast næsten forskrækkede mig. 

»Er Du ogsaa her?« sagde han med et sært Grin. 

Stokken faldt fra min Haand, og alle mine Lemmer 
skjælvede — det var Jens ! 

»Herre, Du min Gud !« sagde jeg ; »skal jeg finde Dig 
her? hvor er Frøken Sophie?« 

Han stødte en høj Ed ud : »Frøkenskabet har S . . . . 
taget og Frueskabet med; men vil Du se min hjertelskede 
Kone, saa ligger hun derhenne og luger. Soffi !« skreg han, 
»her er en gammel Bekjendter!« 

Da vendte hun sig halvt om — hun laa paa Knæerne 
tre Skridt fra mig — saae et Øjeblik paa mig og gav sig der- 
paa igjen til at luge. Jeg fornam ikke den mindste Bevægelse 
i hendes Ansigt — dette Ansigt ! dette fordum saa dejlige An- 
sigt ! hvor var det forandret ! bleggult, rynket, fortrædent saae 
det ud, som om det aldrig nogensinde havde smilet. En hullet 
Kyse med lange Laser af sorte Kniplinger gjorde det endnu 
mørkere. Skidne Pjalter af Klæder, som engang havde været 
smukke og fine, hang om hendes tykke, ildedannede Krop. 

Jeg følte, at jeg var nærved at faae ondt, og ingen Taare 
kom i mine Øjne. En Angest, en Vammelhed, som naar 
man pludselig seer en Hugorm, betog mig. Jeg kunde hver- 
ken tale eller røre mig af Stedet. 

Jens vakte mig igjen af min Bedøvelse. »Nu er hun nok 
ikke saa smuk,« raabte han, »som dengang hun krøb i Sen- 
gen til Dig?« 

Jeg gyste. 

»Forgyldningen er slidt af,« blev han ved, »men det 
kjønne Sind har hun endnu, storagtig og malicieusk er hun 
endnu, og Kneveren kan hun bruge. »Hej ! Naadig Frue ! 
Snak lidt med os !« 

Hun tav og lod, som hun ikke hørte det, skjøndt han 
raabte højt nok. 

»Nu viller det hende ikke,« sagde han, »men naar vi 
komme hjem, saa faaer hun nok Kjæften paa Gang. Har 
Du ikke til en Pæl, Morten ! for gammel Kjendskabs Skyld ?« 

Jeg gav ham Noget og gik som i Søvne op til Gaarden. 
Ved Havedøren stod min Herre. 

»Kjender Du disse Mennesker?« spurgte han. 

»Ak, Du gode Gud !« svarte jeg. »Ja, jeg har kjendt 
dem for mange Aar siden.« 

»Det er slette Folk,« sagde han. »Hun er arrig og 
bandsat, og han drikker som en Svamp. De har boet et 
Par Aar i et Hus nede ved Stranden! Han fisker, og hun 
gjør Ugedage i Haven. Hun skal være kommen af skikke- 
lige Folk?« 

Nu først brød mine Taarer frem og lettede mit be- 
klemte Hjerte. Jeg fortalte ham, hvem hun var, og hans 
Forfærdelse blev ligesaa stor som min Bedrøvelse. 

Corselidse, den 14de September 1744. 

Jeg tvivler paa, at jeg her faaer blivende Sted. Mit 
Ophold behager mig ikke længer, siden jeg veed mig i Nær- 
heden af hende og ofte ikke kan undgaa at se hende. Endnu 
har jeg ikke talt med hende, for jeg skyer hende som en 
ond Aand. Jens søger mig med en Paatrængenhed, som hver- 
ken behager mig eller min Herre. Naar jeg lugter hans 
Brændevinsaande, er det, som En bød mig Forgift at drikke. 

Han har fortalt mig deres Historie — o, hvor er den 
skrækkelig, væmmelig! I Danmark, i Tydskland har de flak- 
ket om fra een Stad til en anden — han spilte paa Valdhorn 
og hun sang og spilte paa Luth ; derved opholdt de Livet, og 
naar dette ej kunde strække til, drev him endnu een Nærings- 
vej, som det sønderriver mit Hjerte at tænke paa. Om- 
sider maatte ogsaa denne ophøre, og de skulde have omkom- 
met af Mangel, naar ikke min medlidende Herre havde for- 
barmet sig over dem. — Gud forlade mig det! Jeg kunde 
ønske mig tilbage i Siberien. 



Corselidse» den zste Maj 1745. 

Gud velsigne min rare, ædelmodige Herre! han har 
mærket mit Ønske, at ende mine Dage i min Fødestavn; og 
derfor har han — mig uafvidende — skaffet mig en god 
Kondition hos det nye Herskab paa Thiele. Paa Tirsdag 
skal jeg afsejle med et Skib fra Stubbekjøbing. — Gud 
lønne ham derfor i Evighed! 



Til Sejls mellem Sælland og Samsø, den 4de Juni 1745. 

»Frygter ikke for dem, som alene ihjelslaa Legemet ! men 
frygter for dem, som fordærve baade Legem og Sjæl tillige !« 
Jeg føler Kraften af disse Frelserens Ord. 

Da jeg i min Ungdom paa disse Bølger stod for Sven- 
skens Kugler, var jeg bedre tilmode, end da jeg i Corselidse 
Have saae min Ungdoms faldne Engel. Kaarder og Kugler, 
Hug og Stik, Saar og Død ere intet at regne mod Sjælens 
Fortabelse, mod en uskyldig Sjæls Fordærvelse. Havde jeg 
dengang seet hendes skjøniie Legeme sønderrevet af vilde 
Dyr, ikke kunde det saaledes have knuget mit Bryst som nu, 
da jeg fandt hende forspildt, fordærvet, foragtelig, uden Red- 
ning fortabt. Som hun laa der og grov i Jorden, syntes mig, 
at hun begrov mit sidste Haab, min sidste Levning af Tro 
paa Ære og Dyd. 

Men jeg vil sige, som den gamle Tyrk, min Medfange i 
Siberien, altid sagde midt i de største Elendigheder: »Gud 
er stor!« ja, og barmhjertig! Han kan og vil gjøre langt 
over, hvad vi arme Mennesker forstaa. 



Thiele, den 4de Juli 1745. 

Omsider er jeg da indløben i min sidste Vinterhavn ! 
Flere end tredive Aar er jeg omtumlet paa Verdens vilde Hav, 
for at ende, hvor jeg begyndte. Hvad har jeg udrettet ? hvad 
har jeg vundet? En Grav — et Hvilested hos mine For- 
fædre. Det er Noget, og endda ikke saa Lidet; jeg har 
Venner og Bekjendtere her baade over og under Jorden. Der 
staaer endnu Abilden udenfor mit Vindue, den er ogsaa bleven 
ældre, der er Kraft i dens Stamme, Stormen har bøjet dens 
Hoved, og paa dens Grene groer Mosset ligesom graa Haar 
paa en Oldings Hoved. Ved Kirkemuren seer jeg den store 
Ask, under hvis Rod jeg begrov den stakkels Vaillant. Saa- 
ledes gjenkjender jeg mangt et Træ, mangen en lynggroet Høj 
og selv de døde Stene, der staa her uforanderlige i Aartusin- 
der og se een Slægt efter en anden opvoxe og forgaa. Den 

Slægt, jeg kjendte, er nu ogsaa borte. N3rt Herskab, nye 
Tjenere — jeg er en Fremmed, en Udlænding blandt dem 
Alle. 



Thiele, den aden September 1749. 

Idag er det sex og halvtredsindstyve Aar siden jeg saae 
Verdens Lys I Herre Gud t hvor ere disse Aar blevne af ? 
disse mange tusinde Dage? Hvor ere mine Ungdomsglæder? 
de ere hos mire Ungdomsvenner. — 

Paa denne Aarsens Tid var det, vi ret nød Jagtens For- 
nøjelser. Hvor lystigt gik det da til, naar vi om Morgenen 
drog ud ! Jægerne raabte og Hundene gjøede, og Hestene 
trampede ligesaa utaalmodige som vi selv. Snart hjemsøgte 
vi Urfuglene paa Heden, snart de vilde Dyr i Skoven — med 
Spil og Sang foer vi hen og hjem. Nu er her stille som i et 
Kloster, den naadige Herre bryder sig ikke om Jagten. Taus 
og ene gaaer Skytten ud, og stille kommer han tilbage. Denne 
Slægt er traurig som jeg selv. 



Thiele, den late Januar 1751. 

En stille, herlig Vinternat ! Alt, hvad jeg seer, blaat eller 
hvidt. Maanen har jaget Stjernerne fra sig, den vil lyse alene. 
Saa dejligt skinnede den ogsaa engang for mange — mange 
Aar siden, da jeg var Kudsk for Frøken Sophie. Min unge 
Sjæl straalede ligesaa blankt og lysteligt som Maanen, og 
hendes var ogsaa ren, uplettet som den nysfaldne Sne. Nu 
er min Sjæl mørk som Heden, naar Vintersneen er borttøet; 
og hendes — om hun endnu lever — maa ligne en siberisk 
Dal efter Oversvømmelse, mørktfuret af Vandstrømme, trindt 
bestrøet med Tuer, Stene og nedvæltede Træer. 

»Ja, Herre ! Herre ! Tugter Du Nogen med megen Straf 
for Misgjerning, da gjør Du, at dens ynkelige Skikkelse hen- 
smelter som et Møl; visselig! alle Mennesker ere Forfænge- 
lighed !c 



F u 1 u m, den late Maj 1753. 

I Søndags forrettede jeg første Gang mit Embede som 
Degn til Thiele og Vinge. Den naadige Herre kaldte mig 
paa sin Dødsseng. Her boer jeg nu i min Faders Hus ; men 
jeg boer her alene. Alle mine Ungdomsvenner ere forlængst 
gangne til Hvile; jeg er endnu tilbage som et skaldet Træ 
paa He3en; men om føje Tid skal jeg samles til dem og 
være den Sidste af min Slægt. Disse Blade skulle være det 
eneste Mærke om mig. 

Om Nogen — engang naar jeg er død og borte, — 
læser dem, da skal han sukke og sige : »Anlangendes et 
Menneske, hans Dage ere som Græs; som et Blomster paa 
Marken, saa skal han blomstre. Naar Vejret farer over det, 
da er det ikke mere, og dets Sted kjender det ikke mere. 
Men Herrens Miskundhed er fra Evighed og indtil Evighed.« 

JOSEPHA 

(1834) 



I. 

SPANIOLERNE 

Uet var sidst paa Vinteren 1808, fortalte den unge Rit- 
mester W., at jeg som femtenaars Knøs, i Selskab med For- 
valteren paa Herregaarden K d, red ud paa Viborgvejen, 

for at møde de ventede Spanioler. 

Der blæste en skarp Sy dostvind, som gjorde Frosten 
dobbelt følelig; Hestenes raske Hovslag knuste Skrogisen i 
de dybe Hjulspor. 

Min Forventning var spændt paa det Højeste ; paa Top- 
pen af enhver Banke rejste jeg mig i Sadlen, for at opdage 
de fremmede Gjæster og erfare, om de virkelig lignede dem, 
jeg havde seet paa Kobberne i Don Qvixote. 

Endeligen kom de — Kavaleri-Regimentet El Rey — 
langsomt travende paa deres sorte andalusiske Hingste. Hur- 
tigt holdt vi ud i Heden, for at betragte dem, idet de drog 
forbi. Mit ustadige, frygtsomme Blik delte sig mellem de 
raske, modige, fintbyggede Heste, de brune, sortsmudsede 
Ryttere og deres smukke Uniformer. Bedøvet af det usæd- 
vanlige Syn fulgte jeg efter dem til Gaarden, hvor Regimentet 

gjorde Holdt og adskiltes til Indkvartering i de omliggende 
Landsbyer. 

Vi beholdt en Major, en Kadet og deres Tjenere, samt 
sex Ryttere. Majoren var en ung, smuk Mand og blond som 
en Nordbo, Kadetten en Knøs paa min Alder, med et An- 
sigt som Mælk og Blod — som der staaer i Romanerne. — 
Saa brune Øjne, saa mørke, hvælvede Øjenbryn, saa røde 
Kinder — sagde min Moders Kammerpige — vare aldrig sete 
før i Jylland. Hans milde, skjøndt noget tungsindige Mine 
drog mig strax til ham ; og han var den Første, som jeg vo- 
vede at byde et spansk »Velkommen, Deres Naade!« 

Imellem min salig Onkels efterladte Bøger havde jeg 
fundet adskillige spanske, hvoriblandt ogsaa den berømme- 
lige Ridder af Manchas Levnet og Bedrifter. Ved det første 
Rygte om de spanske Troppers Indmarsch her i Landet gav 
jeg mig til af alle Kræfter at studere deres Sprog, hvilket 
faldt mig saa meget lettere, som jeg var temmelig færdig i 
det Franske og var i Besiddelse af et fransk-spansk Lexikon 
med vedføjet Pronunciation. Aldrig saasnart havde jeg frem- 
sagt min spanske Hilsen, før Kadetten blegnede — jeg troer 
af Glæde — og Taarer trillede ned over hans Kinder; men 
Majoren omfavnede mig og bestormede mig med en Strøm 
af Ord, der flød saa hurtigt, at jeg ikke fattede Halvdelen 
af dem. 

Beskæmmet bad jeg stammende, at de vilde tale lang- 
sommere. 

»Med Glæde,« raabte han: »Du søde Dreng -1 vi skal 
nok forstaa hverandre! inden otte Dage skal Du blive en 
fuldkommen Spanier!« 

Bekjendtskabet var nu gjort, eller rettere : et inderligt 
Venskab var stiftet mellem den danske Dreng og de spanske 
Krigere. Jeg var ret deres Yndling og kunde næsten aldrig 
være fra dem. Naar Officererne slap mig, tog Rytterne fat 

42 ST. ST. BLICHER: NOVELLER 

paa mig og gav deres Glæde og Forundring Luft i de mest 
enthusiastiske Udraab. Havde jeg tilforn næret en hemme- 
lig Frygt for Dolke og Knive, da maatte den snart forsvinde 
og afløses af Tillid og Hengivenhed. Jeg maatte tage Del i 
deres Lege og Dandse; de lærte mig at ride og styre de 
ellers uregjerlige Hingste ved spansk Tiltale. De lærte mig 
deres Fædrelands Sange, og Kadetten underviste mig paa 
Guitar, hvilket Instrument han spilte til Fuldkommenhed. 

Aldrig glemmer jeg disse skjønne, frydfulde Dage ! Mage 
til dem fandt jeg hverken før eller siden. Hvilken dyb — 
dog blid — Vemod betog mig, naar den lille Joseph med 
en Stemme, som bævede af inderlig Længsel, kvad en be- 
gejstret Elskovssang eller en Romance om Naturens Skjøn- 
hed i Valencia's Dale. Hans Hoved lænede sig til den ældre 
Broders, Majorens, Bryst; hans Øjne vare vendte mod Him- 
melen, medens Fingrene ligesom mekanisk, ham selv uaf- 
vidende, legte med Strengene. 

Det var aabenbart, at begge Brødrene led af Hjemve; 
de bleve Dag for Dag mere stille og tungsindige. Næsten 
altid vare de sammen, og ofte, naar jeg pludselig overraskede 
dem, laa Joseph grædende i Majorens Arm. Jeg listede mig 
da ud til Pedro eller Sanches og galopperede med dem om- 
kring i Marken og Heden. 

En Dag kom Breve fra Spanien med Efterretning om 
Frankernes første Voldsdaad og det i Madrid udøste spanske 
Blod. Himmel! hvilken Virkning frembragte denne Hiobs- 
post ! De tilforn saa godmodige Krigere vare med Et som 
forvandlede til hævntørstende Vilde. De rædsomme For- 
bandelser og rasende Fagter opfyldte os Alle med Skræk, 
indtil vi fik Aarsagen at vide. Selv den stille, venlige Major 
bed Tænderne sammen i indædt Harme og løftede tidt de 
krampagtigt knyttede Hænder; Joseph var den Eneste, som 
ikke viste Vrede, .men vel en dyb, sønderknusende Sorg. 

Ikke mange Dage varede dette vilde Oprør; Stormen lagde 
sig, og efter den fulgte en sørgelig Stilhed, som naar sorte 
Tordenskyer have bespændt Synskredsen, og man endnu ikke 
veed, om de have raset eller ville rase. 

Nogen Tid herefter blev der midt om Natten en for- 
færdelig Larm i Kjøkkenet; jeg hørte flere heftige Stemmer 
og blandt dem Majorens. Da mit Kammer var lige oven 
over, kastede jeg nogle Klæder paa mig og ilte derned. Hvad 
saae jeg? Majoren, blot iført Skjorte og Buxer, flyvende 
omkring paa Gulvet imellem de kvindelige Tyende fra den 
Ene til den Anden, bedende, raabende, bandende, næsten 
fortvivlet over, at Ingen forstod ham. Saasnart han fik Øje 
paa mig, foer han hen til mig, og snart kyssende, snart fav- 
nende, snart rivende mig hid og did, skreg han paa Spansk: 

»En Gjordemoder ! for Himlens Skyld, en Gjordemoder 1 
en Gjordemoder !« 

»Til hvem?« spurgte jeg. 

»Til Josepha!« s varte han. 

Jeg forklarede Damerne øjeblikkelig, hvad han vilde ; 
men istedetfor at hente den Forlangte, foer de under Skrig 
og Fnisen ind i deres Celler. 

Kort og godt, jeg maatte selv ud i Stalden og med et 
Par af Rytterne hente Gjordemoderen, som boede kun et 
Par Bøsseskud fra Gaarden. Hun kom, og med det 
Samme fik jeg Befaling af min Moder at forføje mig til- 
sengs. 

Da jeg om Morgenen kom ned, gjenlød Huset af den 
mig da ganske ubegribelige Nyhed, at Kadetten havde faaet 
et Barn. 

Som jeg siden erfarede, var den forklædte Kadet Ma- 
jorens Kone, som mod hendes Faders Villie hemmelig var 
flygtet efter sin Kjæreste og havde giftet sig med ham i Ita- 
lien. Denne var en Hader af Franskmændene, hin derimod 

44 ST. ST. BLICHER: NOVELLER 

en ivrig Josefiner og tilmed Regimentschef ved det spanske 
Korps her i Landet : Aarsag nok for Josepha til at beholde 
den engang antagne Forklædning. 

Urolighederne i Spanien, i Forbindelse med hendes be- 
standige Frygt og lønlige Sorg, havde fremskyndet hendes 
Nedkomst, der indtraf en Maaned før hun ventede; det var 
altsaa ikke besynderligt, at hun bragte en dødfødt Pige til 
Verden; men vel, at Ingen før havde anet den lille smukke 
Kadets virkelige Kjøn. Vel paastod Mejersken, min Moders 
Pige og efterhaanden alle de Andre, at de hemmelig havde 
formodet noget Saadant ; men bagklog, siger man, er 
lettere end forklog. 

Et Par Dage efter Kadettens Nedkomst blev det atter 
uroligt mellem de Fremmede; der var en idelig Løben fra 
Gaarden og til Gaarden. Blandt de forsamlede Hobe hørtes 
en sky, hemmelig Hvisken, som af og til blev afbrudt af et 
hastigt og dæmpet Glædesskrig og lystige Kaprioler. I Skum- 
ringen var hele Regimentet samlet i og ved Gaarden til Hest 
med fuld Oppakning; vi saae nu, at de hemmelig vilde for- 
lade os. 

Majoren havde hele Dagen gaaet omkring i ængstelig 
Urolighed, snart i sin Kones Værelse, snart udenfor; nu ka- 
stende sig paa en Stol, nu næsten i samme Øjeblik springende 
op igjen, stundom vridende sine Hænder saa fortvivlet, at 
man kunde høre Fingrenes Knækken i det næste Værelse. 
Det var upaatvivlelig hans stakkels Hustrus Tilstand, der 
saaledes ængstede ham, og Uvisheden enten han skulde efter- 
lade hende her eller tage hende med. 

Det Sidste blev besluttet, og da Regimentet var samlet, 
blev hun, indhyllet i Sengklæder, lagt paa en Vogn, der lang- 
somt kjørte foran, ledsaget af Majoren og nogle Ryttere. Da 
han tog Afsked med os, brast de første Taarer fra hans Øjne ; 

en taus, krampagtig Omfavnelse og et dybthentet Suk var 
hans hele Farvel. 

Da Josepha bares ud til Vognen, rakte hun mig sin 
Haand; jeg kyste den taus og grædende. — Sorgen havde 
gjort mig ligesaa stum som de kjære Fremmede. 

Lidt efter at de vare bortkjørte, satte hele Regimentet 
sig i Marsch under det Udraab : JtAdio \ Adio ! Espanja ! 
Espanja I Napoleon caput ! Francese caput ! Adio, gute 
Danese, Adio W 

Som bedøvet stirrede jeg efter dem; de forsvandt snart 
i Mørket ; kun enkelte Gnister fra de travende Hestes Fødder 
betegnede deres Vej, og en Buldren, der stedse blev svagere 
og svagere, tabte sig omsider i MøUebækkens Susen. 

Denne Ende paa Bekjendtskabet med disse fjerne Syd- 
lændere havde noget saa Spøgelseagtigt ved sig, at det Hele 
længe forekom mig som en Drøm eller et Eventyr, eller som 
et skjønt Skuespil, naar Tæppet er rullet ned og man maa 
summe sig lidt, medens den opdigtede og den virkelige Ver- 
den kunne faae Tid at afsondre sig ret fra hinanden. 



II. 
HEDEBRANDEN 

Det var femten Aar, siden jeg forlod K d. Tre 

Maaneder efter de mig uforglemmelige Spanieres Bortreise 
sendte min Fader mig til Kjøbenhavn for at indlemmes i 
Landkadetkorpset. Jeg gik Skolen igjennem, fik min Examen, 
blev Officer og tog som saadan Del i nogle af de sidste Fægt- 
ninger i Krigen. Imidlertid vare mine Forældre døde, efter 

først at have solgt Gaard og Gods til meget høje Priser og 
gjort mig, deres eneste Søn, til Ejer af en betydelig For- 
mue. Da Garnisonstjenesten ikke synderlig behagede mig, 
tog jeg min Afsked og traadte i russisk Tjeneste, som jeg 
efter sex Aars Forløb atter orlovede mig fra med et Par 
Ordener og et Par Skjepper Rubler. I to Aar flagrede jeg 
en Del af Europa igjennem og ankom ifjor Foraar til Kjø- 
benhavn. Jeg var træt af dette ustadige Liv og besluttede 
at slaa mig til Ro i mit Fødeland, da jeg just fik at se i 
Aviserne, at K d var averteret til Salg. Ved en Kom- 
missionair kjøbte jeg Gaarden og befandt mig paa Rejsen 
derhen, da Natten overfaldt mig paa en af de store Heder 
mellem Vejle og Viborg. 

Hele Eftermiddagen havde jeg forude seet en stærk, 
vidtudstrakt Røg. Saasnart Mørket faldt paa, øjnede jeg 
Ilden, som bestandig tiltog i Styrke og Udstrækning. Jeg 
vidste nu, at det var en Hedebrand, som jeg i min Barndom 
saa ofte havde betragtet. Saadan en uhyre, glimrende Illu- 
mination var mig altid et lysteligt Skuespil, og dette syntes 
mig nu opført ret som for at fejre min Gjenkomst til 
Hjemmet. 

Jeg bød Kudsken ile og nærmede mig Ildhavet mere 
og mere. Snart syntes de utallige Luer at staa stille og ube^ 
vægelige som Lysene i en illumineret Stad; snart slyngede 
de sig vildt mellem hinanden eller slog højt ivejret, alt som 
Vinden snoede og hævede sig. Tykke, purpurbræmmede 
Røghvirvler løftede hverandre op mod de mørkerøde Skyer. 

Jeg var nu kommen saa nær, at jeg kunde se de Sluk- 
kende, som med uopholdelig Travlhed foer hid og did foran 
Ilden: Nogle afgnavende Skorpen med Spader, som de med 
Heftighed stødte frem foran sig, Andre løbende med Hede- 
tørv paa Forkene for at kvæle Luen, og atter Andre med 
flanimende Lyngtoppe i Hænderne stak i fuldt Løb selv Ild 

i Heden. Knistren, Bragen, Susen og Buldren fuldendte 
denne Scenes raedsomme Skjønhed. 

Ikke langt fra Ilden indhentede jeg en Vogn, som kjørte 
meget langsomt og endelig holdt ganske stille. 

»Hvad holde I efter?« raabte min Kudsk. 

»Hvad vi holde efter?« svartes der. »Har I Lyst til 
at kjøre gjennem Helvede, saa kan I jo kjøre omkring!« 

»Her kan I ikke komme om,« raabte en af Bønderne, 
som kom hen til os med sin Fork paa Nakken; »Vinden 
bærer lige over Landevejen, og Ilden har naaet den paa 
mange Steder.« 

»Kan vi ikke kjøre uden om?« spurgte man paa den 
forreste Vogn. 

»Nej,« svarte Bonden; »der er en Mose her til Højre; 
dersom I kjendte Vejen til Venstre, der kunde det maaske 
gaa an; men saa maa I kjøre et Stykke tvers over Heden, 
inden I igjen naaer Landevejen.« 

»Vil Du vise os Vej?« sagde jeg. 

»Jeg tør ikke vel gaa herfra for Sognefogden I« 
svarte han. 

»Men om jeg giver Dig en Bankoseddel?« gjentog jeg. 

»Det var en anden Sag,« lød Svaret nu; »vil I til 
Viborg ?« 

»Ja!« 

Bonden gav sin Fork fra sig, gik til Venstre hen uden 
om Ilden og bad os følge efter. 

Jeg drejede først ind i Heden, og den forreste Vogn 
bag efter mig; men da det gik tvers over gamle, tilgroede 
Hjulspor, faldt Kjørselen temmelig ujevn, og ved ethvert 
heftigt Skrump hørte jeg et kvindeligt »Ih !« fra den anden 
Vogn. Det var først nu, jeg saae mig om efter den, og fandt, 
at der paa den var, foruden Kudsken, en føer, gammelagtig 
Mand og et ungt Fruentimmer. Jeg lod gjøre Holdt, stod 

af, gik hen til dem og foreslog at lade Vognene kjøre foran 
og selv tilfods følge efter. Forslaget blev antaget, og jeg 
bød Fruentimmeret min Arm. 

Endnu havde jeg ikke ret seet hendes Ansigt, da him 
stod af til den Side, som vendte fra Ilden, men en fuldkom- 
men smuk Figur, hvis Omrids Luerne viste mig, opfordrede 
mig til at sige hende nogle Artigheder, som f. Ex. at jeg 
nu befandt mig mellem en dobbelt Ild (jeg gik imellem 
hende og Ilden), at dette vist ikke var Helvede, som jeg 
før hørte raabe, siden Englene vare saa nær, o. s. v. Min 
Tiltale blev saa vittigt besvaret, at jeg blev nysgjerrig for 
at se den Mund, der talte saa vel. 

Pludselig lod jeg, som om jeg gjorde et Fejltrin, for 
at komme til at gjøre en Vending mod Ilden. Jeg saae — 
Himmel I jeg saae en virkelig Engel, en Engel saa dejlig, 
saa majestætisk skjøn, at — borte var al min Vittighed, alt mit 
Mod. Havde jeg før sagt formeget, sagde jeg nu for lidt, 
thi jeg sagde slet Intet. Ofte vilde jeg igjen begynde paa 
den afbrudte Samtale; men Alt, hvad der faldt mig ind, 
syntes mig lutter erkedumt Tøj. Kort sagt : jeg begyndte 
halvt om halvt at tro, jeg var forliebt, endskjøndt der ogsaa 
faldt mig en anden Fortolkning ind, den nemlig, at dette 
himmelske Ansigt var mig bekjendt, hvorvel jeg slet ikke 
kunde komme paa, naar og hvor jeg først havde seet det. 
Jeg skammede mig jo længere jo dybere over min pludse- 
lige Taushed, og der faldt mig som en Sten fra mit Hjerte, 
da Pigens Rejsefælle indledte en Samtale om Hedebrande, 
ledsaget af Spørgsmaal, som jeg til Lykke var istand til at 
besvare. Saaledes naaede vi da atter Landevejen, men da 
Pigen slap min Arm og hoppede op paa sin egen Vogn, 
havde jeg en Følelse, omtrent som naar man fra en varm 
Stue kommer ud i Kulden. 

Vognen rullede bort; hun vendte sig endnu engang og 

nikkede til mig, men jeg blev staaende og havde vel staaet 
der endnu, dersom ikke min Kudsk havde spurgt mig, om 
jeg ikke nu vilde op at kjøre? 

Jeg satte mig op; de Andre havde imidlertid faaet et 
Forspring og kjørte tillige rask; men hvor inderligt jeg end 
ønskede at naae dem, kunde jeg ikke hitte paa at bede 
Kudsken ile — nok et Bevis, at det ikke var rigtigt med 
mig; og troer jeg næsten, at jeg havde en Frygt for at minde 
ham. 

Skjøndt jeg efter nogen Tids Forløb angrede min Dorsk- 
hed, saa trøstede jeg mig dog med, at jeg snart skulde sam- 
les med hende i Kroen. Jeg kom — saae — hende ikke. 
Jeg spurgte, man vidste af ingen Vogn at sige — de maatte 
være kjørt forbi. Jeg beskrev begge Rejsende, saa godt 
jeg kunde — man kjendte dem ikke og gjættede snart paa 
En, snart paa en Anden, hvorved jeg blev end mere forvil- 
det. Jeg vilde efter dem, men hvorhen? Vejen delte sig 
ved Kroen i tre Grene, og hvilken skulde jeg følge? Ærger- 
lig, sulten, forelsket gik jeg tilsengs, bandende min egen 
Dumhed, at jeg ej engang havde forhørt mig om deres Navne 
og Bopæl. 

III. 
BALLET 

Efteraaret og Vinteren vare komne sammen og stred 
om Herredømmet; det vil sige saa meget som, at det var 
sidst i November Maaned, da Sne, Slud, Regn, Blæst og 
Taage kappedes om at opbløde Jorden og formørke Him- 
melen og Humøret. Mit Landvæsen var organiseret, en 

Avisforvalter antaget, amerikanske Plove, Exstirpatorer, 
Tærskemaskiner etc. etc. anskaffede, Schweizerkøer og 
spanske Faar indkjøbte; Gaardens Huse vare reparerede 
og pænt oppudsede baade udvendig og indvendig; moderne 
Lysekroner og Lamper, Divaner, Himmelsenge og skjønne 
Malerier prydede de nylig gibsede Værelser — med faa 
Ord : der fattedes ikke Andet end en Kone. 

Men jeg havde nu fast foresat mig, ikke at ægte nogen 
Anden end min Dejlige paa Heden, som jeg efter tre Maa- 
neders Forløb endnu ikke havde glemt, skjøndt jeg stundom 
var nær ved at anse hele Eventyret for et Luftsyn og hende 
selv for en Salamanderfe. 

For at adsprede mig lidt og opmuntre mit Sind i det 
mørke Vejr, som og for at gjøre et honnet Bekjendtskab 
med Omegnens honnette Folk, havde jeg ved min Forvalter 
— som heromkring var vel bekjendt — ladet dem Alle paa 
to Miles Omkreds indbyde til Bal. 

Aftenen kom, og den ene Vogn efter den anden rullede 
ind i Gaarden med Herrer og Damer. I den marmorflisede 
Vestibul modtog jeg dem nok saa galant, iført min russiske 
Husaruniform og smykket med mine Ordener. Her gjen- 
kjendte jeg mangen en Bardoms- Ven og Veninde, saae flere 
nye Ansigter, men Ingen blandt dem Alle, som var istand 
til at forandre Takten i min Puls. 

Saasnart Damer og Kavalerer vare omklædte og pyntede 
og Forvalteren forsikkrede mig, at de nu vare komne, som vilde 
komme, aabnede jeg Ballet til Musiken af de tre nærmeste 
Kjøbstæders blæsende og bestrengede Instrumenter. Jeg havde 
dandset Kvadrillen igjennem paa sidste Par nær^ uden enten 
saa nøje at tage Damerne i Øjesyn eller lægge Mærke til, at 
just nu et nysankommet Par havde opstillet sig. Idet jeg 
gav denne Dame Haand til Rundt, faldt mit Blik paa hen- 
des Ansigt — »o Amor ! Du Guders og Menneskers Herre !« 

— det var hende ! havde jeg rørt ved en Sitteraal, et hef- 
tigere elektrisk Stød skulde jeg ikke have fornummet. Paa 
Stødet fulgte en sagte Skjælven; men enten det var min 
Haand eller hendes, der skjalv, vidste jeg endnu ikke; rime- 
ligvis var det dem begge to. 

»Saaledes som sidst,« begyndte jeg, da Touren var 
forbi : »maa vi ikke skilles ad.« 

»Det var ved Ilden, troer jeg!« svarte hun rødmende. 

»Veed De, at den brænder endnu?« vedblev jeg. 

»Oh !« sagde hun alvorlig : »Det maa være en anden 
Ild, det fænger let i Heden — « 

»Men slukkes vanskelig,« afbrød jeg. 

»Ofte gaaer den ud af sig selv,« lagde hun langsomt til. 

»Dennegang ikke!« sagde jeg med Heftighed og bød 
hende op til Dands. 

Hvorfor skulde jeg gjentage denne Nats forlibte Gal- 
skaber? Om Morgenen sad jeg i Kjærlighed til begge 

Ørerne, og næste Eftermiddag red jeg ind i Hr. N sGaard, 

for at høre til hans skjønne Datters Befindende. God Gjer- 
ning kan ikke gjøres for tidt, og derfor gjentog jeg mit 
Besøg, først hveranden Dag og siden hver Dag, indtil min 
elskede J o s e p h a engang saa hændelsesvis sank til mit 
Bryst og tilstod mig sin Kjærlighed. Ufortøvet opsøgte jeg 
Faderen og bad ham om hans elskværdige Datter. 

»Af mit ganske Hjerte,« svarte han: »under jeg Dem 
Pigen ; men — et Ord først : hun er — ikke min Datter ! 
hvorvel jeg elsker hende ligesaa højt, som om hun virkelig 
var det.« 

»Hvorledes?« raabte jeg; »hvis er hun da?« 

»Vil De endnu have hende?« spurgte han. 

»Om hun saa var Natmandens Datter i H e,« 

svarte jeg, »saa maa og skal hun være min Kone!« 

»Velan! Jeg skal aabenbare Dem hendes Herkomst; 

men det bliver mellem os — mellem os To alene en evig 
Hemmelighed. Hun selv veed Intet deraf og bør Intet vide, 
da det kunde være en hensigtsløs Forstyrrelse af hendes 
Ro. De erindrer vel den Tid, da Spaniolerne vare her- 
inde ?« 

»Jo, meget godt !« 

»Og at en forklædt Majorinde fik et dødfødt Barn paa 
K d?« 

»Ja vel, ja vel !« 

»Nu da; Gjordemoderen, som vilde forsøge at bringe 
Barnet tillive, men ikke havde de nødvendige Apparater der- 
til med sig, førte det hjem og frembragte efter flere Timers 
uafbrudte Anstrengelser virkelig Aandedrættet og efterhaan- 
den det fuldkomne Liv hos Barnet; men da dette desuagtet 
var yderst svagt og hun frygtede for, at det alligevel maatte 
dø, saa vilde hun ikke berette Forældrene det første lykke- 
lige Udfald af sine Bestræbelser, før hun kunde gjengive dem 
det ganske jFriskt og uden Dødsfare. Endelig var denne 
overstaaet, og en Morgen tidlig ilede hun til Gaarden, for 
at overraske Forældrene med denne glædelige Tidende. Da 
vare de rejste Aftenen før. Forfærdet som hun blev, fortav 
hun ogsaa Barnets Opvækkelse for Deres salig Forældre og 
ilte hjem for at overlægge, hvad hun nu skulde gjøre. Da 
blev hun netop hentet til min afdøde Kone, som efter en 
haard Forløsning bragte et dødfødt og virkelig dødt Barn 
til Verden. Som et Lysglimt foer en Tanke gjennem Gjorde- 
moderens Sjæl. Hun foreslog mig, at antage de bortrejste 
Spanieres Barn som mit eget; ja endog at lade min Kone 
være uvidende om dette fromme Bedrag. Og saa skete det : 
om Aftenen bragte hendes Mand ^ den Eneste, som var 
Medvider i Hemmeligheden — den stakkels spanske Glut, 
tog mit døde Barn med sig, og lod det begrave. Den lille 
forladte Skabning blev lagt til min Kones Bryst. Hun levede 

med det i tolv Aar og døde i den Tro, at det var hendes 
eget.« 

»Højst forunderligt !« raabte jeg. »Men, tillad mig ! 
har De aldrig søgt at bringe Barnet igjen til dets rette For- 
ældre ?« 

»Jo vist har jeg,« svarte han; »skjøndt oprigtigt talt 
med Frygt for at finde dem, da jeg i saa Fald maatte be- 
drøve min Kone mere, end jeg først havde glædet hende. 
Jeg har skrevet flere Gange til en Svoger i Barcellona, men 
han har givet mig den Underretning: at Majoren og den 
formentlige Kadet rimeligvis ere faldne i et Slag mod de 
Franske, hvor næsten hele Regimentet El Rey blev øde- 
lagt.« 

»Men Navnet Josepha?« 

»Saa hedder min salig Kones Moder, som endnu lever 
i Kjøbenhavn, hos hvem min Plejedatter har været i de 
sidste tre Aar, og fra hvem jeg hentede hende i Sommer, 
da vi traf sammen ved Hedebranden.« 

Inderligt bevæget gik jeg tilbage til Josepha; hun fløj 
til mit Bryst og hviskede: »Er jeg din?« 

»Ja, Du er min !« sagde jeg, bortkyssende Glædestaaren 
paa hendes skjønne Kind; »Du er min, og min alene!« 



IV. 
BRYLLUPPET 

Vielsen var tilende. Endnu stod vi for Brudeskamme- 
len og modtog Selskabets Lykønskninger. Yndigt blussede 
min hulde Brud, mægtigen rørt i sit kjærlighedsfulde Hjerte. 

Med stille Venlighed takkede hun de hilsende Venner og 
Veninder — hun smilte, ret egenlig talt, gjennem Taarer. 
Da hun med barnlig Kjærligheds hele Ild omfavnede sin 
Plejefader og næsten hulkende trykte ham til sit Bryst, da 
bleve hverken hans eller mine Øjne tørre. 

»Fader og Moder skal forlade Digt — her kvalte Graa- 
den hans Stemme, og med Heftighed kastede han sig om 
min Hals. Jeg forstod ham, men kunde Intet svare for 
Rørelse. I min tause Sjæl gjentog jeg befæstende den høj- 
tidelige Ed: trofast, helligt, evigt at elske denne faderløse 
Engel. 

Endelig var alt det Ceremonielle forbi, og de dybe, al- 
vorlige Følelser veg for lettere Glæder. Det talrige Selskab 
blandede, grupperede sig i den store af trende Lysekroner 
klart oplyste Sal, og snart blev Snak og Spøg og Latter 
lyddig og almindelig. Jeg blev atter og atter lykønsket, n|i 
af En, nu af en Anden; men mine Øjne fulgte uafladelig 
min dejlige Brud, der svævede blandt de øvrige Damer som 
Maanen mellem Skyerne. 

En Stund var saaledes forløben, da min Svigerfader kom 
og berettede mig, at nede i Dagligstuen var tvende Rejsende, 
som havde forvildet sig paa Heden; han kunde ikke komme 
tilrette med dem, da de talte et forunderligt Miskmask af ge- 
brokkent Tydsk og andre Sprog, som han ikke kjendte. Da 
de vare godt klædte og viste i deres Væsen, at de vare hon- 
nette Flok, ønskede han at faae dem op til Selskabet, og 
derfor bad han mig gaa ned at tale med dem. I det 
Samme kom en af Præsterne til og fortalte, at det var Fransk- 
mænd, som, forjagede fra deres Fædreland formedelst poli- 
tiske Meninger, havde villet søge et nyt Hjem i den nye 
Verden, men fordrevne af langvarige Storme vare de for 
to Dage siden strandede paa Jyllands Vestkyst. Nu vare 
de paa Rejsen til Kjøbenhavn, hvorfra de atter vilde gaa 

under Sejl til Amerika; paa hans Anmodning kom de nu op 
til Selskabet 

Som han sagde dette, traadte de ind i Salen — den 
Ene en høj, skarpladen, midaldrende Mand, den ajiden et 
kjønt ungt Menneske af et bl^, tungsindigt Udseende. De 
hilste til alle Sider med en gratiøs Anstand, og Præsten og 
jeg — som de Eneste, der kunde konversere dem — gik 
dem imode og indledte en Samtale paa Fransk med at be- 
klage deres Uheld. 

Den Ældste, til hvem jeg især henvendte mig, talte godt 
for sig, skJMidt i et noget tvungent Sprog og med en særegen 
Accent. Jeg formodede derfor, at han ingen Franskmand 
var, men en sydligere Europæer, og spurgte: om han maaske 
hellere talte Italiensk eller Spansk? 

Jeg ventede forgjæves paa Svar; han havde ikke hart, 
hvad jeg sagde, hans Øjne vare derimod stivt heftede paa 
en Gjenstand bag ved mig, og Rødme og Dødbleghed afløste 
hinanden i hans Ansigt. Jeg saae mig om — det var min 
Erud, han betragtede. 

I samme Øjeblik blev hun ogsaa seet af den anden 
Fremmede, som med det Udraab: tGtesu Maria f* bleg- 
nede, vaklede og greb sin Rejsefælles Arm. 

»Taler De Spansk ?t spurgte denne med svag og skjæl- 
vende Røst. 

Jeg bejaede det. 

»Hvem er den skjønne DamePi vedblev han, 

»Just idag min Kcmeli svarte jeg. 

»Tilgiv, min Herrelt sagde han, »Synet af Deres Brud 
kan ikke Andet end frappere os ; vil De selv se, om De ikke 
finder en overordentlig Lighed mellem hende og min Bro- 
der?« 

Jeg saae paa den Ene, paa den Anden, saae og sam- 
menlignede, c^ nu vai Raden til* mig at lade hans Spergs- 

maal ubesvaret. Jeg kastede atter mine Øjne paa den 
Ældstes Ansigt, og som et Lynglimt foer det gjennem min 
Sjæl. 

»De hedder G a, og De Josepha?« raabte jeg. 

»O min Gud, ja!« svarte den Ældste. 

»Saa — saa — « vedblev jeg; overvældet af mine Fø- 
lelser kunde jeg Intet mere frembringe, men kastede mig om 
Majorens Hals. 

»Min Fader!« hviskede jeg, og Taarer gav mit be- 
klemte Hjerte Luft. 

»Min Moder!« hulkede jeg og omfavnede Josepha: 
»Jeg er Antonio; det er Deres Datter!« 

Hele det forbausede Selskab havde sluttet en stiltiende 
Kreds omkring os og ventede med spændt Nysgjerrighed 
Opløsningen af denne uforklarlige Gaade. Min Svigerfader 
— som han nu kun et Par Timer havde været per Frocura- 
tionem — fattede først Sammenhængen, førte Bruden hen til 
os og raabte lidt ubesindigt : »Se, der har Du dine For- 
ældre !« 

Forvirret af alt dette Ubegribelige stred hun imod; 
men Josepha slap mig, slog sine Arme om hende og trykte 
hende til sit Bryst. Den unge Josepha, der saae sig om- 
favnet af et ubekjendt Mandfolk, gav et Skrig og vilde riv^ 
sig løs. Moderen slap hende og syntes at tvivle om Virkelig- 
heden af dette Gjensyn; men da blev hun omfavnet af 
Faderen. 

»Josepha, elskede Josepha!« raabte jeg, »De eie dine 
Forældre !« 

Da hang hun besvimet i Faderens Arme — Moderen 
segnede i mine. Snart opvaagnede de atter, og fire lykke- 
lige Mennesker udgjød nu vore fulde, glædedrukne Hjerter 
for Himmelen og for hverandre. Spørgsmaal og Svar, Ud- 
raab og Kjærtegn blandede sig i forvirret, frydefuld Tummel, 

og kun lidt efter lidt opløstes alle Tvivl, opklaredes Mørket, 
fattede, forstod vi hverandre. 

Saa jublende en Bryllupsfest er vel ikke i mange Aar 
fejret paa de jydske Heder. Mine elskede Svigerforældres 
Sorger og Gjenvordigheder have opløst sig i Glæde og Rolig- 
hed, deres Livskraft, deres Kjærlighed er opfrisket paany; 
de politiske Storme og Rædsler ere glemte; deres Rejse er 
nu tilende, og tillige min Historie. 



,«i 



il 



\ 



t 

i 

I 

I! 

■ 



« 
å 

I ^ 

m 



a 

I« 



PRÆSTEN I THORNING 

(«8a4) 



1 re Mile Sønden for Viborg, i den Egn> hvor Svend 
Grathe fordum mistede Liv og Rige, ligger Bondegaarden 
Revl. Gamle og forrevne ere dens lave Bygninger og synes 
at være tækkede med Mos. Dens tarvelige Udseende op- 
lives ikke af nofeen Hauge; thi dette Navn kan man neppe 
give en liden Kaalgaard, hvis Tørvediger ere kantede med 
tynde, forkrympede Hyldebuske, og hvorover en gammel 
Røn krummer sig, forpidsket og bøjet fra sin Ungdom af de 
skarpe Vestenvinde. Trindt og vidt omkring er den omgivet 
af mange lynggroede Bakker, mellem hvilke graagule Moser 
slynge sig og løbe næsten alle i hverandre gjennem mang- 
foldige Bugtninger, snart udvidende sig og ligesom tilbage- 
trængende de bølgeformige Bakker, snart af disse indknebne 
til smalle Snevringer. Ukjendte, som her vilde finde Vej, 
skulde snart blive hildede i denne Labyrinth af Moser, ikke 
ulig dem, der uden nødvendig Forkundskab indlade sig i det 
sindrige Spil, som man kalder »at trække i Dynd.« 

Først henimod Efteraaret faaer denne mørke, ensformige 
Egn et mere livligt Udseende : i Moserne løfter erica tetralix 
sine blegrøde Blomster, og Bakkerne faae et violet Skjær af 
den nu først udskydende Lyng. Ikke frydeligere er her den 

levende Natur; Brokfuglen sidder enlig paa sin Tue og 
gjentager halve Dage sine langtrukne, tungsindige Fløjte- 
toner. Moselærken kvidrer svagt og sørgeligt fra Porsbusken 
— Ørkenens eneste Træ. En enkelt Urfugl, opjaget af en 
omluskende Ræv, hvirvler sig et stakket Stykke bort, men 
falder snart igjen og forsvinder i den tætte Lyng. Om 
menneskelige Beboere mindes man kun, naar en Hyrdedreng, 
omringet af nogle vantrevne Faar, hvisler paa sin Toskillings- 
fløjte. 

Ikke altid vare disse Banker saa øde og nøgne. I gamle 
Dage vare de tæt bevoxede med Gran og Birk, og Moserne 
vare Søer, bestrøede med talrige Flokke af alle Slag? 
Svømmefugle. Dengang laa, omtrent hvor Revl nu ligger, 
paa en Odde eller Revl i Søen en stolt Herreborg. En fro- 
dig Abildhauge, og foran denne tvende Rade af høje Graner, 
omgav og aldeles skjulte Borgen til Landsiden; kun naar 
man drog over den sidste høje Banke, gled de hvide Skor- 
stene hen over Granernes Toppe. Til Søsiden mod Sønden 
stod Borgen frit, og fra den modsatte Bred saae det ud, som 
om den hævede sig op af Vandet. Dens Bygningsmaade var 
som alle andre Slottes paa hin Tid: umalet Egebindings- 
værk med mørkerøde Murstens Tavl; tvende Stokværk, det 
ene bygget ud over det andet med fremragende udhugne 
Bjælkehoveder; mange lange og smalle Vinduer med bitte 
smaa Ruder og Blysprøjser. Paa alle fire Hjørner runde, 
udbygte Taame med Glughuller, og midt foran Huset et 
større, hvis Platform rakte op over Skorstenene og var prydet 
med otte Stenkæmper. Saadanne tvende forsvarede med op- 
løftede Træsabler den høje, hvælvede Taamdør. Bag ved 
Borggaarden, mellem denne og Ladegaarden, løb en dyb og 
bred Grav, tildels bevoxet med Rør, og over den førte en 
Vindebro. Paa hver Side af Broen stod firkantede Sten- 
piller, og ovenpaa disse saaes liggende Løver. Udenfor 

Ladegaard og Hauge var en ligedan Grav med Bro, som Bor- 
gens yderste Befæstning. 

Mange Aar tilbage i Tiden boede her den velbyrdige og 
mandhaftige Ridder Henrik Sandberg, gift med velbyrdige 
og dydzirede Jomfru Mette Daae. Deres Ægteskab var vel- 
signet med en eneste Datter, navnlig Else, og at se hende 
vel forsørget var Forældrenes højeste Ønske. 

Mødrene pleje i dette Tilfælde ej alene at ønske, men 
ogsaa at handle. Fru Mette var ikke mere uvirksom end 
andre Mødre, men havde indledet saa snilde saavelsom ær- 
bare Underhandlinger med den tappre og gode Mand, Hr. 
Mogens Munk til Aunsberg, at Dagen til dennes Søns, Jun- 
ker Jenses Trolovelse med Jomfru Else allerede var bestemt. 
Endelig var den kommen og, paa lidet nær, vel forbi : Det 
forlovede Par stod foran Præsten, som han, smykkede med 
vældige Pibekraver; deres Forældre, Slægtninge og Kyn- 
dinge i en Halvcirkel bag ved ham. Junkeren saae stivt og 
dristigt hen over Præstens Skulder og Jomfruen bly og 
beskedent ned til hans Fødder. Han begyndte at tale, hans 
Stemme var mandig og fuldtonende; uvilkaarlig samme^^ng- 
nede Jomfruen den med hendes Fæstemands tykke, pludrende 
og, efter de Tiders Mode, læspende Mæle. 

Lønligt og hurtigt løftede hun sine Øjne op til den 
Mund, hvorfra disse velklingende Toner udgik, og en anden 
Sammenligning begyndte mellem den velærværdige Mands 
ungdommeligt skjønne Ansigt og Junkerens Mælkefjæs ; over 
en høj, hvid og glat Pande skilte sig et mørkebrunt Haar 
og faldt i naturlige Krøller paa Pibekraven. Sorte Bryn 
hvælvede sig over brune, fyrige Øjne. Mellem den smalle 
Underlæbe og den kjækt opstaaende Overlæbe blinkede sne- 
hvide Tænders Perlerader, og derunder bevægede sig i Ta- 
lens Iver et zirligt Fipskjæg. Ligesaa hurtigt trak sig Pigens 

lange Øjenhaar ned over det rødmende Ansigts mørkeblaa, 
matglimtende Stjerner. 

Hr. Søren var nødt til at se paa den yndige Fæstemø; 
men jo tiere han saee, jo mere forvirret blev han: og dette 
forøgede igjen hendes Forvirring. Kort at fortælle : just som 
Præsten havde begyndt en Smule at væve, for at faae Tid til 
igjen at optage Talens tabte Traad, blegnede Jomfruen og 
begyndte at rave. 

»Hun faaer ondt !« raabte han, og derpaa segnede hun 
virkelig i den tililende Moders Arme. 

Om denne Besvimelse rejste sig af Angest over Præ- 
stens Forlegenhed eller af Medlidenhed med ham; om den 
var forstilt for at redde ham eller fri hende selv fra For- 
bindelsen med Junkeren, derom vare Meningerne delte, end' 
skjøndt de maaske snarere burde være forenede. Hvorom 
Alting er, saa blev der Intet af Trolovelsen nu og, da Jomr 
fru Else aldrig følte sig frisk nok, heller ikke siden. Her- 
med var Junker Jens slet ikke fornøjet, især da han havde 
en dunkel Anelse om Aarsagen til denne Bortrykkelse af hans 
Ønskers Maal. 

Nogen Tid efter hændte det sig, at han og Præsten traf 
sammen i Viborg paa et offentligt Sted, hvor ogsaa andre 
Adelsmænd og Officerer vare tilstede. Ophidset af Vin og 
hemmelig Ærgrelse, begyndte Junkeren at stikle paa Præ- 
sten og hans Tales synderlige Islæt. Længe firede denne 
af med Kulde og temmelig Sagtmodighed : dette gjorde 
Modstanderen dristigere og grovere. 

»Hr. Junker!« sagde hin omsider opbragt: »I stoler 
paa den Kjole, jeg bærer, og som I vel veed hindrer mig i 
at lære Eder Skikkelighed.« 

»I stoler selv paa Eders Kjole!« svarte Junkeren: 
»fordi den giver Eder Lov til at være Poltron !« 

»Det er der Råad for !« raabte Præsten, idet han trak 

Kjolen af: »der ligger Præsten og her staaer Manden; har 
I endnu Lyst, saa kom an, Junker Jens! Er her Ingen af 
de gode Venner, som vil laane mig sin KaardePt 

En Officer gav ham sin og tilbød sig at være Sekundant ; 
en Anden traadte over paa Junkerens Side, og alle fire red 
ud paa Heden, Sønden for Byen. 

Hr. Søren havde i sine Studenterdage været Karl for 
sin Kaarde og flere Gange ved tydske Universiteter lært 
kaade Burscher Mores: han var Junkerens Mand saavel. 
Denne blev jo længer jo mere ophidset over Modstanderens 
Kulde og sikkre Parering. Han gjorde et forgjæves Ud- 
fald efter det andet ; hans Kaarde gled bestandig ud forbi 
den færdige Fjende, i hvis Vold han stedse befandt sig, men 
som ædelmodigen skaante ham. Da forenede han al sin 
Kunst og Kraft i tre hurtigt paa hinanden følgende 
Dobbeltfinter, hvoraf Udfaldet blev, at han selv rendte sit 
Bryst i Kontrapartens Kaarde. Hans Fald gjorde Ende paa 
Tvekampen. 

Saaret forekom Sekundanterne saa betænkeligt, at de 
raadte Præsten at sætte sig paa sin Hest og flygte. Dette 
gjorde han: naaede inden en Times Forløb sit Hjem, sam- 
lede i en Skynding sine Penge og de nødvendige Klæder og 
kastede sig paa en anden ligesaa rask Hest. 

Bespændt af Frygt, Anger og Uvished, lod han staa 
ud ad Sønden til. Hans Vej faldt forbi Revl. Solen var 
ved at gaa ned, og de høje Graner udbredte allerede en 
Dæmring over Gaard og Have. I Skyggen vandrede lang- 
somt, med nedsænkt Hoved, den skjønne Mø. De foldede 
Hænder holdt en Kost af spraglede Markblomster, og hvo 
der saaledes saae hende, maatte lettelig gjætte, at hun tænkte 
paa en elsket Ven, og endvidere: at Rytteren, der travede 
hende imøde, var denne Ven, thi saasnart hun saae ham, 

tabte hun Blomsterne af sine Hænder og bøjede dybere ind 
i Alleen. 

»Farvel, ædle Jomfru It sagde han, uden at standse 
Hesten: »Forlader, saa skal Eder forlades.« 

Med den højre Haand trykte han Hatten dybere ned 
og foer afsted i tordnende Galop. 

Forundret, forvirret og hartad bedøvet stirredie hun 
efter ham, og Mørket faldt paa, før hun kom tilbage til 
Slottet. Næsten ligesaa hurtig kom det Skrækkens Bud : at 
Præsten havde ihjelstukket hendes Fæstemand. 

At Jomfruen viste en uforstilt Forfærdelse og derefter 
en ligesaa uforstilt Sorg, var meget naturligt; men den rette 
Grund til disse Sindsbevægelser var en Hemmelighed for 
Alle, undtagen for den sørgende Pige selv. Da imidlertid 
Forældrene tænkte, at Sorgen gjaldt Junker Jens, maatte de 
ej alene billige denne, men ogsaa hendes haardnakkede 
Vægring ved at indgaa nogen anden Forbindelse. 

Saaledes henrandt et Par Aar, under hvis Forløb Fru 
Mette forlod det Timelige, just som hun var i Begreb med 
anden Gang at bortgive Datterens Haand. Herved erholdt 
denne sin Frihed; thi Faderen paalagde aldrig noget Men- 
neske Tvang, naar han kun selv uforstyrret maatte fiske og 
jage. Men desværre bleve begge Dele ham formente; Krigs- 
trompeten kaldte ham fra landlig Ro og Glæde til Kamp mod 
Sverigs Krigere. Han maatte forlade sin kjære Datter som 
Højstbefalende paa Slottet, efter at han forgjæves havde 
foreslaaet hende at begive sig til den gamle Farbroder, Hr. 
Tyge paa Kjærsholm. Sandt at sige, anede Ingen af dem 
Krigens ulykkelige Vending: thi aldrig før havde Sand- 
bergemes gamle Herreborg seet en bevæbnet Svensker. 

To Maaneder efter Ridderens Afrejse kom hans tvende 
Tjenere hjemridende med hans Kaarde og Standart; begge 
vare omvundne med sort Flor og forkyndte den gjæve danske 

Mands hæderlige Død i uheldig Kamp med Danmarks sej- 
rende Fjender. Disse vare indtrængte over Landets Grændser 
og drog hver Dag nærmere og nærmere. Endelig vajede den 
første fjendtlige Fane over Grathe Hede, og en Rytterhob 
drog i blinkende Kyrasser ind paa Revl. Anføreren var en 
Mand til Aarene af et raat og vildt Udvortes, hvis første Øje- 
kast satte Skræk i Alle paa Gaarden, kun ikke i dens jom- 
fruelige Herskerinde. Med rolig Værdighed gik hun Ky- 
rasseren imøde, tilbød ham Alt, hvad Huset formaaede af 
Spise- og Drikkevarer til ham og hans Folk, og udbad sig en 
Sauvegarde. 

»Den skal I faae, min vakkre Flicka !« s varte han : 
»naar I saa vil skjænke vel; lad os allerførst bese Vin- 
kjælderen !« 

Som sagt saa gjort : han besøgte Vintønderne saa vel, 
baade den første og alle de andre Dage, at han efter en Maa- 
neds Forløb tømte med sine Rytteres Hjælp den sidste. Og 
hermed var ogsaa. hans Høflighed og gode Lune forbi. 
Sauvegarden maatte betales hver Dag med rede Penge. Til- 
lykke varede det ikke længe, inden han forlod Gaarden med 
samt sin fugtige Sauvegarde, efter først at have ret alvorlig 
tiltalt Frøken Elses Kasse. Neppe var han ude, før en Ryt- 
ter-Eskadron drog ind, anført af en ung, smuk og beleven 
Adelsmand. Jomfruen gik ham som den Forrige imøde og 
fremførte samme Bøn. 

»Behøves neppe, min dejlige Dame !« sagde han : »jeg 
seer jo, at Gaarden allerede har en himmelsk Sauvegarde.« 

Hun beklagede rødmende, at Formanden havde gjort 
rent Bord i Vinkjælderen. 

»Skader intet,« s varte den galante Kriger: »istedenfor 
Vin beder jeg blot om nogle Draaber Nektar.« 

Af denne Indgang seer man nok, hvorledes den stakkels 
Else Sandberg var faren med ham. Dog holdt hun ham 






PRÆSTEN I THORNING 65 

indenfor Sædelighedens Skranker. Maaske havde den farlige 
Fjende alligevel tilsidst sejret, dersom han ikke just i rette 
Tid hayde faaet Marschordre. 

Derefter kom en Polak, som ikke brød sig stort om Vin 
og Kys, men var en desto større Elsker af det rene Væsen. 
Han kunde intet Dansk, og af Tydsk ikkun de tre Ord : 
Geld, Gold, Silber; men dem anbragte han saa tidt og saa 
eftertrykkeligt, at Jomfru Else efter nogle Dages Forløb saae 
Bunden paa sit Pengeskrin. Desforuden havde han den 
Skik efter hvert Maaltid at tage Ske, Kniv, Gaffel og Bæger 
til sig. 

En Dag indløb den Efterretning, at Brandenborgerne 
vare i Nærheden, og nu begyndte en ordentlig Plyndring. 
Hvad der fandtes af Guld, Sølv og Gyldenstykkes Klæder 
blev indpakket i en jernbunden Kiste og denne sat paa en 
Vogn, som skulde kjøre bagefter de bortridende Polakker. 

Neppe var den kommen op paa Bakken Østen for Gaar- 
den og Søen, før Brandenborgerne foer ned ad den vestre 
Bakke. Bedækningen, som saae, at den snart vilde blive ind- 
hentet og Kisten saaledes falde i Fjendernes Hænder, løftede 
den af Vognen og rullede den ned ad den stejle Skrænt. 
Klingende væltede den sig om sin Axe og lige ud i Søen, 
som her var meget dyb. Der ligger den endnu den Dag idag, 
dog ikke længer skjult af Vand, men af Tørvejord og Lyng. 
Jevnligen brænder der Lys over den, og ofte er der gravet 
efter den, men forgjæves; Ingen kan finde det rette Sted, 
thi naar man nærmer sig, forsvinder Lyset, som aldrig viser 
sig uden i en temmelig Afstand. 

Modfalden og næsten bedøvet af saamange Udplyndrin- 
ger og Anfægtelser, traadte Jomfru Else den brandenborgske 
Officer imøde med disse Ord : 

»Kjære Herre ! I kommer her til et tomt Hus ; Æde 
og Drikke, Penge og Penges Værd er alt blevet et Bytte for 

Eders Forgængere. Kun en Nødskilling og nogle Klenodier 
af mine salig Forældres haver jeg gjemt, men jeg vil strax 
vise Eder, hvor det staaer, at I kan gjøre dermed efter Eders 
Villie.« 

Disse Ord saavelsom Dens Skjønhed, der frembragte 
dem, gjorde et saa mægtigt Indtryk paa den barske Kriger, 
at han længe ikke formaaede at svare. 

»Frygt ikke, ædle Jomfru !« sagde han med svag og 
næsten skjælvende Røst : »Jeg kommer jo som Ven,a lagde 
han til med et særdeles ømt, langt Øjekast, der virkede saa 
forunderligt paa hende, at hun, blegnende og forvirret, plud- 
selig forlod ham. 

Først efter tre Dages Forløb fik han Tilladelse igjen at 
se hende, hvilken Tilladelse derefter hver Dag blev fornyet 
og udstrakt til hele Dagen. For at springe til Enden af Hi- 
storien, kan vi berette: at Treugersdagen vare de Mand og 
Kone, og Sexugersdagen, da Freden nu var sluttet, fulgtes de 
ad til Tydskland, hvorfra man aldrig siden har hørt et Ord 
om dem. 

Nogen Tid efter deres Bortrejse fandtes paa en Vindues- 
rude i Officerens Værelse ridsede disse Ord : »Søren 
Madsen Lihme, forhen Præst i Thorning, nu Ritmester i 
churbrandenborgsk Tjeneste.« 



FRUENTIMMERHADEREN 

(1827) 



i min Ungdom besøgte jeg ofte et Par Præstefolk af 
nvin Familie. De vaie Begge gamle, men alligevel kjære af 
Bøm, som sædvanlig de Ægtefolk, der selv ingen have. Her 
fattedes mig altsaa Intet af alt det, man i den unge Alder 
helst kan ønske; allermindst det Kjæreste, en mer end al- 
mindelig Frihed. Denne benyttedes mest til Besøg paa en 
nærliggende Herregaard, hvis Ejermand tiltrak sig baade min 
Hengivenhed og min Nysgjerrighed. 

Middelaldrende, stor af Væxt, mørkladen af Ansigt, 
havde han dog i dette Noget, som aldeles ikke frastødte den 
unge muntre Dreng; hvorvel hans mange dejlige Malerier, 
Billedbøger og Blomster vare kraftigt medvirkende Bevæg- 
grunde til mine hyppige Visiter paa Mørkedal. 

Denne Gaard laa dybt nede i en snever Dal, saa den 
ikke kunde sees, før man stod saa godt som lige oven over 
den. En Aa — næsten skjult af store, mørkløvede Elle — 
løb tæt under Vinduerne og den i gammel Stil prægtige Have, 
der til Overflødighed var forsynet med herlige Frugttræer 
og desforuden omgivet og gjennemskaåret af stolte Gran- 
alleer. Et Drivhus — dengang vist det eneste i Jylland — 
befandt sig midt i Haven; jeg gjenkjendte der i Virkelig- 

heden mange af Sydlandenes Væxter, hvis prægtige Afbild- 
ninger saa ofte havde fortryllet mit Blik : den storbladede 
Pisang, som man næsten troer at kunne se voxe; den sødt- 
duftende spanske Jasmin; Orangen, brammende paa eengang 
med Blomster og Frugt; Kaktus, der forener Liliens Skjøn- 
hed med Violens, Resedaens og Hyacinthens Vellugt, for- 
uden mangfoldige andre, som en varmere Sol opelsker hin- 
sides Alperne. Gaarden selv gjemte inden sine tykke, mørk- 
røde Mure en Samling af skjønne Sjeldenheder : en Tubus, 
der fremstilte mig Maanen som et Landkort; en Elektri seer- 
maskine med et Batteri, der i det Smaa viste Lynets Virk- 
ninger; en Luftpumpe; en Harpe, med meget mere. 

Dog, af alle Rariteter var ingen saa mærkelig som deres 
Ejermand. Overmaade rig — '- som Besidder af tvende store 
Godser — levede han dog tarveligt og stille, gjorde aldrig 
Gjæstebud, søgte heller ingen og smagte sjelden Vinen i 
sin velforsynede Kjælder. Han var Adelsmand, men søgte 
aldrig, fik ej heller nogen anden Udmærkelse end det lille 
ntdea. foran sit Navn. Han klædte sig simpelt, ja vel under 
sin Stand; jeg saae ham ikke i Andet end en lang grøn 
Frakke med store Opslag, gule Skindbuxer og stive Støvler; 
en lang sort Pidsk — som Soldaternes fordum — hang ned 
ad den brede Ryg, og en lille spidspulle t Hat bedækkede 
kun Issen af det sortlokkede Hoved. Hans Bohave, Ekvi- 
page o. s. V. var en underlig Blanding af Gammelt og Nyt; 
ved Siden af et Ibenholts Skab med uendeligt Snitværk af 
Engle, Kæmper, Blomster og deslige hang et — dengang 
— moderne venetiansk Spejl, og paa en engliseret Svedfux 
laa et luvslidt Plydses Ridedækken; kort, de enkelte Kost- 
barheder stak kun saa meget mere af mod de øvrige gam- 
meldags og ofte smagløse Sager. 

Hr. Arthur (paa begge Godserne hed han blot »Herren« ) 
var ellers intet mindre end gjerrig; ikke alene at han pyn- 



FRUENTIMMERHADEREN 6 9 

tede sine mange Kirker saavel indvendig som udvendig, byg- 
gede Skoler og Hospitaler og testamenterte dem alle betyde- 
lige Legater; men han opbyggede eller istandsatte næsten 
alle Godsernes Bøndergaarde og hjalp med Laan, med Af- 
gifters Henstand eller aldeles Eftergivelse Enhver, som vilde 
hjælpes. Desuagtet blev han ikke elsket efter Fortjeneste, 
maaske fordi han ofte var knarvorn, bister og ikke ganske 
fri for at bære lidt Nag, hvilket vi paa Jydsk udtrykke ved 
»Pikhad«. — 

»Men hvad gjorde da denne rige Mand egentlig til sin 
Fornøjelse?« — kunde man spørge — »thi at gjøre vel — 
ja det er kjønt, det er ædelt, men morsomt kan det dog ikke 
være, især naar man ikke høster anden Løn end Utaknemme- 
lighed for sit Ædelmod ; hvorledes fik Hr. Arthur Ende paa 
Tiden? spillede han?« — ja paa Harpe — »jagede han?« 

— nej — »spøgte han da med de smukke Bønderpiger?« 

— ingenlunde; han var tvertimod en Hader af Fruentim- 
mer. — 

»De skjemter, hvo kan hade Fruentimmer?« — 

Ingen, min smukke Læ ser inde ! Ingen, som kj ender 
det elskværdigste af begge Kjøn; men det gjorde desværre 
den stakkels Arthur ikke; han — miskjendte det. Og heri 
stak just hans største og beklageligste Synderlighed; han 
skyede Kvinderne til den Grad, at han ikke taalte et eneste 
kvindeligt Væsen i sit Brød. 

»Men hvem lavede da hans Mad?« — et Mandfolk. 

»Hvem malkede hans Køer?« — Mandfolk. 

»Hvem vaskede, hvem fejede, hvem skurede, hvem po- 
lerede Vinduer?« 

Mandfolk, ingen andre end Mandfolk. Intet Bonde- 
fruentimmer vovede at sætte Foden indenfor hans Port, og 
kun med tvungen og kold Høflighed modtog han de sjeldne 
Besøg af sine kvindelige Paarørende, der kom for at se 

hans Blomster og smage hans Vindruer. Det eneste Fruen- 
timmer, som han viste baade Agtelse og en Slags Velvillie, 
var Præstekonen, min omtalte Grandtante. Med hende hørte 
jeg ham endog stundom skjemte paa en ret venskabelig Maade, 
ellers vare hans Samtaler med det smukke Kjøn ligesaa korte 
som tørre og bestod fra hans Side kun i lakoniske Svar. 

Engang spurgte jeg min Tante, hvorfor der da slet ingen 
Piger var paa Mørkedal? 

»Min lille Øjesten !« gav hun undvigende, med god- 
modig Skjemt, til Svar, »har Du aldrig hørt, at Piger ere 
mere dratfingrede og værre til at slaa istykker end Mandfolk? 
og Du har jo seet, at Hr. Arthur har saa mange kostbare 
Spejle og Thekopper.« 

Saameget mindre fornøjet med dette Svar, som jeg kort 
tilforn havde slaaet en Kop istykker, henvendte jeg mig til 
hendes Mand om bedre Underretning. 

»Hm!« sagde han, »det kan Du endnu ikke have nogen 
Gavn af at vide; naar Du bliver stor, skal jeg maaske for- 
tælle dig det.« 

Han holdt virkelig Ord; efter hans Død, som indtraf 
en Del Aar længere hen i Tiden, fandtes en forseglet Pakke 
til mig, med Formaning, ej at aabne den før min Forlovelses- 
dag. Her følger dens Indhold i ordret Afskrift. 



Min kjære unge Ven ! 
Naar Du modtager disse Blade, er jeg vel, efter Na- 
turens Orden og Guds Barmhjertighed, samlet til mine 
Fædre; og Du har da opnaaet den Alder — vil jeg haabe 
— da Du ikke længer behøver mine Formaninger. Men der- 
for vil Du dog vist ikke foragte mit Raad og mine Erfaringer ; 
en af disse kunde maaske være Dig nyttig i din Kjæreste- 

stand, da Følelse og Imagination saa let tage Tøjlen fra For- 
nuften ; og det saameget mere som Du i din Barndom kj endte 
og yndede den Mand, hvis Historie jeg nu vil fortælle. 

Du vil af den idetmindste lære, »at Skinnet ofte be- 
drager,« og det undertiden i den Grad, at man neppe »tør 
tro sine egne Øjne.« Gud give, at Du ved dydig Kjærlighed 
maa vorde lykkeligere end han, hvis Øjne forblindedes af falsk 
Mistanke, og som ej fik dem aabnede, før det var forsilde og 
Døden for bestandig tillukkede dem. 

Da jeg havde taget min Attestats, blev jeg rekomman- 
deret til den gamle Hr. Arthur og var saa heldig at vinde* 
hans Bevaagenhed og Løfte om det første Præstekald, der 
blev vakant. Indtil saadant maatte indtræffe, formaaede han 
mig til at tage Ophold hos sig og informere hans eneste Søn 
udi levende Sprog. 

Den unge Hr. Arthur var et smukt Menneske, vel op- 
draget og beleven, alligevel from og trohjertig. Han var 
munter, uden at være vild; skjemtsom, uden at henfalde til 
Satire. Skjøndt han var nogle Aar yngre end jeg, bleve vi 
dog snart Venner formedelst Ligheden i Principer og Tænke- 
maade. Vi vare Begge gudfrygtige og dydige; men han var 
fyrig og heftig i sine Sindsbevægelser — jeg derimod sat og 
alvorlig, hvorfor han ogsaa ansaae mig næsten som en ældre 
Halvbroder. 

Den gamle Herre var i en Del Aar beladt med en 
periodisk Brystkrampe, der regelmæssig indfandt sig hvert 
Efteraar, og det altid med tiltagende Heftighed, hvorfor han 
ogsaa betragtede ethvert Løvfald som det sidste, han skulde 
opleve. Desaarsag ønskede han at se Sønnen gift forinden 
sin Død, skjøndt denne kun var lidet over de Tyve. 

Et Par Mil fra Mørkedal boede — som Du vel mindes 
— Oberst H *****, i ret gode Omstændigheder, med sin 
eneste Datter, Frøken Mathilde; denne havde Hr. Arthur 

udseet til Kone for sin Søn, og Frøkenen selv saavelsom 
hendes Hr. Fader vare Begge tilbøjelige til den paåtænkte 
Mariage, for hvilken derimod den unge Herre viste stor 
Aversion. Alligevel troede de Gamle, at Saadant nok vilde 
finde sig, og berammede en Dag til Forlovelsen, der skulde 
gaa for sig paa Mørkedal; men da Alle vare samlede, er- 
klærede min unge Ven rent ud, at han endnu ikke vilde 
indgaa nogen Forbindelse. 

Faderen saavelsom Obersten og hans Frøken Datter 
bleve meget nedslagne ved denne Erklæring; men herved var 
for det Første Intet at gjøre, og man skiltes misfornøjede fra 
hverandre. Da de Fremmede vare borte, kom den Gamle 
ind til Sønnen paa mit Værelse, hvor han — saa at sige — 
havde forstukket sig. Han var meget opbragt og forlangte 
af Sønnen bestemte Grunde for hans Væjgring. 

»Jeg vil ikke lade mig nøje,« raabte han, »med det 
evige : jeg kan ikke lide hende ; siig mig hvorfor ? hvorfor ?« 

»Papa, hun er saa grim !« svarte Sønnen. 

»Grim ? Barnesnak ! hvori bestaaer den Grimhed ?« 

»Jo, Papa !« sagde han, »grim er hun ; askegraat Håar, 
askegraat Ansigt, sorte Øjne ligesom udbrændte Kul i en 
Askedynge, lyserøde Læber og graa Tænder; naar jeg seer 
hende, tænker jeg altid paa den gamle graa Kat, der smid- 
skende og svinkende stryger sig op ad En; men inden man 
veed et Ord deraf, kaster den Kløerne i.« 

»Hør ! Hør !« raabte den Gamle — »hvilke Expres- 
sioner ! Jeg siger Dig, Frøkenen er en smuk og propre Dame ; 
som hun nu stod her i Dag i sin fulde Puds — « 

»Lignede hun varhaftig« — afbrød den Unge — »en 
Urtepotte ovenpaa den Porcellains Kakkelovn, bred forneden 
som en Ladedør og smal i Midten — saa smal, at jeg med 
en Ridepidsk kunde slaa hende midt over som en Kaalstok.« 

Saa vred den Gamle end var, kunde han dog ikke bare 

sig for at trække paa Smilebaandet ; og da han selv mær- 
kede dette, gik han hastig ud og slog Døren i efter sig. Søn- 
nen løb bag efter, da han havde et ejegodt Hjerte og ikke 
kunde udholde at se sin Fader fortørnet. Det har ogsaa 
lykkedes ham snart at formilde denne; thi da jeg kort dér- 
paa traadte ind i Dagligstuen, saae jeg, at han med Ømhed 
kyssede den Gamles Haand. Fra nu af blev der ikke talt 
mere om denne Alliance. 

Ikke længe herefter begav det sig, at den unge Hr. Ar- 
thur blev indbudt til et Gjæstebud — jeg troer paa Silke- 
borg — hvor de da, eftersom det var i den glade Juletid, 
ogsaa fik sig en Svingom. Ved Hjemkomsten herfra bemær- 
kede jeg hos ham en total Forandring; han var stille og 
tankefuld, talte Intet til mig, og spurgte jeg ham, fik jeg 
forkerte og uforstaaelige Svar — kort sagt, han var forelsket. 
Dette aabenbarede han mig endelig paa min venskabelige og 
stundom bekymrede Spørgen til hans Befindende. 

Paa Silkeborg havde han lært at kjende en ung Person, 
som ganske havde indtaget hans Hjerte — en slem Omstæn- 
dighed ! hun var en Præstedatter, altsaa af borgerlig Stiand^ 
og tilmed fattig. Jeg forestilte ham, at han under slige Kon- 
junkturer neppe kunde vente sin Hr. Faders Samtykke, og 
bad ham desaarsag at slaa Pigen af sine Tanker. 

Jeg prædikede for døve Ører; med opbrusende Heftig- 
hed spurgte han: »Kjender De Elisabeth Lund?« 

Jeg svarte : »Ja, det var vel baade et kjønt og et skikke- 
ligt Fruentimmer !« 

»Kjøn !« raabte han, »skikkelig ! kjøn ! Monsieur Ander- 
sen ! hun er en Engel h 

»Kan blive,« svarte jeg. 

»Man bør ikke være vittig,« sagde han hidsig, »naar 
man taler om Jomfru Lund; hun er for ren, for hellig — 
Monsieur Andersen ! De skal ikke engang smile, naar Talen 

er om hende !« og dermed sprang han bort med en Ivrighed, 
som om hans Velfærd stod paa Spil; jeg saae ham ikke 
den hele Dag. 

Næste Morgen var han dog saavidt kommen til sig selv, 
at jeg kunde tale fornuftig med ham — thi han havde det 
ret som i en Feber med Paroxysmer og derpaa følgende Mat- 
hed — jeg spurgte ham nøje ud, om Pigen havde ladet sig 
mærke med, at hun havde gode Tanker til ham? eller om 
han selv havde talt til hende om sin Inklination? 

Med dybe Suk benægtede han begge Dele; han havde 
ikke kunnet tale et eneste Ord, bare for at se paa hende; 
hun havde vel sagt Noget, men han havde ikke observeret, 
hvad det var, da han havde nok med at beskue hendes 
Læber o. s. v., o. s. v. 

Da jeg nu mærkede, at hans Forlibelse var af saa hef.tig 
en Natur, at det ikke vilde være mig muligt med Held at be- 
fejde den, gav jeg ham det Raad, at bekjende Alting rent ud 
for den Gamle og sætte, Haabet til hans faderlige Kjærlighed 
— det turde han ikke; han var ganske frygtsom, raadvild, 
og vidste hverken ud eller ind; det han kunde gjøre, vilde 
han ikke; det han vilde, turde han ikke. Saa gik jeg da 
til den Gamle og skriftede paa Sønnens Vegne. 

I Førstningen blev han meget fortørnet; han mente at 
have viist Eftergivenhed nok, idet han afbrød den fordel- 
agtige Mariage med Frøken H*****; skulde han nu end- 
ydermere tillade ham at forbinde sig med en fattig Præste- 
datter? Men da jeg forestillede ham Styrken og Heftig- 
heden af den unge Mands Kjærlighed ; da jeg lagde ham paa 
Sinde, at han kun havde dette eneste Barn, som maaske 
kunde tage sin Død over det, ifald han ikke fik Pigen; at 
denne var et velopdragent og uberygtet Menneske; at hans 
Søn jo blev mere end rig nok til at gjøre en fattig Pige lykke- 
lig* og endelig at hun, just fordi hun blev opløftet fra Fattig- 

dom Og ringere Stand til Ære og Rigdom, vilde blive hendes 
tilkommende Ægtemage desmere hengiven, svarte han rørt : 
»Saamænd, Monsieur Andersen! I siger Noget — lad min 
Søn komme til mig!« 

Med gode Forhaabninger sendte jeg den forlibte Unger- 
svend ind til Faderen. Da de havde været en føje Tid til- 
sammen, kom min unge Ven springende ned i mit Kammer, 
tog mig om min Hals og kyste mig, løb saa ud igjen, uden 
at have talt et eneste Ord — som da ogsaa var overflødigt 
— og inden jeg vel fik stoppet og tændt min Pibe, hørte 
jeg ham galoppere ud af Gaarden. 

Jeg kan spare mig den Umage at fortælle hans Frieri, 
da han selv har gjort det i et Brev, som jeg erholdt nogle 
Dage derefter. Jeg vil anføre det helt og holdent, da det 
kan vise Dig saavel hans sangvinske Temperament som og 
afgive et Exempel paa hans kuriøse Skrivemaadé. 

»Min kjære Monsieur Andersen ! 
Jeg er i Paradis. Hun er min ! den skjønneste af alle 
Guds Engle paa Jorden er min ! og hun elsker mig ; den 
dejligste, klogeste, vittigste, frommeste Pige paa Jorden har 
skjænket mig sit uskatterlige Hjerte. Jeg er halvt forrykt af 
Glæde, jeg drømmer om Dagen, og jeg vaager om Natten; 
men var det ikke en Skam at sove med et Hjerte saa fuldt 
af Lyksalighed? Er jeg hos hende, kunne mine Øjne ikke 
lukke sig for at se paa hende, og er jeg borte fra hende, 
pines jeg af Uro og Længsel; og aldrig saasnart falde mine 
Øjne til, før jeg drømmer om hende, at hun omfavner mig, 
eller flygter, er syg — død; da farer jeg op i Angest, og 
borte er Søvnen. Jeg kommer . virkelig til at tage en Dosis 
Opium hver Aften, ellers vaager jeg mig ihjel. Jeg er i 
ligesaa stor Fare for at hungre tildøde; ved Bordet glem- 
mer jeg baade at spise og drikke. Seer hun smilende 

til mig, tåber jeg Ske og Kniv; jeg mættes jo af hendes 
Øjnes himmelske Straaler. Kysser hun mig, indsuger jeg den 
sødeste Livsnæring af hendes balsamiske Læber. — De 
maa virkelig sende mig Lars, at han kan putte mig Maden 
i Munden. — 

Men jeg vilde jo fortælle Dem min Forlovelse — ja — 
jeg veed neppe selv, hvorledes det gik til. I trende Dage 
gik jeg paa Gløder — i trende Nætter sov jeg paa Knappe^ 
naale. I hendes Fraværelse var jeg modig som en Krigshelt 
og besluttede hundrede Gange, nu skal det være! men saa- 
snart jeg blot udenfor Døren hørte hendes Englerøst — 
borte var da hele riiin Kourage. 

Flere Gange tog jeg med Magt Mod til mig og nærmede 
mig nied nedslagne Øjne — thi jeg vidste nok, at naar de 
mødte hendes, gik jeg strax fra Samlingen — men det var 
Et og det Samme; jeg kunde ikke undgaa at skimte Spid- 
sen af hendes lille Fod, og da sad atter Frieriet fast i min 
Hals — jeg ønskede mig tusinde Mile borte. 

Efter ethvert saadant frugtesløst Forsøg ærgrede jeg mig 
bitterlig over min Fejghed og fattede nye dristige Beslutnin- 
ger, der dog aldrig kunde naae Modenhed, formedelst den 
Uvished, hvori jeg svævede, om jeg nemlig turde haabe Gjen- 
kj ærlighed eller ikke. Snart syntes det mig umuligt, at saa 
himmelsk en Skabning kunde elske nogen Dødelig, og snart 
tyktes mig, at hun nødvendig maatte bevæges af saa ren og 
heftig en Tilbøjelighed som den, der fyldte mit hele Hjerte. 
Haab og Frygt foer i saa hurtig Afvexling igjennem min 
Sjæl som Skyer og Solskin over Himlen paa Stormens Dag. 

Omsider var jeg Fortvivlelsen nær, og da — o da slog 
min Lyksaligheds første Time. Jeg sad i et Lysthus og 
græd ; mit Hjerte bankede, som om det vilde sprænge mit 
Bryst ; med Et stod hun foran mig. Gjennem Taareme 
saae jeg, at hun var bleg og skjælvede som jeg selv — dette 

gav mig Mod, nu eller aldrig ! Hvad jeg gjorde, hvad jeg 
sagde, hvad hun svarede? jeg veed det ikke; jeg veed end 
ikke, om der blev talt et eneste Ord ; jeg mindes kun, at 
hun laa i min Favn, hendes Arm om min Hals, hendes Kind 
ved mit bankende Hjerte, og — og nu er Brevet sluttet; 
jeg hører hendes Fodtrin. — Adieu ! adieu ! 

Deres lyksalige Arthur.« 

Jeg maatte mange Gange smile under Læsningen af 
denne rhapsodiske Skrivelse, men glædede mig dog ret af 
Hjertet over disse unge, vakkre Personers Lykke. Neppe 
havde jeg gjennemløbet det, før jeg blev kaldet til den 
gamle Herre, som havde faaet et pludseligt Anfald af sin 
Sygdom. Jeg fandt ham siddende i sin Lænestol — thi han 
kunde ikke taale at ligge — med et lignende Brev fra Sønnen 
i sin Haand og faderlige Glædestaarer i sine Øjne, uagtet 
hans Legeme led under heftige Smerter. 

»I har ogsaa faaet Brev fra min Søn, Monsieur Ander- 
sen !« sagde han, »ja ! Gud give, det maa geraade til hans 
sande Vel ! Men nu maa jeg dog have Bud efter ham ; 
han skal have min Velsignelse, inden Herren kalder mig — 
min kjære Andersen! jeg troer, min Time er kommen — 
denne Gang gaaer jeg neppe derfra!« 

Inden jeg kunde yttre min dybe og oprigtige Bedrøvelse, 
traadte Præsten ind med det hellige Sakramente, og jeg gik, 
for at lade den unge Herre hente. Det varede ikke længe, 
inden han kom ; og da kunde jeg se, at Kjærlighed til den 
Forlovede dog ikke havde fortrængt Kjærligheden til Fade- 
ren af hans fromme Hjerte. Han vilde absolut være hos 
ham baade Nat og Dag, og det var kun paa den Syges gjen- 
tagne Befalinger, han var at formaa til undertiden at nyde 
et Par Timers Søvn, hvortil han saa højligen trængte. 

Med den Gamle blev det stedse slettere og slettere; og 

kortelig at fortælle, efter otte Dages Lidelser hensov han 
salig og stille. Skjøndt dette Dødsfald ikke var ganske uven- 
tet, foraarsaagede det dog en inderlig Sorg hos Alle; thi den 
Hensovede var en hjertensgod og from Mand og elsket af 
alle sine Undergivne. Ingens Smerte kunde alligevel lignes 
med Sønnens ; det var neppe, han skriftligt kunde melde Kjæ- 
resten sit sørgelige Tab. 

Dog — Sorgen har ingen absolut Magt over unge Hjer- 
ter, Naturen lader sig ikke afdisputere sin Ret; Haabets Sol- 
skin fordriver snarlig Kununerens Skyer fra den urynkede 
Pande; Glæden er stærkere end Sorgen i den unge, leve- 
lystne Sjæl. Strax efter Begravelsen "begyndte min kjære 
Arthur at længes saa heftig efter sin elskværdige Brud, at 
Intet var istand til længer at holde ham tilbage, da der ind- 
løb et Brev, hvori hun meldte, at hun ufortøvet maatte af- 
rejse til sin Søster i Hovedstaden. Dennes Mand var pludse- 
lig død, og hun trængte nu højlig baade til Trøst i sin Smerte 
og Hjælp i sit Husvæsen, saameget mere som hendes smaa 
faderløse Børn manglede det Tilsyn, hendes egen tunge Sorg 
hindrede hende i at yde dem. Med Brevet fulgte som Pant 
paa ubrødelig Troskab en Fæstensring istedetfor mundtlig 
Afsked, hvilken Moderen, som ledsagede hende, ikke troede 
at kunne tilstede. 

Dette Brev var en Hiobspost for min stakkels Ven, som 
i Forening med Sorgen over Faderens Død, Nattevaagen, 
Sjæls og Legems Anspændelse og Udmattelse kastede ham 
paa et farligt Sygeleje, fra hvilket han først efter ti Ugers 
Forløb var istand til at rejse sig. — 

I al denne Tid maatte jeg føre Korrespondancen mellem 
ham og Kjæresten, hvis Ophold i Kjøbenhavn trak sig ud 
langt over Forventning. Det var for mig en saare vanskelig 
Kommission at skrive alle disse Kjærestebreve. I Førstnin^ 
gen gik det godt nok, saalænge han selv var istand til at 



FRUENTIMMERHADEREN 79 

diktere mig; men da han dertil blev for svag, maatte jeg 
ogsaa føre dem i Pennen, derefter læse dem op for ham, og 
naar de saa vare rettede og udpyntede med adskillige kjælne 
Epitheta, omsider renskrive dem med omhyggelig Efterlig- 
ning af hans egen Haand, paa det hun ikke skulde mærke, 
hvor daarlig han var. Endelig tiltog Sygdommen i den Grad, 
at han i flere Uger var ganske uden Bevidsthed ; alligevel 
maatte jeg fortfare med Korrespondancen ; men da jeg havde 
faaet nogen Øvelse i den forlibte Brevstil, lod hun sig rigtig 
føre bag Lyset. 

Jeg var i Sandhed i en shbrig og ængstelig Stilling og 
tilsidst ganske konfus over dette Skriveri, der kostede mig 
langt større Hovedbrud end nogensomhelst latinsk Stil i min 
Skolegang ; tilmed var jeg jo ogsaa betaget af stor Sorg og 
Ængstelse saavel for min unge, elskelige Ven som for hans 
stakkels Kjæreste. 

Endelig overstod han Sygdommens farligste Krisis og 
befriede mig saaledes paa eengang fra min Frygt og fra hin 
besværlige Kontorforretning. Han havde neppe forladt Sen- 
gen, før han vilde været af sted til Kjøbenhavn ; dog, da han 
kun meget langsomt gjenvandt de tabte Kræfter og da God- 
sets Overtagelse medførte en Del uopsættelige Forretninger, 
hvilke formedelst hans langvarige Sygdom havde formeret og 
opdynget sig, hengik atter nogle Uger, inden han kunde til- 
træde den forønskede Rejse. Dagen før modtog han med 
Posten følgende ominøse Brev: 

»Kjælne Damonl flyv paa Kjærligheds Duevinger til din 
Fyllis ! der skal Du finde din Glæde fordobblet og Omstæn- 
dighederne saa gode som muligt. Luc. i. 36. — 

Den graa Kat.« 

Denne lakoniske Seddel opvakte hos Arthur hverken 
Skinsyge eller Forundring; ej engang Nysgjerrighed efter at 

kjende Autor, saa fast var han i Troen paa sin Kjærestes 
Dyd. Jeg derimod kunde ikke ganske dæmpe en vis Anelse, 
hvis Betydning jeg — desværre ! kun altfor snart skulde er- 
fare. 

Min Ven rejste saa vel tilmode og let som en Trækfugl 
mod Syden. Den første Uge erholdt jeg ingen Efterretning 
fra ham, den anden ikke heller. Nu begyndte jeg at blive lidt 
urolig, og da den tredie ligeledes hengik uden Brev, beslut- 
tede jeg at rejse efter ham. Det kunde umuligt hænge rigtigt 
sammen; Forvalteren og jeg havde skrevet hver Postdag — 
og det endog i nogle for Godset vigtige Anliggender. Vel 
kunde han efter sit heftige Gemyt over Kjæresten glemme 
os Andre, men dog kun for en føje Tid ; og en saa langvarig, 
uforsvarlig Glædesrus var ikke tænkelig. 

Jeg tog over Land og kjørte Nat og Dag. Paa den 
tredie arriverte jeg til Staden og ilede nu strax hen til den 
Gjæstgivergaard, hvor han før sin Afrejse havde bestemt — 
efter den i Kjøbenhavn velbekjendte Tjeners Anvisning — 
at ville logere. 

Det var paa den høje Tid, jeg kom. Han sad halv paa- 
klædt i en Lænestol og trommede med Fingrene paa begge 
Stolearmene. 

»Herre ! Du min Gud !« raabte jeg forskrækket, »hvor- 
ledes er det fat?« 

Jeg frygtede, at han var bleven vanvittig, og virkelig var 
han ikke langt derfra. Uden at forandre en Mine i sit blege, 
fortvivlede Aasyn, kastede han kun et flygtigt Blik paa mig, 
og derpaa — som havde jeg været en ham ganske uvedkom- 
mende Person — fæstede han igjen sine Øjne stivt paa Vinduet. 

»Gode, kjære Hr. Arthur I« sagde jeg og greb hans 
Haand — kold og slap blev den liggende mellem mine. 

Jeg brast i Graad og satte mig taus ved hans Side. Jeg 
erindrede mig Hiobs Venner ; »Og da de saae hans ynkelige 

Skikkelse, opløftede de deres Røst og græd, og de sade hos 
ham tre Nætter; men Ingen talede et Ord, thi hans Smerte 
var saare stor.« 

. Jeg veed ikke, hvorlænge jeg sad saaledes i stum Be- 
drøvelse, indtil omsider hans indvortes Sorg begyndte at faae 
Luft; han sukkede dybt, og Taare paa Taare randt ned 
ad hans Kinder. Da forsøgte jeg at tale Trøstens Ord ; jeg 
bad ham dog at betro mig sin Kummer og bryde den ængste- j 

lige Taushed. Det var endnu for tidligt, Saaret var for t 

friskt og ømfindtligt til at berøres. I 

»Min hjertenskjære Ven !a sagde jeg, »fortvivl dog ikke, 
om end Verden gaaer Dem imod.« 

»Verden er en Røverkule! afbrød han mig heftigt | 

og rejste sig i Stolen; men han faldt afmægtig tilbage, og j 

hans Hoved sank ned paa hans Bryst. 

Jeg hørte Fodtrin paa Trappen; jeg gik ud og mødte 
Lars — han saae ligesaa bleg og forvirret ud som hans Herre. 

»For Himlens Skyld!« hviskede jeg, »hvorledes hænger 
det sammen her?« 

»Elendigt, Monsieur Andersen !« svarte h^. »Han maa 
endelig se at faae Herren bort herfra! Kjøbenhavn er ikke 
god for ham.« 

Disse sidste Ord bragte mig paa den Tanke, at det stak- ' 

kels unge Menneske var bleven forført til Spil eller anden 
Udsvævelse, hvortil desforuden hans fyrige Temperament 
letteligen havde kunnet forlede ham. Jeg gik ind i Værelset 
igjen. 

»Kjæreste Ven !« sagde jeg, »forsag ikke ! Gud er naa- 
dig til at forlade; saa længe De endnu har Troen paa hans 
Barmhjertighed, er ikke Alt tabt; kast Dem med et anger- 
givent Hjerte i hans Faderarme!« 

Han saae taus og stivt paa mig, som om han ikke for- 
stod min Tale — hvilket han rigtignok ej heller var istand til. ^ ; 

»Ingen falder saa dybt, at han jo atter kan rejses, naar 
han kun ikke fortvivler.« 

Skjøndt jeg snart erfarede min Vildfarelse, havde samme 
dog den gavnlige Virkning, at den gav hans fixe Forestillinger 
en anden Retning. Et nyt Saar synes jo at formindske 
Smerten af et ældre, idet det fordeler den. Han rystede 
paa Hovedet med et bittert Smil. 

»De tager fejl, min Ven ! mig skader intet Andet, end 
at jeg er bleven ormslagen*), men — men Andersen ! naar 
Engle falde, da maa Mennesker fortvivle.« 

Ved disse Ord sprang han op og gik med Hændevrid 
og vilde Øjekast omkring i Værelset. Nu fornam jeg, at det 
var Kjærestesorger, som trykkede ham. 

»Herre Gud !« raabte jeg med et allerede lettere Hjerte, 
»er Jomfru Lund — .« 

»Forbandet være hendes Navn !« skreg han, »nævn det 
aldrig mere ! Hendes Billede sidder som en Slangebraad 
i mit Hjerte; men aldrig skal hendes Navn besmitte min 
Tunge ! — Andersen, før mig bort herfra ! langt bort fra 
denne Fordærvelsens Afgrund !« 

»Med den bedste Villie, min Hjertens Ven !« svarte jeg 
og gik ud til Lars, for at lade ham bestille en Vogn. 

Vognen kom; men Lars blev borte, og jeg har aldrig 
seet eller hørt noget til ham siden denne Dag. Vi maatte 
rejse uden ham, da Arthur aldeles ikke vilde bie, og inden 
en Time befandt vi os paa Hjemvejen til Jylland. 

Paa denne saare bedrøvelige Rejse var min ulykkelige 
Ven bestandigen indesluttet i sig selv og talte kun, naar jeg 
vakte ham af hans mørke Grublerier. Vel søgte jeg paa 
alle mulige Maader at adsprede ham, ved at gjøre ham op- 
mærksom paa de mange smukke Situationer, som presen- 

terede sig allevegne og viste Naturen i dens mangfoldig af- 
vexlende Skjønhed ; men det var Altsammen til ingen Nytte ; 
han kastede et ligegyldigt Blik derhen, hvor jeg pegte, og 
drog det ligesaa hastigt og uden Deltagelse tilbage, for at 
fæste det snart paa Skyerne og snart paa sine Fødder. Et 
dybt Suk, en hastig, tilbagetrykt Taare var det Eneste, som 
røbede hans indvortes Bevægelse. 

Kun eengang prøvede jeg at lede Talen hen paa den 
utro Kjæreste, baade for at erfare Sammenhængen med hen- 
des Utroskab, som og for at han kunde lette sit beklemte 
Hjerte ved Meddelelsen af sin Ulykke; men da foer han for- 
bittret op : »Dersom De taler endnu engang om hende, 
springer jeg af Vognen, og De skal aldrig se mig mere.« 

Naturligvis undgik jeg nu siden at berøre denne Materie. 
Derimod talte jeg om hans salig Hr. Fader, om Godsets 
Tilstand, de nødvendige Forbedringer ved samme, ved Gaar- 
den og Haugen, med saadant mere. Hertil laante han dog 
stundom Øre, gav ogsaa undertiden et kort, dog ret fornuftigt 
Svar. Alligevel fornam jeg ikke nogen ret mærkelig For- 
andring i hans Sindstilstand, før vi nærmede os Mørkedal. 
Saasnart han fik Øje paa Hjemmet, brast han i en heftig 
Graad, som jeg aldeles ikke søgte at standse; jeg ansaae 
denne Taareflod for en lettende Udtømmelse af. Sorgen, lige- 
som Aareladning — analogisk betragtet — skiller Feberpatien- 
ten ved en Del af Materia peccante. 

Uden at ville tale med noget Menneske paa Gaarden, 
ilede han ind i Faderens Sovekammer, hvilket han i de 
første tre Uger ikke forlod. Her var jeg alene og næsten 
bestandigt hos ham, opfyldte trolig baade en Vens og en Tje- 
ners Pligter og bestyrede som Mellemmand alle Gaardens 
og Godsets Afifairer. En af de første og besynderligste var 
den, at afskedige alle Tjenestekvinderne, lige fra Husholder- 
sken til Hønsepigen. 

Han var ubevægelig i denne Post. »Ingen af dette 
falske Kjønc — sagde han — »skal herefter bo under Tag 
med mig; jeg vil aldrig have Andre end Mandfolk i mit 
3rød.« 

Saasnart dette var bragt i Rigtighed, syntes atter en 
Sten at være lettet fra hans Hjerte, og efterhaanden antog 
hans Sorg en mere blid og mindre folkesky Karakter. Han 
bekvemmede sig til, i mit Selskab at gjøre smaa Spadsere- 
ture i Haugen og Skoven, skjøndt disse syntes at fomye — 
dog med stedse aftagende Styrke — en Kummer, der aldrig 
ganske vilde lade sig udrydde. 

Ved denne Tid døde den nærmest boende Præst, og 
min Ven kaldede mig strax til hans Eftermand. Jeg maatte 
nu forlade ham, og dette gjorde jeg med Taknemmeligheds 
og Deltagelses oprigtige Taarer. Han trykkede mig til sit 
dybt saarede Hjerte og græd som et Barn, der skal skilles 
fra sin Fader. Jeg lovede at besøge ham saa ofte som mu- 
ligtj og næsten daglig opfyldte jeg dette Løfte. 

Vinteren gik hen. Det var næsten allerede et Aar siden 
Hr. Arthurs uheldige Forlovelse, at han en Dag, ved min 
Bortgang, rakte mig et Papir med disse Ord : »Min oprigtige 
Ven ! De burde forlænge siden været indviet i min Ulykkes- 
historie, men først nu har jeg vundet Styrke til at fortælle 
den; deraf, at jeg har været istand til at føre den i Pennen, 
vil De kimne drage en beroligende Slutning med Hensyn til 
min nuværende Sindsstemning.« — Herunder følger en Af- 
skrift : 

»Siden min elskede Faders Død har jeg ingen bedre — • 
ingen anden Ven havt end Dem, gode, kjære Andersen I De 
har med utrættelig Taalmodighed udholdt mine tungsindige 
og sikkerlig ofte besværlige Luner; ja! De er den, som har 
frelst mig fra Fortvivlelse, som har lindret min dybe Kum- 
mer — skulde De da ikke erfare dens Aarsag ? Men ak ! naar 

jeg paany opriver det pinefulde Saar — dog — maaske selv 
denne smertelige Berørelse kan have nogen helbredende Virk- 
ning ! — Velan ! jeg vil vove det ! 

Bevinget af min heftige, men inderlige Kjærlighed, ilte 
jeg mine Længslers Maal imøde. Det sødeste Haab opfyldte 
mit umistænksomme Hjerte — ak ! jeg anede ikke, at jeg 
hastede hen mod den Afgrund, der skulde opsluge alle mine 
Glæder i Livet. 

I Roeskilde blev jeg, haardt imod min Villie, forsinket 
nogle Timer — Aarsagen dertil mindes jeg nu ikke mere. 
Da jeg meget utaalmodig herover omsider steg tilvogns, 
mødte jeg i Forstuen Frøken H*****, som i nogen Tid havde 
opholdt sig i Kjøbenhavn. Med et tvetydigt, højst modbyde- 
ligt Smil ønskede hun mig en lykkelig og fornøjelig Rejse. 
Ligegyldig hilste jeg igjen og sprang hende forbi, ligesaa 
hastig som dette varselfulde Møde forsvandt af min Erindring. 
Først længe efter Opvaagnelsen af min korte Glædes-Drøm 
tilbagekaldte jeg i min Hukommelse hendes fæle Smil og sæl- 
somme Betoning af Ordene »lykkelig« og »fornøjelig«. — 

Snart naaede jeg Porten til den By, som inden sine 
Volde gjemte min Sjæls Udkaarede. Med pinlig Utaalmodig- 
hed maatte jeg oppebie Enden paa Visiteurernes Undersøgel- 
ser ; men endnu under disse drog Lars — stakkels Karl ! — 
mig tilside og bad mig stammende og skjælvende, dog ikke 
strax at opsøge min Kjæreste. 

Denne Anmodning, hans forvirrede Tale, hans usædvan- 
lige Forlegenhed indjog mig en dødelig Angest. »Er hun 
syg? er hun død?« raabte jeg, men fik intet Svar; thi Lars 
sad allerede i Vognen — vistnok for ogsaa at faae mig derop 
og saaledes at unddrage mig de Omstaaendes Nysgjerrighed. 
Jeg sprang op til ham ' og gjentog mine ængstelige Spørgs- 
maal ; men imder den stærke og uafladelige Rumlen og 
Larmen kunde jeg ikke forstaa hans Svar. 

Havde det varet længer, kunde jeg have sprunget af 
Vognen og revet ham med mig — dog, strax indenfor Porten 
holdt vi ved en Gjæstgivergaard, som han kjendte og havde 
anbefalet. 

»Er hun her?« raabte jeg, idet jeg foran ham foer ind 
ad Doren. 

»Nej !« svarte han, »det er her, vi skal logere.« 

»Men saa bring mig da til hende!« skreg jeg forbittret 
og greb ham ved Armen. 

Han bad mig, for Guds Skyld ikke at forhaste mig, men 
endelig, bie, til han havde fortalt mig, hvad jeg ligesaa godt 
først som sidst maatte vide. Jeg stod paa Gløder, han maatte 
næsten med Magt føre mig ind i det anviste Værelse. 

Længe martrede han mig her med Udflugter og Omsvøb, 
før mine Trusler aftvang ham den sønderknusende Til- 
staaelse: »Han havde af en troværdig Ven i Roeskilde er- 
faret, at min elskede, min tilbedte Pige var — en 

Skjøge.« . 

Havde dette Tordenord ikke lamslaaet alle mine Lem- 
mer, vilde jeg maaske have myrdet ham paa Stedet. 

»Kom, Du Helvedes Sendebud !« skreg jeg, saasnart jeg 
blev istand til at røre min Tunge — »Du skal bringe mig til 
hende 1 een af Jer skal dø !« 

Jeg greb ham i Brystet og slæbte ham mod Døren. 

»Naadige Herre!« stammede han, skjælvende ligesaa 
stærkt som jeg selv — »hun er flyttet — lad mig først for- 
høre, hvor hun boer — inden et Kvarteer skal De se hende ! 
vil De bare bie, til jeg kommer igjen.« 

Med disse Ord rev han sig løs og var ude af Kammeret, 
inden jeg kunde standse ham. Jeg stod som fastnaglet og 
stirrede paa den lukkede Dør. Dersom nogen Tilstand paa 
Jorden ligner Helvede, da var det min; jeg veed ikke, hvor- 

længe den varede; for de Fordømte maa enhver nok saa 
liden Del af Tiden være uden Maal. 

Endnu troer jeg, at disse Øjeblikke vare Kulminationen 
af min Sjælemarter — pinefuldere end selve det, der gjorde 
min Frygt til Vished. Mit Ansigt maa rædsomt have udtrykt 
den indvortes Kamp imellem forskjellige Sindslidelser ! thi en 
Pige, som kom ind med et Brev, tabte det af Forskrækkelse 
og fløj ud igjen med et Skrig. I det Samme kom Lars; men 
inden han vilde føje sig efter min Villie, tog han mig ordent- 
lig i Ed, at jeg blot maatte se og høre, men hverken tale eller 
foretage mig Noget og ufortøvet følge tilbage med ham. 

»De maa dræbe mig,« sagde den tro Karl og stillede 
sig for Døren — »eller og De skal love mig ved Deres Salig- 
hed, at De vil være rolig!« 

Jeg var nødt til at sværge. I dette Øjeblik opdagede 
han Brevet, som Pigen havde tabt og jeg slet ikke ændset. 
Han tog det op. 

»Det er vist fra Jomfruen,« sagde han, »det er hendes 
Haand; vil De ikke læse det først?« 

Jeg rev det op — det var fra hende; men jeg kunde 
ikke læse det, saaledes rystede jeg, saaledes dandsede ' Bog- 
staverne for mine Øjne. Han maatte læse det for mig, hun 
meldte blot korteligt, »at hun havde maattet følge med sin 
Søster til Holsten, hvor dennes Svigerfader vilde tage hende 
og Børnene til sig; hun havde med Dagsposten tilmeldt mig 
det Samme i et Brev til Mørkedal; men i Tilfælde af, at 
dette Brev kom for silde til at hindre min Afrejse, havde hun 
villet aflægge et andet her, i hvilket hun bad mig, paa min 
Gaard at oppebie hendes Hjemkomst, der forhaabentlig ikke 
ret længe skulde udsættes.« 

»Men saa er hun jo ikke her?« raabte jeg. 

»Kom selv og se, naadige Herre!« svarte han, »men 
husk, hvad De har lovet mig!« 

Vi gik langt — jeg troer til den modsatte Kant af Byen. 
Mine Fødder brændte under mig; snart forekom det mig, 
at jeg stod stille, og at Folkevrimlen foer med Stormens Hur- 
tighed forbi mig; snart var det mig, som om jeg sejlede og 
følte et Skibs gyngende Bevægelse. Omsider førte han mig 
ind i et Hus, nogle Trapper ivejret — jeg befandt mig alene 
med ham — han slog Skodden for Døren og mindede mig 
atter om mit edelige Løfte. 

»Sæt Dem nu her ved Vinduet !« sagde han, »og hold 
Øje med den Stue i første Etage ligeoverfor ! De vil snart 
faae hende at se — men kom ikke altfor nær til Vinduet !« 
Jeg saae hende allerede, hun kom og satte sig paa en 
Stol. Strax efter nærmede sig en ung Officer, omfavnede og 
kyssede hende, tog saa Hat og Stok og gik. — Mit Bryst var 
en Øglerede. 

»Se ! naadige Herre !« raabte han bag ved mig, »nu 
rejser hun sig og vender Siden til U 

Himmel og Jord ! hun var frugtsommelig. Det blev sort 
for mine Øjne — jeg daanede. Af denne lykkelige Ubevidst- 
hed vaagnede jeg først ved Vognens Skumpien under mig, 
min Tjener hayde faaet en Hyrekareth, hvori vi vendte til- 
bage til mit Logis. Jeg vilde hen til hende — Synet af mig 
skulde sønderknuse hende — jeg vilde udfordre Officeren — 
men den tro Karl hindrede ethvert Udbrud af mit Raseri. 

»De kan jo skrive hende til,« sagde han, »at De nu 
kjender hendes Utroskab.« 

Jeg greb dette Raad, men kunde ikke følge det. Pennen 
dandsede paa Papiret — jeg kunde ikke trække et Bogstav — 
han maatte skrive for mig. Flere Ark rev jeg istykker; naar 
han læste for mig, hvad han havde skrevet, var det Altsam- 
men ikke bittert nok. 

»Jeg tykkes ikke,« sagde han tilsidst, »at hun er Deres 

Vrede værd; var. det ikke nok, naar De ganske kortelig slog 
op med hende?« 

Dette fandt mit Bifald ; saaledes kunde saavel den kræn- 
kede Stolthed som den skufifede Ømhed bedst se sig hævnede. 
For at gjøre Haevnen fuldkommen, angav jeg slet ingen Grund 
til vor Adskillelse, men meldte hende blot, »at jeg fandt det 
rigtigst at hæve vor Forbindelse og skikkede hende derfor 
Fæstensringen tilbage; al Korrespondance og muligt Forsøg 
paa fremtidig Nærmelse frabad jeg mig som noget ganske 
Unyttigt.« 

»Dersom hun,« sagde jeg til ham i Bortgaaende, »ikke 
leverer Dig hendes Ring, skal Du forlange den og sige, at din 
Herre havde foræret Dig den.« 

Da han var borte, foer en isnende Kulde igjennem mit 
Bryst. Med ufravendt Blik stirrede jeg paa den Finger, der 
havde baaret hint — engang saa dyrebare — Kjærligheds- 
Pant. Ligesom dens Indtryk gradvis forsvandt, saaledes — 
svær jeg lønligen — skal hendes Minde udslettes af mit 
Hjerte ! Ak ! min Ven ! min Ven ! Eden er endnu uopfyldt !« 

»Hvad sagde hun?« spurgte jeg den tilbagevendende 
Tjener. 

»Hun smilte og sagde, det var godt,« sagde han. 

»Godt !« gjentog jeg ; og dette var det sidste Ord, jeg 
talede, indtil De kom og atter aabnede mine Læber og mit 
Hjerte. 

Fra dette Tidsrum har jeg iøvrigt ingen anden Erindring, 
end at jeg spiste, drak, gik tilsengs og stod op, naar min Tje- 
ner mindede mig. Jeg var saa aldeles nedsunken i hin døsige, 
til Vanvid nærgrændsende Ligegyldighed, at end ikke Synet 
af Dem, min dyrebare Ven ! mægtede at vække mig. 

Saaledes visnede mine skjønneste Forhaabningers For- 
aarsblomst ! saaledes sønderrev en vellystig, troløs Kvinde min 
stærkeste Livstraad — men Venskab og Religion, de Ulykke- 

liges særlige Ven, har igjen knyttet andre — Gud veed, hvor 
længe disse skulle holde, c 

Nogle Dage efter at have læst denne Beskrivelse over 
hans uheldige Kjærligheds-Handel modtog jeg atter et Brev 
af følgende Indhold : 

»Min meget kjære Ven ! — 

Jeg maa forlade Dem paa nogen Tid — uvist hvor 
længe jeg rejser — uvist hvor hen. Engen grønnes, Træernes 
Knopper svulme, Violerne blomstre allerede, deres søde Duft 
har vakt smertelige Minder i min Sjæl — ak ! hvorledes skal 
jeg undfly dem ? — Jeg maa bort — her kan jeg ikke oppebie 
den skjønne Vaar. 

Da den ifjor smykkede Mark og Skov, da Blomsten aab- 
nede sit Bæger, da Bøgen bekrandsede sit Hoved, da Fuglen 
lokkede sin Mage — da lokkede mig Sirenens Sang — jeg 
kan ikke taale her at skue den atter oplevende, evig unge 
Natur. — Lev vel, min trofaste Ven! Lev vel, til vi gjensees 
og — om Gud vil — jeg da med et roligere Hjerte.« 

Jeg vilde have taget Afsked med ham, men han var 
allerede borte. Ingen vidste hans Reises Maal; Kudsk og 
Tjener havde blot to Timer iforvejen modtaget hans Befaling, 
at spænde for og pakke ind. Denne pludselige Resolution 
gjorde mig ikke urolig; jeg haabede tvertimod ret glædelige 
Følger af en saadan Adspredelse, hvilke ej heller udebleve. 

En Maanedstid herefter læste jeg i de offentlige Ti- 
dender, at Jfr. Elisabeth Lund var død i Kjøbenhavn. Der 
stod alene, »at en Tæring havde gjort Ende paa hendes lang- 
varige Lidelser,« uden nærmere at antyde disses Beskaffenhed 
eller Aarsag. 

Ogsaa af dette Dødsfald ventede jeg gavnlig Virkning 
paa min Vens Sindsstemning; nu hendes forføriske og skrø- 



FRUENTIMMERIIADEREN 91 

belige Legeme var skjult i Jordens Skjød, maatte — tænkte 
jeg — en fuldkommen Tilgivelse finde Sted og Hadets gif- 
tige Braad uddrages af hans Hjerte og saaledes give Rum 
for bedre og mildere Følelser. 

Niugersdagen efter Arthurs Bortrejse havde jeg den 
Glæde at gratulere ham til en lykkelig Hjemkomst. Han 
havde i dette Tidsrum gjennemrejst det nordlige Tydskland, 
men ikke opholdt sig længe paa noget Sted. Jeg mærkede 
nok, at han forgjæves havde stræbt at rejse fra den besvær- 
lige Følgesvend Sorgen, der, som Horatius saa smukt siger, 
»sætter sig bag ved Rytteren, om end Hesten er nok saa 
rap.« Dog behagede det mig, at han havde medbragt en 
Del nye Bøger, blandt hvilke jeg ellers siden saae en med 
Titel : »Leiden des jungen Werthers.« Samme Bog var af 
en meget forliebt og sværmerisk Tendens, hvorfor jeg tidt, 
men forgjæves, vilde overtale ham til at konfiskere den. 
Han havde ogsaa faaet sig en Harpe, hvilket behagelige In- 
strument han snart lærte at traktere med megen Douceur. 

Han var endnu uvidende om Jomfru Lunds Død, og 
jeg var meget forlegen for at faae ham denne Begivenhed 
bibragt paa den lemfældigste Msiade, saasom det gamle Saar 
jo herved igjen maatte oprives. Efter passende Forberedelse 
gav jeg ham Avisen at læse og lod ham derpaa være alene. 
Da jeg kom tilbage, saae jeg, at han havde grædt. 

»Fred med de Døde !« sagde han stille og med nedslagne 
Øjne og rakte mig sin Haand. 

»I hendes Navn,a svarte jeg, »som nu staaer for den 
barmhjertige Dommer, modtager jeg Deres Haand som et 
Forsoningstegn — Gud forlade os vor Skyld, som vi forlade 
vore Skyldnere!« 

»Amen !« sukkede han. — 

Jeg mindes saa tydelig, som om det var skeet igaar, 
at Maanen just i det Samme brød frem fra en mørk Sky og 

kastede et pludseligt Lys ind i Værelset paa den Væg, hvor 
Harpen stod; det saae virkelig ud, som noget Hvidt skred 
hen forbi den — Strengene dirrede med en sagte Klang. 
Jeg er ikke overtroisk, veed ogsaa meget vel, at Sligt kunde 
have en ganske naturlig Aarsag; alligevel forekom dette 
Fænomen mig som et Glimt af Aandernes Verden, og min 
Ven har vistnok havt en lignende Fornemmelse, han faldt 
om min Hals og græd — han blandede sine Taarer med 
mine. 

Tjeneren bragte Lys. Jeg lod mig forevise de med- 
bragte Bøger og Skilderier, hvilken Tidsfordriv opmuntrede os 
Begge og opholdt mig til silde paa Aftenen. Jeg tog hjem, 
uden at have forrettet mit vigtigste Ærende, som var at bede 
ham bivaane mit Bryllup, der havde været udsat til hans Hjem- 
komst. Næste Dag oprettede jeg min Forsømmelse; han 
lovede at ville være Vidne til min Ægteforening. Paa Bryl- 
lupsdagen fortrød jeg at have afnødet ham dette Løfte; thi 
hans indvortes Bevægelse undgik ikke min Opmærksomhed. 

»Modtag en velmenende Vens Lykønskning!« sagde han 
til mig efter Vielsen. »Deres Kjæreste har bevaret sin Tro- 
skab mod Dem i fem Aar. Gid Konen maa være Dem 
ligesaa tro og ligesaa kjær i ti Gange fem !« 

Uagtet sit Fruentimmerhad havde Hr. Arthur virkelig 
Agtelse for min Kone, og jeg kan med Sandhed sige, at hun 
var den eneste kvindelige Skabning, som han med Fornøjelse 
saae paa sin Gaard. Maaske hans Venskab for mig bidrog 
meget hertil, skjøndt hun sandeligen, formedelst sin Fromhed 
og Forstandighed, fortjente at agtes og elskes af Enhver. 

Vinteren randt hen uden at have medført nogen anden 
Forandring paa min Vens Gemyt end den, at han stundom 
viste sig lidt opfarende og vanskelig mod Tjenestefolkene. 
Overalt — mærkede jeg — at jo ældre han blev, jo mere 
tog hans Tungsindighed af og hans Værkelighed til; dog 

maa jeg ikke sige, at han enten var urimelig eller uretfærdig 
mod Nogen. Barskheden bestod blot i et mørkt Øjekast og 
et Par butte Ord. 

Min Kone og jeg begyndte nogle Gange paa Kapitlet 
om Giftermaal; men det var spildt Umage, hans Satirer her- 
over vare saa skarpe og smagte saa stærkt af indvortes Bit- 
terhed, at vi omsider besluttede at lade den Fugl flyve* Du 
kan sagtens vide, at Oberst H*****s Forsøg paa atter at 
knytte den afbrudte Alliance ikke var heldigere. 

Næste Foraar gjorde han sin anden Udflugt, og denne 
Gang til Paris, hvor han opholdt sig en Maanedstid, og hvor- 
fra han medbragte — foruden Bøger og Musikalier — et 
Assortiment af udenlandske Blomster og Planter. Ved at 
bygge det Orangeri, som Du fra din Barndom af kjender, 
og udstyre det med Sydeuropas skjønneste Produkter, fandt 
han om Sommeren en behagelig Moro. Hans Ungdoms Mun- 
terhed lod endog til for en Del at ville vende tilbage; og 
snart havde jeg vovet at haabe en fuldkommen Helbredelse, 
hvis ikke en vis Begivenhed havde viist mig et ubedrageligt 
Symptom paa indgroet ulægelig Sjæls-Sygdom. 

Efter en usædvanlig lang Fraværelse af mit Hus kom 
han en Dag til os i ret muntert Lune; men dette forvandle- 
des ligesaa pludselig som uventet i det Øjeblik min Kone 
traadte ind og bød ham Velkonunen ; han blev med Et bleg, 
forvirret, og svarte paa hendes Tiltale med korte, usammen- 
hængende Ord. Saasnart hun forlod Stuen, spurgte jeg til 
hans Befindende, saasom jeg ikke formodede Andet end en 
hastig paakommen Upasselighed ; desværre ! det var langtfra 
Meningen. 

»Hav Taalmodighed med mig !« svarte han, »der sidder 
endnu Noget her, som ikke vil ud. Jeg maa oprigtig tilstaa 
Dem, at siden hint usalige Øjeblik, da jeg sidst saae hende, 
paa hvem jeg endnu altfor ofte tænker; da jeg i hendes før 

saa ranske og dejlige Skabning saae hin frygtelige Forandring 
— ikke Kjærlighedens, men Vellystens Værk — siden den 
Tid foraarsager Synet af en frugtsommelig Kvinde mig stedse 
Modbydelighed. Tilgiv mig, min dyrebare Ven ! Deres Kone 
er i gode Omstændigheder — Gud skjænke hende og Dem 
Lykke og Velsignelse ! hun er det paa Ærens Vej. Og tilgiv 
Du mig, o milde Gud ! at jeg gyser for det skjønneste Tegn 
paa din Skabermagt ! — Kjære Andersen 1 undskyld mig hos 
Deres brave Hustru, men skjul min Svaghed for hende. — 
Har De Tid, da ledsag mig lidt paa Vejen !« 

Jeg fulgte ham hjem og blev hos ham til langt ud paa 
Aftenen. Han saae ikke vort Hus før længe efter min Kones 
Nedkomst med et dødfødt Barn, som — efter Herrens uran- 
sagelige Villie — baade var det første og det sidste. 

Jeg vil ikke trætte Dig med en lang Beskrivelse over 
vor Arthurs meget ensformige Liv. Det ene Aar lignede det 
andet, med den liden Forskjel, at hans Rejser efterhaanden 
blev kortere, baade med Hensyn til Tid og til Rum; de ind- 
skrænkedes omsider til Smaafarter imellem Mørkedal og 
Egeberg — hans anden senere tilkjøbte Gaard. 

Hans Harpe, hans Bøger, hans Blomster udgjorde hans 
Fornøjelse ; Godsernes Forbedring hans Arbejde — Du kjen- 
der Noget til begge Dele — hvoraf dog ingen forskaffede 
ham den fuldkomne Sindsro, som er Livets største Lyksalig- 
hed. Til Bevis herpaa vil jeg meddele Dig et af hans Breve, 
som er skrevet hele tyve Aar efter hin ulykkelige Kjærligheds- 
historie. 

»Dersom ingen vigtige Forretninger hindre Dem, saa 
kom og besøg mig iaften ! Det er et trist Vejr, Efteraars- 
taagen ligger som et Liglagen paa de livløse Marker; Na- 
turen sørger i Graat. Vestvinden tuder i Tagskjæget og 
svinger med Træernes afklædte Grene. De have mistet deres 
skjønne Sommerdragt, de gule Blade hvirvle omkring paa den 

mørke, blomsterløse Jord. Men et andet Foraar skal atter 
smykke dem med guddommelig Ynde og vække den sovende 
Blomst. 

Min Vaar er forbi, den vender aldrig mere tilbage. 
Snart skal jeg, som hint visnede Løv, bortføres af Tidens 
Strøm. Jeg skal falde som et udlevet Træ — jeg — den 
sidste af min Slægt. Ak 1 jeg har intet Barn, som kunde 
gjenoplive mit hendøende Minde. — Min Ven ! o min Ven ! 
Til hvad Ende er jeg her? Jeg veed det, jeg har forfejlet 
mit Maal; jeg har faret vild af min Vej, men det er for 
silde at vende tilbage. 

For hvem har jeg virket her i Verden? hvad har jeg 
udrettet ? Intet, mindre end Intet ! De Træer, jeg plantede, 
skulle fremmede Hænder omhugge; fremmede Fødder skulle 
nedtræde mine Blomster som Græsset paa min snart forglemte 
Grav! kom, min Kjære! kom og adspred — hvis De kan — 
de skumle Skyer, der samle sig omkring mig og sammenpresse 
mit arme Hjerte.« 

Af saadanne Breve har jeg flere, hvoriblandt nogle af 
langt sildigere Dato; men det anførte viser noksom den stak- 
kels Arthurs melankolske Sindsstemning og stedsevarende 
Utilfredshed. Ak! denne ophørte ikke, førend Herren ind- 
kaldte ham til den evige Fred. — Det er nu ti Aar siden 
jeg overgav hans Støv til Støvet. 

Min kjære, unge Ven ! jeg er en gammel Mand, som 
forlængst har givet Afkald paa Verdens Glæder og befæstet 
mit Hjerte mod dens Sorger; men denne ene — Sorgen over 
min Vens ynkelige Død — vil ikke forlade mig, før jeg for- 
lader Livet. 

Arthur gik i sit tresindstyvende Aar. Fyrretyve Aar 
vare henrundne, siden hans Hjerte aabnedes — og atter 
hastigt og voldeligt tillukkedes for den stærkeste og farligste 
af alle Passioner. Det var en Søndag, just som Gudstjenesten 

var ude, at hans -Tjener kom galopperende ind i Gaarden 
— bleg som et Lig: »Hans Herre var bleven heftig syg og 
forlangte uopholdelig at tale med mig.« 

Jeg skyndte mig til Mørkedal. 

Da jeg kom ind, sad min Ven i sin Lænestol og stirrede 
bønlig paa mig, som om han vilde tigge Livet af min Haand ; 
men Dødens stærkere Haand havde allerede grebet ham med 
Kæmpekraft; jeg saae, at den ikke mere vilde slippe sit 
Bytte. Han pegede til Bordet — ak! der laa hans Døds- 
dom ! Hør den, min unge Ven ! og tag Advarsel af den gru- 
somt bedragne Mands rædselfulde Skjæbne. Jeg vil afskrive 
Dig disse Ulykkesbreve i samme Orden, som jeg, skjælvende 
af Forbauselse og inderlig Sjælesmerte, læste dem. De sidste 
havde været indesluttede i det, som nu følger: 

»Naadige Herre! 
Paa min Dødsseng, og nu, da jeg haver udsonet mig 
med min Gud, vil jeg ogsaa forsone mig med Menneskene og 
lette mit Hjerte fra en Hemmelighed, som i mange Aar 
haver betynget det. Ikke som om jeg selv havde været Op- 
finder af det Bedrageri, jeg nu skal aabenbare Dem; 
men, desværre baade for Dem og Flere, har jeg været Med- 
vider deri og vistnok dulgt det altfor længe. Nu vil jeg for- 
tælle Dem den rene Sandhed. 

I mit syttende Aar kom jeg som Kammerpige i Tjeneste 
hos den nu salige Frøken H*****. Det var just i den Tid, 
at det stod paa med Formælingen mellem hende og naadige 
Herre. Hun havde stor Godhed for Dem og troede, at De 
var ligesaadan sindet mod hende. Da skete det, at De 
ganske uventet forlovede Dem med Jfr. Elisabeth Lund. 
Dette tog min Frøken sig meget nær og lovede at ville 
revanchere sig ved Lejlighed-; denne tilbød sig snart saaledes. 
. Frøkenen rejste i et Besøg til Kjøbenhavn, og jeg fulgte 

med hende. Kort efter hørte vi, at Jfr. Lund ogsaa var 
kommen der, for at se til sin Søster, som nylig var bleven 
Enke, og strax derpaa erfarede vi Deres højsalige Hr. Fa- 
ders dødelige Afgang, samt at De selv med det Første vilde 
i egen Person afhente Deres nye Kjæreste. Dette Sidste blev 
tilmeldt os af Deres daværende Tjener Lars, som allerede 
længe havde været bestukken til at forraade os alle Deres 
Hemmeligheder. Imidlertid faldt De i en Sygdom, der et 
Par Maaneder udsatte Deres Rejse. Kort førend De til- 
traadte denne, mødte min Frøken og jeg paa Gaden et Fruen- 
timmer, som vi, formedelst den fuldkomneste Lighed, Begge 
antog for Jomfru Lund. Hun gik med en ung Officer, og 
da hun kom nærmere, saae vi, at hun var høj frugtsommelig. 
Min . Frøken standsede foran hende, nejede og sagde lidt 
spodsk : »Jeg gratulerer, lille Jomfru ! en lykkelig Ned- 
komst !« 

Fruentimmeret saae forundret paa hende; men hendes 
Ledsager brast i Latter og svarte: »Min Kone er ikke Jom- 
fru, lille Jomfru ! ellers takker jeg skyldigst for Gratulationen !« 

»De tager mig formodentlig for en Anden,« sagde hun, 
»thi jeg har ikke den Ære at kjende Dem.a 

Med det Samme gik de os forbi og ind i et Hus i Nær- 
heden. Hendes kjøbenhavnske Udtale og ganske fremmede 
Mæle overbeviste os fuldkommen om vor Vildfarelse; men 
denne besynderlige Lighed gav første Anledning til et Be- 
drageri, som ikkun altfor godt lykkedes. 

Da vi vare komne hjem, sagde Frøkenen til mig : 
»Cicilie! vi vil spille den unge Hr. v. Arthur et Puds; idet- 
mindste skulle vi indjage ham en lille Forskrækkelse! skaf 
mig at vide, hvem dette Fruentimmer monne være!« 

Jeg indhentede snart den Efterretning, at hun var en 
Officers Frue og boede paa første Sal i det Hus, hvor vi 
saae hende gaa ind med hendes Mand. Paa Frøkenens Be- 

St. St. Blicher: Noveller. 7 

faling lejede jeg, paa den anden Side af Gaden, et Værelse 
paa anden Sal, hvorfra man kunde se ned i Officerens Stue 

— jeg foregav, at det var til en Slægtning, som jeg ventede 
med det Første fra Jylland. 

Mod den Tid, da vi af Deres Tjeners Skrivelse vidste, 
at De skulde komme, rejste vi Dem imøde til Roeskilde, 
for med Lars at aftale det Fornødne. Hertil fandt han ogsaa 
Tid og Lejlighed ved at foraarsage Dem et Par Timers 
Ophold. 

Hvorledes han derefter førte Dem ind i det af mig 
lejede Værelse og ligeoverfor viste Dem den omtalte Officers- 
Frue; hvorledes t)e blev skufiFet af hendes store Lighed med 
Deres Kjæreste, alt dette husker De maaske selv altfor godt. 
Det Opsigelsesbrev, som De i Deres Hidsighed tilskrev Jom- 
fruen, bragte Lars først til min Frøken. 

Da hun læste det, gav hun et Skrig og sagde: »Det 
overgaaer min Forventning! Hans egen Blindhed fordøm- 
mer ham — lad os se, hvorvidt det kan gaa!« 

Lars bragte nu Brevet med Fæstensringen hen til Jom- 
fruen — hvis Bopæl vi vidste — men hendes Svar til Dem, 
saavelsom et senere Brev, kom ikke i Deres Hænder, fordi 
han leverede dem til min Frøken. Disse Breve læste hun 
siden mange Gange, da de aldrig manglede at sætte hende i 
* meget godt Humør; men da Jfr. Lund et Aarstid efter døde, 
var min Frøken uenig med sig selv, om hun strax skulde 
sende Dem Brevene eller beholde dem en Tid endnu. Dette 
Sidste besluttede hun sig til, baade fordi hun ikke nænte 
saa snart at skille sig ved dem, og »fordi — sagde hun 

— jo længer jeg bier med at vække ham« (det var Dem, 
nåadige Herre ! for siden De ikke vilde bejle til hende, kaldte 
hun Dem aldrig Andet end ham) »jo større skal hans For^ 
færdelse blive!« 

Nogle Aar herefter var det? at min Frøken faldt tU at 

skrante og endeligen ogsaa saligen hensov. Paa Sin Døds- 
seng flyede hun mig disse Breve og paalagde mig strengelig, 
at jeg strax skulde besørge Dem samme sikkert tilsendte ; 
men Frøkenens Død og Begravelse var Skyld i, at det gik 
mig af Glemme ; siden have de ligget i min Dragkiste, men 
sendes nu her indesluttede. 

Det, som gjorde mig mest ondt, var, at Jfr. Lund tog 
sig det saa nær, at hun blev syg og siden døde i Tungsindig- 
hed. Da De var rejst fra Kjøbenhavn, kom Lars og fik en 
betydelig Foræring af min Frøken — men hvor han saa er 
bleven af, veed jeg ikke. 

Jeg haver nu oprigtigen bekjendt min Forseelse, hvorom 
min Samvittighed ofte haver paamindet mig; men beder 
baade Gud og Dem allerunderdanigst om Forladelse ! I 
Haab derom vil jeg sige Dem og Verden Adieu. 

Deres allerydmygste Tjenerinde 
CicilieHansen.« 

Ulykkesbrevet faldt ud af min skjælvende Haand. — 
Jeg vilde tale, men kunde ikke finde Ord — Taarer vare de 
stumme Vidner om min dybe Smerte. Arthur betydede mig 
ved Tegn, at jeg skulde læse de andre Breve. De vare 
virkelig fra hans elskelige, hans trofaste og dydige Elisabeth, 
skrevne kort efter hinanden, saa inderlig og rørende, at der 
maatte en Frøken H*****s Hyænehjerte til, for ikke at be- 
væges ved dem. 

Det Første lød saaledes: 

»Ak, Arthur! Arthur! Du har stødt et Sværd igjennem 
mit Hjerte — jeg Ulykkelige! hvad har jeg dog forbrudt, at 
Du saa gnimmelig vilde sønderknuse mig? Er dette åint 
Løfter om evig Kjærlighed? Er Du den Arthur, der saa 
ofte med Glædestaarer trykkede mig til dit Bryst? Rev Du 
mig derfor ud af mine Forældres Arme, at Du siden kunde 

7* 

forskyde og træde mig i Støvet ! Ak, min Gud ! er ikke alt 
dette en Drøm ! Det er dog umuligt, at Du, hvem jeg elsker 
af min ganske Sjæl, kan være mig utro, ja spotte den arme, 
bedragne Pige — o kom, kom dog og siig mig, at dette var 
kun et Blændværk ! Mine Fødder mægte ikke at bære mig, 
ellers skulde jeg flyve til Dig — men kom da Du, min inder- 
lig Elskede, og udriv mig af denne Dødsens Angst ! 

Din tro Elisabeth.« 

Det andet, som sandsynligvis var skrevet Dagen efter, 
var af følgende Indhold : 

»Du kommer ikke — Du svarer mig ikke — saa skal 
jeg da fortvivle ! Arthur ! Døden er i mit Hjerte — den 
løber som en Ild gjennem alle mine Aarer — for Guds Barm- 
hjertigheds Skyld, kom dog, førend jeg døer ! lad mig dog 
se dit Ansigt, der var mig som en Engels Ansigt — om der 
da ej er et Spor af den forrige Kjærlighed tilbage ! Jeg 
besværger Dig, ved din evige Salighed, kom ! Du er i en 
skrækkelig Vildfarelse; Du er. Du maa være bedraget — 
det er umuligt, at Du kunde forvandles til en saa grusom 

kom. Du Forblindede! ellers maa vi vorde Offere for 

en Fejltagelse eller for den sorteste Ondskab. Hvad Du 
end har hørt eller tænker — jeg er uskyldig; det sværger 
jeg ved den Gud, for hvis Domstol jeg maaske snart skal 
møde ! O, Arthur ! min Eneste ! lad mig dog idetmindste 
kysse den Haand, der myrdede mig — tilgive Dig, og — dø ! 

Din ulykkelige Elisabeth.« 

Saasnart jeg løftede mine taarefulde Øjne fra disse jam- 
merbringende Breve, rakte han efter dem og stak dem ind 
paa sit Bryst. 

»Disse skulle følge mig i Graven !« sagde han — »de 
ere- det Eneste, jeg har tilbage af hende — de skulle hvile 

ved et Hjerte, som var hende tro, selv i sit blinde Had ! — 
Nej U raabte han derpaa smerteligt, rev dem atter ud og 
trykkede dem i mine Hænder — »jeg er ej engang værdig 
til denne Trøst — jeg, den Uskyldiges Morder!« 

»Min elskelige Ven!« tog jeg tilorde; men min Røst 
forsagede mig; jeg ledte ængstelig, men forgjæves, om Trøst 
for den arme, for sit hele Livs Lyksalighed saa grusomt be- 
dragne Mand. Han saae min Sjæls Urolighed og lagde sin 
Haand paa min Mund. 

»Siig mig Intet !« sagde han, »men bliv og luk mine 
Øjne ! o, min Gud ! min Gud ! var det saa din uransagelige 
Villie ! — Det kommer mig for« — vedblev han efter et 
Ophold — »som om jeg var opvaagnet efter en lang og 
dyb Søvn, som om jeg havde drømt i disse fyrretyve Aar. 
Mit Liv ligger bag mig som en øde Ørken — jeg staaer 
nu ved Bredden af Evighedens umaalelige Hav — o. Du 
barmhjertige Gud ! forkort, forkort mine Pinsler !« 

Krampagtig foldede han sine Hænder og rakte dem 
knagende mod Himlen. Da løstes min Tunge, jeg bad højt 
og inderligt; en Draabe af Trøstens Balsam faldt i hans 
bristende Hjerte. — 

Jeg veed ikke, hvorlænge vi saaledes bleve tilsammen; 
thi for Sorgens Børn gaaer Tiden istaa — omsider hen- 
sank den Ulykkelige i en kort Slummer. Da han vaagnede, 
smilede han som forklaret. 

»Jeg har seet hende,« hviskede han, »hun tilgav mig 
og vinkede mig til sin Himmel — hun stod blandt Englene 
og udstrakte sine Arme imod mig. — Elisabeth !« raabte 
han med en Ynglings klare Stemme, »Engel ! nu kommer 
jeg !« 

Han rejste sig og — sank afsjælet tilbage. 

Saaledes adskilte et Menneskes Ondskab de tvende æd- 
leste Hjerter, indtil Kjærlighedens Gud atter forenede dem. 

Han haver nu omskiftet deres Sorg til Glæde — hans hel- 
lige Navn være lovet ! 

Her ender Arthurs Historie. 



Jeg har fomylig været paa Mørkedal — hvor den var 
forandret! Græsset groede frodigt i Borggaarden og Tidsler 
og Bulmeurt langs hen med Væggene. Sønderslagne Ruder 
vare overklistrede med Papir og afblæste Tagsten erstattede 
med Halm og Lyng. Drivhuset var et Bræddeskur; den 
største Del af Haugen udlagt til Græs. Granerne og Frugt- 
træerne vare borte, og kun et Hjørne var beplantet med 
Kaal. — Jeg skyndte mig op af den sørgelige Dal. De 
skovløse Banker skjulte den snart for mine Øjne. 

Hvor skjules det menneskelige Hjertes Uro og Træng- 
sel ? Kun der, hvor Ormen siger til Mennesket : »Du est 
min Broder !« 

iDandini, en Genueser af gammel adelig Herkomst, for- 
lod i sit fem og tyvende Aar sin Fædrenestad for i Medi- 
ceemes By og ved Tiberens Bredder at bringe til Fuldkom- 
menhed den ædle Malerkunst, i hvilken han allerede hjemme 
havde gjort mer end almindelig Fremgang. 

Med en fyrig og ædel Sjæls Begejstring havde han 
beskuet en Rafaels, en Correggios og andre Mestefes udøde- 
lige Værker og med en Elskers lønlige, søde Fryd vovet 
at bejle til en Hæder, der hidtil havde været eneste Gjenstand 
for hans unge Hjertes Længsel. Med stedse større Sikker- 
hed, skjønsomt Udvalg og ædel Frihed tilegnede han sig 
Forgængernes særskilte Fuldkommenheder: de skulde — om 
et længere og lykkeligere Liv havde været ham forundet — 
med hans egne Aandsgaver have sammensmeltet til et her- 
ligt Helt. 

Men — hvor mange Dødelige naae vel det Maal, som 
uerfaren Indbildningskraft foregjøgler og ungdommeligt Mod 
forjætter? Nogle ræddes allerede, naar de se, at Ærens 
Krands hænger højt paa et Bjerg og ikke — som det i den 
første Forblændelse syntes — i en Dal, hvorhen der dand- 
ses over . smilende Blomster. Andre trættes paa Halvvejen 

Og opgive et Løb, som mødes og sinkes af uventede og 
stedse forøgede Hindringer. Andre glemme det ophøjede, 
men fjerne Maal, idet de lokkes af nærmere og lettere op- 
naaelige Glæder. Og atter Andre gribes af en fremmed over- 
mægtig Lidenskab, der som et Stormkast pludselig nedhvirv- 
ler dem til Foden af det næsten bestegne Bjerg og i et Øje- 
blik tilintetgjør Frugten af hele Aars Kamp og Møje. 

Bandini delte sin Tid mellem Kunstens og Naturens 
Betragtning; snart studerede han en malet Madonna, snart 
en levende; men begge blot som Maler. Fra de veltrufne 
Afbildninger af Naturens Skjønheder vendte han sig til Ori- 
ginalen selv. — 

En, Aften vandrede han, henrevet af sine idealske 
Drømme, udenfor Rom, paa Vejen til Tivoli. Det var en 
af hine yndige Nætter, som kun Sydlændinge kjende. Kun 
over de Lande, som Middelhavet beskyller, hvælver sig saa 
mørkblaa en Himmel; kun paa denne straale Stjernerne me<d 
saa ren og dog saa stille en Glands — i vort Norden skjælve 
de uroligt, som om de frøs eller frygtede for den aldrig længe 
hvilende Storm. 

Trindt om Bandini hvilede den dybeste Taushed ; kun 
han og Stjernerne syntes at vaage. Ikke det mindste Vind- 
pust bevægede Træernes Toppe, der stode i saa rene Om- 
rids, som vare de malede paa Himmelens mørke Grund. 
Ruinerne af en Oldtids Villa strakte sine skarpe Kanter, som 
fjerne Klipper, op mellem Graner og Laurbær. Selv Aaen, 
der sender sine Vande til Tiberen, sneg sig taus og rolig 
mellem Træerne, og ikkun Stjernebilledernes lette Bæven paa 
dens Sølverbarm røbede dens stille Gang. 

Ikke længe nød den unge Kunstner denne skjønne nat- 
lige Scene. Han vaktes af sin Henrykkelse ved Lyden af 
Fodtrin og en hemmelighedsfuld Hvisken, der nærmede sig 
mere og mere. 

Anende noget Urigtigt, stillede han sig tæt op til et 
stort, løvrigt Morbærtræ ved Siden af Vejen, hvor han ganske 
useet kunde lade de Kommende gaa forbi. Nogle faa Skridt 
fra hans Skjul standsede disse og lod ham blive Vidne til 
følgende Samtale. 

»Holdt !« hviskede den Ene, »her er Stien, han maa 
følge; her ville vi vente ham.« 

»Saa kan hans Blod blande sig med hendes,« sagde den 
Anden, »det er endnu ikke størknet paa min Dolk — din 
er blank, Lorenzo ! hvorfor gav Du hende ikke ogsaa et 
Stød ?« 

»Det var jo overflødigt, Nicolo!« svarte denne, »Du 
traf godt nok; hun faldt uden at give et Suk.« 

»Hm!« sagde hin, »din Sparsomhed var ogsaa over- 
flødig; men kanske rørte der sig Noget inden i Dig? jeg 
har før mærket, at Du er lidt blød, naar det gjælder Fruen- 
timmer.« 

»Jeg vil ikke nægte,« gjenmælede Lorenzo, »da hun laa 
der paa Knæ foran os med Hænderne foldede over sin Barm, 
da — da saae hun livagtig ud som den hellige Susanne.« 

»Tys !« afbrød Nicolo, »der rørte sig Noget.« 

»Det var ikke Andet end din Samvittighed,« sagde den 
Anden. 

»Pyt !« lød Svaret, »den er saa vel forvaret, som om den 
laa i Abrahams Skjød; Hans Eminence svarer til den.« 

»Godt nok!« hviskede Lorenzo: »Naar han nu ogsaa 
vil svare til Sjælen?« 

»Det er hans Sag,« svarte Kameraten, »han absolverer 
os jo baade foran og bagefter; det er en hellig Mand, han 
betaler baade med Aflad og Penge. — To hundrede Dukater 
for din hellige Susanna og to hundrede for hendes Cavaliere 

servante, den unge Sicilianer : det er al Ære værd. — Hør ! 
der har vi ham — nu skal Du støde først !t 

Banditeme traadte ind i Skyggen paa den anden Side 
af Vejen. En Mand nærmede sig med hurtige Skridt; Ban- 
dini trak sin Kaarde. 

»Det gjælder Eders Liv, Signore !« raabte han den 
Kommende imøde: »træk! der staa Morderne; I tager den 
Ene og jeg den Anden !« 

Den Fremmede fulgte Opfordringen, og med Lynets 
Hastighed foer Begge ind paa Banditeme. Den Ene sank, 
gjennemboret af tvende Kaarder; den Anden undløb. 

»Hvem har lejet Eder dertil !« raabte den Fremmede til 
Banditen; men Døden havde allerede tillukt dennes Mund. 

»Lad mig svare for ham !t sagde Bandini ; »men følg 
mig først til mit Hjem, Signore I her er farligt at være.t 

Med disse Ord tog han den Frelste under Armen og 
fortalte ham paa Tilbagevejen til Rom Banditernes Samtale. 
Ved Efterretningen om den for Bandini ubekjendte Dames 
Mord gav hans Ledsager et Skrig af Forfærdelse og Smerte. 
Han rev sig løs og vilde til den Elskede; men paa hins 
Forestilling : at hun ikke stod til at redde, at hån selv der- 
imod ogsaa vilde ile den visse Død imøde, lod han sig be- 
væge til at følge sin Redningsmand. 

Dybe Suk og smertelige Udraab vare det eneste Svar 
paa dennes trøstende Tiltale. 

Da de vare ankomne i Bandinis Bolig, brast den Frem- 
mede i Graad, og det varede længe, før dens Heftighed aftog 
saavidt, at han blev istand til at tilfredsstille sin unge Værts 
Nysgjerrighed. 

Jeg vil forbigaa alle de Beklagelser og Forbandelser, 
som hvert Øjeblik afbrød Fortællingen, og fremsætte denne 
i sammenhængende Orden. 

»Mit Navn,« lød den, »er Cotaldi; mit Hjem Messina. 

Min Stand er adelig; min Formue saa stor, at jeg aldrig har 
behøvet at nægte mig selv Opfyldelsen af noget rimeligt 
Ønske. Det kjæreste af disse var en Rejse til Verdens minde- 
rige Hovedstad; den er udført og — bitterligen fortrudt. 
Jeg havde kun opholdt mig her en Maanedstid, da jeg en 
Nat foretog mig en Vandring i den Egn, hvor De frelste 
mig fra Døden. Lyden af en Cithar, ledsaget af en sød, 
kvindelig Stemme, drog mig hen til en Hauge, som paa de tre 
Sider omgav et lidet nydeligt Landsted og paa den fjerde 
beskylledes af en Aa. 

Jeg nærmede mig de tillokkende Toner og saae i en 
Løvhytte den skjønne Kvinde, der nu er falden som et Offer 
for sin egen Kjærlighed og sin Forførers Skinsyge. Naturen 
har ikke dannet mit Hjerte af Staal : jeg blev henrevet af 
den heftigste — om ikke den reneste — Tilbøjelighed. Jeg 
nærmede mig og hilste Damen. Hun lod Citharen synke, 
rejste sig, rødmede, besvarede min Hilsen og — forsvandt. 
I det Samme traadte et middelaldrende Fruentimmer frem 
fra en Sidegang og spurgte i en kold Tone og med et mis- 
tænkeligt Øjekast: hvad jeg behagede? 

Jeg svarte: at Hændelsen havde ført mig hid, at jeg 
ønskede at bese den smukke Hauge — 

»Og« — afbrød hun mig med et tvetydigt Smil — 
»dens smukke Beboerinde? Min Herre! til Haugen er kun 
een Nøgle, og den er i en meget hellig Mands Værge.« 

Med disse Ord vendte hun mig Ryggen og bortfjer- 
nede sig. 

Baade vel og ilde tilmode vendte jeg tilbage; men næste 
Morgen befandt jeg mig atter ved Haugen. Den ældre Dame 
sad indenfor Gitterporten. Af hendes Yttring den fore- 
gaaende Dag maatte jeg formode, at den dejlige Ubekjendte 
var en gejstlig Prælats Maitresse — dette vakte paa engang 
baade min Skinsyge og mit Mod. 

»Signora !« begyndte jeg, »De talte igaar om en Nøgle, 
formodentlig en Jemnøgle; jeg ejer en af Guld, som jeg øn- 
skede maatte passe til denne Dør.« 

Under denne Tiltale fremtog jeg en Silkepung, gjennem 
hvilken en Haandfuld blanke neapolitanske Dukater tilsmi- 
lede den opmærksomme Duenna. 

»Ræk den herind !« svarte hun, »saa ville vi gjøre et 
Forsøg.« 

Forsøget lykkedes — jeg stod i Haugen, og Døren lukke- 
des efter mig. 

»Nu, min gode Moder !« sagde jeg længselsfuld og utaal- 
modig; »bring mig nu til min Engel, at jeg kan falde ned 
og tilbede!« 

»Min gode Herre !« svarte hun listigt, »ikke saaledes ! 
først maa vi kjende Dem og Deres Hensigter, om de ogsaa 
ere gode ; behag at følge mig !« 

Jeg begyndte at forsikkre og sværge; men hun tilvin- 
kede mig Taushed og skred foran ind i et Haugehus — jeg 
fulgte efter. 

»Behag at sætte Dem !« sagde hun, »sæt Dem, sæt Dem, 
Hr. Cotaldi !« 

Jeg studsede ved at høre mit Navn. — 

»O, Hr. Cotaldi; jeg veed endnu lidt Mere end Deres 
blotte Navn : De er en ung adelig Herre fra Messina, og 
en ung rig Herre; men Ungdom, Adelskab og Rigdom ere 
ikke altid i Selskab med Klogskab og — Dyd. — Smil ikke, 
min gode Herre ! De troer, her venter Dem en ganske let 
Erobring; De troer, at fordi jeg modtog Deres Guld, derfor 
maa jeg nødvendig være en — Forræderske imod mit Her- 
skab. Men jeg kan sige Dem^ Deres Penge har jeg alene 
deponeret som et Gidsel paa Deres Oprigtighed. Og dersom 
min unge Dame ikke netop befandt sig i en Stilling, som De 
maaske med Tiden tør lære at kjende, ved den hellige Jom- 

fru ! denne Dør skulde aldrig have været aabnet for en Mand, 
som jeg endnu kjender altfor lidet, til ubetinget at betro mig 
til ham.« 

Denne Tiltale gjorde mig ikke vaklende i min Mening 
om Duennaens Stilling, men viste mig blot, at jeg ikke 
havde at gjøre med en Koblerske af det almindelige Slags, 
og at jeg maatte respektere hendes smukke Dyds- og Ærbar- 
heds Maske. 

»Hvad forlanger De af mig?« spurgte jeg. 

Hun saae længe paa mig med et alvorligt og prøvende 
Blik og sagde langsomt: 

»Mod, Sindighed, Oprigtighed ! Men Tiden er snart for- 
løbet; idag kan De ikke opholde Dem her længer — jeg 
maa bede Dem at forlade os.« 

»Hvad?« raabte jeg, »uden engang at have seet den 
elskværdige Dame, for hvis Skyld jeg« — 

»Allerede har vovet en vægtig Pung,« afbrød hun smi- 
lende; »men De har Intet vovet, her er Deres Guld — nej, 
nej, min Herre ! ikke Hænderne paa Ryggen ! det er mit Al- 
vor — jeg forsikkrer Dem : tager De ikke Deres Penge til- 
bage, vil De ikke selv bære dem herfra, jeg kaster dem over 
Gitteret ud paa Vejen !« 

Ogsaa dette, tænkte jeg : jeg maa følge alle de Bugter, 
Slangen slaaer; hun fører mig gjennem mange Omveje til 
Maalet — maaske for at gjøre dets Opnaaelse desto koste- 
ligere og kostbarere: ligesom vi i en nymodens Hauge se et 
fortryllende Tempel i en ikke fjern Frastand, men dog maa 
finde os i at gjennemkrydse en lang Labyrinth, der ofte ganske 
skjuler Templet, stundom lader det dunkelt og flygtigt gjen- 
nemskinne; men omsider just desto fuldeligere stiller den 
heftigt pirrede Længsel. 

Jeg fulgte hende uden videre Indsigelse, saa sikker var 
jeg i min Sag. Da bun aabnede Haugedøren, sagde hun : 

»Overmorgen uddeler den hellige Fader Velsignelsen; 
er Signor Mateo Cotaldi modig, sindig og oprigtig, vil jeg 
ikke forgjæves vente ham her.« 

Hun ventede mig ikke forgjæves. Jeg overlod Velsig- 
nelsen til de gode Romere og ilede paa den fastsatte Dag med 
fordoblet Længsel ud til den fortryllende Hauge. 

Min Taalmodighed maatte underkaste sig en haard 
Prøve : heller ikke denne Gang fik jeg min Armida at se ; 
uagtet alle mine indstændige Bønner, min heftige Paatrængen- 
hed, kom jeg dog ikke videre end til hendes Historie. 

Armida — lad mig kalde hende med dette Navn — 
Armida var eneste Datter af en siciliansk Marchese i Nær- 
heden af Palermo. Formedelst uforsigtig Tale mod Inkvisi- 
tionen var han bleven indstævnet for dette Tribunal, og da 
han ikke mødte, blev der foreløbig lagt Beslag paa alle hans 
Ejendomme. Han flygtede, og endnu var hans Opholdssted 
og Skjæbne ubekjendt. Rimeligvis maatte han være død, da 
den frygtelige Inkvisition strax efter for stedse blev ophævet 
og han endnu ikke var vendt tilbage. 

Imidlertid vare hans Godser solgte, og der var neppé 
levnet Datteren saameget, at hun derfor kunde rejse til Rom 
for at paadrive en Revision af Faderens Proces, hvilken hun, 
af Mangel paa mægtige Venner, intet Haab havde til lykke- 
ligen at ende i Palermo. Hun var paa Mødrene-Side — 
skjøndt langt ude — beslægtet med en af de romerske Kardi- 
naler, og herpaa grundede hun sine Forventninger. 

Ledsaget af Faderens gamle Godsforvalter og Fortæller- 
inden — hendes Amme — tiltraadte den fjortenaarige for- 
ældreløse Pige en Rejse, der desværre fik et ganske andet 
Udfald end det forhaabede. — Strax efter Ankomsten til 
Rom lejede de et Par smaa Værelser nær ved Klosteret St. 
Onofrio; men inden Armida kunde opnaa en Audiens hos 

Hans Eminence Kardinalen, døde Forvalteren og efterlod de 
tvende Fruentimmer uden Beskyttelse i den store Stad. 

Dog, snart fandt Armida en mægtig og tilsyneladende 
naadig Beskytter i sin høje Slægtning. Med største Venlig- 
hed hørte han hendes Andragende og lovede at anvende al 
sin Indflydelse for at skaffe Processen et lykkeligt Udfald; 
men indtil dette, som maaskee ikke turde være saa nær, tilbød 
han sin unge Slægtning et bedre og for hende mere passende 
Opholdssted paa sin Villa. 

Dette Tilbud blev med Glæde og Taknemmelighed imod- 
taget: Eminencens egen Ekvipage førte de tvende Sicilianer- 
inder ud til et dejligt Landsted — det samme, hvor Cotaldi 
fandt dem — der syntes alt længe at have været forberede t 
og udsmykket til deres Modtagelse. 

Værelserne vare udzirede med den højeste Pragt og 
Smagfuldhed, og den omgivende Hauge lod til at være anlagt 
paa en mægtig Fes Befaling. Ikke længe lod dens høje Ejer- 
mand vente paa sig; han forespurgte sig med største Om- 
hyggelighed, om Intet manglede i den unge Dames Bekvem- 
melighed, gjentog sine givne Løfter med Hensyn til Processen 
og endte sit Besøg med en Tiltale fuld af Opmuntring og 
Formaninger fulde af Salvelse. 

Snart bleve hans Besøg hyppigere og længere, hans Sam- 
taler mere muntre, hans Væsen og selv hans Klædedragt mere 
beleven og verdslig. Andagtsøvelser og religiøse Underhold- 
ninger fortrængtes efterhaanden af Fyrværkerier og Gondol- 
farter i Havens Kanaler, hvilke forskjønnedes ved sød, men 
usynlig Musik; ja omsider blev endog af lejede Dandsere og 
Dandserinder opført lige saa nydelige som sandselige Balletter, 
hvis Emne og Maal var — Kjærlighed. 

Dog, hvortil en omstændelig Optælling af alle Forføre- 
rens ikke mindre hurtige end sikkre Skridt ? Armida hildedes 
i det fine Gam, før hun anede, at noget saadant var udspændt 



112 ST. ST. BLICHER: NOVELLER 

for hende, ja næsten uden at mærke og fortryde sit Fangen- 
skab : saa stor var hendes Tillid til den hellige Mand, saa 
mægtig Virkningen af hans Absolution og beroligende So- 
fismer. Ammen selv blev — uagtet hendes Alder og Erfa- 
ring — skuffet af den mere erfarne Vellystnings skinhellige 
Maske; og da hun begyndte at gjennemskue denne, kom Ad- 
varslen allerede for silde. 

Tilmed fandt ogsaa hun nogen Trøst i Eminencens gejst- 
lige Værdighed, der af en rettroende Katholik maatte ansees 
som ophøjet baade over Synd, Anger og Straf. — 

Saaledes vare nogle Maaneder henrundne, da Ammen en 
Aften, medens Kardinalen og hans Offer under en liflig Mu- 
sik befandt sig alene i en Løvhytte, blandt en af de Spillende 
gjenkjendte en Landsmand, der ganske nylig var kommen fra 
Palermo. 

Paa hendes Efterspørgsel erfarede hun af denne : at 
Armidas Proces var endt og hendes Godser i Fremmedes 
Eje, hvem det vilde vorde umuligt nogensinde at frarive dem. 

Nu faldt det sidste Bind fra hendes Øjne, og hun for- 
udsaae tydeligt sin stakkels Frøkens tilkommende Skjæbne. 
Da kom Cotaldi. 

»Signore !« vedblev hun, »De er nu i Besiddelse af en 
Hemmelighed, som jeg ikke skulde have betroet Dem, hvis 
jeg ikke havde kjendt noget mere end slet Intet til Dem. 
Jeg saae Dem for to Aar siden ved den hellige Rosalias 
Fest; Deres gamle Melazzi, der havde tjent saalænge i Deres 
Familie, men nu er død og borte — han var min Farbroder. 
Han viste mig Dem i Processionen, og han kunde ikke blive 
træt af at rose Dem for Deres mange Fuldkommenheder, 
men især for Deres store Mildhed og Godhed imod ham og 
det øvrige Tyende. I dette Mellemrum kan Deres Indvortes 
vist ikke have forandret sig mere end det Udvortes; og jeg 
bør anse Dem som en Engel, den hellige Rosalia eller en 

anden af de Himmelske har sendt til vor Redning. O ! visse- 
lig, Signore! De kan ikke være den Mand, der vilde 
misbruge min Tiltro; De kan ikke være istand til at 
knuse det knækkede Rør! En ulykkelig, hjælpeløs Skabning 
er i Deres Magt ; o, Hr. Cotaldi ! hvorledes vil De bruge 
denne?« 

»Saaledes som Dyd og Ære byder!« svarte den unge 
Mand. 

»Saa kom igjen imorgen Aften !« endte hun. »Dagens 
Lys maa ikke oftere se Dem paa denne Vej ; det var tænke- 
ligt, at et spejdende Øje kunde opdage Dem. Nu tør De 
ikke tøve længer; men imorgen, naar Mørket falder paa, er 
De her, og da ville vi overlægge, hvad vi Begge imidlertid 
have udtænkt til min Frøkens Redning.« 

»Saalænge jeg hørte Ammens Fortælling,« blev Cotaldi 
ved, »var al Mistanke fremmed for min Sjæl ; men jo mere 
jeg fjernede mig fra hendes hemmelighedsfulde Opholdssted, 
jo mere vaklede jeg i mine Meninger. Det var jo alligevel 
muligt, at jeg havde med en ret listig Kobler ske at gjøre — 
at hun kjendte mig, havde kun Lidet at betyde — r maaske 
endog just derfor kunde min Rigdom have indgivet hende 
Lyst og min Godhed, som hun behagede at udtrykke sig. 
Mod til at udkaste sit Garn; ja, det var endogsaa tænkeligt, 
at Kardinalen selv -— ked af sin Frille — vilde saaledes 
spille hende i mine Hænder, at jeg skulde tro selv at have 
grebet hende og af Frygt for hans Hævn snart og lønlig ile 
bort med mit Bytte. 

Men hvorfor — tænkte jeg saa igjen — har hun aaben- 
baret mig Armidas Fald og virkelige Forhold til Kardinalen? 
hvorfor har hun ikke hellere bundet mig et skjønnere Even- 
tyr paa Ærmet, afskildret mig Lokkeduen som aldeles ren 
og uskyldig? Frygtede hun, at jeg alligevel snart skulde 

komme efter Sandheden? Og lad den nu være, som den 
være vil^ Eventyret er altid værd at bestaa! — 

Jeg lod ikke vente efter mig; — Marilla — saa kaldte 
hun sig — var ogsaa paa Pladsen. 

»Jeg indfører Dem til liiin Frøken, a sagde hun, »som 
en Landsmand, der agter sig til Palermo og, da han har er- 
faret, at Signoraen opholder sig her, har villet gjøre hende sin 
Opvartning og forespørge, om han kunde tjene hende med 
noget Ærende til deres fælles Fødeø. Skulde hun spørge 
om sin Proces, da veed De derom Intet; vi maa ikke vise 
hende den Afgrund, hvori hun er nedstyrtet, førend vi vide 
os istand til at drage hende op af den. Hun henlever endnu 
i sorgløs Uvidenhed om sin sørgelige Stilling, og jeg har ikke 
havt Hjerte til at forstyrre denne lykkelige Drøm. Vogt De 
Dem ogsaa for ethvert Spørgsmaal, og svar kun paa dem, 
der ere hende uskadelige. Naar De da forlader os, vil De 
erklære mig: om De agter den Ulykkelige Deres Bistand og 
Redning værd.« 

Med spændt Forventning og urolig Længsel traadte jeg 
ind i det antike Hus, som stod midt i Haven og lignede 
mere et Tempel for en usynlig Guddom end en Bolig for et 
legemligt Væsen. Det ustadige Skin af min Ledsagerindes 
Haandlygte viste mig en dobbelt Søjlerad under en Fronte- 
spice, der var prydet med Hautreliefs. Saavidt jeg ved det 
flygtige Lysglimt kunde skjelne, laa der — omgivet af Amorer 
— en Venus, Templets Gudinde. 

Det Indvendige stod i fuldkommen Harmoni med det 
Udvendige af dette Asyl for lovløs, forbuden Kjærlighed : 
Lamper af Alabast hængte ned fra de malede Lofter og ka- 
stede et tvivlsomt Skjær paa de lange, mørkrøde Silkegar- 
diner og sorte Atlaskes Divaner, der vare adskilte ved hvide, 
nøgne Marmorfigurer. Gulvet var belagt med kostbare væ- 

vede Tæpper, for at ej engang et Fodtrin skulde lyde i denne 
Kyprias Løndom. 

Gjennem tvende saadanne Værelser blev jeg ført ind i et 
tredie, hvor min Ledsagerinde lod mig bie, medens hun 
meldte den unge Dame min Ankomst. Tvende tykke, nylig 
antændte Voxlys i massive Sølvstager belyste de udvalgte 
Malerier, med hvilke Væggene vare prydede, alle skikkede 
til at vække Andagt eller — Sandselighed. Ved Siden af en 
angerfuld Cæcilia steg en fortryllende Venus Anadyomene 
op af Havet ; og under Madonna med Barnet omfavnede Dig- 
ternes skjelmske Gud den allerede halv forvandlede Daphne. 

De forføriske Billeder, det Hemmelighedsfulde i mit 
Besøg, den saalænge og saa højt spændte Forventning, bragte 
mit Blod i en sød, mig hidtil ubekjendt Bevægelse. 

En Dør gik op, og efterfulgt af Marilla indtraadte min 
dejlige Palermitanerinde med den elskværdige Utvungenhed, 
som er hendes Landsmændinder saa egen og naturlig. 

Hendes flygtige — næsten kunde jeg sige flyvende — 
Gang, hendes lave og smækre Væxt, hendes aabne, hjerte- 
glade Mine skulde have bragt mig til at antage hende for et 
endnu ikke udvoxet Barn, hvis ikke Barmens og de liliehvide 
Armes Fylde havde forkyndt den fuldtuddannede Jomfru. 
Det skjønne Legemes yndefulde Bevægelser ledsagedes af et 
— hvad skal jeg kalde det? Smil er for lidet; det er ingen 
Benævnelse for den næsten leende, livlige Munterhed, der 
straalede fra det dejlige Ansigt og paa eengang udtrykte 
skalkagtig Overgivenhed og elskelig Oprigtighed. 

Øjenlaagene bedækkede halvt et Par Øjne, hvis Farve 
syntes at være et glindsende Himmelblaa, og som fremglim- 
tede under de lange sorte Bryn som matte Smaalyn under 
den mørke Aftensky. . De smalle, altid lidt aabnede Læbers 
Rødme forhøjedes af Tændernes Snehvidhed. Den søde 

8* 

Mund syntes ligesaavel skabt til skjelmske Taler som til 
smægtende Kys. 

Jeg — der var kommen med stolt Forudfølelse af en 
sikker og snar Erobring — saae mig ved det første Møde 
overvunden af min Friheds fortryllende Fjende; jeg — der 
havde forberedet mig til, med hele min Veltalenheds uimod- 
staaelige Magt at besejre det yndige Barn — jeg stod nu 
maalløs hensunken i Beskuelsen af denne henrivende Skjøn- 
hed, og det var kun paa hendes ivrige, hurtigt gjentagne 
Spørgsmaal om det kjære Sicilien, at jeg atter fandt mit 
tabte Mæle. 

Men havde ikke den glade, trohjertige Nærmelse, hvor- 
til Landsmandskabet opmuntrede denne livlige Sjæl, forjaget 
min pludselige Blyhed : da maatte hun vist have antaget mig 
for døvstum eller fjantet. Hvilken barnlig Glæde, hvilken 
inderlig Længsel efter det elskede Hjem udtalte sig i hendes 
bløde Stemme, der bævende opsteg dybt fra det bølgende 
Bryst ! Tvende Taarer stod som tindrende Stjerner i Øj- 
nenes mørkblaa Himmel, skjøndt Smilet stedse spillede om 
de let bevægede Læber. 

Snart og umærkeligt forsvandt det frygtsomme, fremmede 
Forhold imellem os; og det, at vi kjendte og elskede de 
samme Bjerge, Dale, Bække og Lunde, syntes at forny et 
gammelt Bekjendtskab, ja berettigede os til at anse hver- 
andre for Beslægtede — om ej paa Blodets, saa dog paa 
Tankens og Følelsens Vegne. 

I Samtalens Løb mærkede jeg, at hun endnu ikke nærede 
nogen Mistanke til Kardinalen, men ventede et godt Udfald 
paa sin Sag. Jeg turde naturligvis ikke betage hende denne 
Vildfarelse, men forenede mine Ønsker med hendes Forhaab- 
ninger! 

Tydeligst udtrykte sig hendes Længsel og Hjemveens 
søde Smerte, da hun hørte, at jeg om kort Tid agtede mig 

tilbage. Hun udstrakte sine Arme imod mig, som til en Om- 
favnelse, men lod dem saa synke med et langt, vemodigt Suk. 
Det mørklokkede Hoved bøjede sig mod hendes Skuldre — 
det forekom mig, som om jeg skulde gribe hende i mine 
Arme og bære hende lige til Sicilien. 

Marilla gav mig et Vink, at det nu var paa Tiden at 
gaa — jeg tog da Afsked og udbad mig Tilladelse til at 
modtage hendes Befalinger Hjemmet angaaende. Den blev 
mig givet — om tvende Dage skulde jeg komme igjen, 

»Hvilken Bestemmelse tager De?« spurgte Marilla ivrig, 
idet hun lukkede mig ud. 

»At frelse den himmelske Pige!« svarte jeg, »at føre 
hende tilbage til Sicilien, saasnart et Skib lader sig hyre, og 
der — at gjenoprette hendes spildte Lykke.« 

»Vor hellige Frue velsigne Dem !« sagde hun og kyssede 
min Haand, »stræb, Hr. Cotaldi ! at opspørge et Skib, og 
naar det er lykkedes Dem, da først maa hun vide Alt — 
iovermorgen ved samme Tid er De atter her !« 

Drømmende naaede jeg min Bolig, og i en Tilstand mel- 
lem Søvn og Vaagen tilbragte jeg Natten. 

Min Sjæl hensmeltede i Kjærlighed; kun Skinsyge og 
Had til den mig ubekjendte Kardinal formaaede at gjøre en 
Deling i mit Hjertes Følelse ; saadan en elskelig Uskyld 
skulde vorde et Oifer for en skinhellig Bedrager! 

Dette himmelske Væsen, der endnu ikke syntes at ane 
sin Brøde, skulde ubarmhjertigen overgives til Angerens og 
Fortvivlelsens Furier! 

Nej ! jeg vil frelse hende, om Frelse er mulig ; lad saa 
min Belønning og Enden herpaa vorde, hvad den vorde vil. 

Næste Dag ilede jeg til Ostia, hvor et Skib nylig var ind- 
løbet fra Palermo; men det kunde ikke blive færdigt til 
Hjemrejsen før om to til tre Uger. 

Med denne Efterretning traadte jeg den følgende Aften 

Manila imøde. Hun bad mig hos Armida at iagttage samme 
Tilbageholdenhed som forrige Gang, 

Vel havde hun ønsket vor Plan en snarere Modenhed ; 
thi Kardinalen var just bleven upasselig, og dette Tilfælde 
vilde meget lette vor Flugt, naar den kunde iværksættes, 
før han atter blev frisk. Imidlertid maatte mine Bestræbel- 
ser indskrænke sig til at opnaa og befæste mig i den unge 
Dames Yndest og Tillid. I Sandhed ! hertil behøvede jeg 
ingen Opmuntring: alle mine Ønsker, al min Stræben havde 
kun dette ene Øjemed. 

Den uforstilte Glæde, Armida saa umiskjendelig yttrede 
ved at gjense mig, nærede og hævede mit Mod og mine søde 
Forhaabninger. Hendes Velvillie var allerede ved dette andet 
Møde voxet til en saadan Grad, at hun ved min Side overlod 
sig til en indtagende hjertelig Fortrolighed og med barnlig 
Snaksomhed fortalte mig sin Historie. Kun da hun kom til 
den for mig saa smertelige Periode, som jeg allerede kjendte, 
overdrog en pludselig Sky det glædesstraalende Aasyn. 

Et Suk undslap hendes Barm, og som om hun nu først 
besindede sig paa Noget, der hidtil var gaaet hende af 
Glemme, rejste hun sig og gik ind i Sideværelset. En dyb 
Smerte sammenpressede mit Bryst : i mit af saa mange stri- 
dige Følelser heftigt bevægede Hjerte maatte jeg paa engang 
bejamre den faldne Engel og forbande den Djævel, der havde 
indsneget sig i et saadant Paradis af Uskyld og Glæde. 

Efter et kort Ophold kom Armida tilbage med en Gui- 
tarre, hængende i et himmelblaat Baand under den fulde — 
nu mere end før — tugtigt tildækkede Barm. Hun satte sig 
i en Afstand og istemte en Canzonetta i den for mit Øre saa 
fortryllende sicilianske Mundart. Det var en af Maurerne i 
Fangenskab henslæbt Hyrdes Klagesang ; og saa rørende tol- 
kede den Længselen efter det elskede Hjem og den forladte 

Brud, at mine Øjne svømmede i Taarer, som kunde have viist 
den skjønne Sangerinde det dybe Indtryk, hun gjorde paa mit 
Hjerte, hvis hun ikke havde været ligesaa hentaget af sine 
egne Følelser. 

Guitarren gled ned paa hendes Skjød, hendes Hoved 
bøjede sig tilbage, som om hun kun i denne Stilling kunde 
skaffe Udgang for det lange, dybthentede Suk. Jeg var mig 
ikke længer selv mægtig. 

»O, Signora !« raabte jeg, springende op fra mit Sæde : 
»følg med mig til vort skjønne Fædreland !« 

Langsomt hævede hun sit Hoved ; de rige Lokker tril- 
lede ned over den hvide, bølgende Barm. Hun stirrede hen 
forbi mig, som om jeg slet ikke havde været der. 

Jeg forskrækkedes : hendes Ansigt var blegt, berøvet et- 
hvert Spor af Glæde, hvoraf det tilforn uafladeligt straalede 
— jeg kjendte det ikke mere. 

Jeg havde været i Begreb med at kaste mig for hendes 
Fødder; men nu standsede en stivnende Kulde enhver Be- 
vægelse — jeg stod som en Støtte foran hende. 

I dette Øjeblik indtraadte Marilla, som formodentlig 
havde hørt mit heftige Udraab. 

»Ledsag Hr. Cotaldi !« sagde Armida til hende. 

Derpaa rejste hun sig langsomt, nejede for mig dybt, 
næsten ydmygt, med nedsænket Blik, og forsvandt. Maalløs 
blev jeg staaende, som rodfæstet til mit Sted, og hørte som 
i Drømme, uden at kunne svare, Ammens gjentagne, ængste- 
lige Spørgsmaal : 

»Signore! hvad har De gjort?« 

Under Bortgangen fortalte jeg hende omsider det Fore- 
faldne. 

Hun sukkede og gjentog med Hovedrysten det sicilianske 
Ordsprog : 

»Det Frø, som modnes for tidligt, modnes ikke!« 

»Om fire Dage først maa De komme her igjen.« 

I dette Mellemrum var jeg bleven fuldkommen enig med 
mig selv med Hensyn til Armida; forudsat at jeg kunde 
vinde hendes Tilbøjelighed, hvilket jeg allerede var dristig 
nok til mer end at haabe, vilde jeg føre hende til mit Hjem 
og give den elskelige Skabning tilbage til Dyden og en bedre 
Kjærligheds Lykke. 

Dette Forsæt fyldte min Sjæl med en Glæde, som hæ- 
vedes — ja næsten tør jeg sige — forædledes ved den stolte 
Bevidsthed : hendes timelige og evige Salighed skal være 
ganske mit Værk ! mig, hendes frelsende Engel, skal hun 
skylde Alt — ja hun vil mere tilbede end elske mig, naar 
hun i sit til Uskyldighed gjenfødte Hjerte erkjender, hvad 
jeg var for hende. Gjennemtrængt af denne søde, ophøjede 
Følelse traadte jeg ind i Haugen. 

Armida traadte mig imøde med et Ansigt, der syntes at 
forkynde baade Længsel og Glæde ; dog laa der noget Ve- 
modigt i hendes venlige Smil, og ofte glimtede hendes Øjne 
gjennem Taarer som Stjerner gjennem den natlige Taage. 
Hun talte saa lidet, og Alt om det elskede Fødeland; hen- 
des Stemme var blød og bævende, den lød som dæmpede 
Harpetoner. 

Mit Hjerte smeltede : neppe vare vi alene, før jeg ned- 
sank for hendes Fødder med det Udraab : 

»Armida ! jeg elsker Dig !« 

Ak ! det tyktes mig, at hun maatte have sunket i min 
aabnede Favn og trykket den søde tause Tilstaaelse paa mine 
smægtende Læber ; men nej ! hun næsten segnede tilbage 
med et svagt Skrig, løftede sine Hænder over sit Hoved, 
foldede dem, vendte sig og flygtede. 

Før jeg kunde besinde mig paa at følge hende, var 

hun allerede forsvunden, og Marilla traadte hastig ud fra 
Hækken. 

»O, Signore!« sagde hun, »De overiler Alt — hun 
elsker Dem ; men ikke saaledes, ikke saa pludseligt, saa 
snart skulde hun have erfaret dette; thi hun vidste det ikke 
selv — nu har Deres Erklæring revet Bindet fra hendes 
Øjne. Dette burde ikke skeet før i det Øjeblik, hun kunde 
fly fra dette fordærvelige Sted. Hvad er der nu at gjøre? 
Om Kardinalen, som nu er i Bedring, forinden besøger hende, 
hvorledes tænker De da hun vil modtage ham ? Ak ! jeg 
frygter, at Alt er tabt.« 

Jeg formaaede ikke at svare hende, saa betaget var jeg 
baade af Frygt og Glæde. 

»Gaa, Signore!« vedblev hun efter en kort Betænk- 
ning — »gaa ! skynd paa Afrejsen ! og lad mig søge at be- 
rolige hende og bringe hende til en tydelig Anskuelse af hen- 
des Stilling, og kom saa imorgen ved samme Tid !« 

Ved næste Daggry ilede jeg til Ostia og vendte tilbage 
med den Besked, at Skibet kunde afgaa om sex Dage. 

Med den frembrydende Nat gik jeg til Villaen. I den 
Løvhytte, hvor jeg første Gang havde seet Armida, hørte jeg 
hendes og Guitarrens sammensmeltende Toner. Jeg nærmede 
mig, standsede og lyttede; sødt, tungsindigt klang de bæ- 
vende Strenge; endnu vemodigere den opvaagnende Angers 
rørende Klage. 

Jeg hørte følgende af tunge Sukke ledsagede Ord : 

Det syge Træ kan grønnes smukt; 
Dog let paa Blade, Blomst og Frugt 
Den skjulte Brøst Du kjender : 
Saa røber og det tvungne Smil 
Den slet fordulgte Angers Pil, 
Som dybt i Barmen brænder^ 

Forgjæves Freden i dit Aasyn staaer, 

Naar under lønlig Kamp dit Hjerte slaaer*). 

Ubemærket af den i sin Anger selv saa indtagende San- 
gerinde kom jeg ind i Haugen og stod allerede tæt foran hende, 
inden hun blev mig vaer. 

En mørk Rødme overfoer hendes taarevædede Kinder 
— ak! det var snarere Skræk end Glæde, der satte hendes 
Blod i Bevægelse. Hun formaaede neppe at rejse sig, række 
Guitarren til Marilla og gjøre mig en taus, ærbødig Hilsen. 
Som Maanen belyste hendes sorrigfulde Aasyn og ydmyge 
Stilling, syntes hun mig at være en til Bluelse og Ruelse over 
sine Synder opvakt Cæcilia, der første Gang vil nedsynke for 
sin Helgen. 

Jeg bød hende min Arm og ledsagede hende til Huset; 
Marilla fulgte efter. Da denne, efterat vi vare traadte ind, 
havde forladt os, greb jeg hendes Haand — den skjælvede 
i min. 

»Skjønne Armida !« begyndte jeg, »De er mig endnu et 
Svar skyldig.« 

Hun tav. 

»Har mit Hjerte bedraget mig?« vedblev jeg, »nærer 



*) D*ogni pianta palesa Vaspelio 
Il difeiio, 

Che il tronco nasconde, 
Per le fronde 
Dal fruUo, o dal fior\ 
Tal d'un' alma Vaffanno sepolto 
Si travede in un' riso fallace, 
Che la pace 
Mal finge nel volto 
Chi si sente la guerra nel cor. 

Metastasio, 

De ikke en eneste venlig Følelse for den, der elsker Dem 
saa. inderlig og oprigtig?« 

»O, min Gud I« ud sukkede hun med et smertefuldt Øje- 
kast til Himlen, »jeg Ulyksalige !« derpaa vendte hun sig 
langsomt med det Udraab: »Signore, jeg kan aldrig blive 
Deres !« 

Jeg greb hendes Arm og sagde: 

»Armida ! saaledes skilles vi ikke ! vil De bortstøde det 
Hjerte, der brænder for Dem, da — o da skal De idet- 
mindste sige mig hvorfor! Ved alle Helgene! jeg slipper 
Dem ikke, før jeg veed, hvad der saa pludselig har bevirket 
denne Forandring !« 

Hun vendte sig rask imod mig. 

»Vel !« sagde hun, »det være saa I det være den Ulykke- 
liges velfortjente Straf, selv at afsige sin Dom — et Ord, 
Cotaldi ! skal snart for evig adskille os ; j'eg — jeg er Dem 
ikke værd !« 

Hendes Røst blev til Hulken, idet hun atter bortvendte 
sig og med de foldede Hænder skjulte sit Ansigt. 

»Nej ! Du Elskelige !« sagde jeg, »dette Ord adskiller os 
ikke ; just dette forener os !a 

Hun drejede sig endnu engang imod mig og spurgte med 
et hurtigt, men strengt gjennemborende Blik: 

»Signore! forstaaer jeg Dem?« 

»Nej !« raabte jeg, »nej Armida ! De forstaaer mig ikke; 
men snart skal De læse i min Sjæl ; skjænk mig ikkun nogle 
Øjeblikke, og da først skat De afsige Dommen over vor fæl- 
les Skjæbne !« 

Jeg førte hende til en Stol og .satte mig hos hende. 

»Nu bort med al Forstillelse ! Tiden er kostbar, og denne 
Time kommer aldrig igjen ! Bort derfor med enhver falsk 
Ømfindtlighed ! Jeg maa aabne Deres skjønne, men nedrigt 
bedragne Hjertes Saar ; men — ved Gud og alle hans Engle ! 

— kun for at læge det ! — De har fortalt mig en Del af Deres 
Historie; men De afbrød den — jeg vil fuldende. Den 
Mand, De valgte til Beskytter, forraadte Dem; Deres egen 
umistænkelige Uskyld overgav Dem i en snedig Forførers 
Vold — Alt dette veed jeg, og dog, Armida! dog elsker jeg 
Dem ; men, ved den evige Kjærlighed ! jeg elsker Dem af 
et rent Hjerte!« 

Bleg som den Billedstøtte, til hvilken hun hældede sig, 
sad hun længe efter at jeg havde ophørt at tale, før hun fra 
sit dybtsukkende Bryst frempressede disse Ord : 

»Retfærdige Himmel ! nu først veed jeg, hvad jeg har 
tabt !« 

»Nej, Signora !« blev jeg ved, »De veed endnu ikke 
Alt ! ogsaa Deres Proces har De tabt ; Deres Ejendomme ere 
alle uigjenkaldelig borte.« 

»Saa er jeg da ogsaa en Betlerske !« raabte hun. »Him- 
mel,' og jeg vandrede sorgløs og letsindig paa denne Lava- 
strøm ; men jeg føler det, nu begynder den at brænde igjen- 
nem — fly mig, Cotaldi ! hvorfor tøver De ? hvad vil De 
den vanærede, fattige, fortvivlende Armida?« 

»Elske og frelse hende !« var mit Svar. 

Jeg udviklede hende nu min hele Plan : at føre hende 
til Messina som min Brud og der at gjøre hende meddel- 
agtig i det, Himlen havde beskæret mig. 

Jeg skjulte ikke for hende, at Marilla havde aabenbaret 
mig Alt, og at hendes Fortælling især havde bestemt mig. 
Jeg sagde hende, at jeg allerede, i Haab om at vinde hen- 
des Gjenkjærlighed, havde hyret et Skib, som om faa Dage 
skulde føre hende bort fra et Sted, hvor hun havde mistet og 

— fundet sit Hjertes Fred. 

Jeg bad, jeg besvor hende ved Alt, hvad der er helligt, 
baade paa Jorden og i Himlen, at bøje hendes ædle Gjen- 
stridighed, at modtage og skjænke Trøst og Haab. Længe 

modstod hun; ædel Undseelse kæmpede mod Hjertets varme 
Ønske — omsider sejrede det sidste : hun sank ned for mine 
Fødder, omfavnede mine Knæ og vædede mine Hænder med 
en Strøm af Taarer. 

Jeg løftede hende op til mig; men hun skjulte sit blus- 
sende Ansigt ved min Barm. 

»O, Du Naaderige !a hviskede hun, »hvormed har jeg 
fortjent din Forbarmelse?« 

Med mit Hjerte, til hvilket hendes Læber syntes at tale 
— mere end med mit Øre — hørte jeg den frelste Engels 
inderlige Tak til Himlen og mig. Salige Øjeblikke! I vare 
kun et Laan fra de Forklaredes Land, der hvor de sjunge 
et jublende Halleluja, naar en Sjæl frelses fra Døden. 

Armida rev sig ud af min Favn; hun ilede ind i sit 
Sovekammer og knælede for den Korsfæstedes Billede; jeg 
sank ned ved hendes Side og bad med hende. 

Manila kom og vædede vore Hænder med Glædestaarer. 

»Jesus Maria!« skreg Armida, »og jeg er endnu her? 
Bort, bort fra dette forfærdelige Sted !« 

Med Vanskelighed overbeviste vi hende om Nødvendig- 
heden af at forblive der, til Skibet afgik, da en tidligere 
P'lugt vilde være forbunden med den største Fare for os Alle. 
Hun vilde ikke mere kunne udholde Synet af sin Forfører; 
men omsider beroligede vi hende med den Forestilling, at 
hun i det korte Mellemrum af sex Dage neppe behøvede at 
fr}'gte for hans forhadte Nærværelse. Til ydermere Sikker- 
hed blev det besluttet', at jeg kun een Gang før vor Afrejse 
skulde besøge hende. Dette Møde blev fastsat til den tredie 
Aften derefter. O Gud ! det var det sidste ! 

Marilla modtog mig. Da jeg kom i Forværelset, hørte 
jeg atter Guitarrens Klang ; den var sød, men vemodsfuld — 
jeg standsede. Hun sang en mig velbekjendt Siciliano, med 

den Forandring, at hun satte mit Navn istedetfor det op- 
rindelige : 

Hvert Foraar, Cotaldi ! grønnes min Grav, 
Naar Sneen paa Bjergene smelter, 
Naar Jorden sig bader i Solstraalens Hav 
Og Blomsternes Skarer udvælter : 
Den nyfødte Rose imøde Dig leer — 
Du tænker vel ej paa den falmede mer? 

Hvert Foraar, Cotaldi ! grønnes min Grav ; 
Jeg sover saa stille derunder. 
Den vaagnende Blomst kaster Lagenet af; 
Jeg bliver dernede og blunder: 
Den rødmende Rose imod Dig leer — 
Du tænker vel ej paa den falmede mer? 

Hvert Foraar, Cotaldi ! grønnes min Grav, 
Naar Livet gjenfødes deroppe, 
Naar Fuglen sig bader i Ætherens Hav 
Og sjunger blandt Myrthernes Toppe: 
■ Den blomstrende Rose imøde Dig leer — 
O ! tænker Du ej paa den falmede mer ? 

»Jo, min inderlig Elskede I« raabte jeg, idet jeg sprang 
ind og trykkede hende til mit Bryst, »jeg vil tænke paa Dig, 
saalænge mit Hjerte slaaer! Men hvorfor tænker Du paa 
Døden? Livet, et Liv fuldt af Glæde venter Dig; eller — 
mistvivler Du om din Cotaldis Kjærlighed ?« 

»Du elsker mig,« sagde hun ; »men,« lagde hun til med 
et smerteligt Smil, »Cotaldi! kan Du nogensinde agte mig?« 

I dette Øjeblik foer Marilla ind : »Kardinalen !« raabte 



Mi ån^w:- 



KJÆRLIGHED I SYDEN 137 

hun ængstelig ; sSignoré 1 De maa skjule Dem i dette Eiæd«- 
skab, og De, min Frøken! lider af en heftig Tandpine," 

Med disse Ord ombandt hun hende et stort Klæde, der 
skjulede det halve Ansigt, og bad hende lægge sig i Sengen ; 
mig indelukkede hun i Skabet. 

Neppe var dette bragt i Rigtighed, før Kardinalen kom 
og, underrettet om Armidas foregivne Upasselighed, gik ind til 
hende. Mit Blod kogte ; min Haand sluttede sig kramp- 
agtigt om Grebet af min Kaarde. Et Par Minuter derefter 
kom han ud og sagde til Marilla : 

»Eders Frøken er ikke vel ; men det forekommer mig, 
som om Tandpinen jkke kunde være hendes eneste Onde; 
hun er i det Hele ganske forandret.« 

»Ak !i sukkede den Listige ; oDeres Eminence ! Deres 
egen Sygdom — Længsel efter Dem!« 

»Mener I ?« sagde han. Jeg kunde gjennem Nøglehullet 
se hans Ansigt : han vendte det mod Marilla med et tve- 
tydigt Smil. »For Tænderne skal jeg sørge; se I til, at alt 
Andet er, som det bør, naar jeg om tre Dage kommer igjen.« 

Han blev endnu nogle Øjeblikke staaende i samme Stil- 
ling; derpaa bortfjernede han sig. 

Jeg ilede til Armida ; hendes Sind var i et heftigt Op- 
rør, hartad et værgeløst Bytte for flere voldsomme Liden- 
skaber. Med Nød form aa ede jeg nogenlunde at berolige 
hende. Kun den Forsikkring, at vi inden to Gange fire og 
tyve Timer vilde befinde os udenfor Italiens Jordbund, paa 
Vejen til det dyrebare Fødeland, gav hende Kraft til at ud- 
rive sig af mine Arme. — Langsomt og forsigtigt forlod jeg 
Huset og Haugen, 

Det forekom mig, som om jeg saae en Skygge glide hen 
ved Muren j desværre ! det har ikke været et blot Foster af 
min frygtsomme Indbildningskraft : Kardinalen maa sikkert 
have luret i Haugen. Ak! min ulykkelige Armida er falden 

for en Snigmorders Dolk, og De, min ubekjendte Frelser! 
har hindret mig i at følge hende til Kjærlighedens rette 
Hjem.« 

Dette var Indholdet af Cotaldis sørgelige Historie, som 
jeg for Sammenhængens Skyld har tilladt mig at fremsætte 
med mine egne Ord og med større Orden og Klarhed, end 
den ulykkelige Yngling var istand til. 

Bandini, gjennemtrængt af den inderligste Medlidenhed, 
søgte forgjæves at trøste hans dybt saarede Hjerte. 

Til at dæmpe saadanne Storme har Fornuften ingen 
Kræfter; de lægge sig kun ved Religionens og Tidens Hjælp. 

»Skjøndt jeg, som ubefaren paa Kjædighedens farlige 
og troløse Hav, hverken kan beregne eller begribe Styrken af 
Deres Sjælesmerte,« sagde han til Slutning, »saa indseer jeg 
dog, at den er af saadan Beskaffenhed, at jeg for det Første 
ikke tør forlade Dem. Og da jeg mærker, at De ikke selv 
formaaer at fatte nogen Beslutning, maa jeg handle for Dem. 
Imorgen — har De sagt — afgaaer Skibet; det skal føre os 
Begge til Deres Hjem. De maa bort fra dette rædselfulde 
Sted, og jeg ledsager Dem. I Deres skjønne Sicilien maa 
findes Trøst for Dem og Moro for mig.« 

Cotaldi rakte ham taus sin Haand. Dette Haandtryk 
var en uopløselig Venskabspagt. 

Haabet, der smigrer vore lettroende Hjerter med saa 
mange glimrende Løfter, ja stundom endog med Umulig- 
heder, Haabet gjorde næste Morgen Cotaldi det Spørgsmaal : 
»men om din Elskede endnu var ilive? frelst maaske paa en 
eller anden forunderlig, for Dig ubegribelig Maade?« 

Heftig foer han op og raabte til sin Ven : »Jeg maa 
vide, om hun virkelig er død, og da først — « 

»Du bliver hér !« svarte Bandini, »jeg gaaer at bringe 
Dig Vished om det, som Du aldrig burde omtvivle.« 

Han lod sig nøje underrette om Armidas Vaaning og 

alle dens Omgivelser, om hende selv og Marilla — deres Ud- 
seende og Klædedragt; og derpaa tiltraadte han sin aldeles 
overflødige Vandring. 

Den Beretning, som han efter et Par Timers Fraværelse 
aflagde for den ængstligventende Cotaldi, stadfæstede Ar- 
midas Død. 

Ikke langt fra den betegnede Villa havde han mødt et 
midaldrende Fruentimmer, som han med Rette antog for 
Marilla. 

Han tiltalede hende med en Hilsen fra en vis ung Si- 
cilianer, der med største Bekymring ventede Underretning 
om en Landsmandinde, som beboede hin Villa. Med sorrig- 
fuld Mine svarte hun : at den omspurgte unge Dame havde 
omskiftet sin forrige Bolig med en bedre og tryggere. 

»Siig Den, som udsendte Dem,« — lagde hun til — »at 
hun endnu førend denne Dags Sol vil være under Jorden i 
det mørke Hus, hvor ingen Snigmorders Dolk mere skal 
vække hende.« 

Med disse Ord ilede hun hastig bort ad en Sidevej. 

Der var nu Intet videre at gjøre end at forberede og 
paaskynde Afrejsen, hvilken Bestilling Bandini alene maatte 
udføre. Saasnart Mørket faldt paa, forlod begge Vennerne 
de sørgelige Levninger af Verdens gamle Hovedstad, og den 
opgaaende Sol saae dem paa Dækket af den lille Barke, der 
udspredte sine Sejl mod det nye Messene. Cotaldi sad ned- 
sunken i sin* dybe Smerte og stirrede paa Bølgerne, der, rød- 
mende i Morgenskjæret, gled ham skvulpende forbi. 

Bandini stod alvorlig, men sorgløs, ved hans Side og 
heftede sit Blik paa det bortvigende Hesperiens yndige Kyster. 
Efter nogle Dages langsomme, men ellers heldige Sejlads 
fremsteg Ætnas snetakte Gubbehoved af Bølgerne; og lidt 
efter lidt hævede sig tilhøjre Sicilien, tilvenstre det bjergfulde 
Calabrien. 

St. St. Blicher: Noveller. O 

Sundet, fordum saa frygteligt for de Søfarende, syntes 
at aabne sin Favn og den smilende at ile de Ankommende 
imøde. Snart ankrede de ved de gamle Messeniers prægtige 
Stad. 

Cotaldis Vaaning var et Palads, hvis Indvendige end- 
ogsaa overgik det Udvendige i Glands og Kostbarhed. Hvad 
der for Bandini havde den største Tillokkelse, var en talrig 
og velvalgt Malerisamling. 

»Her,« sagde Værten, idet han anviste ham Værelser 
til egen fri Raadighed : »her er dit Studerekammer og her 
ved Siden af dit Sovekammer.« 

Dette Sidste var et Hjømeværelse, hvorfra man mod 
Østen saae ud over Staden og Sundet til Reggio og Bjerg- 
r}^ggen, der, som en Række af blaa Skyer, begrændsede den 
fjerne Synskreds; mod Syden udstrakte sig begge de yndige 
Kyster, udvidede sig jo længer jo mere, ligesom tilbage- 
trængte af det mægtige Hav, der omsider syntes at sammen- 
smelte med Himmelen; tilhøjre hævede sig den gamle Vul- 
kans Kæmpehoved. 

Den unge Maler tabte sig i taus Beskuelse af disse Na- 
turens Triumfer over al menneskelig Kimst og over selv 
den rigeste Indbildningskraft. Han vaktes først af sin Hen- 
rykkelse ved Cotaldis lydelige Graad. 

Selv med Øjnene fulde af Taarer — men disse kun 
Glædens og Begejstringens søde Børn — faldt han om Ven- 
nens Hals. 

»Her,« sukkede Sorgens Søn : »her skulde hun have 
boet og hver Morgen,' opstaaende fra min Favn, tilbedet 
Himlens og Jordens almægtige Skaber; her skulde hendes 
Engleøjne, som dine, tindret i Henrykkelsens Taarer — nu 
tildækkes de af Dødens og Gravens Mulm.« 

»O, min arme Ven !« hviskede Bandini : »tilbed ogsaa 

Du ! bøj Dig ydmyg og haabende under den evige Visdoms 
Villie! Glædens Dør skal atter aabnes for Dig.« 

»Bandini!« raabte Cotaldi og løsrev sig af hans Favn; 
»Du kjender ikke Kjærlighed ; o, at Du aldrig maatte kjende 
den !« 

»Mit Hjerte,« sagde Bandini smilende, »elsker alle- 
rede; j^ har efterladt det i la bella Fiorenza; her kan 
jeg ikke tabe det.« 

»Hvorledes?« spurgte hin forundret, »og dette siger Du 
mig først nu? Hvo er Den, der har bundet Dig med saa 
— zefyrlette Kjæder?« 

»En totusindaarig Skjønhed !« svarte Maleren, »Phidi- 
asses himmelske Datter!« 

»Sværmer!« advarede Vennen, »vogt Dig for de fem- 
tenaarige ! Havskuiiimets Datter har forladt sit gamle C)rpem 
og oprejst sit Tempel ved Siden af sin Ægteherres Værk- 
sted; vogt Dig for Trinacrias forføriske Piger!« 

Med efn uerfaren Ynglings Selvtillid hørte Bandini sin 
Vens Advarsel; thi endnu stedse slog hans Hjerte frit og 
ubesejret af en Lidenskab, hvis Styrke kun den Elskende 
kjender. 

Hidtil u s a a r e t ansaae han sig selv for usaarlig 
og vandrede blandt Siciliens farlige Skjønheder ubekym- 
ret og dristig som den Sømand, der stedse heldig har und- 
gaaet Klipper og Skjær. De dejligste Kvinder vare for vor 
begejstrede Maler ikkun levende Modeller; han — studerede 
dem. 

Dog — ogsaa hans Time slog; og jo roligere hans 
Hjertes Havblik hidtil havde været, desto heftigere raste 
den paafølgende Storm. 

I Messina boede den rige, med Cotaldi fjernt beslægtede 
Marchese Monaldechi. 

Nogen Tid efter Vennernes Ankomst gjorde denne et 

Stort Gjæstebud, hvortil Begge bleve indbudne. Efter at 
have forestillet sin genuesiske Ven og indledet en Samtale 
mellem ham og Marchesen, som smagfuld Kjender og Ynder 
af de skjønne Kunster, hengav Cotaldi sig til sine egne 
sørgelige Tanker, og blandende sig imellem de øvrige Gjæ- 
ster tabte han snart Bandini af Sigte og talte ej heller med 
ham, inden de langt ud paa Natten vare komne tilbage til 
Hjemmet. 

Her gjorde han det almindelige og ligegyldige Spørgs- 
maal : hvorledes hin havde moret sig ? 

»Fortræffeligt !« var Svaret. 

»Og hvad siger Du om Marchesen?« spurgte han 
videre. 

»Marschesen? hvad for en Marchese?« sagde Bandini 
adspredt. 

»Marchese Monaldechi, vor Vært !« vedblev Cotaldi, for- 
undret og opmærksom. 

»Ah !« svarte Bandini, »jeg mindes i Sandhed ikke, 
at jeg enten har seet ham eller talt med ham.« 

»i)u drømmer !« raabte Cotaldi, »ikke seet Marchesen ? 
Hvem har Du da seet ?« 

»Hans Datter!« svarte Bandini hastigt, »hende har 
jeg seet og ingen Anden !« 

Mistroisk saae Cotaldi paa sin Ven ; dennes Øjne tin- 
drede; hans Aasyn havde noget saa sværmerisk Sødt, som 
om han just nylig havde havt en himmelsk Aabenbaring; 
endnu var det uvist, om denne Fortryllelse skulde tilskrives 
Ynglingen eller Kunstneren. 

»Taaler hun maaske en Sammenligning med den me- 
dicæiske Venus?« spurgte Cotaldi videre med et flygtigt 
Smil. 

»Phidias og Apelles, Rafael og da Vinci,« raabte Ban- 
dini ivrig, »den romerske Skole og den lombardiske, den 

venetianske og den florentinske, alle de, der nogensinde har 
taget en Pensel i Haand, og jeg selv med, ere kun Stympere, 
Fuskere, usle, indbildte, frække Fuskere — Gianetta, Sia- 
netta er et Jdeal, som spotter alle Kunstnere i Verden, med 
samt deres Madonner og Magdalener og Cæcilier og hele 
denne Hær af matte, flaue, livløse Hjernefostre. Ak, Co- 
taldi ! Cotaldi ! nu veed jeg, hvor ulykkelig Du er.a 

Cotaldi blegnede : »Det forbyde Himlen !« sagde han 
med sagte og bævende Stemme : »Gianetta er Prinds Morisis 
Brud.« 

Bandini blev endnu blegere end hans Ven. 

»Elsker hun ham?« spurgte han skjælvende. 

»For alle Helgenes Skyld !« raabte Cotaldi, »berolige 
mig dog med den Tilstaaelse, at det blot er Kunstnergal- 
skab, der taler af Dig, og ikke en Lidenskab, hvis Ende 
— for Dig i det mindste — kun kan blive Fordær- 
velse.« 

»Berolige Du mig,« lød Gjensvaret, »med den Under- 
retning, at hun ikke elsker Prindsen eller nogen Anden.« 

»Og hvor skulde jeg vide det ?« afbrød Cotaldi ; »men, 
enten hun elsker eller ikke : Prindsens Gemalinde vorder 
hun, og var det da ikke dødelig Synd at opvække en anden 
Kjærlighed i hendes Hjerte?« 

Bandini tav og gik saa heftig frem og tilbage i Værel- 
set, som om han vilde løbe igjennem Væggen. 

»I en ulykkelig Time,« sukkede den bekymrede Ven, 
»frelste Du mig fra Døden, om din Handling ikke skal have 
anden Belønning end Tabet af din egen Rolighed ! Fly, 
Bandini ! fly, før det er for silde !« 

»Aldrig!« svarte denne; »her vil jeg enten vorde lykke- 
lig eller fortvivle!« 

»Kan da,« vedblev Cotaldi, »et eneste flygtigt Ind- 
tryk anrette saadan Ødelæggelse i et Hjerte, der hidtil var 

tillukket for Kja&rlighed? saa stærkt bevæbnet mod alle 
dens Pile? Kan saa lys en Forstand ikke besejre en af- 
sindig Følelse? Dog — hvad nytter det, at jeg stræber at 
overtyde Dig om dit Vanvid; jeg, der ogsaa selv burde seet 
den Afgrund, i hvilken jeg med forsætlig Blindhed nedstyr- 
tede mig? Hvad n3rtter det at præke for en Beruset? Ban- 
dini! kast Dig i Søvnens Arme, og naar Du imorgen vaagner 
med ædru Sjæl, vil Du ikke saa halsstarrig tilstoppe dine 
Øren for en Vens velmente og gavnlige Forestillinger.« 

Med disse Ord gik Cotaldi til Hvile, og Bandini over- 
gav sig — ikke til kva&gende Søvn, men til aandsudmattende, 
vaagne Drømme. 

Til langt hen paa næste Dag forbleve begge Vennerne 
i deres særskilte Værelser: den Ene beskjæftiget med sin 
visse Kummer, den Anden med sit uvisse Haab og sine 
sværmerske Fantasier. 

De bleve neppe samlede, før Cotaldis velindstuderede 
Philippika mod Bandinis Kjærlighed afbrødes ved et Besøg 
af Marchesen. 

Efter nogle almindelige formelle Komplimenter indledte 
denne en Samtale om de skjønne Kunster, der endtes med 
den Begjæring til Bandini: at han vilde male den dejlige 
Gianetta. 

Cotaldi kastede et skarpt og alvorligt Blik paa sin Ven, 
hvilket denne dog aldeles ikke bemærkede; thi hans Øjne 
hang ved de Læber, der havde fremført en saadan Begjæ- 
ring — den søde Overraskelse bandt hans egne. 

Ængstelig saae Cotaldi ud ad Vinduet: 

»Se engang, hvor roligt« — sagde han med dæmpet 
Stemme og fremtvungen Ligegyldighed — »se dog, hvor 
blidt og fredeligt Bjerget*) viser sig ! Alligevel vilde jeg 
ikke vove at stige ned i dets Krater.« 

*) Ætna. 

Men spildt var denne advarende Lignelse : Bandinis 
Tilstaaelse blev givet; den bestod blot i det Spørgsmaal: 
naar han kunde begynde? 

Marchesen ønskede Billedet jo før jo hellere; og følge- 
lig blev samme Eftermiddag foreslaaet og antaget. 

Fornøjet gik Monaldechi bort, for at underrette sin Dat- 
ter om den ædle Genuesers Føjelighed. Da han var borte, 
greb Bandini sin Vens Hænder: 

»Seer Du?« raabte han, »seer Du, Cotaldil Skjæb- 
nens egen Vejvisning? Gianettas Fader kommer selv for at 
hente mig!« 

»Jeg seer,« s varte Cotaldi, »at Du følger din daarlige 
Lidenskabs Stemme, og at Du forbytter din egen ubøjelige 
Villie med Skjæbnen. Kan den Gamle ane, at han ved sin 
Indbydelse rækker Dig et Giftbæger? men Du, som veed 
dette. Du burde støde det fra Dig og ile bort fra et Krater, 
hvis lønlige Ild snart vil udbryde og fortære Dig!« 

»Da vil jeg dog vide,« raabte Bandini, »om jeg skal 
fortæres af mit eget Hjertes Ild alene, eller om den Fe, 
som haver antændt den, ikke ogsaa har et Hjerte for Kjær- 
lighed? Du vil afskrække mig med denne Morisi? En 
genuesisk Adelsmand — ung og rig — kan ikke være en 
ganske uværdig Medbejler for en siciliansk Prinds. Skjæb- 
nen har — i hvad Du end kan sige — tilkastet mig hans 
Handske; jeg optager den, og først naar Kampens skjønne 
Dronning har rakt en af os Krandsen, vil jeg forlade Skran- 
kerne !« 

»Om Du kan!« svarte Cotaldi; »men jeg seer, at Kjær- 
lighed er stærkere end Venskab; gaa da. Ubesindige! og 
er din Beslutning ligesaa fast, som den er overilet, saa glem 
ikke, at Du har en Ven, som ej er din Fortrolighed uværdig, 
og som tilhører Dig med Hjerte, Haand og Hoved.« 

De ædle Ynglinger sank i hverandres Favn, hvoraf den 

Ene kun løsrev sig for at følge en langt vældigere Liden- 
skabs uimodstaaelige Kald. 

Hvo der vil sætte sit Hjerte paa en ret vovelig Prøve, 
forsøge at male en kvindelig Skjønhed, betragte ret nøje 
det yndefulde Ansigt, stirre dybt og længe ind i de flam- 
mende Øjne og indsuge i lange Drag den søde Gift af de 
smægtende Læber, og kommer han da derfra med frit og 
ubetvunget Hjerte — i Sandhed ! da har han Intet havt at 
tabe. 

Men naar Den, som allerede elsker, saaledes selv ind- 
trykker Pilen, hvilken Magt skulde da være istand til at 
udrive den? 

Hvo der vil udsætte en ung Pige for den øjensynligste 
Fare, lade hende sidde for en ung og smuk Maler; se 
hvorledes han — Træk for Træk, Stykke for Stykke — 
tilegner sig hendes Ansigt; det kan lettelig være, han med 
det Samme tilegner sig Hjertet. Hvorledes skal hun und- 
drage sig hans dristige Blik? Hvorhen skal hun vende sig 
fra det Øjekast, der fastholder hendes, ligesom Trylleslan- 
gens den arme Fugl, som — hvorvel modstræbende — dog 
tilsidst vorder et Bytte for Kogleren? Og er hun ikke yder- 
mere nødt til at beskue ham? at lade sine Øjnes Straaler 
sammensmelte med hans? Var det at undre over, om der 
med saadanne Øjekast ogsaa vexledes Hjerter? 

Gianetta elskede ikke den rige og højfornemme, men 
-■ — desværre for ham — hverken unge eller smukke Prinds 
Morisi. 

Hun vidste overalt slet ikke, hvad Kjærlighed var, 
førend hun opdagede den i den skjønne Malers sjælfulde 
Blik og i sit eget Hjertes søde Uro. 

Trende Gange havde de saaledes siddet ligeoverfor hver- 
andre med stumme Læber og talende Øjne. Med Billedet 
gik det langsomt; men desto hastigere med Kjærligheden, 

Den fjerde Gang, da Gianettas Moder — som ellers 
bestandig var tilstede — for et Par Minuter forlod Værel- 
set, laa Bandini for den yndige Piges Fødder og — næsten 
i samme Øjeblik — hun i hans Arme. 

Det rørte sig i Sideværelset: 

»Mal !« hviskede Gianetta ; og Elskeren sad igjen paa 
sin Plads. 

Da den arme Moder efter saa kort en Fraværelse kom 
tilbage, anede hun ikke, at Datteren havde sluttet en Pagt 
for hele Livet. 

Bandini — neppe sig selv mægtig — udbad sig endnu 
kun en Time den følgende Dag, med Løfte om, at han 
vilde udføre Billedet hjemme. Derpaa ilede han at udøse 
en Del af den overstrømmende Salighed i sin Vens Barm. 

Denne havde de foregaaende Dage med ængstelig Be- 
kymring spurgt om hans Hjertes Tilstand, men kun faaet 
m^et dunkle Orakelsvar i de afbrudte Ord : »Engel ! Him- 
mel ! Helvede ! Død ! Liv 1 Salighed !« og andre flere, som 
findes i de Elskendes Aurora; og da han nu saae ham 
komme bleg og skjælvende, tænkte han mindst paa, at et 
Overmaal af Fryd frembringer Virkninger, der have en flyg- 
tig Lighed med Skrækkens. 

Begge Lidenskaber drive Blodet til Hjertet. 

Vi ville springe over, hvad den lykkelige Elsker — 
saasnart han fik Mælet — sagde, for at beskrive sin para- 
disiske Salighed, men derimod ikke undlade at gjøre den Be- 
mærkning — (som Dæmper paa mangen Læsers og Læser- 
indes sympathetiske, stedse klangfærdige Æolsharpe) — at 
den i Kjærlighedens Storme allerede noget afkølede Cotaldi 
hverken delte sin Vens Glæde eller hans dristige Haab. 

Men vare hans Advarsler forgjæves, alt førend Bandini 
vidste Noget om Gjenkjærlighed, hvorledes skulde vel denne 
nu have la^t Øre til noget fornuftigt Ord? At; Fora^ldr^ne 

aldrig vilde give Slip paa den glimrende Forbindelse med 
Prindsen og denne ligesaa nødig afstaa sin skjønne Brud; 
at Trusler og Tvang, ja maaske i Nødsfald Dolk og Gift, 
vilde vorde anvendte — alt Saadant vare kun stumpe Tome 
paa Elskerens rosenstrøede Vej ; »naar hun først var hans, 
vilde Alting jevnes af sig selv, Forældrene nøjes med en 
Svigersøn, der vel var mindre fornem, men bedre istand til 
at gjøre Datteren lykkelig end den allerede halvt bedagede 
Morisi, og denne endelig søge sin Trøst hos en Pige, som 
bedre gjengjældte hans Kjærlighed. « 

Cotaldi havde tilsidst intet andet Valg end at bifalde 
og fremme Bandinis Plan. 

Denne var ligesaa simpel som dristig. Han vilde over- 
tale Gianetta til hemmelig at forlade sine Forældres Hus; 
paa et Landsted, som Cotaldi ejede i Val di Noto, skulde 
de ligesaa hemmelig vies af en til Taushed ved Gaver og 
Løfter forbunden Gejstlig. Fra dette Asyl vilde de dernæst 
anraabe om. Forældrenes Tilgivelse og — hvis denne ej var 
at erholde — flygte til Bandinis frie og beskyttende Fædrene- 
stad. 

Cotaldis Raad formaaede dog saameget over ham, at 
han ikke betroede disse eventyrlige og forvovne Forslag til 
Papiret, men besluttede sig til at meddele Gianetta samme 
i et lønligt Møde, hvilket han udbad sig i en Billet, som 
han næste Dag vilde forsøge hemmelig at tilstille hende. 

Forsøget lykkedes. Under Malerbordet blev Brevet med 
et Haandtryk afgivet; og skjøndt Moderen, som sædvanlig, 
var nærværende, ankom Svaret paa samme Vej. Saa stor 
er en elskende Piges Snildhed, Aandsnærværelse og Behæn- 
dighed, at Gianetta — sin tvungne Stilling uagtet — fandt 
Lejlighed til, under Bordet baade at læse Elskerens og med 
hans Blyant at skrive sin egen Billet. Neppe var dette bragt 

i Rigtighed, førend Prindsen, hvem man endnu ikke ventede 
saa hastigt, traadte ind. 

Bandini behøvede al sin Fatning, for med nogenlunde 
Anstand at modtage en Medbejler, som han hadede uden at 
kjende ham. Endnu pinligere blev hans Stilling, da denne 
— af sin tilkommende Svigermoder strax underrettet om 
Hensigten af Bandinis Nærværelse — yttrede det Ønske, 
baade at se Billedet og, naar det var færdigt, at komme i 
Besiddelse deraf. 

Kun Gianettas forstilte Rolighed og fuldkomne Aands- 
nærværelse neddæmpede Stormen i Elskerens Indre, eller 
hindrede idetmindste ethvert Udbrud af den. Timen var 
forbi; og med det Løfte, om tre til fire Dage at overbringe 
det fuldendte Maleri, anbefalede han sig. Saasnart han var 
kommen hjem, udfoldede han det dyrebare Brev — der 
egentlig kun var en fingerlang Papirstrimmel. 

Hvor mange Kys han trykkede paa dette første Kjær- 
lighedspant, kan vist ikke være Læserne saa vigtigt at vide 
som dets Indhold, der bestod i følgende faa, men indholds- 
rige Ord; 

»Inat Klokken Tretten, bag Haugemuren; de fire Myr- 
ther.« 

Dersom Nogen skulde undre eller støde sig over, at 
en fornem, velopdragen og sædelig Pige saa hastig kunde 
fatte den Beslutning at give et lønligt Møde, Den være det 
lagt paa Sinde: at Kjærlighed i Italien er en ganske anden 
Lidenskab end her i Norden, og at den hisset, ligesom Plan- 
terne, drevet af en hedere Sol, udklækkes, voxer og modnes 
med en Styrke og Hurtighed, som er ubekjendt under denne 
koldere Himmel, hvor den vel kan opnaae Egens Styrke, 
men og, som denne, kun langsomt og gradevis. Hvor Oran- 
gen paa een Dag udfolder sine Blomster, der aabner sig 
ogsaa Hjertet i Øjeblikke for Kjærligheds brændende Sol- 

straale; og hvor dens Vaar kun er kort, der elskes heftigt 
og snart. 

Hvorfor skulde jeg her give en omstændelig Beskrivelse 
over tvende Elskendes første lønlige Sammenkomst? For 
den, der har havt en saadan, er Beskrivelsen overflødig; 
for Andre uforstaaelig, ja maaske, som alt det Uforstaaelige 
og Mystiske, fristende og farlig. 

Lad altsaa hine fire Myrther skjule de Lykkeliges uskyl- 
dige Fryd og kun aabenbare os dette: at Gianetta først 
efter mange Overtalelser og under hede Taarer samtykkede 
i den omtalte Plan. Næste Nat blev bestemt til dens Ud- 
førelse. 

Ligesaa lidet ville vi trætte Læserne med lang Fortæl- 
ling om Elskerens utaalmodige Længsel, samt hvad han fore- 
tog sig eller ikke foretog sig i de næste fire og tyve evig- 
lange Timer; men hellere strax lade Bortførelsens højtidelige 
Klokke lyde. 

Den tro Cotaldi holdt med sin Vogn, sin Kudsk og 
sin Skriftefader udenfor Messinas sydlige Port, for at mod- 
tag© de Flygtende og se deres Afrejse. Selv vilde han 
vende tilbage til sin Bopæl, for ikke at vække Mistanke om 
Delagtighed i dette Pigerov. 

Men — Klokken slog Tolv, Tretten, Fjorten — Ingen 
lod sig se, og bespændt af de sørgeligste Anelser gik Cotaldi 
hjem og lod Vognen kjøre ind til sit nærliggende Landsted. 
Den frygtelige, uheldsvangre Nat forløb; men endnu udeblev 
Bandini. 

Uagtet den pinlige Uvished, hvori Cotaldi svævede, 
turde han dog kun ved en tro Tjener indhente Underretning. 
Denne havde hos en Pige i Marchesens Hus alene faaet 
den Oplysning: at Frøkenen om Natten pludselig var ble- 
ven syg, at Huset havde været i Uro; men Ingen vidste hvor- 
for. Vi, som veed det, ville uden Omsvøb berette det. 

Prinds Morisi havde en gammelagtig Elskers Mistænke- 
lighed, og en uerfaren Verdensmands skarpe Syn. De El- 
skendes Uro ved hans pludselige Fremkomst, deres lønlige, 
hurtige, men meget sigende Øjekast var ikke undgaaet hans 
Opmærksomhed, og Gianettas forstilte Venlighed mod ham 
havde, just fordi den var større end sædvanlig, bidraget til 
at bestyrke den fattede Mistanke. 

Allerede anende hemmelige Sammenkomster, befoel han 
sin Kammertjener at gaa paa Lur i den tilstundende Nat. 
Denne, for hvem den lønlige Dør paa Monaldechis Hauge- 
mur fra forrige forlibte Eventyr var velbekjendt, skjulte sig 
bag en Busk i Nærheden og blev saaledes Vidne til de El- 
skendes Møde og til den Samtale, som kun Myrtherne burde 
have hørt. 

Ufortøvet meddelte han sin Herre Alt, hvad han havde 
erfaret, og ligesaa hastigt tog denne sine Forholdsregler 
derefter, idet han — uden engang for sine tilkommende 
Svigerforældre at udtale sig om Noget — næste Aften po- 
sterede fire velbevæbnede Folk nær ved det berammede 
Mødested. Tillige holdt han en Vogn tilrede — i hvad Hen- 
sigt skulle vi strax erfare. , 

Midnatstimen slog; men aldrig saasnart havde Gianetta 
aabnet Havedøren og den forraadte Elsker kastet sig i hen- 
des Arme, førend han af de fire Bevæbnede blev greben bag 
fra og med bundne Hænder og et Klæde for Mund og Øjne 
bragt ind i Prindsens Vogn. Den forfærdede Pige havde 
intet andet Valg end at vende tilbage og overgive sig til 
sin Fortvivlelse, der snart gik over til en virkelig Sygdom, 
hvis Aarsag hverken de bekymrede Forældre eller Nogen i 
Huset anede. 

Saavel af Finhed som af Klogskab havde Morisi be- 
sluttet at afbryde hendes Kjærlighedsforstaaelse med Bandini 
paa en Maade, hvorved den for stedse kunde vorde skjult : 

saaledes frelstes hans Bruds Ære, og saaledes — mente han 
— vilde hans attraaede Forbindelse med hende, uden mærke- 
lig Standsning, lettere fremmes. Da han altsaa den følgende 
Dag aflagde sit Besøg hos Marchesens, var det aldeles over- 
ensstemmende med hans Plan, at han baade for Forældre 
og Datter viste sig fuldkommen uvidende om det Forefaldne 
og ikkun forandret i Henseende til sin Bekymring over Gia- 
nettas Sygdom. 

Vi fulgte Bandini tilvogns; vi maa ledsage ham til 
Rejsens Ende. Morisi, skjøndt Italiener, skinsyg og højst 
fornærmet, var ikke af nogen grusom Karakter; overalt var 
hans sindige Klogskab Enevoldsherre over alle hans Liden- 
skaber. 

Det var ikke hans Hensigt at hævne sig paa Medbejle- 
ren, men blot at fjerne ham fra Messina. Til den Ende lod 
han ham føre til et Slot nogle Mil fra Staden, hvor vel 
Bevogtningen var streng, men Behandlingen mild og an- 
stændig. 

Naar Brylluppet — hvilket Prindsen ikke troede vilde 
finde lang eller betydelig Hindring i Brudens flygtige El- 
skovsintermezzo — var forbi, vilde han atter skjænke Fan- 
gen hans Frihed, under Løfte om evig Taushed og Borte- 
blivelse fra Sicilien. 

Menneskene lægge Planer, hver sin og Mange tvertimod 
hverandre — et Vink af Skjæbnens mægtige Styrer kuld- 
kaster dem allé. Vi ville en Stimd forlade den fortvivlede 
Bandini i hans Fængsel, den bekymrede Cotaldi i hans Pa- 
lads og den fantaserende Gianetta paa hendes Sygeleje, for 
at beskue en Naturbegivenhed, der i faa Øjeblikke gjorde 
Ende paa Tusinders Sorg og Glæde og satte et Maal for 
de stolteste Planer og vældigste Lidenskaber. 

Den frygtelige Kæmpe, den gamle Menneske- og Lande- 
Fordærver, Vulcanus-Ætna, havde i lange Tider forholdt sig 

Stille Og fredelig. I Menneskealdre havde intet Jordskjælv, 
ingen Lavastrøm, ingen Askeregn ødelagt den skjønne 0, 
som dette forfærdelige Bjerg behersker. Cyklopeme syntes 
at sove og Ilden i deres uhyre Værksted at være udslukket. 
Siden sidste store Udbrud havde trende Slægter levet, byg- 
get og boet i Fred paa den frugtbare og smilende, men 
indvortes hule og troløse Jordbund. 

De Nulevende havde ganske forglemt Oldefædrenes ræd- 
somme Skjæbne; de for halvfemsindstyve Aar siden om- 
styrtede Mure vare igjen oprejste og atter blevne gamle. 
Hint brændende Lavahav var forlængesiden størknet, dets 
Skorpe smuldret og beplantet med Vinranker og Oranger, 
Olivenskove og Myrthelunde. Saftige Frugter og sødtduf- 
tende Blomster bedækkede Forfædrenes Grave, og deres 
Børnebørns Børn færdedes om Bjerget, muntre og sorgløse, 
som Myrerne paa den Tue, et øjeblikkeligt Stormkast om- 
styrter og tilintetgjør. 

Men ikke udslukket var den underjordiske Ild; den 
ulmede. Ikke slumrede Polyfemus og hans Svende : de sam- 
lede Næring til Ilden og Kræfter til et nyt Ødelæggelses- 
værk. Næsten Halvdelen af Aaret 1783 var forløbet. Ætna 
forholdt sig rolig; ingen Røgstøtte over Bjergets Isse min- 
dede om forrige Udtømmelser af dets forfærdelige Vrede; 
intet Drøn i dets uhyre Vom varslede om nye Udbrud ; dets 
dybe Taushed alene vakte hos erfarne Oldinge en lønlig 
Frygt for nærforestaaende Ulykker, der end mere forøgedes 
ved Naturens betydningsfulde Tegn. 

Himlen var overtrukken med disige Dunster; Solen lig- 
nede en mørkerød Ildkugle, selv naar den stod højest paa 
Himlen : dens Skin var mat og svagt som den opgaaende 
Maanes. Ingen Skyer, ingen Vinde afkølede den lummer- 
hede, kvalme Luft; det lod, som de alle af Frygt havde 
skjult sig i deres lønlige Hjem. Men Havet var stedse i 

urolig Bevægelse : Bølgerne tumlede hid og did, som om 
de ikke vidste, hvorhen de skulde rulle, og et dumpt uop- 
hørligt Drøn i Dybet forkyndte, at Afgrundens Kræfter be- 
gyndte at røre sig. 

Fuglene flagrede forvildede omkring; de turde hverken 
stige op i Luften, ej heller forblive paa Jorden. De vilde 
Dyr forlod deres Huler, de tamme deres Græsgange ; Kvæ- 
get udstødte afbrudte, ængstelige Brøl; Hundene tudede 
mod Himlen. 

Endelig kom det Øjeblik, da Naturens bange Taushed 
skulde endes med det rædsomste Oprør. Som Buldret af 
tusinde Vogne lød det pludselig hen under Siciliens Kyster. 
Taarne og Huse ravede. Mure revnede, Si>arreværker kna- 
gede. Tagstenene raslede ned paa Gaden, Træernes Toppe 
svingede frem og tilbage. 

Da vaktes de forfærdede Indvaanere af deres ulyksalige 
Tryghed. Rædselsordet : JordskjælvI lød paa eengang 
fra Millioner skjælvende Læber. Enhver, hvis Fødder mæg- 
tede at bære ham, stræbte at fly fra de usikkre Vaaninger 
— forgjæves ! Det andet Stød kom som et Drøn, som om 
Alverdens Kanoner paa eengang bleve løsnede. Da styrtede 
Messinas mange tusinde Bygninger, dens Kirker og Paladser 
sammen i een eneste Grushob. Hundrede Aars stolte og 
stærke Værk faldt som et Barns Korthus. Ild og Røg og 
Støv af de sønderknuste Mure steg op over den ødelagte 
Stad. Begge Sundets Kyster følte Kraften af de underjor- 
diske Luer. 

Markerne bølgede som et Hav; Bjergene skjælvede; 
Højene vaklede; Afgrunden gabede; dybe Revner aabnede 
og lukkede sig; Floder forsvandt; selv Havet flygtede fra 
de hærgede Kyster, og Strandbredden strakte sig langt ud 
i dets Enemærker. Med Jordens Kræfter løslodes ogsaa 
Himlens. Tordenen og Stormen syntes kun at have ventet 

paa dette Øjeblik, for at føje sine Ødelæggelser til Vulkanens 
og ofFre til Havet dem, som vare undslupne Døden paa det 
Tørre. 

Mange Tusinde omkom i disse skrækkelige Øjeblikke; 
men Flere frelstes dog — tildels paa underfulde Maader. 
I de Sidstes Tal vare ogsaa — paa Morisi, Monaldechi og 
hans Hustru nær — de Personer, som vor Fortælling om- 
handler. 

Da Marchesens Palads styrtede sammen og begrov de 
fleste af dets Indvaanere under sine Ruiner, faldt nogle 
Favne af underste Stokværk udad, medens det Øvrige sank 
indad. 

Skjæbnen vilde, at Gianetta med tvende Piger, som vaa- 
gede hos hende, skulde befinde sig i hint Værelse, og saa- 
ledes kom de uskadte ned i Haugen. Den pludselige Skræk 
gjengav den Syge — idetmindste for en kort Tid — nogle 
af de bortvegne Kræfter, og med sine Pigers Hjælp naaede 
hun først den fri Mark, som grændsede til Haugen, og der- 
paa, bortreven af en flygtende Hob, Strandbredden. — 

Det Slot, hvor Bandini holdtes fangen, var ogsaa blandt 
dem, som Jordskjælvet omkastede; men Alle deri fik Tid 
til at frelse sig. Hans Vogtere tænkte kun paa sig selv 
og lod ham i fuldkommen Frihed. Han ilede til Messina — 
den var ikke mere til. Hartad sig selv ubevidst, fulgte han, 
som Gianetta, Skaren til Havet. 

Ogsaa Cotaldi var, endnu førend de Andre, lykkeligen 
undflyet Fordærvelsen med sine rede Penge og Kostbarheder, 
hvilke hans gamle Tjener allerede nogle Dage iforvejen 
havde formaaet ham til at indpakke. Herre og Tjener be- 
steg, med endel andre af de først Flygtende, et Skib, som 
Stormen snart bortførte fra den ulykkelige 0. 

Et Skib havde optaget Bandini og Gianetta. Hun 
var i Kahytten, han paa Dækket; og saaledes gik det til, 

at de ikke gjenfandt hverandre, førend Skibet næste Mor- 
gen strandede ved Neapels Kyster. Da det stødte, foer 
Alle op paa Dækket. Ligegyldig for Liv og Død stod Ban- 
dini ved Masten. 

De mange fremmede Ansigter, paa hvilke Dødsangesten 
havde trykket sit frygtelige Præg, forekom ham som Masker 
paa et Karneval. 

Med Et stod Gianetta lige foran ham. Da rørtes den 
eneste endnu spændte Streng i hans Sjæl — med et jublende 
Glædesraab fløj han i hendes Favn. De Gjenforenede holdt 
endnu hinanden tæt omslyngede, da Skibet adskiltes og en 
Bølge kastede dem i Havet. 

Bandini holdt den Elskede i den ene Arm og arbejdede 
sig med næsten overnaturlige Kræfter gjennem Brændingerne 
til Land ; men da han udmattet segnede paa Strandbredden, 
ak ! da saae han, at han ikkim havde bjerget — et Lig. 

Med den haabløse Fortvivlelses stive Blik stirrede han 
paa det blege Ansigt, der endnu hang over hans Arm — 
det var Lear med Cordelia — og saaledes fandt Cotaldi, 
som ligeledes var strandet ikke langt derfra, det ulykkelige 
Par. 

»Bandini !« skreg han, »Bandini ! o. Himmel ! er det 
saaledes, jeg «eer Dig igjen !a 

Bandini hørte og kjendte hans Røst; men han vendte 
ikke sine Øjne fra den elskede Døde. Fortvivlelsen havde 
allerede lagt sin iskolde Haand paa hans Hjerte. 

»Læg os i een Grav !« sagde han med en Døendes 
sagte Stemme; min Verden er forgaaet — jeg følger efter.« 

Med disse Ord drog han en Dolk og stødte den i sit 
Bryst; hans Blod strømmede ud over Gianettas kolde Barm, 
og hans Læber bøjede sig i Døden ned til hendes blegriede 
Kind. 

Hvad skal jeg sige om Cotaldis Smarte? Længe stod 

han ved de Afsjælede, selv lig en livløs Billedstøtte ; og 
først ved flere Tililendes Ankomst vakt af sin Bedøvelse, 
mindedes han sin hedenfame Vens Bøn. Tvende Dage der- 
efter opfyldte han den. 

Bandinis og Gianettas jordiske I^evninger hvile i en og 
samme Grav, og højtidelige Messer lød for deres — som vi 
haabe — over Grav og Død ophøjede og i et bedre Liv 
gjenforenede Sjæle. , 

Cotaldi, hvis Penge og Kostbarheder den tro Tjener 
ved Skibbruddet havde reddet, og som desuden havde be- 
tydelige Kapitalr.r staaende i Neapel, saae sig lettelig istand 
til at give de kjære Døde en fuldkommen hæderlig Begra- 
velse efter den katholske Kirkes Ceremonier. Da denne 
smertefulde Pligt var opfyldt, vandrede han — medens Tjene- 
ren søgte at opspørge eller hyre et Skib til Sicilien — ud 
til det fomylig af sin syttenhundredaarige Grav opstandne 
Pompeji. 

Under de tungsindigste Betragtninger over Forgængelig- 
heden af alle menneskelige Værker, hvorpaa han selv saa 
nylig havde oplevet det rædsomste Exempel, traadte han ind 
i den under Aske begravede Oldtids-Stad. Porten og et lille 
Stykke af en Gade var allerede gjort ryddeligt og atter bragt 
frem for Dagens Lys. 

Han kastede sit Øje paa et af de første Huse og saae 
det Ord i^SalveU (Hil Dig!) udhugget over Døren. 

Vemodigt smilende tænkte han : »Gjælder denne Hil- 
sen ogsaa mig? Skal ogsaa jeg, som denne Vaanings for- 
rige Beboere, lade mig daare af dette betydningsløse Ønske? 
Saaledes tilraabtes jo hine, som istedetfor Held og Lyk- 
salighed ikkun fandt Død og Fordærvelse indenfor disse 
Mure. Hvad skal jeg vel finde her? jeg, som har seet min 
Fædrenestad synke i Grus ! jeg, som har mistet Venner og 
Brud, Venskab og Kjærlighed !« 

Han traadte ind i den store Forsal; den var øde og 
tom. En Stenbænk var det Eneste, som Eftersøgerne her 
havde levnet. Paa denne satte han sig og hensank i mørk 
Tungsindighed. Hans Erindring fremmanede alle hans 
unge Livs ulykkelige Begivenheder, ligesom Kogleren til 
sin egen Forfærdelse hidkalder Underverdenens skumle 
Skygger; han begyndte og endte ved den Elskede og ud- 
stødte tilsidst af sin sorgbespændte Barm et højt : 

»Armida !« 

Da lød det i Nærheden: 

»Cotaldi !« 

Det foer som en elektrisk Rystelse gjennem alle hans 
Nerver — det var Armidas Stemme. 

»Er her,« raabte han, »en Bolig for de salige Aander? 
saa kom, o min Elskede ! viis mig dit forklarede Aasyn ! 
skjænk mig dette Tegn paa en snar og evig Forening !« 

Da stod Armida i Døren ligeoverfor ham, bleg, skjæl- 
vende, med udstrakte Arme ; men kun et Øjeblik : med et 
Skrig segnede hun til Jorden. 

Det var den virkelige, den levende Armida: hendes 
Skrig og Fald viste ogsaa den af Forbauselse og Glæde 
næsten vanvittige Cotaldi, at det ikke var nogen Aand, som 
mødte ham her, skjøndt i en underjordisk Verden. 

Vi ville ikke opholde os ved en svag og ufuldkommen 
Beskrivelse af de Gjenforenedes Henrykkelse, efterat Elske- 
rens Kys og Omfavnelser havde kaldet den besvimede Armida 
tilbage til Livet; men derimod opklare dette glædelige Un- 
derværk. 

Den gode Marilla, der paa sin Frøkens Skrig var ilet 
til, maa her føre Ordet. 

Da Cotaldis Glæde havde aabnet et lidet Rum for Nys- 
gjerrigheden, fortalte hun som følger: 

»Hin Aften, da vi forgjæves imødesaae Deres Komme, 

aabnedes Haugedøren, og da min Frøken, som i Nærheden 
utaalmodig ventede Dem, hørte dette, ilede hun strax derhen, 
men fandt tvende ubekjendte Mænd, som spurgte, om hun 
var Armida. Da hun i bange Forventning havde bejaet 
dette, sagde den Ene: 

»»Hans Eminence lader Eder vide, at Eders Elsker 
iaften bliver myrdet, og at I selv skal lide samme 
Straf.« a 

Ved disse skrækkelige Ord sank hun paa Knæ for Mor- 
derne, bedende om Barmhjertighed for hende selv og med 
den Elskede; eller — om hendes Død var fast bestemt — 
at hun maatte lide for Begge. Svaret var et Dolkestød, ved 
hvilket hun som død segnede til Jorden. Banditerne gik. 

Kort efter fandt jeg hende bleg, blodig, men siddende 
paa Jorden og støttet paa sin Arm. Jeg bar hende ind og 
afklædte hende : Korsettet var hendes Frelse ; thi Dolken 
havde trufifet et Fiskeben og kløvet det, men derved baade 
tabt en Del af sin Kraft og tillige faaet en skjæv Retning. 
Kort sagt : Saaret var aldeles ikke farligt, men vel et længere 
Ophold i Villaen. Endnu samme Nat maatte vi flygte, men 
hvorhen? Helst ad den Vej, som De skulde komme, for 
at advare Dem for Banditerne — dette var Frøkenens 
ViUie. 

Dog dette havde jo været at udsætte hende anden Gang 
for Døden; derfor tillod hun mig omsider ene at udføre 
dette vigtige Hverv; men ikkun fordi hun følte sig for svag 
til at gaa saa langt. Jeg forbandt hendes Saar og mere 
bar end ledte hende hen i Krattet ligeoverfor Villaen. Jeg 
ilede nu Dem imøde, men var ikke kommen ret langt, førend 
jeg saae tvende Personer løbe tvert over Vejen et Stykke 
foran mig og s»tøde en Tredie ned. 

Jeg tvivlede nu ikke paa Deres Død og vendte tilbage 
til Frøkenen, hvem jeg saa længe som muligt søgte at holde 

i Uvished om Deres ynkelige Endeligt. Jeg gik endnu en- 
gang tilbage til Villaen og forsynede mig med Levnetsmidler 
og Klæder. Derpaa vovede jeg at betro mig til en Frugt- 
sælgerske, som beboede en liden Hytte ved Vejen. Hun var 
os tro, skjulte os, indtil Frøkenens Saar var lægt, og var 
derefter for en ringe Betaling vor Vejviserinde ind over dette 
Kongeriges Grændser.« 

»Men,« bemærkede Cotaldi, »en Ven — nu desværre 
død og borte — som Dagen efter talte med Dig, hilste fra 
mig og spurgte om Armida?« 

»Ak !« svarte hun, »jeg holdt ham bestemt for en Spion 
fra Kardinalen.« 

»Men hvorledes finder jeg Eder her?« spurgte han 
videre. 

»Paa Vejen til Neapel,« var Svaret, »hvorfra vi havde 
isinde at sejle over til Sicilien. Da vi vare komne nær hertil, 
troede jeg i en forbiilende Rytter at gjenkjende en af 
Kardinalens Tjenere, skjøndt han neppe ved et flygtigt Blik 
skulde søge os i denne Gitana-Dragt. Dog, til desto større 
Sikkerhed besluttede vi at opholde os her til Aften.« 

Saaledes endte Marilla sin Beretning; og nu er ogsaa 
den hele Fortælling snart tilende. 

Cotaldi førte Armida til sit Landgods i Val di Noto, 
hvor der knyttedes et helligt og lyksahgt Baand, som Døden 
maaske endnu ikke har opløst. . 

Det kan være, at Begge den Dag i Dag leve roligt og 
vel i Kredsen af Børn og Børnebørn og tænke mindst paa, 
at deres Ungdoms-Kjærlighedshistorie rører deltagende Hjer- 
ter i det fjerne Norden. 



RØVERSTUEN 

(1827) 



I. 

HJORTERYTTEREN 

Uanmarks Øer have et saa yndigt, venligt, fredsælt 
Udseende, at man, ved i Tankerne at gaa tilbage til deres 
Oprindelse, aldrig erindres om nogen voldsom Naturbegiven- 
hed; de synes ikke ved noget Jordskjælv at være opkastede, 
ej heller gjennemfurede af en vældig Vandflod, men snarere 
at have opdukket sagtelig af det synkende Hav. Sletterne 
ere jevne og store. Bakkerne faa og smaa og blidt afrundede. 
Ingen bratte Skrænter, ingen dybe Huler minde om Jordens 
Fødselskamp. Skovene hænge ikke vildt paa skyhøje Fjeld- 
rygge, men lejre sig som et levende Hegn om de frugtbare 
Marker. Bækkene styrte sig ikke ned i skummende Fosser, 
gjennem dybe og mørke Kløfter, men glide stille og klare 
hen mellem Siv og Krat. 

Naar man fra det dejlige Fyens Land sejler over til 
Jylland, troer man i Førstningen blot at have passeret en 
Flod og kan ikke ret overbevise sig om, at man nu er paa 
det faste Land, saa lignende og nær beslægtet med Øerne er 
her Halvøens Skikkelse. Men jo længere man nu kommer 

ind, jo mere forandres Egnen : Dalene blive dybere, Bak- 
kerne brattere ; Skovene se ældre og mere affældige ud ; 
mangt et sivgroet Kjær, mangen med kort Lyng bevoxet 
Jordplet, store Stene paa de højryggede Agre — Alt vidner 
om ringere Kultur og mindre Befolkning. Smalle Veje med 
dybe Hjulspor og høje Bakker i Midten hentyde paa mindre 
Færdsel og Samkvem mellem Beboerne. Disse Vaaninger 
vorde mod Vesten alt slettere og slettere, lavere og lavere, 
som om de dukkede sig for Vestenvindens voldsomme An- 
løb. Ligesom Hederne blive hyppigere og større, blive Kir- 
ker og Byer færre og længere fra hinanden. Ved Gaardene 
seer man istedetfor Hæsse sorte Tørvestakke, istedetfor Frugt- 
hauger Kaalgaarde. Store, lynggroede Moser, skjødesløst og 
ødselt behandlede, sige os : at her er nok af dem. Intet. 
Markhegn, ingen Pileplantning gjør mere Skjel mellem Mand 
og Mand; man skulde tro, at Alt endnu var i Fællesskab. 

Naaer man omsider Rygningen af Jylland, udbreder sig 
for Øjet de uhyre, flade Heder, i Førstningen bestrøede med 
Gravhøje, hvis Antal dog stedse aftager, saa at man med 
Rimelighed kan formode, at denne Strækning aldrig tilforn 
har været opdyrket. Denne høje Landryg forestiller man 
sig, ikke uden Grund, at have været det Første af Halvøen, 
der kom tilsyne, lettende sig op af Havet og væltende det til 
begge Sider, hvor da de nedrullende Bølger sammenskyllede 
Bakker og udhulede Dale. 

Paa Østsiden af denne Lyngslette findes dog hist og her 
noget kort, purlet Egekrat, der for den Vildfarende kan tjene 
istedetfor Kompas; thi Træernes Kroner ere alle bøjede 
mod Østen. Forresten øjner man paa de store Lyngbakker 
kun lidet Grønt : en enkelt Græsplet eller en ung Bæveresp, 
som man da med Forundring adspørger: hvor est Du kom- 
men her? Løber en Bæk eller Aa gjennem Heden, da for- 
kynde ingen Enge, ingen Busk dens Nærværelse ; dybt nede 

mellem udhulede Bakker snoer den sig lønlig og med en Fart, 
som om den skyndte sig ud af Ørken. 

Over en saadan Bæk red en smuk Høstdag et ungt vel- 
klædt Menneske hen imod en liden Rugmark, som den fjerne 
Ejer havde opdyrket ved at brænde den afskrællede Skorpe 
til Aske. Han selv med Familie var just i Færd med at af- 
meje den, da Rytteren nærmede sig og spurgte om Vej til 
Herregaarden Ansbjerg*). 

Efterat Bonden først havde gjengjældt Spørgsmaalet 
med et andet : nemlig hvor den Rejsende kom fra ? fortalte 
han denne, hvad han allerede vidste, at han var reden vild, 
kaldte derpaa ad en Dreng, som satte Negene sammen, og 
befalede ham at vise den Fremmede paa rette Vej. 

Men endnu førend Drengen havde begyndt at udføre 
denne Ordre, viste sig et Syn, som for en Tid tildrog sig saa- 
vel Rytterens som Høstfolkenes hele Opmærksomhed. 

Oppe fra den nærmeste Lyngbakke foer lige ned mod 
dem, med Stormens Fart, en Hjort med en Mand paa Ryggen. 
Denne — en høj, føer Mand, brunklædt fra Top til Taa — 
sad indeklemt mellem Kronhjortens Takker, hvilke den havde 
kastet tilbage hen ad Ryggen, som disse Dyr gjøre, naar de 
ret hale ud. Den sælsomme Rytter havde sandsynligvis tabt 
Hatten ved dette Ridt ; thi hans lange sorte Haar fløj bag ud 
fra hans Nakke som Manken paa en galopperende Hest. 
Hans Haand var i bestandig Bevægelse, for at hugge en Kniv i 
Hjortens Nakke; men dennes voldsomme Spring hindrede 
ham i at træffe. Da Hjorteridderen kom nær nok til de for- 
bausede Tilskuere — hvilket ikke varede længe — blev han 
kjendt af Bonden ; . thi denne raabte : »hej, Mads ! hvor vil 
Du hen?« 

»Det maa Hjorten og Satan vide !« svarte Mads ; men 

inden Svaret kom fuldt ud, var han allerede saa langt forbi, 
at det sidste Ord neppe naaede Spørgerens Øre. 

»Hvem var det?a spurgte den Fremmede, uden at vende 
sine Øjne bort fra den Kant, hvor Centauren var forsvunden. 

»Saamænd !« svarte Bonden, »det er en sølle Mand, 
som de kalde Mads Hansen, eller sorte Mads; han har et 
lille Hus paa den anden Side af Aaen. Det er knapt for 
ham; han har mange Børn — kan jeg tro — og saa bjerger 
han sig, som han kan : han kommer imellemstunder over paa 
denne Side og tager sig en Hjort; men idag lader det til, 
at Hjorten har taget ham — dersom det ellers var en rigtig 
Hjort?« lagde han betænksom til — »Gud fri os fra alt Det, 
som ondt er ! men den Mads er rigtignok en forvoven Kumpen 
— alligevel jeg veed ikke Andet end Ære, Dyd og Godt om 
ham. Han skyder et Stykke Dyr engang imellem; hvad skal 
vi sige derom? der er nok af dem — alt for mange, hvem 
der maatte sige det; der kan I selv se, hvordan de har 
klippet Vipperne af min Rug. Men — jo min Sandten ! der 
har vi Niels Skytte ; jo. Du skal lure sorte Mads ! idag er 
han bedre ridende end Du.« 

Som han sagde dette, saaes en Jæger ilende i langstrakt 
Trav hen imod dem fra den samme Kant, hvor de først 
havde seet Hjorteridderen. 

»Saae I ikke sorte Mads !« raabte han, endnu før han 
kom dem nær. 

»Vi saae rigtignok En paa en Hjort; men vi kunde ikke 
se, enten han var sort eller hvid, eller kjende, hvem det var, 
for han kom afsted, saa En knap kunde følge ham med 
Øjnene,« svarte Bonden. 

»Fanden tage ham !« sagde Jægeren, idet han holdt sin 
Hest an, for at lade den puste lidt; »jeg saae ham oppe i 
Haverdalen, hver han gik og luskede efter en Hjort. Jeg 
holdt mig bag en Høj, for ikke at forstyrre ham. Han skød. 

Hjorten faldt, Mads løb til, sprang op paa Ryggen af ham, 
for at give ham Fangst ; men da Hjorten følte Kniven, rejste 
han sig op, klemmede Mads ned mellem Takkerne, og hallo! 
Hans Bøsse fik jeg, men jeg vilde hellere have ham selv.« 

Med disse Ord satte han sin Hest i Trav og ilede efter 
Krybeskytten, med den ene Bøsse foran sig paa Saddelknap- 
pen, den anden i en Rem paa Ryggen. 

Den Rejsende skulde omtrent samme Vej og drog med 
sin Vejviser afsted saa hastig, som denne kunde smaatrave, 
efter at have skilt sig ved sine Træsko. Da de havde til- 
bagelagt en god Fjerdingmil og vare komne op paa Rygnin- 
gen af en Bakke, der skraanede nedad mod Aaen, fik de 
Øje paa begge Rytterne. 

Den Første havde naaet Enden paa sit forfløjne Ridt : 
Hjorten var styrtet død ned i Aaen paa et Sted, hvor der 
var meget lavt Vande. Dens Banemand stod endnu skrævs 
over den og stræbte at gjøre sig løs fra dens Takker, som 
havde boret sig ind i hans Klæder. 

Just som han blev færdig hermed og sprang iland, kom 
Skytten — som først var reden fejl af ham — farende forbi 
vor Rejsende med Tøjlen i den ene og Bøssen i den anden 
Haand. Et Par Favne fra den uheldige Hjorterytter stand- 
sede han Hesten, og med de trøstelige Ord : »nu skal Du 
dø, din Hund 1« lagde han Geværet til Kinden. 

»Holdt ! holdt !« raabte Delinkventen, »giv Dig Stunder, 
Niels! det jager vel ikke; vi kan jo snakke os tilrette.« 

»Ingen Snakken længer !« svarte den forbitrede Jæger, 
»Du skal ligge paa dine Gjeminger!« 

»Nej, bi dog et lille Gran endnu !« raabte hin igjen : 
»lad mig først læse mit Fadervor!« 

»Hvad vil Du læse?« sagde Niels, idet han lod Bøssen 
synke lidt fra Kinden : »i Himmerig kommer Du ikke 
alligevel.« 

»Saa er det din Skyld, Niels !« svarte den Anden, »naar 
Du vil undlive mig midt i mine Synder.« 

»Det har Du fortjent, din Hjortetyv !« raabte Niels og 
hældede atter Kinden til Kolben. 

»Hej, hej !« skreg Mads igjen, »bi en bitte Korn endnu ! 
Naar Du nu skyder mig, saa — aa, tag dog den Bøsse fra 
Øjet ! jeg kan aldrig lide, at man peger ad mig med et ladt 
Gevær — « Niels løftede atter Hovedet — »skyder Du mig, 
saa kommer Du selv til at klæde Stejle og Hjul.« 

»Fanden hvilket !« svarte Skytten med en tvungen Latter 
og sigtede paany. 

»Niels, Niels !« raabte hin igjen, »her er Vidner ; men 
hør ! jeg vil give Dig et andet Raad : nu har Du mig jo vis 
nok; jeg kan ikke gaa fra Dig, kan Du ikke føre mig til 
Gaarden (Herregaarden), lad saa Manden (Herremanden) 
gjøre med mig, hvad han vil. Saa beholde vi begge to vort 
Liv, og Du fortjener Dig tilmed en god Drikkeskilling.« 

Idetsamme kom den Rejsende til og raabte til Skytten : 
»For Guds Skyld! kjære Ven! gjør dog ingen Ulykke; men 
hør, hvad Manden siger!« 

»Manden er en grov Misdæder,« sagde Skytten, men 
spændte dog Hanen ned og lagde Bøssen paa Saddelknap- 
pen ; »men siden den fremmede Mossiø beder for ham, vil 
jeg skjænke ham Livet. Du er ellers gal, Mads !« sagde han 
til denne, »for nu kommer Du til at gaa med Skubkarren din 
Livstid ; havde Du ladet mig skyde Dig, var nu Alting forbi 
— kom da, din Kjæltring ! og hold Dig ved Siden af mig ! 
Kom nu, og tag Skankerne med Dig !« 

Derpaa satte de sig i Gang, og den Rejsende, der lige- 
ledes skulde til Ansbjerg, gjorde Følgeskab med. 

Et Stykke gik det fremad, uden at der blev talt et Ord, 
naar undtages, at Skytten af og til med et »hæ !« et Skjælds- 

ord og en Ed afbrød Taushedén. Endeligen knyttede Krybe- 
skytten en ny og mindre lidenskabelig Samtale. 

»Tykkes Du ikke, det er Synd,« sagde han, »at jeg her 
skal gaa og vade i det lange Lyng?« 

»Det er Du vant til, din Hund !« svarte Niels. 

»Du kunde gjerne,« vedblev den Anden med et polisk 
Øjekast, men dog i en Tone, som viste, at han ikke ventede 
at faae sin Bøn opfyldt : »Du kunde gjerne lade mig sidde 
op bag. ved Dig.« 

»Ho, ho !« svarte Skytten med en Skogger : »Du har 
redet nok idag; nu har Du godt af at røre dine lange Ben.« 

»Naa, naa ! et godt Ord igjen, Niels Skytte !« mumlede 
hin, »Du er saa iband kontradi*) idag.« 

Niels Skytte svarte Intet hertil, men fløjtede en Visetone, 
imedens han af Jagttasken fremtog Tobakspung og Pibe. Da 
denne var stoppet, gav han sig til at slaa Ild ; men Tønderet 
vilde ikke fænge. 

»Jeg kommer til at hjælpe Dig,« sagde Mads, og uden 
at faae eller vente Svar slog han Ild i sin egen Fyrtønde, 
blæste paa den og rakte den til Skytten ; men idet denne tog 
derimod, greb hin fat paa Kolben af den ladte Bøsse, som 
laa over Saddelknappen, rev den med et vældigt Ryk ud af 
Stroppen og sprang tre Skridt baglænds ud i Lyngen. — 
Alt dette skete med en Hurtighed, man ikke skulde have 
tiltroet den bredskuldrede, føre og allerede lidt aldrende 
Krybeskytte. »Nu falder Godtaar mig til !« sagde denne : 
»Tykkes Dig ikke, jeg nu kunde pirre Dig overende som en 
Skurrehat, bitte Niels? Men Du var rimelig før; det er din 
Lykke.« 

Den arme Skytte stirrede bleg og skjælvende af Arrig- 



^) Bandsat kontrair, 

hed paa sin Modstander, uden at være i Stand til at frem- 
føre et eneste Ord. 

»For lidt siden, a vedblev Mads, »var Du saa ildvom*), 
der kunde Ingen faae et Ord indført ; men havde jeg ikke 
dengang hørt, hvordan Du lod din Mund løbe, skulde jeg 
hartad tænkt, at Du havde glemt den hjemme paa Ansbjerg 

— tænd din Pibe ! ellers brænder Tønderet ud — Du seer 
saa vis paa min Fyrtønde? Du tykkes vel, det er et maade- 
ligt Bytte, Du har gjort? Denne her er rigtignok bedre;« 

— han klappede paa Bøssekolben — »men Du skal faae 
den igjen, naar Du flyer mig min egen.a 

Niels tog denne strax over Hovedet, rakte den hen til 
Krybeskytten med den ene Haand og udstrækkede den anden 
for at modtage sit Gevær. 

»Bi lidt !« sagde Mads : »Du skal love mig først — 
aa! det kan endda være det Samme, for Du holder vel lige 
meget af det; men skulde Du engang herefter høre et Puf 
i Heden, saa vær ikke hidsig, men tænk paa idag og paa 
Mikkel Rævehale!« 

Han vendte sig til den Rejsende : »Staaer hans Hest for 
Skud ?« 

»Skyd kun !« svarte denne. 

Mads holdt Skyttens Bøsse, som en Pistol, med den ene 
Haand op i Luften og skød den af. 

»Den giver jo ikke anderledes et Knald,« sagde han, 
»end som naar man slaaer en Potte mod en Dør.« 

Derpaa tog han Stenen af Hanen og gav sin Modstan- 
der den med de Ord : »Der har Du din Skyder ! for det 
Første skal den ingen Skade gjøre. — Farvel ! og Tak for 
idag !« 



^) Hidsig, ftrrig, kivagtig. 

Saaledes sigende hængte han sin egen Bøsse over Nak- 
ken og gik tilbage mod den Kant, hvor Hjorten laa. 

Skytten, hvis Tunge hidtil syntes at have været bunden 
ved en magisk Kraft, gav nu sin længe indeklemte Harme 
Luft i en Strøm af Eder og Forbandelser, hvis Begyndelse 
lød saaledes : »Nu saa gid da Dævlen inderlig — « etc. etc. 

Det er beklageligt, kjære Læser! ligesaavel for mig som 
for Dig, at min Muse ikke er af de ægte humoristiske; thi 
ellers havde jeg her den ønskeligste Lejlighed til at udpynte 
min Fortælling med de kraftigste Eder, mod hvilke de, der 
oplive vore geniale Komedier, vilde kun lyde som Fruehunde- 
bjæf mod Løvebrøl. 

Som sagt: min enfoldige Muse har endnu ikke været 
istand til at fatte den dybe Betydning af Gammelstrandskon- 
versationen; desaarsag faaer Du selv ad libitum fylde de 
mange Huller i Niels Skyttes og andre Kraftgeniers Tale. 

Jeg beretter nu simpelthen — dog med tilbørlig Reserva- 
tion af meromrørte Niels Skyttes lovlige Ret til Djævelen og 
hans Rige — hvad Passiar der videre forefaldt imellem ham 
og den Fremmede paa Vejen til Ansbjerg. 

Denne, hvis Medlidenhed havde vendt sig fra den und- 
slupne Frijæger til den hartad fortvivlede Herregaards-Skytte, 
søgte at trøste, saa godt som han formaaede: »Han har jo 
dog i Grunden Intet tabt,« sagde han tilsidst, »uden den 
usle Glæde, at gjøre en Mand med sin hele Familie ulykke- 
lig.« 

»Intet tabt?« raabte Jægeren: »Det forstaaer Han ikke. 
Intet tabt? Den Hund har, såa vist som jeg er en Synder, 
fordærvet mig mit gode Gevær!« 

»Hvorledes ?« sagde den Rejsende : »fordærvet hans Ge^ 
vær? Lad det, og sæt en anden Sten for!« 

»Pyt !« svarte Niels med en ærgerlig Latter ; »det skyder 
hverken Hjort eller Hare mer ; det er forgjort, det svarer jeg 

til ; Og dersom ikke eet Raad vil hjælpe — trr ! der ligger En 
og slikker Solskin i Hjulsporet; han skal ikke spise Lærke- 
unger idag.« 

Med disse Ord standsede han Hesten, satte hurtig en 
Sten i Hanen, ladede Geværet og sprang ned. 

Den Fremmede, som var ganske uindviet i Jagtviden- 
skaben og altsaa kjendte hverken dens Terminologi eller 
Magi, holdt ligeledes stille, for at se, hvad Grønkjolen nu 
vilde foretage sig. Denne trak Hesten med, gik nogle Skridt 
frem og pirrede med Bøssepiben til Noget, som laa i Vejen. 
Nu først opdagede den Fremmede, at det var en Hugorm. 

»Vil Du hennd !« sagde Skytten, stedse stikkende med 
Bøssen efter Slangen ; endelig fik han dens Hoved ind i Piben, 
holdt nu denne i Vejret og rystede den, indtil Ormen var helt 
derinde. Derpaa skød han Bøssen af i Luften med dens 
besynderlige Forladning, hvoraf ikke den mindste Stump mere 
kom tilsyne, og sagde : »Vil det ikke hjælpe, saa er der Ingen, 
der kan kurere den, uden Mads eller Mikkel Rævehale.« 

Den Rejsende smilede lidt vantro, saavel over Trold- 
dommen som over den snurrige Maade at løse den paa; men 
da han allerede havde gjort Bekjendtskab med den ene Sorte- 
kunstner, ønskede han og at vide Lidt om den anden, der 
bar et saa ualmindeligt og betydningsfuldt Navn. 

Paa hans Eftersprøgsel fortalte Skytten, medens han atter 
ladede sit Gevær, Følgende : »Mikkel Rævehale — som de 
kalde ham, fordi han kan lokke alle de Ræve til sig, der 
ere i Landet — denne Mikkel er ti Gange værre end sorte 
Mads ; han kan gjøre sig saa haard, den Hundetamp !. der 
bider hverken Bly eller Sølvknapper paa ham. Engang traf 
jeg og Herren ham hist nede i en Dal, ligesaadan ved en 
Hjort, han nylig havde skudt, og som han var ifærd med at 
tage Skindet af. Vi red lige hen til ham, og han mærkede 
os ikke, før vi vare ham paa tyve Skridt næn Men tænker 

Han, at Mikkel blev bange? Han saae bare om til os og 
gav sig derpaa igjen ifærd med Hjorten. 

» »Saa skal Du da times en lille Ulykke !« a sagde Her- 
ren. » »Niels ! skyd ham paa Pelsen ! jeg svarer for Alt !« « 

»Jeg holdt ham et Skud Rendekugler lige midt paa hans 
brede Ryg ; men Pyt ! han agtede det ikke mere, end om 
jeg havde skudt paa ham med en Hyldebøsse. Knægten 
drejede blot Ansigtet et Øjeblik om til os og blev endnu ved 
at flaa. Da skød Herren selv — det var lige kraftigt : han 
skar just Skindet fra Hovedet; og først da han havde svøbt 
det sammen, tog han sin lille Riffel, som laa paa Jorden, 
vendte sig imod os og sagde : » »Nu kommer nok Touren 
snart til mig; og dersom I ikke seer til, at I komme bort, 
skal jeg dog prøve, om jeg kan faae Hul paa en af Jer.« « 

»Saadan en Karl er Mikkel Rævehale!« 

Efter denne Fortælling, der er lige saa utrolig, men mere 
sandfærdig end mange andre, som vi forskrive fra Udlandet, 
fortsattes Rejsen til Ansbjerg. 



II. 
ANSBJERG 

Naar Du, kjære Læser ! giver Dig ifærd med en dansk 
Bog, som — vel at mærke — ingen Oversættelse er, og samme 
^nder Naade for dine Øjne : da opkaster Du sikkert det højst 
billige Spørgsmaal : »Hvo, monstro, haver været denne For- 
fatters Mønster og Forbillede?« Thi at en dansk Skribent 
— in specie en Digter — skulde være saa selvklog og dum- 
dristig, at vove sig uden fremmed Vejledning ud paa Autor- 

St. St. Blicher: Noveller. II 

banens Glatis, det er jo hverken tænkeligt eller tilraade- 
ligt*). 

Om Du derhos læser kritiske Blade — in specie den 
danske Fasgyino — vil Du vorde end mere overbevist om 
Rigtigheden af din Forudsætning; thi i saadanne vil Du 
hyppigen støde paa Yttringer som denne: »Vor Forfatter 
har aabenbarligen dannet sig efter A*, eller B^, eller C*,« 
og — om han er en af de stemplede — »vor Digter har 
heldigen opfattet D*s eller E*s eller F*s Aand;t eller om 
han er blandt de upriviligerede — »dette Produkt er en 
mislykket Efterligning af G* eller H* eller I*.« 

Nu da: dersom ogsaa mine Smaafortællinger eller — 
om Du hellere vil — Noveller have vundet dit Behag, 
skulde Du ikke have spurgt Dig selv: »Hvo er vel denne 
Forfatters Mønster og Forbillede ? Lafontaine ? Nej ! dertil 
ere hans Helte og Heltinder ikke englelige nok. Van der 
Velde? Ikke heller! dertil ere de ikke djævlemæssige nok; 
tilmed begynder han heller ikke sine Kapitler ad tnodum: 
»I sin storblommede grønne Damaskes Sloprok, med den 
snehvide, rødtoppede Bomuldsnathue paa det ærværdige Ho- 
ved, sad paa sin brandgule Silkevæderskinds Bedstefaderstol 
den fem og firsindstyveaarige etc. etc.« eller: »Paa en ka- 
staniebrun, vælig Araber, som tyggede det skumbesprængte 
Sølvbidsel, red igjennem den hvælvede Borgport den under- 
dejlige« etc. etc. 

»Skulde« — spørger Du videre — »vor Forfatter have 
dannet sig efter Hoffmann, R..., A...? ikke heller! dertil 
ere hans Eventyr altfor rimelige, troværdige og dagligdags; 



*) Du erindrer vel ogsaa Holbergs: 

,Gid aldrig i vort Land sig Nogen saa forsynder, 
,Med danske Bøger han at skrive ret begynder!" 
skjøndt vi af Holbergs eget Exempel lære: hvormeget lettere det 
er, at give Andre gode Raad, end selv at falge dem. 

dertil har han altfor liden Kommerce med Gjengangere, Nis- 
ser, Trolde, Varulve, Vampyrer og Djævle.« 

»Hvo i al Verden kan det da være ?« bliver Du ved : 
»Een maa han have! Walter Scott? Paa min Ære! der 
er han!« 

Ak ! kjære, gunstige Læser ! det er endnu ikke den 
Rette. Du gjør mig virkelig for megen Ære ; thi hans Fuld- 
kommenheder ere hans Ejendom, som hverken jeg eller nogen 
Anden kan tage fra ham, og hans Fejl — om han har nogen 
— vil jeg gjeme overlade til Clauren og Andre, der kunne 
fylde et Ark med at beskrive et Shawl og Maaden at bære 
det paa, og som ikke kimne føre os ind i en Bondes Røg- 
hytte, uden at gjøre os nøje bekjendte med enhver Stol paa 
Gulvet, enhver Høne paa Ranen og enhver Pjalt, de uskyl- 
dige Børn have paa; ja som, hvor de end føre os hen, ikke 
lade os slippe forbi nogen Sten eller Pind ved Vejen, uden 
at vi først maa læse dens omstændelige Beskrivelse. Overalt 
kan denne scottske Maneer bedre betale sig i andre Lande 
end her, hvor man hellere laaner Bøger end kjøber dem, 
og hvor Lejebibliotheker og Læseselskaber sørge for, at For- 
fattere ikke skulle give deres giftefærdige Døttre Manuskrip- 
ter til Udstyr. 

Nej, min højstærede Læser! havde dette været Tilfæl- 
det — som man siger — da stod vi endnu nede ved Karup 
Aa, tabte i Beskuelsen af dens lynggroede Bredder, eller vi 
fulgte med en Landmaalers Nøjagtighed alle dens Krumnin- 
ger lige til det Sted, hvor Limfjorden vilde standse vore 
Skridt. Havde jeg været en Scott, vare vi vist i dette Øje- 
blik meget behageligen sysselsatte med at tælle de brune 
Pletter paa Niels Skyttes forresten hvide Hønsehund (om 
hvem vi endnu ikke have meldt et eneste Ord), eller Ur- 
fuglene i hans Jagttaske. 

Men — det er nu ikke anderledes — jeg gaaer min 



II 

egen skjæ>ve og ujevne Gang — vil Du følge med, skal det 
være mig baade en Ære og en Fornøjelse — snart staaer 
jeg, snart gaaer jeg, snart løber jeg, og snart tager jeg Rend 
^i^ ^g gj^r et gevaltigt Spring, som, for Exempel, fra Krarup 
Aa til Ansbjerg. Og vil Du nu endelig give mig et Mønster, 
kan Du jo — i Betragtning af denne lange, snaksomme, 
parenthesiske Indledning — lade det være Forfatteren til 
Siegfried v. Lindenberg. 

Summa Summarum: A* og B* og C* have deres ejen- 
dommelige Skjønheder — de være og forblive deres! de 
ere vel ej heller ganske fri for Fejl — hvad skulde jeg 
med dem? jeg har nok i mine egne. Nej, førend Du skal 
sige: »Hænderne ere Esaus, men Stemmen Jacobs !a maa 
Du hellere udbryde : »det er Esau hel og holden !a 

Og skulde jeg da sluttelig ikke altid være efter dit 
Sind; skulde min Pegasus stundom løbe for stærkt, stun- 
dom gjøre sig stædig; saa tag i gunstig Betragtning, at den 
ikke er tilreden af nogen Kunstberider, men har bestandig 
sine egne Nykker, som det hverken for Dig eller mig vil 
være muligt at pille ud. Sid op. Højstærede ! rid med mig 
ind ad Ansbjerg Port, og lad os se, hvad Eventyr — kort 
eller langt, troligt eller utroligt — vi der monne opleve! 

Jeg hører sjelden det Ord »Herregaard« , uden at tænke 
paa Spøgelser. Disse ærværdige Levninger fra Oldtiden, for- 
dum beboede af mandhaftige Riddere og høviske Fruer, 
hvilke vi ere vante til at forestille os strenge og alvorlige, 
stive i Klæder, stive i Væsen, stive i Sind, haarde og barske 
selv i Kjærlighed : disse favntykke Mure, disse lange, snevre 
og mørke Gange, disse hvælvede Kjældere synes os ret ind- 
bydende for Midnattens Aander : de aabne, vide Kaminer ret 
bekvemme for hine luftige Væsner, der hellere gaa igjennem 
Skorstenen end igjennem Døren. Jeg troer virkelig heller 
ikke, at der findes nogen gammel Herregaard uden saadant 

natligt Pusleri; uden i det mindste eet skummelt Værelse, 
en Hjørnestue, et Taarnkammer, hyor det ikke er ganske 
rigtigt, og hvor man ikke gjeme sover alene. 

Det glæder mig oprigtigt, at Ansbjerg i denne Hen- 
seende er ligesaa komplet en Hetregaard som nogen anden 
i Landet; og haaber jeg snart at opleve den Nat, da jeg 
kan opvarte Læseren med en ægte fantasmagorisk Forestil- 
ling ; men Alt til sin Tid ! og derfor vil jeg nu i Historien 
gaa frem med kronologisk Orden. 

Da de tvende Ryttere vare komne indenfor Ladegaards- 
porten, drejede de — Skytten som Vejviser foran — om 
til Stalddøren, afsadlede her hver sin Hest og gik derfra op 
igjennem den Lindeallee, der ledte til Borggaarden. Denne 
bestod af trende Fløje; Hovedbygningen tilvenstre, tvende 
Stokværk høj, havde en Kvist, som nød Prædikat af T a a r n, 
maaske fordi man syntes, at intet ægte Herresæde burde 
mangle et saadant ; og et Navn er — som man veed — ofte 
nok til at fornøje Folk. Saaledes har jeg hørt, at et Va&- 
relse, hvori var en Bogreol med en Snes tyktbestøvede Bøger, 
et Skab med Flasker og Glas, et Bord med Skrivetøj og 
en blødtudstoppet Lænestol, er kaldet et Studerekam- 
mer. Saaledes har jeg seet en Samling af et Par hundrede 
forknytte Træer, som hed Skoven, og en Karudsdam, 
der hed Søen. I samme Betydning kaldes et Klædeskab 
Garderobe, et Par Bøndergaarde og en halv Snes Huse et 
Gods og Tiendetageren paa disses Marker Forvalter eller 
Inspektør. 

Den midterste Fløj, ogsaa teglhængt, men kun af eet 
Stokværk, var bestemt for det talrige Tyende, ligefra Ride- 
fogden til Hundedrengen. Den højre var Forpagterens Bolig. 
I Krogen mellem begge stod Træhesten, i den Tid lige saa 
uundværlig paa en Herregaard som det adelige Vaaben over 
Hov^dw^n, 

I det øjeblik da Skytten aabnede Stakitporten ind til 
Borggaarden, aabnedes et Vindue i nederste Stokværk af 
Herskabets Fløj, og et Bryststykke kom tilsyne, hvilket jeg 
troer at burde beskrive, for at lede de Læsere, der have seet 
lignende afmalede, til rimelige Gisninger over Tiden for nær- 
værende Begivenheder. 

Den naadige Herre, hvis svære Korpus fyldte Bredden 
af det store Vindue, var iført en mørkegrøn Fløjels Jakke 
med een Rad Knapper, der sluttede tæt om Halsen, store Op- 
slag og store Lommeklapper; en kulsort Paryk — ikke af 
de grundmurede, mci af dem med een Bukkel eller Valk 
trindt neden om — skjulte ganske hans Haar. Den Del 
af hans Paaklædning, der var at se, bestod følgelig kun af 
tvende simple Stykker; men da hele Personen siden kommer 
tilsyne, vil jeg, for at undgaa Gjentagelse, lige saa godt strax 
nævne de øvrige tre Dele af hans Dragt, som vare : ovenpaa 
Parykken en tætsluttende grøn Fløjels Kasket med langt ud- 
staaende Skygge, ganske lig hine sorte Kabudser, som Præster 
og siden Degne endnu i Mands Minde have baaret; Benene 
vare bedækkede af et Par lange, vide, besporede Støvler, 
og sorte Benklæder af den Slags, som enkelte gamle Bønder 
endnu i vor Tid have brugt under Navn af RuUebuxer, fuld- 
endte den synlige Del af Paaklædningen. 

»Niels Skytte !« raabte Herren. 

Den Tiltalte viste sin Medfølger den Dør, han skulde 
søge, og traadte derpaa med sin lille graa, trekantede Hat 
i Haanden hen under Vinduet, hvor den ærlige og vel- 
byrdige Mand ordenligvis gav Audiens til Domestikeme 
og Godsets Bønder baade i vaadt og tørt Vejr. Skytten 
maatte her underkaste sig det samme Ceremoniel som alle 
Andre, hvorvel et mmdre tvungent Forhold fandt Sted mel- 
lem Herre og Tjener paa Jagten ; thi saalænge denne varede, 
suspenderedes Etikettens strenge Lov, 

»Hvem var Den?« begyndte hin, idet han med Hovedet 
gav et Sidenik mod den Kant, hvor den Fremmede gik. 

»Den nye Skriverdreng, naadig Herre!« lød Svaret. 

»Ikke Andet ! jeg tænkte, det havde været Nogen. Hvad 
har Du der?« spurgte Herren igjen, nikkende til Jagttasken. 

»Den gamle Kok*) og to Kyllinger, naadig Herre !« 
(Dette »naadig Herre« ville vi for Fremtiden som oftest 
udelade, men det skal nødvendig underforstaaes ved Slut- 
ningen af enhver Replik.) 

»Det er Lidt for to Dages Jagt;« sagde hin; »kommer 
der ingen Hjort bagefter?« 

»Ikke dennegang;« svarte Niels sukkende: »naar 
Krybeskytter bruge Hjorte til at ride paa, vanker der ingen 
til os.« 

Denne Yttring fordrede naturligvis en nøjere Forkla- 
ring ; men da Læseren allerede iforvejen har modtaget samme, 
ville vi imidlertid henvende Opmærksomheden paa det, der 
foregik bag Naadigherrens brede Ryg. 

Her stod nemlig det unge forlovede Par: Junker Kai 
og Frøken Mette, den Første en smuk Ungersvend paa fem 
og tyve og derhos elegant og fuldkommen paa den Tids 
nyeste Mode. 

For at vise, med hvilke Vaaben Pigehjerter dengang an- 
grebes og besejredes, bør jeg ikke forbigea Junkerens Ud- 
vortes, men begynder ved Fødderne, for stedse at stige i 
min Beskrivelse. Disse vare bedækkede af ganske bred- 
næsede, korte Støvler, hvis vide Skafter slubrede i mange 
Folder nede om Smalbenene. Hvide Silkestrømper om- 
sluttede Læggene og trak sig netop en Haandsbred op over 
Knæerne, foroven gamerede med en Strimmel af de fineste 



*) Hane have vi tilfælles med Tydskere, Kok med Engellændere og 
Franske. De to sidste Folk have upaatvivlelig Ordet fra os, 

Kniplinger. Derefter kom et Par snevre sorte Fløjelsbuxer, 
af hvilke dog ikkun lidet lod sig tilsyne, formedelst de uhyre 
Skjød af en ligeledes sort Fløjelsvest. En karmoisinrød 
Stoffes Kjole med en Rad store, overtrukne Knapper, korte 
Ærmer, der kun rakte til Haandledene, men Opslag til Al- 
buerne, og sammenholdt med en Hægte over Kalvekrydset, 
fuldendte Paaklædningen. Hele Haaret var strøget glat til- 
bage og bundet i en lang, stiv Pidsk tæt op i Nakken. 

Jeg skulde kun fortjene mig liden Tak af mine Læser- 
inder, hvis jeg ikke med samme Nøjagtighed afbildede den 
velfornemme Frøken ; men her kan jeg fatte mig kortere 
og betragte hende under trende Hovedstykker: i) de spids- 
næsede, højhælede, sølvbespændte Sko, 2) den lille, røde, 
guldgalonerede Hue, som gik ned med en spids Snip i Pan- 
den og skjulte hele det opsmøgede Haar, og 3) den stor- 
blommede, i Grunden himmelblaa, langlivede Damaskes 
Kjole, hvis vide Ærmer naaede kun lidet nedenfor Albuerne, 
hvorhos den lod Skuldrene og Brystet bart og — vel at 
mærke — ikke var snørt. 

For dem, 'som kjende og tilbørligen beundre de nuvæ- 
rende Moders Skjønhed, vil det synes ubegribeligt, hvorledes 
en saadan udstafferet Dame kunde sætte et Mandfolkehjerte 
i Brand, da det eneste Tækkelige og Smagfulde i Pynten 
var de nøgne Skuldre og Bryster; men jeg maa lægge til, 
at Frøken Mettes Ansigt virkelig var saa overmaade dejligt, 
at man over dette gjerne kunde glemme Klæderne. 

Disse tvende vakkre Personer stod da, som sagt, bag 
ved den gamle Herre, Haand i Haand, og — som det syn- 
tes — beskjæftigede med kjælent Gjækkeri. Junkeren rakte 
hyppigt de tilspidsede Læber frem til Kys, og Frøkenen 
drejede ligesaa tidt Ansigtet bort, ikke just med Uvillie, men 
med et skjelmsk Smil. Det Synderligste var, at hun, hver- 
gang hun bøjede Hovedet tilbage, kikkede ud forbi Faderen 

i Gaarden, hvor der dog for Øjeblikket ikke var Andet at 
se (thi Skytten stod for dybt inde «nder Vinduet), end 
Træhesten og den nye Skriverdreng, der, saasnart han var 
kommen ind i Skriverstuen, satte sig ved det aabnede 
Vindue. 

At denne — uagtet Prædikatet Skriverdreng — var en 
overordenlig smuk Karl, vilde dog ikke sige stort; thi for 
det Første havde han et mægtigt Ar over den ene Kind, 
og for det Andet, Tredie, Fjerde og Femte var han klædt 
ganske og aldeles som Skriverdreng. Hvorledes denne Dragt 
tog sig ud, finder jeg ikke passende at fortælle, da jeg nylig 
har leveret en Beskrivelse over Standspersoners. Ej heller 
behøver jeg vel at opholde mig. længer ved Frøken Mettes 
Moder, den gode Fru Kirsten, der sad i et andet Vindue 
og med velbehageligt Smil bemærkede de unge Menneskers 
Elskovsspøg. 

Med saa megen større Føje kunde den gode gamle Dame 
rigtignok ogsaa glæde sig over dette Parti, da det fra Be- 
gyndelsen af — var hendes eget Værk. Selv havde hun 
(som Naadigherren i Jagtsproget skjemtvis udtrykte sig) 
blandt en hel Rudel Junkere vejret den fedeste, samt 
først slaået an paa hans Fod. Da den unge Herre 
var eneste Søn, Arving til Palstrup og flere Godser, da han 
ydermere var en ægte Sextenender, blev Mariagen snart 
sluttet mellem Forældrene og deklareret for Børnene. Brud- 
gommen, der just var kommen hjem fra Paris, som Fru 
Kirsten tog ham paa Kornet, troede godt; hvilket 
ikke var at takke ham for; Frøken Mette var ung, dejlig, 
eneste Barn og Arving til Ansbjerg, hvis Hjorte, Vildsvin og 
Bønder vare ligesaa gode som Palstrups, men som med Hen- 
syn til Urhøns og Ænder havde meget forud. 

Hvad Bruden angaaer, da var hun Forældrenes jern- 
faste Villie saa ubetinget undergiven, at vi for det Første 

maa lade uafgjort, hvorvidt hendes egen bøjede sig til 
Junkeren. Man veed jo, at Pigehjertet helst vælger selv og 
ofte forkaster en Bejler af ingen anden Grund, end fordi 
han er valgt af Forældrene; dog, dersom Junker Kai blot 
har været den Første, tør vi ikke frygte for ham. 

Efter denne — ikke aldeles unødvendige — Digression 
fortsætte vi Historien. Da Skytten havde fortalt sit hele 
Uheld, hvilket han ikke turde dølge, saasom baade Skriver- 
drengen, dennes første Vejviser og Hjorterytteren maaske 
selv alligevel vilde have gjort det bekjendt, udbrød den 
strenge, haarde og i sin Vrede tidt næsten rasende Herre i 
de hjerteligste og oprigtigste Forbandelser over Krybeskyt- 
ten ; og under denne Regn af Ønsker dryppede det af og til 
paa den arme Niels, der af Frygt for Husbonden maatte ned- 
sluge sine ligesaa velmente Eder. 

Saa snart det første Stød af Vredens Storm havde sagt- 
net sin Voldsomhed og givet Forstanden Rum, blev fore- 
løbigen udkastet en Plan til hastig og tilstrækkelig Hævn: 
den frække Forbryder skulde gribes og som Den, der nu 
lettelig kunde overbevises om Vildttyveri, overgives i Ju- 
stitiens Hænder og derfra, efter behørig Forberedelse, til 
Bremerholm. Knuden stak i at fange ham vist; thi fik han 
mindste Nys om Faren, vilde han rimeligvis flygte og lade 
Kone og Børn i Stikken. Den paa sit allerømmeste Sted saa 
haardt saarede Herremand vilde øjeblikkelig afsted : der 
var saameget tilbage af Dagen, at man netop ved den ind- 
brydende Nat kunde naae sorte Madses Hytte. 

Men den naadige Frue, i hvis Hævn altid viste sig 
sikkrere Plan og modnere Overlæg, forestillede sin frem- 
fusende Ægtefælle: at Mørket ogsaa vilde begunstige Mis- 
dæderens Flugt og — om denne forhindredes — et fortvivlet 
Forsvar; bedre altsaa at drage ud lidt efter Midnat, saa at 

den hele bevæbnede Magt ved Daggry kunde omringe og 
erobre Hytten. 

Dette Forslag blev enstemmigen antaget og Junkeren 
indbuden til at deltage i Expeditionens Fare og Hæder. Og- 
saa Ridefogden, der kom for at rapportere den nye Skriver- 
drengs Ankomst og fremvise hans medhavende Anbefalings- 
skrivelse fra Ridefogden paa Vestervig, blev befalet at holde 
sig færdig tilligemed Gartner, Ladefoged og Staldkarle, samt 
at bude en Bondevogn til at følge Toget. 

Under de nødvendige Forberedelser til dette gik Solen 
ned og Maanen op, og Læseren faaer Tid til at trække sin 
Aande, inden han begiver sig til næstfølgende indholdsrige 
Kapitel. 



HL 

NISSEN 

Hvo kjender ikke — i det mindste af Navn — dette 
Væsen, hvis Smaapudserier næsten alle bære Præget af god- 
modig Overgivenhed? Hvo har ikke hørt Tale om hans lille 
buttede Figur og hans røde Jakobinerhue — Symbolet paa 
uindskrænket Frihed? Hvo veed ikke, at det Hus, han væl- 
ger til Opholdssted, er fuldkommelig betrygget mod Ildsvaade 
og anden Ulykke? 

(For ikke siden at glemme det, vil jeg strax in Paren- 
thesi anmærke : at der ogsaa gives Skibsnisser, hvis 
Funktion bestaaer deri, at de om Natten — i Skyggetegning, 
om jeg saa maa sige — gjøre Udkast til alt det Arbejde, der 
næste Dag vorder udført: lette Anker eller kaste det, hejse 
Sejlene eller lade dem falde, beslaa dem, rebe dem — hvil- 

ket ogsaa betyder Storm ; ja, han holder sig end ikke for god 
til en Svabergasts Bestilling, men vasker Dækket nok saa 
pænt. Velunderrettede paastaa, at denne Spiritus navalis og- 
saa viser sit nære Slægtskab med Hus- eller Land-Nissen i 
Skjelmsstykker. Undertiden drejer han Fløjen, slukker Lyset 
i Nathuset, driller Skibshunden, og om der ombord befinder 
sig en Passageer, som ej kan taale Søen, vil man se Skj el- 
men med hjertebrækkende Miner gylpe i Pøsen. Skal Skibet 
forgaa, springer han Natten før Afrejsen overbord, bestiger et 
andet Skib eller svømmer i Land. Sluttelig maa jeg be- 
mærke : at da det ,kun er saare Faa givet at se denne luftige 
Person, komme hans Advarsler ikkun sjelden til Nytte.) 

Husnissen, med hvem vi her i Særdeleshed have at 
bestille, er en sand Velsignelse for den Vaaning, som han be- 
ærer med sin Nærværelse: den er sikker mod Ild, Storm og 
Tyvehaand. Hvo vilde derfor regne det saa nøje med denne 
lille Fyrs Krumspring? At han imellemstunder rider sig en 
lille Tour paa Hesten i Spiltouget og derved bringer den i 
Skumsved, skeer vistnok kun for at skaffe den en gavnlig 
Bevægelse; at han malker en Ko førend Pigen, er alene for 
at bringe hende til at rejse sig lidt før om Morgenen ; at han 
nu og da kniber et Hønseæg, gjør Jav med Mis paa Loftet 
eller vælter en Natpotte, hvo vilde tage ham det saa ilde op 
eller derfor misunde ham den Smule Julegrød, som ingen 
betænksom Husmoder undlader at hensætte til ham i en Krog 
paa Loftet? Kun i Tilfælde af at dette forsømmes, antager 
hans Karakter et svagt Anstrøg af Hævnlyst ! thi da kan Mut- 
ter i Huset være temmelig vis paa at faae sin Grød sveden 
eller sin Suppe snærret; hendes 01 vil kaste sig, eller Mæl- 
ken vil ikke oste sig, eller og hun maa finde sig i at kjeme en 
hel Dag uden at faae Smør. 

Nu da: et saadant lille Husspøgelse havde fra uminde- 
lige Tider (og har endnu, kan jeg tro) havt sit Tilhold paa 

Ansbjerg, skjøndt man turde antage, at denne Herregaard 
ikke var hans eneste Bopæl; thi stundom forløb flere Aar, 
uden at man mærkede det Mindste til ham. 

Men just i den Tid, paa hvilken vor Historie indfalder, 
begyndte han atter at drive sit Væsen eller Uvæsen — om 
man saa vil. Gartneren savnede af og til nogle af sine skjøn- 
neste Blomster eller flere af de største og modneste Ferskener: 
det Mærkeligste var, at begge Dele undertiden om Morgenen 
bleve fundne i Frøken Mettes Kammer, hvoraf man med 
Rimelighed sluttede sig til, at denne Dame stod højt an- 
skreven hos merbemeldte Nisse. Endvidere fortalte Staldkar- 
lene, at det mangen en Nat ikke var rigtigt mellem Hestene, 
og om Morgenen befandtes en af dem saa ilde tilrakket, som 
om den havde været taget i Tjeneste til et langt og heftigt 
Ridt. De forsikkrede — og hvo vilde tvivle derpaa? — at 
de ofte havde. sprunget ud i Stalden; men saa havde Alt paa 
Øjeblikket været stille. Kun eengang syntes de at kunne 
skimte den fatale røde Hue, og siden efter blandede de sig 
ikke mere i Nissens Affærer; og deri gjorde de meget vel. 

Hvad der lagde end mere Vægt til disse Beretninger var : 
at Niels Skytte, da han en Aften kom fra Viborg og hverken 
var fuld eller gal, alligevel ikke havde været Mand for at 
finde Vejen fra Demstrup ned til Gaarden, skjøndt den gik 
saa lige som en Snor, og det var Maaneskin. Enten han vilde 
eller ej, maatte han ud i Storhusellerne, hvor den røde Hue 
flere Gange pippede frem mellem Træstammerne. Da han 
var Karl for sin Hat, raabte han Spøgelset an ; men hvergang 
han oplod sin Mund, faldt han og hørte ligesaa ofte en fæl 
Latter, der lød snart som en Urhanes Skogren, snart som en 
Horsegjøgs. Da han endelig, tilsølet og forreven, var sluppen 
ud af den moradsige Tykning, hørte han bag ved sig Raaen 
blade og Sneppen fløjte, skjøndt det endnu var langt fra Blade- 
og Sneppe-Tiden. Saa uforkastelige Vidnesbyrd undlod ikke 

at gjøre et dybt Indtryk paa hele Gaardens Personale, især 
det kvindelige. Ja Naadigherren selv modtog slige Efterret- 
ninger med en betydningsfuld Taushed. 

Saaledes stod Sagerne, da Toget mod sorte Mads fore- 
toges, hvilket gjorde Epoke i Ansbjergs Historie og mange 
Aar efter brugtes som en Æra, saa at det længe hed : »det var 
det samme Aar, som vi var paa Jagt efter sorte Mads; det 
var to, det var tre Aar efter,« o. s. v. 

Med spændt Forventning ventede de Tilbageblevne hele 
Dagen paa Exekutionsarmeen. Det blev Middag, Aften og 
Midnat, og endnu var Ingen at høre eller se. Man beroligede 
sig med den Formodning, at Delinkventen maatte være ført 
fra sit Hjem lige til Viborg; i dette Tilfælde kunde det nok 
have taget Dagen med sig, og efter en saa udmattende Marsch 
var det billigt, at Tropperne fik en Aftens Vederkvægelse og 
en Nats Hvile i Staden. Paa Grund af denne højst rimelige 
Hypothes gik altsaa baade Herskab og Tyende tilsengs; kun 
en Tjener blev oppe. 

Endeligen en Time efter Midnat kom Junker Kai og 
hans Rideknægt. Men inden jeg gaaer videre, var det vel 
passeligst at forklare Aarsagen til disses sildige Hjemkomst 
og de Andres fuldkomne Udeblivelse. 

Krybeskyttens Hytte, som han selv havde bygget i en 
meget simpel Stil, med Vægge af Grøntørv og Tag af Lyng, 
der hvilede ubunden paa krumpne, i Form af Sparrer sam- 
menføjede Egegrene, havde en, som Fæstning betragtet, for- 
delagtig Beliggenhed. Midt i en Mose, der holdt to stive Mil 
i Omkreds, hævede sig en lille Forhøjning, som end ikke det 
voldsomste Tøbrud nogensinde satte under Vand, og hvortil 
idetmindste ingen Ridende kunde komme, undtagen ad en 
smal Jordstrimmel, der bugtede sig hen mellem Tørvegrave 
og Vældgunger; paa denne havde sorte Mads opslaaet sin 
idylliske Bolig, hvor han med Kone og fire Børn levede af 

Jagten. Det større Vildt spistes ferskt, saltet og røget; det 
mindre solgtes underhaanden, tilligemed Hjorteskind og Ræve- 
bælge, og for de vundne Penge kjøbtes Brød og Sul. Mælk 
tiggede Kone og Børn af de omboende Bønder. 

Just som det begyndte at gry ad Dag, naaede Ansbjerg- 
manden og hans Hær Mosen. Niels Skytte, som Den, der 
nøje kjendte Terrænet, red nu forud og førte lykkelig den for- 
enede Magt til det Sted, hvor Hytten skulde ligge. Med For- 
bauselse stirrede han hen for sig: der var ingen Hytte at 
opdage; og dog var det allerede saa lyst, at man nødvendig 
maatte kunne se den. Det Første, han greb til, var — hans 
sædvanlige Tilflugt i al Nød og Forvirring — en lang og 
kraftig Ed. 

Naadigherren, der kom til for at erfare Anledningen til en 
saa hjertelig Udgydelse, gav sin Skytte en ligesaa hjertelig 
Morgenhilsen og paastod, at han var reden vild og havde ført 
dem paa en urigtig Vej. Men denne, som var vis i sin Sag, 
forsikkrede, ja kaldte et Dousin af de sorte Engle til Vidner 
paa, at Hytten laa der, men at Mads maatte have gjort den 
usynlig, og det vistnok ved Hjælp af sin gode Ven — ham 
med Hestefoden; thi det var udenfor al Tvivl, at han for- 
stod, hvad Almuen kalder »at hverre Syn.« 

Herren var nær ved at træde over til denne Mening som 
den rimeligste, da Junkeren, som var reden længere frem, 
raabte : »her ligger Ild !« 

Alle stimlede nu til, og snart opdagede man, at hele 
Hytten laa i Aske, hvori Gløder endnu hist og her frem- 
glimtede. 

Denne Opdagelse ledte Niels Skytte til det Resultat : »at 
meromrørte langhalede Person havde taget ham og den hele 
Yngel.« 

Junkeren derimod var af den Formening, at han selv 
kunde have sviet Hytten af og derpaa være flygtet. 

Da det under disse Debatter var blevet klar Dag, under- 
søgte man Brandtomten nøjere, men fandt intet Andet end 
Aske, Emmer, Kul og forbrændte Ben, som Jægerne erkjendte 
for Hjorteknokler. I Henhold til Junkerens Hypothes beslut- 
tede man at gjennemsøge de omliggende Heder, da Flygtnin- 
gen med Familie og Bagage dog umuligt kunde være kom- 
men ret langt bort. Til den Ende delte man sig i fire Hobe, 
for at lede efter alle fire Verdenshjørner; Junkeren valgte 
med sin Rideknægt og en anden Kari den østlige — maaske 
for at være Ansbjerg og Kjæresten desto nærmere; men 
spildte vare alle hans Bestræbelser; til ingen Nytte foer han 
hid og did og udmattede baade sig selv, sine Folk og Heste. 
Stundom troede han at øjne noget Bevægeligt i det Fjerne; 
men ved nærmere Undersøgelse fandt han, at det var Faar 
eller Stakke af Hedetørv. 

Engang var han ganske vis paa at se Mennesker paa 
det Strøg omtrent, hvor nu den tydske Kirke ligger; men 
efterhaanden, jo mere han nærmede sig, jo utydeligere bleve 
Skikkelserne, indtil de omsider ganske forsvandt. Rideknæg- 
ten forklarede dette optiske Bedrag efter et gammelt 
Sagn; at her i Oldtiden havde staaet et Slag, og at "de 
Faldnes Aander endnu stundom gjentog den blodige Leg. Ja, 
som Hyrdedreng havde han ofte ved Solens Opgang seet hele 
Regimenter opmarschere. Officerer til Hest fare op og ned 
forbi Geledeme, da fjendtlige Hære blandes og brydes, nu 
den ene vige og nu den anden. I hans Bedstefaders Tid der- 
imod havde man tydeligt kunnet høre Anførerens Kommando- 
raab. Trompeternes Skratten, Vaabnenes Klirren og de Saa- 
redes Klageskrig. 

Men Junkeren, som havde hørt Noget om fata morgana 
og paa Havet været Vidne til lignende Fænomener, udlo sin 
synske Tjener og forbandede i sit Hjerte den sorte Krybe- 
skytte med alt hans Afkom lige til det fjerde Led. — Under 

ispositioneme til dette formaledidede' Strelftog havde man 
— hvilket undertiden hænder i vigtigere Krige — glemt at 
sørge for Proviant, Heltemodets nødvendige Basis. Den 
tredie Del af Junkerens Division blev altsaa udsendt for at 
oprette det Forsømte; men da Karlen henimod Aften endnu 
ej var vendt tilbage, besluttede deii forhungrede Junker at 
vende Næsen hjemad. Dog, dette var lettere besluttet end 
udført: Hestene vare ligesaa udmattede og forsmægtede som 
Rytterne. Det gik derfor saare langsomt, og man var ikke 
istand til at vinde ud af Heden, førend Mørket faldt paa. 
Følgen deraf blev, at man forvildede sig og først efter Midnat 
naaede Ansbjerg. 

For at undgaa flere Tilbagespring, vil jeg her kortelig 
berette: at de tre andre Divisioner havde ligesaa tynd en 
Lykke; de fandt Intet af hvad de søgte. Forgjæves gjennem- 
ledte de enhver Tørvemose, forgjæves omkredsede de enhver 
Dal og Huling, enhver Høj og Bakke; forgjæves forespurgte 
de ved alle tilgrændsende Byer og Enstedgaarde : sorte Mads 
havde Ingen seet eller hørt det Allermindste til. Dagen gik 
med, og der maatte sørges for Natteherberge. Ansbjergman- 
den selv landede paa Rydhauge, hvorfra han først efter tvende 
Dages heldig Urfuglejagt naaede sit Hjem. 

Højstærede Læsere og La&serinder ! Saamange, som tage 
denne sandfærdige Historie i Haanden ! for Deres egen Skyld 
vil jeg raade Dem : ikke at læse det Efterfølgende i Enrum 
og ved Lys ; men ere de Flere, skader det ikke, at De rykke 
saa nær sammen Åom muligt — der kommer en Spøgelse- 
historie ! 

Den trætte Junker havde neppe fyldestgjort Hungeren for 
dens Krav, før han alvorlig tænkte paa at betale Søvnen dens. 
Han befalede derfor Tjeneren at lyse ham op paa hans 
Soveværelse; men da denne vilde aabne Døren, hændte det 
sig, at han vred Nøglen istykker, saa at Kammen blev sid- 
st. St. Blicher: Noveller. 12 

dende i Laasen. Hvad var her at gjøre? At bande Døren, 
Laasen, Nøglen, Smeden, Tjeneren og sorte Mads med — 
for en Fejls Skyld — blev prøvet uden Nytte. Til at faae 
Laasen fra udfordredes Brækjern og Hammer, og tilmed 
vilde den derved foraarsagede Larm vække det. hele Hus. 

Til hvad Ende havde han da hidtil forholdt sig saa 
stille, ja — for ikke at forstyrre Damernes Ro — ladet sig 
nøje med et Stykke koldt Steg, som Tjeneren ad en lønlig 
Gjenvej havde vidst at forskaffe ham? I saadant Tilfælde 
ere de første Raad de bedste; ogsaa herfor vidste Tjwieren 
et : »Taamkammeret !« sagde han med halvsagte Røst og et 
uvist Blik til Junkeren. 

Ved Nævnelsen af dette velbekjendte, men ildeberygtede 
Værelse overfoer ham en let Gysen ; men han stræbte at dølge 
Frygten baade for Tjeneren og for sig selv ved et forceret 
Smil og ved det i en ligegyldig Tone henkastede Spørgsmaal : 
om Sengen der ogsaa var lavet tilrette? Svaret lød bekræf- 
tende; thi den naadige Frue havde her altid for Nødstilfælde 
en opredt Seng, skjøndt den i Mands Minde aldrig havde 
været brugt. Da hun selv gjemte Nøglerne til de andre 
Gjæsteværelser, men fandt en saadan Forsigtighed unødvendig 
med dette, der kun indeholdt en Seng, et Par Stole og et 
Bord og desuden ved sin aandelige Salvegarde ansaaes til- 
strækkeligt betrygget mod Tyvehaand : saa hjalp nu ingen 
videre Udflugter eller Indvendinger. 

Junkeren lod sig vise derop, og da Tjeneren havde klædt 
ham af og sat Lyset paa Bordet, gik han og lukkede efter sig. 
♦ Det var en mørkagtig Høstnat. Næet nærmede sig 
sidste Kvarteer; dets krumme Halvskive stod dybt paa Him- 
len og skinnede ind ad Kammerets eneste høje og smalle 
Buevindue. Dét blæste; Smaaskyer drev — om man saa 
kan sige — i hurtig, næsten regelmæssig Takt over Maanen ; 
Skyggerne af dem gled, som Billeder i camera clara, hen paa 

den hvide Væg og forsvandt i Kaminen. Blyvinduet klirrede 
under Vindstødene ; det hvislede og peb i Ruderne ; det dun- 
drede i Skorstenen; Kamindøren klaprede. 

Junker Kai var ingen Kujon ; hans Hjerte sad vel endog 
saa temmelig nær paa #t rette Sted. Men den Egenskab, 
som vi kalde Mod, er af en ganske relativ Beskaffenhed, lige 
saa mangfoldig og forskjellig i sine Yttringer som i de Betin- 
gelser, af hvilke den afhænger. Mangen Kriger, som uden at 
skjælve gaaer Kugler og Bajonetter i Møde, skal ikke uden 
Hjertebanken ene og i Mørke træde ind i en Kirke ; og Den, 
som frejdigen henter en Fane ud fra fjendtlige Skarer, vil 
maaske ikke lade sig overtale til ved Midnatstid at hente 
Messebogen fra Alteret eller en Hjemeskal fra Benhuset. Sol- 
daten, der staaer som en Mand paa Landjorden, bæver 
maaske paa det ham uvante frygtelige Hav, og Sømanden, 
der smiler ad Storm og Bølger, bliver hel alvorlig mellem 
Bøsser og Sabler. Den, der kommanderer et Regiment, har 
undertiden ikke Mod til at kommandere en Kone, og en 
Anden, som har Konen under Pidsken, gaaer ræd afvejen 
for enhver vred Mands Øjekast. Der gives dem, der ikke er 
bange for Noget i Verden undtagen for deres egen Samvittig- 
hed; Andre forstaa at kue denne Rebel, skjøndt de i alle 
øvrige Henseender have Hjerter som Harer. 

Ikke heller vor Junkers Mod var helt og fuldkomment; 
han turde møde sin Mand, ride sin Hest — om det saa var 
en Bucefalus -^ kort, han frygtede just ikke for nogen le- 
vende, eller rettere legemlig Skabning ; men for Aan- 
der havde han al mulig Respekt. Tid og Omstændigheder, 
men især Værelsets Vanrygte satte hans Blod i en hastigere 
Gang, og alle gamle Spøgelsehistorier fremstillede sig ganske 
ubudne for hans exalterede Indbildningskraft — Fantasus og 
Morfeus stred om hans Besiddelse; den Første havde Over- 
magten. Han vovede ikke at lukke Øjnene, men stirrede 

uafladelig paa den modstaaende Væg, hvor de uformede Skyg- 
ger syntes efterhaanden at faae Skikkelse og Betydning. 
Under saadanne Omstændigheder er det en Trøst at have 
Ryggen fri og alle sine Fjender en face. 

Han rejste sig derfor overende^ slog Gardinet ved Hoved- 
gjærdet tilside og saae sig tilbage. Sengen stod i et Hjørne; 
ved Fødderne, dog lidt fremad, var Vinduet; midt for Sen- 
gen den ene brede Væg, Kaminen og bag denne Døren. Hans 
Øjne gled forbi denne til Bagvæggen. Der hang et gammelt 
Skilderi, en mandhaftig Ridder i Staal og Plade, med et An- 
sigt saa stort som et Græskar, ombølget af tykke, sorte Lok- 
ker. Ved dette dvælede hans spejdende Blik. Det viste sig 
og forsvandt, alt som Skyerne gik fra Maanen eller bedæk- 
kede den. I det første Tilfælde syntes Ansigtet at udvide sig 
til et Smil, i det sidste at sammenskrumpes i skummel Alvor- 
lighed. Maaske en fordums Besidder af dette Herresæde, 
der nu under fremmede Ejermænd, efter at hans Slægt maaske 
var uddød, havde faaet Plads i denne Afkrog og ved natlige 
Besøg hævnede sig over Efterkommernes ligegyldige og for- 
agtelige Behandling. Som Skyggerne paa Væggen jog Mod 
og Frygt hinanden i Junkerens Sjæl. Omsider forcerede han 
Modet, lagde sig ned og overgav sig ganske i Morfei Magt. 

Efter den voldsomste Udmattelse sover man ikke roligst. 
Maaske havde han endnu ikke slumret en halv Time, da han 
vaagnede ved en Larm, som naar en rusten Dørlaas op- 
lukkes. 

Han aabnede uvilkaarlig Øjnene ; de faldt paa den mod- 
staaende Dør, hvor en hvid Figur viste sig og forsvandt næsten 
i samme Øjeblik — Døren gik til med en sagte Knirken. 
En snurrende Kulde løb over hans Hoved, hvilket vi udtrykke 
ved den Talemaade : Haaret rejser sig. Dog blev han 
endnu Herre over sin Frygt : Indbildningskraften havde endnu 
ikke ganske betvunget den kolde Fornuft. »Det kan være 

Tjeneren,« tænkte han, »som — endskjøndt afklædt — har 
villet efterse, om Lyset var slukket.« 

Nogenlunde beroliget ved denne Hypothes drog han sit 
Blik tilbage, men saae nu for Vinduet den øverste mørke 
Halvdel af en menneskelig Skikkelse. Omridset af Hoved 
og Skuldre var ganske tydeligt og Yderkanterne oplyste af 
Maanens Skin; den syntes at vende Ryggen til. Skrækken 
vandt Overhaand og dæmpede hans Aandedræt. Skikkelsen 
sukkede, rakte den ene Haand i Vejret og skrev paa Ruderne. 
Da svandt Junkerens Mod ; det gik ham som Belsazar : »hans 
Farve skiftedes, hans Tanker forfærdede ham, hans Lænders 
Ledebaand slappedes, og hans Knæer stødte sig mod hver- 
andre.« 

Hvad var her at gjøre? Flugt var ikke at tænke paa; 
thi søgte han Døren, gjennem hvilken det hvide Væsen var 
forsvundet, kunde han falde i et Baghold ; Vinduet forsvarte 
sig selv, og flere Udgange havde han ikke bemærket. Rigtig- 
nok er der en Tilflugt, som Mange i slige Tilfælde skulde 
gribe til — at krybe under Dynen; men da det er vitterligt 
nok, at somme Spøgelser ere saa grusomt spøgefulde, at de 
endog trække Djnien paa Jorden, tør jeg ikke ubetinget til- 
raade Brugen af dette Middel. Enten kjendte vor Junker 
det slet ikke, eller og han skammede sig ved at betjene sig 
deraf. Ja hans naturlige Mod rejste sig endnu engang til den 
Højde, at han anraabte Skikkelsen med et »Hvem der?« 

Ved dette Raab syntes den at gjøre en hurtig Vending, 
men svarte ikke; og efter nogle Øjeblikke sank den ganske 
langsomt ned under Vinduet, og siden var Intet mere at hare 
eller se. — 

Ingen forvildet Vandrer kan længes saa inderligt efter 
Dagens Lys som den stakkels Junker. Han turde ikke lukke 
sine Øjne af Frygt for, naar han atter aabnede dem, at faae 
Noget at se, som han ikke ønskede. Han vedblev meget 

mere at stirre paa Døren, Kaminen og Vinduet med ængste- 
lig Forventning ; han lyttede med stedse spændt Opmærksom- 
hed, men hørte dog intet Andet end Vindens Pusten, Ruder- 
nes Klirren og sit eget Aandedræt. Omsider frembrød Da- 
gen, og saasnart det var blevet lyst nok til at skjelne enhver 
Gjenstand i Værelset, stod han op og undersøgte dette med 
største Nøjagtighed. Forgjæves: han fandt intet Spor af de 
natlige Besøg; Kamindørene vare lukkede; Døren til Kam- 
meret ligesaa; Vinduet havde alle sine Kroge paa, og flere 
Udgange gaves der ikke. Han havde altsaa Troen i Hænde 
og skyndte sig at forlade dette urolige Natteherberge med det 
oprigtige Forsæt, aldrig mere at betræde det. 

Saasnart Herskabet havde forsamlet sig til Frokosten, og 
Junkeren havde givet Rapport om det mislykkede Tog, gjorde 
Fruen ham det naturlige Spørgsmaal: hvorledes han havde 
sovet ovenpaa saamegen Strabads? 

»Ret godt !« var Svaret. 

Frøkenen smilede: »Har I ikke ligget paa Taamkam- 
meret? jeg syntes min Pige talte derom.« 

Junkeren bejaede det; men da han for Kjæresten vilde 
skjule sin Frygt, fandt han det nødvendigt, ganske at fornægte 
sit natlige Bekjendtskab. 

Frøkenen syntes ligesaa opsat paa at afnøde ham en Be- 
kjendelse; hun forsikkrede: »man kunde se paa hans Øjne, 
at han ikke havde sovet, og at han saae overmaade bleg ud.« 

For at ende dette pinlige Forhør erklærede han det be- 
skyldte Værelse for aldeles purificeret og lagde til : at hun 
g jerne selv kunde sove der, naar hun blot havde Mod. 

»Da troer jeg og,« sagde hun leende, »at jeg engang skal 
forsøge det !« 

Hermed syntes denne Materie udtømt, og man gik over 
til andre. 

Efter den gamle Herres Hjemkomst forløb et Par Dage, 

før Taarnkammeret kom paa Bane; thi først havde man fuldt 
op at gjøre med at optænke, fremsætte og bedømme de mange 
forskjellige Maader, paa hvilke sorte Mads kunde have været 
fanget, samt med at opfinde de rimeligste Hypotheser an- 
gaaende hans nærværende Opholdssted. Og dernæst med- 
tog det en lang Tid, omstændelig og nøjagtig at fortælle de 
tvende Dages Urfuglejagt ved Rydhauge. 

Da nu ogsaa dette rige Emne omsider var udtømt — 
det vil sige : da enhver baade skudt og fejlet Fugls Historie 
var fortalt, tilfredsstillende Grunde anførte ved ethvert Fejl- 
skud, skarpsindige Sammenligninger anstillede mellem Hunde 
og Geværer o. s. v., o. s. v. — begyndte Frøkenen at lede 
Samtalen hen paa d t berygtede Værelse, idet hun fortalte 
sin Fader Kjærestens Natteleje der og gjorde ham opmærk- 
som paa dennes usædvanlige Alvorlighed. Han havde i dette 
sit andet Forhør tvende Inkvisitorer, af hvilke især den unge 
Dame gik ham saaledes paa Klingen med sine skjelmske 
Drillerier, at han omsider fandt for godt at tilbagekalde sin 
forrige Benægtelse, og tilstaa, at han ikke skjøttede om at 
ligge der oftere. 

»Er det for en Kavaler,« sagde Frøkenen, »at være 
bange for en Skygge? jeg er kun et Fruentimmer, og dog tør 
jeg prøve at bestaa et saadant Eventyr.« 

»Det koster min Fux,« svarte Junkeren, »I vover det 
ikke !« 

»Jeg sætter min Belle lige imod !« raabte hun. 

Man troede, det var hendes Spøg : men da hun haard- 
nakket paastod Væddemaalets Holdelse, stræbte baade Kjæ- 
resten og Faderen at formaa hende til at afstaa fra saa vove- 
ligt et Foretagende. Hun var ubevægelig. Nu ansaae Junke- 
ren det altsaa for nødvendigt at skrifte Alt rent ud. Den 
Gamle rystede paa Hovedet; Frøken Mette lo og paastod, 

han havde drømt, og for at overbevise ham derom, fandt hun 
sig saameget mere forpligtet til at opfylde sit Løfte. 

Den gamle Herre, hvis Faderstolthed smigredes ved Dat- 
terens Mod, gav hende nu sit Bifald : og Alt, hvad Junker Kai 
kunde opnaa, var at en Klokkestreng blev anbragt ved Sen- 
gen, og at hendes Kammerpige maatte ligge paa en Feltseng 
i samme Værelse. Frøkenen betingede sig derimod, at alle 
Mennesker paa Gaarden skulde forblive i deres Senge, at det 
ikke siden skulde hedde: man havde bortskræmmet Spø- 
gelset, og at Ingen maatte have Lys efter Klokken Elleve. 
Fader og Kjæreste maatte tage Nattekvarter i det saakaldte 
forgyldte Gjæstekammer, som kun var adskilt fra Taarnkam- 
meret ved en lang Gang. Hos dem hang den Klokke, med 
hvilken den unge Dame i Nødsfald kunde ringe Storm. 
Moderen — ikke mindre heroisk end Datteren — gav villig 
sit Minde til Eventyret, og næste Nat blev bestemt til dets 
Udførelse. 



IV. 
BORTFØRELSEN 

Dersom jeg hos Nogen skulde have vakt Forventninger 
om et nyt Spøgeri, gjør det mig virkelig ondt; og det saa- 
meget mere, som det første maaske nu ogsaa tør tage mod 
en naturlig Forklaring og ende sig med et »Pyt ! ikke Andet !« 
Men saa glæder det mig igjen, at jeg til Erstatning for en rig- 
tig Spøgelsehistorie kan opvarte med en saa regulær Bortfø- 
relse, som nogensinde fandtes i Romaner: en Bortførelse 
ikke om Dagen, men om Natten ; ikke gjennem Døren, men 
gjennem Vinduet; ikke tilvogns, men tilhest, 

Den vigtige Nat, der skulde afgjøre Fuxens og Isabellens 
fremtidige Skja&bne, gav Herskab og Tyende kun lidt Søvn : 
Alle laa i spændt Forventning af de Ting, som skulde komme. 
Kattemjav, Ugleskrig, Hundetuden forjog Ole Lukøje, hver 
Gang han kom listende. Staldkarlene hørte Hestene puste, 
snorke og sparke; det kom Ladefogden for, at man slæbte 
med Sække paa Loftet ; det var for Mejersken akkurat, som 
om Gyngekjæmen var igang ; og Husholdersken fornam tyde- 
lig, at det rumsterede i Spisekammeret. Der kom ikke mere 
Søvn i det forgyldte Kammer; Herren og Junkeren laa tause 
og skottede til den lille Sølvklokke, som hang imellem dem ; 
men den var og blev stum. Da Taarnuhret slog Et, begyndte 
Junkeren at anse sit Væddemaal for halvt tabt, men trøstede 
sig med, at Tab til sin Kone er dog kun af den ene Haand i 
den anden. 

Kort at fortælle : Natten gik bort og det — hvad Taam- 
kammeret angaaer — saa roligt, som om der aldrig var 
Spøgeri til i Verden. Med første kjendelige Dagskjær étod 
begge de kun halvafklædte Herrer op og ilede med en Mor- 
genhilsen til den dristige Aandebetvingerinde. De pikkede 
paa Døren — intet i^enirezn — Begge maatte vel endnu Hgge 
i den søde Søvn. 

Papa aabnede — man traadte ind — Feste! Frøkenens 
Seng var tom og Overdynen kastet tilside. 

»Bravo !« raabte Junkeren, »hun er echapperet, og Isa- 
bellen er min.« 

Den gamle Herre sagde ikke et Ord, men vendte sig 
om til Pigens Seng: hun lod sig ej heller tilsyne; men da 
han lettede Dynen, laa hun der virkelig blussende rød og 
sveddampende som i den heftigste Feber. Paa Herrens første 
ivrige Spørgsmaal svarte hun Intet, men stirrede kun paa 
ham med et forvildet, vanvittigt Aasyn. Omsider gjenfandt 
hun sit Mæle og berettede i en afbrudt og usammenhængende 

Tale: at hun kort efter Midnat havde seet et frygteligt Spø- 
gelse komme igjennem Væggen. Forfærdet havde hun puttet 
sig under Dynen, som hun heller ikke siden havde vovet at 
lette; af hvad der videre var passeret, vidste hun Intet. Dog 
dette viste sig snart; thi Vinduet var aabent, og nedenunder 
stod en Stige — Frøken Mette var bortført; men af hvem? 

Hvilket Oprør i hele Gaarden! hvilken Larmen, Skrigen 
og Jamren ! Forbandelser uden Gjenstand, Spørgen uden 
Svar. 

»Efter dem!« var Faders og Brudgoms næste Tanke; 
men hvorhen? 

Fruen, den besindigste af dem Alle, foreslog et alminde^ 
ligt Hærskue (som det hedder paa Dansk) ; og Herren fore- 
tog det i egen Person : han opraabte ethvert levende Væsen 
ved Navn c^ erklærede omsider, at han Ingen savnede. Hele 
den opstillede Besætning var i samme Vildfarelse, indtil Fru 
Kirsten spurgte: »hvor er Skriverdrengen?« 

• »Skriverdrengen ! Skriverdrengen !« lød det fra Mund til 
Mund. — 

Man saae sig omkring, man saae paa hverandre, man 
saae paa sig selv — nej ! Skriverdrengen var der virkelig ikke. 
Ridefogden og et Par Andre foer nu afsted over til Skriver- 
stuen, og Herren raabte til Staldkarlene : »sadl op og for 
Døren som Torden og Lynild !« 

Fogden kom snart tilbage hæsblæsende og angst med 
den Beretning, at den Savnede virkelig maatte være • borte ; 
thi Sengen viste, at Ingen havde ligget der sidste Nat; hans 
Sporer og Ridepidsk var ej heller at finde. I samme Øjeblik 
kom en af Staldkarlene løbende og fortalte, at Isabel var 
væk. Alle stod forstenede i indbyrdes taus Beskuelse, indtil 
Fru Kirsten brød Stilheden. 

»Vor Frøken Datter,« sagde hun, »kunde ikke bortføres 
af en Skriverdreng; men han har indsneget sig her som 

Spion. Det aner mig, at Røveren er Vester fra — se efter, 
om I kunne spore dem paa Viumvejen; og saa afsted; det 
er endnu muligt at naae dem ; thi Isabelle skal ikke løbe ret 
langt med To.« 

Hendes Gisning var rigtig ; paa den betegnede Vej saaes 
Sporene af en skarpttravende Hest, og til ydermere Bevis fand- 
tes ikke langt fra Gaarden en Sløjfe og lidt længere borte en 
Handske, begge tilhørende Frøken Mette. 

Bevæbnede med Bøsser, Pistoler og Kaarder bortilede 
nu Herren, Junkeren, Ridefogden, Skytten og fire andre vel- 
udrustede Karle ; og efter dem raabte Fruen : »bring dem 
døde eller levende !« 

Et Stykke ville vi ledsage Ansbjergmanden paa hans 
andet Tog. Til Vium stod Sporet tydeligt, men her skulde 
man have tabt det, hvis ikke en Bonde, hos hvem man fore- 
spurgte sig, havde berettet: at han et Par Timer før Dag 
havde hørt Hestetrav Vester ud af Byen. Man fulgte dette 
Vink og fandt Sporet; det gik i sanmie Retning forbi Hvam 
Kro. Her erfaredes, at Hundene omtrent for to Timer siden 
havde holdt slemt Hus. De Flygtendes Fart havde begyndt 
at sagtne sig, hvilket Sporet ogsaa tydeligt gav tilkjende. 
Forfølgerne kom til Sjørup. Her havde en Karl, som i et 
vist Ærende stod udenfor Gaarden, hørt en Hest gaa forbi 
og troet at skimte Tvende paa den. Men nu ophørte Sporet. 
Her løb adskillige Veje, alle med dybe og snevre Hjulspor 
— hvilken var den rette? Flygtningene havde ingen af dem 
fulgt, formodentlig af Frygt for, at Hesten skulde falde, men 
vare redne ind i Lyngen. 

Man gjorde Holdt for at raadslaa. Af trende Hoved- 
veje løb en i Nordvest, en i Sydvest og en midt imellem. 
Medens disse toges under Betragtning, faldt Talen ogsaa paa 
Nattens vigtige Begivenhed, og især paa den mistænkelige 
Skriverdreng. En af Karlene fortalte, at det forekom ham, 

som om han skulde have seet denne etsteds tilforn, da han stod 
ved Hestfolkene; men hvor, kunde han ikke mindes. En 
Anden havde et Par Dage iforvejen seet en Ubekjendt tale 
hemmeligt med ham i Skoven, og forekom det ham, som om 
denne et Par Gange havde sagt : Hr. Cornet ! Nu opgik 
der et pludseligt Lys for den gamle Herre. 

»Ha !« raabte han, »saa følge vi den midterste Vej ! 
den gaaer til Vestervig. Jeg tør sværge paa, at Skriver- 
drengen er ingen Anden end Majorens tredie Søn, der stod 
som Cornet ved Kyradsereme. Jeg mindes, at Fru Kirsten 
engang har advaret mig for ham og sagt, at han snusede 
efter Frøken Mette. Og I« — raabte han til Ridefogden. 

»Naadigherre !« tog denne Ordet:: »I saae jo selv Ride- 
fogdens Skrivelse paa Vestervig; det er ham, som har narret 
os Alle ; eller ogsaa Brevet har været falskt ; tilmed var 
han saa stille, ordenlig og arbejdsom, saa høflig og saa 
ydmyg, at det aldrig kunde falde mig ind, at han var en 
adelig Herre.« 

»Herskabet ligger i Maanen,« sagde den Gamle og satte 
sin Hest i Trav ; »Den, som først faaer Øje paa Deserteuren, 
giver jeg tre Kroner.« 

Troppen havde vel halvanden Mil at ride, inden den 
kunde naae det tilsigtede Vadsted gjennem Karup Aa. Imid- 
lertid vil jeg, med Læserens Tilladelse, ile foran derned og 
nærme mig de Flygtende, som nu netop berøre den anden 
Bred. 

Den stakkels Isabelle, udmattet af sin dobbelte Byrde 
og den første Mils heftige Løb, gik langsomt og vaklende 
op ad Lyngbakken. Cornetten — thi det var virkelig »ham 
— saae sig ofte tilbage med en bekymret Mine og hentede 
sig hvergang et Kys hos sin søde Mette, der i Ridedragt 
sad bag ved ham og holdt ham tæt omfavnet. 

»Seer I endnu Intet?« spurgte hun ængstelig; thi selv 
turde hun ikke see sig om. 

»Endnu ikke,« svarte han; »men jeg frygter — Solen 
er allerede et Stykke over Jorden; de maa være paa Vejen 
efter os — naar kun Hoppen kunde holde det ud !« 

»Men Eders Broders Vogn?« spurgte hun efter et Op- 
hold^ 

»Den skulde have mødt ved Aaen i Dagningen,« svarte 
han ; »jeg kan ikke begribe, hvad der opholder den. Vi have 
endnu to Mil, inden v" kommer ud af Heden, og dersom de 
imidlertid have fundet det rette Spor — « 

Idet han saaledes talede, havde de naaet det Øverste af 
Banken, og den store vestlige Hede udbredte sig nu som 
et Hav foran dem; men ingen Vogn, intet levende Væsen 
var at opdage. Cornetten holdt stille, for at lade Hesten 
puste, og gjorde en halv Vending, for des mageligere at kunne 
overse den nu tilbagelagte østlige Alhede. Ogsaa den var 
bar og øde ; Intet at se uden enkelte Tørvestakke ; Intet 
at høre uden Urhanernes Skogren, Aaens Susen, Isabellens 
Pusten og deres egne Sukke. En Stund bleve de saaledes 
holdende, indtil Frøkenen brød Tausheden med det Spørgs- 
maal; »er der ikke Noget, der rører sig langt borte?« 

Hun sagde dette med dæmpet Røst, som om hun frygtede 
for, at det skulde høres paa den anden Side af Ørken. 

»Det er ikke Tid at tøve længer,« svarte han; »jeg 
frygter, at det er Eders Fader, som kommer hisset ude.« 

Med disse Ord drejede han atter mod Vesten og sporede 
Hesten. 

»Ak, min Fader !« sukkede hun og omsnoede end fastere 
sin Bortfører. 

»I Ungarn,« sagde han, » — det er nu i denne Tid 
fem Aar siden — laa vi i Nattekvarteer i en Landsby. Om 
Morgenen bleve vi overrumplede af Tyrkerne. Da jeg steg 

til Hest, var der allerede Ild i et Par Huse ; vi matte retirere, 
og jeg var en af de Sidste. Omtrent en halv Fjerdingvej 
fra Byen kom en lille Ungarer, en Dreng paa ti, tolv Aar, 
løbende efter mig, forfulgt af en Trop Janitskarer. Han 
var halv nøgen. Længe kunde han ikke holde det ud. Jeg 
red tilbage og tog ham op paa Hesten; i dette Øjeblik 
havde den første Janitskar naaet os. Førend han faJdt, gav 
han mig denne Erindring over Ansigtet. Men jeg reddede 
min lille Ungarer. Han er hos min Broder og skulde idag 
være kommen os i M^øde. Min Dyrebareste ! jeg var den- 
gang bedre tilmode end nu.« Han saae sig atter om : »Det 
lader til, at de nærme sig — forcerer jeg Hoppen, vil hun 
styrte.« 

De red et Stykke videre frem — han med et beklemt, 
hun med et ængsteligt bankende Hjerte. 

»Jeg maa gaa,« sagde han og stod af, »det vil hjælpe 
den saa. meget. Se Jer ikke tilbage, kjæreste Frøken !« 

»Ak Gud!« raabte hun, »er det dem?« 

»Der er syv eller otte ; « svarte han : »saa vidt jeg kan 
skjønne, ere de ridende.« 

»Hvor langt kan de være borte?« spurgte hun atter. 

»Lidt over en halv Mil — tre Fjerdingvej,« svarte han. 

Uagtet hans Formaning saae hun atter tilbage. 

»Jeg seer Ingen !« raabte hun. 

»Jeg ikke heller nu,« sagde han; »men de ere vel nede 
i en Dal — der kommer En frem igjen, og nok En — 
kom, kom ! stakkels Belle !« raabte han og trak den efter 
sig; »Du plejer ellers at gjøre krum Hals og løfte dine 
Fødder højt nok: nu slæber Du dem hen ad Jorden og 
strækker dit Hoved lige ud som en Fisk, man med Magt maa 
drage op af Vandet.« 

Efter et Ophold spurgte Frøkenen : »Mon de kunne 
se os?« 

»De ride lige efter os,« svarte Cornetten; j>de vinde 
mer og mer — « 

»Himmel !« raabte hun, »dersom de naae os ! ak I jeg 
frygter, at min Fader vil dræbe Eder ; men jeg vil beskytte 
Eder med mit svage Legeme, kjæreste Holger! jeg kan ikke 
overleve Eder!« 

Under disse ængstelige, afbrudte Samtaler vare de komne 
omtrent en lille halv Mil fra Aaen ind i Vesterheden. For- 
følgerne vare nu tæt ved den østlige Aabred; de kunde alle- 
rede tydeligt skjelnes og tælles. De Flygtendes Angst var 
nærved at gaa over til Fortvivlelse — intet Glimt af Red- 
ning. Cornetten pustede omkap med Hesten; Frøkenen 
gra&d. 

Da rejste sig pludselig tæt foran dem en stor, brunklædt 
Mand op af den høje Lyng med en Bøsse i den ene Haand 
og en lavpullet Hat i den anden. De Flygtende standsede. 

»Hvem der? hvor er Du fra?« raabte Cornetten paa 
sin militærisk. 

»Derfra,« svarte Manden, »hvor Husene staa ude, og 
Gæssene gaa barfod; og hvor er I fra, og hvort*) vil I? 
Men holdt lidt ! har vi To ikke seet hverandre fornys ? Er 
I ikke den Person, der bad godt for mig, da Niels Skytte 
vilde have smækket mig overende?« 

»Sorte Mads !« raabte Cornetten. 

»Saaledes kalde de mig,« svarte Krybeskytten ; »men 
hvordan kommer det sig, at jeg træffer Jer her, saa tidlig 
Morgen, med saadan en lille Jomfru? I har vel ogsaa været 
ude paa Krybeskytteri ? Kan jeg hjælpe Jer i Noget, maa 
I tale mig til !« 

»I Nøden,« sagde Cornetten, »er den nærmeste Ven 
den bedste. Jeg er Majorens Søn paa Vestervig og har 

*) Hvorhen. 

hentet mig en Kjæreste paa Ansbjerg. Hendes Fader med 
en hel Trop Ryttere er efter os. Kan Du redde os eller 
skjule os, vil jeg takke Dig, saa længe jeg lever, og bel&nne 
Dig, saa godt jeg kan; men det maa være snart,« lagde han 
hurtig til, idet han vendte sig om, »for der komme de paa 
hin Side Aaen.« 

Mads holdt sin Hat over Øjnene for Solen : »Saa- 
mænd !« sagde han, »der har vi ham selv og aJle hans Karle. 
Frænde er Frænde værst, sagde Ræven, de røde 
Hunde var efter ham. Vil I love, at I aldrig røber, hvor 
jeg fører Eder hen, saa vil jeg se at hitte paa Raad !« 

Frøkenen lovede, og Cometten svor. 

»Hør ikkuns nu, Børnlille !« vedblev han, »der ride de 
just op ad den sidste Banke paa den anden Side af Aaen ; 
inden de vinde op igjen paa denne Side, gaær et godt 
Stød*) hen, og de kan ikke se, hvad vi tage os for. Imidler- 
tid ville vi rejse dem et Gjærde, som de ikke saa let skal 
hoppe over.« 

Saaledes talende lagde han Bøssen ned, tog sit Fyrtøj 
frem og slog Ild. Derpaa rev han nogle Haandfulde Mos 
sammen, satte Fyrtønden derind, pustede, indtil han fik Lue, 
og kastede saa Mosset ned i Lyngen, hvor Ilden øjeblikkelig 
knistrende og buldrende greb videre om sig. Under denne 
Beskjæftigelse, hvis Hensigt de Flygtende ikke strax begreb, 
vedblev sorte Mads at give sine Tanker Luft i følgende af- 
brudte Sentenser : »Vinden holder med os — og Lyngen 
er tør — nu kan Niels Skytte snart faai sin Pibe tændt — 
det er anden Gang, at han har Gavn af min Fyrtønde — 
Manden vil vel .sagtens bande og dominere for hans Ur- 
høns — fordi jeg steger dem uden Dyppelse — men Nød 

•) Tid. 

bryder Lov — og brav Karl hytter sig selv — se saa! nu 
lumrer hun !a 

Derpaa rejste han sig op og sagde til Cornetten : »Gjør 
nu, som I seer, jeg gjør ! riv en Lyngtop op, tænd den, 
løb saa ti Trin hist henimod Nord og stik an ! riv saa atter 
op, løb og stik an, alt Nord paa, indtil I naåer hin Lyng- 
knold, I seer hi^t et Par Bø,sseskud borte! Jeg bærer mig 
ligesaadan ad mod Sønden; og saa løbe vi ligesaa hurtigt 
her tilbage. Frøkenen faaer imidlertid blive her ved Hesten. 
— Det skal snart være bestilt. Nu begynde vi ! Lyst 
æfor aa mørk æbaag!«*) 

Med denne Formular begyndte Krybeskytten at operere. 
Cornetten fulgte hans Anvisning, og inden faa Minuter stod 
en Hedestrækning af en halv Mil i Bredden i fuld Brand, 
og begge Antænderne samledes igjen hos den skjælvende 
Dame. 

»Nu er Davren fortjent !a sagde Mads, »vær saa god, 
følg med og tag til Takke med fattig Lejlighed ! — men, 
Kronedød ! hvad gjør vi ved den ?« Han gav Isabellen et 
Kladsk med den flade Haand : »Kan Du finde ene hjem?« 

»O !« svarte Frøkenen, »den følger mig, hvor jeg 
gaaer — « 

»Nej, det maa den, vor Herrelil ! ikke ; for saa forraa- 
der den os. Døren til mit Hus er den altfor trang, og 
udenfor tør vi ikke lade den staa. — Du var vel god endnu 
til at lægge øde,« sagde han 'til Dyret, idet han spændte 
Saddel og Pakke af; »men En er sig selv nærmest.« 

Cornetten, som mærkede hans Hensigt, tog sin Kjæreste 
ved Haanden og drog hende nogle Skridt til Side, som om 
han vilde vare hende for Ilden, der — skjøndt langsomt — 



*)Lyst for og mork bag. I et gammelt Eventyr fortælles om 
en" Prindsesse, der med disse magiske Ord kunde gjere sig usynlig. 
St. St. Blicher: Noveller. 1 3 

dog ogsaa slikkede sig op imod Vinden. Krybeskytten tog 
sin Bøsse, spændte, gik til Siden af Hesten, holdt den bag 
Øret og trykkede til. Frøkenen vendte sig om med et Angst- 
skrig og saae netop den stakkels Isabelle segne ned i Lyn- 
gen, uden at give den mindste Lyd. Et Par medlidende 
Taarer randt ned over Pigens blege Kinder. 

»Øget er saa dødt som en Sild !« raabte Mads trøstende, 
»hun hørte ikke en Gang Knaldet.« Og dermed tog han 
Bidselet af, lagde Saddel og Pakke paa den ene Skulder, 
Bøssen paa den anden, og satte sig i Gang. Han opmun- 
trede de Flygtende til at følge efter, saa s a a r e de kunde, 
med den glædelige Forsikkring: at der ikke var langt til 
hans Slot. »Og seer Jer kun ikke tilbage,« lagde han til, 
idet han fordoblede og forlængede sine Skridt; »men tænk 
paa Loths Hustru !« 

Ikke ret længe kunde den unge Pige, skjøndt i Ride- 
dragt, udholde at gaa saa fast i den høje Lyng. Hun snublede 
og hildede sig tidt i Kvistene ; hvorfor Cometten, uden først 
at indhente Tilladelse, tog hende paa sine Arme og uagtet 
hendes Vægring bar hende afsted. 

Skjøndt en smuk Piges specifike T)mgde maa være 
ceqval en hæsligs, saa har jeg dog ladet mig sige: at den 
Første skal være meget lettere at bære, især for en ung og 
forelsket Kavaler. Man bør følgelig ikke bære mindste Tvivl 
om min Sanddruhed, naar jeg beretter, at Cometten, uden 
at hvile, bar sin Kjæreste henved en halv Fjerdingvej. Vel 
tilbød sorte Mads et Par Gange at bytte Byrde med ham; 
men da han med Hovedrysten afslog det, kunne vi nok indse, 
at saadant et Skifte ikke havde villet svare Regning. At 
Frøkenen idelig, med den ene Arm om hans Hals, med den 
anden Haand løftede hans Hat og viftede ham, aftørrede 
ham Sveden og kyste den glødende Pande, maatte jo ogsaa 
gjøre hende lettere og ham stærkere. 



»Nu er vi hjemme!« raabte omsider Føreren, idet han 
slængte Saddel og Bylt ved Foden af en lille lynggroet 
Bakke. 

»Hvor?« raabte Cornetten og skilte sig ligeledes ved sin 
Byrde. 

Han saae sig omkring uden at kunne opdage Noget, 
der lignede en menneskelig Vaaning. En Mistanke fløj hur- 
tigt op i hans Sjæl, men forsvandt næsten i samme Øjeblik : 
havde Manden været en mordisk Røver, kunde han jo for 
længe siden have fuldført Misgjemingen, uden at frygte for 
Modværge, saalænge nemlig han selv havde i egenlig For- 
stand begge Hænderne fulde. 

»Her!« svarte hin, idet han løftede en meget stor og 
bred Lyngtørv op og lagde den til Side. »For nogle Dage 
siden boede jeg ovenpaa Jorden : der maatte jeg ikke blive ; 
men det er en fattig Mus, der kun har eet Hul.« 

Medens han sagde dette, lagde han fire, fem store, 
dog for en stærk Karl handelige, Sten til Side, og nu viste 
sig en Aabning, rummelig nok til at krybe ind ad. 

»Det seer jo ud, som om man her havde kastet Ræve 
ud!« sagde Cornetten. 

»Saaledes skal det se ud,« svarte Mads; »men inden 
vi gaa ind, ville vi se os omkring — ikke for de Ansbjerg 
Folk; de kan endnu ikke nær være komne forbi Branden 
— men der kunde maaske være Andre i Nærheden.« 

Man spejdede til alle Sider : mod Syden, Vesten og Nor- 
den var intet levende Væsen at opdage, og hele den østlige 
Kant var indhyllet i Røgskyer saa tykke, at Morgensolens 
Straaler ikke mægtede at gjennemtrænge dem. 

»Vær saa god og buk Dem !« sagde Mads, idet han 

paa alle Fire krøb ind, »og følg kun efter mig ! Døren 

er lav; men Stuen kan nok rumme os; Eders Pakkenilliker 

skal jeg strax hente.« 

13* 

Med nogen Besværlighed fulgte de Vejviseren og be- 
fandt sig snart i den underjordiske Vaaning : en rummelig 
Stue, hvis Vægge vare opsatte af svære Kampesten, og hvis 
Loft bestod af tæt til hinanden lagte Bjælker. Ned fra 
dette hang en Lampe, der med sit matte Skin kun dunkelt 
oplyste de herværende Gjenstande, som vare : paa den ene 
Side tvende Senge, en større og en mindre, paa den anden 
en Bænk, et Bord, et Par Stole, en Kiste og et Par Hænge- 
skabe. I den lille Seng laa tre nøgne Børn, som ved de 
Fremmedes Ankomst dukkede, som Vildællinger, ned under 
Dynen. Paa Kanten af den store Seng sad Lisbeth Madame 
Madses og bandt paa en Strømpe, hvilken hun af Forbauselse 
lod synke med begge Hænder i Skjødet. For Bordenden 
stod en lille rødhaaret Mand, klædt i Skind fra Hagen indtil 
Knæerne, og hvem Værten forestillede sine Gjæster som sin 
gode Ven Mikkel Rævehale. 

»Vi kastede en Gang her,« lagde han smilende til, 
»efter hans Halvbroder, og saa fandt vi dette Lukaf. Mikkel 
mener, det har været en Røverstue i gamle Dage; men 
kanske har det ogsaa været en Kæmpebegravelse, for her 
stod et Par sorte Potter med Aske og Ben i.« 

Ved det Ord Røverstue foer en Gysen over den unge 
Dame. Kjæresten mærkede det og sagde paa Fransk : »Frygt 
ikke, min Dyrebare! her ere vi sikkre; men det smerter mig, 
at den første Vaaning, jeg indfører Dem i, skal indjage Dem 
Skræk og Afsky.« 

»Jeg vil vise Dem alle mine Herlighed er^« vedblev 
Krybeskytten, idet han aabnede en Dør i Baggrunden. »Her 
er mit Kjøkken, hvor vi kun om Natten tør have Ild paa; 
her er ogsaa mit Spisekammer,« lagde han til, visende paa 
et Salttrug og nogle Hjortekøller, som hang i Røg over 
Arnen ; »Brød og Kjød har jeg, og en lille Taar Mjød 
kjøbte jeg i Viborg for det sidste Hjorteskind.« Med disse 

Ord satte han en Dunk og et Træfad med de omtalte Spise- 
vaxer paa Bordet. »Æd og drik, saameget I lyster, af hvad 
Huset formaaer! og naar I vil afsted, skal I faae en sikker 
Vejviser.« 

Cometten trykkede den ærlige Troglodyts Haand og 
sagde : »I dette Øjeblik har jeg ikke Andet at byde Eder 
end min hjertelige Tak — « 

» — Jeg tager ingen,« afbrød sorte Mads; men lov mig 
blot, at I aldrig vil røbe mig eller min Hule!« 

Med de helligste Forsikkrinrger blev dette Løfte givet ; 
og de Forelskede nød nu en Frokost, som Hungeren og Glæ- 
den over deres Redning gjorde dobbelt velsmagende. 

Efter Værtens Forslag fattede de den Beslutning at 
oppebie Aftenen, inden de paany tiltraadte den afbrudte 
Rejse. Imidlertid tilbød Mikkel, at han vilde gaa ud paa 
Rekognoscering, saavel for at iagttage Forfølgerne, som for 
at indhente Underretning om den fra Vestervig forventede 
Vogn. 

Første Gang kom han ikke længere end til Hulens Aab- 
ning og berettede derfra : at hine nu havde omredet Hede- 
branden og satte i tvende Afdelinger Vester paa. Nogle 
Timer derefter vovede han sig et Stykke ud i Heden og 
vendte tilbage med den Underretning, at de nu red mod Nord- 
vest, og at Heden rimeligvis nu vilde vorde sikker for dem, 
da de ikke kunde formode, at de Flygtende endnu befandt 
sig i samme og de vistnok ved falske Underretninger vare 
bragte paa Fejlspor. — Lidt over Micjdag gik baade han 
og Værten ud — den Første for at bestille en Vogn i en 
af de mod Vesten liggende Landsbyer. 

Den Sidste kom efter en halv Times Forløb tilbage og 
fortalte : at han derude havde truffet en ung Klør, der 
forekom ham fordægtig. Paa hans Maal lod det til at være 
en Tydsker. Han spurgte om Vej til Hvam Kro, og om der 

ikke havde færdedes nogen Rejsende der forbi den Dag. 
Cometten spurgte nøjere om dette Menneskes Udseende og 
Klædedragt; og efter Beskrivelsen kunde han ikke længer 
tvivle paa, at det var hans Ungarer. De gik da Begge ud 
og vare saa heldige at indhente ham en Fjerdingvej omtrent 
fra Hulen. 

Vi ville ikke længe opholde os ved Ungarerens Beret- 
ning om Aarsagen til Vognens Udeblivelse, der var denne: 
at han og Kudsken havde forvexlet Karup Aa med den, 
som løber et Par Mil vestligere, ved hvilken altsaa Vognen 
endnu befandt sig. Ligesaa kortelig ville vi ogsaa bemærke : 
at han noget før Middag var bleven anholdt og udspurgt 
af de eftersættende Ryttere, og at han ikke alene snildelig 
havde redet sig ud af dette Forhør, men endog viist dem 
paa en Vej, som han vel formodede ikke førte dem paa 
Spor efter de Flygtende, om hvis Skjæbne han ellers havde 
svævet i den pinligste Uvished« 

Sluttelig finder jeg mig ej heller beføjet til større Vidt- 
løftighed i Katastrofens Udvikling; men vil — som andre 
Romanskrivere — ile mod Enden : Cometten og hans Kjæ- 
reste kom lykkelig den følgende Morgen til Vestervig, bleve 
der Mand og Kone og fik for det Første af Ejeren, den ældste 
Broder, en liden Sædegaard i Thy til Beboelse. 

Junker Kai fik for det Første en lang Næse og for 
det Andet — et Aars Tid efter — en endnu rigere Frøken 
i Fy en. Ansbjergmanden og hans Frue slog rent Haanden 
af Datteren og vare — uagtet aJle hendes og hendes Mands 
ydmyge og angerfulde Skrivelser — ikke til at forsone. 

V. 
HESTEHAUGEN 

Henimod den vestlige Ende af Ansbjerg Skov er en 
aaben Plads, en temmelig stor Grønning, helt omgivet af 
gamle, højærværdige Bøge. Paa Pintsefestens første Efter- 
middag samles her aarlig den største Del af de omliggende 
Sognes Beboere. Mange Huse staa paa den Dag tomme, 
og flere bevogtes kun af Blinde og Sengeliggende; thi Halte 
og Krøblinger — naar de kun ikke mangle Øjets Sands — 
maa dog engang om Aaret forlyste sig i den nys udsprungne 
Skov og hjembringe en lysgrøn Bøgekvist — som Noahs 
Due fordum — - til den mørke Vaaning, ofte en Noahs Ark 
i det Mindre. ^ 

Hvilken Glæde ! Hvilken Vrimmel ! Hestehaugen — 
saa hedder dette Forsamlingssted — er da at ligne ved en 
uhyre Bikube: bestandig Uro, uophørlig Trængen, frem og 
tilbage, ud og ind, Alle kun sysselsatte med at indsuge Glæ- 
dens Honning og inddrikke den oplivende Sommerluft. Kvor 
de ile, hvor de flagre fra Blomst til Blomst! hilse, berøres, 
adskilles, fortroligt, let og skyndsomt. Hvor mangen Unger- 
svend har fundet eller finder her sit Hjertes Dronning! hvor 
troligt følger den forelskede Knøs sin Viser! Selv langt 
udenfor denne mægtige Kube hører man en uafladelig Surren 
og Brusen — det er Sværmen, som raaber ud. 

Jo nærmere Du kommer, jo højere lyder den muntre 
Larm. Det dumpe, ensformige Drøn opløser sig i Raab, 
Sang, Latter, Bladeskrald, Fiolers og Fløjters Klang. Det 
myldrer ud og ind ad Skovens grønne Kanter; Almuen i 
sin bedste Søndagsstads, Honoratiores i pyntelig Sommer- 
dragt, Kavalerer i Sort, Damer i Hvidt. 

Er her Dands? Ja! her er Skovbal, Dands paa det 
elastiske Grønsværgulv. Seer Du ikke hist ved Bøgen hin 

Landsbyspillemand højt over den omringende Sværm? Seer 
Du ikke, hvor hurtigt hans Bue firmer op og ned mellem 
blomsterprydede Hatte ? Og hisset ; en ordentlig Kvadrille, 
en virkelig Skotsk. 

»Er jeg i Dyrehaven ? i Charlottenlund ?« spørger Du ; 
»se hvilke mange Vogne ! smukke Ekvipager ! Kudske i 
Livree, Heste med pletteret Seletøj, Telte med Restauratio- 
ner, koldt Kjøkken og Bagværk ! Kaifekjedler paa Ilden ! 
Familier lejrede i Græsset omkring den medbragte Mad- 
kurv !« 

Du er i Hestehaugen. Dette er Pintsefestens Aften- 
sang i Lysgaard Herred, den skjønne, evig unge Naturs Hyl- 
dingsdag, Skovens Kourdag, Sommerens Triumf. Saaledes 
fejres den nu, til Solen daler og Skoven atter overlades til 
de forjagede Fugle og Dyr; men tilforn samledes her kun 
de to eller tre nærmeste Sognes Almue. Dog er denne uskyl- 
dige Glædesfest sikkerlig en gammel Skik og ligealdrende 
med Skoven selv. 

Ti Aar efter den i forrige Kapitel -- for saa vidt endte 
— Begivenhed var, som sædvanlig, Sommergilde i Heste- 
haugen. 

En Mand, af hvis Sønnesøn jeg i min Ungdom hørte 
Historien, har desangaaende fortalt, som følger: »Det var 
første Aar, jeg tjente paa Kjærsholm for Ridefoged. Jeg 
havde min Kjæreste i Vium; hun var lidt i Familie med 
Præstens. Første Pintsedag satte hun mig Stævne i Heste- 
haugen, hvor vi ogsaa mødtes saa betids, at vi To bleve 
de Første. Vi vandrede nu en Timestid eller to omkring i 
Skoven, indtil Larmen og Lyden af en Fiol forkyndte os, 
at Folk vare samlede. Vi gik derhen for at se til. Vi satte 
os og betragtede de Dandsende. Efter nogen Tids Forløb 
saae jeg, at der paa Stien, som gik til Ansbjerg, nærmede 

sig tvende fornemme Herrer, en ung Dame og tvende Smaa- 
drenge. 

Da jeg var ganske ubekjendt i Egnen, spurgte jeg min 
Kjæreste, hvem det var? 

»Tys !« svarte hun, »det er Herskabet. Den store, føre 
Mand, det er den gamle Herre, som for fem Aar siden 
blev Enkemand. Den Unge, med Arret over Kinden, er 
hans Svigersøn, Fruentimmeret hans Datter og de to smaa 
Junkere deres Børn. For ti Aar siden stjal den unge Herre 
hende ud om Natten. Saalænge den gamle Frue levede, 
var der intet Forlig at tænke paa; men da hun var død, 
lod den gamle Herre sig dog bevæge og tog dem til sig. 
Naar han falder fra, arve de baade Gaard og Gods.« 

De bleve nogen Tid staaende og fornøjede sig med at 
se paa Bønderne; og derefter gav de dem Noget at drikke 
op. Paa en Vindfælde ikke langt fra min Kjæreste og mig 
sad tvende gammelagtige Mænd med et Ølkrus imellem sig 
og røgte paa deres Piber. Herskabet gik hen til dem, hvor- 
paa de rejste sig og tog Piberne af Munden. 

»Bliv siddende !« hørte jeg den unge Herre sige : »nu 
kommer I bedre tilrette, end dengang Du slog Ild til Nielses 
Pibe red Karup Aa.« 

»Ja, naadige Herre !« svarte den Ældste af de Tiltalte 
med et Smil : »der er aldrig saa lidet et Dyr, der jo fægter 
for sit Liv — ilde gik det, og vel var det.« Herskabet lo. 

»Se til, CC sagde den gamle Herre, idet han gik bort, »at 
Du ikke kommer ind imellem Takkerne af den Hjort, Du 
der rider paa!« 

Da lo de atter ret hjerteligt, og jeg kunde af og til høre 
Ansbjergmandens Skogren, der klang hult som en Rørdrum- 
mes langt inde i Skoven. 

»Hvad skulde dette betyde?« sagde jeg til min Kjæreste, 
»og hvem ^r disse to gamle Mænd?« »Den Ene« — §vart^ 

hun — »ham i den grønne Frakke med den graa Hat, det 
er Skytten. Den Anden i de brune Klæder er Mads Skov- 
foged, der boer tæt ved, og som den unge Herre har ført 
med sig. Den Snak om Hjorten skal jeg udtyde Dig.« 
Medens hun gjorde dette og tillige fortalte mig den hele Hi- 
storie om de Unges hemmelige Forlovelsesmaal, faldt mine 
Øjne paa et Par Folk, der ganske alene fik sig en Svingom, 
medens alle de Andre stod og gabede paa dem. 

»Hvem er det?o spurgte jeg, »de se mig lidt aparte 
ud, især den unge Karl i de lange gule Skindbuxer, i denne 
blaa Trøje med de mange Knapper og den sære Hue paa 
Hovedet.« 

»Det er ingen Ungkarl,« svarte hun, »men en gift Mand, 
og det er hans Kone, som han dandser med.« 

»Det er en snurrig Dands!« — raabte jeg — »han 
tramper saa stærkt i Jorden og spanker omkring hende saa 
prynsk som nogen Pommerkok; det er ingen rigtig polsk 
Dands.« 

»Det skal ogsaa være ungersk,« — svarte hun — »for 
han er derude fra Tyrkiet og fulgte med den unge Herre 
herind fra Krigen. Han er Skriver, og han er Gartner, og 
han er Potte og Pande paa Gaarden. Hans Kone har tjent 
Fruen i mange Aar for Kammerpige, og man vil sige, at 
det var hende, som hjalp hende bort, dengang hun rømte fra 
Forældrene.« 

Og saa er Historien rent ude. Flere Menneskealdre 
ligge mellem den og os. Der er ringet og sunget over ad- 
skillige Slægter, siden de omskrevne Personer gik til Hvile. 
Baade den gamle og den unge Herre ere forlængst glemte 
der i Egnen, og sorte Mads veed nu Ingen mere af at sige. 
Gaarden har ofte skiftet Ejermænd; Godset er frasolgt og 
adsplittet. 

Kun om Røverstuen har et mørkt og forvirret Sagn holdt 
sig vedlige. I den store Hede, en Halvmilsvej* Vesten for 
Karup Aa, ligge nogle Lynghøje, som endnu bære og stedse 
ville bære hint skumle Navn; men Ingen tænker paa, at der 
en Gang har været et Fristed for øm og trofast Kjærlighed, 
en Himmel under Jorden. 

FORTÆLLINGER OG DIGTE I JYDSKE MUNDARTER 

(1837—1843) 



Lye war e Awten fa bette Jywlawteri — nej hold ! A 
lywwer — de wa sgi den Awten far ve indda, dæ wa Binn- 
stoww te e Skwolmæjsters, ham Kræn Koustrup, — I kinne 
ham wal? Dæ wa nok, dæ kinnt ham, for om e Vinter 
wa han Skwolmæjster, men om e Sommer wa han Muhr- 
mæjster; aa han wa lih døgte te beggi Diel. Aa han ku 
mier end d e, faa han ku stel Blued, aa vis igjen, aa wænn 
e Vind, aa løhs øwwer baallen Fingger, aa møj mier. Men 
te aa maahn wa han ett saa fulkommele som e Præjst; for 
han had ett gon i den suet Skuel. Saa wa vi da samled aa 
hiele e Bøj — ja ja! Lysgor Bøj er ett saa faahle stuer: 
der er ikkun sejs Gohr aa nowwe Huhs; men saa wa di der 
aasse aa Kapballe, aa Tejstrup, aa A trowwer dje Kaahl 
i Knækkebaarre war aasse drøwwen dæte. Men de ka no 
væh de samm. No Falil ! Saa had vi da ænnele molt aa, 
aa had aal sammel faat wo Gaanænner øwwer e Kroeg i e 
Lowt øwwer e Skyww, aa had aasse begynt aa læ di fem 
Pinn lest v e. Saa sæjer e Skwolmæjster : »Æ der ingen 
aa Jer, dæ vil synng Nød, ælle fs^tæll Nød, saa lidd ^d §aa 



gjæwt mæ de hæhr Værkerie.« Saa tow hun Ueret — hin 
Kjen Pæjster fræ Pahvse — for hun er aalti saa frammtaah- 
len — »A ku gjahn synng Jer en bette Vihs, om I ejjes 
gad hoer en ?« — »Da ve vi aasse de !« suet A : »Klø Do 
kun te !« — saa saang hun aasse en Vihs. A haad aalle 
hoer en fahr; men A ka aallywwel gaat howw en; aa den 
gik da ænnele søen : 

Staeren sedder o Gowlen 

Aa synger, som han ka bæjst. 
Nejenfor goer han Ejler 

Aa fløtter hans Hosbonds Hæjst. 
Baanked han fast Tyrhælen, 

Smed Køllen dærøwwenapo, 
Vænet han sæ om a Staeren : 

»A saang, hwis A wa som Do.« 
»Ja hudden ær A?« saa Staeren, 

»A æ kon en fatte Fowl, 
»A haaer ikke Annet end Fjaeren.« 

»To Do haar Dæ nok en Kjærrest, 

»Aa I haa Je behgi en Reh; 
»A haar wal de Jenn, men ikke de Ant, 

»A haar ikkun lille Gleh*. 
»Karen hun sørre sæ knap tedøh, 

»Aa A komme raa bagætter — « 
»Aah ! gi hin Fæjstpæng !« saa Staeren, 

»Saa komme di Gammd jow wal 
»Aa renne Dæ sjæl epo Daeren.« 

Dæ gik en Maahned, aa dæh gik tow, 

Aa dæh gik trej Gaang trej : 
Saa hint di Jormueren te Karen; 

Hun wa kommen skrt astej. 

De wUet ett saa lænng, saa fek hun 
En gromme villele Dreng. 

Mueren smækked faa Daeren, 
Aa sat sæ paa hinne Seng: 

»Hvem æ saa Faaeren ? Do Karen !« 

»A kinner ett Anner end Ejler — « 

Hin Torer po Kinneren trill — 
»A ku wal tinnk et,a saa Mueren, 

»Men Do haa lawwed ed ill : 
»Haad Do indda fallen faa Sohren, 

»Kahænsæ de ku bløwwen gaat : 
»Do baade ham sjæl aa saa Goeren 

»I Minn aa i Ynn da had faat; 
»Men Ejler, aaller i Wahren 

»Den Stohder mi Dætter ska fo — 
»De mo Do lihd epo, Karen !« 

Karen hun snowwed sæ hal omkring, 

Aa sat hinne Pann immod Stokken. 
Uhlen tuded i Kjerketuen, 

Po Raahnen gohled han Kokken. 
Hunnen tuded mod Kjerkepuet, 

Aa Katten mjawwed i Aahnen. 
Føst saa døh hun, den unge Muer, 

Aa raa bagætter kom Baaenen. 
»No blywwer han nok ifræ Daeren !« — 

Saah den faasmeddele Kwinn — 
»Hwo mød haa Do faat wal aa Karen?« 

Vinteren lidd, aa Fororet kam, 
Aa Stæren po Gowlen han saang : 

»Gær hær inno din usselig Pjalt ! 
Kan ikki Dæ Tiden blyw laang?« 

»Mød længer den skal ikke heller blyww !« 
Saah Ejler; han gik te et Træ. 

Han ban hans Huesband aal i en Løk — 
»No skal A raa kom hæfræ !« 

Saa saah han Faawal te Wahren, 
Aa putted hans Howwed derin — 

»Gu naah mæ ! No kommer A, Karen !« 



»De war ejsen en sølle jen !« saah han Jepp. — »En 
wa saa bedrøwwele,« saah An Cathrin. — »En wa saa 
grussele,« saah Kjen Muotes. »Syng wos jen dæ goer let 
mier faanøwwele ! Kjen Pæjster !« — »Læ no Enaahn 
synng !« swuert hun, »sin I ett æ faanøwwed mæ den hæhr.a 

— »Ito!« saah Wolle Hannsen, »A ær ett grum te aa 
synng; men A ku faatæll Jer en bette Histaarri, dær æ 
haatte lissom e Vihs, undtawwen de, te en for en bæjr 
Æhn.« — »Ito! læ wos saa fo en !« saah e Skwolmæjster ; 
»men gjør en ett faa laang !« — »A ska ett gjør en længer 
end en ær« suort han. Aa saa snøed han hans Nies, aa 
tow ve. 

Vi kinne jow aalsammel de hæ bette kon Bøj, di kalle 
»Skræe«. No ejer di dem sjælh; men i æller Daww hor 
di unne Kjasholm. Den æ da ænnele splet ad, som saa 
manne anner; men fahr haar ed wot en skammele gue 
Goer. I di Tier — A veed no eet saa nøww, nær ed war, 

— bowed dær et Stød tow Brøer po e Goer. Den ællst a 
dem wa da e Mand, aa den ungest ej ed slet ett nød, hwer- 
ken aa e Goer eller aa e Gwos. Men Pænng haad han ejsen 
nok aa, manne Kihster fuU, saawalsom den Aahn. 

Noddeda, i de samm Golaw bowed der en Fraaww po 
Annsbjerre. Hun war ung bløwwen Enki, aa righ wa hun. 

aa knøw wa hun. De ku jow da ett slaa fejl, te dæ wa 
baade Jen aa Enaahn, dæ bejled te hin. Si kuns no ! Ham, 
den ællst Broer o Kjasholm, han bejled aasse; men de vil 
ett blyw te nød. E Fraaww haad sit sæ Enaahn ued; men 
hwem han war, elle hwot han wa fra&, de mo A ett sejj, 
for A veed ed ett. Den ungest aa di hæ Kjasholm Brøer 
haad aasse sit s'ae Jen ued; men de wa sgi en Buenpihg i 
Skræe. Jahja ! han vil jow ett hat hin te Kuen ; men ejjesen 
søen — I weed wal. De passed hun ett om. Han ga Gaat 
for, aa han bøj hin Pænng, aa han lowwed hin baade Guld 
aa grønn Skoww; men lih vidt kam han mæ hin. Hun 
passed hinne Rok aa hinne Binnhues, aa hehded hinne gam- 
mel Foræller. Imelstaahn wa hun saarren, aa hinne Muer 
saa te hin ivessemda : »Hwa skaae Do? bette Ann!« Hun 
suet ett nød Annet po ed end : »To de veed A ett — Jen 
ka ett aaltid væ lih glaae.« 

Mens de hæhr no stod søen po, saa kam den ællst 
Broer ætter, hwem de war, e Fraaww haalt aa. Aa saa 
suer han en. høw Jed : te han skul undlyww ham, ihwor han 
saa traf po ham. Men hør ikkun saa! Hwem aa Jer, dær 
æ kommen ad e Vej mel Ungstrup aa Tuening, haa wal 
aasse sit søen mødtvejs ve en Pass en laang flaad Høw — ■ 
lissom en Doss — i en Fihrkant mæ stuere Stien runde nom 
aa nowwn Broklinger aa Tejlstien. Si dæhr haar i gammel 
Daww staan en Kjerk, dæ hed Luhn Kjerk. Aa di Anns- 
bjerre Folk, aa di Kjasholms . Folk, di wa lih gue om den 
samm Kjerk, aa haad jet Stuelstaah, elle Poppeltuer, som di 
kaller ed, i en. Si no bøj ed sæ hwerken wahr elle bæjer, 
end te e Fraaww mæ hinne Kjærrest mødtes en Søndæ mæ 
den ællst aa di hæ Kjasholms Brøer i e Stuel. E Kjasholms- 
mand gjør ett laang Snak, men drow hans Kohr, aa jaw 
igjennem den Aahn. E Fraaww hinne Kjærrest han fil døe 
øwwerenn; men han kam sjæl løkkele og wal ued aa e 

Kjerk. Men h'wot han saa sihn timmedes, de vedd A ett 
nød aa. Men de bløw befolh, te e Kjerk sku rywwes nier, 
faa den hs& grusselig Gjanning ; aa sihn haar e Folk, dæ hor 
te Luhn Sown, goen te Tuening Kjerk. — De wa no de ; 
men I skul ha aa vehd, hudden de gik mæ hinn e Skræpihg. 
Si kons no : Ham den ungest Broer, han kjøwt Annsbjerre 
— for e Fraaww døh knap ætter te hinne Kjærrest wa 
muered. Men e Goer hed ett Annsbjerre indda; den haad 
et ant Nawn, ingen Noløwend ka howw. De Nawn, en haae 
no, fek en ætte de hæ kon Tøes i Skræe — faa hun hed 
Ann; aa da e Herremand ett ku faalokh hin ve nowwn 
Meddel, saa taw han hin te Kuen i Tugt aa Ehr, aa kled 
hin op i Silki aa Damask — de wa no aant end en røe 
Binntrøjj aa et Par Stunthueser. Di løwwed glæddele tesam- 
mens i manne Herrens Oer. De sihst A besøgt dem, ga di 
mæ en Kaarre ful aa Brænvien, aa et Glas ful aa Brøe, aa 
en Skjelling i mi Paang. No æ den Histaarri ett længer. 



»Den war ett saa mød towele,« saah e Skwolmæjster. 
»Men no sku vi wal haa en Vihs. Syng fram, Visti ! Do 
ka jow saamanne, som dær æ Finger aa Tæer po wos Aal- 
sammel. Men de sku væ søen en plasiele jen.« Visti ga 
hans Naaggel et Snow, læhted sæ fræ e Stuel, trak op 
i hans Bowser, sat sæ igjen, spøtted hans Skroe ued, aa 
tow ve gilik: 



Øwli han wa sæ saa løste en Swenh, 
Skul han et Æren, saa stak han irenh 
Hisop aa hæhnier. 

St. St. Blicher: Noveller. 

Gik han mæ Hjølli aa gik han mæ Plow, 
Aaller haad han Row, 
Undtawwen nær han sow 
Saa søhdele, saa bløhdele. 

Skjøn Else hun æ sæ en Frøken saa fiin, 
Hun gor i Silke aa Moer aa Hermelien 

Hisop aa hæhnier. 
So hun ham Øwli i Mark elle Skow, 

Aalle haad hun Row, 

Undtawwen nær hun sow 
Saa søhdele, saa bløhdele. 

Dæ wa Daans po Goeren, aa Øwli han saang, 
Saa mæ den aa saa mæ den saa lettele han spraang 

Hisop aa hæhnier. 
Skjøn Else stod aa soe po, huddan han ku sæ snow 

Saa fik hun ingen Row, 

Undtawwen nær hun sow 
Saa søhdele, saa bløhdele. 

Skjøn Else vil faaløst sæ udi den grønne Luhn, 
Hin Tanker di wanked aalt i den samme Stuhn 

Hisop aa hæhnier. 
Da mødt hun ung Ejler aal udi den Skow, 

Aa saa fik hun Row, 

Di udi Græsset sow 

Saa søhdele, saa bløhdele. 

Aa da saa hin Foræller no wa døh ud aaw ÆH — 
Den jenn gik te Himmerig, den aahn gik te Hæll — 
Hisop aa hæhnier. 

Te Egtemand aa Haasbon ung Ejler hun tow; 
Saa fik de Bæhgi Row 
Aa ve hweranne sow 

Saa søhdele, saa bløhdele. 



Den Vihs grinned di aa hwæhjen, aa e Skwolmæjster 
skaaltred sæ aa gnej hans Arm, aa saah : »De haa da wor 
en skammele kaalhøhgen Knæjt, den samm Ejler. a 

»De ka hejer ett nøth aa væ saa mød rædh a sæ,« saah 
Kjen Pæjster, »nær En ska te aa ilaww mæ søen Nød.« 

— »De mo Do wal Siejj,« saah Pe Baahstrup, han læhted 
sæ fræ e Bænk, aa sath sæ igjen — »Haad mi Aaalfaaers 
Aallfaaer wo rædh a sæ, saa had A knap sat hæhr.« — 
»De war ibann,« rovt Pe Pahvse, »hwa veed Do om di 
Aallfaaers Aallfaaer?« — »De skal A sæjj Dæ,« suert Pe 
Baahstrup. »Den Goer hær øhsten for, som vi B5mner inno 
kalle Baahstrup, men di Stuer kalle Marswynsluhn, den er 
i gammel Tier bøgged op aa fihr Bynnegohr. Di hor te 
Annsbjerre, aa e Mand dæhr hed Jørren Maahswyen. Han 
røw di Baahstrupgohr nier, aa kyl di tow aa e Bebowwere i 
no Huhs i Vium, aa den treddi smed han te Søsle — faa 
degaang ku di jow tummel wos lissom di sjæl behaahged. 

— Den Fjahr, de war akkeraaet mi Aallfaaers Aallfaaer, han 
fik ett Nød faa de føhst, men han vinted jow. Saa degaang 
te e Herrmand haad faat de nøj Stowhuus i Baahstrup rest 
op, kallt han ed ætte sæ sjæl mæ de hæ Swynnawn, aa gjor 
ett Gill faa hans Slæjt aa Venner. Som di no wa samled. 
Herrer aa Frowwer i e Øwwestoww, saa gor mi Aallfaaers 
Aallfaaer ind te dem aa taar hans Luh aa, aa sæjjer : 
»Godaw ! aall I gue Venner aa Frænner !« — »Ær den 
Bunde gal ?« rowt somm a dem, aa vil hat ham kyl ud. Men 

14* 

Maahswyen saah, te han mot gjahn blyww let, faa de wa 
Jen, dæ had hans Frispraak ve ham. »Men hudden ka Do 
woww aa titteher wos søen?« saah han. »Aahjou,« suert mi 
Aallfaaers Aallfaaer, »A veed ett ræther, end te vi hør aall- 
sammel te jen Slæjt. Gue Haassbon hedde jow Maah- 
swyen, den Mand dæhr hedde jow Griis, han dæh hedde 
Gaalt, aa han dæ a& jow en Wonni, og mi Faaer haa di 
aal si Daww kal Pe Sow — saa maa A da aa wær aa e 
Swynslæjt.« 

Aahja! de grinn di aa. Men Jørren Maahswyen tow 
teuers, aa saah : »Sin Do ær aa wo Familli, komme Do te 
aa hae en knøw Swynstejh aa bow i ; aa saa kommer A aasse 
te aa gi Dæ nød aa rued i.« — Aa den Stejh, han mint, de 
wa Baahstruphues, som han bøgged te ham, hwo han nieded 
aa snahged got nok, aa hans Bønh ætte ham. E Herremands 
Slæjt ær uddøe faa manne Tier sihn, aa saaen ær aasse aall 
di anner baadde Wonnier aa Grihs. Men e Sow i Baahstrup- 
hues haar indda jen løwwen Griis, som I no ka sie.« 

Jøsses ! hwo skrannied di aa de hæer Histaarri — und- 
tawn Kjen Pæjster. Hun wa saa møsk. A trowr knap. En 
ku ha slawn et Smiel aa hin mæ en Wownkjæp. »Do ær 
aalti saa fos,« saah Mowns te. hin. »Hwa skaae Do?« — 
»A skaae slet et Ant,« saah hun, »end no vil A te aa kwehd 
Jer en aahn Vihs. Begynner en let ræele, saa foer en Faa- 
bæjring faa de i e Æhn. Aa hwa dæ sto skrøwwen i en, 
de æ sann, faa de skidh i den Bøj, hwor A æ fødh, aa de æ 
hejer ett længer sihn, end te mi Bæjstemuer ku grangivvele 
haaww ed.« Dæhmæ stinned Kjesten hinne Røg aa saang: 

Po trej Bien humper e Hælhæjst astej, 

Faa de te han haaer ikke flier; 
Men hwem dæ ska møhd ham epo si Vej, 

Humper snaaer i e Kjerrgor nier. 

Aa Mowns han wa sæ saa løste en Swend, 

Hwor han hor Fiolen, han dannst dær, 
Han haad sæ no aasse en fuldtrow Ven, 

Aa de wa hin Mett Mari Hanster. 

Aa da han kam haatte te Hanses Puet, 

Da hohr han en Hæjst, dæ kam lumpend ; 

De føhst kirt han sæ ikke ætter ed stuet; 

Hwa! Hwem æ de, komme hæ dumpend?« 

Men dæh spraang Gnister fræ Hæjstens Bien, 

Desligest fræ Øwnen aa Niesen. 
Aa komm unne Tag da han war ikke sien — 

Hej ! hudden si Do ud, Mowns Piesen ?« 

— »Hudan A sir ud, de ka væh Jer de samm • 

»De æ kaålt, aa kahænsæ A fryser — 
»Vil ejjes I sie lidt aa høhr, saa go framm 

»Hudan han den Trejbjened nyser. a 

»Spel op frisk ! aa læ wos fo Wost aa Brø !*) 

»A skul ha let Wahrm no i Kroppen. 
»Jawten A daanser, imuen kan A døe.« 

De gik mæ en Swingen aa Hoppen. 

Han tow Mett Mari ve hin venster Haaen, 

Aa tramped aa hujed aa nikked. ^ 
Hun bløw ret saa angest, de sølle Baaen, 

Aalt som hun no knikked aa vrikked. 

A trowr, hun bløw kaalh, mens Mowns han bløw hied, 
E Swed trilled ham unner Yww da — 



^) En gammel Bondedands. 

»A mo let herued ætte de bette Bied, 
Herinn kan ik længer A blyww da.« 

Aa som han kam ued no saa warm aa saa wuod 

Aa suoelt i e Blæst sæ et Stod da, 
Dæh filh han, ku hwerken røhr Haaen elle Fued. 

Di Anne bar ind ham som dø da. 

Saa kjor di ham hjem da, aa lo ham paa Stroe, 

Aa lo di saa Snekeren komm da. 
Han tow no hans Mæl fræ hans Top te hans Toe: 

»Do skal fo en Kihst, dæ ka romm Dæ.« 

Aa han kam igjen o den ottende Daw 

Mæ Kihsten, han sku puttes i da. 
Men Skjægget de vil han jow føst gi et Skraw, 

Mens Konneren towwed ham — si da! 

Hans Kjærrest stod ve ham, aa kjæmmed hans Hoer 

Aa kyst ham po Pannen aa Øwnen. 
Den Skjægskraver ind ham i Hahgen skoer — 

Da wowned Kræbaaten aaw Søwnen. 

Han rehst sæ, aa soe sæ i Stowwen omkring, 

Aa soe po sæ sjæl aa di anner: 
»Hwa skaaer A, mens hæhr I haar om mæ slaan Ring? 

»Aa hwis æ den Kihst?« — »Din nohanner.« 

Mari ga et Skrigh, hun wa næeve aa daahn — 
Hun bløw jow saa faahle forskrækket. — 

Hun smeed sæ po Knæe, aa tow fat po hans Haaen, 
Aa takkede Den, ham had vækked. 



E BINDSTOUW 315 

Aa da fik di Konner no Aant aa bestell 

End smøkh de hær Ungkaael te Grawwen — 

Di smøkked den Pigh unne løstele Spel 
Te Brudh epo Trejugersdawwen. 

Den Snehker han klawwed sæ nød faa hans Kihst 

»Hwem ska no betaahl mæ aa ta en ?a 
— »De skal A,« saah Mowns, sde foer aa blyw den sihst ! 

»Te rehle A dåer, A vil ha en.« 



»Den war ett saa mød slem," saah Kjen Muotes, »hwis- 
sommensti de ejjes se sann.« 

*Da æ den hæhr sann,t saah han Jens Jensen, ham e 
Hueskræhmer - — ■ I kinne ham wal — han wa komjnen ind 
a e Daer i de samm Golaw. — Han bowwer ejjes en fi Miil 
hær øster po; men nær han drawwer om i Bøjjeren, aa 
tingger Hueser, aa de blywwe faa sille faa ham aa kom hjem, 
saa l^ger han sæ gjahn ind te e Skwolmæjsters. — Noddeda, 
saa sat han sæ nier aa ga sæ te aa faatæl, lissom A no sæjer 
ed ætte ham : 

Den Gaang te A sku føhst Gaang aa Sessionen, da 
wanted mi Faaer knap aa nap fihr Ger i trej Snehs. Saa 
fulles han aa mi Muer ad op i Prejstgoeren mæ en Brik Smør 
aa en mægtig stuer swot Rok. Præjstmadammen beholdt 
baade Smørret aa Køkken ; men Præjsten, de war elles en 
dejlig Mand, aa møj gue mod fatte Folk, men han vil alliwel 
ett gjø mi Faar æller, end han war, aa saa maat A spring 
Sældaat — Rytter skul A sej. Jes Piesen slap bæjr, for 
han fik en Resevt po no Avethekersager te aa smahr hans 
Øwn i, aa saa fik di søen en rø Hantiering, hwægaang han 

kam o Sessionen ; men de kaast aa hans Faaer en Halhunner- 
daalersseddel. 

Skuelen wa slem; A ska suæ te, Løgtemanten ku ærre 
Jens Røg. De war en villele Kaael te aa faastoe hans Exesis ; 
men nærensti han søh : »Kael ! Du rider som en Agurk !« 
saa wa han ett naade. 

De war i Kriggens Ti. Dengaang A kam ud aa Skuelen, 
kam A ind te Reggémintet; wo Skadron loe i Enkelfyer, 
men saasnaaer A kam, massiered vi ind a Meklenborre. Die 
lo Franskmannen ; de wa no bette geswint Kaabl. Di bot- 
tred po, de gik som Kjepper i Hjywl ; men A ku ett faastoe 
Ant end »Futter!« De betyer saa møj som »Dællen skal 
annamm Dæ !« Saa spuhr A wo Rikmejster — for han ku 
praaht mæ dem — hwa de wa di søh : »Di sier,« sø han, 
»di vil dragge den røde Kjole af Jer, aa gi Jer en blaa 
isteden.« Men de bløw ind da Løwn. 

Den føhst Gaang wi kam sammen, da war A aa Ras 
Rask a wo Bøj Blænkere. Vi kam te en bette kun Skow; 
'dæ kam trej a di hæ smo Kaahl imøhd mæ wos. »Hwem 
dær !« sø A. »Kiklava !« sø di. »Feldtrow !« sø A. »Sak- 
kemommedjø !« sø di. »De æ missen Løwn !« sø A ; »vedd 
I ett bæjr Feldtrovet, saa skal I følle mæj te Skadronen !« 
Men saa drow den jenn hans Savl, aa rej lih po mi Kamme- 
raat. A tøkkes relle nok han kalt wos Engle ; men Skam 
slaa ham, han mint ett mæ et, for han ga Rasmus et Slaw, 
te han fil ow Hæjsten. »Hwa !« sø A, »slaaer Do Ras Rask, 
saa skal Dællen regiæ Dæ !« aa mæ de samm hoeg A ham 
øwer hans Nakk, te han buhst en Bagkorre. Da di anne 
Tow soe de, saa begynt di aa futter aa sakker, aa rent in 
po mæ, som di vil rien ha trojn mæ nier. Men A søh : 
»Snak Dansk, I tydsk Hunn !« aa saa slow A den jen øwr 
hans høwr Arm, aa den aahn øwr hans venstre, aa saa taw 
a dem te Faang, aa før dem te Skadronen. Men Rikmejste- 

ren ba den bitte Mand ta sæ, no wa vi uløkkele, faa de wa 
Fransma&nd. Sihn lært han wos, vi sku sej : »Dragoon 
dannoa«. De faastodd di, saa vist di vi wa Danskere. 

Jengaang indtow vi en Stadd, der hed Rasseborré. Guj 
bewaars, hwo de gik te! Da& wa en Wagtmejster ve fiahr 
Skadron, han had wo mæj faa Stralsund, degaang di slow 
Grøw Skeel ihjel : han had undlywet manne Minnesker i Kri. 
Han sø, te de Slaw ve Rasseborré, wa de grommeste Slaw, 
te han had wot i; men de ve Lybek war inno grommer, faa 
diæ maatt di haall et i ni Daw aa kyør ud ow di Døe — 
de wa retten stræng faa di sølle Bæster. Men ve Rasseborré 
— som A sku fotæll — war et saa møj ænkele aa si, hudden 
de gik te. A soe en fransk Sældaat, han gik mæ et bette 
Baaen po hans Bangenet. »Do er et Skaaen !« sø A. »Pihv 
mæ laang Rør !« sø han. »Do ska ha Fannen !« sø A. »A 
haa sjæl betal mi Pihv, A kjowt baadde Pihv aa Rør aa 
Mondbed a Ras Rask, degaang vi loe i Issehow.« Men saa 
kam der en grusselig Hovven Fransmænd, aa di rovt aasse 
»Pihv mæ laang Rør!« saa tint A, de æ de bæjst. Do rier 
di Vej, om Do vil behaall di Pihv. 

Degaang vi saa kom te Hamborre igjen, saa vil vi ett 
længer væ ve Fransmannen. Da vi sø Faawal te ham, da 
græd Prins Ekmøll som et Baaen, faa han vil ett ha wor aa 
mæ wos. »Faawal !« sø vi. »Adiø !« sø di, »adiø Ræv aa 
Har!« »Kys wos hiæ!« sø vi. Saa begynt di igjen mæ dje 
Pivsnak. »Ja, piiv I no i wo . . .« sø vi, aa saa rej vi te 
Baanhøwd. Die kam Kosakkeren om wos. Di vil prik ætte 
wos mæ dje Pigkjepper. Den føhst, A soe, tint A war en 
Kræhmer; men da han kam nærer, ku A wal sie, te de sku 
vær en Kriskaael. »Do er en sue Kaael te aa rih,« sø A 
te ham : »A trower missin Do sidder oweno di Madpues.« 
»Dowre!« sø han. »Ve Do ha Dowr?« sø A, »ja dessom 
Løgtnanten soe^ hudden Do g^dd^r ma^ din Knæer, saa vil 

han nok gi Dæ Dowr; ka hænse Do fik Tewand aasse.« 
Men saa stak han mæ i mi hcFwer Laar. »Do æ sue nære !« 
sø A, aa saa hog A hans Kjep mit øwer, aa ham sjæl bag 
ætter. »Du ku ha woer fræ mæ !« sø A. Diæ war aasse en 
fransk Genneraal fulle mæ wos. Di kalt ham Lallemand. 
De war en Wowhals. Han haad en bette rø Luh po, den 
swinged han aalti mæj, aa saa rovt han lissaa høwt som han 
kunn : »Brave Dannoa ! A æ laang ! A æ laang !« men de • 
war ett sann, f aa han wa kun en bette stumpet Kaael ; men 
modde wa han. 

Sihn drøw vi te en Bøj, di kalt Sestej ; diæ wa saa manne 
Finner, te den jen ku ett spøt faa den aahn; men vi ragt 
dem indda tesih, aa kam walhollen in te Rensborre. Po 
Vejen kam der en Fransmand rennen, aa sprang op po Hæj- 
sten bag ve mæ : »Væk Per Missiong !« sø han. »A hedder 
ett Pejr, A hedder Jens,« sø A, »ik heller vil A go væk for 
Dæ; men ve Do væ skekkele, saa mo do ri mæj.« Saa vil 
han hat Akkevit. »Ve Do ha Brænviin?« sø A, »de ka Do 
fo !« aa saa ga A ham ow mi Flask. Da han had drokken, 
begynt han aasse aa snak om mi lonng Pihvrør. »Hwissom- 
mensti Do ett holler Flav,« sø A, »saa skal A kyll Dæ nier 
ow Hejsten.« Men saa ba han om en mild Pardon, aa sihn 
bløw han rolle. 

De wa de sihst Slaw, A war i ; aa degaang A sku te aa 
sedd ow Hæjsten, haad A møst mi Maandbed te mi Pihv, 
aa A haar aalle sit et sihn. 



»Faa den Sag,« saah han Mahs aa Vrahnum, »A haa 
jow ænnele aasse wor i Krie, aa de ku ha gaan mæ mød 
wahr end de gik, aa de endtes mæ te A fik en gue Kuen — 



E BINDSTOUW 219 

jaja! no æ hun døe aa hæn, sølle Kjesten, men hun wa gue 
ve mæ, saalænng hun løwwed; A mo ett sej hin Ant po. 
NcKideda, saa haar A laae den hæhr Vihs om den hæ Krie, 
aa hudden A fik Hold o Kjesten. 

Degaang te di ve' Kjøwenhawn mæ Amraal Nielsen drowes — 
De war en høw Skjætaasda di bestellt ett Ant end slowes — 
De Pust begynnt ve Kjerketie, da di had ringed sammen; 
Men Klokken den bløw trej saawal, fa Nielsen han saah 

Amen. — 
Aa de wa Mæ aa Jens aa Pier — fræ jen Bøj aalle Trej — 
Aa po et Skiv hed Prøvestien, dæ wa vi aasse mej. 
Den Tie te Klokken den war oth, aa vi had faat wo Dower, 
Da rovt Cavtejnen : »Karle ! lad mig see, I ikke sower !« 
Aa aall di Skihv, dæ drøw faabi, di smeed dje Kuller te wos. 
Tesist saa kam dæ trej mæjit, aa di bløw leggen ve wos. 
Di skøed, aa vi skøed. Wo Cavtejn — Pe Lassen war'd di 

kalt ham — 
Han rovt faa hwæhr en Kuhl, dæ kam: »Den maae vi ha*. 

betalt ham.« 
Di Kuller fløw saa tyk som Smol aa peev som nowe Hjæjler. 
Di kam aa slow wos øweræhn, som nær di spelle Kæjler. 
Aa møt po Dawen ve en pas, da tremled Jens aa Pier. 
A sokked ve mæ sjæl, aa saah: »No sies vi aalle mier.« 
Saa bløw vi ve aa ponses saaen, aa de wa rehle haat. 
Faa Klokken gik te fihr, aa vi had ingen Onnen faat. 
Tesist bløw Engelsmannen kyw aaw aal den hie Hantiering; 
Wo Løgtnant tahrt hans Pann, aa saah: »Hold inde med 

Sjarsiering !« 
Saa skrej A i en Boed te Land, aa fek mæ Nød aa beddo; 
A gik aa oed, faa dæhr war ett en Plet te A ku seddo. 
Die kam da Jen, A kinnt, aa saah : »Haa Do wor i La- 

beeten ?« 



220 ST. ST. BLICHER: NOVELLER 

»Ja let,« saah A. — »Da æ« — saah han — »di Anner o 

Lassareeten.« 
»Hwah ? Hwem ?« saah A — »I ! Pier« , saah han, »aa Jens, 

di Kammeraater.« — 
»Saa ær ed ikke waer,« saah A, »te vi sto hæhr aa praater. 
»A tinnt, te di wa slawn ihjæl; A soe jow faa mi Øwen, 
»Di tremled øwweræhn — ino ! — da war et wal djæ løwen. 
»Ito ! A vel indda dæhænh !« — »Ito !« saah han, »A'l 

mæddæ !« 
Men Gud bewaahrs ! hwa dæ wa full ! aa ek en Boes wa ledde, 
I Salsen loe di begi Tow, faa di ku ett kom længer; 
Aa Minnisken di stod omkring, aa glowd aa ga dem Pænger. 
Aa dæhr stod stuere faarnem Folk, aa Frøkener aa Fraawer, 
Aa ga dem. »Hillimænh !« saah A, »da skal A loww, I 

skaawer ! 
»Hudn goer ed mæ Jer?« — »Skit !« saah Jens: »A'r aah 

mæ begi Fædder.« — 
»A mæ mi Ahrm, walkommen Mahs !« saah Pier — »ærd 

Dæ, dær æ dær?« 
Mens Jens han loe aa tow mod Pænng; han talt dem, aa 

han djelt'em; 
Aa de wa Sølpænng aalle Slaww; han had nok mæ aa 

skjelt'em. 
Di hall put han i Pies Fek; di hall dem tow han te sæ; 
Men saa ga han et Hjahtesok aa prøwed aa læth ve sæ; 
»De blywer rinng mæ mæ« — saah han — »Aa trower ett, 

A løwer. 
»A bie Dæ saa almindele. Pier ! komme Do dærøwer, 
»Da skal Do hælls mi Faaer aa Muer, aa Kjesten ekke 

minner ! 
»Aa ka Do løww, da bier A Dæ, Do gywte Dæ med hinner !« 
»De skie ves ett,« — saah Pier — »faar A mo vesnok følles 

mæ Dæ?« 

»Hwa ska wo Pænng blyw te ?« — saah Jens — »Mahs ! ve 

Do ta dem te Dæ 
»Aa fløj dem hjæmm?« — »Hwofor ek de« — saah A — 

»A ska wal ta dem.« — 
»Vel Do gi Kjesten aalle mihn?« — saah Jens — »faa hun 

ska ha dem. 
»Men hvissom, Pie ! Do døer far A, maa A saa arre dihn ? 
»Hun fek indda en kjøn kon mier, nær di bløw laa te mihn !« 
»Aa ja !« — saah Pier ; aa de wa aa di sisti Uer, han 

taalt, 
Faa føst døh han, aa saa døh Jens : aa saaen fek Kjesten 

Aalt. 
Saa drøw A hjæm mæ den Beskien, aa kam te Ørum 

sille — 
A vil ett go te Kjesten strags, men blyww te'm Muenen tille. 
Mi Faaer og Muer — de skal A loww — di smillt, degaang 

di soe mæ. 
Mi Muer hun saah : »I Guskilow ! Do kun indda begoe 

Dæ.« — 
»Ja de wa stint nok« — suered A, aa kyl mi Twærsæk nier. 
»Do æddet nahgen« — saah mi Faaer — »hudn goer et 

Jens aa Pier?« 
»To di bløw skaat,« suer A, »dæ war aa ret en slem Spi- 

takkel ; 
»Di loe som slagted Swønh; te A bløw frie, de war^t Me- 

rakkel.« 
»Hm — hm — hm !« saah mi Faaer — »hvem kaast'em 

hen ? hwem full te Grawen ?« — 
»Ham Sjæl han kaast'em hen« — saah A — »aa hiele 

Kjøvvenhawen 
»Ful dem te Grawen. Dæh bløw ringed, præjked, dæh bløw 

songen.« 

Mi Muer hun slow hin Hinner sammen : »De wa knøwt aaw 

Kongen.« 
Mi Faaer han saah: »No fo di Saarre te Øwlis — sølle 

Kjesten !« 
»Faa nærenstie En haaer en Ven, saa vel En nødde mest'en.« 
Om Muenen degaang vi had et wo Dower, saah mi 

Mower : 
»Do ska wal hen te Øwlis no? — A følle mej, A trower.« 
Da Kjesten soe mæ, stak hun i aa græhd — faa di had 

saae hin't — 
»Hwa ka de nøtt« — saah hinne Faaer. — »Aah!« — saah 

hun — »de ær aah stint. 
»Aah Jens ! Jens ! Jens ! Do wa mi Ven — aa hwofaa skul 

A møst Dæ !« 
»Aah ! gi Dæ stell te 't !« — saah hin Faaer — »dæ fæs 

wal Jen, ka trøst Dæ.« 
Saa tow A op mi Paang mæ Pæng — dem Jens aa Pier had 

ginn mæ: 
»Dem ska Do ha te Arrepaaet !« — saah A — »Ka de ett 

linn Dæ ?« 
Saa kam vi te aa snakk en Kuen baad' om de Jen aa 

d'Annet. 
Mi Faaer kam aasse te aa saah : »Den Krie æ slem faa 

Lannet. 
»Men ejjes no te Jens æ døe, hudn tinke Do no, Øwli? 
»Do ka ett saaen sedd Enkimanh; aa deVt waer aa wrøwl i. 
»No ska Do inten gywt Dæ sjæl — aa Do æ raa faa gam- 
mel — 
»Aa Do aa hun I sku nohinne væhr epo jens Hammel. 
»Aa A veed ett, Hwem de sku væhr.« — Han suer: »A 

vedsk hejer. 
»Ku Kjesten finn en Kaael mæ Let, kahænsæ de wa 

bejer.« — 

»Ito !« saah Muens, mi Faaer — »Do'k ett behøw aa lied 

aah laanta — 
»Aah ! I behøwer hejes ett« — saah Kjesten — »aa ha aah 

traant ! — 
»Hm, hm !« — saah ØwH — »hm ! A veed, di Sæn han haae 

no Skjellinger« — 
»Hint wos en Dram aa en Bed Brøe ! de ka ett hjælp vi 

kjællinger.« 
Men saa bløw Kjesten rent kataalsk, aa hwæll, aa ba om 

Daw da. 
Men sihn som vi kam sammen saan i jit aa annet 

Law da: 
Somti saa wa hun ett betint, aa annetier hun tøt et. 
Tesist saa bløw vi Manh aa Kuen, aa Ingen haa fortrøt et. 



Noddeda! Wolle Vistesten haad tawn still den hiele 
Awten; men ve de Law fik han isinn aa snak mej. 

»Hwem dær æ kint i Graah aa dæromkring,« saah han, 
»veed wal aasse, te dær æ Nød, di kalle Swenh Graahs Ca- 
pel — faa hæ haa wot en bette kon Kjerk engaang, lissom 
dæhr øhsten for Ungstrup. Men de er ænnele saa lænrig sihn, 
te mi Aalfaaers Aalfaaer haad ett sit Nød aa den hæ Kjerk. 
Stien æ dær inno nown aa; hwæm dæ gidde gaan ætter ed, 
ka snaar finn e Stej po Groskows Mark, lit nueren faa Haww 
Søe. Degaang de skidh, som A no ska faatæll, si da wa dæ 
trej Konger i wo Land — aa de wa di tow faa manne, ka A 
trow, faa jen ku ejes ha wot nok ; trej Konger i et Land maa 
væ lisse gaat som trej Konner i jen Hues, faa hudden sku 
di faaligges? Noda: den jenn aa di Konger hedd Swenh. 
Han slow den aahn a di tow anner ihjel ve et Gjæstboj, hwo 
de no war, aa han vil gjo lisse ve den treddi. Men han 

unnrennt, aa sanked en gromme Haav Kriesfolk sammel, aå 
øwwerwan Swenh i et stuer Slaw, di haalt derinn paa Graah 
Hie. Swenh han tavt baade e Slaw aa e Lyw, som A no 
ska faatæll. Den Daw far e Slaw sku stoe, saa stod e Konng 
udden faa hans Tjelt, aa saa bøj ed sæ hwerken wahr eller 
bæjjer, end te en Buenkuen kam gaangend faabi, aa hun war 
en skammele knøwh Kwinn. E Konng fek Løst te hin, aa 
lo hin træk ind i e Tjelt, aa loe aasse ve hin, men haat 
imued hinne Villi. Dæ ku wo manne Konner, dær ett haad 
tawn sæ søen Kjellingerie næe saa næer; men den hæhr wa 
strix i ed. Saa snaaer hun wa sluppen ud igjen, rent hun 
hjem, aa græed saa møj moddele, aa faataall hinne Mand 
Aalting, lissom de wa gawn te. Saa bløw han ilworm, aa 
saah : »Da skal A indda sie, om A ka betaahl den Skitting 
aa en Konng de hæh Støk Arbed.« Dæhmæ tow han en 
Yws, aa stak bag nier ve hans Nakh, mæl hans Innetrøjj aa 
hans Ullenskjøt, aa gik ued. Men e Slaw wa begynt, aa de 
uet ett lænng, fa Swenhs Folk bløw splet ad aa faadrøwwen. 
Han maatt jow aasse sjæl remm, aa kam faahren aaljenn po 
hans Hæjst dæh faabi, hwor e Buen stod aa soe po e Slaw. 
Men saa støwted hans Hæjst. Finneren war ætte ham et Stød 
tebaagh. Han rovver te e Mand : »Hæel mæ ! Hæel mæ ! 
om Do veed et Stej.« »A ska hæhl Dæ søen,« saah e Buen, 
»te di Uvenner ett ska finn Dæ løwwen.« Mæ de samm hog 
han e Konng møt i hans Pann mæ e Yws, te han fil stjendøe 
øwwerenn. 

Da hans Muedstanner, Konng Wolmer, kam te aa fanh 
ham, lo han ham johr po de sam Stæj, aa byg den kon Kjerk 
øwwer ham. 

Ætte hans Døe haa di aalti kal ham Swenh Graah, faade 
te ham omkam dæhr. — Men øwwenpo de hæhr ve vi no ha 
en Vihs aasse om Krie, som jen aa mi gue Venner — ja de 
er ett længer end tow Oer sin han døh — han haa sjæl dejtet : 

Den Tie A war en bette Kaael, aa gik aa utted Foer. 
A fek mi Føh aa Klæjemon i Muoten Jensens Goer. 
Aaw Naahd aa Barremhjatehied di fek isinn aa ta mæ, 
Da mi Faarællr wa falln mæ fræ aa ingen Anr vill ha mæ. 

Die war A ejsen manne Oer — had retten gue Daww; 
Lid ingen Nøe i nowen Maahd — faa de wa Synd aa klaww. 
Bønh had di ingen flier in mæ aa saa djer ejen Dætter — 
Di tinnt wal aasse, som de gik, te dæ kam ingen ætter. 

Aa mæ aa Muotens Sessel som Søskin wust vi aap. 

Dæ war ek jen uen Blosdrohv i hinne hiele Kraap. 

Vi wa som lit, hwa Jen den vill, de vill den Annen aalti; 

Vi wa tesammen føst aa sist, i Mark aa ve wo Maalti. 

Vi had jen Sæng aa legg wos i, ek heje ku vi soww, 

Fa di had loe wos sammen i wor ejen Byssiloww. 

Te Skuol aa fræ Skuol gik vi knøwt, aa haalt hweranres 

Hinner ; 
Aa hwær en Puhs A boer hin øwr faa de te hun wa minner. 

Saa fultes vi, mens vi wa smo; aa sihn da vi bløw støhr, 
Vi gik jit Vinter begi Tow te Præjsten i Faahøer. 
Aa saa bløw hun mi Gajilam, aa A hin Nøjorsgaw da, 
Degaang te di djelt Kjærster ued i Kaal- og Pigi-law da. 



Men sihn da A wust bæjer te, aa bløw di jit aa tyww, 
Saa maat A te Sessioen, aa spring Sældaaet, aa læ mæ 

skryww. 
A fek mi Pas, aa Sessel græed aa saah : »Faawal no. Pier ! 
A tinke ves, Do go di Vej, A sie Dæ aalle mier.« 

Hun græed — .A græed — de war en Ænk — aa vi græed 

begi Tow. 
Men da vi skeltes lowed hun, te hun sku blyw mæ trow. — 
Saa maat A da massier astej aa ind te Reggemintet — 
A soe hin ett i ølle Oer: de had A aalle vintet. 

I tow Oer gik A Skuolen fram, aa sihn kam A i Krie. 
Die lid A Unt aa Hoerhied; de war en sølle Tie. 
Tesist kam A i Slaw, aa fek mi høwer Arm spolieret. 
Di skoer en aa ve Aawselen; aa saåen bløw A korieret. 

Di kunn ett brugh mæ længer dier, aa dæfor fek A Low. 
Saa gik A hjem den laange Vej rint uhd fræ Issehow. 
A tinnt saa tit aa manne Gaanng : hudan mon Sessel haar et ? 
Kahænsæ hun æ døe aa henn : saa æ hun wal faawaaret. 

Aa som A kommer te wor Bøj, aa sie te Muotens Gær, 
Hvor A had løwd saa glæddele mi guede Ungdoms Oer, 
Da wa der Spel aa Løstehied, aa Huset fulh aaw Gjæjster, 
Aa Gillwown i den hiele Goer, aa Towten fulh aaw Hæjster. 

Aa da A kam saa te den Dåer, aa saah : Gusfrej herinn ! 
Da wa dær ekke Jenh, saa' tak; ekk Jen, dæ ku mæ kinn, 
Fa Brudden kam, aa kieg derned — aa de wa Muotens Ses- 
sel — 
Hun slow hin Hinne te hin Lohr aalt mæ saa stuer en Ræssel. ' 

»Aa Herreguj ! hwa sier A no ! to de æ Pie dæ stoer. 
»Aah Pier! A vinted ætte Dæ i samful ølle Oer. 
»Mi Faaer aa Muer æ begi døh — hwi skull A go fræ Goren ? 
»Do kam jow ett — Do skrøw jow ett — no ær A gywt mæ 

Søren.« 

»Hwa skull A skryw mæ, Sessellil ! mi høwer Arm ae hemi ; 
»Aa fahr i Krie aa fremmed Lann A ku jow ingen senn. 
»A æ en Krøvl; de sie Do wal, aa ingen Minnesk nøtte — 
»Gud give det, jeg maatte snart herfra til Graven fløtte !« 

»Gi Dæ tefres !« saah hun, »Do skal slet ekke suk faa Brøe ! 
»Saalænng vi Anner haaer en Koen, da skal Do ett li Nøel 
»Do ka jo bl)nvw som Do haa' wot i gammel Tie i Gæren ! 
»Kom inh aa sæt Dæ ve wo Skyw! saa ka vi snakh mæ 

Soren !« 

Si no ær A en gammel Kaael, aa gor aa utter Foer; 
A foe mi Føh aa Klæjemon i Muoten Jensens Gær. 
A fløtte Ky§r, A fløtte Hæjst, aa Smotøw sier A ætter; 
Aa somti po mi venster Arm A bærer Sessels Dætter. 



Da no den hæ Vihs om den jenarmed Sældaat war uhd, 
saa tow Wolle Vistisen ve igjen aa saah : »A skal indda 
beskryww Jer, hudden de gik mæ de Oer, A tint dærøwwer 
i Kjøvvenhawn. A haar inno gjemt de Brøw, A skrøw hjem, 
aa no vel A løhs ed faa Jer: 

No er A da bløwn Kusk ve en Brandispettør, aa hwis- 
sommensti I so mæ no, kun A rele ræh Jer hen, faa næ rens ti 
A sedder o e Bok, sir A ud om en Bjøn, faar A haar en 
UUenskjøt aa baare Ræwbælle, aa en laajn Kabus mæ en 
Ræwhaal i e Nak. Den naadde Frow saaih føst, te de sku 
wot en Ræwrump; men saa saah A: »Nej ejs manne Tak, 
de passer A ett om.« 

De væst A haad her, de føst A kam her, war ejs aa 
faasto dje Snak: den naadde Frow wa rejn Tysk i hinne 
Taahl. En Swønstiæg kailer hun en Svinestej, aa en Stej 

15* 

kalier hun en Stie. A vest haatte ett, hudden A wa vænt 
i et. »Kan han bære en Stej til Bageren?« saah hun te 
mæ. »Nej, hwerken A ka ek hejr A vel; hwa skul han 
aasse mæ den?« saah A te hin. »Saa kan han gaae den 
Sti, han er kommen paa, jydske Kavaj!« saah hun te mæ; 
men saa kam Hæhren, aa han skel wo Træhd. Di bette 
Smobøn er aasse no gromme Krabaater : næ di sie mæ, skal 
A aalti staw te mi Nawn ; nær A saa sejr »O sejr ou, L, 
e Le, Wolle,« saa grine di saa dje Maw æ farre aa. spræk. 
De gor ejs knap te hæhr, faa nærensti A beer bm en Tovæ- 
dels te e Brø, saa øwerbegrine di mæ, aa læer te di ka 
ett faasto hwa A sejr. Da wa di møj bejr ind i e Sønnen, 
degaang te vi war ilaw mæ e Kosakker; nærensti A dæhr 
faalaangt faa tow Skjælling Wost, saa ga di i^æ aalti faa 
fih Skjælling Pøls. A haa wo tow Gaang o Kaameddi; di 
saah faa mæ, te di spelt dæhr, men A so hwerken Kwot 
eller Tæminger; A soe de wahr wa, faar A so den Slemm. 
De var uhd o Vejsterbrow. Føst kam der en Kriskaael, aa 
han sat en Stej te et Hus, aa krøv in aa et Vinni. »De 
komme Do gal fræ,« saah A, »dessom der ejs æ Folk 
hjemm.« Dæ stod nowr Kompener ve mæ, di ga dem te 
aa li aa mæ ; men aaller saa snaaer wa han kommen nier 
igjen, fahr e Mand kam ud mæ et Lyws i hans jen Haaen 
aa en Kohr i den aahn, aa saa røg di sammen; men e 
Tyw stod sæ, aa stak e Mand ihjel. A rovt, te di sku grihv 
ham,, aa før ham te e Herredsfowd, men di low a mæ, aa 
holt faa mi Mund — søen æ et aa ha gue Fortaalere; 
kahænsæ han aasse had stollen sæ righ, faa saa haad han 
ingen Nø. De waart ett lænng, saa so A ham igjen, han 
sad aa oed mæ tow Kwinfolk, aa en Møllerswen gik faa 
Buer. De war en speddelske Knæjt den samm Møllerswen, 
han haad læer hans Profession tegawns, faa han stal baade 
Brænviin aa Edelswaar aa Skywen fræ dem, aa holked i 

sæ som en Stork; men kahænse han heller ett had faat 
aa ehd i manne Daw, faa slanten wa han, aa hans Klæjr 
hang aa slovvred om ham. Saa rej di de Huus øwrenn, aa 
saa so A et aant Stej, dæhr wa Liegstow, aa saamanne 
Kaahl aa Pigger, der rent aa danst; dæhr kam e Tyw aa 
vil dans mæj, aa den laang Møllerswen aasse. Men Skam 
slaae dem ! e Møllerswen haalt e Kaahl ve Snak, mens e 
Tyw stal jen aa e Pigger, aa rent astej.mæ hin. »Hej!« 
rovt A, »hwi løvver I ett? e Tyw skeller hin ves ve hwæ 
Klæjtro, hun haar o hinne Krop.« Men saa grint di igjæn, 
aa saah te A sku holl Kjæft. Alywl rent di da ud aa e 
Liegstow, men saa ku di ta æbaag. Let ætter kam e Pihg, 
e Tyw had stollen, igjen, aa fløw fræ den jen Sih te den 
aan, aa røw sæ i hihner Hoer, aa bar sæ ad, som hun had 
wot gal. »Hwa gor a hin?« saah A te ham, dæ stod ve 
mæ. »E Tyw haa lokked e Pihg,« saah han. »Sk...« saah 
A, »wa de waer aa skav sæ søen te for? han haar wal saa 
møj, te han ka betaahl faar e Baaen.« »Si hes !« saah 
han, »dæhr kommer den skammele Møllerswen tebaag mæ 
en laang Stremmel Papiir.« — »No vil han ta Moel a hin 
• te en nøj Kjowl,« saah A, »kahænse e Tyw haar røwn den, 
hun haar epo; ja, ja, Nøj æ bæjr end slet Ett.« Men e 
Pihg war ett faanøwd mæ de, faar hun loed te, hun vil ha 
slawn e Møllerswen mæ hinne Knøtnøw, aa saa sprang hun 
op po et Kon Digi aa nier igjen, aa hwor hun saa bløw aa, 
de vedd A ett. Hun rent wal sajtens ætter en Inkallels, men 
hwa ka de nøtt ? de hun haaer, de haaer hun, aa e Kaael 
ka go fræ de jen Herred te de aant, saa ka hun ta æbaag. 
Men saa skul I ha sit et Spel ! Dæ stoer en Hæjst mæ en Mand 
epo o Kongens Nøjtaarre — A haa manne Gaangg gon om 
ve en, aa tint, te de wa nøj di haad skor ud aa Træ; men 
Skam slaa ham ! kan ka got rih, hwot han vel, faar aalle- 
bæjst som A sad aa gavt o di hæhr Anstalter, kam han ind 

ætter e Tyw. Han had relle nok smur sae øwr mæ Krihd, 
men A kint ham allywl. E Tyw war ett sue glaa ve ham, 
faa hwa&hgaang han so te ham, saa nekked han a ham; 
men han bløw indda haallen stell, saalænng te e T3rw fek 
Staahn aa unrenn. Tesist saa barres de mæ for, te A so 
Helvede. Den Slemm aa saa manne Smodæwl, te de wa 
grusselig, rent aa slow Ild o e Tyw, aa saa putted di ham 
nier i en glown Own aa sprang sjæl bagætter, men den løwn 
Træhæjst sprang mæ e Mand op o e Lowt. Den aahn 
Daw gik A nier o e Taarre aa vil si, om han wa der — 
jow, han stod dæ relle nok, aa had faat aal e Krihd tarred 
a sæ; men A ska wal hyt mæ, A kommer ett faa nær te 
ham, faa no ved A, hwa han bestoer aa. 

Den aahn Gaang A wa dæhr ud o 'de Comeddetøw, da 
kam Skam e Møllerswen igjen, aa de Gaang wa han kom- 
men i Tjennest ve en aahn Haasben, aa di sku wal laant 
hen, faar han had en gromme stuer Madkaarre aa slæhv 
epo; men de war en Sløngert, ihwot han kam, aa de hæ 
Stehlen wa nohanne gjoer ve ham, faa lissesnaar han so, 
te e Mand wa kommen et Koen fram, saa ga han sæ ilaw 
mæ e Madkaarre, aa han hog i sæ, aa stopped nier i hans 
Maw jen Humpling ætter en aahn, aa saa tow han sæ en 
gue Toer aa e Flask ivessomda, aa sat en hwæh Gaang 
bag ve sæ. Men saa kam der Jen i søen no pæen tawlered 
Faarklætøw mæ en HjøUistryhg i hans Haaen, aa han snap- 
ped e Flask aa rent mæj. Degaang te e Møllerswen saa 
wæhn sæ, aa vil ta hans Flask, saa war en hænn. De howed 
han ill : han so sæ ronnen om po wos Aalsammel, tesist fait 
hans Øwen po mæ, faar A stod ham nærest, aa da ku A 
wal si, han waantint mæ te et, faar han bløw ve aa glow 
o mæ, som han skul ha et mæ. »Hwa ka de nøtt,« saah A, 
»te I sier o mæ? A haa Skam ett tawn je Flask, men dæ 
wa Jen, dæ rent her i et Pa laang Bowser aa mæ en Hjøl- 

listryhg, han tow en fra& Jer.« Men de ku let hjælp Aal hwa 
A saah, faa han bløw ve aa si o mæ; han saah Ingen- 
ting, men hans Øwn gnistred som glowen Ild, aa aal dem, 
dæ war i e Stow, di grint lisse stærk,»,som di kunn. Saa 
bløw A ilworre aa saah te ham: »Tyw tænke, Hwæmand 
stæl; dersom Do ett vil læ væhr aa glow o mæ, saa skal 
A Skam kom øwr te Dæ, aa baank e Miel aa di Trøj.« 
Han stod lih kawt, aa gavt saa høwt, te A ku ha jawd 
beggi mi Knøtnøwr ind i hans Mund. »Da skal A si, om 
A ett ka læth din MøUertyw!« saah A, aa saa vil A te aa 
kyl mi jen Bien øwer e Plankværk; men saa begynt di Aal- 
sammel aa rohv, te A sku go ud; di haa wal wo ræhd, te 
dæ sku ski en Uløkk. Saa wa dæ Tow, di tow mæ hwer 
unne si Arm: »A ka go sjæl,« saah A; men de ku ett nøtt, 
hva A saah, faa saa krøv di sammel runnen om mæ, aa 
raavt Hurra faa mæ, faa de A søen had skamfutted e Tyw, 
aa saa bar di mæ rele ud po dje Skaaller; men i e Dåer 
skelles di ad, aa saa trillt A aa brækked e Maanbed te mi 
Pihv. 

Men saa haar A aasse jengaang wor i Kjærk, i den 
bette kaalled Kjærk, dæ legger paa Kongens Nøjtaarre, let 
fræ den løwn Træhæjst; de war en dolh Kjærk innen i. 
Møt øwr war et stuer Omhæng, aa de stod der en bette 
kon Knejt aa trak op aa nier, aa en Præjst stod der ve 
hwæ sin Sih aa et, aa di wa swot i e Ansigt; A stod ve 
wo Kaakkepihg høwt aap o e Puppeltuer. Kongen sad ve 
den jen Sih o e Præjkstowl; men han taw stell, aa e hiele 
Mienighed taw stell, undtawn somtier te di klapped i dje 
Hænner, aa ga et gromme Vræl aa dem. I e Chor dæh gik 
di ud aa ind, aa saa præjked Jen, aa saa præjked Tow, aa 
saa rovt di i Munnen po hværanner; saa sang di, aa saa 
spelled di. Dæ war aasse Bruddeviels, men e Brud aa e 
Brudgom haalt hwær i sinh Enn aa et Stykke Lat — de 

klepped e Præjst møt øwr. Sihn kam di bæhren ind mæ 
e Brudgom, aa han wa slawn faadærred, hudn han saa wa 
kommen aastej, aa saa tow e Dejn en grummige stuer Fiol, 
aa ga sæ te aa spell aa sønng faar e Brud saalæng, te 
hun fil i Søwn. Wo Kaakkepihg ga sa& te aa græhd aa saah, 
te hun wa dø, men de haad wal ett aa betyh, faar A veed 
da, te Jen ka ett sønng Jen ihjel, aa A trowr aasse, te A so 
hin et Pa Daw ætter o e Gaahd, aa da skadd hun ingen 
Ting. De war ejs den særest Hantiering, te A ha sit i nown 
Kjærk. 

No ett mier de hæhr Gaang, ant end om I vil skekk 
mæ en Wost aa et Pa Faasloer, aa saa et bette Fjarril 
Smør, faa hæhr foer vi ett ant Smør end Fjet, faa hæhr 
ær ett ant end Bæster i e Bøj, aallywl den Gaahd, A bowr 
i, hedder Studenstræhd. Faawal !« 



Dæhrætter tow Rasmus Owstrup fat, aa faataall den 
hæ Histaarri : 

Som A no sku faatæll Jer: De war i Kriens Ti, da 
di hær Engeismænd haad g jo de hæ grummige Spitakkel 
i Kjøvvenhawn, saa maat A da hejer ett blyw irow, faa 
Legsmannen kam aa drøw mæ ud o Sessionen, aa dæh bløw 
A tawn te di Haassens Hæjstfolk, aa A lahr baadde aa 
rih aa hog Folk ihjel; men A fik sjæl ingen Hog, faar A 
ska sej wos : di slaaer kun i Frejstier, faa nær der æ Kri, 
saa æ di baanng, te vi ska gjø de Slemm veddem. I Frejjen 
saa raaer di faa wos, men i Krien saa raaer vi faa dem — 
si de ær en Faaskjæl. — A had en gue Madpues mæ mæ 
ud te Skuelen, aa mie fik A sennen hjemmenfræ, aa de gjor 
ingen Uhn ve ham, dæ sku læhr mæ, aa A kam te aa sto 
høwt baade faa ham aa Aaffisiereren. 

Saa sæjer Unneraaffisieren te mæ en Daw, A had gin 

ham en Pølls aa en Pa' Woster — faa han wa' gywt, skal A 
sej wos — »Høe,« seje han, »kinne Do Messingjens?« — 
»De war ett godt annet,« søh A, »de æ den bejst ve hiele 
Reggimintet.« — »No,« søh han igjen, »Watrup, dæ rier 
ham, æ bløwn syg, aa han døe wal aasse.« — »Ja de ka 
got væhr,« søh A. — »Ve Do ha ham,« søh han, »saa skal 
A si aa skaf Dæ ham, men saa ska Do aasse tænnk po mi 
Kuen !« - — »A ska betænnk hin,« suet A, »mæ et Faasloer 
aa et bettekon Flæsk, hwissommensti te A maa fo Messing- 
jens. Aa hun skal indda fo en Snes Æg aa en fi Marker 
Smør, saa raa mi Mowr komme herud.« »De ær Uer nok,« 
suert han. Saa fek A relle nok Messingjens, aallywl dæ war 
en grumme Røwt om ham, faa di vil rih ham Aalsammel : 
men to dæ ku jow da kun Jen kom po ham ad Gaangen. De 
føhst Gaang A skul o ham, da soe han relle nok vis po mæ, 
lissom han vil spøhr mæ : hwa æ Do for en Kaael? Men A 
snakked mæ indda terett mæ ham, aa faataal ham, te Wa- 
trup loe paa Syhgstowen, aa gik nok ett fræ ed, aa saa 
had Underaaffisieren sød, te A sku ha ham, aa te de ku 
slet ett nøtt, te han stinned sæ. De ku han faastoe — faar 
aal dem, dæ kjennt ham, di søh, te han aaljenn haad lissaa- 
møj Faastand som tow Kyrrassierer. Aa de waar aasse 
sann; han fattedes ett Annt, end de te han ku ett snakk, 
aa de wa jow ett hans Skyld. A glemmer aaller de Gaang 
A søh ham, te Watrup wa saa rinng, da sukked Hæjsten 
relle lissom et ant Minnesk. Ja, I ka trow, te vi Tow spraak- 
ked sihn møj mæ hweranner, aa te Aalt, hwa A søh, saa 
enten kronnied han, eller hwinnied han, eller rimmed han, 
aa A faastoed aalti, hwa han minnt. 

Som A no sku faatæll, saa drow vi da ind i de Syn- 
nen. Aa vi massiered jen Daw aa en aahn Daw, aa saa 
bløw Jen en bette Kon træt aa den Rien, aa let æem dæhr, 
bwor En æ høwest, nær En sanker Spohn. Saa stod Kaahlen 

aa, gik imæll, aa had Bjesselet øwer Annen. A gik aasse, 
men A lo Jens skøtt sæ sjæl. Han fulle ms& nok saa trolle, 
aa kam Nowen ham faa nær, saa skroll han — faa di vil 
ha te, han war en Haltigh — aa vil baade bedd aa slaa. 
No da: saa kam vi en Daw te e Bøj dæruhd ve Obbenroe, 
aa A fek mi Kotier ve en Gaamnand. Dæ stod godt te ve 
ham, men de war en pihnwon Hund, faa vi ku ett wal fo 
de, vi ku ehd. Men saa wa dæ jen aaw Dætteren — han 
had sejs a de Slaww — aa hinn kun A retten godt lih, aa 
hun kun aasse Hh mæ faa den Sag, aa hun ga mæ et godt 
Nøsfoer den sam Awten, aa Dawen ætter — faa vi lø øwr 
dier — saa war hun indda bejr ve mæ, aa hun vest aalle 
de Gue, hun vil gye mæ. Den aahn Muen, fa vi kam astej, 
saa kam hun ud te mæ i Staallen, hwor A stod aa stregled. 
»Rasmus !c søh hun, »no drawer Do hen, aa saa fo vi waJ 
ett hweranr aa sie mier.« — »De ku byh sæ !« sejr A. — 
»Nej !« sø hun, »Do ka mest di Lyw, eller Do ka fo Dæ en 
Kjerrest deruhd.« — »Veed Do hwa,« sejer A, »inten A 
no løwer eller A døer, saa foer A ingen Kjerrest, hwissom- 
mensti Do vil ett væhr ed, Helle!« — »Gud bæjr ed,« 
sæjer hun, »A for aalle Low te ed a mi Muer, aa knap nok 
a mi Faaer, faa di haa sit Enaahn ud te mæ.« — »Helle!« 
sejer A, »ær ed di Alwor, Do ve draw ind te mæ, saa bi et 
Stød ætte mæ aa si, om A komme tebaahg. A fo raa mi 
Awskien, aa mi Faaers Gær, saa ska vi gywt wos, næ Do 
vil ræmm hæh fræ, aa følles mæ mæ te mit Hjemmen.« — 
Saa tow hun mæ om Halsen aa kyst mæ, aa græed en Koen, 
aa smutted ud igjen. — Messingjens so ætte hin, aa A lo 
Saael aa Bjessel o ham, aa rej mi Vej mæ di Anner. — De 
war en sølle Tie faa wos : somti fek vi Nøj aa ehd, aa 
somti ett; men A djell aallywl mi Brøe — nær A haad 
— mæ Jens; aa lissesnaar vi kam te Kotier, saa sørred A 
føst faa ham mæ Hakkels aa mæ Hawr, aa mæ hwa A ejsen 



E BINDSTOUW 235 

ku bjerre te ham, somti Row aa somti Byg aa somti Hwehd, 
som de ku træf sæ. — Vi drøw laant astej, A veed aalle hue 
vi war; men Krie, de faanam A ett te. Laant om lænng 
fek vi Aadder aa dryw hjemad. — Helle had ett wo møj 
aah mi Tanker aal den hiele Mars. Da A no kam saa 
nær, A ku si hinne Bøj, saa rier A hen te wo Rikmæjster, 
aa faaklaared ham, hudden de wa gawn mae dæhr sidst, aa 
hwa vi had isinn, aa ba ham saa om Faalow aa ta Pigen 
mæj. »Messingjens,« søh A, »ka gaat bæhr wos behgi Tow, 
aa A veed han gjør ed mæ en gue Villi.a — Rikmæjstexen 
smill, aa søh : »Du er en Helvedes Karl ! men hvordan vil 
Du komme godt fra det Pigetyverie? Di kommer nok strax 
bag efter og taer hende fra Dig, og Du faaer en Ulykke 
— jeg kan ikke redde Dig.« — »De haar ingen Nøe,« 
sejer A, »hun ska ha mihn Staallklæjr epo, saa ka der Ingen 
kin hin, aa A seje te mi Kammeraater, aa hwem dæ spør: 
te de war en sygh Draguen aaw di fynsk, dæ wa bløwn 
leggen dæhr i Bøjen.« — »Lad gaae! din Gavtyv!« seje 
han; »jeg skal selv tale med Chefen og faae ogsaa hans 
Minde ; men jeg skal nok tie stille med dit Pus og bilde ham 
ind, at Messingjens af Medlidenhed selv havde forlangt at 
faae den syge Dragon pata Ryggen.« — De gik no aasse 
aalsammen, som de skuU. Vi rej ind ad Bøjen, aa dæ 
stued di Stuer aa di Smoe uddenfaa Puet aa Dahr faar 
aa be wos walkommen. A skotted ætte Helle — jow! hun 
wa dæ relle nok, aa da hun fik Yww po mæ, aa A lo mi 
Pallask hels hin, da glindsed hun øwr hiele hinner Ansigt, 
som om hun skul ha wor ud aa fæjst Pigger, som di seje 
faar et Mundsprog. 

A lued som Ingenting; aa A søh Godaw baadde te di 
Gammel aa te di Unng; men A gjor ingen Faaskjæl. Da 
vi had faat wo Nætter (de war ett Ant end Boghwedgrød, aa 
di wa fatte, aa dæ war ett Ant end no sølle blaasuur Mjelk 

aa depp dem i), saa gik A ud aa fuer aa — et Støk Brøe 
had A lested ud aaw SkofFen derinn unne Skywwen. — Jens 
rimmed, da han soe mæ, aa løjted de hæ Brøe. »No ska Do 
ha dehier forudden di Ransoen,« søh A te ham, »ka Do 
saa sto ve aa bæhr Jen te forudden mæ?« — »Hohohoho- 
hohoho!« søh han. »De ær Uer nok,« søh A, »Do skal ett 
kom te aa faatryhd et.« — Mædesamm kam Helle. Hun 
wa baadde glaae aa saarren; saa smill hun, aa saa græed 
hun, aa somti beggi Diel po jengaang. No te de sku te 
aa vær Alwor mæ hinne Ræmning, no bløw hun en bettekon 
hwaws i ed. »Di er aallywl mi Faaræller, aa de æ mi 
Føhdegoer A ska aalle sie i min Daww mier. A skal ud 
imell Fremmed, aa ha ikkun jen jenneste Ven. Rasmus, 
Rasmus ! vel Do wæ gue ve mæ ?« — »Do ka sie,« søh 
A, »hudden A er imod Jens, aallywl han æ kon et Umæ- 
lend : A dieler mi sihst Mundfuld Brøe mæ ham — hudden 
skull A nowntier blyw slem ve Dæ?« — »Men hudden skal 
A slep hæfræe?« søh hun saa. — »De haar A betint,« søh 
A; »de skal ingen Faahr ha.« Saa fløjed A hin mi Staall- 
klæjr: Luh, aa Kittel, aa de Hiele, et Pa Hueser aa et Pa 
Skow, aa ba hin go ind i Herberret aa draw aa hinner ejn 
Klæjr, aa i mihn. Dem, hun wa trokken aa skul hun saa 
kyll i Søen, dæ wa dæ tæt ve Gæren, faa de di ku trow, 
te hun had drowned sæ sjel. Saa klint A hin aasse en 
døgti Knewelsbaart øwer hinne Mund. Den haad A gjoer 
aaw di udder Enner aaw Jenses Mank. De grint hun ad. 
»Go no,« søh A »hen a Vejen naer epo, te Do komme te 
den Bøj, dæ legger her en Milsvej hæfræe. Saa ka Do go 
ind i Krowret, aa blyw te vi kommer, aa de ska ett ue 
lænng. Men Do ska bæ Dæ te, som Do wa møj øwwewun- 
nen.« — No da: hun gjohr, som A haad unneviist hin. Et 
Pa Staahn ætter, søen i Dawskjaret, saa pillred Skadronen 
aa. Da vi kam te de has Krowr, aa gjo Holdt, kam hun 

felle nok staglend ud, aa ba, om ett Jen a wos will ta hin 
op. »Hwa skaae Do?« sø A. »A æ rien skit,« søh hun, 
»A kan ett goe længer.« — A soe te Rikmæjsteren, aa spuhr 
om Teliadels. — »Javel,« søh han; »men hvor Satan vil 
Du saa ha — den Du veed nok?« — »De haar ingen Nøe,« 
søh A, »A wower Messingjens.« — »Naa naa!« søh han, 
»det faar Jens og Du enes om.« — »Vi æ jenns aallereh,« 
suert A; aa saa wa den Snak faabi. 

Mi Kammeraater i Plotongen soe po den hæ bette Dra- 
guen mæ de megtige Skjæg, aa grint let a ham; men ejsen 
spraakked di ett te ham, faa di trowed, te han wa syg. 

No, de er ett waer, aa gjø vidt aa bredt a de hæhr 
Værkerie. Vi kam godt hjem, aa vi lo lyws ætte wos po 
Prejkstuelen, aa vi holt Bryllup de snaaresrt vi kunn, aa — 
men de æ sann : A haad snaar glemt aa faatæl, hudden de 
sihn gik mæ Messingjens. Da vi kam te Haassens, saa had 
han aasse udtjent, aa bløw saalt mæ nowr anner Udsættere. 
A kjøwt ham, aall)rwl han kaast wal møj. Men A sø te ham : 
»Messingjens !« søh A, »A vel ha Dæ, aa plej Dæ aa hehd 
Dæ po din gammel Daw, de haa Do faaskylt.« — »Ho- 
hoho !« søh han ; de howed han. A bedrow ham heller ett : 
A had ham po sywend Oer, aa han had bejr Daw end A 
haad sjæl, faa han bestelt slet ett ant, end A rej po ham 
engaang imell te Kjøvstajen, aa i Sæhti aa i Høsten ku han 
gyer et Beed ivessomda. — Men vi ka ett løww te evig Ti 

— Jens maat aasse astej. — A haad engaang wo hjemmenfræ 
en fi Daw, aa da A kam i Goeren, wa der ikk et løwend 
Minnisk .aa sie hwexken op elle nier, undtawn mi gammel 
Mowr, dæ stod aa ragt i Grødden po Skaastienen. »Gus 
Frej!« sø A, »hudden ærret fat? hwor ær aall di Anner?« 

— »Di ær uhd i Towten ve Messingjens,« sø huri, »faa han 
ve te aa støwt.« A gik derud. Di stued om ham baade 
Helle, aa behgi wo Bøhn, aa Kaaelen aa Pigen, aa Jens 

loe imell dem po hans Sih. »De æ nok skit mæ Da&,a søh 
A. Han letted hans Howd, aa soe saa naalle te ' mæ, aa 
sokked, aa loe Howdet nier igjen, strækked hans Bien aa 
døh. — »Helle!« søh A, »han skul indda begrawes let 
heddele; A vel ikke træk Kjowlen aa ham faar alle de; 
aa han ska jores i Kalgoren, faar A vil hverken ha Swyen 
eller Hunn te aa snahg i ham.« — Saa kam han da aasse 
te aa legg unne den stuer Avvil, som mi Faaer had stanmied. 
— Hwægaang A sie Træet, tinker A po Messingjens.*) 



»De war en knøw Histaarri den,« saah Mads Uhr, 
»aallywl den war om en Hæjst. Men no skal A faatæll 
Jer jent om en Staahkelsmand, aa hudden A kam ve ed 
mæ ham.« 

Hwissommensti — saah han no Mads Uhr — te I haa 
wor i Herning, ælle dæhromkring, saa veed I aasse, te der 
ær en grumme stuer Mues dæ synnen for. Den samm Mues 
æ slet ett saa møj gjæw aa go øwwer faa Hwem der ett æ 
wal kint. 

De wa de Sommer A tint ve Kræns, saa kam der en Kow 
isyk deruhd, aa de war aa dem A sku pas poe. A tow hin 
ve e Hwonn, aa A tow hin ve e Haahl; men hun vill slet 
ett sjæl hjælp te; aa nær Jen ve hjælp Jen, aa Jen ett ve 
gjør en bette Koen, hwa ska saa Jen blyw te? Som A stor 
aa bødler mæ den hæ speddels Kow, saa kommer der en 
Staahkelsmand derøwwer fræ Rind, — aa dem di kalle Rak- 
kere. — »A for aa hjælp Dæ,« saah han, »ta Do no ve e 



*) Der er endnu (1842) flere levende af dem, som kjendte Messing- 
jens i levende Live, og hans Eftermæle lever, saavidt jeg veed, 
mellem de slesvigske Kyrasserer. 

Hwoim, saa vel A læth ve e Haal.a De batted, faa han 
prak hin aasse unner hinne Haahl mæ hans Pigkjæp, aa saa 
fek hun isin aa vil sjæl krat ve. »Hwa gie Do ma& no faa 
de?« saah han. — »A haar ett Nød aa gi Jer,a saah A, »ant 
end Tak.« — »Dem vel A ett ha,« swaahrt han; »men hwis- 
sommensti te A engaang sku kom isøk enten po den jenn 
Maahd eller po den aahn Maahd, ve Do saa læ mæ en 
Haaen, om Do æ tereh?« — »Da vel A aasse de,« swaahrt 
A. — »Godt nok !« saah han, aa saa stumred han aa op ad e 
Bøj te, aa saa wa de ett mier. 

Hwitti war ed no, A kam te aa tien i Suuns Præjstgoer? 

— De ka aasse væh de samm. A ku goe mæ e Hjølli, men 
hwo ganmiel A war, de ka A ett howw, for A veed ett saa 
nøww, hwo gammel A æ no. E Præjst war ælles en grumme 
gue Mand, men Gud bewaars faa Kuen han had ! Hun wa 
saa uen ve ham, som nown Kuen ka wæhr, aa han had ett 
Hunds Ret ve hin. A haa redded ham tow Gaang aa hinne 
Kløer — faa han war en bette faapint Sperris, aa hun wa 
stuer aa stærk, men A war indda stærker, aa ku majt hin. 

— Hun had faat isinn aa vil gjø Nød ve ham, A passer 
ett wal om aa sejj, aa rennt ætte ham runnen om æ Goer mæ 
en Knyw i hinne Haaen, aa rovt, te hun sku gjø de hæhr 
ve ham. De ku A ett lih, aa saa tow A e Knyw fræ hin, 
aa trudd hin te aa væ skekkele — men de wa ejs ett de, A 
vil sej. — Saa war A engaang, mens A tint dæhr, uhd ad e 
Kjaer aa sie atter e Hoe*). Aa saa komme de hæ Kompen 

— den samm Staahkelsmand — staggrend hen ad e Wajjs 
imued mæ, aa han had tow Kwinner ifølle mæj, aa di had 
hwæhr aa dem en Ueg o e Røgh, aa et Baaen i hvæ Ueg. 
»Godaw skal I ha !« saah A. — »De ska Do sjæl ha,« saah 
han. »Hudden haae di Kow ed? Haa Do ett læd hin 



*) Hoe hedder Efterslætten, og Forslætten Hee. 

go idøj sihn ?« — »Aah nej !« saah A, »aa I skal indda hå 
Tak jengaang ino.a — »Tiene Do i den hæ kon Præjstgoer ?« 
saah han. — »De gjør A,« saah A. — »Hø ! vedd Do hwa,« 
saah han, »ku Do et sie aa hæhl mæ di hæ tow Diller mæ 
dje Grumslinger en Daw øwr; for imuen ska da& wæ Jawt 
ætte wo Folk, aa A vill ett gjahn ha dihæhr i Viborrehuus; 
A ska nok hyt mæ sjæl.« — »A ve sie, hwa A ka gye,« 
swaahrt A; »lae dem komm hæ søen let ætte Sengeti te de 
væjster Huus dæhr, saa skal A fo en Stej tereh, aa hjælp 
dem op o e Hjøstaang — men haar I sjæl no Ehdels aa 
no Drikkels?« — »De haar ingen Nøe mæ de,« saah han, 

»aa no ve vi gi Dæ Faawal, te æ Suel æ wal nier.« — 
Saa slufftred di aa hen o e Wajjs te en Jenstægoer, aa om 
Awtenen kam di rehle nok, aa A hæll di hæ Kwinner aa di 
hæ Bøen te den aahn Awten, aa saa lested di aa igjen. — 
Far A skeltes ve dem, saah æ Kompen: »A vil ælles gjahn 
faaskyll Dæ de hær Støk — æ dær ett Nød, Do haa mød 
Løst te?« — »Jah!« saah A, »hwa. sku de wæhr? hm! — 
de jennest wa Muotens An-Kjestien dær i den Gær, hwor 
I gik te iahs. Men hinne Faaræller vil ett la mæ fo hin, 
faa di sæjer: A haa faa let, aa de haaer A aasse.« — 

»Hm ! Falle !« sæje han, »Do sir ued te aa ha et Pa gue 
stærk Arrm ; de ær en gue Arrepaaet, aa hun haa Skjellinger 

— om et Par anne Daw ka Do jow faasøhg, hudden den 
Gammel ka væ tesinds. A ska spon te, de bæjst A haa laer.« 

— De lotted A ætter ; faa Skam slaa dem di hæ Rakkere ! 
di ær ett saa mød taavvele. Di ka baade spoe aa vis igjen, 
aa di ka gjø baadde Unt aa Godt, lissom de ka fall. 

A spekkeliered o de hæhr en Pa Daww, aa nød aa e 
Nætter mej, aa saa den*treddi Daw dasked a hen te Muotens. 
An-Kjesten stod aalljen udden for æ Puet, aa vænt æ Røg 
te, faa hun wa ve aa glodder en Væg: saa A kam bag po 
hin, innen hun vedst aa et. »Jøsses ! er de Dæ ?« rovt hun, 

»hwo haa Do woer i aall di manne Daww?« — »A haa wo 
hjemm, aa ad æ Mark, aa i æ Hie, lissom de ku byh sæ. 
Aa no kommer A aa ve sie te Dæ.« — »A er ett waer aa 
sie. epo,« swaahrt hun, aa jow hin ploddered Hinner nier 
i e Doll, for aa skyl e Læhvi a dem. »A æ lih glaae,« saah 
A, »entin Do æ guul elle groe, faa Do ae mæ den bæjst Ven 
i denne Wahren; men A ska wal alle blyw værdig te aa ta 
Dæ ifawn i Tugt aa Æhr.« — »De war ett got anned,« 
saah hun, »men kahænsæ te vi for aa bih let.« — »A ka 
ett bih sue lænng,« saah A, »faa mi Muer vel ha Ophold, 
aa enten skal A te æ Gær, eller aa en Søster; søen æ de, 
aa de ka ett blyww annelun.« — Saa begynt hun aa snøwws, 
aa tart hinne Øwn, aa sokked; men saah ett Nød. A had 
unt aa ed faa hin; men hwa Roe sku Jen het epo? — No! 
dæ kam indda Jen dæ ku kin wos Roe, aa*de wa sgi de hæ 
saram Staahkelsmand. Han komme mæ den jenn aa hans 
Konner, aa had hans Glarkihst o æ Nakh, aa vil ind i æ 
Goer. Saa vænnt han sæ om imued wos, aa saah : »Si, si ! 
hwa stor I hæhr aa besteller ? Følle mæ mæ ind, bette Pigh ! 
saa vel A si, om A ka laww ed faa Jer; men blyw Do her- 
uddenfaar saalænng, bette Kaael ! saa vel A prøw, hudden 
de ka goe.« — Di gik, aa A sat mæ po en Stien, dæ loe dær, 
aa lo mi Hænner .sammen — A war ett sue glaae. — A vedd 
ett, hwo lænng A sad dær, faar A wa fallen isøwn; men saa 
wowned A ve de, te dæ wa Jen, dæ kyst mæ, aa de war 
ingen Anner end An-Kjestien. »Sedde Do hæhr aa sower?« 
saah hun, »følle ind mæj, no ær ed, som de ska væhr. E 
Rakker haa taal got faa wos ve wo Muer, aa da ett Annet 
ku omvenn hin, saa saah han : » »Dæ sedder en swot Kok 
o æ Raahn — I ku gjahn fo en røe jen te aa gaahl øwer 
Jer, hwes I ett gjø, som A no sæjer.« « Dærøwr bløw hun 
en bette kon baanng, aa saah : » »De for aa væhr ; men A 
sæje Dæ, An-Kjestien! A vel beholl den swothjælmed Kow 

te mi Mjælken, aa A ve ha aal de Ophold A ka tekomm.« « 
» »De ær ett mier end rimmele,« « saah A, » »aa saa haae 
vi wal ett mier aa trækkes om.« « No ka Do læ Ijrwws, 
nær Do tøkkes.« — »Hø ! veed Do Hwa, An-Kjestien !« 
sær A : »den hæ Stohder han komme te aa ha en Kjen- 
nels, aa den vel A gi ham mæ en gue Villi; aa I:a vi fo 
fat o ham, næ vi ska ha Gill, saa ska han aasse ha en 
Gryd Supp, aa en Høhn te sæ sjæl aa di hæ Kwinner aa 
di hæ Bøen.« — »De æ ret nok,a saah hun; »aa A skal 
indda aasse gi dem en Træwl elle let mier a mi halgammel 
Klæjemon.« 

Noddeda : Mi Guemuer gjor et villele Gill, aa dæ va 
fult op i aall Maahder. E Staahkelsmand wa der aasse, 
mæ hiele hans laanng Haahl ; men di fek da dje Løwmaahd 
faa dem sjæl, I ka nok vehd, ve de di war aa Rakkerslawet. 
Ham ga A en Ullenskjøt, aa An-Kjestien ga e Kwinner hwær 
en Luh aa et Kaasklæh aa et Støk Væjmel te en Pigh te 
hwær aa e Unger, aa di wa faahle got faanøwed. 

Mæ aa An-Kjestien vi had løwd en fir Oer got sam- 
men, som vi gjør enno, aa i aal den Tid had vi ett sit nød 
te den hæ Staahkelsmand; aalywl vi had snakked om ham 
baade degaang aa degaang. Somti tinnt vi, te han wa bløwen 
øh, aa somti te di had sat ham ind i æ Viborrehuus. Nod- 
deda: saa war ed, da vi sku ha wor annen Dreng i Kjerk 
— ham Saahren — A gik te æ Præjst faar aa fo de hær 
Værkerie gjor istand. Som A kommer o e Wajjs lihg po de 
sjæl samm Stej, hwor A soe den Staahkelskompen føhst 
Gaang, saa sier A Jen, dæ legge ve den jen Sih aa e Wajjs 
po hans Røgh i æ Lyng aa mæ hans Bien i æ Grobb. De 
wa sgi ham, A ku nok kinn ham. »Hwofaa legge Do hæhr 
aalljenn?« saah A, »skaae Do nøh?« — »A trowr A vel te 
aa døe,« saah han; men han hwæhst ed ud, A ku knap 
faastoe ham. »Hwoer æ di hæ Kwinnfolk,« saah A, »Do 

plejer aa ha mæ Dæ? Haa di faalat Dæ, aa læt Dæ legg 
hæhr o æ Wajjs?« — r Han vrikked mæ hans Howd, aa 
hwesked : »en To Wand !« — »De skal A gi Dæ,a saah A, 
aa saa tow A nød aa de Rejnwand, dæ stod i æ Grobb, de 
tow A i mi Hatskyhgi aa holt te æ Mund a ham. Men de 
war ingen Nøth te, faa han ku ett drekk længer, men han 
ga et Spjat mæ e Bien, aa gavt, aa saa war æ Aahn aah ham. 
— A had indda unt aa ed faa ham, aa da A kam te æ 
Præjst, ba A ham, te de hæ sølle Spøgels maatt blyw kaast 
nier i æ Kjerrgoer. De ga han mæ Low te, aa saa hinnt 
A ham o mi ejen Wown, aa slow nø Fiel sammel om ham 
aa kyl ham nier i de nordvest Hjøn aa e Kjerrgoer, aa dæh 
legger han. 



»De wa no de,« saah han Kræn Kapballe, »men huefor 
sedde Do saa stell, Mari Kjølvroe? Ka Do hwerken faatæll 
ælle synng wos Nød?« — »De war ett umowle,« suert hun 
aa drow et Sok, aa saang saa vemoddele, te Jen sku haatte 
trow, te de wa hintes hin sjæl : 

De wa ve Helmestier Marri hun skul astej ; 
Hun had hin Tøw i Haanen, vil te aa go hin Vej. 
Hun had no tint en Sommer i Palli Krænsens Goer; 
Hun kam dædid mæ Suolen, hun wa kun sej sten Oer. 
Den Ti hun war et bette Baaen, hin Faaer aa Muer wa dø; 
Aa da hun saa bløw støhr, saa maat hun tien faa hinne Brø. 
Da hun gik fram ve Staallen, hwo Palli Krænsen stued, 
Da wa Marri saa saarren, hun knap ku fløt en Fued. 
De war ett fri dæ stod i'en Tohr i Pallis Yww. 
Kahænsæ han had hæje sit, te hun ku ve dem blyww. 
Hun maatt ett faa hans Mower, faa hun war et fatte Baaen; 
Ejs vil di hat hweranner, men de skul no ett væ saaen. 

6.V. 

»Faawal no, Palli !c søh hun, da hun gik ham faabi. 

Han tahrt hans Øwn, aa vænt sæ, aa søh : »Faawal, Marri !« 

Marri hun wa saa saarreful, hun tøt, hwo hun gik fram, 

Te aal den Diel, hun møt, de søh te hinne lissom ham. 

Aa hwær et Dywr, aa hwær en Fowl, hwæ Træe hun kam 

faabi, 
De søh te hinne lissedan : / »Faawal, Faawal Marri !« 
De lakked ued ad Awten, aa Kokken po hans Raahn 
Hun tøt, te nær han gaall, han søh : »Faawal, dit sølle 

Baaen h 
Hun tøt, te baade Bæsteren aa Kowen mæ hin Kalh 
Di soe saa naahle te hin, aa søh : »Marri, Faawal !« 
Aa Hunnen i den Gær han fulle hin et Støk po Vej ; 
Aa da han vænnt, han lued indda han vil wott længer mæj. 
Marri hun græed saa moddele. »Gid A ku sæjj no snaar, 
Faawal te hiele Wahren : saa war A wal faawaaer. 
I Wahren ær A jenner, A haar slet ingen Ven. 
Gid A mæ mi Faaræller no ku samles raae igjen !« 
Aa fahr et Fjarringoer war omm, da wa hun stinh aa kaalh; 
Fa Suolen kam igjen, da loe Marri i suoten Maalh. 



BINDESTUEN 

Ordret Gjengivelse som Hjælp til Forstaaelse af Originalen. 



Uet var Aftenen før lille Juleaften — nej holdt ! jeg 
lyver — det var saagu den Aften forinden endda, at der var 
Bindestue hos Skolemesterens, ham Kristen Koustrup. — I 
kjender ham nok? Der var Nok, der kjendte ham, for om 
Vinteren var han Skolemester, men om Sommeren var han 
Murmester; og han var lige dygtig til begge Dele. Og han 
kunde mere end det, for han kunde stille Blod og vise igjen 
og vende Vinden og læse over boldne Fingre og meget mere. 
Men til at mane var han ikke saa fuldkommen som Præsten; 
for han havde ikke gaaet i den sorte Skole. Saa var 
vi da samlede fra hele Byen — ja ja! Lysgaard By er ikke 
saa farlig stor : der er ikkun sex Gaarde og nogle Huse ; 
men saa var de der ogsaa fra Katballe og Testrup, og jeg 
troer deres Karle i Knækkeborg var ogsaa drevne dertil. 
Men det kan nu være det Samme. Naa Farlil ! Saa havde 
vi da endelig maalt af, og havde Allesammen faaet vore Garn- 
ender over Krogen i Loftet over Bordet og havde ogsaa be- 
gyndt at lade de fem Pinde tage fat. Saa siger Skole- 
mesteren : »Er der ingen af Jer, der vil synge Noget eller 
fortælle Noget, saa gik det saa rart med dette hersens Ar- 
bejde.« Saa tog hun Ordet — hun Kirsten Pedersdatter fra 

Papsø — for hun er altid saa fremtalende. — »Jeg kunde 
gjerne synge Jer en lille Vise, om I ellers gad høre den?« 

— »Da vil vi ogsaa det!« svarede jeg: »Klø Du kun til!« 

— Saa sang hun ogsaa en Vise. Jeg havde aldrig hørt den 
før; men jeg kan alligevel godt huske den; og den gik da 
endelig saadan : 

Stæren sidder paa Gavlen og synger, som han kan bedst. 
Nedenfor gaaer han Ejler og flytter sin Husbonds Heste. 
Banked han fast Tøjrepælen, smed Køllen derovenpaa, vendte 
han sig om til Stæren : »Jeg sang, hvis jeg var som Du.« 
»Ja, hvordan er jeg?« sagde Stæren. »Jeg er kun en fattig 
Fugl, jeg har ikke Andet end Fjærene.« 

»Aa jo. Du har Dig nok en Kjæreste, og I har Jer 
begge en Rede; jeg har vel det Ene, men ikke det Andet, 
jeg har ikkun liden Glæde. Karen hun sørger sig snart til- 
døde, og jeg kommer snart bagefter.« — »Aa ! giv hende 
Fæstepenge!« sagde Stæren. »Saa komme de Gamle jo 
nok og rende Dig selv paa Døren.« 

Der gik en Maaned, og der gik to, og der gik tre Gange 
tre : saa hented de Jordemoderen til Karen ; hun var kom- 
men skidt afsted. Det vared ikke for længe, saa fik hun en 
grumme prægtig Dreng. Moderen skød Slaaen for Døren 
og satte sig paa hendes Seng: »Hvem er saa Faderen, Du 
Karen ?« 

»Jeg kjender ikke Andre end Ejler« — hende Taarer 
paa Kinderne trilled. — »Jeg kunde vel tænke det,« sagde 
Moderen, »men Du har lavet det ilde ; var Du endda falden 
for Søren, kan hænde sig, det kunde blevet godt : Du baade 
ham selv og Gaarden i Mindelighed da havde faaet; men 
Ejler, aldrig i Verden den Stodder min Datter skal faae — 
det maa Du lide paa, Karen!« 

Karen hun drejed sig halvt omkring og satte sin Pande 



BINDESTUEN 247 

mod (Senge-)Stokken. Uglen tuded mod Kirketaarn, paa 
Ranen galed han, Hanen, Hunden tuded mod Kirkeport, 
og Katten mjaued i Amen. Først saa døde den unge Moder, 
og snart bagefter kom Barnet. »Nu bliver han nok fra 
Døren,« sagde den forsmædelige Kvinde; »hvormeget har 
Du faaet vel af Karen?« 

Vinteren led, og Foraaret kom, og Stæren paa Gavlen 
han sang : »Gaaer her endnu din uselig Pjalt ! Kan ikke 
Dig Tiden blive lang?« »Meget længer den skal ikke heller 
blive!« sagde Ejler; han gik til et Træ. Han bandt sit 
Hosebaand alt i en Løkke — »Nu skal jeg snart komme her- 
fra!« Saa sagde han Farvel til Verden og putted sit Hoved 
derind — »Gud naade mig! Nu kommer jeg, Karen!« 

»Det var ellers en sølle en !« sagde han, Jeppe. — 

»Den var saa bedrøvelig,« sagde Ane Kathrine. — »Den 

var saa forfærdelig,« sagde Kirsten Mortensdatter. »Syng 

os en,, der gaaer lidt mer fornøjelig, Kirsten Pedersdatter !« 

— »Lad nu en Anden synge,« svarede hun, »siden I ikke er 

fornøjet med denne her.« — »Naaja,« sagde Ole Hansen, 

»jeg er ikke stiv i at synge; men jeg kunde fortælle Jer en 

lille Hisrtorie, der er hartad ligesom Visen, undtagen at den 

faaer en bedre Ende.« — »Naaja. lad os saa faae den !« 

sagde Skolemesteren; »men gjør den ikke for lang!« — 

»Jeg skal ikke gjøre den længere, end den er,« svarede han. 

Og saa snød han sin Næse og begyndte. 

Vi kjende jo Allesammen den Smule By, de kalde 
»Skræ«. Nu eje de sig selv; men i ældre Dage hørte de 
under Kjærsholm. Den er da endelig splittet ad som saa 
mange andre; men før har det været en skammelig god 
Gaard. I de Tider — jeg veed nu ikke saa nøje, naar det 
var, — boede der en Tidlang to Brødre paa Gaarden. Den 
ældste af dem var da Herremanden, og den yngste ejede slet 

ikke Noget hverken af Gaarden eller af Godset. Men Penge 
havde han ellers nok af, mange Kister fulde, saavelsom den 
Anden. 

Nuda, ved samme Tid boede der en Frue paa Ansbjerg. 
Hun var ung bleven Enke, og rig var hun, og kjøn var hun. 
Det kunde jo da ikke slaa fejl, at der var baade En og 
Anden, der bejlede til hende. Se kun nu ! Han, den ældste 
Broder paa Kjærsholm, han bejlede ogsaa; men det vilde 
ikke blive til Noget. Fruen havde seet sig en Anden ud ; 
men hvem han var, eller hvor han var fra, det maa jeg ikke 
sige, for jeg veed det ikke. Den yngste af disse Kjærsholm 
Brødre havde ogsaa seet sig En ud : men det var saagu en 
Bondepige i Skræ. Ja ja! han vilde jo ikke have hende til 
Kone, men ellers saadan — I veed nok. Det skjøttede hun 
ikke om. Han snakkede godt for hende, og han bød hende 
Penge, og han lovede hende baade Guld og grønne Skove; 
men lige vidt kom han med hende. Hun passede sin Rok 
og sin Bindehose og plejede sine gamle Forældre. Imellem- 
stunder var hun bedrøvet, og hendes Moder sagde til hende 
engang imellem: »Hvad fejler Du, lille Ane?« Hun sva- 
rede ikke Andet paa det end : »Det veed jeg ikke — man 
kan ikke altid være lige glad.« 

Mens dette her nu ^od saadan paa, saa kom den ældste 
Broder efter, hvem det var. Fruen holdt af. Og saa svor 
han en høj Ed : at han skulde undlive ham, hvor han saa 
traf paa ham. Men hør ikkun saa! Hvem af Jer, der er 
kommen ad Vejen mellem Ungstrup og Torning, har vel 
ogsaa seet saadan midtvejs omtrent en lang flad Høj — lige- 
som en Dysse — i en Firkant med store Sten rundt om og 
nogle Brokker af Teglsten. Se, der har i gamle Dage staaet 
en Kirke, der hed Lunde Kirke. Og de Ansbjerg Folk og 
de Kjærsholm Folk de var lige gode om den samme Kirke 
og havde eet Stolestade eller Pulpitur, som de kalde det, 

i den. Se, nu traf det sig hverken værre eller bedre, end 
at Fruen og hendes Kjæreste mødtes en Søndag med den 
ældsrte a£ de Kjærsholms Brødre i Stolen. Kjærsholmsman- 
den gjorde ikke lang Snak, men drog sin Kaarde og jog den 
gjennem den Anden. Fruens Kjæreste han faldt død over- 
ende ; men han kom selv lykkelig og vel ud af Kirken. Men 
hvor han saa siden blev af, det veed jeg ikke Noget om. 
Men det blev befalet, at Kirken skulde rives ned for denne 
græsselige Gjerning, og siden har de Folk, der hørte til Lunde 
Sogn, gaaet til Torning Kirke. — Det var nu det; men I 
skulde have at vide, hvorledes det gik med hende Skræpigen. 
Se kun nu : Han, den yngste Broder, han kjøbte Ansbjerg 
— for Fruen døde kort efter, at hendes Kjærest var bleven 
myrdet. Men Gaarden hed ikke Ansbjerg endnu ; den havde 
et andet Navn, som ingen Nulevende kan huske. Det Navn, 
den har nu, fik den efter det her Pigebarn i Skræ — for 
hun hed Ane; og da Herremanden ikke kunde forlokke 
hende ved noget Middel, saa tog han hende til Kone i Tugt 
og Ære og klædte hende op i Silke og Damask — det var 
noget Andet end en rød strikket Trøje og et Par Stunthoser. 
De levede glædelig sammen i mange Herrens Aar. Det 
Sidste, jeg besøgte dem, gav de mig en Kurv fuld af Brænde- 
vin og et Glas fuldt af Brød og en Skilling i min Pung. Nu 
er den Historie ikke længere. 

»Den var ikke saameget taabelig !« sagde Skolemesteren. 
»Men nu skulde vi vel have en Vise. Syng op, Visti ! Du 
kan jo saamange, som der er Fingre og Tæer paa os Alle- 
sammen. Men det skulde være saadan en plaserlig en.« 
Visti gav sit Nøgle en Drejning, lettede sig fra Stolen, trak 
op i sine Buxer, satte sig igjen, spyttede sin Skraa ud og 
tog rask fat: 

Øvli han var sig saa lystig en Svend, skulde han et 

Ærind, saa stak han i Rend histop og herned. Gik han med 
Hole og gik han med Plov, aldrig havde han Ro, undtagen 
naar han sov saa sødeligt, saa blødeligt. 

Skjøn Else hun er sig en Frøken saa fin, hun gaaer i 
Silke og Maar og Hermelin histop og hemed. Saae hun 
ham, Øvli, i Mark eller Skov, aldrig havde hun Ro, imd- 
tagen naar hun sov saa sødeligt, saa blødeligt. 

Der var Dands paa Gaarden, og Øvli han sang, saa med 
Den og saa med Den saa lettelig han sprang histop og hemed. 
Skjøn Else stod og saae paa, hvordan han kunde sig sno: 
saa fik hun ingen Ro, undtagen naar hun sov saa sødeligt, 
saa blødeligt. 

Skjøn Else vil forlyste sig udi den grønne Lund, hen- 
des Tanker de vanked alt i den samme Stund histop og her- 
ned. Da mødte hun ung Ejler alt udi den Skov, og saa 
fik hun Ro, de udi Græsset sov saa sødeligt, saa blødeligt. 

Og da saa hendes Forældre nu vare døde af Ælde — 
den Ene gik til Himmerig, den Anden gik til Helvede — 
histop og derned — til Ægtemand og Husbond img Ejler 
hun tog; saa fik de begge Ro og hos hverandre sov saa 
sødeligt, saa blødeligt. 

Den Vise grinede de af hver En, og Skolemesteren skul- 
trede sig og gned sin Arm og sagde : »Det har da været en 
skammelig glubsk Knægt, den samme Ejler.« 

»Det kan heller ikke nytte at være saameget ræd af sig,« 
sagde Kirsten Pedersdatter, »naar En skal til og ilag med 
saadant Noget.« -^ »Det maa Du vel sige!« sagde Peer 
Baastrup, han lettede sig fra Bænken og satte sig igjen. — 
»Havde min Oldefaders Oldefader været ræd af sig, saa 
havde jeg knap siddet her.« — »Det var som Pokker!« 
raabte Peer Papsø, »hvad veed Du om din Oldefaders Olde- 
fader?« — »Det skal jeg sige Dig,« svarede Peer Baastrup. 

»Den Gaard her Østen for, som vi Bønder endnu kalde 
Baastrup, men de Store kalde Marsvinslund, den er i gamle 
Tider bygget op af fire Bøndergaarde. De hørte til Avns- 
bjerg, og Manden der hed Jørgen Marsviin. Han rev de 
Baastrupgaarde ned og smed de to af Beboerne ind i nogle 
Huse i Vium, og den Tredie smed han til Sjørslev — for 
dengang kunde de jo tumle os, ligesom de selv behagede. — 
Den Fjerde, det var akkurat min Oldefaders Oldefader, han 
fik ikke Noget for det Første, men han ventede jo. Saa den- 
gang Herremanden havde faaet det nye Stuehus i Baastrup 
rejst op, kaldte han det efter sig selv med dette Svinenavn 
og gjorde et Gilde for sin Slægt og Venner. Som de nu var 
samlede, Herrer og Fruer, i Øverstestuen, saa gaaer min 
Oldefaders Oldefader ind til dem og tager sin Hue af og 
siger : »Goddag ! alle I gode Venner og Frænder !« — »Er 
den Bonde gal?« raabte somme af dem og vilde haft ham 
smidt ud. Men Marsviin sagde, at han maatte gjeme blive 
lidt, for det var En, som havde sit Frisprog hos ham. »Men 
hvordan kan Du vove at titulere os saadan?« sagde han. »Aa 
jo,« svarede min Oldefaders Oldefader, »jeg veed ikke ret- 
tere, end at vi høre Allesammen til een Slægt. Gode Hus- 
bond hedder jo Marsviin, den Mand der hedder jo Griis, 
han der hedder Galt, og han der er jo en Orne, og min 
Fader har de alle Dage kaldet Peer So — saa maa jeg da 
ogsaa være af Svineslægten.« 

Aaja! det grinte de af. Men Jørgen Marsviin tog til- 
orde og sagde: »Siden Du er af vor Familie, kommer Du 
til at have en kjøn Svinesti at bo i; og saa kommer jeg 
ogsaa til at give Dig Noget at rode i.« — Og den Sti, han 
mente, det var Baastruphuus, som han byggede til ham, hvor 
han rodede og snagede godt nok, og hans Børn efter ham. 
Herremandens Slægt er uddød for mange Tider siden, og 
det er ogsaa alle de Andre, baade Orner og Grise. Men 

Soen i Baastruphus har endnu een levende Gris, som I nu 
kan se. c 

Jøsses ! hvor skoggerlo de af denne Historie — undtagen 
Kirsten Pedersdatter. Hun var saa sur. Jeg troer knap, 
En kunde have slaaet et Smil af hende med en Vognkja&p. 
»Dti er altid saa tvær !« sagde Mogens til hende, »hvad 
fejler Du?« — »Jeg fejler slet ikke Andet,« sagde hun, 
»end at nu vil jeg til at kvæde Jer en anden Vise. Begynder 
den lidt ræddelig, saa faaer den Forbedring for det i Slut- 
ningen. Og hvad der staaer skrevet i den, det er sandt, for 
det skete i den By, hvor jeg er født, og det er heller ikke 
længer siden, end at min Bedstemoder kunde grandgivelig 
huske det.« Dermed rettede Kirsten sin Ryg og sang: 

Paa tre Ben humper den Helhest afsted, fordi han ikke 
har flere; men hvem der skal møde ham paa sin Vej, humper 
snart i den Kirkegaard ned. 

Og Mogens han var sig saa lystig en Svend, hvor han 
hørte Fiolen, han dandsed der. Han havde sig nu ogsaa 
en fuldtro Ven, og det var hende Mette Marie Hansdatter. 

Og da han kom omtrent til Hans's Port, da hørte han en 
Hest, der kom humpende; i Førstningen kjæred han sig ikke 
stort om det. »Hvad? Hvem er det, der kommer her dum- 
pende ?« 

Men der sprang Gnister fra Hestens Ben, desligeste fra 
Øjnene og Næsen. At komme under Tag da han var ikke 
sen — »Hej ! hvordan seer Du ud, Mogens Peersen ?« 

»Hvordan jeg seer ud, det kan være Jer det Samme — 
det er koldt, og kan hænde sig, jeg fryser — vil I ellers se 
lidt og høre, saa gaa ud, hvordan han, den Trebenede nyser.« 
»Spil op frisk ! og lad os faae »Ost og Brød !« Jeg 
skulde have lidt Varme i Kroppen. laften jeg dandser, imor- 
gen kan jeg dø!« Det gik med en Svingen og Hoppen. 

Han tog Mette Marie ved hendes venstre Haand og 
tramped og hujed og nikked. Hun blev ret saa angst, det 
stakkels Barn, alt som hun knixed og vrikked. 

Jeg troer, hun blev kold, mens Mogens han blev Ked, 
Sveden ham trilled under Øje. — »Jeg maa lidt herud efter 
dette lille Bed, herinde kan ikke længer jeg blive.« 

Og som han kom ud nu saa varm og saa vaad og svaled 
i Blæsten sig en Stund da, da faldt han, kunde hverken røre 
Haand eller Fod. De Andre bar ind ham som død da. 

Saa kjørte de ham hjem da og lagde ham paa Straa, 
og lod de saa Snedkeren komme.. Han tog nu hans Maal 
fra hans Top til hans Taa : »Du skal faae en Kiste, der kan 
rumme Dig.« 

Og han kom igjen paa den ottende Dag med Kisten, 
han skulde puttes i da. Men Skjægget vilde han jo først 
give et Skrab, mens Konerne toede ham — se da ! 

Hans Kjærest stod ved ham og kæmte hans Haar og 
kyssed ham paa Panden og Øjnene. Den Skjæggeskraber 
ind ham i Hagen skar — da vaagned Krabaten af Søvnen. 

Han rejste sig og saae sig i Stuen omkring og saae paa 
sig selv og de Andre : »Hvad fejler jeg, mens her I om mig 
har slaaet Ring? Og hvis er den Kiste?« — »Din noget 
nær.« 

Marie gav et Skrig, hun var nær ved at daane, hun blev 
jo saa farlig forskrækket. Hun smed sig paa Knæ og tog 
fat paa hans Haand og takkede den, som ham havde vækket. 

Og da fik de Koner noget Andet at bestille end at 
smykke denne her Ungkarl til Graven — de smykked den 
Pige under lystigt Spil til Brud paa Treugersdagen. 

Den Snedker han klaged sig noget for hans Kiste. 
»Hvem skal nu betale mig og tage den ?« — »Det skal jeg,« 
sagde Mogens, »det faaer ogsaa blive den sidste ! Til rigtig 
jeg dør, jeg vil have den.« 

»Den var ikke saameget slem,a sagde Kirsten Mortens- 
datter, »saafremt det da ellers er Sandhed.« 

»Da er denne her Sandhed,« sagde han Jens Jensen, 
ham . Hosekræmmeren — I kjender ham nok — han var 
kommen ind ad Døren i det samme Øjeblik. — Han boer 
ellers en fire Mil her Øster paa; men naar han drager om 
i Byerne og tinger Hoser, og det bliver forsilde for ham at 
komme hjem, saa lægger han sig gjerne ind hos Skolemeste- 
rens. — Naa, saa satte han sig ned og gav sig til at for- 
tælle, ligesom jeg nu siger det efter ham: 

Dengang da jeg skulde første Gang paa Sessionen, da 
manglede min Fader knap og nap fire Aar i tre Snese*). 
Saa fulgtes han og min Moder op ad i Præstegaarden med en 
Tallerken Smør og en mægtig stor sort Hane. Præstemadam- 
men beholdt baade Smørret og Hanen; men Præsten, det 
var ellers en dejlig Mand og meget god mod Fattigfolk; 
men han vilde alligevel ikke gjøre min Fader ældre, end 
han var, og saa maatte jeg da springe Soldat — Rytter skulde 
jeg sige. Jens Peersen slap bedre, for han fik en Recept 
paa nogle Apothekersager til at smøre sine Øjne i, og saa 
fik de saadan en rød Haandtering, hvergang han kom paa 
Sessionen; men det kostede ogsaa hans Fader en Halvhun- 
drededalerseddel. 

Skolen var slem; jeg skal svare for, Lieutenanten kunde 
gjøre Ens Ryg mør. Det var en skrap Karl til at forstaa sin 
Exercits'; men naar han sagde: »Karl! Du rider som en 
Agurk !« saa var han ikke naadig. 

Det var i Krigens Tid. Dengang jeg kom ud af Skolen, 
kom jeg ind til Regimentet; vor Eskadron laa i Eckemforde, 
men saasnart jeg kom, marscherede vi ind i Meklenborg. 



*) Med Faderens tresindstyvende Aar bortfaldt Værnepligten for en 
af Sønnerne, den saakaldte „Gammelmandssøn". 

Der laa Franskmanden ; det var nogle smaa, gesvindte Karle. 
De kjørte paa, det gik som Kjæpper i Hjul; men jeg kunde 
ikke forstaa Andet end »Futter !« *) Det betyder saa meget 
som »Djævlen skal annamme Dig!« — Saa spurgte jeg vor 
Ritmester — for han kunde prate med dem — hvad det var, 
de sagde: »De siger,« sagde han, »de vil drage den røde 
Kjole af Jer og give Jer en blaa istedet.« Men det blev 
endda Løgn. 

Den første Gang vi kom sammen, da var jeg og Ras- 
mus Rasmussen af vor By Blænkere. Vi kom til en lille 
Stump Skov; der kom tre af de her smaa Karle os imøde. 
»Hvem der ?« sagde jeg. »Kiklava !« **) sagde de. »Felt- 
raab !« sagde jeg. »Sakkernommedjø !« ***) sagde de. »Det 
er min Sandten Løgn !« sagde jeg ; »veed I ikke bedre Felt- 
raabet, saa skal I følge med til Eskadronen !« Men saa drog 
den ene sin Sabel og red lige ind paa min Kammerat. Jeg 
syntes rigtignok, han kaldte os Inglet) ; men Skam slaa 
ham, han mente intet med det, for han gav Rasmus et Slag, 
saa han faldt af Hesten. »Hvad !« sagde jeg, »slaaer Du 
Rasmus Rasmussen, saa skal Djævelen regjere Dig !« og med 
det samme huggede jeg ham over hans Nakke, saa han slog 
en Koldbøtte. Da de andre To saae det, saa begyndte de 
at futtre og sakkre og rendte ind paa mig, som om de vilde 
rent have traadt mig ned. Men jeg sagde : »Snak Dansk, 
I tydske Hunde !« og saa slog jeg den Ene over hans højre 
Arm og den Anden over hans venstre, og saa tog jeg dem 
til Fange og førte dem til Eskadronen. Men Ritmesteren 
bad »den lille Mand« tage sig, nu var vi ulykkelige, for det 



*) Fouire! en simpel fransk Ed. 
**) Qtti va la? O: Hvem der? 



***) Sacré nom de dieuf o: Guds hellige Navn! (en Ed), 
t) Anglais o: Englændere. 

var Franskmænd. Siden lærte han os, vi skulde sige »Dra- 
goon dannoa« *). Det forstod de, saa vidste de, vi vare 
Danske. 

Engang indtog vi en Stad, der hed Ratzeburg. Gud 
bevares, hvor det gik til ! Der var en Vagtmester ved fjerde 
Eskadron, han havde været med for Stralsund, dengang de 
slog Grev Skeel (Schill) ihjel; han havde undlivet mange 
Mennesker i Krig. Han sagde, at det Slag ved Ratzeburg 
var det grummeste Slag, han havde været i; men det ved 
Liibeck var endnu grummere, for der måatte de blive ved i 
ni Dage at kjøre ud af de Døde — det var rigtig strengt 
for de stakkels Heste. Men ved Ratzeburg - — som jeg 
skulde fortælle — var det saameget jmkeligt at se, hvor- 
dan det gik til. Jeg saae en fransk Soldat, han gik med 
et lille Barn paa sin Bajonet. »Du er et Skarn!« sagde 
jeg. »Pibe med langt Rør !« **) sagde han. »Du skal 
have Fanden !« sagde jeg. »Jeg har selv betalt min Pibe, 
jeg kjøbte baade Pibe, Rør og Mundbid af Rasmus Rasmus- 
sen, dengang vi laa i Itzehoe.« Men saa kom der en for- 
færdelig Hob Franskmænd, og de raabte ogsaa: »Pibe med 
langt Rør;« saa tænkte jeg, det er det Bedste, Du rider 
din Vej, om Du vil beholde din Pibe. 

Dengang vi saa kom til Hamborg igjen, saa vilde vi 
ikke længer være sammen med Franskmanden. Da vi sagde 
Farvel til ham, da græd Prinds Eggmiihl som et Barn, for 
han vilde ikke have været af med os. »Farvel!« sagde 
vi. »Adieu !« sagde de, »adieu Ræv og Hare !« ***) »Kys 
os her !« sagde vi. Saa begyndte de igjen med deres Pibe- 
snak. »Ja, pib I nu i vor ...,« sagde vi, og saa red vi 






*) Dragon danois o: dansk Dragon. 
) Vive l'EmpéreurI o; Leve Kejseren. 
) A revoir! o: Paa Gjensyn. 



til Bornhøved. Der kom Kosakkerne om os. De vilde 
prikke efter os med deres Pigkjæppe. Den Første, jeg saae, 
tænkte jeg var en Kræmmer; men da han kom nærmere, 
kunde jeg nok se, at det skulde være en Krigskarl. »Du 
er en svær Karl til at ride,« sagde jeg til ham: »jeg troer 
minsandten. Du sidder ovenpaa din Madpose.« »Dowre!« 
sagde han. »Vil Du have Davre?« sagde jeg, »ja, dersom 
Lieutenanten saae, hvordan Du sidder med dine Knæer, 
saa vilde han nok give Dig Davre, kanske sig Du fik The- 
vand ogsaa.« Men saa stak han mig i mit højre Laar. 
»Du er svært nærgaaende!« sagde jeg, og saa huggede 
jeg hans Kjæp midt over og ham selv bagefter. »Du kunde 
have blevet fra mig !« sagde jeg. Der var ogsaa en fransk 
General fulgt med os, de kaldte ham Lallemand. Det var 
en Vovehals. Han havde en lille rød Hue paa, den svin- 
gede han altid med, og saa raabte han ligesaa højt, som 
han kunde : »Brave Dannoa ! A æ laang ! A æ laang !« *) 
men det var ikke sandt, for han var kun en lille stumpet 
Karl; men modig var han. 

Siden drev vi til en By, de kaldte Sehested; der var 
saamange Fjender, at den ene ikke kunde spytte for den 
anden; men vi ragede dem endda tilside og kom velbehol- 
den ind til Rendsborg. Paa Vejen kom der en Franskmand 
rendende og sprang op paa Hesten bag ved mig: »Væk 
Peer Missiong !« **) sagde han. »Jeg hedder ikke Peer, 
jeg hedder Jens,« sagde jeg, »ikke heller vil jeg gaa væk 
for Dig; men vil Du være skikkelig, saa maa Du ride med.« 
Saa vilde han have Akvavit. »Vil Du have Brændevin?« 
sagde jeg, »det kan Du faae !« og saa gav jeg ham af min 
Flaske. Da han havde drukket, begyndte han ogsaa at 



*) Braves Danois/ Allonsf o: Tapre Danskel Fremad I 
**) Avec permission/ o: med Tilladelse. 

snakke om mit lange Piberør. »Hvis Du ikke holder Flab,« 
sagde jeg, »saa skal jeg kyle Dig ned af Hesten.« Men 
saa bad han om en mild Pardon*), og siden blev han 
rolig. 

Det var det sidste Slag, jeg var i; og dengang jeg 
skulde til at sidde af Hesten, havde jeg mistet mit Mund- 
bid til min Pibe, og jeg har aldrig seet det siden. 

»For den Sags Skyld,« sagde han Mads fra Vranum, 
»jeg har jo endelig ogsaa været i Krig, og det kunde have 
gaaet mig meget værre, end det gik, og det endte med, at 
jeg fik en god Kone — jaja ! nu er hun død og borte, stak- 
kels Kirsten, men hun var god imod mig, saalænge hun 
levede, jeg maa ikke sige hende Andet paa. Naada, saa 
har jeg lagt denne her Vise om denne her Krig, og hvordan 
jeg fik Hold i Kirsten : 

Dengang da de ved Kjøbenhavn med Admiral Nelson 
droges — det var en høj Skjærtorsdag, de bestilte ikke 
Andet end sloges — det Pust begyndte ved Kirketid, da 
de havde ringet sammen; men Klokken den blev tre saa 
vel, før Nelson han sagde Amen. — Og det var mig og 
Jens og Peer — fra een By alle Tre — og paa et Skib, 
hed Prøvesten, der var vi ogsaa med. Den Tid, da Klok- 
ken den var otte, og vi havde faaet vor Davre, da raabte 
Kapitajnen : »Karle 1 lad mig se, I ikke sover !« Og alle, 
de Skibe, der drev forbi, de smed deres Kugler til os. Til- 
sidst saa kom der tre paa eengang, og de blev liggende 
ved os. De skød, og vi skød. Vor Kapitajn — Peder 
Lassen var det, de kaldte ham — han raabte for hver en 
Kugle, der kom : »Den maa vi have betalt ham.« De Kug- 
ler fløj saa tykt som Smul og peb som nogle Hjejler; de 



•) Mille pardons o: tusind Gange om Forladelse. 

kom og slog oS overende, som naar de spiller Kegler. Og 
midt paa Dagen omtrent, da trimled Jens og Peer. Jeg 
sukked ved mig selv og sagde: »Nu sees vi aldrig mer.« 
Saa blev vi ved at puffes saadan, og det var rigtig haardt, 
for Klokken gik til fire, og vi havde ingen Middagsmad faaet. 
Tilsidst blev Engelskmanden kjed af al denne hersens Haand- 
tering; vor Lieutenant tørte sin Pande og sagde: »Hold 
inde med Chargering!« Saa skred jeg i en Baad til Land 
og fik mig Noget at bide paa; jeg gik og aad, for der var 
ikke en Plet, jeg kunde sidde paa. Der kom da En, jeg 
kjendte, og sagde : »Har' Du været i Klemmen ?« — »Ja 
lidt,« — sagde jeg. — »Da er,« — sagde han, — »de Andre 
paa Lazarethet.« — »Hvad? Hvem?« sagde jeg. — »Ih! 
Peer,« sagde han, »og Jens, dine Kamerater.« — *»Saa er 
det ikke værd,« sagde jeg, »at vi staa her og prater. Jeg 
tænkte, at de vare slaaet ihjel; jeg saae jo for mine Øjne, 
de trimled overende — ih nu ! — da var det vel, de er 
levende. Naa, jeg vil endda derhen !« — »Naa,« sagde 
han, »jeg vil med Dig !« Men Gud bevares, hvor dér var 
fuldt ! og ikke en Baas var ledig. I Forstuen laa de begge 
To, for de kunde ikke komme længer; og Folk de stod 
omkring og gloede og gav dem Penge. Og der stod store, 
fornemme Folk og Frøkener og Fruer og gav dem. »Hille- 
mænd !« sagde jeg, »da skal jeg love for, I skover*) ! Hvor- 
dan gaaer det med Jer?« — »Skidt!« sagde Jens: »Jeg 
er af med begge Fødder.« — »Jeg med* mine Arme, vel- 
kommen Mads !« sagde Peer — »er det Dig, der er der ?« 
Men Jens han laa og tog mod Penge; han talte dem og 
han delte dem; og det var Sølvpenge af alle Slags; han 
havde nok med at sortere dem. De Halve puttede han i 
Peers Lomme; de Halve dem tog han til sig; men saa 



^) Tager for Jer af Retterne. 

gav haft et Hjertesuk og prøvede at lette ved sig: »Det 
bliver ringe med mig,« — sagde han — »jeg troer ikke, 
jeg lever. — Jeg beder Dig saa indstændig, Peer! kom- 
mer Du derover, da skal Du hilse min Fader og Moder, 
og Kirsten ikke mindre ! Og kan Du leve, da beder jeg 
Dig, Du gifter Dig med hende !« »Det skeer vist ikke,« — 
sagde Peer — »for jeg maa vistnok følges med Dig.« 
»Hvad skal vore Penge blive til?« — sagde Jens — »Mads, 
vil Du tage dem til Dig og 2y dem til dem hjemme?« 
»Hvorfor ikke det?^ — sagde jeg — »jeg skal nok tage 
dem.« »Vil Du give Kirsten alle mine?« sagde Jens — 
»for hun skal have dem. Men dersom, Peer ! Du døer før 
jeg, maa jeg saa arve dine? Hun fik endda en kjøn Slump 
mere, naar de blev lagt til mine.« »Aa ja!« — sagde Peer; 
og det var ogsaa de sidste Ord, han talte, for først døde han, 
og saa døde Jens ; og saadan fik Kirsten Alt. 

Saa drev jeg hjem med den Besked og kom til Ørum 
silde. Jeg vilde ikke gaa til Kirsten strax, men blive til om 
Morgenen tidlig. Min Fader og Moder — det skal jeg love 
for — de smilte, dengang de saae mig. Min Moder hun 
sagde : »Ih Gud ske Lov ! Du kunde endda begaa Dig.« 
»Ja, det var strengt nok,« — svarede jeg og kylede min 
Tværsæk ned. »Du er da ikke nøgen,« — sagde min Fa- 
der — »hvordan gaaer det Jens og Peer?« »Ja, de blev 
skudt,« — svarte .jeg, — »der var ogsaa ret et slemt Spek- 
takel; de laa som slagtede Svin; at jeg blev fri, det var 
et Mirakel.« »Hm — hm — hm !« — sagde min Fader 
— »hvem gjorde deres Begravelse? hvem fulgte til Graven?« 
»Han Selv*) han gjorde deres Begravelse,« — sagde jeg — 
»og hele Kjøbenhavn fulgte dem til Graven. Der blev rin- 
get, præket, der blev sunget.« Min Moder hun slog sine 

*) Kongen. 

Hænder samnien : »Det var kjønt af Kongen.« Min Fader 
han sagde: »Nu faaer de Sorg hos Øvlis — stakkels Kir- 
sten! For naar man har en Ven, saa vil man nødig miste 
den.« 

Om Morgenen dengang vi havde spist vor Davre, sagde 
min Moder : »Du skal vel hen til Øvlis nu ? — jeg følger 
med, troer jeg.« Da Kirsten saae mig, stak hun i at græde 

— for de havde sagt hende det. — »Hvad kan det nytte!« 

— sagde hendes Fader. »Aa!« — sagde hun — »det er 
for haardt. Aa Jens! Jens ! Jens ! Du var min Ven — og 
hvorfor skulde jeg miste Dig !« »Aa ! tag det lidt roligt !« 

— sagde hendes Fader — »der faaes vel En, der kan trøste 
Dig.« Saa tog jeg op min Pung med Penge — dem Jens 
og Peer havde givet mig : »Dem skal Du have til Arve- 
part !« — sagde jeg — »Kan det ikke lindre Dig?« 

Saa kom vi til at snakke en Smule baade om det Ene 
og det Andet. Min Fader kom ogsaa til og sagde: »Den 
Krig er slem for Landet. Men ellers nu, da Jens er død, 
hvordan tænker Du nu, Øvli? Du kan ikke saadan sidde 
Enkemand; og det er ikke værd at vrøvle i det. Nu skal 
Du enten gifte Dig selv — og Du er snart for gammel — 
og Du og hun I skulde omtrent være paa ens Hammel*), 
og jeg veed ikke, hvem det skulde være.« — Han svarte: 
»Jeg veed F. ikke heller**). Kunde Kirsten finde en Karl 
med Lidt, kan hænde sig det var bedre.« »Ih nu !« — 
sagde Mogens, min Fader — »Du kan ikke behøve at lede 
aJtfor langt.« »Aa! I behøver ellers ikke« — sagde Kirsten 

— »at have altfor travlt !« »Hm ! hm !« sagde Øvli — »hm ! 
jeg veed, din Søn har nogle Skillinger — hent os en Dram 



*) o: passe for hinanden som to Heste, der have ens lange Hamler 

og altsaa lige Byrder at trække, 
'} En undertrykt Ed, 

Og en Bid Brød ! det kan ikke bjælpe, vi kjællinger.t Men 
saa blev Kirsten rent katholsk og skraalte og bad om Hen- 
stand. 

Men siden som vi kom sammen saadan i et og andet 

Lag: sommetider saa var hun ikke betænkt, og til andre 

Tider tyktes hun det. Tilsidst saa blev vi Mand og Kone, 
og Ingen har fortrudt det. 

Naada! Ole Vistisen havde tiet stille den hele Aften; 
men ved det Lav fik han isinde at snakke med. 

»Hvem der er kjendt i Graa og deromkring,t sagde 
han, »veed vel ogsaa, at der er Noget, de kalder Svend 
Graas Kapel — for her har været en Smule Kirke engang, 
ligesom der østen for Ungstrup. Men det er endelig saa- 
længe siden, at min Oldefaders Oldefader ikke har seet 
Nogert til den her Kirke. Sten er der endnu nogle af; hvem 
der gider gaaet efter det, kan snart finde Stedet paa Graa- 
skovs Mark, lidt Norden for Have Sø. Dengang det skete, 
som jeg nu skal fortælle, se da var der tre Konger i vort 
Land — og det var de To for mange, kan jeg tro, for een 
kunde ellers have været nok : tre Konger i et Land maa 
være ligesaa godt som tre Koner i eet Hus, for hvordan 
skulde de forliges? Naa, den ene af de Konger hed 
Svend. Han slog den anden af de to andre ihjel ved et 
Gjæstebud, hvor det nu var, og han vilde have gjort ligesaa 
ved den tredie. Men han undslap og samlede en grumme 
Hob Krigsfolk sammen og overvandt Svend i et stort Slag, 
de holdt derinde paa Graahede. Svend han tabte baade 
Slaget og Livet, som jeg nu skal fortælle. Dagen førend 
Slaget skulde staa, saa stod Kongen udenfor sit Telt, og saa 
traf det sig hverken værre eller bedre, end at en Bondekone 
kom gaaende forbi, og hun var en skammelig kjon Kvinde. 
Kongen fik Lyst til hende og lod hende trække ind i Teltet 

Og laa ogsaa hos hende, men haardt imod hendes Villie. 
Der kunde været mange Koner, der ikke havde taget sig 
saadant Kjællingeri nær saa nær; men denne her var strix 
i det. Saasnart hun var sluppen ud igjen, rendte hun hjem 
og græd saameget ynkeligt og fortalte sin Mand Alting, lige- 
som det var gaaet til. Saa blev han vred og sagde: »Da 
skal jeg endda se, om jeg kan betale den Pjalt Konge dette 
her Stykke Arbejde.« Dermed tog han en Øxe og stak den 
ned bag sin Nakke mellem sin Inder- og sin Ydertrøje og 
gik ud. Men Slaget var begyndt, og det varede ikke længe, 
før Svends Folk bleve splittede ad og fordrevne. Han 
maatte jo ogsaa selv rømme og kom farende alene paa sin 
H'est der forbi, hvor Bonden stod og saae paa Slaget. Men 
saa styrtede hans Hest. Fjenderne var efter ham et Stykke 
tilbage. Han raaber til Manden : »Skjul mig ! Skjul mig ! 
om Du veed et Sted.« »Jeg skal skjule Dig saadan,« sagde 
Bonden, »at dine Uvenner ikke skal finde Dig levende.« 
Med det Samme huggede han Kongen midt i hans- Pande 
med Øxen, saa han faldt stendød overende. 

Da hans Modstander, Kong Valdemar, kom til og fandt 
ham, lod han ham jorde paa det samme Sted og byggede 
den Smule Kirke over ham. 

Efter hans Død har de altid kaldt ham Svend Graa, 
fordi han omkom der. — Men ovenpaa dette her vil vi nu 
have en Vise, ogsaa om Krig, som en af mine gode Venner 
— ja, det pr ikke længer end to Aar siden han døde — han 
har selv digtet : 



Den Tid jeg var en lille Fyr og gik og vogted Faar, 
jeg fik min Føde og mine Klæder i Morten Jensens Gaard. 
Af Naade og Barmhjertighed de fik isinde at tage mig, da 
mine Forældre var falden mig fra og ingen Andre vilde 
have mig. 

Der var jeg ellers mange Aar, havde rigtig gode Dage, 
led ingen Nød i nogen Maade, for det var Synd at klage. 
Børn havde de ingen fler end mig og saa deres egen Datter 
— de tænkte vel ogsaa, som det gik, at der kom ingen efter. 

Og j^g ^ Mortens Sessel — som Søskende voxte vi 
op. Der var ikke een ond Blodsdraabe i hendes hele Krop. 
Vi var som Et; hvad den Ene vilde, det vilde den Anden 
altid; vi var tilsammen først og sidst, i Mark og ved vort 
Maaltidc 

Vi havde een Seng at lægge os i, ikke heller kunde vi 
sove, før de havde lagt os sammen i vor egen Visselulle. 
Til Skole og fra Skole gik vi kjønt og holdt hverandres Hæn- 
der; og hver en Vandplask jeg bar hende over, fordi hun 
var mindre. 

Saa fulgtes vi, mens vi var smaa; og siden, da vi blev 
større, vi gik een Vinter begge To til Præsten til Over- 
høring. Og saa blev hun mit Gadelam og jeg hendes Nyt- 
aarsgave, dengang da de delte Kjærester ud i Karle- og 
Pigelag. 

Men siden, da jeg voxte bedre til og blev de enogtyve, 
saa maatte jeg til Sessionen og lade mig tage til Soldat og 
lade mig udskrive. Jeg fik mit Pas, og Sessel græd og 
sagde: »Farvel nu, Peer! Jeg tænker vist. Du gaaer 
din Vej, jeg seer Dig aldrig mer.« 

Hun græd — jeg græd — det var en Ynk — og vi 
græd begge To. Men da vi skiltes, loved hun, at hun skulde 
blive mig tro. Saa maatte jeg da marschere afsted og ind 
til Regimentet. Jeg saae hende ikke i elleve Aar; det havde 
jeg aldrig ventet. 

I to Aar gik jeg Skolen igjennem, og siden kom jeg i 
Krig; der led jeg Ondt og Haardhed — det var en elendig 
Tid — tilsidst jeg kom i Slag og fik min højre Arm spoleret. 
De skar den af ved Skulderen, og saadan blev jeg kureret 

De kunde ikke bruge mig længer der, og derfor fik jeg 
Orlov; saa gik jeg hjem den lange Vej, helt ude fra Itzehoe. 
Jeg tænkte saa tidt og mange Gange: hvordan mon Sessel 
har det? kan hænde sig, hun er død og borte, saa er hun 
vel forvaret. 

Og som jeg kommer til vor By og seer til Mortens 
Gaard, hvor jeg har levet saa glædeligt mine gode Ung- 
domsaar, da var der Spil og Lystighed og Huset fuldt af 
Gjæster, og Gildevogne i den hele Gaard og Toften fuld af 
Heste. 

Og da jeg kom saa til den Dør og sagde: Gudsfred 
herinde ! da var der ikke En, der sagde Tak, ikke En, der 
kunde mig kjende, før Bruden kom og kiggede derud — og 
det var Mortens Sessel — hun slog sine Hænder mod sine 
Laar alt med saa stor en Rædsel. 

»Aa Herregud ! hvad seer jeg nu ! det er jo Peer der 
staaer. Aa, Peer ! jeg vented efter Dig i samfulde elleve 
Aar. Min Fader og Moder er begge døde — hvorfor skulde 
jeg gaa fra Gaarden? Du kom jo ikke — Du skrev jo ikke 
— nu er jeg gift med Søren.« 

»Hvad skulde jeg skrive med, Sessellil ! min højre Arm 
er borte! og før, i Krig og fremmede Lande, jeg kunde jo 
Ingen sende. Jeg er en Krøbling, det seer Du vel, og intet 
Menneske nyttig — Gud give det, jeg maatte snart herfra 
til Graven flytte!« 

»Giv Dig tilfreds !« sagde hun, »Du skal slet ikke sukke 
for Brød. Saalænge vi Andre har lidt, da skal Du ikke 
lide Nød ! Du kan jo blive, som Du har været i gammel 
Tid, i Gaarden ! Kom ind og sæt Dig ved vort Bord ! saa 
kan vi snakke med Søren !« 

Se nu er jeg en gammel Karl og gaaer og vogter Faar; 
jeg faaer min Føde x)g Klæder i Morten Jensens Gaard. 
Jeg flytter Køer, jeg flytter Heste, og Fjerkræ seer jeg efter. 

Og sommetider paa min venstre Ai'm jeg bærer Sessels 
Datter. 

Da nu denne her Vise om den enarmede Soldat var 
ude, saa tog Ole Vistisen fat igjen og sagde: »Jeg skal 
endda beskrive Jer, hvordan det gik mig det Aar, jeg tjente 
derovre i Kjøbenhavn. Jeg har endnu gjemt det Brev, jeg 
skrev hjem, og nu vil jeg læse det for Jer : 

»Nu er jeg da bleven Kudsk hos en Brandinspekteur, 
og hvis I saae mig nu, kunde jeg rigtignok skræmme Jer, 
for naar jeg sidder paa Bukken, seer jeg ud som en Bjørn, 
for jeg har en Trøje af bare Ræveskind og en laadden 
Kabuds med en Rævehale i Nakken. Den naadige Frue 
sagde først, at det skulde været en Ræverumpe; men saa 
sagde jeg : »Nej, mange Tak, det skjøtter jeg ikke om.t 

Det Værste, jeg havde her i Begyndelsen jeg kom her, 
var ellers at forstaa deres Snak; den naadige Frue var ren 
Tydsk i sin Tale. En Svinesteg kalder hun en Svinestej, 
og en »Stej« kalder hun en Stige (eller Sti). Jeg vidste 
næsten ikke, hvordan jeg var vendt i det. »Kan han bære 
en »Stej« til Bageren ?« sagde hun til mig. »Nej, hver- 
ken kan jeg, ikke heller vil jeg; hvad skulde han ogsaa med 
den?« sagde jeg til hende. »Saa kan han gaa den Sti, han 
er kommen paa, jydske Kvæg!« sagde hun til mig; men 
saa kom Herren, og han skilte vor Trætte. De smaa Børn 
ere ogsaa nogle morsomme Krabater: haar de se mig, skal 
jeg altid stave til mit Navn ; men naar jeg saa siger : 
»O siger ou, L, e. Le, Wolle,« saa griner de, saa 
deres Mave er færdig at sprække. Det gaaer ellers knapt 
til her, for naar jeg beder om en Taar Vædelse (Drikke) 
til Brødet, saa overbegriner de mig og lader, som om de 
ikke kan forstaa, hvad jeg siger. Da var det meget bedre 
nede i Sønden? dengang da vi var i Lav med Kosakkerne; 

naar jeg der forlangte for to Skilling Wost (Ost), saa gav 
de mig altid for fire Skilling Pølse (Wurst). Jeg har været 
to Gange paa Komedie; de sagde mig, at de spilte der, 
men jeg saae hverken Kort eller Tærninger; jeg saae det, 
som værre var, for jeg saae den Slemme. Det var ude paa 
Vesterbro. Først kom der en Krigskarl, og han satte en 
Stige til et Hus og krøb indad Vinduet. »Det kommer Du 
galt fra,« sagde jeg, »dersom der ellers er Folk hjemme.« 
Der stod nogle Kompaner ved mig, de gav sig til at le af 
mig; men aldrig saasnart var han kommen ned igjen, før 
Manden kom ud med et Lys i sin ene Haand og en Kaarde 
i den anden, og saa røg de sammen ; men Tyven stod sig og 
stak Manden ihjel. Jeg raabte, at de skulde gribe ham og 
føre ham til Herredsfogden, men de lo af mig og holdt for 
min Mund — saadan er det at have gode Fortalere; kan 
hænde sig, han ogsaa havde stjaalet sig rig, for saa havde 
han ingen Nød. De*t varede ikke længe, saa saae jeg ham 
igjen, han sad og spiste med to Kvindfolk, og en Møller- 
svend gik for Borde (vartede op). Det var en forbandet 
(egl. spedalsk) Knægt den samme Møllersvend, han havde 
lært sin Profession tilgavns, for han stjal baade Brændevin 
og Spisevarer af Bordet fra dem og huggede i sig som en 
Stork; men kan hænde sig, han heller ikke havde faaet at 
spise i mange Dage, for slunken var han, og hans Klæder 
hang og slubrede om ham. Saa rev de det Hus overende, 
og saa saae jeg et andet Sted, der var Legestue (Bal) og 
saa mange Karle og Piger, der rendte og dandsede; der kom 
Tyven og vilde dandse med, og den lange Møllersvend ogsaa. 
Men Skam slaa dem ! Møllersvenden holdt Karlene med 
Snak, medens Tyven stjal en af Pigerne og rendte afsted 
med hende. »Hej!« raabte jeg, »hvorfor løber I ikke? 
Tyven skiller hende vist ved hver Klædetraad, hun har paa 
sin Krop.« Men saa grinte de igjen og sagde, at jeg skulde 

holde Kjæft. Alligevel rendte de da ud af Legestuen, men 
saa kunde de skyde en hvid Pind efter ham. Lidt efter 
kom Pigen, som Tyven havde stjaalet, igjen og fløj fra den 
ene Side til den anden og rev sig i sit Haar og bar sig ad, 
som om hun havde været gal. »Hvad gaaer der af hende?« 
sagde jeg til ham, der stod ved mig. »Tyven har forført 
Pigen,« sagde han. »Sk . . .,« sagde jeg, »var det værd at 
skabe sig saadan for? han har vel saameget, at han kan 
betale for Barnet.« »Se hist !« sagde han, »der kommer den 
skammelige Møllersvend tilbage med en lang Strimmel Pa- 
pir.« — »Nu vil han tage Maal af hende til en ny Kjole,« 
sagde jeg, »kan hænde sig, Tyven har revet den, hun har 
paa; ja, ja. Noget er bedre end slet ingen Ting.« Men 
Pigen var ikke fornøjet med det, for hun lod til, at hun vilde 
have slaaet Møllersvenden med sin Knytnæve, og saa sprang 
hun op paa en Smule Dige og ned igjen, og hvor hun saa 
blev af, det veed jeg ikke. Hun rendte vel sagtens efter en 
Stævning, men hvad kan det nytte ? det hun har, det har hun, 
og Karlen kan gaa fra det ene Herred til det andet, saa 
kan hun skyde en hvid Pind efter ham. Men saa skulde I 
have seet et Spil ! Der staaer en Hest med en Mand paa 
paa Kongens Nytorv — jeg har mange Gange gaaet forbi den 
og tænkt, at det var Noget, de havde skaaret ud af Træ; 
men Skam slaa ham! han kan godt ride, hvorhen han vil, 
for allerbedst som jeg sad og gabede paa disse her Anstalter, 
kom han ind efter Tyven. Han havde rigtignok smurt sig 
over med Kridt, men jeg kjendte ham alligevel. Tyven 
var ikke videre glad ved ham, for hver Gang han saae til 
ham, saa nikkede han ad ham; men han blev endda hol- 
dende stille saalænge, at Tyven fik Stunder til at undløbe. 
Tilsidst saa bares det mig for, at jeg saae Helvede. Den 
Slemme og saamange Smaadjævle, at det var forfærdeligt, 
f^ndte og slog Ild paa Tyven, og saa puttede d^ h?un ned i 



^h gloende Ovn og sprang selv bag efter, men den levende 
Træhest sprang med Manden op paa Loftet. Den anden 
Dag gik jeg ned paa Torvet og viJde se, om han var der — 
jo, han stod der rigtignok og havde faaet alt Kridtet tørret 
af sig; men jeg skal nok hytte mig, at jeg ikke kommer 
for nær til ham, for nu veed jeg, hvad han bestaaer af. 

Den anden Gang jeg var derude paa det Komedietøj, 
da kom Skam Møllersvenden igjen, og dengang var han kom- 
men i Tjeneste hos en anden Husbond, og de skulde vel 
langt bort, for han havde en grumme stor Madkurv at slæbe 
paa; men det var en Slyngel, hvor han saa kom hen, og 
denne her Stjælen var ham nu engang i Kjødet baaren, 
for lige saasnart han saae, at Manden var kommen lidt frem, 
saa gav han sig ilav med Madkurven, og han huggede i sig 
og stoppede ned i sin Mave een Humpel efter en anden, 
og saa tog han sig en god Taar af Flasken alt imellem og 
satte den hver Gang bag ved sig. Men saa kom der En 
i saadan noget pænt tæmet Forklædetøj med en Strygespaan 
i sin Haand, og han snappede Flasken og rendte med den. 
Dengang Møllersvenden saa vendte sig og vilde tage sin 
Flaske, saa var den borte. Det huede ham daarligt : han 
saae sig rundt om paa os Allesammen, tilsidst faldt hans 
Øjne paa mig, for jeg stod ham nærmest, og da kunde jeg 
nok se, han mistænkte mig for det, for han blev ved at glo 
paa mig, som han skulde have ædt mig. »Hvad kan det 
nytte,« sagde jeg, »at I seer paa mig? Jeg har Skam 
ikke taget Jer Flaske, men der var En, som rendte her i 
et Par lange Buxer og med en Strygespaan, han tog den fra 
Jer.« Men det kunde lidt hjælpe, Alt, hvad jeg sagde, for 
han blev ved at se paa mig; han sagde ingen Ting, men 
hans Øjne gnistrede som gloende Ild, og Alle de, der var i 
Stuen, de grinte ligesaa stærkt, som de kunde. Saa blev 
jeg gal i Hovedet og sagde til ham: »Tyv tænker, Hver- 

mand stjæler; dersom Du ikke vil lade være at glo paa mig, 
saa skal jeg Skam komme over til Dig og banke Melet af din 
Trøje.« Han stod lige kjækt og gabede saa højt, at jeg 
kunde have jaget begge mine Knytnæver ind i hans Mund. 
»Da skal jeg se, om jeg ikke kan lette din Møllertyv !« sagde 
j^g> og saa vilde jeg til at kyle mit ene Ben over Planke^ 
værket; men saa begyndte de Allesammen at raabe, at jeg 
skulde gaa ud ; de har vel været bange, at der skulde ske 
en Ulykke. Saa var der To, de tog mig hver under sin 
Arm : »Jeg kan gaa selv,« sagde jeg ; men det kunde ikke 
nytte, hvad jeg sagde, for saa krøb de sammen Irundt om 
mig og raabte Hurra for mig, fordi jeg saadan havde be- 
skæmmet Tyven, og saa bar de mig rigtignok ud paa deres 
Skuldre, men i Døren skiltes de ad, og saa trillede jeg ned 
og brækkede Mundbidet til min Pibe. 

Men saa har jeg ogsaa engang været i Kirke, i den lille 
kullede (taarnløse) Kirke, der ligger paa Kongens Nytorv lidt 
fra den levende Træhest; det var en dejlig Kirke indeni. 
Midt over var et stort Omhæng; og det stod der en 
lille Knægt og trak op og ned, og en Præst stod der ved 
hver Side af det, og de var sorte i Ansigtet*) ; jeg stod hos 
vor Kokkepige højt oppe paa Pulpituret. Kongen sad ved 
den ene Side af Prækestolen; men han tav stille, og hele 
Menigheden tav stille, undtagen at de sommetider klappede 
i deres Hænder og gav et stort Vræl af sig. I Koret der 
gik de ud og ind, og saa prækede En, og saa prækede To, 
og saa raabte de i Munden paa hverandre; saa sang de, 
og saa spillede de. Der var ogsaa Brudevielse, men Bruden 
og Brudgommen holdt hver i sin Ende af et Stykke Lærred 
— det klippede Præsten midt over. Siden kom de bærende 



*) Thalias og Melpomenes, af Tiden noget sværtede, Statuer paa 
hver sin Side af Prosceniet. 

ind med Brudgommen, og han var slaaet fordærvet, hvordan 
han saa var kommen afsted, og saa tog Degnen en* grumme 
stor Fiol og gav sig til at spille og synge for Bruden, saa- 
længe til hun faldt i Søvn. Vor Kokkepige gav sig til at 
græde og sagde, at hun var død, men det havde vel Ingenting 
at betyde, for jeg veed da, at man kan ikke synge En ihjel, 
og jeg troer ogsaa, at jeg saae hende et Par Dage efter paa 
Gaden, og da fejlede hun ingen Ting. Det var ellers den 
særeste Haandtering, jeg har seet i nogen Kirke. 

Nu ikke mere denne her Gang, Andet end om I vil 
sende mig en Ost og et Par Faarelaar og saa en lille Fjer- 
ding Smør, for her faaer vi ikke andet Smør end Fedt, for 
her er ikke andet end Heste i Byen, skjøndt den Gade, jeg 
boer i, hedder Studenstræde. Farvel !« 

Derefter tog Rasmus Oustrup fat og fortalte denne her 
Historie : 

Som jeg nu skulde fortælle Jer: det var i Krigens Tid, 
da disse her Engelskmænd havde gjort dette her grusomme 
Spektakel i Kjøbenhavn, saa maatte jeg da heller ikke blive 
i Ro, for Lægdsmanden kom og drev mig ud poa Sessionen, 
og der blev jeg tagen til de Horsens Hestfolk, og vi lærte 
baade at ride og hugge Folk ihjel ; men jeg fik selv ingen 
Hug, for jeg skal sige os : de slaa kun i Fredstider, for naar 
der er Krig, saa er de bange, at vi skal gjøre det Slemme 
ved dem. I Freden saa raade de for os, men i Krigen saa 
raade vi for dem — se det er en Forskjel. — Jeg havde 
en god Madpose med mig ud til Skolen, og hiere fik jeg 
sendende hjemmefra, og det gjorde ingen Skade hos ham, 
der skulde lære mig, og jeg kom til at staa højt baade hos 
ham og hos Officererne. 

Saa siger Underofficeren til mig en Dag, jeg havde 
givet ham en Pølse og et Par Oste — for han var gift, skal 

jeg sige os. — »Hør,« siger han, »kjender Du Messingjens?« 

— »Det var ikke godt Andet,« sagde jeg, »det er den bedste 
(Hest) ved hele Regimentet.« — »Naa,« sagde han igjen, 
»Vattrup, der rider ham, er bleven syg, og han døer vel 
ogsaa.« — »Ja, det kan godt være,« sagde jeg.« — »Vil 
Du have ham,« sagde han, »saa skal jeg se at skaffe Dig 
ham, men saa skal Du ogsaa tænke paa min Kone!« — 
»Jeg skal betænke hende,« svarede jeg, »med et Faarelaar 
og en lille Smule Flæsk, hvis jeg maa faae Messingjens. Og . 
hun skal endda faae en Snes Æg og en fire Halvpund Smør, 
saasnart min Moder kommer herud.« »Det er Ord nok,« 
svarede han. Saa fik jeg rigtignok Messingjens, skjøndt 
der var en grumme Rift om ham, for de vilde ride ham Alle- 
sammen; men der kunde jo da kun En komme paa ham 
ad Gangen. Den første Gang jeg skulde paa ham, da saae 
han rigtignok vist paa mig, ligesom han vilde spørge mig: 
Hvad er Du for en Karl? Men jeg snakkede mig endda 
tilrette med ham og fortalte ham, at Vattrup laa paa Syge- 
stuen og gik nok ikke fra det, og saa havde Underofficeren 
sagt, at jeg skulde have ham, og at det kunde slet ikke 
nytte, at han gjorde sig udtilbens. Det kunde han forstaa 

— for Alle de, der kjendte ham, de sagde, at han alene 
havde ligesaa megen Forstand som to Kyradserer. Og det 
var ogsaa sandt; der fattedes ham ikke Andet, end at han 
kunde ikke snakke, og det var jo ikke hans Skyld. Jeg 
glemmer aldrig dengang jeg sagde ham, at Vattrup var saa 
daarlig, da sukkede Hesten rigtig ligesom et andet Menneske. 
Ja, I kan tro, at vi To talte siden meget med hinanden, og 
til Alt, hvad jeg sagde, saa enten vrinskede han, eller pru- 
stede han, eller han rømmede sig*), og jeg forstod altid, 
hvad han mente. 



*) Forskjellige Dialektudtryk for Vrinsken. 



Som jeg nu skulde fortælle, saa drog vi da ind i det Syd- 
lige. Og vi marscherede een Dag og en anden Dag, og 
saa blev En en lille Smule træt af den Riden og lidt øm der, 
hvor man er højest, naar man sanker Spaaner. Saa stod 
Karlene af, gik imellem og havde Bidselet over Armen. Jeg 
gik ogsaa, men jeg lod Jens skjøtte sig selv. Han fulgte 
mig nok saa trolig, og kom Nogen ham for nær, saa vrin- 
skede han — for de sagde, han var en Klaphingst — og 
vilde baade bide og slaa. Naada: saa kom vi en Dag til 
en By derude ved Aabenraa, og jeg fik mit Kvarteer hos en 
Gaardmand. Der stod godt til hos ham, men det var en 
pinevorn Hund, for vi kunde knap faae det, vi kunde æde. 
Men saa var der en af Døttrene — han havde sex af det 
Slags — og hende kunde jeg, rigtig godt lide, og hun kunde 
ogsaa godt lide mig for den Sags Skyld, og hun gav mig et 
godt Extrafær den samme Aften, og Dagen efter — for vi 
laa over der — saa var hun endnu bedre mod mig, og hun 
vidste aldrig det Gode, hun vilde gjøre mig. Den anden 
Morgen, før vi kom afsted, saa kom hun ud til mig i Stalden, 
hvor jeg stod og striglede. »Rasmus !« sagde hun, »nu 
drager Du bort, og saa faae vi vel ikke hverandre at se 
mere.« — »Det kunde dog træffe sig !« siger jeg. — »Nej !« 
sagde hun. »Du kan miste dit Liv, eller Du kan faae Dig 
en Kjæreste derude.« — »Veed Du hvad,« siger jeg, »enten 
jeg nu lever eller jeg døer, saa faaer jeg ingen Kjæreste, 
hvis Du ikke vil være det, Helle !« — »Gud bedre det,« 
siger hun, »jeg faaer aldrig Lov til det af min Moder og 
knap nok af min Fader, for de har seet sig en Anden ud 
til mig.« — »Helle!« siger jeg, »er det dit Alvor, Du vil 
drage ind til mig, saa bi en Stund efter mig og se, om jeg 
kommer tilbage. Jeg faaer snart min Afsked og min Faders 
Gaard, saa skal vi gifte os, naar Du vil rømme herfra og 
følge med til mit Hjem.« — Saa tog hun mig om Hal- 

sen og kyssede mig og græd en Smule og smuttede ud igjen. 

— Messingjens saae efter hende, og jeg lagde Sadel og Bid- 
sel paa ham og red min Vej med de Andre. — Det var en 
elendig Tid for os : sommetider fik vi Noget at æde og 
sommetider ikke ; men jeg delte alligevel mit Brød — naar 
jeg havde — med Jens; og ligesaasnart vi kom til Kvarteer, 
saa sørgede jeg først for ham med Hakkelse og med Havre, 
og med hvad jeg ellers kunde bjerge til ham, sommetider 
Rug og sommetider Byg og sommetider Hvede, som det 
kunde træffe sig. — Vi drev langt afsted, jeg veed aldrig, 
hvor vi var; men Krig, det fornam jeg ikke til. Langt om 
længe fik vi Ordre at drive hjemad. — Helle havde ikke 
været meget af mine Tanker paa den hele Marsch. Da jeg 
nu kom saa nær, at jeg kunde se hendes By, saa rider jeg 
hen til vor Ritmester og forklarer ham, hvordan det var 
gaaet mig der sidst, og hvad vi havde isinde, og bad ham 
saa om Forlov at tage Pigen med. »Messingjens,« sagde jeg, 
kan godt bære os begge to, og jeg veed, han gjør det med 
en god Villie.« — Ritmesteren smilede og sagde: »Du er en 
Helvedes Karl ! Men hvordan vil Du komme godt fra det 
Pigetyveri 7 De kommer nok strax bagefter og ta'er hende 
fra Dig, og Du faaer en Ulykke — jeg kan ikke redde Dig.« 

— »Det har ingen Nød,« siger jeg, »hun skal have mine 
Staldklæder paa, saa kan der Ingen kjende hende, og jeg 
siger til mine Kammerater og hvem der spørger: at det 
var en syg Dragon af de fynske, der var bleven liggende 
der i Byen.« — »Lad gaa, din Gavtyv !« siger han ; »jeg 
skal selv tale med Chefen og faae ogsaa hans Minde; men 
jeg skal nok tie stille med dit Puds og bilde ham ind, at 
Messingjens af Medlidenhed selv havde forlangt at faae den 
syge Dragon paa Ryggen.« Det gik nu Altsammen, som det 
skulde. Vi red ind ad Byen, og der stod de Store og de 
Smaa udenfor Porte og Døre for at bede os velkommen. 

Jeg skottede efter Helle — jo! hun var der rigtig nok, og 
da hun fik Øje paa mig og jeg lod min Pallask hilse 
hende, da glindsede hun over hele sit Ansigt, som om hun 
skulde have været ud at fæste Piger, som de sige for et 
Mundsprog. 

Jeg lod som ingen Ting og sagde Goddag baade til de 
Gamle og til de Unge; men jeg gjorde ingen Forskjel. Da 
vi havde faaet vor Nadvere (det var ikke Andet end Bog- 
hvedegrød, og den var ringe, og der var ikke Andet end 
noget daarlig blaasur Mælk at dyppe den i), saa gik jeg ud 
for at fore af — et Stykke Brød havde jeg listet ud af 
Skuffen derinde under Bordet. — Jens vrinskede, da han 
saae mig og lugtede dette her Brød. »Nu skal Du have dette 
her foruden din Ration,« sagde jeg til ham, »kan Du saa 
staa ved at bære En til foruden mig?« — »Hohohohoho- 
hoho!« sagde han. »Det er Ord nok,« sagde- jeg, »Du 
skal ikke komme til at fortryde det.« — Med det Samme 
kom Helle. Hun var baade glad og bedrøvet ; saa smilte 
hun, og saa græd hun, og sommetider begge Dele paa een 
Gang. Nu da det skulde til at være Alvor med hendes Røm- 
ning, nu blev hun en lille Smule forfjamsket i det. »De 
er alligevel mine Forældre, og det er min Fødegaard, jeg 
aldrig skal se mere i mine Dage; jeg skal ud mellem Frem- 
mede og have ikkun en eneste Ven. Rasmus, Rasmus ! vil 
Du være god ved mig?« — »Du kan se,« sagde jeg, »hvor- 
dan jeg er mod Jens, skjøndt han kun er en Umælende : 
jeg deler min sidste Mundfuld Brød med ham — hvordan 
skulde jeg nogen Tid blive slem mod Dig?« — »Men hvor- 
dan skal jeg slippe herfra?« sagde hun saa. »Det har jeg 
betænkt,« sagde jeg, »det skal ingen Fare have.« Saa 
flyede jeg hende mine Staldklæder: Hue og Kittel og det 
Hele, et Par Hoser og et Par Sko, og bad hende gaa ind 
i Herberget og trække af sine egne Klæder og i mine. Dem 

i8* 

hun var trukken af, skulde hun saa kyle i Søen, der var der tæt 
ved Gaarden, forat de kunde tro, at hun havde druknet 
sig selv. Saa klinede jeg hende ogsaa en dygtig Knebels- 
bart over hendes Mund. Den havde jeg gjort af de ydre 
Ender af Jenses Manke. Det grinte hun af. »Gåa nu,« 
sagde jeg, »hen ad Vejen Nord paa, til Du kommer til den 
By, der ligger en Mils Vej herfra. Saa kan Du gaa ind i 
Kroen og blive, til vi kommer, og det skal ikke vare længe. 
Men Du skal bære Dig ad, som Du var meget medtaget.« 

— Naada: hun gjorde, som jeg havde undervist hende. Et 
Par Timer efter, saadan i Dagskjæret, saa luntede Eskadro- 
nen afsted. Da vi kom til denne her Kro og gjorde Holdt, 
kom hun ganske rigtig stavrende ud og bad, om ikke En 
af os vilde tage hende op. »Hvad fejler Du?« sagde jeg. 
»Jeg er rent skidt,« sagde hun, »jeg kan ikke gaa læn- 
ger.« — Jeg saae til Ritmesteren og spurgte om Tilladelse. 

— »Javel !« sagde han ; »men hvor Satan vil Du saa have 

— Den, Du veed nok?« — »Det har ingen Nød,« sagde, 
jeg, »jeg vover Messingjens.« — »Naa naa !« sagde han, 
»det faaer Jens og Du enes om.« »Vi er enige allerede,« 
svarede jeg; og saa var den Snak forbi. 

Mine Kamerater i Pelotonen saae paa denne her lille 
Dragon med det mægtige Skjæg og grinte lidt af ham; 
men ellers talte de ikke til ham, for de troede, at han var 

syg. 

Naa, det er ikke værdt at gjøre vidt og bredt af dette 
her Smaatteri. Vi .kom godt hjem, og vi lod lyse for os 
paa Prædikestolen, og vi holdt Bryllup det snareste vi kunde, 
og — men det er sandt : jeg havde nær glemt at fortælle, 
hvordan det siden gik med Messingjens. Da vi kom til 
Horsens, saa havde han ogsaa udtjent og blev solgt med 
nogle andre Udsættere. Jeg kjøbte ham, skjøndt han ko- 
stede vel meget. Men jeg sagde til ham : »Messingjens !« 

sagde jeg, »jeg vil have Dig og pleje Dig og hæge Dig 
paa dine gamle Dage, det har Du forskyldt.« — »Hohoho !« 
sagde han; det huede ham. Jeg bedrog ham heller ikke: 
jeg havde ham paa syvende Aar, og han havde bedre Dage, 
end jeg havde selv, for han bestilte ikke Andet, end jeg 
red paa ham engang imellem til Kjøbstaden, og i Saatid og 
om Høsten kunde han tage en Tour nu og da. — Men vi 
kan ikke leve til evig Tid — Jens maatte ogsaa afsted. — 
Jeg havde engang været hjemmefra en fire Dage, og da jeg 
kom i Gaarden, var der ikke et levende Menneske at se 
hverken oppe eller nede, undtagen min gamle Moder, der 
stod og rørte i Grøden paa Skorstenen. »Guds Fred !« 
sagde jeg, »hvordan er det fat? hvor er alle de Andre?« 
»De er ude i Toften hos Messingjens,« sagde hun, »for 
han vil til at dø.« Jeg gik derud. De stod om ham, 
baade Helle og begge vore Børn og Karlen og Pigen, og 
Jens laa imellem dem paa sin Side. »Det er nok skidt med 
Dig,« sagde jeg. Han lettede sit Hoved og saae saa fromt 
til mig og sukkede og lagde Hovedet ned igjen, strakte sine 
Ben og døde. — »Helle !« sagde jeg, »han skulde endda be- 
graves lidt hæderligt; jeg vil ikke trække Kjolen af ham for 
aldrig det; og han skal jordes i Kaalgaarden, for jeg vil 
hverken have Svin eller Hunde til at rode i ham.« — Saa 
kom han da ogsaa til at ligge under den store Abild, som 
min Fader havde podet. — Hvergang jeg seer Træet, tæn- 
ker jeg paa Messingjens. 

»Det var en kjøn Historie den,« sagde Mads Ur, 
»skjøndt den kun var om en Hest. Men nu skal jeg for- 
tælle Jer en om en Stakkelsmand (Tigger), og hvordan jeg 
kom afsted med ham.« 

»Dersom,« — sagde han nu, Mads Ur, — »at I har 
været i Herning eller deromkring, saa veed I ogsaa, at der 

er en grumme star Mose der Sønden for. Den samme Mose 
er slet ikke saa meget rar at gaa over for hvem der ikke er 
vel kjendt. 

Det var den Sommer jeg tjente hos Kristens, saa kom 
der en Ko isynk derude, og det var af dem, jeg skulde 
passe paa. Jeg tog hende ved Hornene, og jeg tog hende 
ved Halen ; men hun vilde slet ikke selv hjælpe til ; og naar 
En vil hjælpe En, og En ikke vil gjøre en lille Smule, hvad 
skal saa En blive til? Som jeg staaer og trækkes med 
denne her spedalske Ko, saa kommer der en Stakkelsmand 
derovre fra Rind — af dem, de kalde Rakkere. — »Jeg 
faaer at hjælpe Dig,« sagde han, »tag Du nu ved Hor- 
nene, saa vil jeg lette ved Halen.« Det battede, for han 
prikkede hende ogsaa under hendes Hale med sin Pigkjæp, 
og saa fik hun isinde at ville selv hjælpe til. »Hvad giver 
Du mig nu for det?« sagde han. — »Jeg har ikke Noget 
at give Jer,« sagde jeg, »Andet end Tak.« — »Dem vil 
jeg ikke have,« svarede han; »men hvis jeg engang skulde 
komme isynk enten paa den ene Maade eller paa den anden 
Maade, vil Du saa række mig en Haand, om Du er tilrede?« 

— »Da vil jeg ogsaa det,« svarede jeg. — »Godt nok !« 
svarede han, og saa stavrede han op ad Byen til, og saa 
var det forbi. 

Hvomaar var det nu, jeg kom til at tjene i Sunds 
Præstegaard ? — Det kan ogsaa være det Samme. Jeg kunde 
gaa med en Høle, men hvor gammel jeg var, det kan jeg 
ikke huske; for jeg veed ikke saa nøje, hvor gammel jeg 
er nu. Præsten var ellers en grumme god Mand, men Gud 
bevares for Kone, han havde ! Hun var saa ond ved ham, 
som nogen Kone kan være, og han havde ikke Hunds Ret 
hos hende. Jeg har reddet ham to Gange af hendes Klør 

— for han var en lille forpint Spirrevip, og hun var stor 
og stærk, men jeg var endda stærkere og kunde magte 

hende. — Hun havde faaet isinde at ville gjøre Noget ved 
ham, som jeg ikke skjøtter synderlig om at sige, og rendte 
efter ham rundt om Gaarden med en Kniv i sin Haand 
og raabte, at hun skulde gjøre dette her ved ham. Det 
kunde jeg ikke lide, og saa tog jeg Kniven fra hende og 
truede hende til at være skikkelig — men det var ellers 
ikke det, jeg vilde sige. — Saa var jeg engang, medens 
jeg tjente der, ude 'ved Kjæret for at se til Eftersletten. 
Og saa kommer denne her Kumpan — den samme Stakkels- 
mand — slentrende hen ad Vasen imod mig, og han havde 
to Kvinder i Følge med, og de havde hver af dem en Vugge 
paa Ryggen og et Barn i hver Vugge. »Goddag skal I 
have!« sagde jeg. — »Det skal Du selv have,« sagde han. 
»Hvordan har din Ko det? Har Du ikke ladet hende gaa 
idynd siden ?« — »Aa nej !« sagde jeg, »og I skal endda 
have Tak engang endnu.« — »Tjener Du i denne her Smule 
Præstegaard ?« sagde han. — »Det gjør jeg,« sagde jeg. — 
»Hør ! veed Du hvad,« sagde han, »kunde Du ikke se at 
skjule mig disse to Diller med deres Grumslinger en Dag 
over; for i Morgen skal der være Jagt efter vore Folk, og 
jeg vil ikke gjeme have disse her i Viborghus; jeg skal 
nok hytte mig selv.« — »Jeg vil se, hvad jeg kan gjøre,« 
svarede jeg; »lad dem komme her saadan lidt efter Senge- 
tid til det vestre Hus der, saa skal jeg faae en Stige tilrede 
og hjælpe dem op paa Høstænget — men har I selv nogen 
Mad og nogen Drikke?« — »Det har ingen Nød med det,« 
sagde han, »og nu vil vi give Dig Farvel, til Solen er vel 
nede.« — Saa slentrede de af hen over Vasen til en En- 
stedsgaard, og om Aftenen kom de rigtig nok, og jeg skjulte 
disse her to Kvinder og disse her Børn til den næste Aften, 
og saa listede de af igjen. — Før jeg skiltes fra dem, sagde 
Kumpanen : »Jeg vil ellers gjeme forskylde Dig dette her 
Stykke — er der ikke Noget, Du bar megen Lyst til?« — • 

»Ja,« sagde jeg, »hvad skulde det være ? hm ! — det Eneste 
var Mortens Ane Kirstine der i den Gaard, hvor I gik til 
iaftes. Men hendes Forældre vil ikke lade mig faae hende, 
for de siger: jeg har for lidt, og det har jeg ogsaa.« — 
»Hm ! Farlil !« siger han, »Du seer ud til at have et Par 
gode stærke Arme; det er en god Arvepart, og hun har 
Skillinger — om et Par Dage kan Du jo forsøge, hvordan 
den Gamle kan være tilsinds. Jeg skal hjælpe til, det Bedste 
jeg har lært.« — Det lyttede jeg efter; for Skam slaa dem 
disse her Rakkere ! de er ikke saa helt tossede. De kan 
baade spaa og vise igjen, og de kan gjøre baade Ondt og 
Godt, ligesom det kan falde. 

Jeg spekulerede paa dette her et Par Dage og noget 
af Nætterne med, og saa den tredie Dag drev jeg hen til 
Mortens. Ane Kirstine stod alene udenfor Porten og vendte 
Ryggen til, for hun var ved at stryge en Væg, saa jeg kom 
bag paa hende, inden hun vidste af det. »Jøsses ! er dert 
Dig?« raabte hun, »hvor har Du været i alle de mange 
Dage?« — »Jeg har været hjemme og paa Marken og i 
Heden, ligesom det kunde træffe sig. Og nu kommer jeg 
og vil se til Dig.« — »Jeg er ikke værd at se paa,« svarede 
hun og jog sine sølede Hænder ned i Vandkrukken for 
at skylle Leret af dem. »Jeg er lige glad,« sagde jeg, 
»enten Du er gul eller graa, for Du er mig den bedste 
Ven i denne Verden; men jeg skal vel aldrig blive vær- 
dig til at tage Dig i Favn i Tugt og Ære.« — »Det var 
ikke godt Andet,« sagde hun, »men kan hænde sig, at vi 
faae bie lidt.« — »Jeg kan ikke bie ret længe,« sagde jeg, 
»for min Moder vil have Aftægt, og enten skal jeg til Gaar- 
den, eller ogsaa en Søster; saadan er det, og det kan ikke 
blive anderledes.« — Saa begyndte hun at snøfte og tør- 
rede sine Øjne og sukkede, men sagde ikke Noget. Jeg 
havde ondt af det fot hende, m^ hvad Raad skulde En 

hitte paa? — Naa, der kom endda En, der kunde give os 
Raad, og det var saamænd denne her samme Stakkelsmand. 
Han kommer med den ene af sine Koner og havde sin Glas- 
kiste paa Nakken og vilde ind i Gaarden. Saa vendte han 
sig om imod os og sagde : »Se se ! hvad staaer I her og be- 
stiller ? Følg med mig ind, lille Pige ! saa vil jeg se, om jeg 
kan lave det for Jer; men bliv Du her udenfor saalænge, 
lille Karl ! saa vil jeg prøve, hvordan det kan gaa.« — 
De gik, og jeg satte mig paa en Sten, der laa der, og 
lagde mine Hænder sammen — jeg var ikke videre glad. 
Jeg veed ikke, hvorlænge jeg sad der, for jeg var falden i 
Søvn, men saa vaagnede jeg ved, at der var En, der kys- 
sede mig, og det var ingen Anden end Ane Kirstine. »Sid- 
der Du her og sover?« sagde hun, »følg ind med, nu er 
det, som det skal være. Rakkeren har talt godt for os hos 
vor Mo'er, og da intet Andet kunde omvende hende, saa 
sagde han; »»Der sidder en sort Hane paa Ranen — I 
kunde gjerne faae en rød en til at gale over Jer, hvis I ikke 
gjør, som jeg nu siger.« « Derover blev hun en lille Smule 
bange og sagde : » »Det faaer at være ; men jeg siger Dig, 
Ane Kirstine! jeg vil beholde den sorthjelmede Ko til min 
Forsyning, og jeg vil have al den Aftægt, der kan tilkomme 
mig.« « » »Det er ikke mere end rimeligt,« « sagde jeg, 
»»og saa har vi vel ikke mere at trættes om.«« Nu kan 
Du lade lyse, naar Du tykkes.« — »Hør! veed Du hvad, 
Ane Kirstine !« siger jeg : »denne her Stodder, han kom- 
mer til at have en Godtgj øreise, og den vil jeg give ham 
med en god Villie; og kan vi faae fat paa ham, naar vi 
skal have Gilde, saa skal han ogsaa have en Gryde Suppe 
og en Høne til sig selv og disse her Kvinder og disse her 
Børn.« — »Det er ikke mere end billigt,« sagde hun; »og 
jeg skal endda ogsaa give dem en Trævl eller lidt mer^ af 
mine halvgamle Kladder,« 

Naa da : min Svigermoder gjorde ét prægtigt Gilde, 
og der var fuldt op i alle Maader. Stakkel smanden var der 
ogsaa med hele sin lange Hale : men de fik da deres Leve- 
maade for sig selv, kan I nok vide, ved det de var af 
Rakkerfolket. Ham gav jeg en Trøje, og Ane Kirstine gav 
Kvinderne hver en Hue og et Korsklæde og et Stykke Vad- 
mel til en Sløjkjole til hver af Ungerne, og de var farlig 
godt fornøjede. 

Jeg og Ane Kirstine vi havde levet en fire Aar godt 
sammen, som vi gjør endnu, og i al denne Tid havde vi ikke 
seet Noget til denne Stakkelsmand, skjøndt vi havde snakket 
om ham baade dengang og dengang. Sommetider tænkte 
vi, at han var omkommen, og sommetider, at de havde sat 
ham i Viborghuset. Naada: saa var det, da vi skulde have 
vor anden Dreng i Kirke — ham Søren — jeg gik til Præ- 
sten for at faae disse her Sager bragt i Orden. Som jeg 
kommer paa Vasen lige paa det selv samme Sted, hvor jeg 
saae den Stakkelskumpan første Gang, saa ser jeg En, der 
ligger ved den ene Side af Vasen paa sin Ryg i Lyngen 
og med Benene i Grøften. Det var saamænd ham, jeg 
kunde nok kjende ham. »Hvorfor ligger Du her alene?« 
sagde jeg, »fejler Du Noget?« — »Jeg troer, jeg vil til 
at dø,« sagde han ; men han hvæste det ud, jeg kunde knap 
forstaa ham. »Hvor er de her Kvindfolk,« sagde jeg, »Du 
plejer at have med Dig? Har de forladt Dig og ladet 
Dig ligge her paa Vasen?« — Han vrikkede med Hovedet 
og hviskede : »en Taar Vand !« — »Det skal jeg give Dig,« 
sagde jeg, og saa tog jeg noget af det Regnvand, der stod 
i Grøften, det tog jeg i min Hatteskygge og holdt til Mun- 
den af ham. Men det var ingen Nytte til, for han kunde 
ikke drikke længer, men han gav et Spjæt med Benene og 
gabede, og saa var Aanden af ham. — Jeg havde endda 
ondt, af det for ham, og da jeg kom til Præsten, bad jeg 

ham, at dette her stakkels Spøgeise maatte blive gravet ned 
i Kirkegaarden. Det gav han niig Lav til, og såa hentede 
jeg ham paa min egen Vogn og slog nogle Fjæle sammen 
og smed ham ned i det nordvestre Hjørne af Kirkegaarden, 
og der ligger han. 

»Det var nu det,« sagde han Kristen Katballe, »men 
hvorfor sidder Du saa stille, Marie Kjølvraa? Kan Du 
hverken fortælle eller synge os Noget?« — »Det var ikke 
umuligt,« svarede hun og drog et Suk og sang saa ve- 
modigt, at En skulde næsten tro, at det var hændt hende 
selv : 

Det var ved Helmissetider*) Marie hun skulde afsted ; 
hun havde sit Tøj i Haanden, vilde til at gaa sin Vej. 
Hun havde nu tjent en Sommer i Palle Kristensens Gaard : 
hun kom dertil med Svalen, hun var kun sexten Aar. Den 
Tid hun var et lille Barn, hendes Fader og Moder var død, 
og da hun saa blev større, saa maatte hun tjene for sit Brød. 
Da hun gik frem ved Stalden, hvor Palle Kristensen stod, 
da var Marie saa sorrigfuld, at hun knap kunde flytte en 
Fod. Det var ikke frit for, at der stod jo en Taare i 
Palles Øje. Kan hænde sig, han havde heller seet, at hun 
kunde hos dem blive. Hun maatte ikke for hans Moder, 
for hun var et fattigt Barn, ellers vilde de havt hinanden, 
men det skulde nu ikke være saadan. »Farvel nu, Palle !« 
sagde hun, da hun gik ham forbi. Han tørte sine Øjne 
og vendte sig og sagde : »Farvel, Marie.« Marie hun var 
saa sorrigfuld, hun tyktes, hvor hun gik frem, at al den 
Del, hun mødte, de sagde til hende ligesom han. Og hvert 
et Dyr og hver en Fugl, hvert Træ, hun kom forbi, de sagde 
til hende lige saadan : »Farvel, farvel, Marie !« Det lak- 



*) Allehjlgensdag, 1, Novbr. 



284 ST. ST. BLICHER : NOVELLER 

ked ud mod Aften, og Hanen paa sin Rane, hun tyktes, 
at naar han goel, han sagde : »Farvel, dit stakkels Barn !« 
Hun tyktes, at baade Hestene og Koen med sin Kalv de 
saae saa medlidende til hende og sagde : »Marie, farvel 1« 
Og Hunden i den Gaard han fulgte hende et Stykke paa 
Vej; og da han vendte om, lod han endda, som han vilde 
været længere med. Marie hun græd saa vemodig : »Gid 
jeg kunde sige nu snart Farvel til hele Verden, saa var jeg 
vel forvaret. I Verden er jeg ene, jeg har slet ingen Ven. 
Gid jeg med mine Forældre nu kunde samles snart igjen!« 
Og før et Fjerdingaar var omme, da var hun stiv og koH; 
før Svalen kom igjen, da laa Marie i sorten Muld. 



J 



STAKKELS LOUIS 

(i8a7) 



Bouchain, Maj x8i6. 

jyiin kjære, trofaste Ungdomsven ! Saa hilser jeg Dig 
første Gang fra Scheldefiodens frugtrige Bredder! 

Hvad det dog er for en pæn Indretning med dette 
Postva&sen — sikkert, snart, for godt Kjøb at faae sine Breve 
expederede saa langvejs, hundrede, tusinde Mile vidt ! Brev- 
skriveriet selv ikke at forglemme 1 Det har nia foi ingen 
Flynder været, som først opfandt Bogstaver; jeg takker 
ham i hans Grav, hvor den saa ellers findes; for nu kan 
vi To dog imellemstunder raabe til hverandre og meddele 
vore uforgribelige Meninger. Jeg kan virkelig indbilde mig, 
at vi ere ganske nær sammen; Skillerummet er i Grunden 
slet ikke større end Gitteret, hvorigjennem jeg stundom dis- 
kourerer med en lille Novice. 

Hvad det nu var, jeg vilde sige : i det Øjeblik jeg satte 
Pennen til Papiret, fremkogler den — lig en Troldmands 
magiske Kjæp — hine gamle Historier fra vor Barndoms 
sorgløse Samliv, hine Begivenheder, hvis Vigtighed og dybe 
Betydning Ingen uden Du og jeg indseer. 

Jeg er nu stemt akkurat som dengang vi, efter flere 
Aars Adskillelse, mødtes i Kannikestræde: Du kom fra 

Skolen derover for at blive Student — jeg fra Akademiet. 
Hvor Kjæften løb paa os, da vi vare komne ind paa dit 
Værelse og havde sat os vis å vis, som vi Franskmænd 
sige. Kan du huske dengang og dengang? da vi havde 
knebet Kirsebær og vore røde Fingre forraadte os? og da 
vi fiskede Hundestejler i Møllebækken og Du gik ned paa 
Hovedet? og da vi gjorde Kirkenøglen til en Kanon og 
fik Kallevap« for vore Forsøg i Ingenieurvidenskaben ? og 
da Du, og da vi, og da jeg, og da Du — og saa fort videre 
henad Vejen. 

Eh bien! en-fin I — som vi sige her i Bouchain — nu 
vil jeg igjen begynde med noget af det Gamle ! Kan Du 
huske Emigranten, vor første franske Sprogmester og Tegne- 
lærer, pauvre Louis, som han kaldte sig selv? Kan Du 
huske, hvordan vi løb ud for at møde ham, naar han skulde 
komme fra Randers? 

Jeg synes, jeg endnu grandgivelig seer ham marsche- 
rende ned ad Præstegaardsbakken i sin lange, mørkegrønne 
Frakke, der sted«e aaben svajer til Højre og Venstre, som 
om han kastede Skjødeme til Side med sine skjæve Ben 
— om Forladelse ! jeg mener just ikke skjæve Ben ; men 
Du husker maaske, hans Knæer sad lidt indad ; det klædte 
ham ellers godt, naar han gik. Hatten — lidt gammel og 
slidt var den, saavelsom Frakken — sad altid højt oppe i 
Nakken og ned i Panden, lidt paaskraa over det venstre 
Øje, og skjulte Ansigtet lige til Næsetippen, da han næsten 
idelig saae nedad for sine Fødder; engang imellem saae 
han op, men i selvsamme Øjeblik ned igjen, lige som En, 
Solen skjærer i Øjnene. Et lille smækkert Spanskrør var i 
uafladelig Bevægelse foran ham, som om han fejede mellem 
Mygsværme. 

Husker Du, hvor bange vi bleve for ham, den første 
Gang han kom til os og vi vare ene i Stuen? Hans store- 

Figur og martialske Holdning, hans mørkladne, barske Aa- 
syn, som et tykt sort Halstørklæde gjorde endnu skumlere 

— Alt dette imponerede os ganske betydeligt. Men da han 
saa talte til os — hvilken Forandring i dette Grenaderge- 
f jæs ! hvor han plirede venligt med sine smaa brune Øjne ! 
hvor trohjertigt han smilede ! hvor sødt, hvor indsmigrende 
lød hans nmes petitsu *). Dét er dog sandt : en Fransk- 
mand kan ret stjæle Børne- og Kvinde-Hjerter — Mændenes 
med, kan jeg tro; din Fader havde neppe talt ti Minuter 
med ham, før de begge To bleve ganske fidele, som Bur- 
schen siger. — 

Det var Mandag og Fredag, han nu skulde give os 
Lektioner ; disse to Dage kom snart til at rangere over Søn- 
dagen i vores Almanak, saa glade vare vi ved vor petit 
Louis, som vi kaldte ham. Erindrer Du, hvor vemodigt 
han ofte smilte ad os, naar vi sprang ham imøde, greb fat 
i hans Kjoleskjød og trak ham ind efter os ? Bien venu, 
petit Louis!**) raabte vi til ham. — Pauvre Louis! suk- 
kede han, og Taareme spillede i hans Øjne, Hatten skred 
ned over Næsetippen og Hagen ind i det sorte Halstør 
klæde. 

Men vi havde ingen Sands for hans Sorger — vi kjendte 
jo endnu ingen selv. 

yiVite, vite!***)^ skreg vi og slæbte afsted med ham; 
og saa greb han os i sine stærke Arme og rendte ned ad 
Bakken med os som en Kakerlak. 

Kan Du huske dengang, han tog os med ud at se paa 
Mønstringen? Da var han ikke pauvre Louis; hvor Alting 
lo og spillede paa ham ! hvor han brystede sig — nikkede 

— slog Takt med Foden og Spanskrøret ! — 



*) Mine Smaa. 
**) Velkommen lille L. 
***) Hurtig, hurtig. 

»Han har vist selv havt et Regiment at kommandere,« 
sagde En, der stod noget fra os. 

»Kavallerist er han,« sagde en Anden, »for han skræ- 
ver lidt i sin Gang.« 

Obersten kom hen og spurgte: »Naa, Hr. Louis! hvad 
synes De?« 

-»Ahy mon Colonellv. svarte han, -bbraves gar^onsl Dykti 
Kænnæk 1« *) 

Men jeg glemmer aldrig dengang vi havde lært Mar- 
seillanerhymnen ovre i S***** og tog marscherende imod 
ham med vort skingrende: n Allans, enfants de la patriel 
le jour de gloire est arrivé.tL 

liFoudre/a sprudede han forbittret, og det var virke- 
lig, som om der foer smaa Lynglimt ud fra hans pjne. 

Vi bleve forskrækkede og holdt inde baade med Sang 
og Marschering. Men hans Vrede var kun en kort Over- 
gang, en pludselig Overraskelse. 

»Inte syng!« sagde han alvorlig, vemodig og næsten 
bedende: »Slem Vis! mekket slem pour pauvre Louis 1 9^ 

Naar jeg siden har tænkt paa vor stakkels Louis, er 
det kommet mig for, at han maa have været noget Stort 
før Revolutionen — en Duc maaske; hans Navn kan ikke 
have været ukjendt eller ubetydeligt, siden han ansaae for 
nødvendigt saa strengelig at holde det skjult; thi Louis 
kaldte . han sig jo kun efter sin ulykkelige Konge. 

Hvad om han var Roland? Der fortaltes rigtignok, 
at han havde ombragt sig selv, da han hørte, at Hustruen 
havde udaandet sin Romersjæl under Robespierres Guillo- 
tine, at han blev funden død paa en Vej — '■ men hvem 
veed? 

Siden jeg er kommen til hans Fædreland, tænker jeg 



•) Dygtige Knægte. 

ofte paa ham; og hvergang jeg seer et Menneske i en lang 
grøn Frakke og med Hatten ned i Øjnene, maa jeg hen og 
kikke ham op i Ansigtet. Er han ilive og jeg, mødte ham, 
kunde jeg bestemt kjende ham igjen. Han staaer livagtigt 
for mig, saaledes som han saae ud, den sidste Gang han 
var hos os og kom for at tage Afsked; han havde faaet en 
pæn hvid Piquets Vest paa, et hvidt Halstørklæde og en stor 
Brystnaal i Kraven og var overordenlig exalteret. Han snak- 
kede, lo, demonstrerede, sukkede, græd — det gik Alt imel- 
lem hinanden. — -bAdieu^ mes amisla ja da græd vi Alle- 
sammen; vi To kunde ikke komme fra ham, vi fulgte 
ham lige til Porten i Randers. »-4 — di — di — dieu — Lu — 
lu — u — is .U 

Vi kunde ikke fatte os den hele udslagne Dag, Styl- 
terne kom ikke i Gang før den næste, Norbaggen hvilede 
sig i hele to, og Dragen blev hængende i den store Æsk 
Natten over og spoleret af Regnen. 

Adieu, pauvre Louis! — 

Jeg lever forresten saa lå lå, I Førstningen var Alt 
nyt; men nu, jeg har seet, hvad her er at se, kjeder jeg 
mig tidt nederdrægtigt. De Andre skyde Kaniner, men 
Jagt er ikke min Sag. Jeg kommer i et Par Huse, hvor 
der er ret vakkre Piger; dem passiarer jeg en Timestid 
med; men det bliver man ogsaa kjed af i Længden — 
at sige, naar man ikke er forelsket, og den Maladie kjender 
jeg. Gud ske Lov ! ikke. 

Det er ellers Fanden til Tøser, de franske — de nævne 
Alting med sit rette Navn — rent ud; der er ikke et Ord 
i det hele' Lexikon Tabu*) for dem. Naar vore Damer 
vilde synke i Jorden af Skamfuldhed, saa staa de ret op 
og ned og veed af ingen Verdens Ting. Jeg gaaer og spad- 



*) Unævneligt. 

St. St. Blicher: Noveller. 1 9 

serer med en syttenaars nysselig Pige i Haven - — hun bry- 
der af midt i en Periode. »Hvor vil De hen, Mademoi- 
selle?« spørger jeg. »A la ckaise percécyfi svarer hun ganske 
ugenert, hopper ind, hopper ud igjen, tjatter til Borden af 
sin Kjole og — fortsætter Samtalen. — 

Og med Alt dette, Du Præst ! ere de saa kydske som 
Maanen — jeg troer næsten, det er fordi de snakke saa frit 
og intet Forborgent har at rødme over. 

Naa! om et Kvarter skal jeg paa Vagt. Faaer jeg 
ikke Andet at bestille, skal jeg snart skrive Dig til igjen. 
— Adieu, Sjæleven. 



Bouchain, Juni 1816. 

Jeg har ham ! jeg har ham ! pauvre Lpuis, petit Louis, 
cher Louis ! — écoutez ! nu skal Du bareste høre : 

Der er en Familie her i Bouchain, charmante Folk, 
som jeg tidt besøget; man lider mig ret godt for mit 
Snakketøj. 

For en tre Uger siden ere Husets Damer — Mama og 
to Døttre — formerede med en lille forviltret Frøken fra 
Landet, en vittig Camaille. Inden en halv Time vare vi 
To saa fortrolige og skjændtes, som om vi havde været Mand 
og Kone i tre Uger. Hun paastod, at alle Mennesker i 
Danmark kom til Verden med Træsko, at vi bo i hule Træer, 
spise Agern og Ulvekjød, og at enhver nygift Kone faaer 
en Dragt Prygl i Morgengave af sin Mand. Jeg bejaede 
det Altsammen og forøgede end ydermere dette smigrende 
Maleri med adskillige lyse Penselstrøg. Jeg fortalte hende, 
at alle vore Fruentimmer kunne tale lige fra Fødselen af, 
men at de maa bære Mundkurv, som kun aflægges, medens 
de spise og sove; at de dog have en fri Snakkedag om 

Maaneden, som alle Mandfolk da tilbringe under aaben Him- 
mel; men at ingen tilstaaes dem i Fisketiden, da Silden 
ellers vilde blive forjaget fra Kysterne. Nu var Konversa- 
tionen i fuld Gang, det gik Slag i Slag; de andre Tasker 
lo, klappede i Hænderne, æggede og opmuntrede os. Jeg 
har aldrig havt en interessantere Underholdning. Du kan 
sagtens vide, at jeg kommer der saa ofte, jeg har Lejlig- 
hed. 

Forleden Dag tager Louise — saaledes hedder Landsby- 
pigen — imod mig med en dansk Hilsen : »Godda, min Ær ! 
ar di sovett vel?« 

Behagelig overrasket svarer jeg i samme Tungemaal ; 
men hun erklærer, at hendes Sprogkundskab ikke strækker 
sig videre. Jeg tilbyder min Undervisning, hun tager mod 
den — dog først efter at jeg har maattet forsikkre hende, 
at det Danske ikke skal fordærve hendes Taleorganer eller 
tage Fagonen af hendes lille franske Mund. — Heloise og 
Antoinette ville ogsaa med. Det skal Altsammen drives 
efter en ny Methode, Venseignement mutuel (indbyrdes Under- 
visning) og Louise være Bihjælper. Der skal vælges en 
Læsebog. Jeg foreslaaer Faul et Virginie ; men den for- 
kastes som altfor tydsk, altfor melankolsk. Corinna har 
samme Skjæbne — den er for engelsk. Endelig bliver Stella 
enstemmig valgt; heldigvis kan jeg vedlægge den en dansk 
Oversættelse, og nu gaaer det rask, mine Elever gjøre enorme 
Fremskridt. 

Allerbedst som jeg igaar giver min Time, siddende med 
Ryggen imod Døren, de andre Tre foran mig, udstøder 
Louise et Skrig, springer op og kaster sig om Halsen paa 
en Mand, der staaer bag ved mig. I Førstningen kan jeg 
ikke se hans Ansigt, thi hun bedækker det med sine Kys ; 
men han er gammel — hans hvidsprængte Haar blander 
sig med hendes mørkebrune Lokker. Det er hendes cher 

19* 

pere, det er — vor pauvre Louis t Jeg kjendte ham paa Øje- 
blikket. 

»Med Tilladelse, min Herre !« siger jeg, »har De aldrig 
været i Danmark?« 

»Jo !« 

»I Randers? i Aarene nogle og Halvfems?« 

»Ja !« 

»Husker De da ikke Deres petit ChrHienl^ 

jtO mon Dieu /« raaber han og omfavner mig — i n d- 
armermig; thi saaledes udtrykkes nærmest det franske 
inderlige, stormende embrasser. 

Han kunde huske Alting. — Frits ! Han spurgte efter 
Dig, efter din Fader, efter Jesper Degn med den lille snol- 
lede Paryk, efter vor arrige Husholderske — tykkeh Satann, 
som han kaldte hende — efter Morbærtræet udenfor Have- 
stuedøren og efter Peer Kudsk, som altid titulerede ham 
Hr. Laadvig ! Og hvor den gamle Mand var glad ved mig ! 
Louise lo med Taarer i Øjnene — jeg havde aldrig troet, 
at det forviltrede Dyr kunde græde — og saa sang hun med 
komisk Rørelse : ^Ou peut on étre mieux^ 6r*^.*). I Sand- 
hed, det forekom mig, som om der pludselig var knyttet 
et Slægtskabs-Baand mellem hende og mig; saa nær som 
et hængende Haar havde jeg omfavnet og kaldt hende 
Søster. 

Han var kommen for at hente Louise hjem og vilde 
have været borte igaar; men for min Skyld blev han til 
idag. Jeg kommer just nu fra at have fulgt dem tilvogns. 
Hm ! jeg er halvt flov, naar jeg tænker paa, at jeg lod ham 
rejse uden at faae det Allermindste pillet ud af ham om 
Fortiden, da han kom gaaende paa sin Fod til Randers, 



*) „Hvor mon man bedre er end blandt sin Slægt og Venner?" — 
Gammelt Syngestykke. 

hvorfor han emigrerte? hvordan han nu er kommen til den 
forfløjne Datter? etc. Men jeg faaer ud at besøge ham; 
han boer kun et Par Timers Vej herfra* og bad mig selv 
ret indstændigt derom — hun med, kan jeg tro. . »De har 
endnu ikke lært mig en dansk Arie,« sagde hun, »jeg gad 
dog vide, hvordan det vilde klæde mig at synge Barbarisk?« 
Hm! det er naragtigt, jeg kan ikke egenligt sige, at jeg — 
saadan — ja, nu veed jeg snart ikke, hvad det var, jeg 
vilde sige. Jeg interesserer mig rigtignok for hende, for- 
saavidt hun er interessant at tale med ; men forresten er 
hun mig ganske ligegyldig. Følelse har hun vel, men den 
bliver rent overdøvet af hendes umaadelige Leen; den druk- 
ner i bare Vittigheder. Da hun omfavnede sine Veninder 
til Afsked, tindrede der et Par Taarer i hendes Øjne; men 
til mig sagde hun blot, med et let og flygtigt Smil: »Adieu, 
min gothiske Ven !« »Adieu, min franske Spirrevip !« tænkte 
jeg ; og »Lev vel, min danske Ven !« siger og mener din 
trofaste 

Christian. 



Bouchaln, Juli 1816. 

Siig mig engang, gamle Frits! hvad er Melankoli? 
Dersom det er denne hersens Benouelse, jeg nu undertiden 
sporer, saa maa jeg tilstaa: jeg kan ganske godt lide den. 
Veed Du hvad, »Frits! Det er ret interessant at være melan- 
kolsk; dog troer jeg, at det bør ikke vare for længe ad Gan- 
gen> for saa forfalder man let til Tænkning, Poesi og alskens 
forfængelige Spekulatser. — Man kunde ogsaa allenfals 
brække Halsen, forudsat at man i Melankoli er genegen 
til at løbe sin Pande mod et Hus, et Træ eller mod en 
Andens Pande, eller og at hænge sig over Rygningen af 

Stolen for gyngende at betragte Maanen. Igaaraftes dej- 
sede jeg saaledes ned og brækkede Bagbenet — af Stolen. 

Jeg vil næsten tro, at det er et usundt Sted, hvor han 
boer, vor gamle Louis; thi det er egentlig først siden jeg 
var derude, at jeg sporer hint Hang til Eftertanke og stille 
Maanebetragtninger ; men saa skal F — stop, jeg veed, Du 
kan ikke lide den Banden ! og vores Armee er lige saa slem 
dertil som den, Oncle Toby stod ved ; det maa være endemisk 
i Flandern. Egentlig vilde jeg sige, at — nu har jeg min 
S — min Tro! glemt, hvad det var, jeg vilde sige. 

Jo, nu veed jeg omtrent, hvad det var: jeg vilde for- 
tælle Dig noget om Rougemont. 

Saasnart min kjære Louis var rejst, blev jeg betagen 
af en saadan Længsel efter ham, at jeg tre Dage efter red 
derud med en Vejviser i Spidsen. — Om Stedets Beliggenhed 
kan jeg ikke sige Dig Andet, end at der var en stor Hauge 
med mange Træer i, og at Louise sad paa en Bænk inden- 
for Stakitporten og saae ud paa Vejen. Da hun blev mig 
vaer, sprang hun op, aabnede Laagen, tog mig under Ar- 
men og dandsede med mig op til Huset. Gamle Louis tog 
mod mig i Døren og plirede saa venligt med sine smaa 
brune Øjne, at jeg ikke kunde bare mig for at falde ham 
om Halsen. 

Hvilken Gjæstfrihed, hvilken Hjertelighed er dog ikke 
disse Franskmænd medfødt ! Jeg var som en gammel Ven 

— som en Søn af Huset ; man vidste ikke, hvor godt man 
vilde gjøre det. Fader og Datter firmede omkring mig; 
han kom med en Stol, hun med en Præsenterbakke ; han 
stoppede mig en Pibe, hun tændte den ved Solen. Og saa 
kom hans Kone — veed Du hvad, Frits! hun ligner bestemt 
min salig Moder; naar jeg ellers havde været vant til det 

— men det bruges nu ikke i Danmark — kunde jeg gjerne 
have knælet for hende, saa ærværdig forekom hun mig, ikke 

formedelst Alderen : — thi hun er, endnu ikke langt over de 
Fyrretyve — men formedelst en vis Højhed, Anstand og 
Værdighed i hendes Aasyn og hele Væsen. 

Efter en Times levende Samtale gik Damerne bort, for 
at besørge Middagsmaden. 

»De er en lykkelig Mand, min Herre !« sagde jeg. 

Taareme traadte ham i Øjnene, han saae taknemmeligt 
og fromt mod Himlen. 

»Gud har mangefold erstattet mig min Ungdoms Lidel- 
ser!« svarte han. »Kom!« vedblev han efter et Ophold, 
»jeg veed. De har et deltagende Hjerte ; kom 1 mens vi ere 
alene, skal De høre min Historie.« 

Han førte mig ud i Haugen og fortalte Følgende. 



»I dette Hus er jeg født, i denne Hauge har jeg pluk- 
ket de første Blomster og fanget de første Sommerfugle. 
Nu boer jeg her tilleje, skjøndt alle disse Ejendele have til- 
hørt mine Forfædre gjennem flere Aarhundreder. 

Jeg var eneste Barn, tilkommende Herre af Rougemont, 
hvortil dengang hørte trende folkerige Landsbyer. Min 
Moder var død, før jeg kjendte hende, og min Fader for- 
bleven Enkemand ; han kunde ikke afse mig, og derfor blev 
jeg hjemme til mit sextende Aar undervist i Sprog, Mathe- 
matik. Tegning og alle legemlige Færdigheder. Haugen var 
min Legeplads og Skovriderens Datter Annette min eneste 
Legekammerat. Hendes Fader boede i hint lille Hus uden- 
for Haugen. Dengang laa det ved Indgangen til en Dyre- 
hauge, som strakte sig lige til Skoven ; men Dyrehaugen er 
forlængst tilintetgjort. Indhegningen er nedreven. Træerne fæl- 
dede, og nu seer De kun Enge og Kornagre, hvor det fordum 
vrimlede af store Dyr. 

Haugens Grændser — om hvilke det hed : hertil skal 
Du komme og ikke videre! — vare betegnede med en tæt 
Hække og udenfor en temmelig dyb og bred Vandgrøft 
Engang stod jeg her som halvvoxen Dreng og adskilte de 
tætbeløvede Grene med mine Hænder, for dog idetmindste 
at se mig om i Verden. — Paa den anden Side sad Annette 
— fire Aar yngre end jeg — og flettede en Blomsterkrands. 
Jeg raabte til hende — hun svarte — og snart var vor Sam- 
tale i Gang. Den endtes med, at jeg bad om Krandsen ; hun 
kastede den til mig over Hækken. Jeg satte den paa mit 
Hoved og gik ind med Hatten i Haanden. Næste Dag ved 
samme Tid var jeg atter ved Hækken — Annette paa Engen 
ligeoverfor. Vi snakkede endnu længer sammen og gjorde 
ved Adskillelsen den Aftale, saaledes hver Dag at mødes. 
Et Par Uger fortsattes disse Stævnemøder. Jeg plukkede 
af Havens skjønneste Blomster og kastede dem over til 
hende ; hun sendte mig dem tilbage som Krandse. »Kom 
over til mig !« sagde hun en Dag. — »Jeg maa ikke,« 
svarte jeg ; »men kom Du til mig !« — »Jeg kan ikke,« 
sagde hun, »Grøften er altfor bred.« Jeg banede mig en 
Vej under Hækken og saae, at hun havde Ret. Hvad var 
her at gjøre? Jeg grundede forgjæves den hele Dag — om 
Natten udfandt jeg det : en Fjæl maatte lægges over Grøften. 
I Gartnerhuset fandt jeg en, slæbte den hen til Stedet og 
fik den med Annettes Hjælp lagt over det Vand, som ad- 
skilte os. Jeg traadte ud, rakte hende Haanden, og snart 
stod hun hos mig inde i Haugen. Hvilken Glæde! op ad 
een Gang og ned ad en anden, fra Løvhytte til Løvhytte, 
fra Blomst til Blomst ! Med Skjørtet fuldt satte hun sig paa 
en Græsbænk og bandt Krandse — jeg plukkede Kirsebær 
og puttede hende i Munden. — Tilgiv mig, min Herre! at 
jeg opholder Dem saa længe med Begivenheder, som maaske 
kun interessere mig selv; men De vil undskylde mig, naar 

jeg siger Dem, at min Kone — det er den lille Annette. 
Her er det Sted, hvor jeg lagde Fjælen over Grøften; netop 
der krøb vi ind under Hækken; af hint store Kirsebærtræ 
— det var dengang kun lille — plukkede jeg Bær til hende ; 
og derunder var den Græsbænk, hvor min Fader første Gang 
traf os. »Hvem er Du?« sagde han. »Jeg er Annette,« 
svarte hun og blev ved sit Arbejde. Glutten behagede ham ; 
han tillod mig at lege med hende et Par Timer hver Dag. 

Vi legede sammen i sex Aar; vi arbejdede ogsaa; hun 
lærte mig at binde Blomsterne — jeg lærte hende at tegne 
dem. Min Fader fattede saadan Yndest for den Lille, at 
han lod hende tage Del i mange af mine Undervisninger — 
saa meget hellere som jeg i hendes Nærværelse viste mig 
langt flittigere, end naar jeg var ene. Saaledes lærte hun 
Fransk, Italiensk, at skrive, tegne og spille paa Guitar — 
langt mere end en Skovriders Datter den Tid havde godt af 
at vide. Uden denne Revolution, som rystede hele Verden, 
skulde en saadan Opdragelse have været hendes Ulykke. 

Jeg gik i mit syttende Aar — jeg maatte ikke længer 
være Barn. Jeg skulde træde i mine Forfædres Spor paa 
Ærens Vej ; jeg skulde løfte deres Sværd for min Konge. 
Siden Slaget ved Minden, hvorfra min Fader hjembragte en 
stiv Arm, havde han ophængt det paa Charostemes uplet- 
tede Skjold. Nu rakte han mig det med de Ord : For din 
Konge, dit Land og din Ære ! 

Jeg kom til Brienne og var i tvende Aar Kamerat med 
et Menneske, der siden satte Bourbonnernes Krone paa sit 
Hoved. Jeg gik derudfra som Lieutenant ved et Kyradser- 
regiment, der ikke havde Andet at bestille end at ride fra 
een Garnison til en anden. Saaledes henrandt syv Aar af mit 
Liv, om hvilke jeg ikke kan fortælle Dem Andet, end at jeg 
hver Maaned skrev til min Fader, tænkte lidt paa Rouge- 
mont og stundom paa Annette, delte min Tid mellem Exer- 

cits Og Læsning, delte Pung, men ikke Udsvævelser, med 
mine Kamerater. 

Efter otte Aars Fraværelse gjensaae jeg mit Fødested. 
Regimentet var da forlagt til Rouen, og jeg erholdt fire 
Ugers Permission. Hvem skulde jeg her først møde uden 
Annette? Hun var paa Slottet som Gouvemante for to for- 
ældreløse Niecer, som min Fader havde taget til sig. De 
gik spadserende paa Vejen hist. Jeg kj endte slet ikke min 
Barndoms Legesøster; hun var nu voxen, en stor og maje- 
stætisk Skabning, i sin Ungdoms fulde Flor og dertil stands- 
mæssig klædt; men hun kjendte mig, og hendes Rødmen 
viste, at hun ofte maatte have tænkt paa mig. Hvad skal 
jeg sige Dem, min Herre ! De kan selv gjætte det : inden 
de fire Ugers Forløb konjugerede vi Arno igjennem alle 
tempora. Vi begyndte med Fræteritum — Fjælebroen, Blom- 
sterkrandsen. Kirsebærrene o. s. v., formede deraf et him- 
melskjønt Præsens og standsede først ved Futurum, da den 
gamle Baron Bethune Charost overraskede os i Farticipio 
med Mund til Mund og Barm til Barm. 

Han lod, som om han Intet havde seet, og kaldte paa 
"^ig- J^g fulgte ham i ængstelig Forventning. Først i 
Stadsestuen mellem mine Forfædres Billeder standsede han 
og vendte sig mod mig. »Louis Bethune de Charost!« 
sagde han, »Du kan ikke ægte Skyttens Datter, og Du 
m a a ikke forføre en uskyldig Pige ! Gaa, lad din Hest sadle 
og rid strax tilbage til din Garnison !« — Jeg adlød — jeg 
kyste hans Haand og forlod Rougemont uden at have taget 
Afsked med Annette. 

Revolutionen tog sin Begyndelse. Kort efter min Til- 
bagekomst til Rouen bleve Notablerne sammenkaldte. De 
kjender vist saameget til hin frygtelige Begivenhed, at jeg 
i min Fortælling kan indskrænke mig til det, som umiddel- 
bart vedkommer min egen Skjæbne. Mit Regiment, der 

talte gammeladelige, ægte royalistiske Officerer, blev opløst. 
Jeg drog hjem; Annette var ikke mere i Rougemont; min 
Fader havde forlængst skaffet hende en meget fordelagtig 
Hovmesterindeplads i Arras. — Urolighederne tiltog, Emi- 
grationen var allerede i fuld Gang. Mange Adelsmænd kom 
paa deres Udvandring til Rougemont og raadede min Fader 
til at følge Strømmen. Men han var ikke til at overtale, 
han ansaae Uvejret for en blot forbigaaende Byge; han anede 
ikke, at det var en Landtorden, hvis Rædsler og Ødelæg- 
gelser skulde strække sig over den halve Verden. Et pludse- 
ligt Lynglimt aabnede hans Øjne, men kun for at vise ham 
den Afgrund, det nu var for silde at undfly. 

En Morgen vækkede man mig med den Tidende, at 
Gaarden var omringet af Bønder og Andre, der saae ud som 
Kjøbstadspøbel. Jeg kastede mig i Klæderne, greb mine 
Pistoler og min Kaarde og ilede ud. Min Fader mødte mig 
ubevæbnet i Vestibulen. 

»Læg dine Vaaben bort, Louis !« sagde han, »her kan 
intet Forsvar finde Sted, vi maa tale os tilrette!« Jeg fulgte 
ham ud paa Trappen, niod hvilken Oprørshoben trængte 
frem under Sang og Skraal; vi bemærkede i den flere af 
vore egne Bønder. 

»Børn!« -sagde min Fader mildt og roligt, »hvad 
ville I?« 

»Dit aristokratiske Blod !« lød en Stemme midt fra 
Flokken. 

»Mit Blod,« svarte han, »har jeg opoffret mit Fædreland 
i mine stærke Dage; nu er jeg Invalid, ville I have mine 
forskudte Lemmer, saa tag dem, men skaan min Søn !« 

Oprørerne begyndte nu at skamme sig, de Forreste 
trængte lidt tilbage, da lød atter hin Røst: »Ned med 
Tyrannen !« 

»Lebon!« raabte min Fader, »var jeg en Tyran, (Ja 

jeg eftergav Eders Fader alle hans Restancer? og da jeg 
laante ham Sædekorn, som jeg aldrig har krævet tilbage?« 

»Det er sandt, hvad han siger!« lød en anden Stemme; 
»han har aldrig været os en streng Husbond.« 

»Visvas, Nonsens !« skreg Lebon, »alle de Adeliges Dy- 
der ere ktin glimrende Laster !« Et vildt Bif aidsbrøl fulgte 
dette Indfald. 

»Gjør nu kort Proces !« lød det igjen, »stød ham ned ! 
han spiller under Dække med Capet og den østerrigske 
Tæve.« 

»Lad saa Loven slaa ham !« sagde en Anden, »lad 
os føre ham og hans Hvalp til Arras ! der er flere af den 
Ulveyngel !« 

Dette Raad blev enstemmigen antaget ; en Del omrin- 
gede os og førte os bort, en anden trængte ind i Huset og 
udplyndrede det. — Paa Vejen til Arras vare vi ofte i Fare 
for at blive myrdede ; men den, som havde raadet at fængsle 
os, og i hvem vi gjenkjendte en af min Faders forrige Tje- 
nere, gik bestandig nær ved os og holdt den rasende Hob 
tilbage med den P'orsikkring, at vi vilde vorde offentlig hen- 
rettede og saaledes yde Folket en værdigere Hævn. 

To lange sørgelige Aar tilbragte vi i Fængslet. Imid- 
lertid havde Anarkiet rejst sin blodige Trane, Guillotinen, 
over hele mit ulykkelige Fædreland. Konventet rasede og ud- 
sendte sine Bødler fra Paris til alle de andre større Stæder; 
til Arras kom Lebon, dette afskyelige Uhyre, hvis Navn 
aldrig vil glemmes i denne Stad, saalænge den endnu har 
en Sten paa den anden. Fængslerne fyldtes. Mordmaskinen 
blev oprejst og begyndte sit blodige Arbejde. Hver Dag 
hentede den nogle af Fangerne, og Andre kom i deres Sted. 
Min Fader og jeg havde af Arrestforvareren lejet os et sær- 
skilt Værelse; thi vi havde før Bortførelsen fra Rougemont 
hemmelig forsynet os med Penge. 

En Morgen, da jeg som sædvanlig kom ind i det al- 
mindelige Forsamlingsværelse for at tage Afsked med de 
Dødsdømte og lede efter Venner eller Bekjendte blandt de 
Nysankomne — faldt mit Øje strax paa en af de sidste ; 
det var Annette ! Jeg trængte mig hen til hende — hun sank 
med et Skrig til mit Bryst. 

»Døden, min Elskede!« raabte jeg, »gjør os nu Alle 
lige ! Nu er Du min for evig — « 

» — For Evigheden !« hviskede hun. 

Ulykken hærder ofte, men den kan ogsaa blødgjøre og 
forædle ; man omringede os med Deltagelse, med Lykønsk- 
ninger og Beklagelser. 

»Arme Pige!« sagde jeg, »hvad er din Brøde?« 

»At jeg elsker Dem !« svarte hun. 

»Kom med til min Fader !« raabte jeg, »nu vil han 
velsigne sin Søns Elskede. Al Standsforskjel er ophævet, 
og der gives nu kun Gode og Onde; de sidste sejre, derfor 
maa de første slutte sig des fastere tilsammen.« 

Min Fader modtog hende med aabne Arme. »An- 
nette!« sagde han, »jeg billiger Deres Kjærlighed; thi 
Skillevæggen mellem Dem og min Søn er nedreven — elsker 
hverandre! men tænker paa, at Eders Ægteskab først skal 
fuldbyrdes paa hin Side af Graven.« 

Jeg spurgte om Annettes Skjæbne, og hun fortalte: 

»Siden jeg forlod Rougemont, har jeg — paa eet 
Punkt nær — levet ret behageligt i den brave Lefevres Hus. 
Længe beskyttede hans borgerlige Stand ham for Mistanke 
og Forfølgelse, men han var rig, det fordømte ham. For 
to Dage siden underrettedes han hemmeligt om, at han 
var denunceret som den, der honorerede de Vexler, Emigran- 
terne i Udlandet lod trække. Han samlede strax alle sine 
rede Penge og Kostbarheder og flygtede til en Ven paa Lan- 
det. Sit Kontor overgav han til en tro Betjent — sit Hus 

Og sine Børn til mig. Jeg tilbragte fire og tyve Timer, i 
ængstelig Forventning. Imorges fløj Døren op, og efterfulgt 
af fire Nationalgardere indtraadte en Mand med en støvet 
Hat, en aabenstaaende, luvslidt Frakke, lange Matrosbuxer 
og slubrende Støvler. En stor, krum Sabel slæbte efter ham 
henad Gulvet. 

»Hvor er Lefevre?« raabte han. 

»Jeg veed det ikke, Borger !« svarte jeg. 

»Er Du hans Kone?« — 

»Nej.« 

»Hans Datter?« — 

»Nej.« 

»Hans Maitresse?« — 

»Jeg er fransk Borgerinde !« svarte jeg. 

»Godt !« raabte han, »vil Du elske mig ? Jeg er Lebon, 
Medlem af Nationalkonventet, den souveraine Nations Re- 
præsentant og Frihedens Forsvarer. Arras-Borgere !« sagde 
han til Gardisterne, gjennemsøger Huset og seer efter, i hvil- 
ken Krog Aristokraten har forstukket sig 1« 

»De gav sig nu til at lede i alle Værelser. 

»Han vendte sig atter til mig : »Borgerinde ! jeg kan 
godt lide Dig; vil Du følge med og lette mig mine uhyre 
Arbejder? Vil Du dele en ægte Republikaners Seng?« 

»Jeg rejste mig i Harme og raabte : »Nej !« 

»Han smilte og strøg sig om sin Knebelsbart : »Hvem 
vil Du helst omfavne — mig eller Guillotinen?« 

»Den sidste !« svarte jeg. 

»Ogsaa godt !« raabte han, »Du er en fri Borgerinde ! 
Du skal have din Villie.« 

»En Gardist kom just ind; Lebon sagde til ham: »Se 
her har vi en af de Damer, der blande Kortet for Emigran- 
terne — !« 

»Meget rimeligt!« afbrød denne, »for hun har længe 
været hos Charost paa Rougemont.« 

»Bravo!« raabte Lebon, »han sidder her i Fængslet og 
venter sin velfortjente Straf — lad denne barmhjertige Sø- 
ster komme hen og trøste ham ! Lystig min Smukke ! Du 
skal snart dandse Karmagnolen !« 

»Gardisten gjorde en Entrechat og bød mig sin Arm : 
»Maa jeg engagere Deres Naade?« raabte han med et 
spottende Smil. Jeg bortstødte hans Arm og ilede foran 
ham til Fængslet.« 

Næste Morgen bragte os vor kjære gamle Præst fra 
Rougemont — en sand Trøster for os, en modig Vejviser 
paa den blodige Bane, hvis Betrædelse forestod os ethvert 
Øjeblik. Han opdagede snart Forholdet imellem Annette 
og mig og saae tillige, at min Fader billigede det. 

»Hr. E^apitain !« sagde han en Dag til mig, »De og 
Annette elske hverandre; Deres Kjærlighed er ren, thi dens 
Maal ligger i Aandernes Land; men lad den allerede her 
vorde helliget ved Religionens Sakramente! Lad mig forene 
Dem ved Kirkens velsignede Baand — ikke som Elsker og 
Elskerinde, men som Mand og Kvinde skulle De da træde 
for den AUerhø jestes Dommertrone!« 

Denne Tanke, som hidtil endnu ikke var falden mig ind, 
vakte de heftigste Følelser i min Sjæl; Annette min Hu- 
stru — og dog for mig ren, hellig som en Engel, som en 
forklaret Aand — denne Forestilling havde noget Sødt, op- 
højet sværmerisk; men — vilde ikke denne inderligere For- 
ening gjøre Døden bitrere? og om nu denne fordrede kun 
en af os? om den anden muligen skulde vorde frikjendt? 
Dog, mine Tvivl forsvandt alle i det henrykkende Haab : 
at kunne kalde Annette min Hustru — om endog kun en 
eneste Dag. Vi talte med min Fader; han gik snart over 
til vor ærværdige Vens Anskuelse. Vi talte med Annette; 

hun vægrede sig, hun fremkom med den ene Indvending 
efter den anden; hun vilde endog heri see noget Formaste- 
ligt, en Slags Trods mod det uransagelige Forsyn, hvis Sty- 
relse ikke syntes at ville tillade os nogen nærmere Forening 
i dette Liv. Men hvorlænge kunde hun vel modstaa Præ- 
stens Forestillinger og Elskerens Bønner? Vi bleve viede 
saa kirkeligt, som det i Fængslet lod sig gjøre. Akten fore- 
gik i den fælles Forsamlingssal, og alle vore Medfanger 
ønskede os til Lykke og viste en Glæde, som om vi havde 
befundet os i fuldkommen Frihed, og denne Dødens For- 
gaard gjenlød af et Gildelags muntre Larmen. »Ret, Bro- 
der !« raabte en fordums Krigskamerat til mig, »hold Du 
kun Døden for Nar og stjæl fra den graadige Knokkelmand 
enhver Glæle, som Livet endnu har tilovers for Dig !« Min 
Fader befriede nogle af de Louisd'orer, som skjulte sig mel- 
lem hans Skosaaler, og et festligt Maaltid — Overflod af 
Mad og Viin — indbød snart alle Fangerne til en Nydelse, 
der — for sex af dem var den sidste. 

Mod Enden af Gildet, som Stemningen var muntrest 
og Skaalerne gik flittigst omkring, indtraadte vor daglige 
Gjæst — den Herre, som afhentede de Indstævnte til Re- 
volutionstribunalet, hvorfra der kun gik een Vej : den til 
Retterstedet. Ved Synet af denne Dødsherold forstummede 
Selskabet, Samtalen standsede, og de fulde Glas bleve satte 
ned igjen. »Hvem gjælder det nu?« denne Tanke gjen- 
nembævede alle Hjerter. Annette greb min Haand : »O 
Gud, Louis !« sukkede hun ængstelig. Charon — som vi 
kaldte ham — fremtog sit Papir og begyndte at oplæse 
Slagtoffernes Navne. Det første var Louis ! — Annette ud- 
stødte et Skrig og omspændte min Hals med sine Arme; 
hun trykkede sit Ansigt ind mod min Barm, som om hun 
der kunde undgaa at høre den frygtelige Lyd af mit Navn. 
»Louis — Louis — Bet — « 

Han stammede og kunde ikke læse Navnet. Hvilken 
rædsom Forventning, hvilken pinefuld Spænding ! En op- 
mærksom Tilskuer maatte snart kunde have talt, h vormange 
der iblandt os hed Louis. 

Et ungt Menneske — en fordums Kjøbmand — sprang 
utaalmodig op. »Det er Skade,« raabte han, »naar Em- 
bedsmænd ikke kunne læse; jeg hedder Louis og gad dog 
vide, om det er min Dag idag?« Han gik hen, saa over 
Charons Skulder og læste : »Louis Bethouillere ! Rigtigt ! 
saaledes hedder jeg.« Han gik rask tilbage til sin Plads, 
fyldte Glasset, rakte det i Vejret og raabte med høj og 
munter Stemme: »Mine Herrer og Damer! De maa tilgive; 
en vigtig Forretning byder mig at gjøre Brud paa et godt 
Lag — velbekomme os Allesammen ! å revoir /« Han stak 
sit Glas ud og sagde : »Nu vel, min gode Færgemand ! hvem 
Flere i Baaden?« 

. »Pierre Guignaud !« lød det. 

En Flinkfyr, før Revolutionen en af Byens Kavalerer, 
rejste sig op og sagde : Her er jeg ! Man siger. Motion 
skal være sund ovenpaa Maden — faaer jeg en Dame til 
Borddandsen ?« 

»Dertil kan der blive Raad !« svarte Charon, »her 
har vi en — Henriette Prunel !« En ung, smuk, meget 
bleg Pige rejste sig og skød sin Stol tilbage; en pludselig 
Rødme overfoer hendes Ansigt, der virkelig syntes oplivet 
af en uventet Glæde. 

Æh bien, Mademoiselle h raabte Friskfyren, »vi To 
komme ikke mere til at sidde over.« 

»Frangois Derutte!« vedblev vor Charon. En gammel- 
agtig Mand — fordums Søofficer — saae sig langsomt om 
efter Oplæseren. 

»Jeg er strax klar til at lette,« sagde han med en hul 

Røst, spiste derpaa rent af sin Tallerken og tømte sin 
Flaske. 

»Marie Moudon !« lød det igjen. En ung femtenaarig 
Pige segnede besvimet om i sin Moders Arme. »O, I 
Tyranner!« skreg denne, »hvorfor hende? hvorfor ikke mig 
Ulyksalige ?« 

»Madame !« bemærkede Springfyren, »de Yngste og 
Skjønneste gaa først fra Haanden.« 

»Baptiste Ramoneur!« lød det sidste Gang, og Oplæse- 
ren sammenlagde og gjemte den frygtelige Rulle. En Ol- 
ding — en Præst, som ej havde villet aflægge Konvent- 
Eden — foldede sine Hænder og sagde med en Helgens 
fromme, milde Aasyn : »Jeg takker Dig, min Gud og Ska- 
ber ! for dette Maaltid, hvormed Du for sidste Gang har 
vederkvæget mit gamle Legeme ! Jeg nedlægger det nu 
snart i det Støv, hvoraf det er taget, — giv mig og os Alle 
en salig Opstandelse ved dit evige Naadesbord — Amen !« 
Han rejste sig, bukkede for hele Selskabet og fremrakte 
først den indtrædende Slutter sine Hænder at binde. De 
Andre fulgte hans Exempel efter en kort Afsked med deres 
kjæreste Venner og Bekjendte. Spraderen kunde endnu ikke 
bare sig, men sagde i Forbigaaende et tvetydigt Bonmot til 
Bruden. 

Da de Dødsdømte vare borte, hensank alle Tilbage- 
blevne for en Stund i taus Vemodighed, til min før omtalte 
Krigskamerat først opmandede sig og sagde : »Atter en 
Opsættelse af fire og tyve Timer! lad os ikke græde dem 
bort, mine Venner ! Tænker paa, her er Bryllup ! de Ny- 
gifte maa ikke se andre end glade Ansigter !« Han fyldte 
sit Glas og istemte en munter Vise. Jeg omfavnede min 
Brud under en stormende Blanding af Glæde over denne 
korte Frist og Frygt for den dunkle, dødssvangre Fremtid. 

Min Fader kom hen og indesluttede os Begge i sine 
Arme. 

Saavidt i sin Fortælling kom min kjære Louis — jeg 
kan ikke ret vænne mig til at kalde ham Charost — da et 
Par hvide Hænder foldede sig over hans Øjne; han drog 
dem ned til sine Læber og kyste dem ; det var Louise ! Hun 
havde med en Sylfes eller Alf es Lethed (jeg veed ikke, 
hvilken Lignelse passer bedst, derfor tager jeg dem begge 
to) listet sig hen til den Bænk, hvorpaa vi sad. Hun be- 
tragtede mig vist et Par Sekunder, derpJia foer hun med 
sit Lommetørklæde hurtigt hen over min Kind. »Jeg kan 
se,« sagde hun med et fortryllende Smil, »at denne Taare 
tilhører Familien Charost — Fader ! nu har Du fortalt denne 
blødhjertede Barbar din Historie !« Han greb min Haand 
med et inderligt Tryk og bøjede sit Ansigt bagover — Datte- 
ren bedækkede det med Kys. »Mig ogsaa. Papa 1« hviskede 
en sød, bævende Stemme, og Hustruen sank ned ved hans 
Side og slyngede Armen om hans Hals. Det er en velsignet 
Familie. 

Da vi havde spist, maatte jeg tage Afsked; men jeg 
har Slutningen af hans Historie tilgode — den henter jeg 
imorgen. Det, jeg allerede har hørt, forekommer mig som 
et opdigtet Eventyr; jeg kan ikke ret forestille mig, at Her- 
ren og Fruen paa Rougemont ere hine til Døden indviede 
OfFre — jeg brister af Nysgerrighed efter at erfare deres 
utrolige Frelse. Imidlertid drømmer jeg om intet Andet end 
Sansculotter, Revolutionstribunaler, Guillotine og — Bryllup. 
Det løber rundt i mit Hoved, — Adieu, Frits! 

Bouchain, Juli 1816. 

Frits ! jeg er forelsket. Længe mærkede jeg, at det var 
ikke rigtig fat; først troede jeg, at det var Melankoli; 
siden blev jeg bange for, at det skulde' være en Begyndelse 
til Brystkrampe; men nu veed jeg bestemt, det er slet ikke 
Andet end Kjærlighed — jeg elsker den Hex, den Louise 

— faaer jeg hende ikke, saa døer jeg — Adieu ! — Dog 
stop lidt ! jeg har Mere at fortælle Dig, naar jeg blot kan 
samle det; men hun staaer uafladelig for mig, den velsignede 
Glut ! jeg seer allevegne det søde Gef jæs : det svæver paa 
Spidsen af min Pen og dandser op og ned mellem Linierne. 

— Naa ! vær nu ordenlig, Du forviltrede Tøs ! og lad mig 
have Ro at skrive til min kjære, kjære Fritsemand ! Du 
kan jo krybe ind i mit Hjerte saalænge og blot holde Dig 
fra mine Papirer ! — Saa ! sid nu der ! — 

Hvor var det vel, vor Louis slap i sin Fortælling? 
Rigtig ! det var ved Bryllupet i Fængslet. — Han indføres 
atter talende : 

»Taffelet var hævet. Min Fader, Præsten og vi to 
Ægtefolk trak os tilbage fra Selskabet og tilbragte i vort 
Værelse det Øvrige af Dagen. De vil maaske neppe tro 
det, men jeg forsikkrer Dem; endskjøndt det dræbende Staal 
hang i et Haar over vore Hoveder, vare vi dog dristige eller 
forvovne nok til at holde fast paa et Haab, der ikke var 
rimeligere end den Febersyges fantastiske Drømme. — Det 
var paa vor sædvanlige Sengetid, min Fader begyndte at 
nikke. Præsten rejste sig for at bede Godnat og ledsage 
Annette til det Værelse, jeg hos Slutteren havde lejet for 
hende. Jeg trykte et brændende Kys paa hendes Læber. 
»Sov sødt, min søde Brud !« hviskede jeg og udbredte mine 
Arme til endnu een Omfavnelse; men den gamle Præst satte 
sin Haand blidelig for mit Bryst : »Kjære Søn 1« sagde han, 
»hun tilhører allerede Himmelen ; hun er dens indviede Brud 

— Abeilard ! elsk og frasig Dig din Heloise !« Han drog 
hende med sig, og Døren faldt til. 

Min Fader laa allerede i en dyb og rolig Søvn. Jeg 
sad endnu halv afklædt paa Kanten af min Seng — vaagen 
og dog drønmiende; da stod la Fosse — Kyradserlieutenan- 
ten — foran mig; jeg havde ikke mærket hans Komme. 

»Charost !« hviskede han, »er det en Maneer? Bruden 
har vist længe ventet, og De sidder endnu her? hvad er 
det for anakoretiske Grimasser?« 

»La Fosse !« sagde jeg, »hvad tænker De paa, lige ved 
Gravens Rand — « 

» — Vi gaa alle paa Gravens Rand,« — svarte han, 
»det kan hændes uden Guillotine. Naar man altid vilde 
tænke paa Døden, der kan være vore Tyranner maaske nær- 
mere end os, saa skulde man aldrig gifte sig, men lade 
Menneskeracen rent uddø. Er De en Brudgom? Er De en 
Kriger — fransk Ridder, og frygter for Døden i det Øje- 
blik, Livets saligste Time slaaer for Dem?« 

»Ak, Kamerat !« sukkede jeg, »hold op at friste mig ! 
Guillotinen staaer bag ved Brudesengen.« 

»Den staaer ogsaa bag ved Deres egen !« sagde han 
ærgerlig, »nyd, saa længe De kan ! jo kortere Deres Tid 
skal være, jo mindre har De at skjænke bort; tag derfor 
Alt med, hvad der bydes Dem ! Viis Døden, at De ikke 
ændser den; eller om De saa vil, viis Forsynet, at det endnu 
ikke har mistet Deres Tillid !« 

Han slukkede Lyset, tog mig ved Armen og førte mig 
med sig. Jeg lod mig lede som en Beruset. Ved Annettes 
Dør stod Slutterens Kone med en Lampe. Hun smilede, 
satte en Hovednøgle i Laasen og lukkede sagtelig op. La 
Fosse skød mig ind og trak Døren til sig. 

Otte Dage indrømmede Skjæbnen os — paa den niende 
slog Adskillelsens Time. Vor Charon oplæste, som sædvan- 

lig, SlagtofFemes Navne. Tre Uvedkommendes bleve næv- 
nede, det fjerde var Annette Dubais ! Samlingen forlod 
^^S> j^g fornam ikke det Afskedskys, hun trykkede paa 
min kolde Pande. Jeg vaagnede i en Feber, som for fjorten 
Dage berøvede mig Forstanden og skjænkede mig en lykke- 
lig Bevidstløshed. Da Bevidstheden omsider vendte tilbage, 
forekom det mig, at jeg havde sovet hele Aar; mit Gifter- 
maal, min korte Lyksalighed i min Hustrus Favn, hendes 
Bortgang — Alt fremstillede sig i min Erindring som en 
længst forsvunden Ungdomsdrøm. Velgjørende Selvbedrag! 
Tiden, som læger alle Saar, havde ved Sygdommen faaet 
en saadan Udstrækning for mig, at mit Hjertes dybe Vunde 
allerede syntes langt ældre og derfor mindre farlig og smerte- 
fuld. Uden denne Aandsfraværelse, uden denne Legems- 
udmattelse skulde jeg neppe have overlevet hin Katastrofe 
— hvad siger jeg? denne Sygdom frelste virkelig min Fader 
og mig fra Guillotinen; De skal høre hvorledes. 

Da jeg var kommen til mig selv, var den Første, jeg 
spurgte efter, vor kjære Præst, den Anden La Fosse — 
thi Annettes Navn kom ikke over mine Læber; det laa be- 
gravet i mit Hjerte som en hellig Løndom, der gjemmes til 
Evigheden. — Min Fader foldede sine Hænder og saae 
til Himmelen. »Hisset, min Søn h sagde han, »lønner Gud 
de Ædle, som gik i Døden for Dig og din Fader! — Hør 
og velsign deres Minde ! Tilbed et Forsyn, der atter 
kalder Dig tilbage til Livet og Friheden ! — For otte 
Dage siden havde jeg i fire og tyve Timer Intet seet 
til disse vore Venner, der stedse skiftedes til at vaage og 
pleje Dig. Du var falden i en dyb Søvn. Jeg gik ind i 
Forsamlingsstuen — de vare ikke der. Jeg spurgte om dem ; 
en af Fangerne fortalte mig, at de alt den forrige Dag vare 
guillotinerede. Dødsherolden havde kaldt paa Charost, Fa- 
der og Søn. Fader Tirlemont traadte frem under niit Navn 

Og raabte til Forsamlingen : »Min Søn Louis ! hvor er Du ?« 
— »Her!« svarte La Fosse. Tribunalets Officiant og Vagten 
kj endte hverken dem ell^r os, de øvrige Fanger tav, grebne 
af Beundring over en saa heltemodig Opoffrelse. Man 
vidste, at Lebon paa nogle Dage havde forladt Arras; deres 
ædle Bedrag lykkedes — de led Døden for os. Fromme 
Tirlemont ! Du fulgte din Frelsers Exempel ! Arme la Fosse ! 
dit Hjerte var nu kun tilgængeligt for een Følelse — Ven- 
skabets. Du havde samme Dag erfaret din Moders, din 
Søsters og din Elskedes Henrettelse i Nantes. Og her, min 
Søn ! hør hvilken frelsende Stemme der tilhvisker os i Røver- 
hulen !« Han fremtog en lille Billet og læste : »Min gamle 
Velgjører! mindes De endnu Deres Jean Petit? han, som 
havde saadan uimodstaaelig Lyst til Søen, og som De lod 
undervise i Navigationen, og som De forsynede med Klæder 
og Penge. • Det er nu tyve Aar, siden jeg forlod Rougemont 
og gik til Martinique. For tre Aar siden kom jeg tilbage 
derfra og bosatte mig som velhavende Kjøbmand i Doua- 
nenez. Revolutionen rev mig ind i sin Hvirvel, jeg greb 
Kaarden og har nu befundet mig tyve Maaneder her i Arras 
som Bataillonschef. Jeg staaer mig godt med et af Tribu- 
nalets Medlemmer. Han viste mig Listen over de Fangne 
og Henrettede, og samme Dag skulde De og Deres Søn 
høre til de Sidstes Tal. Jeg blev i Retten for at prøve Noget 
til Deres Redning; da seer jeg den ærværdige Pater Tirle- 
mont og en Ubekjendt, som tilegne sig deres Navne. Jeg 
mærker Hensigten og tier. Af en Veninde — hvis Navn 
Intet gjør til Sagen — erfarer jeg, at de Begge vare ilive. 
Ved samme Veninde lader jeg Dem vide, at jeg ved Mid- 
natstid den 13de dennes (det er overmorgen) indfinder mig 
ved Fængslet. Hun skal hjælpe Dem ud. Vi gaa til min 
Bopæl, hvor passende Forklædning og falske Passe vil bringe 
Dem over Grændsen. Jeg veed. De er uskyldig i den Brøde, 

hvorfor De er beskyldt, og at den gode Lebon har et Horn 
i Siden paa Dem fra gammel Tid af. De var engang min 
Velgjører — en Fader for mig, pg — Taknemmelighed er 
en republikansk Dyd. Mit Brev maa De for Følgernes Skyld 
tilintetgjøre !« — Han brændte det, saasnart jeg havde er- 
faret dets Indhold. 

• Lyst til Livet vaagnede atter hos mig, især da jeg saae, 
at min Fader endnu elskede det. Vor Flugt blev besluttet 
og lykkedes. Petits Veninde — Arrestforvarerens smukke 
Datter — hjalp os ubemærket ud ; vor Frelser modtog os, og 
ved hans Bistand og Pengeunderstøttelse naaede vi uden 
Hindring Tydsklands Grændser. 

Flere beskrev os Danmark som et godt Land for Frem- 
mede, og vi besluttede at søge vor Tilflugt der. I Ham- 
borg faldt min Fader i en tærende Sygdom — en Følge af 
Sorg, Fængslet og Flugtens Besværligheder. Ak ! hans jor- 
diske Levninger fandt et Hvilested paa hin Side Elben. 
Han døde i mine Arme, og jeg var ene i Verden, uden 
Fødeland, uden Slægt, næsten uden Penge. Min Kummer 
var stor; dog min Konstitution var endnu stærk nok til at 
modstaa saa mange og dybe Sjæl slidel ser. Jeg vandrede fra 
By til By — stedse mod Norden, jo længere fra mine Gjen- 
vordigheders Hjem, jo bedre ; Randers blev — som De veed 
— min Landflygtigheds Maal.« 

Her ble ve vi atter afbrudte ; men Slutningen haaber jeg 
snart skal følge. Fru Charost kom ind med en bekymret 
Mine og leverede ham et Brev. Han læste det, rynkede 
Panden, knugede det sammen og gik nogle Gange heftig op 
og ned ad Gulvet. Jeg følte, at jeg ikke turde opholde mig 
længer, og red. Idet jeg lod min Hest gaa ganske langsomt 
forbi Haugen, saae jeg over Hækken Louise siddende i en 
Haugestol. Hendes Hoved var bøjet tilbage, hun holdt et 
Tørklæde for Øjnene — jeg kunde se, at hun hulkede. Da, 

Frits! da faldt det som Skjæl fra mine Øjne; en trykkende 
Smerte i mit Bryst v sagde: »Christian! Du elsker hende !« 
Og hun? — Gid F... havde alle Vagter, Regnskaber og 
Skyldbøger og alt det forbandede Kram ! Før om otte Dage 
faaer jeg ikke min Skjæbne at vide — om jeg ikke kreperer 
forinden af Utaalmodighed. 



Rougemon t, August 1816. 

Allerkjæreste Frits! 

Idag skrive vi — lad mig se ! den 6te — ja, saa kan 
Du ikke faae Brevet til den 7de ; det er Skade ! for ellers 
vilde jeg bede Dig tømme en Flaske Præstevin — om Du 
ingen bedre har — til Ære for Højædle og Velbaarne Hr. 
Kapitain Christian von Rosenberg og Frøken Louise Bethune 
de Charost, som paa samme Dag agte at indtræde i den søde 
Forlovelsesstand. Ja, min sødeste Pastor ! Jeg er det lykke- 
ligste Asen, som findes baade under Solen og Maanen ; 
Louise elsker mig — det er Textens Ord. 

Men det er sandt; Du er en smuk, ordentlig, adstadig, 
bestemt, systematisk Herre, som ikke lider en altfor rhap- 
sodisk Galimathias; jeg skal stræbe at nedtvinge min for- 
libte Galoppade til en jevn historisk Pasgang. 

Som jeg nu skal fortælle : jeg red da igaar atter herud. 
Min tilkommende Svigerpapa var som sædvanlig mild og 
venlig, men dog lidt vemodig stemt — Mama og Louise 
ligesaa. Her maa sonderes ! tænkte jeg. Jeg bliver alene 
med Fatter og begynder saa smaat at føle mig for — da 
slipper det ud; Lejen er ham opsagt - — han skal her- 
fra — han skal forlade Rougemont, det kjære Rougemont, 
hans Fødested, hvor han har tilbragt sin Barndom og sexten 

lykkelige Manddoms-Aar. Stedets Ejermand er død og har 
testamenteret det til Jesuiterne. Familien har vel det, hvor- 
med den saa taalelig kan slaa sig igjennem; men at forlade 
Rougemont ! — Da farer der mig en himmelsk Tanke igjen- 
nem Hovedet, jeg springer op, griber begge hans Hænder 
og siger : »Jeg har et Rougemont derhjemme !« — 

Han trykkede mine; Hænder til sit Bryst, Taarer trillede 
ned ad hans Kinder. »For mig maaske, kjære Kapitain !a 
sagde han langsomt, »men — « 

Jeg slap hans Hænder og sprang af sted ind i Havestuen 
til Moder og Datter. »Madame ! — Mademoiselle !« be- 
gyndte jeg, »jeg ejer et godt Gods — er fri — min egen 
Herre ! — « Louise blegnede — »Jeg — jeg nedlægger min 
Frihed, min Formue, mit Sværd for den elskede Louises 
Fødder.« 

Fru Charost rejste sig med Værdighed, en svag Rødme 
viste sig og forsvandt i hendes ædle, majestætiske Ansigt. 

»Hr. Kapitain !« sagde hun, »De nærmer Dem en Fa- 
milie, som er fattig, husvild, fremmed — « 

»Fremmed?« afbrød jeg, »fremmed? Vor Tænkemaade 
er ens, vor Religion ligesaa — og dersom Kjærlighed er et 
Baand mellem Ligesindede — « 

Louise traadte hen for mig; hun rødmede som den nys 
udsprungne Rose; hendes dejlige Øjne svømmede i Taarer, 
et Smil bævede om hendes søde Mund. Hun rev sin 
Handske af og rakte mig sin Alabastes Haand. »Hr. Kapi- 
tain !« sagde hun med sin Englestemme, »jeg elsker Dem 
— gjør mine Forældre lykkelige !« 

Jeg trykkede hende til mit lyksalige Hjerte. — Moderen 
lagde sine Hænder velsignende paa vore Hoveder. Louise 
havde skjult sit Ansigt ved mit Bryst ; hyn saae i vejret og 
sagde med hin fortryllende skjelmske Mine : »Men eet Vil- 
kaar! ingen Mundkurv!« 

»Ingen !« raabte jeg og gav og tog det første Kys ; 
»ingen uden denne!« 

Hun fløj fra mig om Moderens Hals — om Faderens, 
der i Døren havde været Vidne til denne rørende Scene. 

Men for denne nye Historie vil Du vel ikke skjænke mig 
Slutningen af den gamle? Du ønsker vel at vide, hvorledes 
vor stakkels Louis gjenfandt sin Annette? Han skal selv 
fortælle det 1 

»Min kjære Søn !« sagde han imorges, medens vi en 
Timestid havde Ro for Damerne, »De vil mindes maaske 
den sidste Gang, jeg var h^s Dem i B**** for at tage 
Afsked? De fulgte mig til Randers og gav mig de mest 
rørende Beviser paa Deres Velvillie for mig. Jeg troer ikke, 
at jeg, saa ømt som jeg burde, besvarede Deres barnlige 
Kjærtegn — ak! mit Hjerte var i Frankrig, min Sjæl var 
heftig bevæget af Længsel og af et dunkelt Haab, et Brev 
fra min republikanske Ven Petit havde vakt. 

Han skrev mig til, at han af en tilbagevendende Emi- 
greret havde erfaret, at jeg opholdt mig i den danske By 
Randers ; at Tingene siden min Flugt havde faaet en uhyre 
Forandring; at han var Ejer af Rougemont, og at det stod 
aabent for min Modtagelse! Forresten kunde jeg uden 
Fare komme tilbage, ja maaske endog finde en fordelagtig 
Ansættelse i den nye Regjerings Tjeneste. Han endte med 
at bede mig fremskynde min Hjemrejse, da kjære Venner 
med Utaalmodighed ventede mig. 

Jeg rejste, jeg ilede, jeg naaede Rougemont. Hauge- 
stuen der stod paa * Klem. Dybt bevæget af smerteglade 
Følelser, af lyse og mørke Erindringer, nærmede jeg mig 
Huset Udenfor paa Trappen sad en lille nysselig Glut og 
bandt Krandse — Himmel ! det var min Annette op ad Dage 
— livagtig som jeg for tyve Aar siden saae hende paa Engen. 

Jeg tog hende i mine Arme og bedækkede hendes venlige An- 
sigt med Kys. 

»Hvis er Du, lille Engel ?« sagde jeg. 

»Jeg er Moders,« svarte Barnet. 

»Er Du ikke ogsaa Faders?« 

»Faders?« svarte hun og saae forundret paa mig, »jeg 
har ingen Fader.« 

»Hvad hedder da din Moder?« spurgte jeg igjen. 

»Hun hedder Mama,« svarte Glutten. 

I det Samme hørte jeg et Skrig — jeg saae op — An- 
nette stod for mig, bleg, skja^vende af Glæde, nær ved at 
segne i Afmagt. Ja ! min Søn ! det var hende — det var 
min elskede, min tabte Hustru ; og Barnet — det var Deres 
Louise. 

Hvorfor skulde jeg forsøge at skildre vor Henrykkelse? 
Det var en Umulighed. Det var et af de Forspil paa Evig- 
hedens Glæder, som et naaderigt Forsyn giver os svage, 
vankelmodige Mennesker — et Glimt af Gjensynets Fryd i 
det himmelske Fædreland — en Anelse om Saligheder, for 
hvilke de Dødelige endnu intet Ord have fundet. 

De er vist ligesaa forundret — om ikke ligesaa hen- 
rykt — som jeg over min Annettes underfulde Frelse? Hør, 
kjære Søn ! — Da hun med unævnelig Smerte havde maattet 
rive sig løs fra sin af Forfærdelse hendaanede Ægtefælle 
og blev ført for Bloddommerne, indgød hendes bestemte 
Svar og Væsen, hendes heroiske Kulde — ak ! de vidste 
ikke, at det var den haabløse Fortvivlelses — disse en Slags 
Deltagelse — hun blev frikjendt. O Gud ! hendes Frihed 
var hende endnu til ingen Gavn — i samme Øjeblik, som 
den forkyndtes hende, var hendes Forstand borte. En af 
Tilskuerinderne, en velhavende Kone, følte Medlidenhed med 
hendes Tilstand. Hun lod hende føre til sit Hus og pleje 
med megen Omhu, indtil hun efter fire Maaneders Forløb 

atter blev sig selv mægtig. Hun spurgte om mig : jeg var 
guillotineret tilligemed min Fader — vi stod jo Begge paa 
de Henrettedes Liste. Denne sørgelige Underretning skulde 
maaske have berøvet hende Livet, dersom hun ikke havde 
følt, at hun snart skulde give det til en faderløs Skabning — 
en Arvedel, et betroet Klenodie fra den dyrebare, heden- 
farne Ægtefælle. Denne Forestilling gav hende Styrke. Hun 
aabenbarede sin Tilstand og sin hele Historie for Madame 
Petit. — Det var hende, vor Petits Kone; han selv var ved 
Armeen. Hun unddrog hende ikke sin moderlige Kjærlig- 
hed, men beholdt hende hos sig og underholdt hende tillige- 
med min Datter — som Moderen efter mig havde kaldt 
Louise — i næsten fire Aar. 

Ved denne Tids Forløb kom Petit tilbage som General, 
Ridder og Invalid. Da han hørte, hvem Annette var, over- 
raskede han hende med den for hende utrolige Efterretning 
om min Frelse og indgød hende det meget sandsynlige Haab, 
at jeg endnu maatte være ilive. Førend han kunde anstille 
Undersøgelser over mit Opholdssted, begav det sig saa hel- 
digt, at en fra Danmark hjemkommen Adelsmand i et Sel- 
skab, hvor Petit var tilstede, kom til at . nævne mig og mit 
daværende Hjem. Og saaledes kaldtes da Deres stakkels 
landflygtige, venne- og frændeløse Louis tilbage til sin 
Fødestavn, til en Hustrus Barm, hvem han længe havde 
begrædt som et Bytte for Graven, og til en Datters Om- 
favnelse, hvis Tilværelse han aldrig havde anet. 

Den gode Petit overlod mig Rougemont til Afbenyttelse 
og vilde maaske ganske have overdraget mig samme, dersom 
ikke Døden — en Følge af hans Saar — havde snarligen 
bortkaldt ham. Hans Kone fulgte ham hastig efter. De 
havde ingen Børn, og Rougemont tilfaldt en Broder af hende, 
hvis nylig indtrufne Død gjør mig husvild. En Kapital, som 
min Fader havde tilgode i Arras, og som Skyldneren var saa 

ærlig efter min Hjemkomst at betale mig, har hidtil sikkret 
mig for Mangel, men har aldrig kunnet gjøre mig rig nok 
til at kjøbe denne for mig saa dyrebare Ejendom. Jeg har 
gentagne Gange søgt Ansættelse baade hos den forrige og 
den nuværende Regjering, men altid forgjæves: en mægtig 
Mand ved det napoleonske Hof havde været min Faders 
uforsonlige Fjende. Han vidste smidigen at lempe sig efter 
Tiderne, at ombytte den trefarvede Kokarde med den hvide 
og indsmigre sig hos Bourbonnerne. Han og hans Fa- 
milie blomstrer endnu frodigt i Hoffets Solglands, og der- 
for er der for mig ingen Lykke at vente i mit kjære, ulykke- 
lige Fædreland. Og derfor, kjære Søn ! vorder ogsaa det 
Offer, De fordrer af mig, af desmindre Værdi. Ja! vi ville 
Alle i Deres venlige Danmark, i dette den huslige Lyksalig- 
heds, den borgerlige Friheds trygge Hjem tilbringe den Tid, 
som Forsynet endnu forunder os til at prise Visdommen og 
Godheden i dets ubegribelige Styrelse.« 

Og nu. Du Elskelige ! — ah ! der staaer hun, den Engel ! 
og kikker mig over Skulderen — saa maa jeg slutte! Paa 
Mandag otte Dage bryder vort Regiment op for at afløses 
af et andet. Om en Maaned i det Seneste lader Du din 
Kirke pænt oppynte med grønne Kviste og Blomster og be- 
reder Dig paa en fransk Vielsestale, for standsmæssigen at 
kopulere den himmelske Louise til hendes lyksalige Christian 
von Rosenberg. 

(1828) 



JUen nuværende Gaard af dette Navn er den fjerde, 
som har været opbygget paa et Jordsmon af nogle tusinde 
Alens Omkreds. Intetsteds findes saa talende Mærker af 
Tidens ødelæggende Vælde, eller rettere af Menneskets For- 
anderlighed. Man skulde tro, at Aandeverdenens dunkle 
Magter havde husert her og Tid efter anden fordrevet de 
legemlige Beboere; saaledes — siger man — flytter Ræven 
ud, naar den maa dele sin Bolig med den dagsky Græv- 
ling. 

Den allerældste Borg, hvis Tomt endnu hedder G a m- 
m e 1 h a 1 d, laa paa en fordum omflydt Høj i den sydvestlige 
Ende af Søen — en skummel Krog, paa tre Sider omgiven 
af høje, skovgroede Bakker og kun aaben mod Norden. 
Paa denne Kant sees Viborg i en Milsvejs Afstand. 

Man kan forestille sig Gammelhald som en Røver, der 
lurende har ligget paa Udkig efter Landets ældgamle Hoved- 
stad. Dens Opbygger omtaler Sagnet ikke, men vil, at 
»Ebbe og Aage, de Heilede to«, som i Kong Snies Hun- 
gerstid førte Longobarderne ud mod Sønden, skal have boet 
her, samt at den danske »Arthur med det runde Bord«, 
»Stærk Didrik og hans Kæmper«, her have huseret. 

Den sidste Beboer var hin djærve, trodsige Ridders- 
mand, Niels Bugge, hvem Dannerkongen forgjæves søgte at 
betvinge med Vaabenmagt, og som kun maatte bukke under 
for Snigmorderdolken*). Han skal have nedrevet Gammel- 
hald og af dets Ruiner opbygget det andet, siden saakaJdte 
Hald Slot, ligeledes paa en Banke i Søen, men længere mod 
Nord. Her var det, han udholdt Belejringen; ligeoverfor 
paa Fastlandet sees endnu Levningerne af den saakaldte 
»Kongens Skandse«. Og her vorder Skuepladsen for den 
Begivenhed, som indeholdes i efterfølgende Haandskrift. 

Middelalderens Hald stod fra Midten af det fjortende 
Sekel i halvfjerde Hundrede Aar. I dette Tidsrum tilhørte 
det først den Myrdedes Slægtninge, siden de viborgske Bisper 
indtil den sidste katholske, Jørgen Friis. Derefter blev det 
et kongeligt Slat og Lehnsmandens Sæde og omsider Amt- 
stue. Den sidste Amtsforvalter, Jakob Brockman, skal være 
død i Fængsel, i hvilket han tredie Gang for Kassemangel 
var hensat. Nu blev det pantsat og siden taget i Besiddelse 
og nogen Tid beboet af tre rige hollandske Jøder — Brø- 
drene Lima. 

Disse solgte det efter kort Tids Forløb til Gregers Daa, 
der faldt som Oberst i Slaget ved Gadebusk. Denne byg- 
gede det tredie Hald paa en skjønt beliggende Banke, midt 
imellem begge de ældre. 

Ogsaa dette er nedrevet og det fjerde og sidste oprejst 
noget længere tilbage fra Søen for omtrent halvtresindstyve 
Aar siden. 

Her findes endnu trende gamle mystiske Billeder, hvis 



*) Paa given Lejde drog han til Middelfart, hvor Valdemar opholdt 
sig, men blev her lumskelig myrdet. For at vælte Skylden fra 
sig selv, paalagde Kongen Borgerne en aarlig Skat, som endnu den 
Dag idag (1828) udredes under Navn af Hr. Bugges Mandebod. 

Betydning man forgjæves har villet udgrunde, og om Origi- 
nalerne til hvilke Sagnet kun dunkelt taler. 

Det ene er et Bryststykke og forestiller en middelal- 
drende Mand af athletisk Skabning med et stort, trindt og 
glubskt Ansigt. Hans enradknappede, grove Vams slutter 
tæt op om den tykke Hals. Det sorte Mankehaar deler sig 
over Panden og falder i bølgende Lokker ned til de brede 
Skuldre. Hans store, mørkblaa Øjne, overskyggede af tykke 
Bryn, har ofte forfærdet mig som Barn, naar jeg gik ene 
gjennem Salen, og de truende fulgte mig fra Dør til Dør. 
Næst den hornede Figur i orbis pictus*) har intet Billede 
holdt mig i saadan Respekt som »Niels Bugges« paa Hald. 
Om det ogsaa virkelig var hans, skal vort Haandskrift maaske 
siden aabenbare**). 

Det andet er ligeledes et Bryststykke, men i meget 
mindre Format; en mørkladen, mager, senestærk, i en sort 
Kappe indhyllet Figur; Hovedet bedækket med en turban- 
formet Pelshue ; den ene Haand griber i Barmen — sand- 
synligvis efter en Dolk. Man har sagt mig, det var en Jøde, 
og jeg tænkte uvilkaarligt paa Esau^ den vilde, trodsige 
Jæger; saaledes maa han have seet ud, da han mærkede 
Moders og Broders Bedrag, og da han siden mødte denne 
med fjendsk Hu og blodige Tanker. 

Da jeg blev ældre, tyktes han mig at maatte ligne Bar- 
cochba, som han beslutter at gjenrejse det søndersplittede 
Rige. I dette skumle Aasyn præger sig Harmen over Fol- 
kets Fornedrelse, vaklende Haab om Fornyelsen af den 
tabte Herlighed og mørke Anelser om et sørgeligt Udfald 
paa dette fortvivlede Forsøg. Hvorhen stirrer dette skulende, 



*) En bekjendt Billedbog. 

••) Men vist er det, at denne Afbildning ikke modsiger Foreslillingen 
om en ægte gammel dansk Kæmpe. 
St. St. Blicher : Noveller. 2 1 

hadske Blik? Til Ælia Capiiolina — til Romerømen paa 
Zions Bjerg — vogt Dig ! se i allerede udspiler den sin Klo 
for at sønderrive Dig! Han skjælver ikke — han har 
endnu Dolken — den sidste Tilflugt og Frelse. 

D-et tredie skal ogsaa forestille en Jøde — den Forriges 
Broder. Hvor ulig hin! saa forskjellig som Jacob og 
Esau. Ja! dette er — maa være tegnet efter Naturen: 
Snildhed, Sagtmodighed, Bøjelighed, — patriarkalsk Værdig- 
hed, Godmodighed, dog ikke uden lidt underfundig Tilbage- 
holdenhed. Saaledes har han smilet, da han bortbyttede 
Lindseme, og da han lagde de spraglede Kjæppe i Vand- 
truget. Han er omgiven af Blomster — Symboler paa søde, 
talrige Familieglæder, paa Haabet om Israels tilkommende 
Flor. En Hane — Aarvaagenheds, Paapassenheds Symbol 
— staaer paa hans Skjød; han klapper den med et ømt og 
kjærligt Øjekast. — ■ 

»Vist nok« — har jeg siden tænkt, da jeg som Ældre 
gjensaae Billedet — »vist nok behøver Du, forunderlige 
Nation ! Hanens hele Aarvaagenhed for at bevare din skrøbe- 
lige Tilværelse; kun Skade, at Du saa ofte lader Dig hen- 
rive eller rettere oppuste af dens Overmod og glemmer, at 
de Kjæmer, der gjorde Dig fyldig og kjæphøj, vare — ofte 
møjsommeligt nok — opsamlede i strenge Herrers Gaarde. 
Derfor have de ogsaa tidt stækket dine Vinger, naar Du 
baskede for højt med dem, og afrevet dine pralende Fjedre, 
saa baade Fedt og Blod fulgte med. Men Du opholdtes 
stedse af en højere Magt, der har adspredt Dig blandt alle 
Jordens Folkeslægter, for at undervise og advare med dine 
Dyder, dine Lyder og Ulykker.« 

Det er nu en rum Tid siden, at jeg under en Morgen- 
vandring satte mig paa Kongeskandsen og skuede ud over 
den yndige Sø. Dagens Konge skred frem i sin ufordunk- 
lede Ungdoms-Glands og klædte de østlige Lyngbjerge i 

Morgenrødt. Søen vaagnede og krusede sin tindrende Barm. 
Skoven lød og de modstaaende Bakker gjenlød af Fuglenes 
Vaarsang; højt over dem kredsede Ørnen, og dybt under- 
neden skummede Vildanden de blinkende Bølger. Den blege 
Taage hævede sig fra Bugges og hensmeltede i Morgen- 
lyset; den steg fra Ruinerne som en Aand fra sin natlige 
Bolig. En Ræv sad oppe paa Volden og keg efter de forbi- 
flyvende Fugle. Tvende Svaner sejlede ved dens Fod, de 
saae Fjenden, krummede deres stolte Halse og bruste med 
de mægtige Vinger, men han forsvandt bag Muren og de 
mellem Strandbreddens Siv. En Baad skød sig ud fra Skov- 
pynten, sagtelig klappede dens Aarer den glimrende Flade. 
Den gled til Land ; en Fisker steg ud med sin tidlige Fangst, 
en gammel, men endnu kraftfuld Mand; hans Haar syntes 
ældre end han selv, thi det faldt i hvide Lokker om et fyl- 
digt, brunladent Ansigt. 

Hans Vej gik forbi Skandsen. Jeg tiltalte ham i det 
Haab at fiske et og andet Sagn om den ødelagte Ridderborg ; 
det opfyldtes langt over min Forestilling. 

»Min Fader,« fortalte han, »der var Fisker før mig, 
har været med at bryde Slottet ned og flytte Stenene over til 
den nye Gaard, strax efterat Jøderne vare rejste og Obersten 
kommen her. Det var et strengt Arbejde ; de kunde ikke 
nær saa snart rive ned, som de hist henne kunde bygge op. 
Hver en Stump maatte brækkes løs med Staalstænger, og 
før Solen gik ned, maatte alle Mand være ude af Slottet, 
for det var ikke rigtigt fat der. En Dreng havde engang 
tøveft for længe, men han blev aldrig Menneske siden. Det 
bares ham for, at der sad en Skriver ved et Bord og skrev; 
foran ham paa Bordet stod et Mandehoved, og hvergang han 
vilde dyppe Penhen, gabede Hovedet, og saa dyppede han 
i Munden. Et Skilderi havde de ét grumme Bryderi med; 
en Kone skulde bære det op til den nye Gaard, men da hun 

21* 

var kommen over Dæmningen, blev Skilderiet saa tungt for 
hende, som om det havde været af Bly. Saa lagde de det 
paa en Vogn, men Hestene kunde ikke rokke det af Stedet. 
Tilsidst maatte de have Bud efter Præsten. Han bar det. 
Men da de saa hængte det op, blev det lige nær, for det 
faldt ned hver evige Nat; enten faldt Sømmet ud, eller 
Snoren gik istykker; men saa fik de et Søm af en Ligkiste 
— det holdt. De sagde, det var den gamle Hr. Bugge, der 
havde bygget Slottet; han vilde nødigt flytte derfra. »Jeg 
kan endnu huske,« — lagde han til — »at jeg som Dreng 
var med at gjøre rent der til Hove; for Kjælderne vare til- 
bage, og dem maatte vi feje engang om Aaret.« 

»Fandt I aldrig Noget dernede?« spurgte jeg. 

»Ikke det jeg veed,« svarte han, »undtagen noget gam- 
melt Skrift, som Ingen kunde læse.« 

»Hvor blev det ?« gjentog jeg ivrig, men hartad haabløs. 

»Jeg troer, min Kone har det endnu,« lød det vel- 
signede Svar; »det laa i mange Aar i Læddiken i min 
Kiste; men nu har hun faaet det til at svøbe om sit Rokke- 
hoved.« — 

En Oldgransker kan bedst tænke sig min Utaalmodig- 
hed, inden jeg naaede Fiskerens Hytte og saae for mine 
Øjne, hvad jeg endnu neppe vovede at tro — den raske 
Gamle havde ondt ved at følge mig. 

Jeg kom, jeg saae, jeg — fandt! 
Ved Siden af »Kammersvenden af Morland« paraderede 
tvende Hoveder, Fiskerkonens og Rokkens. Efter dette 
sidste greb jeg med rovgjerrige Hænder, til stor Forbau- 
selse for den gamle Mutter, der saae sig saa uforanlediget 
af en Vildfremmed sit Hørfutteral berøvet. Men hendes 
Forskrækkelse kan dog aldrig have været saa stærk som min 
Glæde, da jeg opdagede et Haandskrift, om hvis Ælde Bog- 
stavernes Træk og blakketgule Farve klarligen vidnede. Det 

var en Slags Dagbog i det hollandske Sprog; der løb mig 
som en krillende Kulde ned ad Ryggen, og antikvarisk Vel- 
lyst sammenpressede Blodet omkring mit Hjerte. 

Dersom Nogen skulde faae isinde at forlange Hjemmel 
for Rigtigheden af denne Opdagelse eller fyldestgjørende Be- 
vis for dette Haandskrifts Tilværelse, da vil jeg bede en Saa- 
dan, for det Første at lade sig nøje med mit Digterord. 
Og synes denne Bekræftelses-Formular ham ikke at kunne 
give antagelig Sikkerhed — ja — saa faaer han i Apollos 
og alle Musernes Navn holde sig til den almindelig antagne 
Mening, at Sandhed og Fantasi ere ikke lette at adskille 
hos Folk af min Profession; undertiden formaa vi det ej 
engang selv. Man kan saa tidt gjentage en Løgn, til man 
selv troer den. 

Saameget er vist, at Hald med dens Omgivelser, samt 
de tre forhen beskrevne Billeder, existere endnu og kunne 
af Enhver behagelig tages i Øjesyn ; og at Haandskriftet — 
skjøndt noget defekt — findes nu — i »Nordlyset«*). 



Hald Slot, den iite Oktober 16. . .♦*). 

Jeg har hørt om Søfarende, at der i yderste Havsnød 
ikke er dem nogen skrækkeligere Forestilling end den, at de 
skulle forsvinde fra Havets Overflade og begraves i Dybet 
uden mindste Spor eller Efterretning for ventende Slægt- 
ninge eller Venner. De opskrive desaarsag Omstændig- 
hederne ved deres sidste Ulykke og overgive denne Medde- 
lelse i en lukket Flaske til Bølgerne. Saaledes vil da ogsaa 



*) Et Maanedsskrift, Forf. i sin Tid udgav. 

**) De tvende bageste Aarstal vare ganske ulæselige ; men formodent- 
lig skal det v?ere ;^ nogle og halvfem§**, 

jeg, der kan anse mig selv for levende begravet og udslettet 
af Jorden, optegne mine sidste Tanker, om maaske denne 
min underjordiske Bolig engang i Fremtiden kan vorde aab- 
net og mine Ben overgivne til et helligere Hvilested. 

Det er nu fire Maaneder siden, jeg blev indmuret, og 
jeg har Fødevarer for dobbelt saa lang Tid endnu. Men 
kunde min Fader ikke forlængst have været her igjen? — 
ak ! om nu hans Haab har slaget ham fejl ! om han ikke 
har faaet Hjælp hos sine Venner i Holland ! eller om han 
var falden i Sygdom eller — dcd ! død I ja, saa maa det 
være. 

Det var ikke muligt, at han saaledes kunde forlade en 
Søn, der opoffrede til hans Redning baade Ære og Liv. — 
Opoffrede? Hvad har jeg da opoffret? et Liv uden Værd, 
enten for Andre eller for mig selv; et Liv uden Forbindelse, 
saa ligegyldigt for Verden som min Død. Og Æren? hvadl 
Ære har en navnløs Bastard? Her har jeg jo bortgivet, 
hvad jeg egentlig slet ikke har ejet. Dog, er dette ikke en 
Bebrejdelse, mod min Fader, hvis ulykkelige Kjærlighed gav 
mig Tilværelsen ? Bort derfor med denne usønlige Tanke ! 
Han elskede mig jo saa ømt og inderligt, min Opfostring, 
min Opdragelse er det jo, der har foraarsaget hans Gjæld 
og fristet ham til den ulyksalige Forgribelse, som nu koster 
ham Æren og mig Livet. 

Hvad binder mig til dette usle Liv? de tvende eneste 
Baand ere løste : min Fader og — o Sulamith ! 



Den 15de Oktober. 

I dag fylder jeg mit et og tyvende Aar — det sidste 
af mit unge Liv. Barmhjertige Gud! tilgiv mig arme Orm, 
at jeg tør spørge hvorfor? at jeg i mit Hjertes Bitterhed 
tør tvivle om Nødvendigheden af min jammerfulde Tilvæ- 

relse? Men var da Verden kommen aflave, om jeg ikke 
var bleven til og havde udgjort en afsondret Del af dens 
Elendigheders Masse? Et Kar til Vanære — til Søndertræ- 
deise ! Stille, Du usle Ler ! kives ikke med Den, der 
dannede Dig. 

O, Kjærlighed ! Kjærlighed ! Universets underfulde, op- 
holdende Kraft ! hvorfor skulde min Fader kjende og lyde 
dit vældige Bud? hvorfor skulde dette Bud gjøre Brud paa 
menneskelige Love og Forhold? 

Ikke før jeg taber baade Tanke og Følelse, vil den 
Time udslettes af min Erindring, da han første Gang tryk- 
kede mig til sit Bryst. Det er to Aar, siden jeg blev hentet 
fra Holland og ankom hertil. Han kaldte mig ind i sit 
Kammer og sluttede mig med lydelig Graad i sine Arme. 
Moder havde jeg aldrig vidst af at sige — nu fandt jeg da 
en Fader. 

»O, min Søn!<r sagde han, »den første Gang din Fader 
taler med Dig, er det for at skrifte sin Ungdoms Synd — 
for at bede om din Tilgivelse !« 

Jeg skjulte mine taarefyldte Øjne i hans Haand. Han 
fortalte mig om min Moder; hvorledes han havde fundet og 
elsket hende, hvorledes Kjærlighed bedaarede dem saaledes, 
at de gav mig Tilværelse, og hvorledes haarde Slægtninge 
omsider adskilte dem — hun var af en anden Tro — de 
vidste at skjule hende. Forgjæves vare alle hans Eftersøgel- 
ser; mig — kun mig havde han beholdt. 

»Min Søn, min Søn !« sagde han tilsidst med Hulken 
og dybe Hjertesuk, »lov mig helligt, ved din Faders Anger 
og Sjælssmerte, at Du aldrig vil lade Dig henrive af for- 
buden Kjærlighed ! Det Øverste i Vellystens Bæger er sødt 
som Honning, men paa Bunden er Gift og Galde !« — 

O, Sulamith ! 

Den 16de Oktober. 

Efteraaret er allerede forhaanden. Gjennem mit lille 
Glughul kan jeg ke Nordpynten af Bøgeskoven; den begyn- 
der kjendelig at gulnes. Snart kommer Vinteren og efter 
den atter Foraar — hvor er jeg da? der, hvor ingen Morgen- 
sol vækker den Slumrende. Ak ! er jeg da ikke allerede 
blandt d© Dødes Tal? død fra Jorden og alle dens Glæder 
og levende blot for min haabløse Fortvivlelse? — 

Ha ! hvorefter seer jeg ? hvi forlænger jeg denne for- 
færdelige Dødskamp? Det samme Staal, hvormed jeg skærer 
Brødet, som opholder mit elendige Liv, kunde jo i et Øje- 
blik afskære den snart udspundne Livstraad og bringe det 
sorgbespændte Hjerte til Rolighed ! — Vig fra mig. Frister ! 
tilbage til den Afgrund, hvorfra Du er opstegen, for at for- 
dærve min arme Sjæl ! Frivillig lod jeg mig begrave, for 
at frelse det eneste menneskelige Væsen, jeg tilhører; men 
Døden maa komme fra hin usynlige Haand, der gav mig 
Livet. 

Er ikke denne min Handling en Frugt af sønlig Kjær- 
lighed? af Taknemmelighed? af uomgængelig Pligt? Hvil- 
ken rædselsfuld Time, da min Fader aabenbarede mig sin 
Ulykke! han havde haabet saa vist at kunne erstatte Man- 
gelen; men der var Intet at faae, med mindre han selv 
rejste til Holland. Han foreslog mig at rejse med sig til 
Amsterdam, hvor han endnu havde dette Nødanker. 

Da var det, at Himmelen — ja! en saadan Tanke har 
ikke sit Udspring fra Mørkets Hjem — Himmelen indskød 
mig, at vove mit Liv og min Ære for at frelse hans; først 
vilde jeg have angivet mig selv som Den, der havde be- 
sveget Kassen (det var jo dog mig, som Pengene vare komne 
tilgode) ; dette afslog han med ubøjelig Haardnakkethed. 
Men da jeg derpaa med brændende Taarer besvær ham at 
tillade mig her at holde mig i Skjul, indtil han kpm til- 

bage fra Holland, da sejrede omsider mine inderlige Bøn- 
ner. I trende Nætter hjalp han selv til at forsyne mit løn- 
lige Fængsel med alle Fornødenheder. O, hvor skjalv han 
i mine Arme, da jeg for sidste Gang maatte løsrive mig fra 
hans Favn. Murskeen, med hvilken han tillukkede mit 
underjordiske Fængsels Indgang, klaprede mod Stenene. Og 
da han nu igjennem den sidste snevre Aabning rakte mig 
sin kolde, bævende Haand — o! disse Taarer, hvormed jeg 
vædede den, disse Taarer, som randt i Mørket, ere de da 
ikke sete af Forbarmerens aiseende Øjne? ere de ikke blevne 
en lindrende Balsam paa mit Hjertes dødelige Saar? 

Ak ! min Fader ! dit har vel allerede længe ophørt at 
slaa — Du er vist allerede nu i et bedre Hjem, hvor Du med 
Længsel venter din Søn ! Min Gud og Frelser ! udløs mig 
snart af dette skrækkelige Fængsel ! 



Den 18de Oktober. 

Er dét muligt, at jeg ulyksalige Dødsfange endnu kan 
nære en daarlig Lyst til Livet? at jeg med Længsel kan fæste 
mine Øjne paa hine Bølger, der tindre i Morgenlyset? at 
jeg kan misunde Svanen, der svømmer hist ude, dens Frihed ? 

O, at jeg kunde glemme min egen Frihedsstand, min 
korte Ungdomslyst ! o ! at jeg dog aldrig havde skuet disse 
Naturens Yndigheder ! at jeg dog hellere havde levet stedse 
indesluttet som Padden i Stenklippen ! uden Længsel — 
men ogsaa uden Savn! O, at jeg med Friheden ogsaa var 
skilt ved Erindringen ! — Det var if jor ved denne Tid, at 
jeg derovre i Skoven besøgte mine Doner — nu er jeg selv 
en fangen Fugl — naar skal jeg udløses af Dødens Snare? 

Kommer jeg nogensinde mere for Dagens Lys, da veed 
jeg, at Galgen bliver rnin Lod ; og dog kunde jeg sprænge 

mit Fængsel, for paa Vejen til Retterstedet endnu engang at 
mætte mine Øjne med Jordens Beskuelse. Men nej! det 
var et Selvmord — det var endnu værre, at vove min Faders 
Hemmelighed; hvo veed, hvilke Bekjendelser Pinebænken 
kunde afpresse mig? — jeg vil' tøve, til Forløsningens Time 
slaaer — naar skal jeg høre den? 



Den 3ode Oktober. 

Ogsaa nysgjerrig kan jeg endnu være. Jeg kan ofte 
ønske at vide, hvo der færdes over mit Hoved, hvo der 
endnu boer paa Slottet. Det var pantsat af Kongen til nogle 
Jøder i Amsterdam — monstro de skulde nu have det i 
Besiddelse? — Jeg hørte iaftes Rumlen af Vogne paa Broen 
og en ualmindelig Tummel herovenpaa. Dog, hvad angaaer 
det mig? hvad vedkommer det den Døde, hvo der træder 
paa hans Grav? 



Den aide Oktober. 

Skal jeg betro til Papiret mit Hjertes sødeste og smerte- 
ligste Løndom? Skal jeg fornye Erindringer, der paa een- 
gang henrykke og martre mig? hvorfor ikke? — Undfly 
dem er mig alligevel umuligt — maaske kan det lindre min 
Smerte, at jeg opskriver dem — jeg vil prøve det, om jeg 
endog skulde trykke Braaden længere ind i mit saarede 
Bryst. 

Sulamith — mit Hjertes Drøm ! min første, min — 
sidste Kjærlighed ! men lovet være Gud ! den var ren og 
uvanhelliget ! derfor er der endnu en Sødhed i Mindet om 
hine flygtige, skuffende Glæder. 

Sulamith! jeg vil tænke mig Dig som første Gang, da 
jeg saae dit dejlige Aasyn mellem Hyacintherne. I dette 
Øjeblik følte jeg — om jeg end vidste det ikke - — at Du 
var min Sjæls udkaarede Brud. Det syntes mig et Tilfælde, 
at jeg den Dag, uden at jeg selv vidste hvorfor, paa min 
jevnlige Vandring til Børsen just valgte denne Vej. — Nu 
gik jeg ingen anden. Saasnart jeg drejede om Gaden, kjendte 
jeg dit Vindue langt borte. Sødt bævede mit Hjerte, jo 
nærmere jeg kom; mine Skridt ble ve kortere, men jeg turde 
ikke vende mit Ansigt om til Dig; jeg skottede fra Siden, 
og dog opdagede jeg, at Du lagde Mærke til mig. Jeg veed 
ikke, hvor mange Dage der forløb, inden jeg vovede at hilse. 
Jeg forbausedes over min Dristighed, men, o Himmel ! Du 
hilste mig igjen — mit Lod var kastet. 

Den sidste Vintermaaned randt hen — Foraaret kom; 
en Dag savnede jeg Dig, den anden — tredie ligesaa. Da 
syntes mig, at min Sol var dalet. Unævnelig Længsel be- 
spændte mit Bryst. Min Principal flyttede ud paa sit Land- 
sted. Jeg sukkede, jeg græd — jeg vidste ikke, hvor nær 
jeg kom Dig. 

Jeg sad i Jasminlysthuset og drømte om Dig, min El- 
skede; da hørte jeg et dybt Suk bag mig i Naboens Hauge 
Jeg saae igjennem en Sprække i Plankeværket — Sulamith ! 
Det var Dig; Du sad der ombølget af dine brune Silkelok- 
ker, dit Hoved hældede mod din Skulder, dine snehvide 
Fingre legede med Blomsterne i dit Skjød, dine Øjne vare 
hos Levkøjerne — - men dine Tanker — ja de vare hos din 
ukjendte Ven. 

Jeg skjalv af Henrykkelse, men min Tunge klæbede til 
min Gane, jeg mægtede ikke at frembringe en Lyd — ak! 
jeg vidste jo ej engang dit Navn — Du rejste Dig, gik 
langsomt ind; og jeg sad endnu drømmende paa min Bænk, 
da Principalen opledte mig og kaldte mig til mit Dagværk. 



332 ST. ST. BLICHER : NOVELLER 

Hvor bankede mit Hjerte, da jeg næste Dag nærmede 
mig Lysthuset med min utSoleil brillanU, — Hun var i 
Sandhed min Sjæls rette »glimrende Sol«, derfor valgte 
jeg denne Blomst — hun var der ikke; jeg svingede mig op 
paa Plankeværket og satte den forgyldte Vase med den, 
skjønne Hyacinth paa Stenbordet. — Jeg skjulte mig og 
ventede — hun kom, hun saae Blomsten, rødmede, kigede 
til alle Sider — endogsaa over Plankeværket — jeg kunde 
høre mit Hjertes Slag. Omsider opdagede hun mig i min 
Krog. 

Hvad jeg sagde, hvorledes jeg kom over til hende — 
det har jeg glemt, eller jeg har nok aldrig vidst det. For- 
gjæves søger jeg at vække min Hukommelse; den tier til 
det Øjeblik, da hun løsrev sig af mit Favnetag og spurgte : 
»hvem er De?« 

Men altfor vel mindes jeg den Bleghed, der udbredte 
sig over hendes Ansigt, da jeg sagde hende mit Navn og 
min Stilling som første Bogholder hos van der Leete. Hen- 
des formørkede Øjekast sank til Jorden, hendes Hænder 
foldede sig : »Jeg tænkte,« sagde hun neppe hørligt, »at 
De var En af Vores.« 

Ved hendes Ord opsteg et Bjerg imellem os. Hun 
forsvandt for mine Øjne, uden at jeg mærkede hendes Bort- 
gang. 

Jeg kan ikke skrive længer. — Jeg vil kaste mig i Søv- 
nens Arme — ak ! hvorfor er den saa kort ? hvorfor varer 
den kun til imorgen? 



Den aadc Oktober. 

»En af Vores !« — Virkelig ! Man har ofte antaget mig 
for en Tøde ! Bekjendte har skjemtevis forsikkret mig, at 

min Næse og mine Øjne vare ganske israelitiske. Vel mu- 
ligt ! min Moder var jo ikke af min Faders Tro — milde 
Himmel ! af hvad Tro er da Kjærlighed ? 

O, at jeg havde været En af Hendes eller hun En 
af Mine! da havde vi opfyldt et Bud, som kom — ja, som 
kom fra Himmelen; men Menneskene have andre Bud — • 
anden Lyksalighed — ak Gud ! den er derefter. 

Hvor stille og klar er Søen idag! et Spejl af den Him- 
mel heroventil, som jeg nu aldrig mere skal se — den kom- 
mer i Bevægelse — det er Fiskeren i sin Baad. Ak ! mit 
Hjerte bevæger sig ogsaa ved at skue et Menneske; jeg føler, 
at jeg endnu ikke er skilt fra Verden. Han fortøjer Baaden 
— han udkaster Medesnoren — han fløjter Tonen af en 
Morgenpsalme. O, min Gud ! min Gud ! hvor underligt 
røres jeg! Jeg kan ikke se Bogstaverne for Taarer — Pen- 
nen skjælver i min Haand. 



Den 25de Oktober. 

Nej ! min Pensel skal ikke vanhellige hendes himmelske 
Aasyn. Behøver jeg da vel et Billede af hende? og er dette 
ikke altfor dybt indpræget i mit Hjerte ? O ! det udslettes 
ikke, før det arme Hjerte har ophørt at slaa. 

Først igaar opdagede jeg mine Tegneredskaber — min 
Fader har da lagt dem i Skrinet, at jeg kunde have Ad- 
spredelse i min Ensomhed. O, min elskede Fader! Du 
min eneste Ven paa Jorden ! est Du nu i det Land, hvorefter 
din Søn længes? eller est Du endnu landflygtig i mit Føde- 
land, medens jeg er en Fange i dit ! 

Er Du hos min Moder? har en medlidende Himmel 
nu omsider forenet, hvad grusomme Mennesker adskilte? 
Fader! Moder! naar ville I hente Eders Søn? 

Hvor smerteligt er det dog, aldrig at have kjendt de 
Arme, der første Gang omslyngede os ! det Bryst, der gav os 
første Næring ! ikke at kunne mindes det Aasyn, der med Øm- 
hed og Henrykkelse hvilede paa vort ! Ak ! mon ogsaa paa 
mig ? — forbuden Elskovs ulyksalige Frugt ! Mon ikke snarere 
de bittreste Taarer have vædet mine spæde Kinder og den 
dybeste Kummers Sukke blandet sig med mine Skrig? 



Den a6de Oktober. 

Ja ! han er død ! — Gud glæde Dig i sin Hinmiel ! 
Det var ingen Drøm! Vel sov jeg, men Forestillingerne 
vare altfor levende, for sandsynlige, til at være det sæd- 
vanlige Blændværk af en lænkebunden Fantasi, hint væmme- 
lige Sammensurium af opkogte Historier. 

Var det min Moder, hvis yndige Skikkelse svævede ved 
hans Side? Det var hende — hun lignede Sulamith. Den 
Synlige smelter sammen til eet Væsen med den Usynlige; saa 
elsker jeg i den Ene dem Begge. 

Forunderligt ! højst sælsomt 1 Fraværelse og Tiden — 
siger man — dæmper Kjærligheden; tvertimod hos noig; 
jeg har aldrig elsket heftigere end nu. Er dette en Tilgift, 
endnu en Malurtdraabe i mine Lidelsers Kalk? Nej, det er 
Trøstens klart tindrende Dugperle. Daarligt har j^ da 
handlet, idet jeg saalænge stræbte at tillukke mit indre 
Øje for denne venlige Skikkelse, der tilhvisker mig det søde 
Haab : »Vi sees igjen.« 

Førend j©g overgav mig selv til denne Ensomhed, troede 
jeg at være paa Vej til at glemme hende — var det maaske 
virkelig — men det var Rejsen, Omgang med saa mange 
Mennesker, Natureris Skjønheder, Livets mangehaande Glæ- 

der, der endnu ikke havde opgivet Kravet paa mit unge 
Hjerte — alt dette var Det, som adspredte mig. 

Nu i denne min fuldkomne Afsondring fra Verden gjør 
den stærkeste af alle Følelser atter sin Ret gjældende. Nu 
først undrer det mig, hvorledes jeg har kunnet finde For- 
nøjelse i Jagt og Fiskeri, Musik og Dands. Var det en 
Forbrydelse mod Dig, min Elskede? — den vorder tilfulde 
afsonet. 

Hvad er dette ? Baaden glider forbi ; den bærer tvende 
fremmede Skikkelser — i hollandsk Dragt ! skulde det virke- 
lig være disse Jøder? Sulamiths Landsmænd? — De for- 
svinde. 

Besynderligt ! det forekommer mig at være hine selv* 
samme Figurer, der vare i Baaden hos hende, da jeg Dagen 
før min Afrejse saae hende sidste Gang. Da sad jeg i Jas- 
minlysthuset, og de sejlede forbi mig paa Kanalen. Hun 
saae mig, thi pludselig blegnede hun og greb fat paa Rælin- 
gen. En af dem raabte : »Sulamith ! hvad fejler Dig !« 
Sulamith ! Det var første Gang, jeg hørte dit søde Navn ! 
— ak, det var sidste Gang, jeg saae dit himmelske Ansigt I 

O, Du skrøbelige Hjerte ! hvi lader Du Dig atter daare 
af et bedragerisk Haab? hvortil disse Ønsker, som aldrig 
ville opfyldes? kunne disse Jøder aabenbare mig Noget, 
som det var værd at vide? Nej, de kunne ikke forudsige 
mig min Dødsstund. 



Den iste November. 

En vældig Storm! Det er Vinterens Herold — dens 
vilde Basunblæser. Han tuder i Sivene og knækker de 
raslende Rør. Han har afklædt Skoven; jeg seer den graa 
Himmel gjennem dens tynde, svajende Kviste. Bølgerne 

brøle, deres Skum pidsker som Snefog forbi mit Vindue. 
Jeg vil lukke for det ; jeg vil sætte Stenen ind og tænde min 
Lampe. Jeg vil gjøre Dag til Nat — er mit Liv vel Andet ? 

Igaar var der Jagt i Skoven. Da jeg saae ud af mit 
Kighul, opdagede jeg paa Skovpynten — den eneste Plet af 
Jorden, der endnu ligger for mine Øjne — en statelig Hjort. 
Han saae sig tilbage over Ryggen og rystede sine mægtige 
Takker. Jeg hørte Hundeglam — da sprang han ned i 
Søen; Bølgerne slog sammen over. ham, Fraaden glindsede 
i Morgenlyset. Endnu en Stund saae jeg hans grenede Hoved 
over Vandet; men snart var han ude af den snevre Glime, 
jeg fra mit lille Vindue kan overskue — han har søgt Lan- 
det og Vindum-Overgaards Skove. 

Nu hørte jeg et Skud — atter et — det rullede som 
Tordenskrald hen ad Almind og Vranum Bakker. Mit Hjerte 
bankede af Jægerlyst, men jeg sad som Ræven i sin Grav. 
— Jagten nærmede sig — flere, stærkere Skud — højere 
Halsen — Bellereines klang som en Sølvklokke mellem de 
andre; jeg kjendte den grandt. Hvor ofte har jeg lecjt den 
til Jagten, naar den hylende af Glæde sprang omkring mig 
og svinkede med sin brune Hale ! Stakkels Hund ! nu har 
Du en anden Herre; den gamle sidder der, hvor han hverken 
seer Sol eller Maane; Du springer ikke mere foran ham om 
Morgenen, Du træder ikke mere i hans Spor om Aftenen 
med hængende Hale og ludende Hoved. — 

Da Alt blev stille, hørte jeg Mikkel Skyttes vældige 
Hallo, Hallo ! Mon han endnu tænker paa sin gamle Jagt- 
kamerat? eller og han har glemt mig som Bellereine og alle 
de Andre? Ja! mig mindes Ingen uden Themis; hun alene 
gjemmer den formentlige Forbryder i blodtørstig Erindring. 

Besynderligt 1 uforklarligt ! aldrig tilforn har mit Fængsel 
forekommet mig saa snevert; Væggene ere mig for nære; 
Loftet hænger altfor lavt ned over mit Hoved — jeg maa 

røre mig — Indgangen er tillukket — skulde der ikke være 
en Udgang? Hin Grusdynge har jeg endnu ikke prøvet paa 
at bortrydde — jeg maa vide, hvad der er bagved. — 



Den 8de November. 

Saa er jeg da ikke længer levende indmuret ! jeg kunde, 
hvad Øjeblik jeg vilde, atter forskaffe mig Friheden — mig 
tykkes, jeg allerede har den; — at jeg — glemmer, at Gal- 
gen staaer udenfor Fængslet. — 

At Ingen dog har vidst af denne Løngang at sige ! at 
Ingen har fundet paa at rydde disse Murbrokker tilside! 
Vel, jeg tager Alt hemede i Besiddelse — Huslejen er dyr: 
Liv og Ære! og saa tør jeg nok gjøre mig Katakomben saa 
nyttig som muligt. 

Som en Muldvarp vil jeg rode omkring hernede, vogte 
mig for Dagslys og Mennesker. — Til Natten fortsætter jeg 
mine Undersøgelser — nu — Stenen for Glughullet ! Lampen 
tændt og Penslen i Haanden ! Jeg vil arbejde paa Prospektet 
af mit Fødested ; mit første Øjekast var ud paa det uende- 
lige Hav over den øde, stormfulde Strandbred — jeg for- 
udsaae min sørgelige Skjæbne. 



Den 9de November. 

Løngangen ender ved Kaminen i den store Riddersal, 
Kvaderstenen kan lettelig tages ud, og Aabningen er stor 
nok til at krybe derigjennem. Et snildt Paafund med det 
lille trinde Hul, der er boret gjennem Stenen 1 derfra kan 
man mageligt høre, hvad der foregaaer i Salen og overse en 
Del af den. Med hvilken heftig — jeg kunde sige glædelig 

Rørelse gjensaae jeg dette Værelse. Jeg gjenhilsede det 
store Ibenholts Skab, Marmorbordet, Jægerne, Hundene og 
Hjorten paa Tapetseriet som gamle Bekjendte. Morgensolen 
kastede sine Straaler ind paa Træernes Toppe — jeg synes, 
at en Haabets Straale faldt ind og opklarede min Sjæls 
dybe Mørke. — Blændværk ! en Lygtemand paa Afgrundens 
Rand! 



Den Ilte November. 

Det er dem, de selv samme jeg saae i hendes Selskab 
— de rige Limaer; og hvo er da hun? og hvor? — 

Almanakken havde Maaneskin. Det var paa den Tid, 
at den skulde staa op. Klokken elleve. Der paakom mig 
en ubetvingelig Lyst at tilbringe et Par natlige Timer i Rid- 
dersalen. Saameget mindre tog jeg dette i Betænkning, som 
denne Fløj endnu rimeligvis er ubeboet og Salen tilmed ikke 
i det bedste Rygte. Det Sidste kunde ikke afholde mig. 
Gravens Søn, Dødens Fortrolige. 

Stenen var snart borttagen — jeg indaandede den kø- 
lige, forfriskende Vinterluft — mit Hjerte slog i sælsom Be- 
vægelse, Taarer vældede frem af mine Øjne. 

Det var mørkt i Salen; jeg satte mig ved det midterste 
Buevindue. Den østlige Himmel begyndte at lysne. Maanen 
bebudede sin Fremkomst; jeg ventede den som en elsket, 
længe savnet Ven. Det klaredes mere og mere; de mindre 
Stjerner forsvandt; luerød fremsteg Nattens Dronning over 
Bøgeskovens mørke Kant; Bølgerne legede med hendes ven- 
lige Billede. 

Sødt henrykket, glemmende mig selv og al min Elendig- 
hed, blev jeg siddende i uafbrudt Beskuelse af den maane- 
lyse Himmel. Alle mine Tanker vare ved Fortiden, ved de 
Dage, da min uskyldige Sjæl var ligesaa ren og klar som 

hint Nattens skjønne Lys; da frejdig Livslyst gjennemskin- 
nede, smeltede mine Smaasorger, som Maanen de tynde 
Blaaner, der gled hen over dens milde Aasyn. 

Da nærmede sig en sort, uhyre Sky, som dens Straaler 
ikke mægtede at gjeraiemtrænge — den sank ned, sluktes, 
forsvandt i det tykke Mulm. Frygtelig vækket af mine 
falske Drømme sukkede jeg af tungt sammenpresset Bryst : 
»O, min Ungdoms Lyksalighed ! saaledes est Du ogsaa for- 
svunden — opslugt af min skumle Skjæbnes uopløselige 
Mørke.« 

Jeg vendte mig ind mod Salen; mit Hoved sank ned 
paa min Barm, mine Taarer vendte tilbage til deres Kilde 

— den lukkede sig for Fortvivlelsen. 

Ikke længe ; et pludseligt Glimt oplyste den skumle Hal 

— Maanen var atter befriet. Dens Skin faldt lige paa — 
himmelske Gud ! — paa min Faders Ansigt. 

Ikke Skræk, ikke Glæde var det, der greb baade Le- 
geme og Sjæl, ingen mig hidtil bekjendt Følelse, men vist- 
nok den, vi fornemme, naar Sjæl og Legeme skal adskilles, 
det sidste nedsænkes i Gravens lange Vinternat — den første 
opstige til hint Lys, hvorpaa den haaber, hvorefter den læn- 
ges, men med Bævelse. 

Ak ! det var ikke hans Aand ! mit Hjerte flagrede ham 
imøde — han kom jo at forkynde mig Friheden ! — Nej ! 
det var kun hans Billede. Maanens fulde Frembrud af Skyen 
rev mig snart ud af min Vildfarelse — hvorfor varede ogsaa 
den kun saa kort? 

De have altsaa flyttet det fra Dagligstuen herop — til 
Selskab for mig i mine natlige Timer? ja! jeg vil hver Nat 
besøge Dig, elskelige Afbildning ! jeg vil tale til Dig, jeg vil 
sukke, græde for Dig og tro at læse Svaret i dit alvorlige 
Blik ! jeg vil trøste mig ved din Skygge, indtil jeg — Gud 
give snart! — træder selv ud af Livets. — 

22* 

Maanen skred længere frem; den forlod min Faders 
Billede for at belyse — Joseph Limas, den gode, ærlige 
Joseph, som han hedder paa Børsen og alle Kontorer. Godt 
truffet ! ham livagtig ; det samme milde, kloge Ansigt, der, 
altid sig selv ligt, snoede sig omkring mellem Jøder og 
Kristne. God Yndesrt, god Kredit er indpræget i enhver 
af disse mange Rynker — det er Joseph ! lige from og lige 
snild mellem Brødre og mellem Ægypter. Han er mig ret 
kjær, denne Jøde; han kjender jo Sulamith — maaske er 
han hendes Nærbeslægtede? 

En dygtig Maler har forfærdiget dette Stykke ! hvor na- 
turlige ere disse Blomster I hvor livlige deres Farver! Ogsaa 
en soleil brillant er imellem dem, mon den er tegnet efter 
hin? mon hun har plejet Originalen og maaske mindet sig 
med Vemod den arme Giver. 

Endnu et Portræt ! det er Broderens ; ved første Øje- 
kast gjenkjender man den barske, trodsige, fremfusende Sala- 
miel, den bedste Billardspiller og den forvovneste Skøjte- 
løber i Holland. Disse Tvende ere altsaa her ! Den Ældste, 
Kontorchefen, hjemme i Amsterdam ; ak ! men hvor er Sula- 
mith? 

Saa urolig som endnu aldrig tilforn i disse fem Maa- 
neder forlod jeg Riddersalen. Det var mig, som jeg nødig 
maatte bryde op fra et kjært Selskab, som om min Hules 
Ensomhed havde noget hidtil ukjendt Lønligrædsomt. Ja, 
jeg forekom mig selv som et Gjenfærd, hvem Morgenluft 
og Hanegal bortjager fra elskede Slumrendes Leje tilbage 
til Gravens øde Bolig. 



Den 12te November. 

Hvilken Nat ! Har jeg vel troet endnu at skulle opleve 
en saadan? eller at hint søde Vemod, som Musiken vækker, 

kunde finde Vej til mit Hjerte? Min egen Mandoline ligger 
jo urørt paa Kistebunden — hvo spiller vel i Graven? — 
Næsten var jeg istand dertil — kun at jeg kunde gjøre det 
uhørt, eller hørt blot af dem, som vel nu alene have Øre 
for Serafers Halleluja. 

Men var det ogsaa et Bryst af Jord, der udsendte disse 
Toner? Udflød denne smeltende Klang fra synlige Strenge? 
O ! lad mig tro, at det var hendes forklarede Aand, der talte 
til mig i Englenes Tungemaal ! 

Jeg stod foran min Faders Billede. Mine Sukke tolkede 
min Lidelse, min Længsel. Da lød en Harpes liflige Toner, 
mildt bølgende Akkorder, og derpaa en Stemme, klar som 
Harmonikaklang og sød som Hjertets første Elskovsdrømme. 
Jeg stod som fastnaglet til mit Sted. — Det blev stille ; jeg 
nærmede mig Døren til Korridoren ; fra Hjørnestuen ved hin 
Ende af samme syntes Lyden at komme. Her kommer Ingen 
om Vinteren ; da den har Vinduer mod Nord og Øst, bruges 
den kun i den varme Sommertid. — 

Skulde det da være et kvindeligt Besøg fra den fjerne 
Ridderold ? En Aand, som her i sin Ham af Jord har 
elsket og elsket haabløst, ubesvaret eller grusomt bedraget? 
— Nej, Harpen og Sangen lod sig atter høre; den sidste 
var — portugisisk. Jeg kjendte den paa hin sørgmodige 
Nationalmelodi og paa den melankolske, tidt gjentagne, 
længe udholdte Lyd af Ordet Cora^ao*). — Min Hukom- 
melse fløj tilbage til van der Leetes Landsted, i Naboens 
Hauge. Natten efter vor første og sidste Sammenkomst 
havde jeg hørt disse sørgmodige Toner. 

O Gud ! var det Sulamith eller hendes Aand ? 



*) Udtales Corasaung o: Hjerte, 

Den 14de November. 

Igaar Nat var der Folk i Riddersajen I Jeg listede mig 
tilbage til min Celle. Med Billeder kan jeg tale; med Aan- 
der kunde jeg være fortrolig, men — for Mennesker skjæl- 
ver jeg. Ved min Forsvinden har jeg jo erklæret mig selv 
for deres Fjende, og jeg frygter en Straf, som jeg ikke har 
fortjent. 

Endnu afvigte Nat vovede jeg mig ikke ud af mit 
sikkre Skjul. Længer udholder jeg det ikke; naar Solen 
kommer op under Nordpolen, maa jeg afsted. 



Den 15de November. 

Nysgjerrigheden var altsaa stærkere end Frygten. Jeg 
ræddes for Mennesker, og dog søger jeg dem; jeg forekom- 
mer mig selv som en Schakal, der om Dagen lurer i sin 
Hule, men som i Mørket sniger sig hen til de menneskelige 
Boliger. 

Det var vel ikke langt fra Midnat, da jeg forsigtig steg 
op med min Lampe. Endnu før jeg naaede Enden af Løn- 
gangen, hørte jeg atter Stemmer i Salen. Sagtelig blev jeg 
ved at gaa frem. Jeg lagde Øret til Stenen, men kunde 
Intet tydeligt fornemme; da vovede jeg at tage Prop- 
pen ud. 

Ved Bordet sad begge Brødrene, Joseph med Ansigtet 
imod mig, Salamiel vendte Ryggen til. Deres Samtale angik 
en Gjenstand, der strax vakte hele min Opmærksomhed; de 
havde grundet Aarsag til at vælge dette afsides Værelse. 

»Siig mig oprigtig. Broder !« sagde Salamiel, »er det 
ikke Guld og Sølv, som regjerer Verden? For disse Me- 
taller kan jeg skaffe mig Huse og Jorder, Skibe, Vaaben — 

ja selv Soldater. Er det ikke dem, der har gjort os til Her- 
rer af den gamle Ridderborg og et Par Tusinde Bønder 
til vore Livegne? Og kunne vi ikke, hvilket Øjeblik vi ville, 
ved disse samme Midler opsvinge os til danske Grever eller 
Baroner? Ja, er det ikke endogsaa muligt, paa Trappetrin 
af Guld at bestige en Trone?« 

»Salamiel !« s varte Joseph med sit sged vanlige Smil. 
»Penge have stor Magt, men Gud regjerer Verden. Vort 
Folk er det rigeste og — det afmægtigste paa Jorden. Har 
alle vore Gulddynger hidtil kunnet kjøbe os en eneste Plet 
Jord, som vi turde kalde vor egen? Kan en Fader sikkre 
sine Børn Besiddelsen af sine dyrekjøbte Ejendomme? Leve 
vi ikke meget mere i en stedsevarende Udlændighed? Maa 
vi ikke idelig være beredte til at opofFre vort Guld og vort 
Gods for at redde vor usikkre Tilværelse? Vore Fædre 
vandrede fyrretyve Aar i Ørken — fyrretyve Gange saalænge 
omvanke vi nu, eller rettere, jages vi nu fra Land til Land 
af disse Fremmede, som vi frygte og afsky.« 

Salamiel sprang op, gik nogle Gange heftigt frem og 
tilbage og traadte derpaa hen foran Broderen. »Joseph !« 
sagde han, »hvad er Skyld heri? er det ikke vor egen Man- 
gel paa Samdrægtighed, paa Planmæssighed i vor Virken? 
er det ikke vor egen — ja, vor egen Fejghed?« 

»Eller Jehovahs Villie?« sagde Joseph; hans Svar lød 
som et Spørgsmaal. 

»Jehovahs Villie !« gjentog Salamiel, »at dovne Munke 
udjog os fra dette Spanien, som vor Flid havde beriget? at 
disse Vandbier bemægtigede sig den Honning, vi i Aarhun- 
dreder stille og fredeligt havde indsamlet? Var det Guds 
Villie, at Portugal først modtog os med aabne Arme, for 
siden at udrive Børnene af Forældrenes Favn? At — « 

»Broder!« afbrød Joseph mildeligt, »hvorfor skulle vi 
oprive de gamle Saar?« 

»For at beskjærme os imod nye !« raabte Salamiel. »Det 
var dog vel engang paatide, at vort ulyksalige Folk lærte at 
kjende og tilstoppe Kilderne til dets egen Fordærvelse, at det 
omsider lærte at høste istedetfor evindelig at saae for Andre, 
at anse Guldet for Middel til Uafhængighed og ikke for Til- 
værelsens Øjemed.« 

Joseph slog Øjnene ned og lagde sine Hænder paa 
Bordet. 

»Hvorlænge, Salamiel !« sagde han langsomt med dyb 
og dæmpet Røst, »vil Du endnu hænge ved dine politiske 
Drømme? Femten hundrede Gange har Aaret fuldendt sit 
Løb, siden Stjernens Søn forgjæves opofFrede femhundrede 
Tusinde af sine Brødre, og endnu herske Hedningerne i Her- 
rens hellige Stad. Endnu dagligen opfyldes Jeremias* Spaa- 
dom : »Jeg vil give dem til Ustadighed, til Ulykke i alle 
Riger paa Jorden, til Forhaanelse og til et Ordsprog, til Spot 
og Forbandelse i alle Stæderne, hvorhen jeg vil fordrive 
dem.« « 

Salamiel kastede sig paa sin Stol og stirrede taus og 
mørk hen for sig. 

»Hvo har sagt,« gjenmælede han efter et Ophold, »I 
skal søge mig og finde; jeg skal omvende Eders Fængsel og 
samle Eder fra alle Hedningerne og fra alle Stederne, der- 
hen jeg lod Eder fordrive, og lade Eder komme tilbage til 
det Sted, hvorfra jeg bortførte Eder« ?« 

»Dette er allerede skeet,« svarte Joseph, »dette er op- 
fyldt eengang, efterat Folket var prøvet og ydmyget i Babel 
i halvfjerdsindstyve Aar. Men siig mig, hvo kan nu se eller 
haabe Enden paa en sextenhundredaarig Trældom? Hvo 
skal nu samle et Folk, der er adspredt over den ganske Jor- 
dens Kreds? der ved Sprog og Sæder er mere fremmed for 
hinanden indbyrdes end for de Nationer, blandt hvilke det 
lever?« 



JØDERNE PAA HALD 345 

»Den, der har Mod dertil,« sagde Salamiel ; »Mod, 
Klogskab og — Penge — det er Alt, hvad der behøves.« 

»Og Forsynets Bistand,« lagde Broderen til. »Penge 
kan tabes hastigere, end de vindes; Klogskab har Grændser, 
og Mod er ofte Galskab ; Sabathhaj Sevi greb efter Scepteret 
og fik et Stegespid !« 

»Joseph !« afbrød Salamiel bittert, »din Hukommelse 
synes helst at ville dvæle ved de sørgelige og fornedrende 
Epoker i vor Historie. Jeg mindes heller de Tider, da Asien 
skjalv for Davids Hyrdestav, da Tyrus og Sidort, Ophir og 
Saba bejlede til Salomos Venskab og lyttede efter Visdom- 
men fra hans Læber.« 

»Hvorfor dvæle ved Minder,« sagde Joseph, »som kun 
føre os til nedslaaende Sammenligninger? hvorfor ikke heller 
holde sig til bittre, men nyttige Erfaringer?« 

»For af dem at lære ?« spurgte Salamiel noget spodsk. 

»At vi have overlevet,« svarte Broderen bestemt og al- 
vorligt, »vor Tilværelse som Nation, vort Haab og vore — 
Spaadomme. Tresindstyve Slægter have ventet forgjæves paa 
den Frelser, som tøver vel længe i to og tyve Sekler, om — 
han ikke allerede var kommen.« 

Her rejste Salamiel sig atter og gik med hurtige Skridt 
op og ned bag ved Broderen. Denne skrev med Fingeren 
paa Bordet og vedblev : »De Folk, vi kalde Hedninger, men 
hvis Sværd er over vore Hoveder, tilbede en Profet, som vore 
Fædre udstedte af Synagogerne ; de bygge deres Haab paa 
en Hjørnesten, som vore vise Bygmestre forskød. De stige, 
og vi synke ; de florere og triumfere, medens vi opfylde Her- 
rens Trusel : Se, jeg vil give dem Malurt at æde og Galde- 
vand at drikke; jeg vil give Eder i Fremmedes Haand og 
udføre mine Domme over Eder. Er ikke Hedningernes Mes- 
siah udsprungen af Abrahams Lænd? er han ikke udgangen 
af David§ Hys? I sytten hundred^ Aar svinger han sit Scep- 



/» 

ter over Jorden og udvider stedse sit Riges Grændser — 
Salamiel ! hvor er vor Messiah ?« 

Salamiel svarte ikke, men gik endnu hastigere frem og 
tilbage. 

»Broder !« vedblev Joseph, »der staaer skrevet : »Mør- 
ket skal skjule Jorden og Dumhed Folkene; men Hednin- 
gerne skulle vandre ved dit Lys og Kongerne ved det Skin, 
som er opgangen for Dig.« Broder! hvo haver sagt disse 
Ord? til hvem ere de talede? Er det ikke vort Lys, ved 
hvilket Hedningerne og deres Konger vandre? Og ere vore 
Veje ikke som meget slibrige Veje i Mørket?« 

»Hvis Lys er klarest?« sagde Salamiel, stedse gaaende; 
»de Kristne have revet deres i mange Stykker; Enhver 
priser sin Stump som det eneste rene og ægte Lys og vover 
Liv og Blod for at slukke den Andens — « 

»De ere dog alle Dele af et eneste Hele,« faldt Brode- 
ren ind ; »det ligger i Menneskets skrøbelige Natur at ville 
rette og fuske paa Mesterstykker, at plette det Rene, forfalske 
det Ægte og altid at forblande og vanhellige Religionens him- 
melske Gave med frække Tilsætninger af egne Drømme og 
egne Lidenskaber. Have vore Rabbinere gjort det bedre? 
Længe, længe før de kristne Præster har Herren sagt: 
»Baade Profet og Præst ere Øjenskalke — de spaa Løgn i 
mit Navn, sigende: Jeg drømte, jeg drømte — ja, de ere 
Profeter, der spaa deres Hjertes Bedragerier.« « 

»Men de Kristne,« blev Salamiel ved, »have omgjort 
deres Religions Lys til en Mordbrænderfakkel; paa Enden 
af deres Hyrdestav have de fæstet en Bøddeløxe; de fængsle 
og pine, de myrde og brænde — ej alene Fremmede — 
men deres egne Børn.« 

»Det er da kun de romerske. Broder!« svarte Joseph. 

»Fordi de ere de mægtigste,« sagde Salamiel; »lad 

Prolestanteme først faae Overmagten, de ville misbruge den 
som hine.« 

Joseph smilte og trommede med Fingrene paia Bordet. 

»Nu er Du ogsaa Profet !« sagde han, »og dine Drømme 
ere mørke. Lad os ikke alene betragte de Kristnes Gjernin- 
ger! de ere ufuldkomne som alt Menneskeligt: »vi, vi fore 
Alle vild som Faarene, vi vende os hver til sin Vej,« siger 
Esaias. Men deres Religion ! er den ikke en Datter af vores 
egen?« 

»Hvorfor,« raabte Salamiel, »antog vore Fædre den da 
ikke? hvorfor blev den kun annammet af Fiskere, Bønder og 
Betlere?« 

»Fordi,« svarte Joseph, »det var en Tro for Betlere 
saavelsom for Konger; fordi de Lærde vare bedaarede af 
deres egen Visdom; fordi vore Præster, de Rige og de Væl- 
dige drømte om jordisk Magt og politisk Glands og Storhed : 
»vi saae ham; men der var ikke Anseelse, at vi kunde have 
Lyst til ham.« Denne advarende Spaadom er forkyndet Aar- 
hundreder før han kom.« 

Der blev et langt Ophold. Salamiel gik hen til Vinduet 
og saae ud i Natten. 

Joseph rejste sig og sagde ; »Tro mig. Broder ! dine For- 
haabninger ere ligesaa dunkle som Natten hist ude og ligesaa 
løse som hine Skyer, der forsvinde og komme aldrig mere 
igjen. Tro mig, Salamiel ! med vort Rige er det for længe 
siden forbi; det gjenrejses ikke mere. Endnu ere vi et Folk 
— desværre ! men et Folk uden Land, et Samfund uden Sam- 
drægtighed, et Selskab uden selskabelige Fordele og Rettig- 
heder. Vort Rige er opløst — som alle andre paa Jorden I 
de staa til en Tid og synke da i Grus. Af deres Ruiner op- 
bygges nye for at friste den samme Skjæbne. Kun eet Rige 
vil kunne bestaa, fordi det er et aandeligt Rige. Dets Grænd- 
ser bestemmes ikke af Bølger eller Bjerge; det indskrænker 

sig ikke til eet Land, eet Sprog, een Lovbog. Det overskri- 
der alle Grændser og gjennembryder alle Skranker, thi Aan- 
den kan ikke bindes med Lænker af Støv. Er dette Rige 
ikke allerede grundfæstet, da er Alt en Drøm, og Gud har 
aldrig indblæst sin Aand i Menneskets Legeme.« 

Salamiel traadte hen foran Broderen og saae længe og 
taus paa ham. Derpaa foldede han sine Hænder, vendte sig 
og gik med sænket Hoved langsomt ud af Salen. Joseph 
stod endnu længe hensunken i Tanker; omsider udbredte 
han sine Arme som til en Omfavnelse, saae op til Himmelen 
og fulgte efter sin Broder. 



Den 1 6de November. 

En særegen Følelse drager mig til disse Jøder. Oprig- 
tige, ædeltænkende Mennesker ! De lede ærligen efter Sand- 
hed — Gud give, de maa finde den ! 

Inat ventede jeg dem forgjæves. Da Midnatten var 
forbi, vovede jeg at tage Salen i Besiddelse, ja endog at 
medbringe min tændte Lampe — Lyset kan jo kun bemærkes 
fra Søen af. 

Jeg søgte at sætte mig selv i den gamle vemodige Stem- 
ning — det lykkedes ikke, jeg var altfor adspredt ; min Sjæl 
var saa at sige delt mellem mangehaande saare forskjellige 
Følelser. Joseph og Salamiel, Sulamith og min Fader traadte 
— snart enkelte, snart samlede — op for min Indbildnings- 
kraft. Verden heroventil. Graven hernedentil drog mig vexel- 
vis til sig; den Sidste grundede sit Krav paa min egen fri- 
villige Beslutning, den Første stræbte at gjøre ældre Rettig- 
heder gjældende. Ak ! ere disse ikke forspildte ? har jeg ikke 
for stedse frasagt mig dem, da jeg sluttede mit Testamente? 
Saaledes maa d^n Yngling være tilmode, sora lukker den 

tunge Klosterport mellem sig og Verden, som ombytter den 
vide, skjønne Jord med den snevre, skumle Celle og skjuler 
sit Hjerte med alle dets søde Følelser i Munkekappen. 

O Du yndige, glæderige Jord ! skal jeg såaledes skilles 
fra Dig? 



Den 17de November. 

Jeg kom for silde — dog ikke for silde; jeg har jo 
været i menneskeligt Selskab ! jeg har jo seet, hørt gamle Be- 
kjendte. — O ! enhver Bekjendt er mig enlige Dødsfange 
en Ven. 

Der var allerede afspist; de havde været sex ved Bor- 
det, Stolene stod der endnu. Levningerne af en Dyreryg 
og en Æblekage fik mine Tænder til at løbe i Vand. I 
mere end fem Maaneder har jeg levet af tør og kold Mad 
— Dampen af den varme vakte en næsten ubetvingelig Appe- 
tit; nu veed jeg, hvorfor Esau solgte sin Førstefødselsret. 

Jeg stod i Begreb med som en Mus at springe frem 
fra mit Hul, da jeg hørte Stemmer og Fodtrin i Korridoren. 
Det var Mikkel Skytte og den gamle Else — hende har de 
nye Herrer følgelig ogsaa beholdt; det er smukt af dem — ■ 
ogsaa Bellereine var der. De satte dem. Mikkel gav sig 
ifærd med Dyreryggen, Else med Kagen; Bellereine sprang 
op paa en Stol ved Siden af Skytten. Jeg misundte dem 
alle Tre ; ja, jeg misundte den stakkels Hund de halvgnavede 
Ben, som Mikkel rakte den. 

»Der!« sagde han, »Du har Part i Bukken, Du drev 
galant med ham, gamle Belle ! og din Husbond skød ham 
akkurat. Fanden staaer i den Jøde, han er næsten ligesaa 
god Kristen som vi Andre, Else! han ryger sin Pibe, drik- 
ker sin Dram og fletter hollandske Eder af sig saa store som 
pommerske Bjælker.« 

»Jeg kan bedre lide Joseph end Salamiel,« svarte Else, 
»han er altid mild og venlig, og han smiler endogsaa naar 
han skjænder, som sjelden skeer.« 

»Men han kan inte skyde,« sagde Mikkel, idet han satte 
en Flaske for Munden, »han .er ligesaa dum paa Jagten som 
Du, dit gamle Orgelværk I Giv mig et Stykke Kage !« 

Else rækkede ham et Stykke, han gav det strax til Hun- 
den med de Ord : »Der, Bellereine ! det er fordi det er 
Dig.« 

»Skam skulde slaa Ham!« raabte Else, »jeg troer. Han 
gi'er Hunden Æblekage.« 

»Det kommer deraf,« svarte Mikkel, »at salig Johan 
— Gud veed, hvor han er ! — gjorde saameget af den.« 

En underlig Rørelse greb mig; det var første Gang 
i fem Maaneder, at jeg hørte mit eget Navn. Kjære Mik- 
kel ! — tænkte jeg — vidste Du, at jeg var Dig saa nær, 
Du sad vist ikke saa rolig. Og dog — dog kunde Du 
maaske ogsaa forraade mig. O, at jeg maatte have, blot et 
Par Øjeblikke, havt Hunden hos mig ! hvor vilde jeg klap- 
pet den, talt til den og kjælet for den ! den skulde have 
slikket mine Hænder ; dens ' Øjne, dens Hale skulde have 
sagt mig, at der endnu var et levende Væsen, som havde mig 
kjær. 

»Det blev en dygtig Karl til at skyde, den samme Jo- 
han,« fortsatte Mikkel, »alligevel det Første han kom her, 
vidste han ikke, enten Krudt eller Haglene skulde først ned; 
men jeg lærte ham det. Det var ilde, han skulde saadan 
tage fejl med disse Penge af Kongens; men disse hersens 
Tydskere, de har den Teufel i Kroppen.« 

Else tog sig en Pris og sagde : »Da spaaede jeg ved 
mig selv, hvordan det vilde gaa; Herren gjorde jo altfor 
meget af ham ; om det saa havde været hans egen Søn, Mik- 
kel — ?« hun saae spørgende og polisk paa Skytten. 

Han tog sig en Slurk og skottede fra Flasken hen paa 
hende: »Veed Hun Noget?« spurgte han langsomt. 

»Hvad skulde jeg vide!« svarte hun; »men ellers kom 
han ligesom dumpende ned fra Himmelen, og Herren har 
jo været udenlands i sin Ungdom — de vare saamænd heller 
ikke hinanden ulig i Ansigt.« 

»Ikke heller af Sind,« sagde Mikkel, »Johan var istand 
til at give Skjor.ten bort af Kroppen, og den Gamle gav jo 
Bønderne for lang Henstand med . deres Skatter — det var 
maaske hans Ulykke den; jeg er sommetider nær ved at tro, 
at Johan endda har været uskyldig.« 

»Men da Herrerne derovrefra kom her for at efterse 
Kassen, fandt de jo et Brev der, hvori han angav sig selv,« 
svarte hun. 

»Godt nok !« indvendte Mikkel ; »men hvorfor rejste 
saa den Gamle?« 

»Det veed jeg godt !« sagde hun, »den Gamle vilde hen 
og se, om han kunde bjerge Penge, inden Kassen blev efter- 
seet. Kunde han det, saa havde Alt været godt; hvis ikke, 
skulde den Unge tage sig Skylden paa.« 

»Hille den slemme Jøde !« raabte han, »hvorfra veed 
Hun alt Det?« 

»Det er kun Noget, jeg tænker mig til,« svarte hun. 

»Paa den Maade,« sagde Mikkel, »var den Gamle jo 
Medvider ? Hm ! Fanden veed, hvordan det hænger sam- 
men.« 

»Jeg kan da ellers sige Ham,« vedblev Else, »at jeg 
engang uforvarende kom til at høre Noget af deres Diskurs: 
Vi maa rejse begge To — sagde den Gamle. — Jeg bliver 
— sagde den Unge — « 

»Naa! og hvad saa mer?« spurgte Skyttea 

»Saa hørte jeg Intet mer,« svarte Else, »for Resten 
hviskede de.« 

»Hm!« sagde han efter nogen Betænkning; »der har 
Hun nok hørt fejl ; Johan tog sig vel iagt for at blive. — • 
Naa ! det skal være hans Skaal I Godtaar, Mosse Johan ! 
og kuk engang, ihvor Du er !« 

Jeg veed ikke, hvorfra jeg fik det forfløjne Indfald ; men 
jeg kunde ikke betvinge min Lyst til at blande mig lidt i 
Konversationen, og det var skeet, inden jeg selv vidste det; 
jeg slog et Blad med Munden og jog saa Proppen i Hullet. 
At Else gav et Skrig, Bellereine et Bjæf, at en Stol faldt 
overende og en Dør blev smækket i — det hørte jeg, og 

— ja i Sandhed ! jeg lo, men forfærdedes i samme Øjeblik 
ved Lyden af min Stemme. 

Gud ! er det muligt, i en Forfatning som min at være 
saa letsindig? For Opdagelse behøver jeg ikke at frygte, 
dertil ere de Begge for overtroiske; men at jeg kunde 
skjemte, jeg, som allerede staaer med begge Fødder i Graven 

— dette har været mig noget ret Gyseligt — Spøgelseagtigt. 
Dog — var det ikke snarere et dunkelt Instinkt, at jeg vilde 
jage dem bort for at bemægtige mig Noget af Levningerne? 

— Himmel ! hvor det smagte mig ! og alligevel turde jeg ikke 
spise efter Hjertenslyst ; formeget kunde have røbet mig arme 
Stakkel. 

Naar jeg ellers overtænker denne Samtale, bliver jeg ret 
underlig tilmode. Mit Offer er bragt, men Frugten synes 
ikke at ville modnes. Jeg bortslængte min egen Ære for 
at frelse en elsket Faders, og se! hans taber sig tilligemed 
min. Skulde dette være et Bevis paa, at Sandheden stedse 
maa følges, om den end er nok saa haard og bitter, og at 
endog den ædleste Løgn forfejler sin Hensigt? 

Hvor vanskeligt er det ikke at dølge eller forvanske 
Sandheden ! Den vil dog altid — helt eller halvt — snart 
eller silde komme for en Dag. 

Tør jeg glæde mig over det skaansomme Omdømme, jeg 

ftyder, skjøndt jeg uden Nytte har søgt at forspilde det? at 
Rygtet er mere sandfærdigt end jeg selv? jeg veed ikke, men 
det veed jeg, at en ny og vældig Magt vil drage mig op af 
det Mørke, hvori jeg frivillig, men brødefri, selv har ned- 
sænket mig. 

Sex Stole ! hvem har siddet paa de fire ? Coragdo I 
o 1 hvor svagt — hvor daarligt est Du ! — 



Den 1 8de November. 

Vinteren begynder tidlig og streng. Søen er lagt langt 
ud, og Isen er bedækket med Sne — maaske der endogsaa 
er Spor. Virkelig ! jeg seer en Harefod her tæt udenfor — 
ja ! gaa Du kun ! for mig sidder Du trygt i din Busk ; jeg skal 
ikke mere efterstræbe Dig, stakkels Morten I Jeg sidder selv 
og krøkker i^mit forborgne Leje; jeg er lige saa bange for 
Jægerne som Du, skjøndt mit Af spring er vanskeligere at 
udrede. Hvor ganske anderledes var det forgangen Vinter 1 
da vankede jeg fri og sorgløs omkring paa den nyfaldne 
Sne, og nu ! — der kommer Nogen — tryk Dig, stakkels 
Hare! 

Det er Salamiel og Mikkel; de gaa virkelig paa Foden; 
de standse — den har gjort sin Lykke — maaske sidder 
den i Flegbiisken ved Hjørnet af Volden? — De gaa forbi 
— det knalder — Mikkel raaber : Apport I — Godnat, Mor- 
ten ! — O, jeg elendige Daare ! skal da Alt, hvad jeg seer 
og hører, drage mig tilbage til den Verden, som jeg haver 
sagt et evigt Farvel? 

Evigt? — hvorfor da? Er min Fader død, hvad binder 
mig længer? Frygt for Døden? er den vissere udenfor end 
her ? Ak ! værre end selve Døden er den Uvished, i hvilken 
jeg lever. Saa være det da fast besluttet, endnu fjorten Dage 

vil jeg udholde. Hører jeg forinden Intet fra ham, da spræn- 
ger jeg mit Fængsel. Een Dag i Frihed er kosteligere end 
et Aar i Trældom. 



Den 19de November. 

Det er hende! hun er her — har været her under Tag 
med mig i flere Maaneder. O ! jeg har anet det, jeg har 
følt det uden at vide det. Var det ellers muligt, at jeg saa- 
længe havde kunnet udholde min pinagtige Forfatning? 

Denne Gang kom jeg betids. Brødrene havde nylig sat 
sig tilbords tilligemed Josephs Kone og tvende Smaadrenge ; 
den sjette Stol stod endnu ledig. »Hvor bliver Sulamith?« 
spurgte Joseph ; det skudrede mig som et elektrisk Stød. Da 
aabnedes Døren, hun traadte ind og satte sig paa den ledige 
Plads. Jeg maatte holde mig fast for ej at rulle ned ad 
Løngangens Trappetrin. 

Hvor dejlig var hun, men ogsaa hvor bleg ! ak ! mon 
det er Tanken om mig, der har ombyttet Glædens røde Rose 
med Længselens hvide paa disse yndige Kinder? Og om det 
var — om ogsaa hun gik over til min Tro — hvad da? — 
Hvo er jeg ? en æreløs, fredløs Forbryder — o Gud ! o Gud ! 
nu først fuldbringes det tunge Offer — forbarm Dig og end 
mine Lidelser, inden min Haand væbner sig imod mit Hjerte ! 



Den aode November. 

Endnu engang vil jeg se dette himmelske Ansigt og 
mætte mine Øjne ved hendes Beskuelse. Endnu engang 
inden jeg siger Verden Farvel og gaaer didhen, hvorfra 
Ingen kommer tilbage, vil jeg sige hende -r- Formastelige ! 

Egenkjærlige Usling! Hvad vil Du! Rive hende med Dig 
ned i haabløs Kjærligheds Afgrund? atter aabne et Saar, 
som Tid og Fraværelse maaske allerede har tillukket? 

Nej ! ene vil jeg lide ; ene vil jeg synke i Forglemmelsens 
Hav ! ingen Taare skal væde mit usle Støv ! — 



Den 2 1 de November. 

Det er besluttet. — En barmhjertig Gud vil tilgive mig 
dette sidste forvovne Skridt; han vil lægge sønlig Kjærlighed 
og et ubesmittet Liv i den opstigende Vægtskaal og samle 
mig med den Fader, for hvis Skyld jeg udøser mit unge 
Blod. 

Er jeg ikke allerede dødsdømt? Hvad gjør jeg Andet 
end fuldbyrder den uigjenkaldelige Dom? Hvortil nytter, 
hvorfor udfordres en længere Marter — naadige Fader! er 
det ikke nok? 

Min Befrier ligger for mig — den er beredt til at op- 
lukke mig Evighedens Porte. Kun endnu et Farvel til de» 
skjønne Jord ! Endnu en Time vil jeg beskue det yndige 
Dagslys — min sidste Dag! 

Søen er tillagt. Den skinner som et Spejl i Morgen- 
solens Straaler. — Isen synger — der er en Skøjteløber der- 
ude. Jeg har ogsaa tilforn med ungdommelig Lyst tumlet 
mig paa den blanke Flade; dengang var min Sjæl ligesaa 
rolig og klar som den stille, smilende Sø. — Lyden nær- 
mer sig — det er ham — det er Salamiel! med sammen- 
slyngede Arme laverer han i vældige Svingninger. — 

Farvel, Du sidste menneskelige Væsen, mine Øjne her 
faae at sel — Han løber lige hen mod Rørholmen; der er 
Væld underneden — et farligt Sted før Solhverv er gaaet. 
Jeg vil raabe til ham gjennem mit Glughul — han har hørt 

23* 



35^ St. ST. BLlCMEft: KOVELLEft 

det — han standser og seer sig om — nej ! nu fortsætter 
han sit Løb — Himmel ! han synker. — 



Den aade November. 

Pennen dandser i min Haand — kan den vel andet, 
naar Hjertet dandser? — O, Du naadige Gud og Frelser! 
hvorledes skal jeg dødelige Menneske bære saamegen Sa- 
lighed ? 

Da jeg krympede mig under Prøvelsen, da min svage 
Haand formastede sig til at ville gribe Hold i dit Tugtens 
Ris, da min Sjæl forkastede Haabet og vendte sig i For- 
tvivlelse fra din Himmel — da var den allerede aabnet over 
i^igj og Glædens Sol smilede over mit Fængsel. 

Kun endnu et Par Øjeblikke, og det Forfærdelige var 
skeet — men derfor sendte Du mig en frelsende Engel; 
derfor maatte Salamiel ud paa Søen; derfor maatte Isen 
briste under ham — o Gud ! hvor underlige ere dine Veje ! 
de ere alle Kjærlighed. 

Nu først burde jeg bøde; men Du straffer mig med 
Velsignelser — saa vil jeg da paalægge mig selv denne util- 
strækkelige Bod ; jeg vil løsrive mig fra saamange søde Om- 
favnelser og tilbringe denne sidste Nat i mit Fængsel; med 
Angers og med Glædes Taarer vil jeg fuldende denne min 
Prøvelses Tid. Endnu en Nat vil jeg henleve i det Mørke, 
hvorfra din almægtige Haand udfriede mig. 



Jeg rev Lagnerne af min Seng, sprang op gjennem Løn- 
gangen ind i Riddersalen, ned af Vinduet. Salamiel kæm- 
pede mod Vandene, der truede at opsluge ham; han brød 

Isen med sine Hænder, steg og sank. Han raabte om Hjælp, 
men Ingen hørte ham; de vare Alle i den modsatte Fløj, 
som vender ind til Landet. Isen var svag, jeg kunde ikke 
komme hen til ham^ men jeg bandt Lagnerne sammen, til- 
kastede ham den ene Ende og lagde mig fladt ud paa Isen; 
han greb fat og jeg slæbte ham efter mig — han var frelst. 

»Hvem er De, min dyrebare Redningsmand?« spurgte 
Salamiel, da vi stod paa fast Is. 

»En Død, som frelste en Levende,« svarte jeg og drog 
ham med mig. Han rystede af Kulde og Mathed ; jeg maatte 
næsten bære ham. Jeg kunde ikke forlade ham, før han var 
kommen ind. 

I Stuen sad Joseph og hans Kone ved Frokostbordet; 
Sulamith aabnede den modstaaende Dør — da begyndte Alt 
at løbe rundt med mig : Syn, Bevidsthed forlod mig — jeg 
besvimede. 

Da jeg vaagnede, stod de alle Fire bekymrede ved min 
Seng. Mine Øjne faldt først paa Sulamith, hun var bleg 
som et Lig. 

Endnu før jeg vaagnede, hørte jeg, at Salamiel sagde: 
»En Hollænder er han; thi han svarte mig strax i dette 
Sprog; men hvorledes han er kommen her, det maa den 
Gud vide, der sendte ham til min Frelse.« 

»Det synes mig,« sagde Joseph, »at jeg skulde have 
seet ham før; hvor, kan jeg ikke mindes.« 

Da var det, at mit Blik faldt paa Sulamith, en svag 
Rødme kom og forsvandt paa hendes Kinder. 

»Hvem er De dog, kjære, gode Menneske?« sagde Jo- 
sephs Kone roligt og ømt. Jeg brast i Graad — jeg kunde 
ikke svare. Et Bud traadte ind og bragte et Brev — jeg 
skjulte mit Ansigt med Lagenet. 

Jeg fornam en Tunge paa min Haand og en Piben. 

»Min Gud !« sagde en Stemme, »Hunden kjender ham.« 

Jeg slog Lagenet ned — Bellereine sprang op til mig. 

Der var ingen Anden i Værelset end Salamiel og hans 
Svigerinde. 

Han traadte tæt hen til Sengen : »Hvo De endogsaa 
er,« sagde han, »mit Livs Frelser kan uden Fare betro sig 
til mig. De synes ikke at ville være kjendt; men ved den 
Gud, der brugte Dem som Redskab til min Redning, her har 
De Intet at frygte; og nærer De noget Ønske, som det 
staaer i menneskelig Magt at opfylde, da behøver De blot 
at yttre det.« 

Jeg var i den pinligste Forfatning ! jeg følte Trang til 
at betro et Medmenneske min Hemmelighed; men det var 
ikke min alene. Hvor meget kunde jeg vel aabenbare? 
Enten min Fader var levende eller død, hans Rygte var mig 
lige helligt. 

Jeg mindes engang at have drømt, at jeg paa et Tov 
var stegen op til Spidsen af et meget højt Taam ; foran 
mig var en uhyre, uudgrundelig Dybde, og vende mig turde 
jeg ikke — jeg omfavnede Kuppelen ; Tovet forsvandt under 
mine Fødder ; — jeg hang mellem Himmel og Jord i gruelig 
Dødsangst ; ak ! denne Drøm var et Varsel for min nærvæ- 
rende Sindstilstand. Længe turde den ikke vare. 

Joseph kom farende ind med Brevet i sin ene Haand; 
med den anden pegede han til Gulvet og raabte: »Et eneste 
Ord ! kom De dernede fra ?« 

Jeg sagde Ja, men skjalv som et Espeløv. 

»Nu saa være Gud højlovet i Evighed !« sagde han, 
kastede Brevet, omfavnede mig og trykte et Kys paa min 
Pande. »Velkommen, Søstersøn !« jublede han ; men hans 
Stemme bævede, hans Taarer trillede ned paa mit Ansigt. 

Hans Kone udstødte et Forundringsskrig, Broderen tog 
Brevet op. 

»Ja, Salamiel !« sagde han, sættende sig ved Sengen og 

holdende min Haand i sin, »læs Du os dette Brev, hvis Ind- 
hold er os Alle, men især denne elskelige Ven, saa højst 
gla&deligt — det er fra hans Fader!« 
Han læste. 



»Meget ærede Hr. Svoger!« 
»De vil med Rette undres over denne Overskrift af en 
Mand, som hidtil kun har været Dem bekjendt af Navn. 
De vil tillade mig med faa Ord at løse Gaaden. — Da jeg 
for nogle og tyve Aar siden opholdt mig i Pengeanliggender 
her i Amsterdam, blev jeg hændelsesvis bekjendt med Deres 
Søster Eva, som dengang var i Huset hos Deres Morbroder. 
Vi fattede Godhed for hverandre, og i et svagt Øjeblik lod 
vi os henrive af vor gjensidige Tilbøjelighed. At Deres Fa- 
der, formedelst sine strenge Religionsbegreber, aldrig vilde 
give sit Minde til vor Forbindelse, dette vidste min Kjæreste 
kun altfor vel. Men haabende paa Fremtiden, stolende paa 
min taalelig gode Formuesomstændighed og bestormet af min 
heftige Lidenskab, foreslog jeg hende et hemmeligt Ægteskab 
og Flugt med mig til mit Fødeland. Hun indvilgede i begge 
Dele, men Udførelsen maatte formedelst væsentlige Hindrin- 
ger opsættes. Imidlertid begyndte hendes Svangerskab at 
blive synligt. Jeg bortførte hende og skjulte hende hos en 
Ven og Landsmand af mig, som var bosiddende i Rotterdam. 
Der blev hun Moder til en Søn, som i dette Øjeblik — 
Gud give levende — befinder sig paa Hald. Vor Flugt blev 
forberedt, et dansk Skib, som laa i Havnen, skulde føre os 
til mit Hjem. Min spæde Søn med sin Amme havde jeg 
faaet ombord og ventede blot Natten, for at afhente hans 
Moder. Ak ! da jeg kom, var hun forsvunden. Alle mine 
Eftersøgelser vare forgjæves; jeg maatte føre vort Barn til- 

bage til min Ven. Han sørgede for dets Pleje og Opdra- 
gelse. 

»At Deres Fader havde opdaget sin Datters Opholds- 
sted og overtalt hende til at vende tilbage, kunde jeg for- 
mode; men at han havde bragt hende til en Slægtning i 
Antwerpen, dette har jeg først nu faaet at vide, saavelsom 
at han havde taget det Løfte af hende, at hun aldrig vilde 
søge nogen Gjenforening med mig, saalænge hans Øjne vare 
aabne. 

»Efter to Aars frugtesløs Søgen efter min forsvundne 
Kjæreste rejste jeg til Danmark. Der underholdt jeg en be- 
standig Brevvexling med min Ven i Rotterdam. Han døde; 
men endnu forinden havde han anbragt min Søn paa van der 
Leetes Kontor i Amsterdam, hvorfra jeg forgangen Aar lod 
ham komme til Hald. 

»Ulykkelige Omstændigheder, hvis nærmere Forklaring 
ikke hører herhid, foraarsagede, at jeg kom i et Par Tusinde 
Dalers Kassemangel. Vel dobbelt saameget havde jeg til- 
gode hos et Hus i Amsterdam. Jeg skrev; Huset havde 
gjort Opbud og kunde ingen Penge afsende; men vilde jeg 
selv komme eller skikke en paalidelig Mand, vilde man se 
at gjøre Udvej. 

»Jeg maatte altsaa afsted. Men i det Fald, at Rejsen 
skulde vorde langvarig — hvad desværre ogsaa skete — og 
Kassen imidlertid blev undersøgt, var dog min Ære og mit 
Embede forloren. Da var det, at min ædle Søn tilbød sig 
at leve skjult og indmuret i en Løngang under Slottet for at 
bringe Vedkommende paa den højst rimelige Formodning, at 
han var deserteret med Pengene. 

»Ved min Ankomst hertil efter en lang og besværlig Sø- 
rejse faldt jeg i en haard Sygdom, der i tre Maaneder be- 
røvede mig Forstandens Brug. Ved min Opvaagnen finder 

jeg, . at Deres Søster, min dyrebare, trofaste Eva, er Den, 
som har plejet og — næst Guds Hjælp — reddet mig. — 

»Efter Deres Faders Død forlod hun et Opholdssted, 
som vistnok ogsaa var ganske skjult for hendes Brødre, og 
blev igjen modtagen af Morbroderen; denne var Nabo til 
den Mand, som skyldte mig Penge. 

»Igaar blev vort saalænge udsatte Ægteskab endelig fuld- 
byrdet. Og dette giver jeg mig nu den Frihed at tilmelde 
Dem, haabende, at De med Deres Broder ville ikke ugunstig 
betragte dette Skridt af en Søster, der saa længe har været 
tabt for Dem, og som i tyve Aar har ved store Sorger bødet 
for en Brøde, hvortil hendes Hjerte forledte hende. 

»Men ak ! vort arme Barn ! mon han er endnu ilive ? 
Vi sukke og bede hver Dag til Gud, at dette Brev dog ej 
maa komme forsilde. Naar De i en Baad sejler om til den 
østre Fløj, vil De tæt ovenfor Vandet finde et lidet firkantet 
Hul; derigjennem kan De tilraabe ham — Gud i Himmelen 
give, at han maatte svare Dem ! Han vil da selv tilkjende- 
give Dem, hvor De kunne aabne for hans Fængsel. Svarer 
han Dem ikke, vil De i det nordøstlige Hjørne af Kjælderen 
finde en Kvadersten betegnet med et Kors; der underneden 
skal Muren brydes løs — jeg kan ikke skrive længer for Sorg 
og Ængstelse. 

»De Penge, som manglede i Kassen, sender jeg med 
samme Lejlighed. Ville De behageligen tilstille Øvrigheden 
samme tilligemed ilagte Skrivelse, som ganske retfærdiggjør 
min Søn — o! maatte det dog komme ham endnu tilgode. 

»Lever han, da ville De sige ham, med hvilken Smerte 
baade Fader og Moder længes efter ham.« 

»O, Du naaderige Forsyn!« raabte jeg, »baade Fader 
og Moder; ja — jeg vil af sted !« Jeg sprang op. 

»Kjære Ven og Frænde !« raabte Joseph, »vi ville Alle 
afsted ; hav blot Taalmodighed i nogle Dage, saa følges vi 
ad. Vi længes ligesaa meget efter at omfavne en fortabt og 
gjenfunden Søster som De en Moder. Hald er solgt, og 
hvert Øjeblik kunne vi vente Kjøberen for at modtage Skjø- 
det.« Som han talede, hørte vi en Vogn rulle ind i Gaar- 
den. »Det er ham !« sagde Salamiel, og begge Brødrene 
gik ud for at modtage ham. 

Endnu var mit Glædesbæger ikke fuldt. Jeg hørte et 
dybt Suk bag ved mig — det var Sulamith; hendes Øjne 
svømmede i Taarer, et vemodigt Smil bævede om hendes 
Læber. 

Josephs Kone saae vexelvis paa os Begge. 

»Min Søster,« begyndte hun, »har ogsaa en Hemmelig- 
hed, hvori jeg er eneste Medvider — mon den nu kunde 
løses ?« 

Sulamith rødmede og saae bedende paa Søsteren. 

Jeg anede min Lykke. »Ak !« sagde jeg, »turde jeg 
haabe, at De endnu ikke har glemt mig?« 

Hun svarte ikke, men Madame Lima pegede hen til et 
Vindue — ja, i Sandhed; der stod min soleil brillant; 
jeg gjenkjendte Vasen paa de to brændende Hjerter. 

Jeg greb hendes Haand og trykkede den til min Barm. 
»Er jeg da ikke En af Deres nu?« hviskede jeg og læste 
strax Svaret i hendes kjærlige Øjekast. 

»Og mere end De maaske troer,« sagde Søsteren ; »thi 
vi ere Alle bestemte paa at antage en Religion, om hvis 
Sandhed min Joseph har overbevist os.« 

Jeg sluttede den Elskte i mine Arme og trykte det 
første Kys paa hendes brændende Læber. 

Saa frydefuldt løser sig da min Skjæbnes dunkle, for- 

viklede Gaade. Alt havde jeg tabt, endogsaa Haabet havde 
jeg bortkastet, og se ! en kjærlig Himmel har givet mig Alt 
tilbage og Mere dertil : Ære og Frihed, Brud og Frænde, 
Fader og Moder — en Moder, som for mig ikke har været 
til paa Jorden. 

Jeg vil slutte mine Lidelsers og Glæders Historie og 
henlægge den her, hvor jeg tænkte at berede mig min egen 
Grav, Imorgen forlader jeg den ; den skal tillukkes efter mig. 

Skal den engang i Fremtiden aabnes, da ville disse Blade 
maaske komme en Mistrøstig for Øjne og lære Den, at Him- 
melen har endnu Frelse, selv naar Haabet svigter det for- 
tvivlede Hjerte. 



EVA 

(1838) 

JNæsten i tyve Aar havde jeg — en lille Flyverejse 
undtagen — ikke været i Hovedstaden. Paa den dampende, 
sydende, brusende, buldrende Søgig »Dania« kjørte jeg gjen- 
nem Øresund ned forbi Nordsjællands yndige Kyst og steg 
i Land paa Toldboden. Tusinde stod her forat modtage de 
Ankommende. Mangen Hat lettedes, mangt et venligt Blik 
hilste de Landtrædende ; men intet gjaldt mig. Mine Øjne 
søgte forgjæves en Ven eller Bekjendt — Alle vare mig 
fremmede. Jeg følte, at jeg havde overlevet min Ungdom, 
at jeg befandt mig blandt en ny Slægt — Alderdommen be- 
gyndte at minde mig. — 

Jeg gjennemvandrede de gamle Gader, de havde faaet 
nye Beboere; vel gled mig nu og da et enkelt Ansigt forbi, 
der vakte dunkle Erindringer, men Ingen kunde jeg tiltale; 
thi Navnene vare mig fragaaede, og Alle forekom de mig 
altfor gamle til at være de Venner, hvis ungdommelige Aasyn 
min Hukommelse havde bevaret uforandret under Forløbet 
af en femtedel Sekulum. 

Jeg ankom i mit Logis, blev modtagen med kold Høflig- 
hed, gik paa mit Værelse, forlangte The og Smørrebrød, 
nød Intet, lagde Armene paa Bordet, Ansigtet paa dem igjen 

Og sukkede engang eller to. Jeg rejste mig atter op, saae 
mig selv i Spejlet, tørte mine Øjne, bemærkede et Par Ryn- 
ker ved Munden, dem jeg ikke før var bleven vaer, samt at 
mit Haar begyndte at graane i Tindingerne — lo ad mig 
selv, klædte mig om og gik paa Komedie. 

Endelig ! — Nu troede jeg at være hjemme ; ikke fordi 
jeg var stort heldigere i at forefinde gamle Venner, men 
fordi det syntes mig her ret saa hjemligt, saa husligt og saa 
gadeligt. (Man gav en Vaudeville med Gadedekoration). Den 
forrige Kløft mellem Tilskuerne og de Spillende var udfyldt ; 
disse tiltalte stundom hine, smaabandte, extemporerede og 
bødede saaledes ved egne Indfald paa Forfatterens aandelige 
Fattigdom. Ja Folk, som ikke vare Skuespillere, traadte 
frem og gav Gjæsterolle. (En gjenkjendte jeg strax, og hvo 
de Andre vare, forklarede mig mine tjenstvillige Sidemænd.) 
Kort: det Hele var saa hverdags, saa komfortable, saa kon- 
verserende, saa handlingsløst og saa meningsløst, at jeg til- 
sidst rent glemte, at jeg var paa Komedie. — Illusionen blev 
dreven til det Yderste. Jeg kunde ikke tilbageholde mit 
lydelige Bifald. 

En gammel Knurrepotte, som sad foran mig, spurgte 
mig, da Akten var ude: »Hvem beklapper De, min Herre? 
Forfatteren eller Skuespillerne?« 

Jeg tænkte mig om og svarte : »De Sidste.« 

»Deri gjør De ret,« sagde han: »thi de spille i Sand- 
hed ypperligt og vise en sand skabende Kraft, idet de gjøre 
Noget af Intet; men det er smerteligt at se dem spilde deres 
Talenter paa saadant Jux, og det undrer mig, at de ikke 
forlængst ere blevne kede af dette Væsen eller Uvæsen, der 
virkelig er langt under deres Kunstnerværdighed. Ak, min 
Herre I kom her imorgen, saa skal De se Theatret ! ja ! De 
skal se Sommertheatret for Deres Øjne ; dog er man be- 
skeden nok til blot at spille i dets Forgaard; men dersom 

dette ikke er en Satire af den anonyme Forfatter, saa — c 
her gik Tæppet op og jeg ud. 

Min Hjemvej faldt forbi Pedrins — jeg maatte dog 
gjøre mig bekjendt med den periodiske Literatur. Det 
Første, der kom mig for Øjne, var et meget lærdt og meget 
fyndigt Forsvar for den nærværende Theatersmag; mig vilde 
det ikke smage. 

Jeg lagde derfor denne Doktordisputats tilside og rakte 
efter det andet Blad; men i det Samme bliver jeg vaer, at 
et Menneske staaer tæt foran mig med Næverne i Siden og 
seer stivt paa mig — han maatte allerede have indtaget denne 
Plads i en Stund — jeg seer paa ham igjen. Han tier, men 
gjennemborer mig med sit Blik; jeg bliver en Sinule be- 
nouet ; jeg frygter, at det skal være Forfatteren til det Stykke, 
jeg ikke udholdt at se tilende — Theaterdoktoren, og at han 
læser mine Tanker. 

Da udbryder han, stedse ubevægelig i den beskrevne 
Attitude, med en langtrukket, halv ømt, halv bebrejdende: 
»Peer !« 

Mit Fornavn! — han maatte altsaa kjende mig, være 
en fordums Ven ! — jeg stirrede ham stivt i Ansigtet — 
jeg mærkede, at jeg havde seet det før; men hvor og naar, 
kunde jeg ikke mindes — jeg blev siddende og taug. 

»Peer!« sagde han igjen i en endnu ømmere Tone og 
strakte den højre Haand hen imod mig. 

Jeg rejste mig; jeg ledte omkring i min Hukommelses 
Pulterkammer — nej, jeg fandt ham endnu ikke — tvivl- 
somt og langsomt rakte jeg ham Haanden og vilde til at 
spørge. 

Da raabte han tredie Gang ærgerlig og stampende i 
Jorden : »Peer da for F***** !« 

Nu faldt Sløret, der hidtil havde bedækket min gamle 

Vilhelms venlige Aasyn; det fremtraadte aabent og klart af 
Tidens Skygge — Gjenforeningen var fuldbragt. 

Vi satte os vis å vis og snakkede os ret dybt ind i 
fordums gode Dage. 

»Men,« brød han omsider af, »vi glemme rent det Nær- 
værende over det Forbigangne; hvorledes har Du det, Peer? 
Du seer mig saa mager, saa filosofisk eller poetisk ud ; hvad 
Vej er Du i? hvad bestiller Du? hvad er Du?« 

»For Tiden Lysestøber,« svarte jeg; »og Du?« 

»En lykkelig Mand,« sagde han, og to Glædestaarer 
fremtraadte som Vitterlighedsvidner i hans lyse Øjne, »og 
saa forresten kongelig Embedsmand, Justitsraad, i gode Om- 
stændigheder, Ejer af et Lyststed paa Landet, af tre vakkre 
Børn og en velsignet Kone — ja, søde Peer! vil Du se en 
lykkelig Familie, saa kom til mig!« 

»Det er den største Raritet,« svarte jeg, »Du er istand 
til at vise mig : og dersom Du taler Prosa, forlanger jeg 
hverken at se Kunstkammer, Billedgalleri eller nogensomhelst 
anden Herlighed her i Staden — hvor tidlig imorgen kan 
jeg tage dit Paradis i Øjesyn? thi nu sover jeg dog ikke 
inat.« 

»Kl. Syv kjøre vi ud paa Landet,« sagde han; »kan 
Du følge med?« 

Jeg slog til; vi sagde hverandre Godnat og gik hver 
til Sit. Som sagt : jeg sov kun lidet, og naar jeg faldt hen, 
drømte jeg noget Tøjeri, som jeg mindes i mit sextende, syt- 
tende Aar tidt at have drømt lysvaagen, men som ellers i 
langsommelige Tider ikke var faldet mig ind. 

Næste Morgen paa Slaget Sex stod jeg ved min Vens 
Dør. »Justitsraad S******«, sirlig indgravet paa et blankt 
Messingskilt, viste mig, at jeg var gaaet rigtigt. Jeg pikkede, 
en Sølvstemme — som det hedder paa sin Poetisk — klin- 
gede : »Kom ind !« Jeg lukkede op. 

En dejlig Blondine med virkelige Silkelokker, indhyllet 
i et langt Shavl, var ivrig sysselsat med at paaklæde et halv- 
voxent, ligesaa nysseligt Pigebarn. 

»Er Deres Fader hjemme?« spurgte jeg den voxne 
Dame. 

Hun smilte og spurgte igjen : »Er det Justitsraad 
S******, De vil tale med?« 

Jeg bukkede. — 

»Nu skal jeg kalde paa min Mand.« 

Med disse Ord svævede hun ind i et Sideværelse og 
kom strax efter tilbage med min Ven. Han holdt hende 
omslynget med den ene Haand og rakte mig den anden. 

»Jeg forestiller Dig her,« sagde han, »Fru Justitsraad- 
inde S******, den fewrste Kone i Kjøbenhavn, og det er Hr. 
P. Sp., den første Lysestøber i Jylland. Der er min Jomfru 
Datter,« vedblev han og pegede paa den halv voxne Glut, 
»og her — « en større og en mindre Dreng kom i det Samme 
til — »staaer Kristian S******, det største Lys i Metropoli- 
tanskolen; og her seer Du lille Lutte, en forkjælet Krabat, 
som idag fylder sit syvende Aar. Saa vigtig en Dag maa 
ikke gaa ubemærket forbi, og derfor er det ogsaa, at vi ville 
fejre den i det Grønne.« 

Jeg var allerede indlemmet i denne elskværdige Familie; 
en Time henrandt som et Minut — Vognen holdt for Døren — 
vi kjørte ad Strandvejen. Ikke langt fra Charlottenlund laa 
min Vens Lyststed. Da vi drejede derind fra Chausseen, 
pegede Fru S****** hen til en ved Stakittet indhegnet og af 
tvende store Ege overskygget Grønning, hvorpaa kun befandt 
sig en lille Græsbænk, der lænede sig til de gamle Træstam- 
mer. Hun greb i det Samme sin Mands Haand og trykkede 
den med et Englesmil til sine Læber; han gjorde samme 
Manøvre, og saaledes skiftedes de flere Gange til at kysse 
hverandres Hænder. 

»Dersom disse to Egetræer,« sagde jeg, »kunde snakke,, 
vilde man vist faae Noget at høre om Sødheden af det første 
Kys, om Elskovs Morgenrøde og Kjærlighed til Døden?« 

»Forbiskudt, mon ami/a sagde S****** snqilende, »men 
det kunde vel hænde, at Træerne vidste noget Andet værdt 
at fortælle — maa jeg, Eva?« spurgte han sin Viv. 

Hun nikkede mildt, men vendte sig derpaa halvt om til 
mig og sagde skjelmsk: »Hvad om din jydske Ven faaer 
isinde at støbe en Novelle heraf?« 

»Ligemeget !« svarte han, »naar han blot ikke giver 
vore Navne til Pris?« 

— »Ak min Gud !« udbrød pludselig Fru S******. 

— »Kjendte Du hende, Eva?« spurgte min Ven. 
»Jomfru 0***1« svarte hun langsomt og vuggede med- 

ynksomt det skjønne Hoved. 

Jeg saae tilbage ud af Vognen: der gik et slet klædt 
Fruentimmer med en Kurv paa Armen. 

»Hun har seet bedre Dage,« sagde S****** sukkende: 
»hvem skulde nu sige, at hun for tyve Aar siden var den 
tilbedte Baldronning i alle Klubber? at hun ved sin Ind- 
trædelse i Logen kunde dreje alle Hovederne i Parterret? 
Men Skjønhed uden Forstand og Dyd er en sørgelig 
Gave.« 

Vognen holdt. Vi steg ud og spiste Frokost i Haugen, 
hvorpaa min Ven tog mig under Armen og førte mig tilbage 
til føromtalte indhegnede Plads ved Vejen. Vi satte os paa 
Græsbænken, og han fortalte, som følger. 



Da vi sidst adskiltes — mindes Du vel — havde jeg 
just taget juridisk Attestats med bedste Karakter. Jeg var 
i mit et og tyvende Aar, fuldfærdig med mine Brødstudier, 

om jeg ellers kan kalde dem saa, da jeg, som Ejer af en 
betydelig arvet Formue, ikke egentlig behøvede at arbejde 
for Brød. Jeg var, som jeg er endnu, altid munter, altid 
frisk baade paa Legeme og Sjæl. Jeg manglede følgelig 
heller ikke Hjerte, men jeg havde hidtil vidst at holde det 
til Lydighed. Nu derimod tyktes det mig at være paa Tiden 
at se mig om efter en Deltagerinde i al min Lyksalighed. 
— Der var Piger nok, der var altfor mange — hvem skulde 
jeg udkaare? Mit Hjerte kunde ikke faae Ro til at fæste 
sig til en Eneste, det fløj som en Fjederbold fra den Ene 
til den Anden — jeg ærgrede mig ordentlig over, at jeg 
ikke blev alvorlig forelsket; dog det havde gode Veje. 

Det var paa første Vinterbal i Harmonien, at en nys 
udsprungen Skjønhed fremsteg som Maanen blandt Stjer- 
nerne og drog en Kreds af Beundrere omkring sig, ligervis 
som cactus grandi-florus, da den første Gang udfoldede sin 
Ynde og udaandede sin Vellugt i Rosenborg Hauge. Hun 
var der under Ledsagelse af en gammel Kjøbmand, hendes 
Morbroder, og af Moderen selv, en lidt mer end midaldrende 
Kone; hun skulde være Enke efter en Officer, (Denne var 
død som Lieutenant, men i Betragtning af Datterens Skjøn- 
hed blev ham i Graven tillagt Majors Rang af alle Harmo- 
niens Kavalerer, paa det at den dejlige Laura kunde tituleres 
Frøken.) 

Frøken Laura gjorde Epoke; og jeg udfylder et Blad 
af hendes Historie. Mit Ideal var fundet, mine ømme Længs- 
lers hidtil ukjendte Gjenstand havde aabenbaret sig og kon- 
centreret alle mine Ønsker og Forhaabninger til et eneste 
Maal — jeg forelskede mig op over begge Ørerne og -- 
Øjnene med. Jeg blev stokblind paa Forstanden; jeg saae 
kun med Hjertet og fandt derfor alle mulige og umulige 
Fuldkommenheder hos den Tilbedte. Jeg opdagede ved 
første Blik, at hun var kydsk som Maanen, ren som den 

nyfaldne Sne, from som en Helgeninde, klog, vittig, skarp- 
sindig : kort sagt, et rent kvindeligt Vidunder. 

Jeg søgte og fandt Adgang i hendes Moders Hus, for 
— som jeg indbildte mig selv — at studere hendes Karakter. 
Et misligt Studium ! thi hun havde i Grunden slet ingen ; 
men hvad hun manglede, supplerede min daarlige Forlibelse. 
En udenadlært Floskel antog jeg for original Vittighed, en 
hverdags Anmærkning for selvtænkt Visdom ; og om hun 
slet Intet sagde — fordi hun vel Intet vidste at sige — 
beviste dog et Smil eller et Nik, at der laa herlige Skatte 
skjulte i hendes Sjæls umaadelige Dyb. 

Vinteren gik hen, uden at jeg vovede nogen Erklæring; 
jeg tilbageholdtes ved svimlende Betragtninger af hendes him- 
melhøje Fuldkommenhed. Jeg frygtede, at Afstanden mel- 
lem os maatte være altfor enorm, at jeg Hverdagsmenneske 
aldrig kunde vorde værdig til Besiddelsen af et saa engleligt 
Væsen. Tilmed svævede jeg i en pinlig Uvished, om hendes 
Hjerte ogsaa følte Noget for mig, om det ikke allerede var 
fængslet af en mig i Sjæls og Legems Ynde langt overlegen 
Dødelig. Ikke som om hun skulde have kjendelig udmærket 
nogen Anden, ingenlunde! i visse lyksalige Øjeblikke troede 
jeg mig endogsaa alle Andre foretrukken; men hun havde 
dog for Flere end mig et venligt Blik, et Smil, ja selv en 
hjertelig Latter. 

Nu da; Vinteren randt bort, og Sommeren fulgte der- 
paa. Lauras Morbroder ejede et Landsted lidt længere her- 
ude; der flyttede Moder og Datter ind, og jeg besøgte dem 
saa ofte, som mine Forretninger tillod — jeg var allerede 
dengang ansat i Kollegiet. 

Paa disse Spadsereture havde jeg et Par Gange flygtig 
bemærket en halwoxen, meget fattigt klædt Pige, just her 
hvor vi nu sidde. Hun passede paa et Drengebarn i ligesaa 
ussel Dragt, og dette saae ud til at kunne være et Par Aar 

gammelt. Hun tiggede ikke: det faldt mig altsaa ej heller 
ind at give hende Noget. 

En Dag, da jeg paa Tilbagevejen fra min Gudindes 
landlige Tempel kom herhid og befandt mig i den saligste 
Stemning — en Følge af tvende ømme Suk og et Haand- 
tryk — standsede jeg, mig selv hartad ubevidst, tæt foran de 
tvende Smaa. Baade Glæde og Sorg blødgjør Hjertet; mit 
rørtes underligt ved Synet af disse Børn; Pigen hugede sig 
sammen paa en Græstue, den Mindste stod med Ryggen til 
mig og opsamlede med Begjærlighed Brødkrummer af hendes 
Skjød. 

»Er Du sulten. Lille?« spurgte jeg. 

Hun rystede de lange, gule Lokker tilbage og stak det 
venlige, blege Ansigt frem, men svarte blot med et let Suk. 
Drengen, som nu havde gjort rent Bord, i tog hende under 
Hagen og lallede : »Mer, mer !« 

En Brødkone gik forbi; jeg kjøbte to Kringler og gav 
Børnene ; det mindste gav sig strax ifærd med sin ; det største 
sprang til og kyssede min Haand. Jeg rakte hende et Par 
Skillinger og gik. 

Da jeg næste Gang vandrede herud, randt de Smaa mig 
i Tanker: paa Vejen kjøbte jeg et Par Kringler og stak i 
min Lomme. De vare paa samme Plet. Pigen sad med 
Albuerne paa Knæerne og skjulte Ansigtet i Hænderne, Dren- 
gen laa ved hendes Fødder og legede med Blomster. Da 
jeg kom nær, slængte han Blomsterne bort, strakte den lille 
Haand ud imod mig med et tidt og hurtigt gjentaget »Mam- 
mam !a 

Pigen rejste sig og smilte til mig: jeg kunde se, at hun 
havde grædt. Jeg gav dem Brødet tilligemed et Par Smaa- 
penge og spurgte: »Hvem er Eders Forældre, I Smaa?« 

»Vi har ingen !« svarte hun. 

»Hvem høre I da til ? hvor bo I ?«c vedblev jeg. 



EVA 373 

Hun betænkte sig lidt, pegede derpaa til en Hytte nede 
mod Stranden og sagde; »Der er Bedstefader.« 

»Og hvad bestiller han?« spurgte jeg videre. 

»Han graver — deroppe,« svarte hun — det var just 
i min nuværende Hauge — »naar han gaaer ud om Morge- 
nen og det er godt Vejr, tager han os med, og om Aftenen 
henter han os.« 

»Men faae I da Intet at spise hele Dagen?« spurgte 
jeg igjen. 

»Jo, om Middagen,« lød Svaret, »bringer Bedstefader 
os hans Eftermad.« — 

Jeg var inderligt rørt og besluttede at hjælpe; men til 
Lyststedet vilde jeg ikke gaa strax, for ej at gjøre Opsigt; 
jeg vilde hellere se til denne stakkels Familie hjemme. Jeg 
fortsatte min Vandring. 

Hos Laura forefandt jeg et mig ganske ubekjendt ungt 
Menneske. Han var civil klædt, men tiltaltes bestandig med 
et »Hr. Greve!« Siden fik jeg at vide, at han var Officer. 
Han lod til at være halv hjemme der, talte og spøgede 
temmelig fortroligt baade med Moder og Datter. Skinsy- 
gens Braad stak mit Hjerte. Da han var borte, lod jeg 
nogle Yttringer falde, som røbede min Sindsstemning. 

»Min Dør,« sagde Fruen, »er ikke tillukket for noget 
anstændigt Besøg; og en Pige kan vel — saalænge hun er 
fri og ubunden (de sidste Ord betonede hun med særdeles 
Eftertryk) — uden Forargelse tale med honnette Mandsper- 
soner.« 

Jeg følte heri en Slags Opfordring, men intet Kald til 
i dette Øjeblik at følge den. Jeg forstemtes ganske og aldeles 
og tog Afsked, før jeg ellers plejede. Paa Hjemvejen glemte 
jeg rent den fattige Familie. 

Der forløb en Uge, inden jeg igjen fik Lejlighed til at 
besøge den skjønne Laura, Hun var adspredt, lunefuld; 

men dog fornemmelig øm og hardtad smægtende — jeg blev 
blød — en Tilstaaelse svævede paa min Tunge, men hun jog 
den selv tilbage til Hjertet, idet hun bad mig ledsage sig paa 
en Spadseregang: paa denne, under den blaa Himmel eller 
den grønne Løvsal, skulde et ilitomel af den søde Nattergal 
bedst forberede en ret smeltende Amoroso. Der blev endnu 
Intet af. — 

Vi gik — eller rettere: Skjæbnen førte os hen paa 
Strandvejen. Hendes Arm laa paa min, en sød, livsalig 
Byrde: mine Øjne hvilte paa de nydelige Fingre, der krum- 
mede sig tillidsfuldt, fortroligt over mit Haandled; jeg suk- 
kede — hun sukkede — Nattergalen slog an — mit Hjerte 
begyndte at flagre. 

Da lød det tæt ved os : »Mammam ! Mammam !« Det 
var den lille fattige Glut, som havde kjendt mig og udstrakte 
sine smaa buttede Hænder. Søsteren sad i sin sædvanlige 
Stilling og saae taus, sørgmodigt smilende op til mig. 

»Sikke stygge Unger!« hviskede Laura. — 

Det var Vand paa mit Hjertes Glød ; min Arm løsnedes 
fra hendes; jeg foer i Lommen og gav hver af Børnene en 
Sølvskilling. Den Store greb min Haand med begge sine 
og kyssede den hurtigt flere Gange ; men den Lille kastede 
sine Penge paa Jorden og forlangte Kringler. Det gjorde 
mig inderlig ondt, at jeg saalænge havdp glemt de arme 
Stakler — jeg besluttede snart og tilfulde at oprette min 
Forsømmelse. 

»Kjøb Brød til din Broder!« sagde jeg til Pigen; »jeg 
skal endnu idag eller imorgen se til din Bedstefader.« 

Taareme trillede hende ned over Kinderne; hun kunde 
ikke sige Noget, men tog den Lille paa Armen og gik hurtigt 
hen ad Vejen; Barnet saae tilbage over hendes Skuldre, 
rakte efter mig og græd. 

Laura legte med sin Parasol og spurgte, seende til en 
anden Kant : »Gamle Bekjendtskaber, Hr. Sekretær ?« 

»Oja, min Frøk«i !« svarte jeg, »men ingen, som jeg 
behøver at undse mig ved; jeg har nogle Gange givet disse 
fattige Børn Lidt; derfor kjendes de ved mig — deres Til- 
stand er virkelig rørende.« 

Frøkenen vendte sig rask om og sagde ømt: »Medliden- 
hed er en himmelsk Dyd.« 

Ordene vare smukke nok; men det forekom mig, som 
Tonen ikke var den rette — jeg var rent ude af Stemning 
— jeg troer næsten, at jeg gjorde en Bukning for Kompli- 
menten. Jeg bød hende atter min Arm, vi vendte tilbage. 

Hjemme forefandt vi Greven. Hans lystige Lune vir- 
kede paa os Begge, men aldeles forskjelligt : Laura blev mun- 
ter og jeg sørgmodig; hun lo, j^ sukkede, svarte adspredt, 
forkert, hvergang de henvendte Talen til mig. Stridige Fø- 
lelser kæmpede i mit Bryst; jeg frygtede for, ikke at kunne 
blive Herre over dem, og gjorde — hvad der under saadanne 
Omstændigheder vistnok var det Klogeste — jeg anbefalede 
mig. 

Paa Hjemvejen gjorde jeg mig selv de alvorligste Spørgs- 
maal angaaende den skjønne Lauras Karakter; og til stor 
Bedrøvelse for mit elskende Hjerte kunde min Forstand ikke 
andet end besvare dem temmelig utilfredsstillende. Jeg 
standsede her ved Græsbænken og gjentog uvilkaarligt : 
»stygge Unger!« »gamle Bekjendtskaber!« — »Men jeg vil 
dc^ fomye dem!« raabte jeg; »jeg vil vorde en Fader for 
Eder, I stakkels Smaa!« 

Hurtig ilede jeg ned til den betegnede Hytte. Døren 
stod paa KJem, jeg kikkede ind i den fattige Vaaning. Min 
lille Pige stod med foldede Hænder foran en gammel graa- 
hærdet Mand, der sad med en Bog og hørte hende paa en 

Lektie. — Det var Evangeliet om den rige Mand og den 
fattige Lazarus. 

»Men, Bedstefader !« spurgte hun, »kommer der da ingen 
rige Folk i Himmerig?« 

»Jo, mit Barn I« s varte han, »de gode.« 

»Saa kommer den Herre der vistnok ogsaa,« sagde hun 
glad, »der har givet os Penge og Hvedebrød.« 

Jeg maa have røbet min Nærværelse ; thi hun vendte sig 
hastig om mod Døren. Jeg traadte ind. 

»Der er han, der er han !« raabte hun, løb hen til mig 
og kyssede begge mine Hænder. Den Gamle rejste sig og 
vilde gjøre det Samme. Jeg afværgede det og sagde: 

»I er nok selv Skolemester, Fa'er?« 

»Jeg gjør det saa godt jeg kan,« svarte han, »jeg har 
ikke Raad til at holde hende til Skole og kan heller ikke 
godt undvære hende for den Lille der.« 

Han pegede hen til dennes Leje — en stor Fyrrekasse 
med et Par tynde Puder og et grovt Vuggelagen. Glutten 
laa der og sov sødelig med en halv Kringle i Haanden, — 
et Tegn til, at den ikke var hungrig indslumret. — Jeg 
spurgte Oldingen om hans Skjæbne og nærværende Vilkaar. 
Han fortalte lidt vidtløftigt, hvad jeg her vil give i Udtog. 

»I denne Hytte,« sagde han, »var min Fader Fisker før 
mig, og jeg efter ham. Jeg havde haabet, at den skulde gaa 
i Arv til min Søn; men Gud har villet det anderledes. Han 
var mit eneste Barn — hans Moder er død for mange Aar 
siden — han blev en dygtig Fisker og giftede sig ung med 
en flink Pige herhenne fra Vedbæk. De havde fem Børn, af 
hvilke nu kun disse to ere ilive. For en halvanden Aar siden 
kom Sygdom her i Huset; de tre Mellemste døde tilligemed. 
Moderen. Sidste Efteraar blev min Søn derude paa Søen 
baade med Jollen og Gamet. Jeg er nu for gammel til at 
drive Fiskeriet; jeg mangler ogsaa Redskaber; derfor maa 

jeg tjene Brødet — surt nok og lidt nok — til os Alle med 
at pusle deroppe i den rige Grosserers Hauge. Kjære Herre 1 
jeg vil gjerne grave, men jeg skammer mig ved at tigge; og 
dog seer jeg snart ingen anden Udvej — ak ! jeg faaer vel, 
hvad jeg behøver, min Tid kan ikke være lang; men disse 
um5aidige Stakler — a her trillede to Taarer ned fra hans 
dybtliggende Øjne — »hvad skal der blive af dem? Min 
Sønnekones Forældre ere ligesaa fattige som jeg, og anden 
Slægt har vi ikke. — Herre Gud ! det var tungt, om de 
skulde plejes paa Sognet og saa skilles fra hverandre.« 

Han lagde sin tørre, skjælvende Haand paa Pigens 
Hoved og stirrede kummerfuldt hen til det slumrende 
Barn. — 

»I skal ikke skilles ad, I skal alle Tre blive samlede,« 
sagde jeg, »saalænge Gud vil. Jeg skal sørge saaledes for 
Jer, min gode Gamle! at I kan være tilfreds og rolig baade 
for Eder selv og Eders Børnebørn; jeg veed en god Lej- 
lighed til Eder hos en Ven af mig herude i Landet, hvor 
I hverken behøver at grave eller tigge, men blot, saavidt 
Eders Kræfter tillade det, at hjælpe til med Fiskeri i Par- 
kerne og en lille Sø ved Gaarden.« 

»Gud glæde Dem, kjære Herre ! baade her og hisset !« 
sagde han inderlig bevæget; »naar jeg ikke kan dø i min 
fattige Hytte, saa kunde jeg jo aldrig bedre fare; og de 
stakkels Smaa, for dem er det godt.« — 

Jeg trykkede Oldingen et Par Sedler i Haanden og gik 
med et Hjerte, der vistnok var endnu gladere end hans. 

Min Svoger, gift med min ældste Søster, ejede den 
Gaard, som han endnu beboer ude ved Sorøkanten. Jeg 
vidste, at han ønskede en Fisker; jeg vidste ogsaa, at han 
havde baade Evne og Villie til at tage mod den nødlidende 
Familie. Saasnart jeg kunde, rejste jeg ud til dem og bragte 

Tingen i Rigtighed. Min Gamle skulde bo paa Gaarden, for 
Børnenes Pleje og Opdragelse vilde der blive sørget. 

Min Rejse medtog en hel Uge, og da jeg kom hjem, 
fik jeg saa meget at bestille, at jeg i andre otte Dage hverken 
kunde besøge den gamle Fisker eller Laura, til hvem min 
Kjærlighed ved den lange Fraværelse havde vundet fornyet 
Styrke. 

Endelig en Søndag Morgen tog jeg da Fod i Haand 
Og foer afsted ligervis som Strudsen, der paa engang løber 
og flyver — jeg fløj da ogsaa for en stor Del paa Kjærlig- 
heds Vinger. Hvad der var slemt nok : mit Hjerte var nær 
ved at flyve bort med min Forstand. »O, nej !a hviskede 
det, »hun er ingen Kokette; det er kun din Jalousi, min 
kjære Vilhelm, der hitter paa saadan Noget. Og fordi hun 
kaldte dine Fiskerbøm stygge Unger, hvem siger derfor, at 
hun skulde være haard og følesløs? Vare de ikke virkelig 
lurvet klædte, og den Mindste tilmed ganske snavset? Hin 
Yttring var altsaa blot et Tegn paa den dejlige Piges Ren- 
ligheds-Sands. Og hvem veed, om ikke ogsaa hun har havt 
et lille Anstød af Skinsyge? — I saa Fald, glæd Dig, 
Guilielmo, thi saa elsker hun Dig, o ! skynd Dig ! skynd Dig ! 
il ! flyv ! før den elskende Glut døer af Længsel, t 

Under saadanne søde Forestillinger nænnede jeg mig 
hendes landlige Vaaning. Jeg maatte først forbi Haugen 
— derinde var lystig Kommerce : man snakkede, man lo, 
man trallede. Jeg blev endnu mer nysgjerrig og kiggede 
gjennem Hækken — hvad saæ jeg der? Et helt Selskab af 
unge Herrer og Damer, og midt imellem dem min Hr. Greve 
og min søde Laura, siddende paa en Bænk temmelig tæt ved 
hverandre: han slog Hvirvler i Luften med en lille guld- 
knappet Rotting og hviskede nu og da ret fortroligt til hende; 
hun smilte, lo og skrev med Parasollen i Sandet — ja! det 
var aabenbart, hun maatte længes forskrækkeligt efter mig! 

— Himmel ! hvor blev jeg tilmode ! Br — r ! mit Hjerte rum- 
sterede i mit Bryst, som naar Kjæden springer i et Uhr. 
Letsindige Flane ! tænkte jeg . — il da din Skjæbne imøde ! 
men tænk aldrig at knytte den til min! 

Jeg vendte sporenstregs om igjen; min Stok kappede 
Hovedet af hver en Blomst, der stod paa min Vej, og havde 
den været en Bøsse, jeg havde skudt alle de Lærker og Iri- 
sker, der sang omkring mig. 

Atter var jeg kommen hertil og vilde dreje om til Fiske- 
rens Hytte, da jeg fik Øje paa min lille Pige, der sad alene, 
med en Krukke ved Siden. Saasnart hun saae mig, brast 
hun i Graad, rejste sig, vaklede hen til mig, kyssede min 
Haand og vædede den med sine Taarer — hun saae bleg 
og aflFældig ud. 

»Hvad ?« sagde jeg, »hvordan har Du det, min Glut ? 
hvad fejler Dig? hvor er din lille Broder?« 

»Hansemand er død,« svarte hun og græd bitterlig. 

»Er han det?« sagde jeg, »og han var jo frisk og rask, 
da jeg saae ham sidst?« 

»Ja!« svarte hun; »men han blev strax efter syg og 
døde ; han snakkede om Dem lige til det Sidste og spurgte 
om den fremmede Mand med Kringlerne.« 

Taarerne traadte mig i Øjnene: »Hvad har Du der?« 
spurgte jeg, pegende paa Krukken. 

»Mælk til Bedstefader,« svarte hun; »han er ogsaa 
syg.« — 

»Herre Gud !« sukkede jeg, »da vil vi se til ham.« 

Hun gik hen og hentede Krukken; jeg saae, at den var 
hende for tung, og tog den selv. 

»Jeg vil bære den for Dig,« sagde jeg. 

Hun smilte gjennem Taarerne og tørte sine Øjne med 
Haaret; hun havde intet andet Klæde, og kun en kort, tynd- 

slidt Kjole paa. — Vi ilede ned til Hytten, hun foran og 
jeg bagefter med Krukken. 

Det var et sørgeligt Hus. Den gamle Mand laa for 
Døden : det var øjensynligt, at han kun havde maadelig Pleje 
i hans sidste Timer: faa og tynde Klæder i Sengen — lavt 
under Hovedet — Overdynen for kort — den naaede kun 
til midt paa det halvnøgne Bryst, der gik op og ned under 
Dødskampen. Han vilde rejse sig, da jeg kom ind, men for- 
maaede det ikke; han kunde blot udvikle sine foldede Hæn- 
der og strække dem imod mig — de faldt tungt tilbage paa 
Sengen. 

»Kjære Fader!« sagde jeg, »hvorledes er det med Eder? 
jeg kom nu for at hente Eder ud til min Svogers Gaard; der 
er lavet tilrette.« 

»Tak, Tak ! gode Herre !« sagde h?ui, »Gud har beredt 
et bedre Sted for mig; han vil, at jeg skal dø i min Faders 
Hytte; hvor jeg saae Lyset, skal det ogsaa udslukkes for 
mig. Nu er der lavet tilrette for os Alle paa Een nær — 
Gud velsigne Dem for Deres sidste Gave! derfor har baade 
den Gamle og den Unge vederkvæget sig, og en Kiste har 
jeg faaet til den lille Guds Engel der — « 

En Hoste afbrød ham; jeg saae til den anden Side. 
Der laa det favre Barn, som saa nylig legte med Blomster 
— der laa det nu taus og stille med en Blomst i hver Haand, 
en Krands om de blaablege Tindinger og en nysudsprungen 
Rose mellem de visnede Læber. 

»Tidligt falmet !« sukkede jeg, — »Du lille venlige 
Blomst !« 

»Du er forsørget,« sagde en gammel Kone — Barnets 
Mormoder — der sad ved dets Hoved og fæstede det et 
Par smaa sorte Sløjfer paa Huen — »og græder aldrig for 
Brød — se,« vedblev hun, henvendende sig til mig, hun tog 
fat paa en af Ligets Hænder og bøjede Fingrene frem og 

tilbage — »Se, hvor ledeløs den lille Haand er! Hansemand 
vil have sin Bedstefader med sig.« 

Søsteren sad ved den anden Ende af Kisten og holdt 
begge hans Fødder, der stak frem under det stakkede Lig- 
klæde, mellem sine Hænder, som om hun vilde opvarme 
dem; hun trykkede dem ind til sit Bryst, til sine Læber og 
Kinder, og badede dem med Taarer — Sorgens rette Balsam 
og Aloe. 

»Hvor skal hun hen,« stønnede Oldingen, »naar jeg 
er borte?« 

»Til mig, kjære Gamle!« svarte jeg, »eller til min Sø- 
ster; det er en god Kone, der vil tage sig af hende som 
sit eget Barn — hun har ingen selv.« 

»Saa lønne Gud Jer Begge !« — sagde han, »jeg døer 
nu rolig. Dog — eet Ønske havde jeg endnu — det er det 
sidste i denne Verden; min Kiste har jeg havt staaende i 
mange Aar, mine Jordeklæder og min Ligskjorte har længe 
ligget parate; men — jeg vilde gjerne have mig selv og 
min Sønnesøn lidt skikkeligt i Jorden; jeg har ladet ringe og 
sjmge lidt over alle de Andre. Præsten har ogsaa talt et 
Par Guds Ord ved deres Grave ; men nu har jeg Intet mere ; 
den sidste af de Sedler, De gav os, har vi vexlet idag — 
gode Herre! — « 

Jeg lod ham ikke tale ud, men forsikkrede ham, at 
Begges Jordefærd skulde vorde saa hæderlig som Nogens i 
hele Sognet. 

Da rejste han sig med den sidste tilbagevendende Livs- 
kraft overende i Sengen: hans Øjne lyste i fornyet Glands. 
»Herre Jesu ! annam min Aand !« raabte han højt og kraf- 
tigt — segnede tilbage og — udaandede sit sidste Suk. 

Begravelsen var forbi. Degnen havde sunget og Præ- 
sten prædiket over Olding og Barn. Deres gamle Slægtninge 
i Vedbæk havde faaet en tilstrækkelig Pengehjælp, der be- 

tryggede dem for Nød i deres AlderdoiiL Min lille Pleje- 
datter havde taget Afsked med dem, med sin fædrene Hytte 
og med alle sine Paarørendes Grave. Hun sad hos mig 
paa Vognen, iført nye Sørgeklæder — græd, naar hun tænkte 
paa sine Forældre og Søskende — smilte, naår hun saae 
paa sin pæne Kjole og de store Sløjfer: det lette Pige- 
sind sejrer i det tolvte Aar lettelig over alle Sorger. — Vi 
rullede ind i min Svogers Gaard. 

»Her,« sagde jeg til ham og hans Kone, »bringer jeg 
Eder et lille Menneske, som hverken har Fader eller Moder, 
hverken Søster eller Broder — jeg haaber, I skulle faae 
Glæde af hende.« 

»Et dejligt Barn!« hviskede min Søster; »vi ville gjøre 
vort Bedste med hende.« 

Hun tog hende i sine Arme og gav hende et moderligt 
Velkomstkys. Min Svoger kyssede hendes høje, aabne Pande 
og lagde en signende Faderhaand paa hendes Hoved. Dagen 
efter rejste jeg tilbage — Glutten græd og kunde neppe løs- 
rive sig fra min Favn. 

Da jeg kom hfem til Kjøbenhavn, blev der gjort mig 
et Tilbud, som i min nærværende Sindsforfatning var mig 
, saare velkomment. Der skulde nemlig i en af vore Kolonier 
foretages en retlig Undersøgelse, og man havde foreslaaet mig 
til at føre Protokollen. Jeg greb med Glæde denne Lejhg- 
hed til at forlade et Sted, der var altfor nær ved den farlige 
Skjønhed, jeg lettere kunde ophøre at agte end at elske. — 

Dog vilde jeg endnu engang se denne hjerteløse Skab- 
ning : jeg vilde sige hende mit Farvel — hvorfor ? det vidste 
jeg neppe selv; thi Hjertet var endnu i Oprørstilstand mod 
den sejrende Forst ånd — jeg vilde vise hende, hvor let Skils- 
missen va'r mig; jeg vilde lade hende føle, hvem hun havde 
stødt fra sig; jeg vilde — ja muligen var der Noget i mig, 
som, uden at jeg selv mærkede det, vilde gjøre et sidste For- 

Søg paa at smelte denne Barm, der lignede Sneen baade i 
Hvidhed og Kulde. 

Jeg begyndte min Rolle — thi Andet var det ikke — 
f ortræfifeligt : jeg talte om Dagens Bagateller med en Lethed, 
en Flygtighed, som vilde have gjort selve min Medbejler, den 
fjerlette Greve, Ære; jeg fløj paa Sommerfuglevinger fra 
een ubetydelig Gjenstand til en anden, og — min dejlige 
Sommerfugl fløj med ; hun syntes mig endog nu ret at være 
i sit Element — Luften; Sylfenaturen var umiskj endelig. 
Men det var paa Tiden at bryde løs ; jeg kastede min Stok 
ivejret og greb den igjen; og under denne Leg spurgte jeg 
— saa ligegyldigt, som om Talen havde været om en Tour I 
til Bellevue — »Har De ingen Venner eller Slægtninge i 
Amerika, min Frøken?« 

Hun gjorde store Øjne og sagde: »Nej!« 

»Naa, ja saa!« vedblev jeg, »jeg kunde ellers have den 
Fornøjelse at medbringe et Brev eller en Hilsen fra Dem; 
imorgen rejser jeg derover.« 

Jeg skottede lønligt hen til hende, for at observere den 
uhyre Forandring i hendes Ansigt, en saadan Rædselstidende 
vilde frembringe — ak ! det Eneste, jeg bemærkede, var For- 
undring med en svag Tilsats af Skadefryd. 

»Ih!« sagde hun listigt, »hvad berøver os saa pludse- 
lig Hr. Sekretærens behagelige Selskab?« 

»Embedsforretninger«, svarte jeg med indædt Harme 
over hendes kolde Fatning. 

Dog, nu var det sidste Baand mellem os overskaaret; 
jeg kunde forlade hende med frelst Samvittighed og lettere 
Hjerte. Det var mig tydeligt, at hun forlængst havde givet 
Slip paa mig og udspundet sit Væv for Greven eller en anden 
glimrende Døgnflue ; og altsaa — adieu coqmite ! 

Moderen kom til; jeg tog Afsked fra Begge med den 
fuldkomneste Anstand og med saadan en Sindsligevægt, at 

jeg istedetfor at vende tilbage til Kjøbenhavn gik Nord paa 
og standsede først, da Strandmøllens Susen og Klamren vakte 
mig af min stille Sjælero. Jeg fløjtede en Skotsk, gjorde 
omkring og stod efter en Times Forløb udenfor en Hauge, 
som jeg ikke vidste hvem tilhørte, før jeg gjennem Hækken 
saae Laura og hendes Moder. Den Første sad paa en Bænk, 
saae ned i Skjødet og plukkede — et for et — Bladene af 
en Rose. Den Anden stod og saae paa hende med en for- 
skende Mine. 

»Men Sekretæren elsker Dig jo slet ikke, Barn !« 
sagde hun. 

»Det veed jeg -bedre, Mo'er!« svarte Laura, og et Par 
Taarer faldt i hendes Skjød; »og,a vedblev hun, kastende 
Rosenstilken tilside, »om Greven nu ikke mener det alvorligt, 
saa er det Deres Skyld, om jeg har forspildt en mindre glim- 
rende, men sikkrere Lykke.« 

»Py — h,« udblæste Mama, snurrende sig om, slog med 
'Nakken og gik. — 

Datteren rejste sig og fulgte hende med langsomme og 
afmaalte Skridt. 

»Py — h,« gjentog jeg, da de vare borte, »nu er jeg 
paa det Rene; disse faa Ord har opklaret mig hele Sam- 
menhængen; hun kunde nok lide mig, men hun holder dog 
mere af Grevindenavnet; følesløs er hun ikke, men For- 
fængelighed behersker hende — nej, skjønne Laura! vi To 
bleve ikke skabte for hverandre.« 

Jeg vandt virkelig større og stedse større Herredømme 
over min første uheldige Lidenskab, og snart blev jeg — paa 
enkelte ømme Mindelser nær — atter den muntre og livs- 
glade Guilielmo. 

Jeg rejste. — Men jeg vil skaane Dig for en Beskrivelse 
over samme Rejse, saavelsom for en over mit Ophold i Vest- 
indien, der forlængede sig, af Aarsager, der ikke kunne inter- 

essere Dig, vidt over min Forventning. Jeg vil springe over 
et Tidsrum af fire Aar, da de Intet indeholde, som paa fjer- 
neste Maade kan sættes i Forbindelse med denne hersens 
Græsbænk, og atter knytte den afbrudte Historie til min 
Gjenkomst til Fødelandet. 

I de sidste to Aar havde jeg intet Brev modtaget fra 
min Søster, hvortil Grunden var denne, at jeg i dette Tids- 
rum havde gjort en Afstikker til Nordamerika og derfor bedet 
hende ikke at skrive. I et halvt Aar havde jeg ej heller 
ladet høre fra mig — hun vidste slet ikke, naar jeg var ven- 
tendes. Jeg* kunde altsaa berede hende og min Svoger en 
behagelig Overraskelse, hvortil jeg da udkastede en meget 
nysselig Plan, der grundede sig paa den betydelige For- 
andring, mit Gefjæs imidlertid var undergaaet. Før min 
Bortrejse saae jeg nemlig — uanseet mine tre og tyve Aar 
— højst imgdommelig, for ej at sige drengeagtig ud : jeg 
havde et sandt Mælkogblodsansigt og lyse Haar; Skjæg vil 
jeg ikke tale om; den Smule Dun, jeg opelskede paa min 
Hage, brugte altid fjorten Dage for at voxe til Kniven. Nu 
var jeg derimod bleven brun og mager, mit Haar var mørknet 
og havde faæt en engelsk Tournure, og fra mine Ører til 
Munden strakte sig et Par vældige Bakkenbarter. 

Planen var da denne : jeg vilde give mig ud for en Nord- 
amerikaner, der var paa en Rejse gjennem Europa, og som 
havde lovet Hr. Sekretær S******, med hvem han i Fila- 
delfia var bleven bekjendt, at bringe dennes Familie i Dan- 
mark en mundtlig Hilsen fra ham. Komedien lod sig saa- 
meget lettere spille, som min Søster talte godt Fransk og 
hendes Mand tillige Engelsk. For ej at røbes af Kudsken, 
red jeg derud med min sorte Jockey bag efter mig. 

En Staldkarl tog mod vore Heste og fortalte, at Her- 
skabet var ikke hjemme, men kom vistnok næste Dag. Jeg 
lod, som jeg ikke forstod ham, min Billy maatte være Drago- 
st. St. Blicher: Noveller. 25 

man — han kunde ret godt forstaa Dansk, var indviet i min 
Plan og en fiffig Krabat. 

Jeg gik ind — ikke en Sjæl kom mig imøde, alle Væ- 
relser til Gaarden syntes at være ubeboede ; jeg nærmede 
mig den velbekjendte Haugestue. Derinde hørte jeg et Forte- 
piano, ledsaget af en kvindelig Stemme. Jeg pikkede paa — 
intet Svar — Musiken blev ved — sagtelig aabnede jeg 
Døren. 

Hvad saae jeg? et Baghoved med gule Silkelokker, en 
Nakke af karrarisk Marmor, et Par Skuldre af samme Ma- 
terie, en Ryg saa fuldkommen, at jeg Intet veed at ligne 
den ved, og et Par Arme, der enten vare drejede af Hvalros- 
tænder eller støbte af Hvalrav. Fingre af Alabast legede 
Smut bag den smækre Midie og flagrede, lig Sommerfugle, 
hen over Tangenterne: Fødder, nydelige, smaa, hartad kine- 
siske, trippede omkring paa Pedalerne. Det var en munter 
fransk Arie — Spil og Sang vare lige fortræffelige : jeg var 
halv Øre og halv Øje og holdt mig saa stille som en Mus. — 

Men nu var Stykket ude, og jeg fandt det upassende at 
lure længer, jeg traadte et Par Skridt frem — Sangerinden 
drejede Ansigtet om og rejste sig, da hun blev mig vaer, 
ijied en let Rødme og en let Hilsen. Himmel ! hvilket An- 
sigt ! jeg vil blot sige Dig, at jeg hverken i den gamle eller 
i den nye Verden havde seet noget saa mageløst Yndigt. Paa 
et hængende Haar var jeg gaaet ud af min Rolle og havde 
tiltalt hende paa Dansk. 

»Jeg hører. De synger Fransk, Mademoiselle !« begyndte 
jeg i dette Sprog; »jeg smigrer mig altsaa med det Haab 
at vorde forstaaet af Dem ; jeg er en Rejsende, sonj har lovet 
paa min Tour gjennem Danmark at bringe Hr. A* og Frue 
et Brev og en mundtlig Hilsen fra en langt bortværende Ven.« 

»Og denne Ven, om De tillader?« spurgte hun hurtigt 
— ogsaa paa Fransk. 



EVA 387 

Jeg nævnede mit rigtige Navn og lagde til: at denne 
Ven, da jeg forlod ham, befandt sig frisk og vel i Newyork. 

»Denne Efterretning,« sagde hun, »vil ret glæde Hr. A* 
og hans Kone — jeg beklager meget, at de just idag skulde 
være ude i Besøg — a ' 

» — Jeg ikke,« afbrød jeg; »thi dette Tilfælde maa jeg 
takke for Lykken — « 

Jeg fik ikke Lov til at fuldende min galante Frase; thi 
min Dame faldt mig i Talen : »Jeg vil sende Bud efter 
dem,« sagde hun og ringede, »de ere ikke længer borte, end 
at vi om en Time kan have dem.« 

Jeg vilde frabede mig al denne Ulejlighed, men hun 
erklærede det for uforsvarligt, at nøle med at underrette dem 
om et saa kjært Besøg. En Pige kom ind; hun fik Ordre, 
at lade En til Hest flyve til Herskabet og bede dem komme 
strax hjem, da saadan og saadan fen var kommen etc, samt 
dernæst at dække Thebordet og bede Forvalteren komme op. 
Dette skete Altsammen. 

Jeg havde en god Time til at beundre saavel hendes 
fine og yndige Manerer som hendes uddannede og dog natur- 
lige Forstand, hendes levende og dog ikke forskruede Fø- 
lelse, hendes fortryllende Jomfruelighed, der ikke havde 
mindste Anstrøg af landsbyagtig Forlegenhed eller affekteret 
Snerperi. Jeg blev højst begjærlig efter at vide, hvem 
hun var. 

»Det er formodentlig Datteren af Huset, med hvem jeg 
har den Ære at tale?« spurgte jeg omsider; men just som 
hun vilde give mig Svaret, traadte min Søster og hendes 
Mand ind. Jeg gjentog min Fabel og blev modtagen af 
Begge med uforstilt Hjertelighed. 

Det kom mig rigtignok for, at hun stundom kastede hur- 
tige og forskende Blikke paa mig; jeg begyndte at tro mig 
røbet, men efterhaanden overbeviste jeg mig om det Modsatte 

25* 

Og glædede mig lønlig over den inderlige Glæde, de alle Tre 
røbede ved mine Fortællinger om den kjære GuiUaume og 
det Venskab, der fandt Sted imellem ham og mig. 

»De er en Nordamerikaner,« sagde min Søster til mig, 
»og taler Fransk; min Mand taler -ogsaa Engelsk, om dette 
Sprog er Dem kjærere; det er formodentlig Deres Moders- 
maal ?« 

»Ja det er, min Frue!« svarte jeg, »men Fransk er min 
Fadersmaal, som De vil høre af mit Navn« — jeg havde 
kaldt mig La Fleur — »og da jeg med Fornøjelse erfarer, 
at hele Familien er fortrolig med dette Sprog — « 

»Vi forstaa ogsaa lidt Engelsk Allesammen« — sagde 
hun — »min Mand har givet os to Fruentimmer Informa- 
tion.« 

Jeg greb Lejligheden til at lykønske Begge med deres 
f ortræflFelige Datter ; jeg tænkte nu at f aae at vide, hvem hun 
var, men jeg blev lige klog; thi de hverken bekræftede eller 
benægtede. Først følgende Dag hørte jeg, at hun kaldtes 
Jomfru Fischer. 

Næste Morgen maatte jeg naturligvis gjøre Mine til at 
ville rejse og dernæst lade mig nøde tilbørligen, inden jeg 
samtykkede i at forlænge mit Ophold endnu et Par Dage. 
Den Første af Familien, jeg fandt ved Thebordet, var 
Jomfru Fischer. 

Ved min Indtrædelse farvede et stærkere Purpur hendes 
dejlige Kinder — mit Hjerte vilde sige mig, at dette var det 
første Glimt af Kjærligheds Morgenrøde; Du vil strax er- 
fare, at dette kun var halvt sandt. 

Min Rolle begyndte ellers at falde mig lidt besværlig; 
thi jeg længtes efter at trykke Søsteren til mit broderlige 
Hjerte, og havde det ikke været for den søde Piges Skyld, 
jeg havde strax om Morgenen afkastet mit Inkognito. Jeg 
ventede ogsaa at opfange en eller anden Yttring, som let 

kunde træffe, da de jo maatte tro mig ganske uvidende i det 
Danske. Ja vel fik jeg noget at høre, som just ikke smigrede 
min Forfængelighed. 

»Synes Du ikke,« sagde min Søster ved Frokosten til 
Jomfruen, »at denna franske Engelskmand er en Smule 
vindig?« 

»Det finder jeg just ikke,« lød det mere behagelige 
Svar. 

Jeg holdt gode Miner og sagde: »Var det Dansk, De 
der talede? det klinger saare lifligt.« 

Begge Damerne lo, og min Søster sagde skjelmsk : »Der- 
som De vidste, hvad Jomfruen der sagde, vilde De vist finde 
det endnu mere velklingende.« 

. Den yndige Pige rødmede og gjorde sig et Ærende ud 
af Stuen. 

Jeg tog Billy for mig og spurgte ham : om man ikke 
ymtede om, hvem jeg var? hvad man ellers sagde om mig? 
o. s. V. Den sorte Lux viste Tænder og svarte til alle mine 
Spørgsmaal : i^AlVs well, Mas sal very wellH 

Ved Middagsbordet hviskede min Søster — dog saa 
højt, at jeg ret godt kunde høre det — til min dejlige Ube- 
kjendte : »Se engang paa vor Gjæst ! jeg troer bestemt han 
har forlorne Bakkenbarter.« 

Den Tiltalte saae ikke paa mig, men ned paa sin Tal- 
lerken, og min Svoger tilkjendegav ikke utydeligt sit Mishag. 
Jeg bed mig i Læben og tænkte : det skal Du faae betalt ! 
Du skal bie saameget længere, inden jeg aabenbarer mig. — 

Efter Bordet maatte jeg ride ud med min Svoger, for 
at se hans Ejendomme; jeg saae dem kun med et halvt Øje, 
thi dels kjendte jeg dem ret godt, og dels — fornam jeg nu 
ret grant, at jeg var forelsket. 

Følgende Morgen fandt jeg min Søster i Rejseklæder. 
Hun bad mig undskylde, at hun maatte forlade mig, for at 

besøge en syg Veninde, »men jeg haaber,« lagde hun sar- 
kastisk til, »at De ikke skal savne Fruen — Jomfruen bliver 
hjemme.« 

Længer kunde jeg ikke holde mig : »Søster !a sagde jeg 
og udbredte mine Arme mod hende. Leende, dog med Taa- 
rer i Øjnene, faldt hun om min Hals. 

Hendes Mand rystede min Haand og sagde smilende: 
»Min Kone har kjendt Dig siden igaarmorges, og din Neger 
duttede hun Sandheden paa: men jeg har tabt mit Vædde- 
maal, for hun paastod, at Du kom først til at kaste Masken.« 

»Men dog ikke Bakkenbarterne,« afbrød jeg — napro- 
pos! Du talte om Jomfruen — hvad er det for en Jomfru? 
hvorfra forskriver hun sig egentlig?« spurgte jeg med paa- 
tagen Ligegyldighed. 

Min Fru Søster svarte i samme Tone : »Fra Lolland 
eller Falster; hendes Fader er en god Ven af min Mand, 
han var her for kort Tid siden i Besøg og lod Datteren 
blive.« 

»Det er en ret vakker Pige !« vedblev jeg. 

»Saamænd !« svarte hun, »men det er Skade, hun kan 
neppe vente at blive forsørget nogensinde, for hun er fattig 
og faaer ikke Noget efter Forældrene.« 

Denne Anmærkning glædede mig ret inderlig. — Men 
nu kjørte virkelig en Rejsevogn frem, og Parret erklærede, 
at jeg maatte gjøre en Tour med dem til hans Broder — 
først næste Dag kunde vi komme tilbage. Jeg havde hel- 
lere blevet, men Indvendinger skjøttede jeg just ikke om at 
gjøre — jeg maatte endog tage bort, uden at have sagt Far- 
vel til den skjønne Jomfru Fischer. 

Tiden faldt mig umanerlig lang derhenne. Jeg greb 
hver Lejlighed, naar min Søster ikke var tilstede, for at 
udspørge hendes Mand om dette Underbam. Han var uud- 
tømmelig i sin Roes og pustede end mere til mit Hjertes 

Lue, da han forsikkrede, at han bestemt vidste, jeg havde 
gjort et behageligt Indtryk paa hende. — 

Den Glæde, hendes favre Aasyn udstraalede ved vor 
Tilbagekomst, modsagde ham ikke; ja den var virkelig saa 
paafaldende synlig, at den endog fremkaldte en Anmærkning 
fra min Søster, ved hvilken den stakkels Pige skiftede Farve 
og gik sukkende bort. Jeg laa den Nat paa Roser. — Ved 
Daggry var min Beslutning tagen. 

Jeg stod strax op i det Haab at finde Den, jeg søgte, 
alene, før de selv kom paa Benene. Længe ledte jeg for- 
gja&ves : i Dagligstue, i Haugestue, i Haugen med alle dens 
Lysthuse. — Nej ! hun var intetsteds ; hun maatte ligge endnu 
— unge Piger ville gjeme sove længe om Morgenen. — Nu 
vel ! jeg fik jo bie. Imidlertid vilde jeg profitere af min 
egen Duelighed til at nyde den dejlige Morgenstund og op- 
søgte til den Ende Kjøkkenet for at tænde min Cigar. — 

Lykkelige Indfald ! Der var just min Engel i sin pæne 
hvide Morgendragt, for at uddele Dagsbefalinger til det 
kvindelige Tyende. Hun hilste mig med et Englesmil og 
sagde med sin bævende Guitarstemme : »Saa tidlig oppe, 
Hr. Sekretær? Behager De ikke at træde ind i Stuen. — 
Theen skal strax komme, c 

Jeg vilde sagt Noget, men hun aabnede Døren for mig, 
og jeg gik taus bukkende ind. — Strax efter kom hun. 

Jeg tog Mod til mig, greb hendes Haand og satgde: 
»De veed nu, hvem jeg er — Jomfru ! kunde De for be- 
standig overlade mig denne Haand, som jeg nu trykker til et 
kjærlighed sfuldt, oprigtigt Hjerte?« 

Hun blegnede — vaklede — sank paa Knæ foran mig 
og rev min Haand til sine brændende Læber: »Min Vel- 
gjører! min Fader!« stammede hun, »kjender De ikke Deres 
stakkels Eva?« 

Taarer styrtede ud af hendes dejlige Øjne — mit hele 
Væsen henflød i en Strøm af Salighed. 

Da ilede min Søster med hendes Mand ind fra Sidevaa- 
relset og sagde med komisk Alvor: »Mademoiselle ! er det 
saaledes, jeg har opdraget Dem? har jeg lært Dem at knæle 
for et Mandfolk? Fra den allerførste Eva af og til Dem er 
der Ingen, der saaledes har fornedret sig — op med Dem, 
og lad ham knæle! det er Mandens Pligt — Monsieur Lai 
Fleur! De er ret en galant Kavaler.« 

Vi forbleve Begge maalløse — i den samme Stilling. 
Men min Søster rejste sin herlige Plejedatter, lagde begge 
hendes Hænder om min Hals og sagde — idet Taarer rul- 
lede ned over hendes smilende Kinder : »Der, Broder ! har 
Du din fattige Fiskerpige !« — 

Jeg trykkede hende til mit lyksalige Bryst og det første 
Kjærligheds-Kys paa hendes Pande. Derpaa kastede hun 
sig om sin ædle Plejemoders Hals og saa om Faderens — 
jeg gjorde ligesaa, — og — og — ja seer Du : nu er Hi- 
storien ude, og nu veed Du, hvem min søde Eva er, og nu 
veed Du, hvorfor denne Plet er os Begge saa dyrebar. — 
Kom Peer ! og kys min Kones Haand ! Hun gjør mig til den 
lykkeligste Mand under Solen.« 



Her endte min Ven. Vi rejste os og gik tilbage — jeg 
havde oplevet en af de gladeste Dage i mit Liv. 

-b Apropos H sagde jeg paa Hjemvejen, »hvad blev der 
af Laura?« 

Han svarte sukkende : »Min Ven ! hun blev formelig 
forført og komplet bedragen. Kjøbmanden, hendes Morbro- 
der, gik Fallit ; hendes Moder døde ; hun selv — for at sige 
Dig Alt med faa Ord — det var hende, vi før mødte her 
med Appelsinkurven paa Armen.« 



AK! HVOR FORANDRET! 

Ua jeg er et unyttigt Drog, som blot taaJes, fordi jeg 
intet Ondt gjør (at sige direkte; thi indirekte, ville for- 
nuftige Folk dog paastaa, skal min poetiske Skvalder for- 
volde baade et og andet Skadeligt), og jeg formedelst mit 
flygtige Væsen aldrig har kunnet opnaa nogen ret fast Stil- 
ling (eengang gjorde jeg mig dog Haab om at blive Brand- 
direktør, en anden Gang aspirerede jeg til et Klokker-Em- 
bede, tredie Gang tænkte jeg at vorde Graver og Bedemand ; 
men stedse forgjæves) ; da jeg altsaa nu heller intet vist 
Bestemt har at bestille, levnes mig god Tid til at se mig 
om i Verden, og denne benytter jeg, saa godt jeg kan. 



I. 
BESØGET 



Aldrig saasnart var jeg kommen tilbage fra min Kjøben- 
havns-Rejse i Foraaret, hvor jeg havde fornyet mit Ung- 
domsvenskab med den lykkelige Justitsraad S *), før jeg 



*) Se Novellen ,Eva*. 

besøgte en anden gammel Ven, der levede i stille Forborgen- 
hed højt oppe i Jylland. Jeg havde været Vidne til huslig 
Lyksalighed i Hovedstaden ; jeg ilede nu at opsøge den i en 
landlig Afkrog. 

Jeg havde ikke seet den nu velærværdige Pastor Ruri- 

colus i nogle og tyve Aar ; men han, Justitsraad S og 

jeg havde fordum udgjort et skjønt Kløverblad. Alle Tre 
vare vi fidele Brødre, lystige Fættere, der nød vort Ungdoms- 
liv paa enhver anstændig og tilladelig Maade; men Ruricolus 
var den Fineste af os saavel i Paaklædning som i Væsen. 

Jeg kan just ikke sige, at han var nogen egentlig Mode- 
junker (langt mindre Spradebasse); men han var dog stedse 
klædt paa nyeste Fa9on, og som min salig Moder sagde om 
ham: han seer altid ud som et pillet Æg. Han var virkelig 
en uopnaaelig Mester i at binde sit Halsklæde og Knæbaan- 
dene paa sine sorte Silkebuxer, og dog herskede den fuld- 
komneste Symmetri i alle hans Klædningsstykker. Naar vi 
en Sommersøndag spadserede ude i Frederiksberg Have, drog 

han de fleste Dameblikke til sig, uagtet S ogsaa var en 

smuk Karl og jeg halvsjette Tomme længere end Nogen af 
dem. 

Men for at være oprigtig, maa jeg tilstaa: det var ikke 
alene Længsel efter en Ungdomsven, der drog mig; i den 
Egn, hvor han nu levede, havde jeg for 19 Aar siden oplevet 
min tyvende Kjærlighedshistorie ; det var der, hvor jeg saae 
Maren den Anden, den dejlige, den englelige Maren Lamme- 
strup. Perlen blandt de viniliske Piger. 

Det var der, hvor jeg tyvende Gang bortskjænkede mit 
ømme Hjerte, hvor jeg fik det tyvende Gang helt og holdent 
tilbage. Tillad mig, skjønne Læserinde ! at fortælle mit uskyl- 
dige Eventyr. 

Ruricolus og jeg gjorde en Sommerudflugt fra Stadens 
Volde for at sprede nogle Lysglimt over Vendelboernes 

Peninsel. (Vor Sørejse indtil Aalborg fortjener en særskilt 
Beskrivelse, der med Musernes Hjælp ej heller skal ude^ 
blive, naar jeg forst ved Gjennemlæsningen af vore store 
Mønstere i dette Fag har perfektioneret mig lidt i Rejse- 
stilen). 

Vi to Kjøbenhavnere — jeg en indfødt, han en natura- 
liseret — gjorde Opsigt ved Vildmosen: vore bredskyggede 
Hatte, korte Veste og lange Buxer tildrog sig fortjent Be- 
undring. Kun Proprietæren Hr. Mads Lammestrup paa Tyre- 
holm — en raa, udannet og plat Personage — tillod sig at 
skoptisere over vor Dragt. 

Det var førstegang, man i Vendsyssel saae lange gule 
Nankins Buxer med dito Gamascher, hvis Flipper naaede lige 
ud til Tæerne: den Tølper sammenlignede os med pojfodede 
Handuer. 

Hans Datter Maren, den søde Due, udfandt en skjøn- 
nere Lighed, nemlig i vor forlibte Ømhed og kjælne Kurren ; 
ja jeg tilskrev — og det vist ikke uden god Grund — disse 
samme gule Gamascher en stor Del af den Lykke, vi to Kava- 
lerer gjorde hos hende og de øvrige Vinilerinder. 

Mit Hjerte er af Svamp — nej ! den Lignelse halter, 
thi vel fænger det hastigt, men forbrænder ikke ; Svampen 
brænder kun eengang, mit Hjerte saa tidt det skal være. 
— Mit Hjerte er af Krud — dog, det passer heller ikke; 
det tændes vel i et Øjeblik, men ganske blidt og stille ; uden 
Røg og uden Knald. — Nu da: saa maa mit Hjerte være 
af Asbest — hm ! det duer ligesaalidet, for Asbesten brænder 
jo slet ikke. 

Velan ! saa vil jeg uden Lignelse og uden nogensomhelst 
Figur sige: at jeg ved første Øjekast blev dødelig forelsket 
i Maren Lammestrup, den væne Maar og søde Rosenblomme. 

Der var Slætgilde (Høhøstgilde) paa Tyreholm den 
samme Dag, paa hvilken vi arriverede til Præstegaarden i 

Kringelborg, hvor min Ruricoli Fader boede. Hans Vel- 
ærværdighed tog meget kjærligt imod os. 

»Velkommen, Hans Mikkel It raabte han til sin Søn, 
»hvad er det for en Svend, Du har med DigPt 
Hans Mikkel sagde det. 

Den gode Pastor rystede min Haand og sagde : »Vel- 
kommen skal De være, min Hr. Kjøbenhavner ! hvad maa 
jeg først opvarte med ? en Snaps ? — Hej ! Barbara ! Brød 
og Brændevin ! — I kommer ret tilpas, Børn ! for der skal 
være Lystighed paa Tyreholm iaften — hæ! Hr. Kjøben- 
havner! hvad kan vi bruge Dem til? kan De spille Polsk- 
pas?« 

»Jo.« 

»Det var prægtigt ! Kan De skyde en Hare ?« 

»Det tror jeg ikke.« 

»Fy for en Ufærd ! det var slemt — kan De ryge To- 
bak?« 

»Ikke heller, Hr. Pastor!« 

»Fy for al Landsens Ulykke ! det var ilde ! men De maa 
lære det — kan De drikke en Tærte?« 

»Jeg kan spise en Tærte.« 

»Haahaa ! De forstaaer ikke engang denne Terminus 
technicus — kan De da taale en Thevandsknægt ?« 

»Hm I — naar han ikke bliver alt for grov — jeg vil se 
paa ham« (endnu vidste jeg ikke, hvad han mente). 

Den gode Mand lo, saa Sveden stod i Perler paa hans 
runde, rødbrune Ansigt. 

»Jo jo ! bi kun !« blev han leende ved, »naar han kom- 
mer til Tyreholm, vil Jomfru Maren nok gjøre ham bekjendt 
med de jydske Theknægte; hun forstaaer at brygge!« 

I det Samms kom en stor Jagthund ind. Han- vendte 
sig hurtig fra mig til den, satte begge Næverne i Siden og 
raabte : 

»Al Landsens Parykker! hvor kommer Du fra? Er 
Du alene, Spion 1 eller er din Husbond med ? Har I været 
nede i Gaasemosen? hvad?« 

Medens han endnu examinerede Hunden, kom dens Ejer- 
mand — en Proprietær af Egnen — ind og frembød sig 
selv som Præstens Ledsager til Gildet. Begge de gode Her- 
rer kom strax i en dyb Diskurs om Jagten; og mindes jeg, 
at Begge opholdt sig længe ved den Grundsætning, at Roan- 
drikkens Snildhed kommer Rævens temmelig nær, hvilken 
Paastand de oplyste med mangfoldige indlysende Exempler. 

Imidlertid rullede Vognen frem, og alle Fem — Spion 
iberegnet — drog vi nu afsted til Tyreholm. 



IL 
EN LANDSBYSKJØNHED 

Det var Synd at sige, at det gik stivt til paa benævnte 
Herregaard; af den gamle adelige Prunk og Strunkhed var 
intet Andet tilbage end de blotte Mure, og den nuværende 
Ejer havde ej engang en Kammertjeners Air og Anstand. 
Ikke fordi det brøstede ham paa Hovmod og Forfængelig- 
hed; ingenlunde! men det var ikke hin ædle Stolthed, 
der grunder sig paa Pergament, Stammetræer, Baand og 
Stjerner. 

Hr. Lammestrup var ene og alene pengestolt: han 
havde en Maalestok af Sølv, efter hvilken han uden Persons 
Anseelse klassificerede Alle og Enhver; en borgerlig Stodder 
stod i hans Rangforordning i Nummer med en adelig. En 
god Mand var efter hans og Egnens Sprogbrug synonym 

med en rig Mand; en fattig Mand var det Selvsamme som 
en Kjæltring. 

Jeg ser endnu livagtig hans store, tykke Korpus, hvor- 
ledes han stod og mødte for os i Døren med Hænderne i 
Kjoleskjødeme. Hans fede, glindsende Ansigt grinte selvtil- 
freds og polisk ad os; men han rørte sig ikke af Stedet, 
før vi Alle vare komne af Vognen : da udrakte han langsomt 
sin brede Næve, gav først Kammerraad Svirum (Spions Jagt- 
kammerat) den hele Haand og dernæst Hr. Ruricolus to 
Fingre — vi andre To fik et Nik til Deling. 

»Har I seet mine Stude?« vare de første Ord, jeg hørte 
af hans Mund ; og da dertil blev svaret Nej, vedblev han 
med et endnu lysere Smil : 

»Saa skal I Dæulen tej mæ*) se Kram ! det er ingen 
Træskokarle — kom kun ! de staa tæt herudenfor Gaar- 
den.« 

Som han det sagde, stak han atter Hænderne i Lom- 
merne og vraltede afsted; Kammerraaden og Præsten fulgte 
efter i en ærefrygtfuld Forventning; men den unge Ruri- 
colus og jeg bleve tvivlraadig staaende. 

Hr. Lammestrup vendte sig, da han var kommen midt 
hen i Borggaarden, halvt om imod os og raabte : 

»De unge Fyre forstaa dem vel ikke paa Saadannoget; 
de kan gaa ind til Kvindfolkene saalænge.« 

Det gjorde vi. 

Ilde var det, at En af disse skulde saa ganske tiltrække 
sig hele min Opmærksomhed, at jeg over hende glemte alle 



*) Dersom det skulde stede Nogen at høre en senderjydsk Ed af 
denne Narrejydes Mund, da maa jeg anfere til vores Begges 
Retfærdiggjerelse : at Hr. Lammestrup, der havde dannet ^g efter 
senderjydske — eller som de heller ville hedde — holstenske 
Prangere, efter dem havde optaget mange smukke Eder og Tale- 
maader.. 

de Andre; men denne Ene var ogsaa et Non plus ultra af 
landlig Skjønhed : Jeg saae ved første Øjekast, at hun var 
den Fuldkomneste i sit Slags. En saadan Skjønhedsfylde, 
blussende, bovnende og dog i de skjønneste Former, troede 
jeg aldrig før at have skuet. Man tænke sig for Alting 
ikke en trind, buttet, struttende Malkepige! ingen Miss Flam- 
borough ! ingen Betty Bouncer, der uden Kniberi lader sig 
udparcellere i to Frøkener ! Nej ! Jomfru Lammestrup var 
sandelig et Mønster paa det yndigste Jevnmaal, hvad Legeme 
og Lineamenter angik. 

Og i Henseende til Sjælen — tro mig, kjære Læser ! jeg 
taler aldeles ikke ironisk : denne jydske Maren besad virkelig 
en ualmindelig Dannelse, hvilket jeg efter et Par korte Sam- 
taler let opdagede. Hun havde læst og følt sin Lafontaine, 
og jeg behøvede blot at nævne »Lotte« og »Mariane«, for 
at fremkalde Taarer i hendes himmelklare Øjne. Hertil kom, 
at hun dandsede som en Alf, sang som en Engel og spillede 
smagfuldt og færdigt paa sit Pianoforte — vistnok det eneste 
Instrument af denne Art, som da fandtes i det ganske Vend- 
syssel. 

I hvilket Drivhus denne favre Markblomst var bleven 
saaledes forædlet, skal jeg ikke kunne sige; men vist er 
det, at Hr. og Madam Lammestrup ingen Skyld havde 
deri. 

Jeg har allerede sagt — og det vil nok Ingen nu finde 
forunderligt — at jeg strax gav denne fortræflFelige Pige mit 
Hjerte. Jeg vil lægge til : at jeg ikke just plejer at give 
mit Æble bort, uden at have en Pære i Kikkerten, og at 
jeg altsaa ligeledes ved denne Lejlighed turde gjøre Reg- 
ning paa et Mageskifte; thi foruden den Velvillie, der ved 
det allerførste Blik paa min Person lyste ud af hendes 
skjønne Øjne, viste sig hos hende efterhaanden flere umis- 

kjendelige Tegn paa en fremspirende Lidenskab, af hvilke 
jeg blot vil anføre tre som mest iøjnefaldende: 

For det Første mærkede jeg: at naar jeg stod i min 
Yndlingsstilling (krumme Knæer, det venstre et godt Stykke 
foran det højre, den højre Haand paa Hoften, den venstre 
Næve i Siden med frembøjet Albue, Skuldrene ligeledes lidt 
fremad og lidt ivejret. Hovedet ludende. Øjnene vidt oi>- 
spilede og Munden trukken op mod Næsen, hvilket giver et 
stolt Udseende — de Franskes dédaigneux — og Noget, som 
lignede en med Bajonetten stormløbende Soldat) — at naax 
jeg saaledes stod, da hviskede hun hemmeligt til en eller 
anden af de unge Piger, skottede hen til mig og smilte. 

For det Andet: da vi kom ud i Høvangen og for at 
fortjene vor Andel i Gildet skulde formere en Stak og ved 
denne Lejlighed overdængede hverandre med Hø, blev jeg 
næsten aldeles forskaanet; det gik derimod ud over min 
Ven Hans Mikkel. Min søde Maren smed ham den første 
Haandfuld i Hovedet, og alle de andre Smaapiger fulgte 
hendes Exempel. Han satte sig til Modværge, og jeg tog 
mig broderlig af ham — forgjæves ! de vilde Mandinder stor- 
mede ind paa ham alene — han snublede, og i et Nu var 
han begravet under et Bjerg af Hø og Slaget tabt paa vor 
Side. 

Jeg ynkedes virkelig over ham, da jeg saae den Over- 
vundne staa der børstende og pillende Straa og Mos af sine 
pæne Klæder og de syv Amazoner leende omkring ham ; men 
ingen lo højere end min sk j elmske Maren. 

Det tredie, aabenbareste Kjendemærke paa Gluttens 
Kjærlighed iagttog jeg siden hen under Dandsen. De saa- 
kaldte »Jukketrin« var dengang i Mode, og jeg havde virke- 
lig erhvervet mig en Slags Færdighed i samme. Denne Dand- 
ses ejendommelige Ynde bestod i lange Hop og kraftige 
Kast med Benet, samt i at bøje Hovedet sideværts ud over 

Skulderen og saaledes stangende at bane sig Vej igjennem 
en tæt staaende Menneskevrimmel. Heri kjendte jeg ingen 
Ligemand : jeg gjorde Spring paa to til tre Alen, og Med- 
dandseme vogtede sig vel for at komme mig for nær. Men 
det f orstaaer sig ; en saadan Bevægelse var temmelig voldsom 
og bidrog meget til at fremme Transpirationen. 

Det undgik ikke den velsignede Pige, hvor echaufferet 
jeg var, da jeg takkede af med hende i første Dands. Da 
jeg derfor bad hende om den anden — som skulde være en 
Vals — undskyldte hun sig, dog i de høfligste og forbindt- 
ligste Udtryk — hvorfor? ene og alene af en fin Skaansomhed 
imod mig; thi mod Hans Mikkel var hun ikke saa med- 
lidende; af ham lod hun sig strax engagere. 

Med lønlig Glæde saae jeg, hvorlunde den lille Taske 
holdt ud med ham til allersidste Par, blot og bare for at 
udmatte ham og — om muligt — paa een Dag besejre 
ham paa tvende forskjellige Maader (se Høslaget). 

Men det er vel unødvendigt at anføre flere Beviser; 
Enhver indseer allerede, hvorledes det stod sig med Maren 
Lammestrups lille uskyldige Hjerte. Jeg ansaae det med 
Rette for min Ejendom; men jeg udsatte med Villie den 
gjensidige Tilstaaelses søde Time; det er saa rart at have 
Noget ivente. 



HL 
SLÆTGILDET 

Jeg har allerede sagt, at jeg gjør svære Spring i Dand- 
sen ; det kan Ingen have Noget imod ; men at springe i 
Historien — det turde maaske ikke behage den sindige 

St. St. Blicher: Noveller. 26 

Læser. Desaarsag vil jeg nu — efter skyldig Afbigt for det 
lange Jukketrin, mit Hjerte tog med min Pen — vende 
tilbage og med Orden og Adstadighed beskrive den landlige 
Fest paa Tyreholm. 

Og er da Theknægtene den første Gjenstand for vor 
Opmærksomhed. (Da denne meget yndede Drik nu ikke 
længere er nogen Hemmelighed, opholder jeg mig ikke heller 
ved dens Beskrivelse). 

Altsaa: her sad foran den dampende Maskine Festens 
Dronning Maren Lammestrup og bryggede og uddelte saa- 
længe til Værten, til Kammerraaden, til Præsten og fem 
sex andre Herrer, til disse selv bleve dampende Maskiner, 
der igjen havde ligesaamange Tobaksmaskiner i Gang. 

Jeg kunde ikke undslaa mig for at sidde hos; men saa- 
snart jeg havde faaet min Tærte tillivs, skyndte jeg mig at 
komme ud i det Frie ; thi det begyndte at kvalme for mig : 
Punschen, Røgen af den gemeneste Jomfru-Tobak i Fore- 
ning med Samtalen — der var ganske dyrisk ; thi den drejede 
sig alene om Stude, Heste, Hunde, Roandrikker c^ andre 
vilde Dyr — virkede Alt saa uimodstaaeligt paa mig, at jeg 
maatte søge Enrum og sætte Panden mod Tyreholms gamle, 
ærværdige Mur. 

Da jeg vel vidste: at lige saa hæderfuldt det er at 
kunne drikke Meget, ligesaa foragteligt er det ej at kunne 
taale det; saa stræbte jeg ved min Gjenkomst i Damp- 
maskineriet at antage en rask Holdning; men det lykkedes 
kun maadeligt; thi min Vært, der maa have fundet min 
pludselige Bortgang noget mistænkelig, fæstede sine store 
mælkeblaa Øjne stivt paa mig, tog Piben af Munden 
— hvor nødig den end vilde — og sagde med et bredt 
Smil: 

»Æ tykkes, mi gue Uen sier saa bleg ud, .æ er ræd, te 
Maren haar kommen for mange Humle paa Urten. t 

Dette Indfald vakte almindelig Latter, først hos Op- 
finderen og dernæst hos det hele Theknægteskab ; jeg holdt 
gode Miner og stemte i med, hvorhos jeg efter Latterkorets 
Finale forsikkrede, at min Upasselighed var mere en Følge 
af Rejsen end af Punschens Styrke. 

Flere Gjæsters Ankomst forkortede denne for alle de 
Andre meget morsomme Scene. 

Efter at disse havde faaet deres Andel af den viniliske 
Nektar, brød hele Selskabet op til Engen. Og her var det 
da, at den Bataille forefaldt, som jeg allerede med Anticipa- 
tion har beskrevet. Jeg springer derfor lige til Dandsen. 

Musiken til denne var tarvelig — een Violin; vor Solo- 
spiller, mindes jeg, udmærkede sig mere ved et kraftigt Bue- 
strøg end ved Ynde i Foredraget og erstattede Mangelen af 
andre Instrumenter ved et Slags dobbelte Toner, hvis Lige 
jeg aldrig havde hørt af nogen anden Mester. Desforuden 
havde han visse ejendommelige Manerer, som under den 
første Nyhed berøvede Maren — Terpsikore — min halve 
Opmærksomhed ; han slog bestandig Takten baade med Ho- 
vedet og med Foden og akkompagnerede sit Instrument med 
et Slags Næsetoner, der lignede meget den dæmpede Snøvlen 
af en Sørgetrompet. 

Alligevel dandsede man ret lystigt til denne Musik lige 
indtil Morgenstunden, da Nogle af Selskabet foreslog: til en 
Afvexling at gjøre Julelege, ved 'hvilke der, som sædvanligt, 
vankede dygtigt Slikkeri : vi skriftede, gik den polske Kirke- 
gang, stod paa den brede Sten, malte Sennop, hængte og 
faldt i Brønden, indtil Vognene holdt for Døren og jeg 
med et Hjerte saa blødt som smeltet Vox tog Afsked fra 
Tyreholm og dets fortryllende Fe, den dejlige Maren Lamme- 
strup. 

Dersom Nogen ønsker at vide, hvormed hendes Hr. Fa- 
der, Kammerraaden, Præsten og de andre gamle Herrer for- 

26* 

drev Natten, da kan jeg derom aleneste berette ; at jeg fra 
tvende Spilleborde i Balsalens Hjørner idelig hørte de for 
Uindviede mystiske Udtryk: »Klør, Ruder, Spar, Hjerter, 
Pas, Beet. Jeg bliver i dem, tag hjem. Klør Bonde, jeg ta'er 
hamc og flere; og alt imellem forkyndte et Slag i Bordet, 
en Ed, en brølende Latter eller ogsaa en dyb Pause en eller 
anden vigtig Begivenhed; to eller tre Gange raabte Pastor 
Ruricolus overlydt : »Fy for al Landsens Parykker !« hvoraf 
jeg sluttede mig til, at Hans Velærværdighed hver Gang maa 
have sat en stor og uforskyldt Beet. 

Ved Afskeden indbød Kammerraaden samtlige Kavalerer 
til en Andejagt i Svirumgaards Sø. 

Jeg kan ikke med Rolighed slutte dette Kapitel, før jeg 
har gjort Læseren meddelagtig i en Betragtning, der ved 
selvsamme Lejlighed næsten altid har fremstillet sig. Den 
er rigtignok hverken smuk eller lys; men den er naturlig og 
svarende til Sjælens Stemning Dagen efter en gjennemvaaget, 
om just ikke gjennemsviret Nat. 

Hvilken Forandring — har jeg tænkt — bevirker dog 
et Tidsrum af nogle faa Timer! Vi blive aldrig opmærk- 
sommere paa Tidens Hurtighed med samt dens hurtige Virk- 
ninger paa os selv, der ellers synes os langsomme, grad- 
vise, afmaalte og neppe kjendelige, end netop Morgenen efter 
et Bal: 

Hvor er nu hin livlige ^Munterhed, hin barnlige Gla&de, 
hin søde Forventning, hvormed man mødtes, hin formelle 
Anstand, hvormed man hilsede hverandre og traadte sammen 
til den første Dands? Hvor pæne, hvor pyntelige vare Da- 
mer og Herrer ! Ikke et Baand, ikke en Blomst, ikke en Naal 
sad paa urette Sted; ikke et Støvgran paa de hvide eller sorte 
Kjoler; ikke en Fold, ikke en Rynke uden dem, der skulde 
være; hvert Kryds, hver Strimmel havde sit tilbørlige Fald; 
intet Halsklæde, som jo sluttede snehvidt og net til Hagen ; 

ingen Hanekam, som jo havde sin tilbørlige Rejsning; ingen 
Haarlok, som jo glat og glindsende bølgede paa sit rette Sted 
— en Snare for hvert et uvarsomt Mandshjerte. 

Med tindrende Øjne, med mildt rødmende Kinder staaer 
den nydelige Pigerække, ventende med Utaalmodighed paa 
det første Signal. Opmærksomme, hartad højtidelige, iagt- 
tage Chapeauerne Fordandserens blinde Figureren — alle 
Hænder behandskes — han træder tilbage — seer til Or- 
kestret — bukker for sin Dame — klapper, og — nu toner 
Musiken, og Dandsen begynder. 

Men se nu det selvsamme Selskab ved Ballets Ende! 
Det er Dag; Solen kaster sit Skjær paa de beduggede JRu- 
der; Lysene i Salen brænde mat og søvnigt, som mange af 
de Dandsendes kort forhen saa lysttindrende Øjne. Hvor er 
nu hin Nethed, hin Pyntelighed, hin Anstand fra iaftes? 
Herrernes Klæder ere støvede, Haaret forpjusket. Krydset 
krøllet; Halsklædet falder vidt ud fra Hagen, Sløjfen sidder 
skjævt. Og Damerne! de før saa festligt smykkede, elegante 
Damer! Kjolens Hvidhed er borte saavelsom Kindernes 
Rødme. De herlige Haarlokker have tabt deres Elasticitet 
og hænge sjuskede ned over den Barm, der iaftes lignede 
Marmor og Alabast, men idag en Væg, der ikke fornylig er 
kalket. Her har en Gamering, hist en Halsstrimmel faaet en 
Rift; der mangler en Sløjfe, her en Naal. 

Og nu de søde Ansigter ! Øjnenes Glands er forsvunden, 
ligesaa Smilet fra Læberne og den fine Rødme fra Kinderne; 
blege, matte, dorske (om jeg ellers maa bruge et saadant Ud- 
tryk) synes de nu at have nydt indtil Mæthed Ungdommens 
flygtige Glæder og paa een Nat at være blevne erfarne, satte, 
hartad trevne Koner. 

Men min søde Maren da? var hun ikke undergaaet 
samme hjertekølende Forvandling ? ja vel, ja vel ! For- 
andring var hun jo som Menneske underkastet; men ingen 

hjertekølende: den netop synlige Mathed og en Smule Uor- 
den gav hende kun et mere smægtende Anstrøg. 



IV. 
ANDEJAGTEN 

Længe stod det paa, inden jeg kunde blive enig med 
mig selv om Stilen, hvori dette vigtige og indholdsrige Ka- 
pitel skulde skrives. 

Den heroiske var Emnet værdig; men den falder mig 

— rent ud sagt — noget besværlig; den blot historiske syn- 
tes mig vel tør. Tilmed saæ jeg mig forgjæves om efter 
Forgængere paa denne sumpige Vej. 

Rigtignok har en af vore Digtere engang spist Andesteg 

— det er endnu uafgjort, om det har været tamme eller 
vilde Ænder; jeg antager det Sidste — til sin Frokost, samt 
gaaet med Vandstøvler; men det er Altsammen endnu ingen 
Andejagt. Kort : alle mine Hjælpekilder bestod i mundtlige 
Traditioner samt min egen korte Erfaring; disse faaer jeg 
da at afbenytte, saa godt jeg kan. 

Middagssolen skinnede atter paa Svirumgaards Sø, da 
vi Jægere, alle velbestøvlede og velbevæbnede, forsamledes 
og ved en middagsmæssig Frokost stræbte at hærde og styrke 
os mod Vandets Indflydelse. 

Maaltidet oplivedes ved hjemmelavet dansk Whisky og 
krydredes ved interessante Fortællinger om forrige Bedrifter, 
under hvilke den ene Jæger søgte at overgaa den anden i 
dristige Fiktioner. Her var jeg, som uerfaren, rent tilovers. 
Ja, desværre høstede jeg ikke den fuldkomne Nytte af slig 

lærerig Samtale, da mange Udtryk og Vendinger vare mig 
dunkle og mystiske, om hvis Betydning jeg sidenefter ganske 
hemmelig — for ej at rø-be min Uvidenhed — lod mig under- 
vise af min Ven, den unge Ruricolus. 

Nu gik loget for sig; vor Vært, Kammerraad Svirum, 
var Anfører og satte af (hvilket er det Samme som at sætte 
paa Post). 

I Søen var nemlig gjennem Siv og Rør fra Landet og 
lige ud til det aabne Vand udhugget Gange eller Glimer for 
her at kunne se og skyde Ænderne, naar de forfulgtes af 
Hundene. For Enden af en saadan Gang, og det netop den 
allersidste, fik jeg mit Stade. Før Chefen her forlod mig, 
gav han mig adskillige blide og faderlige Formaninger. 

»Som jeg hører, min unge Ven !« hviskede han, »for- 
staaer De nok at omgaaes et Gevær, men med Jagten er 
De endnu lidt uvant. Andejagten, min Kjære ! er en far- 
lig Jagt — pas paa, hvor De skyder; ikke undtagen herud 
i Glimen; og vogt os, som ere i Baaden, naar vi komme 
lige ud for Dem ; og, for Himlens Skyld ! skyd ingen af 
Hundene.« 

Jeg gjorde med fuld Stemme de helligste Løfter. 

»Hys, hys !« sagde han sagte, men lidt vrippen og slog 
med Haanden — »ikke tale højt paa Deres Post !« 

Dermed ilede han bort for at bestige det Knubskib, som 
laa ved den anden Ende af Søen. Der blev en Taushed af 
et stivt Kvarteer. 

Vejret var skjønt : Solen skinnede varmt, og Luften var 
klar og stille, Søen saa glat som et "Spejl. 

Kun af og til sprang en Fisk og satte den blanke Flade 
i kortvarig Bevægelse, hvorved Billedet af Svirumgaards Huse 
og Træerne i dens Hauge forplumredes for mit fornøjede Blik 
og jeg selv vaktes af mine søde Sværmerier; saaledes — 
tænkte jeg da — forstyrres ogsaa vore skjønneste Forhaab- 

ninger; saaledes forsvinde vore prægtige Luftslotte; saaledes 
omskiftes den f&rste stille, rene Kjærlighed med Lidenskabens 
Uro. 

Men det duer ikke at være sentimentalsk paa Ande- 
jagt; jeg stræbte at forjage slige her saa upassende Tanker 
og henvende hele min Opmærksomhed paa Dagens Gjer- 
ning og de Pligter, jeg nu havde at opfylde — ikke fordi 
jeg troede dem saare vanskelige ; thi endnu havde jeg hver- 
ken hort eller seet en eneste And og var nærved at anse den 
hele Jagt for en blot Manøvre, et Spilfægteri. 

Jeg tog mærkeligen fejl. 

Jeg stod just meget inkommoderet af Myg og Fluer, 
hvilke næsvise Gjæster jeg neppe turde fordriste mig til med 
Haanden at bortjage, saavel formedelst de erholdte Forma- 
ninger, som fordi min Sidemand, den gamle Hr. Ruricolus, 
ved enhver af mine Armbevægelser rystede misbilligende paa 
Hovedet og udhvislede et langt, men dæmpet »Hys« gjen- 
nem Tænderne, — jeg stod saaledes næsten given til Pris 
for mine Fjender, mod hvem jeg nu hartad ikke anderledes 
kunde forsvare mig end ved at puste og sætte mine Ansigts- 
muskler i Bevægelse: da - — da et Plump i Vandet og et 
Skrig, det rædsomste, jeg i mit Liv har hørt, lød fra hin Ende 
af Søen og gjenlød i Bakkerne og mod Svirumgaards Byg- 
ninger og Hauge. 

Jeg anede en Ulykke og raabte forfærdet : »Hr. Ruri- 
colus ! Kammerraaden er sikkerlig styrtet i Søen. c 

Hvorpaa Hs. Velærværdighed svarte med en Latter, den 
han dog, som en Forbrydelse mod Jagtlovene — men længe 
forgjæves — stræbte at kvæle, til den omsider hendøde i 
nogle Knist. Ved et Ryk med Hovedet og et Vink med 
Haanden paabød han mig Taushed og betog mig tillige min 
utidige Frygt. 

Da Vejret var saa stille, maa de andre Skytter ogsaa 

have hørt mit barnagtige Udraab, men og med mere Selv- 
beherskelse gottet sig derover. 

Det var min første Flouse; men det skulde ikke blive 
den sidste. 

Nu da: Skriget eller rettere Vrælet, jeg hørte, kom rig- 
tignok fra Hr. Kammerraad Svirums Hals; men det var et 
blot Jagtsignal, et Slags Basunstød, som tilkjendegav : at Jagten 
nu tog sin Begyndelse. Det Plump i Vandet, jeg havde hørt, 
kom fra Hundene, der, otte i Tallet, alle paa eengang havde 
styrtet sig i Søen. 

Strax efter begyndte de at halse, (ved Aftensbordet 
kom jeg engang for Skade at sige : de gjøede ; men Rr. Ruri- 
colus sagde alvorlig og belærende: »Jagthunde, min gode 
Ven ! gjø ikke, de halse;« jeg lovede aldrig mere at gjøre 
mig skyldig i saadan Forseelse.) 

Hundene halsede altsaa, snart en, snart flere tillige. Æn- 
derne begyndte at skræppe; nogle lettede over Rørene og 
faldt igjen, andre satte i Vejret og omfløj Søen i store 
Kredse. 

Jagten drog fremad; Hundene kom nærmere og nær- 
mere; deres Anfører i Baaden ligesaa. Det varede ikke 
længe, før det første Skud gik af. Knaldet gjentoges fra 
Gaarden og rullede, som en Torden, ned over Søen, indtil 
det hendøde mellem de fjerne Lyngbakker — det var min 
Sidemand, som havde brændt løs. 

Snart skød ogsaa den næste Jæger og efterhaanden 
de andre, og en levende Ild vedligeholdtes nu over en hel 
Time. 

Imidlertid var Baaden og Hundene passeret mig forbi, 
og jeg undrede mig -højligen over, at intet Skud var blevet 
mig til Del, da de fleste Ænder maatte over mit Glime — 
denne Gaade fik jeg dog siden opløst. 

Alligevel morede jeg mig, skjøndt blot en ledig Tilskuer, 

over dette nye og usædvanlige Skuespil : Hunde og Jægere, 
besjælede af lige Lyst og Iver, vare i uafladelig Virksom- 
hed; de Første sprang og plaskede, pustede og halsede om- 
kring i Sivet og Rørene; de Sidste skød. og ladede, sigtede 
og tog fra Øjet; men Ingen overgik paa denne Dag vor 
raske Vært : han var i rastløs Aktivitet, han foer fra eet 
Sted til et andet, hvor hans Nærværelse var mest nødvendig, 
skød, raabte til Hundene — thi han alene havde Ordet — 
og af hans hyppig og ivrigt gjentagne »Apport ! haha ! det 
var Ret, min Dreng !a sluttede jeg mig ganske rigtig til en 
betydelig Fangst. 

Endelig ansaae han Revieret nu for temmelig vel renset 
og raabte af. Han gjorde Landgang, og alle vi Jægere for- 
samledes om vor tapre Admiral, Enhver med sit Bytte — 
— kun jeg kom tomhændet. 

Da han havde mønstret og tildelt os Alle — især Spion, 
der havde bedækket sig med Hæder, — velfortjent Berøm- 
melse, vendte han sig til mig og sagde : »Men De har jo 
slet ikke havt Ild i Bøssen?« 

»Jeg har Intet havt at skyde efter !« svarte jeg. 

Han rystede paa Hovedet. 

»Jeg forsikkrer Dem,« gjentog jeg, »at jeg ikke har seet 
Andet end nogle Fiske, som have svømmet forbi mig i Vand- 
skorpen, men ikke en eneste And.« 

Da opstod der en Latter, lig den i Olympen, da den 
halte Hephaistos paatog sig en Tjeners Skikkelse og gik 
for Borde; og da man havde leet sig mæt, forsikkrede mig 
Alle, at det var lutter Roandrikker, jeg i min Enfoldighed 
havde antaget for Fiske. 

Vi fik os hver et Glas Whisky, og saaledes endtes 
første Akt; Skuepladsen forlagdes nu til en anden Bugt af 
Søen. 

Her vare de udhuggede Glimer saa lange, at de ikke 
fra Landet af kunde beskydes. 

Vor Anfører, som forudsaae alle Ting, havde derfor 
truffet den kloge — for mig desværre saa uheldige — Foran- 
staltning, at der midt imellem Landet og det aabne Vand 
var nedrammet tvende Pæle og derovenpaa et bredt Brædt 
befæstet; herfra var nu Skytten i Stand til at bestryge det 
hele Terræn. 

Vi bleve en efter anden af Kammerraaden selv udførte 
i Baaden og afsatte hver paa sit respektive Stillads. Da jeg 
havde besteget mit og min Fører forlod mig, sagde han med 
et skjelmsk Smil: 

»Pas nu paa, naar Fiskene komme svømmende forbi 
Dem, og vogt Dem vel, at De ikke dratter ned !« 

Den første Glose stak jeg i Lommen; men til den sidste 
Advarsel svarte jeg med suffisant Mine: 

»Vær kun ikke bange, Hr. Kammerraad ! jeg er ikke 
hovedsvimmel. « 

Daarlige Selvtillid : hvor snart skulde Du straffes — da 
Hundene begyndte at allarmere, saae jeg ogsaa her nogle 
af hine Skabninger, som jeg vilde have til Fiskeslægten, men 
som de andre regnede til Fuglene. 

Min Mening var urokkelig, til en af disse Amfibier sejlede 
mig saa tæt forbi, eller egentlig under mig, at jeg nu maatte 
give Sandheden Æren og erkjende, at det virkelig var en 
And, der med blot det halve Hoved over Vandskorpen og 
det Øvrige underneden saaledes listede sig afsted for Hun- 
dene. 

Nu vilde jeg da skyde ; men inden jeg blev færdig, ja 
ved den første Bevægelse, jeg gjorde med Geværet, dukkede 
Anden rent under og forsvandt. Dog, det varede ikke længe, 
før en anden gled ud af Rørene; jeg spændte da, tog Sigte, 
trykkede til og — styrtede baglænds ud i Søen. Per v^r 

ikke dybere, end at jeg snart rejste mig op med Hovedet og 
Skuldrene over Vandet. 

I samme Øjeblik hørte jeg en velbekjendt Stemme 
raabe : »Al Landsens Parykker ! Hvem var det, der faldt i 
Vandet ?« 

En Anden svarte: »Det var den lange Kjøbenhav- 
ner!« og en Tredie: »Stag derhen med Skibet og fisk 
ham op !« 

Dette skete, og drivende vaad, slukøret og skamfuld 
sejlede jeg først til Land og traskede derpaa uden Ophold 
hjem til Gaarden. 

Kammerraaden, der landsatte mig, beklagede — men 
med indeklemt Latter — mit Uheld og bød mig tørre 
Klæder. 

Min Ven Hans Mikkel ledsagede mig, og de Øvrige 
fortsatte efter denne korte Afbrydelse Jagten, der nu for 
mig havde tabt al sin Tillokkelse. 



V. 
ENDNU EN AFKØLING 

Ved min Vens Hjælp blev jeg snart omklædt; men 
ak, hvilken Travestering! Af Kammerraadens Garderobe 
erholdt jeg en fuldstændig Dragt : en grøn Ryes Frakke eller 
Jakke, der var baade for vid og for kort> hang som et folde- 
rigt Gevandt om min slanke Krop og stumpede langt ovenfor 
Haandledene; en gul Plydses Vest og dito Buxer, der ved 
hvert Trin, jeg tog, krøb op over Knæerne; blaa uldne 
Strømper og et Par Støvler, der slubrede om mine Smalben. 

Jeg kjendte mig ikke mere selv — ak! min Maren ikke 
heller; nec mirum- thi hvilken afskyelig Modsætning til en 
moderne sort Kjole, broderet Silkevest, gule Nankins Panta- 
lons og dito Gamasfcher! Nej, jeg tager ikke fejl, naar jeg 
tilskriver denne formaledidede Paaklædning min efterfølgende 
Ulykke — den totale Forandring i den dejlige Jomfru Lamme- 
strups forhen saa gunstige Stemning. 

Havde jeg endda vidst, at hun, min Sjæls Tilbedte, var 
paa Gaarden — i Sandhed ! jeg var forbleven i mit ensomme 
Værelse, til mine Klæder vare tørrede; men Skjæbnen, den 
ubøjelige Skjæbne, der nu i et halvt Sekulum har gjort mig 
til Gjenstand for sine Kapricer, havde besluttet anderledes. 

Men en Spøg paa Læberne over mit eget komiske Ud- 
seende traadte. jeg ind i Dagligstuen, hvor jeg alene ventede 
at forefinde Husets Værtinde; men — Værelset var fuldt af 
Damer og mit Indfald overflødigt; thi Latteren kom af sig 
selv. Dog, deri skulde jeg ikke alene have fundet mig, men 
ogsaa taget hjertelig Del, hvis ikke hun — hun, for hvem 
jeg helst viste mig i ædlere Kostume, havde været tilstede. 

Hun traadte først frem, gjorde et dybt Knix, titulerede 
mig »Hr. Kammerraad W og spurgte efter mit Befindende 
ovenpaa den hede Nat og det kolde Bad. Læseren maa for 
Alting ikke tro, at det var hendes Hensigt at raillere mig; 
ingenlunde ! det var snarere en Maske, hun tog, for at skjule 
sine virkelige Følelser; thi endog gjennem den overgivneste 
Latter hørte jeg — maaske ogsaa jeg alene — Hjertets umis- 
kjendelige Stemme. 

Da jeg et Kvarteers Tid havde tjent til Maal for alle 
de skjelmske Pigers Vittigheds-Pile, fik jeg pludselig en Ide, 
som min onde Genius ufejlbarligen maa have indskudt mig : 
jeg foreslog nemlig det kvindelige Selskab at profitere af det 
smukke Vejr og tillige at være Tilskuere ved Jagten, der 

endnu — som vi højte af de jevnlige Skud — var i fuld 
Gang. 

Mit uheldige Forslag blev antaget: vi gik — jeg gik 
— min Undergang imøde. Nærmere ved Søen og Jagtrevieret 
midt ude i Engen var en Høj, som jeg valgte til Standpunkt. 
For at naa denne maatte vi passere en lille Bæk, over samme 
laa et Gangbrædt, men uden Rækværk. 

Jeg (min Ven Hans Mikkel var allerede vendt tilbage 
for at varetage sine Pligter i Søen) passerede derover som 
Ingenting; men da Damerne skulde af sted, paakom dem alle 
en Frygt, og Ingen vilde være den Første; een lille nysselig 
Fod efter den anden blev strakt ud paa Træet og ligesaa 
hastig trukken tilbage; man skreg, man lo, men kom ikke en 
Fodsbred videre. 

Da var det, at en Dæmon atter hviskede til mig: »Bær 
dem over! saa faaer Du med det Samme den Elskede i dine 
Arme !« 

Mit uskyldige Hjerte hoppede af Glæde, jeg gjorde mit 
Tilbud — det blev antaget. 

Alligevel, da jeg kom over til dem og udstrakte mine 
længselsfulde Arme, vilde atter Ingen være den Første, som 
betroede sig til dem; den Ene vilde hellere end gjeme over- 
lade den Anden Æren. 

Tilsidst nærmede sig den raske Jomfru Lammestrup og 
sagde med et huldsaligt Smil : »Jeg vil prøve det, men tab 
mig ikke i Vandet, og husk paa: at De eengang i Dag har 
været i Bad.« 

Fuld af daarlig Selvtillid forsikkrede jeg hende, at hun 
Intet havde at befrygte, løftede hende op og satte hende paa 
min Arm. Mig randt da i Hu Hakon Jarls Ord : 

»Hvad tykkes Dig om Sædet?« etc. 
Men jeg sagde Intet, for jeg følte altfor Meget: hen- 

des Arm laa som en Fjer eller som et varmt Strygejern eller 
som en Elektrisermaskine paa min Nakke — jeg var salig; 
ej aleneste over Vand, men g j e n n e m Vand — tænkte 
jeg arme Daare — vilde jeg saaledes gaa min ganske Leve- 
tid — jo rigtigt 1 Begyndelsen blev gjort, og derved skulde 
det ogsaa blive. 

Ha ! tifold formaledidet være den Skrædder, som ISyede 
Kammerraad Svirums Buxer ! thi det var dem, der strammede 
over mine Knæer og gjorde min Gang usikker. — Læser! 
le ikke! din Latter er ubarmhjertig, syndig — men Du — 
ømme Læserinde ! græd ! Peer Spillemand faldt i Bækken 
med sin skjønne Byrde ! ! ! — Pause ! — 

Gid denne Bæk havde været Lethe ! aldrig skulde da 
enten Du, min følsomme Læserinde ! eller jeg have grædt 
over min sorte Ulykke — ja soit ! ti i Bækken var mere 
Mudder end Vand; den var grumset som selve Styx — 
ha 1 endnu engang : hvorfor var det ikke Lethe ? 

Spørg mig ikke, medlidende Læser! hvorledes vi kom 
op igjen, hvad jeg sagde, hvad hun sagde, hvor højt hun 
skreg, hvor højt de Andre skreg, hvorlunde vi kom hjem 
Qg deslige — jeg veed Intet af det Altsammen. 

Jeg hørte Intet, saae Intet; jeg var i en Slags drøm- 
mende Tilstand og vaagnede først rigtig op ved det Ud- 
raab : 

»Kanunerraad Svirum ! da har Deres gule Plydses Buxer 
ogsaa faæt al Landsens Ulykke.« 

Ved disse Ord stak jeg mekanisk Hovedet frem og ud 
af Sengen, hvori jeg laa. 

Der stod hele Jagtselskabet; »Fanden med Buxerne!« 
raabte Hr. Lammestrup, »det er værre med Maren; hvordan 
tænker I, hun har seet ud?« 

»Lever hun ?« spurgte jeg ængstelig, »er hun uden Fare ? 
og vil hun tilgive mig Ulyksalige?« 

»Bagefter,« sagde hån, »har vi godt ved at grine. Hun 
og de andre Tøser sidde riu dernede og skvaldre og gjøre 
sig lystige over visse Folk, der falde over deres egne Ben.« 

Dette Sidste sagde han med et malisjøsk Grin; men 
jeg vendte mig, lig en Døende, om til. Væggen og sukkede 
med Digteren : 

»Imellem os er alle Baand opløste; 

»Med evigt Brændemærke staaer jeg nu, 

»Og aldrig kan jeg denne Plet aftvætte — 

»Een Ting jeg kun vil raade Eder til, 

»Og hver, som sin Forstand, sit Liv har kjær; 

»Lad ingen Dødelig formaste sig 

»Til Fod at sætte paa det Helveds Gangtræ ! 

»Lad det j'o før jo heller kaste af! 

»Det er — forpestet — 

»Al Landsens Parykker!« hviskede Hs. Velærværdig- 
hed, »han snakker over sig, han gjør Vers — bliv Du hos 
ham, Hans Mikkel 1 og lad os Andre gaa ned og faae os en 
lille Knægt! — « 

Ud listede sig alle Jægerne og overlod mig til min 
grændseløse Jammer. 

Tredie Dagen derefter gyngede min Ven og jeg paa 
Kattegattets Bølger. 



VI. 
TYVE AAR DEREFTER 

Ved Enden af denne min Fortælling vil jeg nu henvise 
til Begyndelsen, hvor jeg sagde : at jeg efter min Kjøben- 

havns-Rejse gjorde en Udflugt til Vendsyssel; her leveres 
Resultatet af samme. 

Paa min gule Norbagge skred jeg fra Sundby hen ad 
mod Skuepladsen for hine min Ungdoms mærkelige Eventyr. 
Mine Ben vare endnu ikke blevne kortere, og derfor kunde 
jeg i de dybe Hjulspor med Støvlenæserne mageligt skumme 
Duggen af Græsset og stundom understøtte Hestens vaklende 
Gang. Halvt ridende, halvt spadserende naaede jeg saaledes 
ved Middagstider det gamle Tyreholm, den dejlige Maren 
Lammestrups Fødegaard. 

Jeg red over den Eng, paa hvilken fordum hin mærk- 
værdige Bataille forefaldt. Høstakkene stod der endnu som 
dengang, men de skjønne Amazoner vare borte: 

»Die hiibschen Mådchen die bleiben fern — 
»O Traum der Jugend, o gold'ner Stern !« 

Jeg spurgte en Karl, som gik og arbejdede : »om Hr. 
Lammestrup endnu boede paa Gaarden?« 

»Nej !« svarte han, »han er død for mange Aar siden ; 
her boer nu Peer Madsen.« 

Jeg vilde ogsaa have spurgt efter min gamle Maren; 
men skjøndt — om jeg husker ret — een og tyve andre Pige- 
billeder siden hin gyldne Tid havde fordunklet hendes, gad 
jeg dog nødig høre, at ogsaa hun maaske kunde være død 
og borte. 

Jeg red videre og kastede i Forbifarten et alvqjrligt Blik 
til det Hus, som hendes Nærværelse engang forskjønnede. 

Jeg nærmede mig Svirumgaard. Den sivkrandste Sø 
laa foran mig. Mit Øje ledte om Bækken, den forpestede 
Bæk, der opslugte en af mine skjønneste Forhaabninger. 

Se ! min Forbandelse var opfyldt : Gangtræet var ikke 
at finde, sikkerlig forlængst overgivet til Ilden — en altfor 

St. St. Blicher: Noveller. 27 

lemfældig Straf — ; hele Engen var forvandlet til Agerland 
og Bækken selv bleven til en vandløs Grøft. 

»Boer ikke Kammerraad Svinim her?« spurgte jeg en 
mødende Fodgænger. 

»Han er død for mange Aar siden !a lød Svaret. 

Saa jubler nu, I Ænder ! — tænkte jeg — og sejler med 
opløftede Hoveder omkring i den fredelige Sø ! Ingen Spion 
vil mere opspore Eders lønlige Reder, ej heller mit svære 
Korpus plumre Eders klare Element ! 

Jeg red videre fort. 

Af Statskalenderen vidste jeg, at min Ungdomsven Hans 
Mikkel var Præst efter sin Fader; thi fra ham selv havde 
jeg, siden han forlod Hovedstaden, hverken hørt eller seet 
en Tøddel. 

»Aus den Augen, aus dem Herzenit 

Om den gamle Ruricolus var forflyttet til et andet Kald, 
eller om han havde resigneret eller ogsaa maaske var død, 
derom var jeg aldeles uvidende. 

Naar man i et femtedel Sekulum ikke har seet en for- 
dums Ven, naar saa mange Aar — rige paa Begivenheder, 
frugtbare paa Erfaringer, sørgelige saavelsom glædelige — 
ere henrundne siden hin Ungdoms muntre Samliv, da banker 
Hjertet med en sælsom glad Urolighed Gjensynets Time 
imøde. Men man finder saare sjelden, hvad man venter, 
fordi man ikke forud belaver sig paa Tidens mægtige Ind- 
virkninger. Man vil have Vennen, som han var, og glem- 
mer, at Intet bliver, som det er. 

Jeg tænkte mig endnu stedse min kjære Ruricolus, den 
smukke, moderne, pyntelige Student, Damernes Yndling, sine 
Kameraters vakkre, velvillige og altid hjælpsomme Ven, livs- 
glad, men maadeholden og anstændig i alle Nydelser, en 
dygtig Theolog og dertil en Kjender og Ynder af den skjønne 

Litteratur; under dette sidste Hensyn havde vi især engang 
været hinanden uundværlige. 

Thi higede jeg nu efter at springe af Hesten og kaste 
mig i hans Arme med det Udraab ; 

»Es waren schone Zeiten, Carlos!« u. s. w. 

Men — det kom ganske anderledes. 

Det første menneskelige Væsen, jeg ved min Indridelse 
i Præstegaarden fik Øje paa, var en tyk og rødmusset Mand 
i en luvslidt graa Frakke, med Træsko paa Fødderne og en 
gammel lavpuUet Hat paa Hovedet. 

Personen — jeg havde antaget ham for Præstens Kudsk 
eller Avlskarl, dersom ikke et uhyre Merskums Pibehoved 
i hans Haand havde givet mig Ideen om en Forpagter — 
Personen stod midt paa Møddingen, omringet af Høns, Æn- 
der, Gæs og Kulkuner, dem han med udstrakt Pegefinger 
syntes at overtælle. 

»Er Præsten hjemme?« spurgte jeg og lettede lidt paa 
min Hat. 

»Syv og firs, otte og firs, ni og firs, halvfems : det er 
mig !« lød Svaret. 

Jeg opspilede begge mine Øjne og — gjenkjendte nu 
først min Ungdomsven. 

»Men Hr. Pastor!« sagde jeg, »kjender Du mig virke- 
lig ikke?« 

Han gik ned af Møddingen og hen imod mig; men 
langsomt og forsigtig for ikke at træde paa de smaa vel- 
signede Ællinger. 

»Hm !« brummede han med et roligt^ Smil, »det kom- 
mer mig rigtignok for — .« 

»Saa Du har ganske glemt din gamle Pietro?« raabte 

jeg. 

»Eja! er det Dig?« svarte han og rækkede mig Haan- 
den. »Naa, det maa jeg bekjende ! Kom nærmere, min 

kjære, gode Vén ! Morten! tag den Fremmedes Hest! — 
Er den vant til at staa inde, eller vil Du have den paa 
Græs? Du bliver dog hos os inatPa 

»Jeg har isinde at blive inde,« s varte jeg, »og min 
Hest vil nok helst staa ude.« 

»Det er en kjøn lille Kat!« sagde han og gik rundt 
om Hesten, idet jeg stod af; »men en Smule fransk paa 
Forbenene — aa! Morten! den blakkede Kjesten er stærk 
ousen, glem ikke at trække hende til Tyrs ! — Naa, velkom- 
men skal Du være ! — Læg et Tøjr paa denne Pillik, Morten ! 
og sæt ham ud i Svinetoften og glem ikke at ringe den store 
So ! den gaaer og roder i Kartoflerne. Hører Du ! — Gaa 
nu indenfor, (det gjorde jeg) og lad Hvile falde paa Dig! 
Hvad vil Du først have? en Thevandsknægt ? Hvordan har 
Du saa levet siden sidst ? Du er bleven gammel — Maren ! 
giv os Thevand !« 

Disse Ord raabte han ud ad Kjøkkendøren. 

Denne Modtagelse jog enhversomhelst poetisk Eruption 
tilbage i min noget afkølede Barm, og Omfavnelsen udeblev. 
Imidlertid stak een Rolling efter den anden Hovedet ind ad 
Kjøkkendøren, for at se den fremmede Mand, og til samme 
Tid saae jeg et Par Ansigter paa Vinduesruderne, der for- 
svandt saa hastig, jeg kastede mine Øjne derhen. 

»Er det dine Børn alle ?« spurgte jeg : »hvormange har 
Du vel?« 

»En for hver Finger !« svarte han mørk og treven : »jeg 
veed ikke, hvad jeg skal gjøre med dem. Man har ondt ved 
at holde Klæderne paa Kroppen af dem ; at holde . Nogen 
frem til Studeringer, det er plat umuligt. Hvad skal der 
blive af dem?« 

Nu kom hans Kone med Theen; jeg hilste. 

»Kjender Du ham?« spurgte Ruricolus hende: »det 

er den Samme, som engang dyppede Dig i Bækken ved 
Svirumgaard.t 

Ja, i Sandhed ! det var hende ; men ak, ogsaa hun, hvor 
forandret baade af Ansigt, Skabning og Væsen ! 

»Ej se!« sagde hun med et tvungent Smil og arran- 
gerede Thebordet : »Det glæder mig at se Dem igjen — 
det er længe siden, vi havde den Ære — maa jeg gi'e Fløde 
eller Rum?« 

Dog, hvorfor skulde jeg længer trætte Læseren med Be- 
skrivelsen af et Optrin, der paa mit varme Blod havde en 
ganske kremortartarisk Virkning? 

Saaledes kan Tiden udslette, dæmpe, tilintetgjøre Skjon- 
hed. Vid og Munterhed, og hvad den maaske kunde levne, 
det skal sikkerlig nok gaa under i Næringssorg, Tidens tro- 
faste Medarbejder. 

I graat Humør forlod jeg tidlig den følgende Dag min 
stakkels rustificerede Ven, drøvtyggende paa det lidet op- 
byggelige, forslidte Emne: 

uTempora mutantur et nos mutamur in illis : 

Tiden foranderlig er og forandrer os Alle tillige.« 



DEN SVENSKE MAJOR 

(1828) 



i den lille By Boeløse i Fyen er blandt andre en 
Gaard, der i flere Aarhundreder er gaaet fra Fader til Søn 
og saaledes skiftevis beboedes af en Peder Klausen og en 
Klaus Pedersen. 

Hvo der nu ejer den, veed jeg ikke; men i Svenske- 
krigen 1658 og 59 var det rigtig en Peder Klausøn. Samme 
Peder Klausøn havde en vidunderlig smuk Datter. Hvad 
hun hed, har Ingen sagt mig; men jeg vil paa min egen 
Regning kalde hende Sigrid. 

Kong Carl den Tiende af Sverig gjæstede det stakkels 
Danmark. Han var slem at beværte og hans Folk ikke 
mindre ; hvor de spiste, gjorde de virkelig rent Bord ; thi 
naar de havde fyldt Vommen med Mad og Drikke, fyldte 
de Lommerne bagefter med Sølvskeer, Bægere og Alt, hvad 
der ellers fandtes af ædelt Metal. Tilmed havde de ogsaa 
andre fæle Unoder, der gjorde, at mange smukke Koner og 
Piger krøb i Skjul for dem. 

Da de under Vinterens Hjerte drog herind, var man 
ikke saa rigtig belavet paa deres Komme. Hvem der var 
meget ræd, maatte flygte over Hals og Hoved og lade Hus 
og Hjem i Stikken. Blandt disse var og den ærlige og 

velbyrdige, om ikke mandhaftige, Herre til Billeskov. Han 
tog med sig, saameget han kunde føre, og overlod Resten 
med Gaard og Gods til sin Forvalter; men det var just 
Peder Klausen i Boeløse. 

Denne meget ærlige, skjøndt ikke velbyrdige Mand 
overlod sit eget Hus til sin Kone og tog selv sit Standkvar- 
teer i Husbondens. Deres Datter, skjøn Sigrid, var paa 
samme Tid i Huset hos Præsten, hvis Kone laa dødelig syg, 
saavel for at se Præstekonen, hendes Søskendebarn, tilgode, 
som for at hjælpe Præsten tilrette med Husvæsenet. Saa- 
vidt jeg veed, hed han Reutze; men var det ikke ham, saa 
var det en Anden ! 

Nu kom Svensken over det lille Bælt og udbredte sig 
som en Strøm over Fyens Land. Det gik strygende ned 
til Øens sydøstlige Kant, hvorfra Overgangen til Langeland, 
Lolland, Falster og videre til Sælland siden skulde gaa for 
sig. Den ene Hob afløste den anden, og Alle plyndrede 
de; tilsidst maatte der kun blive Lidet tilbage. Den første 
Indkvarteringsnat døde Madam Reutze, men ikke i Ro; thi 
storstøvlede Ryttere trampede omkring i alle Værelser, sang, 
bandte, hujede og slc^ istykker. Den sorrigfulde Præst 
maatte lade dem raade, som de vilde; han sad med liden 
Sigrid ved sin døende Ægtefælle^ Seng, modtog hetndes 
sidste Haandtryk og tillukkede hendes brustne Øjne. 

Om Morgenen forlod Rytterne det forstyrrede Hus. 
Skabe og Kister fandtes opbrudte og tomme efter dem. 
Men Præsten havde endda forvaret sit bedste Sølvtøj, Lin- 
ned og rede Penge. Næste Dag kom Soldater; de vare 
ikke et Haar bedre, og den arme Mand maatte kjøbe dem 
fra sig med et Dusin Sølvskeer og et Par Haandfulde rede 
Penge, ellers vilde de have brændt Huset af cver ham. 

Aftenen hertil kom en tredie Trop. Ogsaa hos denne 
maatte Bopæl og Liv ranzoneres med klingende Væsen. Før 

de drog ud, ransagede de alle Værelser. To af dem kom 
ind i Ligstuen. De studsede lidt; men den Ene spurgte 
Sigrid, der stod ved Hovedet, hvo det var, som laa Lig. 

Hun sagde det. 

»Fru Pastorinden,« raabte den vilde Kriger, »trænger 
ikke længer til Klæder; det var Synd, saa fint et Lagen 
skulde raadne i Jorden !« 

Dermed rev han alle Jordeklædeme af hende, svøbte 
dem sammen og gik sin Vej. Med grædende Taarer og 
et beklemt Hjerte klædte Sigrid paany Liget i dets Grav- 
stads, og hun og Enkemanden ventede under stor Angst og 
inderlige Bønner den næste Indkvartering. 

Denne var endnu værre end nogen af de foregaaende. 
Med blottede Kaarder aftvang de Hr. Reutze næsten Alt, 
hvad han af sine Ejendomme endnu havde tilbage. End- 
ogsaa Liget blev anden Gang berøvet sine Klæder og for- 
ladt nøgen i Kisten. Nu var der Ro to Dage og en Nat, 
og dette Mellemrum benyttede Præsten til at faae sin Kane 
i Graven. 

Da stormede en Sværm Polakker ind i den øde Gaard. 
Præsten, som befrygtede det Værste, lod skjøn Sigrid skjule 
sig i en lønlig Krog inderst i Jordkjælderen, hvorhen han 
havde bjerget den sidste Rest af Penge, Linned og 
Klæder. 

Da Barbarerne fandt Huset tomt, begyndte de at ville 
true Præsten til at vise dem, hvad de endnu formodede, at 
han havde gjemt. Til ingen Njrtte forsikkrede han, at deres 
Forgængere allerede havde berøvet ham Alt. De satte nu 
deres Trusler i Værk og begyndte Torturen ; de udstrakte 
ham paa Jorden og hug ham over de blotte Skinneben med 
store Stokke. 

Han udholdt standhaftigen alle de skrækkelige Pinsler, 
mere af Frygt for den dejlige Sigrids Ære end for at redde 

sin Smule Ejendom. En af Bødlemej større, stærkere og 
grummere end de andre, greb et Mangeltræ og raabte : »I 
slaa som Hallunker ; lad mig komme til, saa skal han nok 
føle det !« 

Med disse Ord slog han den ulykkelige Mand med den 
skarpe Kant af Mangeltræet saa haardt over Benet, at det 
knækkedes. 

»Bekjender Du endnu ikke,« skreg han, »hvor Du har 
skjult dine Tiendepenge og dit Offer, skal jeg gjøre det andet 
Ben ligesom det første; saa halter Dii ikke.« 

Den ædle Præst tav og anbefalede i et smerteligt Hjerte- 
suk Gud sin arme Sjæl. Da slog Uhyret til og forlod ban- 
dende med sine Kamerater den lemlæstede Mand. 

Længe laa han i denne pinagtige, hjælpeløse Tilstand, 
før de bortflygtede Gaardsfolk kom tilbage, fik ham bragt 
tilsengs, mere død end levende, og den stakkels kvindelige 
Fange paa hans Angivelse fremdraget af hendes Skjul. 
Neppe var dette skeet, førend en ny Trop rykkede ind. 
Tillykke var dette bedre disciplinerede Folk og komman- 
derede af en menneskelig og veltænkende Officer. Saasnart 
han saae Præstens Tilstand og hørte, hvorledes han var med- 
handlet, lod han ham ved Bataillonens Feltskær forbinde og 
besørgede ham plejet paa det Omhyggeligste. 

Denne svenske Officer — en Major Lindqvist, Lund- 
qvist, Strømqvist eller saadan Noget — var en kjøn, stille 
Mand med noget vist Tungsindigt i sit Aasyn, hvilket — 
vil man sige — især skal gjøre Pigerne blødhjertige. Kri- 
gen lod ikke til at være hans egentlige Fag, han syntes at 
være skabt for fredeligt Liv og huslig Lykke; og man kunde 
gjeme antage, at hans Melankoli rejste sig deraf, at dette 
hans Hjertes Ønske hidtil var ham nægtet. Og skulde det 
nogensinde opfyldes, maatte det nu vel være paa Tiden; 
thi han var ikke langt fra de Fyrretyve. 

Det var ikke sært, at han saavel for sin mod Præsten 
udviste Menneskekjærlighed som for sit nette og adstadige 
Væsen snarlig kom i dennes Kridthus. Ligesaa naturligt var 
det, at han af skjøn Sigrid blev begegnet med Agtelse og 
Velvillie ; og det varede ikke heller længe, inden han virkelig 
syntes at høre til Familien. 

Hans Regiment, der var det sidste af Bagtravet, fik 
Befaling at blive tilbage i Fyen og holde denne besat, 
medens Kong Carl med den øvrige Hær drog flere Erob- 
ringer imøde. Derved forlængedes hans Ophold i Præste- 
gaarden til større Gavn for Velærværdige Hr. Reutze end 
for ham selv og den dejlige Sigrid ; thi kortelig at berette, 
der opstod hos Begge en gjensidig Tilbøjelighed, som Ingen 
af dem syntes at mærke, før det var bagefter. 

Den, som først opdagede Noget baade hos sig selv og 
hos den Anden, var Majoren, men det var Synd at sige, at 
han førte sig sligt til Nytte; meget mere tiltog hans Til- 
bageholdenhed i samme Grad, som den stakkels Sigrid i 
sit Hjertes Uskyldighed viste sig ømmere og fortroligere. 
Kun Sukke, men intet Elskovs Ord kom over den veltæn- 
kende Krigsmands Læber, og ofte blev Pigens milde Blik 
besvarede med nedslagne Øjne og et Par bittersøde Taarer. 
Det var ikke enhver Officer, der skulde baaret sig saa en- 
foldig ad, allermindst i et fremmed Land. 

Det Samme mente ogsaa alle Bataillonens Officerer, som 
hverken vare enfoldige eller blinde; ja En og Anden prø- 
vede vel paa at udstikke den taabelige Major; men det var 
forgjæves Møje, i de smaa uskyldige Pigehjerter er kun eet 
Rum. De Herrer Lieutenanters Galanterier bleve enten slet 
ikke forstaaede eller med Kulde afviste; og videre turde 
Ingen af Ærbødighed og Agtelse for Chefen gaa. Men der 
var endnu En tilbage, som hverken af denne eller andre 
Grunde behøvede at genere sig. 

Vinteren var forbi, og Foraaret begyndte at melde sig 
med Lærkesang og Alt, hvad dertil hører. Da kom Regi- 
mentsobersten første Gang i Præst egaarden. Han var en 
ung Mand, en smuk Mand og en grevelig Mand; og han 
havde erobret flere kvindelige Hjerter end hans Herre, Kong 
Carl, Fæstninger. 

Da han i al sin Stads og krigerske Skjønhed kom -an- 
sættende, gjorde skjøn Sigrid store Øjne og Majoren sure 
Øjne; men Pigebetvingeren forlibte Øjne. Grev Løvenhjelm 
eller Oxenhjelm eller hvad det var, han hed, begyndte ufor- 
tøvet med Smiger og Komplimenter at drage den første 
Parallel. 

Majoren mærkede det og frygtede for, at Approcheme 
snart vilde lede den sejerrige og erfarne Fjende nærmere 
til Fæstningen. Hvad skulde han gjøre? Aabenbar turde 
han ikke forstyrre Oberstens Belejringsarbejder ; men deri- 
mod stræbte han lønligen at nedrive hans Brystværn og fylde 
hans lumske og forborgne Løbegrave. 

Han talte desaarsag hemmelig med Præsten og gjorde 
ham ret nøje opmærksom paa den Fare, hvori hans unge 
og uerfarne Jomfru svævede, og raadede ham — som det 
Sikkreste — at fjerne hende fra den farlige Fjendes Øjne, 
samt derhos med sin præstelige Værdighed og faderlige An- 
seelse at advare og formane hende til Opmærksomhed paal 
sig selv. 

Jeg kan ikke her lade ubesvaret en Anmærkning, som 
mangen Læser, maaske og Læserinde vil gjøre: ;» Majoren 
vidste jo, at skjøn Sigrid var ham god ; hvi kunde han da 
være saa ængstelig for hende? hvor kunde han tænke saa 
slet om hende?« Hr. Læser! Majoren elskede! og har De 
selv elsket, saa veed De, at sand Kjærlighed er bly, beskeden, 
mistroisk med Hensyn til egen Elskværdighed og frygtsom. 

ja ængstelig med Hensyn til den elskede Gjenstand : mere 
behøver jeg ikke at sige. 

Nu da, det var strax efter Middagsmaaltidet, at denne 
Aftale blev gjort; hele Eftermiddagen havde Obersten nok 
at bestille med Tjenestesager, men ved Aftensbordet savnede 
han rigtig den skjønne Sigrid. Præsten svarte, at hun var 
upasselig og derfor ikke kunde lade sig se. Obersten trak 
med Læberne som til Smil; men druknede dette hurtig i 
et Bæger af sin egen medbragte Vin. 

»Det vil smerte mig,« sagde han galant, men alvorlig, 
»om den unge Dame just skulde blive syg ved min An- 
komst; befinder hun sig ikke bedre imorgen, skal jeg sende 
Regimentslægen herhid; det er en duelig Mand, der ogsaa 
forstaaer sig paa indvortes Sygdomme.« 

Nu gik Samtalen over paa andre Gjenstande. 

Den følgende Dag lod Sigrid sig heller ikke se ved 
Frokosten. Obersten gjentog sit Tilbud fra forrige Aften; 
Præsten gjorde mange Undskyldninger, for at slippe fri for 
denne Naadesbevisning, forsikkrede, at hendes Upasselighed 
Intet havde at betyde, og at ialtfald, hvis det skulde blive 
værre, kunde Regimentslægen tidlig nok kpnsuleres. Ober- 
sten bed sig i Læberne, og derved blev det. 

Middagen gik forbi, og der var for Regimentschefen i 
Præstegaarden Intet videre at bestille. Han maatte nu til- 
bage i sit Kvarteer; Hestene bleve førte frenu 

»Veed De hvad?« sagde han pludselig til Majoren. 
»Jeg troer, vi To engang ville bytte Logis; man kedes ved 
at ligge saalænge paa eet Sted !« her lagde han Hatten bort 
— »Hr. Pastor! I er en vakker Vært, jeg bliver hos Jer, 
og I, Hr. Major, behager at sende mig al min Sibensak her- 
ned — I kan afbenytte min Hest — hils Forvalteren paa 
Gaarden I det er en. flink Mand.« 

Majoren blegnede. Men her var ingen Indvendinger 

at gjøre, han bukkede og adlød. Med et betydende Blik 
til Præsten og et varmt Haandtryk steg han tilhest og bad 
Jomfruen hilse. 

Men den omtalte Gaard var netop Billeskov, og For- 
valteren var altsaa den gode Peter Klausøn, skjøn Sigrids 
Fader. Han havde været saa snild, af Anføreren for Avant- 
garden at tilkjøbe Gaarden en Sauvegarde; det havde rigtig- 
nok kostet et stort Sølvbæger fuldt af ægte Mammon, hvilket 
han til dette Øjemed havde udbedet sig af den bortdragende 
Herre; men saaledes blev ogsaa Gaarden bestandig skaanet 
for Plyndring og modtog ikke anden Indkvartering end 
Regiments- eller Bataillonschefer med deres Tjenere. 

Peder Klausøn studsede, da han, istedetfor sin unge 
lystige Hr. Greve, saae den ham ubekjendte Officer indtage 
hans Plads; men beklemt om Hjertet blev han ved nogle 
Dage derefter at erfare den rimelige Grund til saadan Om- 
bytning, 

Saasnart nemlig den sørgmodige og ordknappe Major 
hørte, hvo der var hans Vært, at det var den ømt og lønligt 
Elskedes Fader, lod han ham ikke længe blive uvidende om, 
i hvilken farlig Stilling Datteren befandt sig. 

»Jeg har kjendt Eders Datter,« sagde han tilsidst, »nu 
et Par Maaneder; hun er en uskyldig og meget sædelig 
Pige; men jeg kjender ogsaa min Chef, og — kort sagt, I 
gjorde bedst i at tage Eders Datter her hjem.« 

Peder Klausøn takkede vel Majoren for det givne Vink, 
men saae dog lidt mistroisk til ham og tænkte ved sig selv: 
»Saaledes snakke de Ræve for de Gæs; enten Ræven eller 
Ørnen tager min Gaas kan være mig lige kr^tigt.« Dog, 
det var jo altid sikkrest at have Datteren hos sig under 
umiddelbart Opsyn. 

Han takkede desaarsag Majoren for hans velmente 
Raad og spurgte, hvorledes han bedst skulde afbenytte det. 

»Det Rigtigste,« svarte denne, »er, at I gaaer selv der- 
ned og forlanger Eders Datter paa en eller anden Grund, 
som I nu bedst kan ophitte.« 

Den gode Peder Klausen nikkede, saa den brede Hat 
sank ned og skjulte det halve Ansigt; dernæst rystede han 
næsten umærkeligt med Hovedet, men sagde Intet. 

»Hvad I vil gjøre, det gjør snart!« sagde Majoren, og 
som opvækket af en Drøm drejede Peder Klausøn sig hur- 
tigt om, gik ind, iførte sig en Stadskofte, ombandt sin Hals 
med et langt hvidt Klæde, hvis befryndsede Ender hang 
ned til midt paa Brystet, tc^ en messingknappet ti Kvar- 
teer lang Stok i Haanden og vandrede afsted til Præste- 
gaarden. 

Han ankom i Middagslavet. Da han traadte ind i 
Stuen, sad alle Mand tilbords; øverst Hr. Greven, ved hans 
Højre skjøn Sigrid, ved Siderne ti, tolv svenske Officerer og 
nederst hans Velærværdighed, Hr. Reutze. 

Sigrid rejste sig og rødmede af Glæde over at se sin 
kjære Fader, men blegnede strax derpaa ved Tanken om 
sin Stilling, hvis Farlighed allerede var bleven hende ind- 
lysende. 

»Ej, ej I Hr. Vært!« sagde Greven og tømte sit Bæger, 
»skal man se Eder her? kommer I for at besøge Eders Dat- 
ter? hun har været en Smule Patient; men som I nu selv 
kan overbevise Eder om, er hun i ønskelig Bedring.« 

Peder Klausøn drejede paa sin Hat og sagde: »det er 
mig meget belejligt; thi jeg behøver hende nødvendig paa 
Gaarden, da Husholdersken og begge Kammerpigerne ere 
blevne syge.« 

»Se, se!« smidskede Greven, »naar er den Sygdom paa- 
kommet dem?« 

»Strax efter at I var rejst!« svarte Forvalteren. 

Greven slugte hastig nogle Mundfulde. »Eders Dat- 

ter,« sagde han, »kan ligesaalidt undværes her, og« — han ^ 
slængte Skeen og saae stivt paa ham — »troer I ikke Eders 
Datter ligesaa tryg under min Beskyttelse som under Ma- 
jorens ?« 

»Vel det, vel det!« svarte Peder Klausøn, »men det er 
ej heller derfor, jeg begjærer hende; det er ikke for hendes, 
men for min Skyld, og I vil dog vel ikke, naadige Herre, 
forholde en Fader hans Barn?« 

Greven trak ærgerlig Øjenbrynene ned og sagde: 
»Ingenlunde, min Kjære! men hvo skal saa holde Hus her 
for os og vor Pastor? Vi behøve ogsaa en Husmoder — 
hvad siger I selv, min vakkre Pige?« 

Faderen blinkede hemmelig til hende. 

Hun forstod Vinket og mærkede godt Hensigten af hans 
Komme; maaske bevægedes hun og af JL,ængsel efter en vis 
Anden. 

»Dersom Eder saa synes, ædle Herre!« sagde hun, 
»kunde jeg jo paa et Par Dages Tid tage op til Gaarden, 
og naar Alt der er sat i Skik, naar maaske de Syge komme 
sig eller en Anden kan faaes, kommer jeg her tilbage.« 

»Godt !« svarte Greven smilende, »siden det er Eders 
egen Begjæring — Eder kan jeg intet nægte. Dog, Noget 
for Noget, om Venskab skal holdes; Eders Papa bliver her 
som Gidsel, til vi se Eder igjen.« 

Peder Klausøns Ansigt formørkedes; han mente, at 
hans egen Nærværelse paa Billeskov var ogsaa nødvendig; 
han mente, at hans Ord og Tilsagn nok stod til Troende; 
men Greven var nu engang af en anden Mening, og den 
blev altsaa taget til Følge. Datteren blev sendt under 
Eskorte, og Faderen blev tilbage som Arrestant. 

Med en Glæde, der ikke let lod sig dølge, modtog Ma- 
joren den fra Forføreren saa lykkeligt undslupne Pige; og 
hendes Fryd ved dette Gjensyn lod sig end mindre mistyd^ 

af den altfor lykkelige Elsker, der nu paa det Nærmeste, 
forrasket af sit eget Hjerte, ved en Kjærligheds-Erklæring 
havde handlet lige imod sine ædle og højmodige Grund- 
sætninger. Allerede vare hans Arme udstrakte til en Omfav- 
nelse, da han endnu i rette Tid besindede sig og atter lod 
dem synke. 

Men Sigrid, hvem Faderen ved Skilsmissen i Præste- 
gaarden havde erklæret, at hun maatte betragte Majoren som 
sin Dyds og Æres Frelser, greb dennes Haand og trykkede 
den med Inderlighed til sine Læber. 

Forvirret, kæmpende med sig selv, kunde han neppe 
sandse at faae Haanden tilbage; men at han ikke indløste 
den uden et lønligt Tryk og et Kys paa Pigens Pande, det 
vil man vel tilgive den saare nøjsomme Kriger. At skjøn 
Sigrids Pande blev saa rød, som om den var stukken af en 
Myg, det vil man vist ikke heller tilregne Majoren, som om 
han skulde have kysset altfor heftigt; tvertimod, det var 
neppe, han berørte den jomfruelige Pande. Om mere end 
Panden rødmede af det faure Ansigt,, skal jeg lade være 
usagt; thi den blufærdige Mø bøjede det strax ned mod den 
heftigt bølgende Barm. 

Med heltemodig Selvovervindelse endte Majoren dette 
fristende Optrin med at spørge efter Peder Klausøn. Ved 
dette Spørgsmaal delte sig Pigens Følelser, og den ene Halv- 
del tog en anden, Datteren værdig. Retning. Hun fortalte 
med Bekymring, hvad hendes Befrielse havde kostet, og 
hvor slibrigt Sagerne stod for dem Begge. 

Majoren lagde Haanden paa den rynkede Pande; men 
inden det lykkedes ham at udgrunde noget Raad, traadte 
Peder Klausøn selv ind i Stuen, svedig, pustende, uden Sko 
og med sønderreven Hat. Han modtoges af Datteren med 
et Glædesskrig og af Majoren med et Forundringsraab. Saa- 
snart han kom tilaande, fortalte han paa deres gjentagne 

Spørgsmaal, hvorlunde han havde ranzoneret sig selv ved 
følgende Puds : 

Da han betænkte, at Sigrid blot for en Dag eller to var 
bragt i Sikkerhed, og at en værre Udvexling snart uund- 
gaaeligt vilde finde Sted, besluttede han uden Ophold at 
flygte til Gaarden, for at skaffe baade sig og Datteren et 
tryggere Skjul. Til den Ende bad han om Tilladelse til at 
gaa ud i et vist Ærende; han fik den, men tillige tvende 
Soldater til Bevogtning. Da han var kommen udenfor 
Præstegaarden, nærmede han sig den kun et Hundrede Skridt 
derfra værende Skov, der næsten uafbrudt strækkede sig op 
til Billeskov Hauge. 

»Hvorhen?« raabte Soldaterne. 

»Til Buskene,« svarte han rolig. 

»Behøves ikke !« sagde den Ene, »expeder Jer, hvor 
I er!« 

Han var da midtvejs imellem Gaarden og Skoven. 

»Som I ville,« svarte han; »men høflige Folk vende 
sig om; det er ikke anstændigt, at^I staa saaledes og glo 
paa mig.« 

Uden at sige Noget vendte Soldaterne ham Ryggen. 

Dette Øjeblik benyttede han til at drage Skoene af og 
med al mulig Hurtighed at tage Løbet ad Skoven til. Sol- 
daterne mærkede ikke hans Flugt, før han var Skoven paa 
fem eller sex Spring nær. Vel skreg de nu og sendte deres 
Kugler efter ham ; men den ene gik forbi, og den anden rev 
blot en bred Lap af hans bredskyggede Hat. Nu kastede 
de Geværerne og søgte at indhente ham ; forgjæves ! han be- 
nyttede det korte Forspring og sit Kjendskab til Skoven saa 
vel, at de snart maatte opgive Jagten, for ganske slukørede 
at melde Obersten det Passerede. 

»Jeg er kommen,« endte han, »for at frelse min Datter; 

St. St. Blicher: Noveller. 28 

jeg selv maa opfylde Pligten mod min Herre og blive her, 
enten Obersten saa vil respektere Sauvegarden eller ikke.« 

Majoren rystede paa Hovedet og sagde: »Kjender jeg 
ham ellers ret, kunne vi snart vente ham; dersom I derfor 
veed et Skjul, saa ty derhen med Eders Datter! Jeg skal 
imidlertid, bedre end I selv er istand til, varetage Eders 
Pligt og beskytte Gaarden. Naar han mærker, at I ikke 
er her, tør han maaske give sig tilfreds.« 

Peder Klausøn trykkede med taknemmelige Taarer den 
ædle Krigers Haand og lovede snart at lade ham høre fra sig. 
Sigrid kastede for sidste Gang sine skjønne, taarefyldte Øjne 
paa den elskede Mand, og han trykkede hende en lille Fin- 
gerring i Haanden med de Ord : »Til Erindring, skjønne 
Sigrid ! om vi aldrig mere skulle se hverandre.« 

Han vendte sig hurtig om og gik med Haanden for Øj- 
nene ind i sit Værelse. — Fader og Datter forsvandt. 

Det varede kun faa Minuter, inden Obersten kom fa- 
rende og spurgte efter begge de Flygtende. 

Paa Majorens Forsikkring, at han ikke vidste, hvor de 
var, fnøs han af Harme, anraabte mange tusinde Tylter og 
Tønder af de sorte Engle, rumsterede og ledte i hver en 
Krog oppe og nede i Slottet, lod Haugen og Skoven og de 
nærmeste Huse gjennemsøge. Til ingen Nytte, det skjønne 
Bytte var sluppet ham af Hænderne; hun var borte, og hun 
blev borte ; ej engang paa Faderen kunde han nu udøse siri 
Hævn; men til Majoren saae han længe med mistroiske 
Blikke. 

Dog efter nogle Dages Forløb fik han Andet at tænke 
paa, da der pludselig kom Ordre til at bryde op og følge 
Hovedhæren. Den dejlige Sigrids Billede fortrængtes snart 
af Andre, og Majoren var vel den Eneste, der. med dette uud- 
slettelig indgravet i sit Hjerte forlod Boeløse. 

Nu ville vi ogsaa for et Par Aar forlade denne lille 

By, saavelsom Oberst, Major og hele den svenske Armee, 
og først i Aaret 1660, efterat Freden er sluttet, vende til- 
bage til Skuepladsen for denne sandfærdige Begivenhed. 

Og finde vi da den gode Peder Klausøn siddende 
ganske alene paa en Træbænk under Lindetræet udenfor 
sin Dør i merbemeldte Boeløse. Han seer baade ældre og 
mere alvorlig og sagtfærdig ud> end da han løb omkap med 
de svenske Soldater. Han synes med dyb Sorrig at savne 
Noget, og saa gjøre Flere end han. 

Se! ind i Gaarden og lige henimod ham ride i fuldt 
Trav tvende Krigere. Den Forreste er iført en blaa Kjole 
og gule Underklæder; hvide Hejrefjedre flagre fra hans 
høje Hat — ganske rigtigt! det er vor svenske Major, det 
er ham selv; hans Rideknægt er det, som følger ham. 

Han springer af Hesten, griber den maalløse Peder Klau- 
søns Haand og* siger med hjertelig Glæde : 

»God Dag, god Dag! min gamle, værdige Ven! Denne- 
gang kommer jeg ikke som Fjende til det kjære lille Boe- 
løse, men i et ret venligt og fredeligt Ærende — hvor er 
Eders elskværdige Datter? Hvor er min dyrebare Sigrid? 
er hun endnu fri, og mindes hun mig? To hundrede Mile 
har jeg redet fra mit Hjem, for at bejle til den dydige Piges 
Haand — siig mig, hvad tør jeg haabe?a 

Peder Klausøn svarer Intet, men han knuger Majorens 
Haand, og Taarer tindre i hans Øjne. 

»For Guds Skyld !« siger Svensken blegnende, »hvad 
er der hændet? hvor er Sigrid?« 

Peder Klausøn løsriver sin Haand; den frembristende 
Graad sætter alle hans Ansigtsmuskler i bævende Bevægelse. 
»Der!« hulker han og peger op til Kirkegaarden. 

Da skjælver den arme Fremmede; med et dybt Hjerte- 
suk udstønner han et ængsteligt: »død?« 

»Ja!« svarer den ynkværdige Fader, »hun længtes efter 

28* 

en Ven, hvem hun aldrig mere ventede at skue i dette Liv; 
hun hentæredes som et knækket Blomster — for tre Maa- 
neder siden begrov jeg hende ved Moderens Side — Eders 
Ring, Hr. Major ! har hun med sig i Graven.« 

Og se ! den ædle Krigsmand græder, han omfavner Pe- 
der Klausøns Hals og kysser ham ; han tager begge hans 
Hænder og trykker dem til sit Bryst — han vender sig, staaer 
tilhest og rider sin Vej ; men ikke som han kom, munter og 
rask; nej, Fod for Fod skrider Hesten ud af Gaarden; han 
selv sidder med nedbøjet Hoved og begge Hænderne paa 
Sadelknappen — Rideknægten følger ham langsomt efter og 
tørrer sine Øjne. 

Men Peder Klausøn løfter sine Øjne og sine foldede 
Hænder mod Himmelen, lader dem atter synke, sukker, ven- 
der sig og gaaer ind i sit sørgelige Hus. 



HOSEKRÆMMEREN 

(1829) 



„Den største Sorg i Verden her 

Er dog at miste Den, man har kjær." 

Otundom naar jeg har vandret ret langt ud i den store 
Alhede, hvor jeg kun har havt den brune Lyng omkring og 
den blaa Himmel over mig ; naar jeg vankede fjernt fra Men- 
neskene og Mindesmærkerne om deres Puslen hernede, der 
i Grunden kun er Muldvarpeskud, som Tiden eller en og 
anden urolig Tamerlan engang jevner med Jorden; naar 
j g svævede hjertelet, frihedsstolt som Beduinen, hvem intet 
Hus, ingen snevert begrændset Mark fængsler til Pletten, 
men som ejer, besidder Alt, hvad han seer, som — 
ikke boer — men lysterer, hvor han vil; naar da mit 
vidt omsvævende Blik i Kimingen skimtede et Hus og saa- 
ledes ubehageligen standsedes i sin lette Flugt: stundom op- 
stod da — Gud forlade mig denne Flyvetanke, thi Andet 
var det dog ikke — det Ønske : gid denne Menneskevaaning 
var borte ! der trættes, der kives de ogsaa om Mit og Dit ! 
— Ak ! den lykkelige Ørken er baade min og din, er Alles, 
er Ingens. — En Forstmand skal have foreslaaet at forstyrre 
hele Kolonianlægget, plante Skov paa Beboernes Marker og 
i deres sløjfede Byer; mig har stundom den langt umenneske- 

ligere Tanke paatrængt sig: hvad om her endnu havde været 
Ijmggroet Hede, den samme som for Aartusinder siden, ufor- 
styrret, uomrodet af Menneskehænder! Men, som sagt, jeg 
mente det ikke alvorligt. Thi naar jeg udmattet, mødig, 
smægtende af Hede og Tørst, med smertelig Længsel tænkte 
paa Araberens Telt og Kaflfekjedel : da takkede jeg Gud, 
at et lyngtækt Hus — om end milelangt borte — forjættede 
mig Skygge og Vederkvægelse. 

Og befandt jeg mig saaledes for en Del Aar siden en 
stille varm Septemberdag langt ude i den samme Hede, som 
jeg i arabisk Forstand kalder min. Ingen Vind bevægede 
den rødmende Ljmg; Luften var lummer og døsig. De 
fjerne Bakker, som begrændsede Synskredsen, syntes at 
svømme lig Skyer omkring den uhyre Slette og antog mange 
vidunderlige Skikkelser af Huse, Taarne, Slotte, Mennesker 
og Dy; men alle af dunkle, uformede Omrids, ustadigt vex- 
lende som Drømmebilleder: snart forvandledes en Hytte til 
en Kirke, denne igjen til en Pyramide; hist hævede sig et 
Spir, her sank et andet ; et Menneske blev til en Hest og 
denne igjen til en Elefant; her gyngede en Baad og der et 
Skib med udspændte Sejl. — 

Længe forlystede sig mit Øje ved Beskuelsen af disse 
fantastiske Figurer — et Panorama, som kun Sømanden og 
Ørkens Indvaaner har Lejlighed at nyde — da jeg omsider 
træt og tørstig begyndte at lede om et rigtigt Hus blandt de 
mange falske; jeg ønskede ret inderligt at bortbytte alle mine 
prægtige Feslotte for en eneste menneskelig Hytte. 

Det lykkedes : jeg opdagede snart en virkelig Gaard 
uden Spir og Taarne, hvis Omrids bleve tydeligere og skar- 
pere, jo nærmere jeg kom den, og som, flankeret af Tørve- 
stakke, saae langt større ud, end den virkelig var. 

Dens Beboere vare mig ubekjendte. Deres Klædedragt 
var fattig, deres Husgeraad tarveligt; men jeg vidste, at 

Hedeboeren tidt gjemmer ædelt Metal i et umalet Skrin eller 
i et u-^selt Hængeskab og en tyk Tegnebog indenfor en lappet 
Kofte; da derfor mit Blik ved Indtrædelsen faldt paa en 
Alkove, fuldstoppet med Strømper, formodede jeg ganske 
rigtigt, at jeg befandt mig hos en velhavende Hosekræmmer. 
(I Parenthes være det sagt, at jeg ingen fattige kjender.) 

En halvgammel, graahærdet, men endnu kraftig Mand 
rejste sig fra Skiven og bød mig Haanden med de Ord : 
»Velkommen ! — med Forlov at spørge, hvor er den gode 
Ven fra?« 

Man opholde sig ikke over saa ufint og ligefremt et 
Spørgsmaal ! Hedebonden er ligesaa gjæstfri, men lidt mere 
nysgjerrig end de skotske Lairder, og i Grunden kan man 
ikke fortænke ham i, at han gjeme vil vide, hvem han be- 
værter. 

Da jeg havde fortalt ham, hvo og hvorfra jeg var, kaldte 
han paa sin Kone, der strax satte frem, hvad Huset for- 
maaede, og nødte mig med godhjertig Venlighed til at spise 
og drikke, skjøndt min Hunger og Tørst gjorde al Nøden 
overflødig. 

Jeg var midt i Maaltidet og midt i en politisk Sam- 
tale med min Vært, da en ung og overmaade dejlig Bonde- 
pige traadte ind, hvem jeg ufejlbarligen vilde have erklæret 
for en fra grusomme Forældre og et modbydeligt Ægteskab 
bortflygtet, forklædt Frøken, hvis ikke hendes rødladne Hæn- 
der og uforfalskede Bondemaal havde overbevist mig om, 
at ingen Travestering fandt Sted. Hun nikkede venligt, ka- 
stede et flygtigt Blik hen under Bordet, gik ud og kom snart 
igjen med et Fad Mælk og Brød, hvilket hun satte paa Gulvet 
med de Ord : »Deres Hund kan maaske ogsaa trænge til 
Noget.« 

Jeg takkede for hendes Opmærksomhed ; men denne var 
ganske henvendt til d^n store Hund, hvis Graadighed snart 

gjcwrde tomt Fad, og som nu paa sin Vis takkede Giverinden 
ved at stryge sig ind til hende; og da hun lidt ængstelig 
løftede Armen i Vejret, misforstod Chasseur denne Bevægelse, 
gjorde adroit og trængte den skrigende Pige baglænds hen 
mod Alkoven — jeg kaldte Hunden af og udtydede hende 
hans gode Mening. 

Ikke skulde jeg have hendraget Læserens Opmærksom- 
hed til et saa trivielt Optrin, undtagen for at anbringe den 
Bemæikning: at Alt klæder de Smukke godt; thi virkelig 
fremviste denne Bondepige i Alt, hvad hun sagde og foretog 
sig, en vis naturlig Ynde, som ingenlunde kunde skrives paa 
Koketteriets Regning, undtagen man saaledes vil benævne et 
medfødt, uvitterligt Instinkt. 

Da hun havde forladt Stuen, spurgte jeg Forældrene, om 
det var deres Datter. De bejaede det, med Tillæg, at hun 
var eneste Barn. 

»Hende beholde I vist ikke længe,« sagde jeg. 

»Gud bevare os, hvorledes mener De det?« spurgte Fa- 
deren; men et selvbehageligt Smil viste, at han nok forstod 
min Mening. 

»Jeg tænker,« svarte jeg : »at hun neppe vil mangle 
Bejlere.« 

»Hm!« brummede han: »Bejlere kan vi faae nok af; 
men om de due Noget, det var det, vi skulde snakke om. 
At fri med et Lommeuhr og en sølvbeslagen Pibe, kan ikke 
gjøre Sagen klar; der vil Mere til at kjøre end at sige Hyp! 

— Saamænd !« vedblev han, støttende begge Næver paa Bor- 
det og bukkende sig for at kikke ud af det lave Vindue: 
»kommer ikke der En af dem — en Faaredreng, der nys er 
klavret op af Lyngtoppene — hæ, en af de Kumpener, der 
rende omkring med et Par Dos' Hoser i en Tværsæk — dum 
Hund! frier til vor Datter med to Stude og halvtredie. Ko 

— jo lur ham ! — Stodder !« 

Al denne Udgydelse var ikke henvendt til mig, men til 
den Kommende, paa hvem han fæstede sit formørkede Blik, 
idet denne ad en Lyngvej vandrede ind mod Gaarden. Han 
var endnu saa langt borte, at jeg fik Tid til at udspørge min 
Vært om det unge Menneske og erfare : at han var en Søn 
af nærmeste Nabo — som Notabene dog boede over en halv 
Mil derfra — at Faderen kun ejede en liden Boel, hvorpaa 
han endda skyldte Hosekræmmeren to hundrede Daler; at' 
Sønnen havde nogle Aar gaaet omkring med uldne Varer og 
endelig havde vovet at bejle til den dejlige Cecil, men faaet 
et rent Afslag. 

Medens jeg anhørte denne Beretning, var hun selv kom- 
men ind; og hendes bekymrede Blik, der vexelvis delte sig 
imellem Faderen og Vandreren derude, lod mig gjætte, at 
hun ikke delte den Gamles Anskuelse af Sagen. — 

Saa snart den unge Kræmmer traadte ind ad den ene 
Dør, gik hun ud af den anden, dog ikke uden et hurtigt, men 
ømt og smerteligt Øjekast. 

Min Vært vendte sig om mod den Indtrædende, greb med 
begge Hænder om Bordbladet, som om han fandt et Støtte- 
punkt fornødent, og besvarede det unge Menneskes : »Guds 
Fred og god Dag!« med et tørt »Velkommen!« — 

Hin blev først staaende en Stund, lod sine Øjne løbe 
omkring i Værelset, udtrak derpaa af Inderlommen en To- 
bakspibe, af Baglommen en Pung, bankede Piben ud paa 
Kakkelovnen ved sin Side og stoppede paany. 

Alt dette skete langsomt og ligesom i afmaalt Takt, og 
min Vært forblev stedse ubevægelig i sin antagne Stilling. 

Den Fremmede var en meget smuk Karl, en ægte Søn 
af vor nordiske Natur, der driver langsomt, men kraftigt og 
varigt: lyshaaret, blaaøjet, rødkindet, hvis fintdunede Hage 
Ragekniven endnu ikke havde berørt, skjøndt han vist alle- 
rede var sine fulde tyve Aar. Han var paa Kræmmervis 

klædt fornemmere end en almindelig Bonde, end selv den 
rige Hosekræmmer, i Frakke og vide Benklæder, rødstribet 
Vest og blaatblommet Bomuldshalstørklæde — han var ingen 
uværdig Tilbeder af den skjønne Cecilia. 

Mig behagede han ydermere ved et blidt og aabent An- 
sigt, der vidnede om taalmodig Udholdenhed — et Hoved- 
træk i den cimbriske Nationalkarakter. 

Det varede én god Stund, inden Nogen af dem vilde 
bryde Tausheden. Endelig oplod dog Værten først sin Mund, 
spørgende langsomt, koldt og ligegyldigt: »Hvor gjælder 
Rejsen idag, Esben !« 

Den Tiltalte svarte, medens han i Mag slog Ild til sin 
Pibe og tændte den med lange Drag : »Ikke længer idag ; 
men imorgen vil jeg af sted til Holsten.« 

Herpaa blev atter en Pause, under hvilken Esben tog 
Stolene i Øjesyn og valgte en, paa hvilken han satte sig. 
Imidlertid kom Moder og Datter ind, den unge Kræmmer 
nikkede ad dem med en saa fuldkommen rolig og uforandret 
Mine, at jeg skulde have troet, den skjønne Cecilia var ham 
aldeles ligegyldig, hvis jeg ikke havde vidst, at Kjærligheden 
i et saadant Bryst kan være stærk, hvor stille den end lader; 
at den ikke er en Lue, som blusser og gnistrer, men en Glød, 
der varmer jevnt og længe. 

Cecilia satte sig med et Suk ved den nederste Bordende 
og begyndte ivrigen at strikke ; hendes Moder nedlod sig med 
et sagte : »Velkommen, Esben !« ved Spinderokken. 

»Det skal vel være paa Handelens Vegne?« tog Værten 
nu Ordet. 

»Som det vil byde sig,« svarte hans Gjæst: Æn faaer 
at prøve, hvad der kan være at tjene i Sønden. Min Be- 
gjæring er ellers, at I ikke vilde jage for stærkt med at gifte 
Cecil hen, inden jeg kommer tilbage og vi faae ?it se, hvor- 
dan min Lykke skal blive*« 

Cecil rødmede, men vedblev at stirre paa sit Arbejde. 

Moderen standsede Rokkehjulet med den ene Haand, 
lagde den anden i Skjødet og saae stivt hen paa den Talende ; 
men Faderen sagde, idet han vendte sig om til mig: »Mens 
Græsset groer, doer Horsemo^I Hvor kan Du forlange, at 
Cecil skal bie efter Dig? Du kan blive længe borte — kan 
hænde sig. Du kommer aldrig mer,« 

»Saa er det Eders Skyld, Mikkel Krænsen !« faldt Esben 
ind; »men det siger jeg Eder: dersom I tvinger Cecil til 
nogen Anden, gjør I stor Synd baade ipod hende og mig.« 

Dermed rejste han sig, rakte begge de Gamle Haanden 
og sagde dem et but Farvel. Til sin Kjæreste sagde han, 
men i en lidt svagere og blødere Tone : »Farvel, Cecil ! og 
Tak for alt Godt ! tænk paa mig til det Bedste, om Du ellers 
maa — Gud være med Dig 1 — > og med Eder Allesammen I 
Farvel !« 

Han vendte sig mod Døren, gjemte Pibe, Pung og Fyr- 
tøj, hver Del i sin behørige Lomme, tog Kjæppen og van- 
drede bort, uden endog en eneste Gang at se sig tilbage. — 
Den gamle Mand smilte som før; hans Kone udstødte et 
»Aa ja !« og satte Rokken atter i Gang ; men Taare trillede 
paa Taare ned over Cecilias Kinder. 

Jeg havde her den mest indbydende Anledning til at 
udvikle de Grundsætninger, der bør lede Forældre med Hen- 
syn til deres Børns Giftermaal. Jeg kunde have erindret dem 
om, at Rigdom ikke er nok til ægteskabelig Lyksalighed, at 
Hjertet ogsaa maa have sin Stemme, at Klogskab overalt 
tilraader at se mere paa RetskafFenl^ed, Flid og Dygtighed 
end paa Penge ; jeg kunde have foreholdt Faderen (thi Mode- 
ren lod i det mindste at være neutral) hans Haardhed mod 
den eneste Datter. Men jeg kjendte Almuen for godt til at 
spilde unyttige Ord paa denne Materie; jeg vidste, at For-' 
mue gaaer for Alt i denne Stand -r- og — mpn det er stort 

anderledes hos de andre Stænder? Jeg kjendte ydermere 
Bondens Fasthed, der gaaer lige til Haardnakkethed, i dette 
Punkt, og at han, i Kontroverser af denne Art med sine Over- 
mænd, ofte firer af og lader, som han gik over til deres Me- 
ning, saa man fristes til at tro ham overbevist og overvunden, 
naar han just er urokkeligst bestemt paa at følge sit eget 
Hoved. — 

Tilmed er der endnu en Betragtning, som byder mig, 
ikke ubuden at stikke min Finger imellem Kniv og Væg, 
mellem Dør og Karm, mellem Hammer og Ambolt, denne 
nemlig: mon ikke Rigdom alligevel er det reelleste af alle 
jordiske Goder? af dem NB., som efter Epiktets Inddeling 
»ere ikke i vor Magt.« 

Er Penge ikke tilstrækkelige Surrogater for alle sublu- 
nariske Herligheder? uforkastelige Repræsentativer for Mad 
og Drikke, Klæder og Husly, for Agtelse og Venskab, ja selv 
for en vis Grad af Kjærlighed? Er Formue endelig ikke det, 
som forskaffer de fleste Nydelaer, den største Uafhængighed? 
som erstatter de allerfleste Mangler? Er Armoden ikke den 
Klippe, hvorpaa baade Venskab og selve Kjærligheden ofte 
monne strande? — »Naar Krybben er tom, bides Hestene,« 
siger Bonden; og hvad sige de Andre, naar Elskovsrusen er 
bortdunstet og Hvedebrødsdagene forbi? Vistnok var det 
ønskeligt, at Amor og Hymen stedse kunde følges ad; men 
de ville dog helst have Pluto i Ledtog med sig. 

Efter saadan Anskuelse af Verden, som den er — mer 
fornuftig maaske, end Nogle vente og Andre ønske hos en 
Romanforfatter — vil man finde det konsekvent, at jeg ikke 
indblandede mig i Esbens og Cecilias Roman, saameget min- 
dre som samme fra den Førstes Side turde have været en 
ret fornuftig Spekulation, beregnet mindre paa Datterens 
Skjønhed og Hjerte end paa Faderens fuldproppede Alkove 
og tunge Hængeskab. Og skjøndt jeg vel vidste, at ren Kjær- 

lighed ikke er en ren poetisk Opfindelse, erkjendte jeg dog 
allerede dengang, at den fandtes oftere i Bøger end udenfor 
dem. — 

Da altsaa den skjønne Cecilia var gaaet ud — formodent- 
lig for useet at give Følelserne Afløb i en rigere Taarestrøm — 
henkastede jeg alene Jen Yttring : at det var Skade, den unge 
Knøs ikke sad varmere, eftersom det dog lod til, han var 
et skikkeligt Menneske og havde Godhed for Pigen. 

»Dersom,« lagde jeg til, »han engang kunde komme 
hjem igjen med en Snes gode Sedler*) — « » — og de saa vare 
hans egne,« lagde gamle Mikkel polisk til; »ja det var en 
anden Sag.« 

Jeg gik atter ud i min mennesketomme og sorgløse Hede. 
Langt borte til Siden saae jeg endnu Esben og Røghvirvlerne 
af hans Pibe . saaledes — tænkte jeg — uddamper hans 
Sorg og hans Kjærlighed; men den stakkels Cecilia? Jeg 
kastede endnu et Blik tilbage paa den rige Hosekræmmers 
Gaard og sagde ved mig selv: havde denne ikke ligget der, 
randt saa mange færre Taarer i Verden. 

Der gik sex Aar hen, inden jeg igjen kom paa denne 
Kant af Heden; det var et ligedant stille, varmt September- 
vejr som forrige Gang. Tørsten drev mig til Hus, og det 
traf sig saa, at Hosekræmmerens netop var det nærmeste. 

Ved at gjenkjende den gode Mikkel Krænsens ensomme 
Vaaning kom jeg først i Tanke om den smukke Cecilia og 
hendes Kjæreste ; og Nysgjerrigheden efter at vide, hvad Ud- 
fald denne Hedeidyl havde faaet, drev lige saa stærkt som 
Tørsten. Under slige Omstændigheder er jeg meget tilbøje- 
lig til at nticipere den virkelige Historie; jeg gjør mine 
Gisninger, jeg forestiller mig, hvorledes det kunde og burde 
være, og prøver, hvorvidt mit Bestik vil stemme overens med 
Skjæbnens Styrelse. 



*) Hundreddalersedler. 



4/,6 St. ST. BLICHER: NOVELLER 

Ak! som oftest er mine Gjætningers Afdrift fra Begiven- 
hedernes rette Kurs saare stor! Saaledes ogsaa her: jeg 
tænkte mig Esben og Cecilia som Mand og Kone ; hende med 
en Glut ved Brystet, Bedstefaderen med en eller to større paa 
sit Knæ, den unge Kræmmer selv som en driftig og lykkelig 
Bestyrer af den nu udvidede Strrønpehandel — men det kom 
ganske anderledes. 

Idet jeg tra^dte ind i Forstuen, hørte jeg en blød kvinde- 
lig Stemme synge, hvad jeg i Førstningen antog for en ind- 
dyssende Vuggesang; dog var Tonen saa tungsindig, at min 
høje Forventning allerede fik et betydeligt Nedfald. Jeg blev 
staaende og lyttede: Visens Indhold var haabløs Elskovs 
Klage. Udtrykket \^ simpelt, men sandt og rørende; men 
min Hukonunelse beholdt kun det ved Slutningen af hvert 
Vers gjenkommende Omkvæd: 

»Den største Sorg i Verden her 

Er dog at miste Den, man har kjær.c 

Med mørke Anelser aabnede jeg Stuedøren. 

Et middelaldrende, stort og ført Bondekvindfolk, som sad 
og kartede, faldt mig først i Øjnene ; men det var ikke hende, 
der sang. Den Syngende vendte Ryggen til; him sad og 
rokkede hurtigt frem og tilbage og bevægede Hænderne, som 
om hun spandt. Den Første rejste sig og bød mig Velkom- 
men; men jeg gik frem for at se den Anden i Ansigtet. 

Det var Cecilia, bleg, dog smuk endnu, indtil hun hæ- 
vede sit Blik til mig : ak ! da lyste Vanviddet ud af de mat- 
glimtende Øjne, af hele Aasynets vammelsøde Smil. Ogsaa 
bemærkede jeg, at hun ingen Rok havde for sig, men at den, 
hun indbildte sig at træde, maatte være af samme Stof som 
Macbeths Dolk. 

Hun standsede baade med Sangen og med sit luftige 

Spind og spurgte mig ivrigt: »Er I fra Holsten? Saae I 
Esben? Kommer han snart?« 

Jeg fornam, hvorledes jeg var faren, og svarte ligesaa 
hurtigt : »Jo, nu bier han ikke ret længe, jeg skal hilse Dig 
fra ham. c 

»Saa maa jeg ud at møde ham !« raabte hun glad, 
sprang op fra sin lille Halmstol og hoppede hen mod Døren. 

»Tøv lidt, Cecil !« sagde den Anden og lagde Karterne 
til Side, »og lad mig komme med !« 

Dertil blinkede hun ad mig og virrede med Hovedet — • 
hendes Minespil var overflødigt. 

»Mo'er h raabte hun højt mod Kjøkkendøren, »der er 
En herinde. Kom ind 1 for nu gaa vi.« 

Hun sprang efter den Vanvittige, som allerede var ude 
i Gaarden. 

Den Gamle kom ind; jeg gjenkjendte hende ikke, men 
formodede dog rigtig nok, at hun maatte være den ulykkelige 
Piges Moder. Sorg og Alderdom havde vel ogsaa taget stærkt 
paa hende. 

Ej heller hun erindrede mig fra forrige Gang; men efter 
et »Velkommen ! sid ned !« gjorde hun det sædvanlige Spørgs- 
maal : »Med Forlov, hvor er den gode Mand fra ?« 

Jeg sagde dette og mindede hende tillige om, at jeg 
havde været der for nogle Aar siden. 

»Herre Gud !« raabte hun og slog Hænderne sammen, 
»er det Dem? Vær saa god og sæt Dem op for Bordenden, 
mens jeg skærer et Stykke Smørrebrød — maaske De ogsaa 
er tørstig?« 

Uden at oppebie mit Svar skyndte hun sig ind i et lidet 
Sideværelse og kom snart efter tilbage baade med Mad og 
Drikke. 

Vel var jeg begjærlig efter at erfare det Nærmere an- 
gaaende den stakkels Cecilia; men en Forudfølelse af noget 

særdeles Sørgeligt dæmpede min Nysgjerrighed og afholdt 
mig fra ligefrem at spørge om Det, jeg baade ønskede og 
frygtede at høre. 

»Er Manden ikke hjemme?« var min første Tiltale. 

»Min Mand?« sagde hun, »ham har Vorherre taget for 
længe siden; ja saamænd! det bliver nu tre Aar til Mikkels- 
dag, at jeg har siddet Enke — et Stykke endnu I vær saa 
god ; og forsmaa det ikke ! det er rigtignok kun Bondekost !< 

»Mange Tak !« svarte jeg, »jeg er mere tørstig end sul- 
ten — saa Eders Mand er Eder nu falden fra — det var et 
stort Tab, en stor Sorg for Eder — « 

»Ak ja!« sukkede hun med taarefyldte Øjne; »men det 
var ikke den eneste — Herre Gud ! saae De ikke vor Datter ?« 

»Jo!« svarte jeg, »hun forekom mig lidt aparte — « 

» — Hun er rent afsindig,« sagde hun, bristende i Graad, 
»vi maa holde et Menneske bare for at passe paa hende, og 
hun kan heller ikke tage sig stort Andet for; hun skulde 
rigtignok fare med at spinde og binde lidt, men det har intet 
Skrid, for hun maa løbe med hende vel de sexten Gange om 
Dagen, naar hun kommer i Tanker om Esben — « 

» — Hvor er Esben?« afbrød jeg. 

»I Guds Rige,« svarte hun; »saa De har ikke spurgt 
det? Ja Gud naade os! han fik en ynkelig Død; saadan en 
Elendighed har der aldrig Nogen hørt — De maa ikke være 
storartig : spis og drik, mens De lyster ! — ja saamænd ! jeg 
har gaaet Noget igjennem, siden De var her sidst. Tiderne 
ere saa besværlige : med Hoserne er det forbi, og vi skal 
holde Fremmede til at se efter Alting.« 

Da jeg mærkede, at hendes Sorg over det Forbigangne, 
blandet med Omsorg for det Nærværende, ikke var større, 
end at hun jo vel vilde udholde at fortælle mig sine Gjen- 
vordigheder, bad jeg hende herom. Hun føjede mig villig 
i min Begjæring og gav mig en Beretning, som jeg — med 

Udeladelse af uvedkommende Indblandinger — vil levere, saa 
godt jeg formaaer, i Fortællerindens egen simple og enfoldige 
Stil. 

»Vi og Kjeld Esbensen,« begyndte hun, efter at have 
trukket en Stol hen til Bordet, sat sig paa samme og lavet 
sit Strikketøj tilrette — »har været Naboer, siden jeg kom i 
Gaarden. Kjelds Esben og vores Cecil bleve gode Venner, 
inden Nogen vidste det. Vor Mand var ikke meget glad, og 
jeg ikke heller, for Esben havde ikke Stort og hans Fader 
slet Intet. Men vi tænkte alligevel, at Tøsen skulde have 
været klogere end at lægge sig efter saadan en grøn Dreng. 
Han løb rigtignok omkring med lidt Hoser og tjente et Par 
Skilling; men hvor langt skulde det række? Saa kom de 
og bejlede: vor Mand sagde Nej — som ikke sært var — 
og dermed drog Esben ad Holsten til. Vi fornam nok, at 
Cecil blev lidt tungsindig; men det kjerte vi os ikke efter: 
»hun glemmer ham vel,« sa'e vor Mand, »naar den Rette 
kommer.« 

Det varede heller ikke længe, inden Mads Egelund — 
jeg veed ikke, om De kjender ham? han boer ellers et Par 
Mil herfra, — han kom og bejlede med en gjældfri Gaard 
og tre tusind Daler paa Rente. Det kunde nok gaa an. 
Mikkel sagde strax Ja ; men Cecil — Gud bedre ! hun sagde 
Nej. Saa blev Manden vred og holdt Hus med hende. Jeg 
syntes nok, han var for haard ; men den salig Mand vilde 
helst raade sig selv, og derfor gik ogsaa han og Madses Fader 
til Præsten og lod lyse. Det gik godt to Søndage; men den 
tredie, da han sagde : »Haver Nogen Noget derimod at sige,« 
rejste Cecil sig i Stolen og raabte: »Det har jeg; der er 
lyst tre Gange for mig og Esben i Paradis.« 

Jeg tyssede paa hende ; men det var for silde : ethvert 
Menneske i Kirken havde hørt det og saae hen til vor Stol 
— vi overgik jo en stor Skam! — Endnu tænkte jeg ikke 

St. St. Blicher: Noveller. 29 

endda paa, at hun var gaæt fra Forstanden; men inden 
Præsten var kommen ned af Prædikestolen, begyndte hun 
igjen at ramse op om Esben og Paradis, om Brudekjole og 
Brudeseng og hist op og her ned, det Første var det Sidste 
og det Sidste det Første. — Vi maatte med hende af Kirken. 
Salig Mikkel skjændte vel paa hende og sagde : at det var 
hendes Skjelmsstykker ; ja Gud hjælpe os for Skjelmsstykker ! 
Det var hendes ramme Alvor; taabelig var hun, og taabelig 
blev hun.« 

Her lod Fortællerinden Bindehosen synke i Skjødet, tog 
Uldnøglet fra den venstre Skulder, drejede det nogle Gange 
og bekiggede det paa alle Sider. Men hendes Tanker var 
andensteds henne: efter et Par Minutters Ophold trykkede 
hun Nøglet ind mod begge Øjnene, hang det atter paa sin 
Hægte og satte Strikkepindene i hurtig Bevægelse, idet hun 
saaledes sammenknyttede den sørgelige Begivenheds afrevne 
Traad. 

»Al hende$ Tale gik ud paa, at hun var død og 
kommen i Paradis, og der skulde hun giftes med Es- 
ben, saa snart han ogsaa var død; og det blev hun ved 
med baade Nætter og lyse Dage. Salig Mikkel fornam da, 
hvordan det hang sammen : »Det er Guds Gjeming,« sagde 
han, »hans Villie kan Ingen modstaa« ; men det gik ham 
nær alligevel, og jeg veed nok, hvor mangen god Time jeg 
har ligget i min Seng og grædt, naar alle de Andre vare til 
Ro. Sommetider kom det mig for, det havde været bedre, 
om de to unge Folk vare komne sammen : »Kan hænde 
sig,« sagde vor Mand ; »men det skulde nu ikke være.« 

I det første Par Maaneder var hun slem uregjerlig, og 
vi døjede Haardhed med hende; siden faJdt hun noget til 
Rolighed, snakkede kun lidt, men sukkede og græd alt imel- 
lem. Ingenting vilde hun bestille, for »i Himmerig,« sagde 
bun, »der er det Helligdag hver Dag.« 



HOSEKRÆMMEREN 4 5 1 

Saadan gik der saa vel et halvt Aar hen, og det var for det 
meste dobbelt saa længe, siden Esben var draget ud i Søn- 
den, og Ingen havde spurgt Noget fra ham, hverken Godt 
eller Ondt. Da hændte det sig en Dag, allerbedst som vi sad 
her, salig Mikkel og Cecil og jeg, at Esben tren ind ad 
Døren. Han var kommen lige fra Rejsen, havde ikke været 
ved sit eget Hjem og vidste ikke heller, hvordan her stod til, 
indtil han kastede sine Øjne paa Pigen, saa kunde han nok 
se, at det var ikke rigtigt fat. 

»Du tøver længe,« sagde hun, »Brudesengen har staaet 
opredt over Aar og Dag; men siig mig først: er Du død 
eller levende?« 

»Herre Gud, Cecil!« sagde han, »Du kan jo vel se, at 
jeg er levende!« 

»Det var Skade,« svarede hun, »for saa kan Du ikke 
komme ind ad Paradisets Dør. Stræb at lægge Dig til at 
dø, saa snart Du kan 1 for Mads Egelund gaaer og lurer paa, 
om han ikke kunde komme først.« 

»Det er en maadelig Tilstand,« sagde han : »Mikkel, 
Mikke^l ! I har gjort stor Uskjel imod os. Jeg er Mand nu 
paa fem tusinde Daler saavel: min Morbroer ude i Holsten 
er død ugift, og jeg skal arve ham.« 

»Hvad for Noget?« sagde vor Mand, »det var Skade, 
vi ikke vidste det lidt før; men giv Dig Stunder! Pigen kan 
vel komme sig endnu.« 

Esben rystede paa Hovedet og gik hen til vor Datter 
for at give hende Haand: »Cecil!« sagde han, »snak nu 
fornuftig! vi ere jo levende begge To, og naar Du vil være 
rimelig, saa gier dine Forældre deres Minde til, at vi maa 
faae hinanden.« 

Men hun smed begge Hænderne om paa Ryggen og 
raabte »Vig bort fra mig ! hvad haver jeg med Dig at gjøre ? 
Du ^r et M^neske, og jeg er en Guds Engel.« 

29* 

Da vendte han sig om og stak i at græde ret bitterligt : 
»Gud forlade Jer, Mikkel Krænsen !« sagde han, »hvad I har 
gjort imod os to syndige Mennesker, a 

»Giv Dig tilfreds !« sagde vor Mand, »det kan blive 
godt. Læg Dig nu her i Nat og lad os se, hvad hun siger 
imorgen.« 

Det var Aften, og der trak et strengt Vejr op med Tor- 
den og Lynild, det græsseligste, jeg nogen Tid har kjendt — 
ret som Verden skulde forgaa. Saa blev Esben da tilsinds 
at slaa sig til Ro hos os, og saa snart Vejret lindede, lagde 
han sig i Overstuen. Vi Andre gik ogsaa tilsengs; men jeg 
kunde længe høre igjennem Væggen, hvordan han sukkede og 
græd ; jeg troer ogsaa, at han bad til Gud i Himlen. Endelig 
faldt jeg ogsaa hen. Cecil laa og sov i den Alkove lige over- 
for Mikkels og min her. 

Det kunde vel være en Times Tid eller noget mere over 
Midnat, da jeg vaagnede. Det var stille udenfor, og Maanen 
skinnede ind ad Vinduet. Jeg laa og tænkte paa den Elendig- 
hed, som vår overgaaet os; jeg tænkte mindst paa, at det var 
skeet, som jeg nu skal fortælle Jer. — Det kom mig for, at 
det var saa roligt henne hos Cecil; jeg kunde slet ikke høre, 
hun drog sin Aande; ikke heller fornam jeg mere til Esben. 
Det bares mig for, at det ikke var rigtigt. Jeg listede mig 
ud af min egen Seng og hen til Cecils. Jeg kikkede derind, 
jeg følte efter hende; men hun var der ikke. Nu blev jeg 
urolig i mit Sind, sprang ud i Kjøkkenet og tændte Lys, og 
dermed gik jeg op i Overstuen. 

Aa Gud hjælpe os naadelig og vel ! hvad saae jeg der ? 
Hun sad i Esbens Seng og havde lagt hans Hoved i sit 
Skjød ; men da jeg saae nøjere til, var han saa bleg som 
et Lig; hans Ansigt og Lagener vare røde af Blod. Jeg 
gav et Skrig fra mig og segnede om paa Jorden; men Cecil 
vinkede ad mig med den ene Haand og klappede hans Kind 

med den anden. »Tys! tys!« sagde hun, »nu sover min 
Kjæreste den søde Søvn. Ligesaa snart som I have be- 
gravet hans Legeme, bære Englene hans Sjæl til Paradis, 
og der skal saa vort Bryllup staa med stor Herlighed og 
Glæde.« — Ak! ak! Du milde Gud og Fader! hun havde 
skaaret Halsen over paa ham — den blodige Ragekniv laa 
paa Gulvet udenfor Sengen.« 

Her skjulte den ulykkelige Enke Ansigtet i sine Hæn- 
der og græd bitterligen, mens Forfærdelse og Smerte sam- 
menknugede mit Bryst. Endelig kom hun til sin vante Fat- 
ning og vedblev, som følger: 

»Der blev en stor Ynk og Jammer baade her og til 
Esbens; men gjort Gjerning staaer ikke til at ændre. Da 
de konr kjørende med ham til hans Forældre — de tænkte, 
at han var vel forvaret ude i Holsten — ja da blev der en 
Skrigen og Skraalen, som Gaarden skulde have falden. Han 
var en skikkelig Karl og nu kommen til saa stor Middel 
og Rigdom og maatte alligevel saa ynkelig dø i hans unge 
Alder, og det for hans Kjærestes Haand. — Salig Mikkel 
kunde heller aldrig glemme det; han blev ikke Mand siden. 
Et Par Maaneder efter blev han liggende syg, og saa tog 
Vorherre ham fra mig. 

Den selvsamme Dag, som han blev jordet, faldt Cecil 
i en dyb Søvn, og sov hun saamænd tre Ætmaal ud i Et. 
Jeg sad ved hendes Seng og ventede, at Vorherre skulde 
løse op for hende. Men allerbedst som hun laa, drog hun 
et dybt Suk, kastede sine Øjne paa mig og sagde: »Hvor- 
ledes er det fat? hvor har jeg været? jeg har havt en under- 
lig Drøm: det kom mig for, jeg var i Himmerig og Esben 
hos mig. — Herre Gud, Moer! hvor er Esben? har I ikke 
hørt fra ham, siden han drog ad Holsten?« 

Jeg vidste ikke ret, hvad jeg turde svare. Nej — sagde 
jeg — vi veed ikke Stort om ham. Hun sukkede: »Hvor 

er Fa'er?« spurgte hun saa. Din Fader har det godt — • 
svarede jeg — ham har Gud taget til sig — da græd hun. 
»Mo'er! lad mig se hamle sagde hun. Det kan Du ikke, 
Barn 1 — svarede jeg — for han er jo i Jorden. »Gud be- 
vare os!« skreg hun, »hvor længe har jeg da sovet?« — 
Heraf mærkede jeg, at hun ikke selv vidste, i hvad Til- 
stand hun havde været. »Har I vækket mig, Mo'er!« sagde 
hun igjen, »har I ingen Tjeneste gjort mig : jeg sov saa 
sødt; jeg drømte saa dejligt; Esben kom hver Nat og be^ 
søgte mig i skinnende hvide Klæder og med en rød Perle- 
krands om hans Hals !« « 

Her faldt den Gamle atter i tungsindige Tanker, og 
først efter nogle dybe Hjertesuk tog hun atter ved. 

»Det stakkels Barn havde da faaet sin Forstand til- 
bage; men Gud veed, om det var bedre for hende. Hun 
var aldrig glad, men altid stille bedrøvet, talte ikke, uden 
naar hun blev adspurgt, og passede sit Arbejde meget flit- 
tigt. Hun var hverken syg eller frisk. 

Det spurgtes da snart her omkring i Nabolavet, og et 
Fjerdingsaarstid efter kom Mads Egelund, for at bejle til 
hende anden Gang. Men hun vilde ikke vide af ham at 
sige, hverken for Lidet eller Meget. Da han nu fornam, 
at hun slet ikke kunde lide ham, blev han studsig og fik 
Ondt i Sinde. Jeg og Folkene og Alle de, der kom her, 
passede bestandig nøje paa, at vi ikke lod falde det mindste 
Ord om, hvordan hun selv i hendes Afsindighed havde und- 
livet den stakkels Esben; og hun tænkte vel ogsaa, at han 
enten var død eller gift derude i Sønden. 

En Dag, som nu Mads er her og trænger stærkt paa 
hende om at give ham Ja, og hun saa svarer, at hun hellere 
vil dø end giftes med ham: siger han rent ud, at han slet 
ikke var saa hægen for En, der havde skaaret Halsen over 
paa sin første Kjæreste; og dermed fortspller h?pi bewde 

det Hele, som det var tilgaaet. Jeg staaer ude i Kjøkkenet 
og hørte det saa halvt om halvt. Jeg slænger, hvad jeg har 
i Haanden, springer ind og raaber til ham : Mads ! Mads ! 
Gud forlade Jer! hvad er det, I gjør? Men det var for 
silde: hun sad paa Bænken saa bleg som en kalket Væg, 
og Øjnene stod stive i hendes Hoved. 

»Hvad gjør jeg?« sagde han, »jeg siger jo ikke Andet, 
end hvad sandt er; det er bedre, hun faaer det at vide, 
end at holde hende for Nar og lade hende gaa og vente 
efter en død Mand hele hendes Livstid. — Farvel! og Tak 
for mig!« 

Han gik; men hun var igjen falden tilbage og faaer vel 
aldrig hendes Forstand mere i dette Liv. I seer selv, hvor- 
ledes hun er: al den Tid, hun ikke sover, synger hun den 
Vise, hun selv har digtet, dengang Esben drog til Holsten, 
og bilder sig ind, at hun spinder paa Brudelagneme. Ellers 
er hun dog rolig — Gud ske Lov! og gjør ikke det mindste 
Kræ Fortræd; men vi tør alligevel ikke slippe hende af 
Sigte. Gud se i Naade til hende og løse snart op for os 
begge To!« 

Idet hun talte de sidste Ord, kom den Ulykkelige ind 
med sin Ledsagerske: »Nej,« sagde hun, »idag er han 
ikke at se ; men imorgen har vi ham vist. Jeg maa skynde 
mig, om jeg skal blive færdig med Lagnerne.« 

Hun satte sig hurtig ned paa den lille Halmstol og 
med Hænder og Fødder i rask Bevægelse istemte hun atter 
sin Klagesang. Et langt, dybthentet Suk gik hver Gang 
forud for Omkvædet: 

»Den største Sorg i Verden her 

Er dog at miste Den, man har kjær.« 

Hendes skjønne, blege Ansigt sænkede sig da ned mod 
Bjirmenj Hænder og Fødder hvilte et Øjeblik; men spart 



